


arului 


O 





biblioteca Pscoiaruuui 


Neagoe 


BASARAB 


ÎNVĂŢĂTURILE 
LUI NEAGOE BASARAB 
CĂTRE FIUL SĂU 
THEODOSIE 


Ura 
INTERNĂŢIONAL 
BUCUREŞTI — CHIŞINĂU 


Colecţie iniţiată şi coordonată de Anatol Vidraşcu şi Dan Vidraşcu 
Pe copertă: Neagoe Basarab şi familia sa de Dragomir din Târgovişte 
Concepţia grafică a colecţiei şi coperta: Vladimir Zmeev 


——.— 


REFERINŢE ISTORICO-LITERARE: 


Nicolae Iorga, N. Cartojan, 
Constantin Cartojan, Constantin Noica, 
lon C. Chiţimia, Gh. Vrabie, Dan Zamfirescu, 
Edgar Papu, Paul Anghel, G. Mihăilă, 
Manole Neagoe. 


IRA a Nes ne 

O oeri 
NOS Viasat 
i Sata ae 


Na ut i a 





IE 


Editura „Litera Internaţiona 
O. P. 33; C.P. 63, sector 1, Bucureşti, România 
tel./fax (01) 3303502; e-mail: infoQlitera.ro 


Grupul Editorial „Litera“ 
str. B. P. Hasdeu, mun. Chişinău, MD-2005, Republica Moldova 
tel./fax +(3732) 29 29 32, 29 41 10, fax 29 40 61; 
e-mail: literaelitera-publishing.com 


Difuzare: 


S.C. David D.V.Comprod SRL 
O. P. 33; C. P. 63, sector 1, Bucureşti, România 
tel./fax +(01) 3206009 


Librăria „Scripta“ 
str. Ştefan cel Mare 83, mun. Chişinău, MD-2012, 
Republica Moldova, tel./fax: +(3732) 221987 


Prezenta ediţie a apărut în anul 2001 în versiune tipărită 
şi electronică la Editura „Litera Internaţional“ şi 
Grupul Editorial „Litera“. 

Toate drepturile rezervate. 


Editori: Anatol şi Dan Vidraşcu 
Redactor: Tudor Palladi 
Tehnoredactare: Marin Popa 


Tiparul executat la Combinatul Poligrafic din Chişinău 
Comanda nr. 11226 


CZU 821.135.-3 
B 36 





Descrierea CIP a Camerei Naţionale a Cărţii 
Neagoe, Basarab 

Învățăturile lui Neagoe Basarab către fiul său Theodosie: proză/ Basarab 
Neagoe; col. iniţ. şi coord. Anatol şi Dan Vidraşcu; conc. gr. a col. şi coperta/ 
Vladimir Zmeev.— Ch., Litera, B., Litera Int., 2001 (Combinatul Poligrafic). — 
(Bibl. şcolarului, serie nouă, nr. 211) 


ISBN 973-8358-12-4. — ISBN 9975-74-357-9 
821.135.1.-3 











ISBN 973-8358-12-4 O LITERA INTERNAŢIONAL, 2001 
ISBN 9975-74-357-9 O LITERA, 2001 


CUPRINS 


Tâbel Cronologic: iesea dota sia del ile cau coada d050 d aa ata dea a 0 d aa 11 


ÎNCEPUTUL ÎNVĂŢĂTURILOR BUNULUI CREDINCIOS IOAN 
NEAGOE, VOIEVODUL ŢĂRII UNGROVLAHIEI, CARELE AU ÎNVĂŢAT 
PRE FIIU-SĂU THEODOSIE VODĂ 

Partea dirităi. Cuvântul 1 esta dosage a ad 21 


Aicia muriră feciorii lui Ilia preotul de sabie în războiu, şi chivotul 


legii vechi fu luat de păgâni ....... cmc eee eneeeneeeneeeenaeenaaeae 40 
Aici sfătuiră feciorii lui Israil să ceară de la Dumnezeu îm- 
Părat. escu iei cata ceata aud aaa aie do ada eunuc 08 pacat ana 41 
Aicea zise Dumnezeu că-i pare rău căci au făcut pre Saul îm- 
Dăratii:se seaca cutata a capat aa eu d a a aia a aaa dna 43 
Judecata cea dintâi a lui Solomon ........mcce en nenea eee 52 


Aici văzură toţi israilitenii judecata lui Solomon şi să temură de 
dânsul şi pricepură că lăcuiaşte într-însul înţelepciunea lui Dum- 


Aici să dăspărţi Solomon de la Dumnezeu şi începu a face bis&- 

rici şi capişti idolilor muierilor sale, iar Dumnezeu să mâ- 
nie pe dânsul, căci nu păzi legea lui... nenea eee nea 54 
Iată aici Ahia prorocul dede lui lerovaam zece sorţi ai steagu- 
rilor israilitenilor şi zise: „lată ţi-au dat Dumnezeu zece stea- 
guriisrailiteneşti“ și, se issa iad aia o aaa atlas ra bata a 57 
Aici veniră la Rovoam împărat, feciorul lui Solomon, israili- 

tenii zicând: „lată, tată-tău Solomon ne-au îngreuiat jugul foar- 

te, ci încai tu ni-l mai ușurează“. Iar el nu vru să-i asculte. 
Cartea a 3-a a împăraţilor... mec neeeneeenaeennaeeneeennaeenea ana ee 58 
Şi deaca văzură toţi israilitenii că nu folosiră nimic la Rovoam, 

ei să răsipiră şi ziseră: „Nu ne iaste noao a lăcui în neamul lui 
TESEL sees sa tonă garii Capa dupa at et tat ata retea ina uană 59 
Aicea zice pentru Ahav împărat. A treia împărăție ........eenoeeneeee 61 
Aici muri Ahav împărat săgetat în război, şi-l îngropară în Sa- 
maria şi să umplu cuvântul lui Dumnezeu, care grăise cu gu- 

ra lui Iliia prorocul. Cartea împarăţilor, Glava 12... 65 


Aici lue împărat săgetă pre luaram, feciorul lui Ahav, şi zise 

să fie pentru moartea lui Navutheiu . caen eee eee 66 
Aici lue împărat pătrunse pre lezavela împărăteasa cu 2 giu- 
dele şi o scoaseră din cetate şi mâncară trupul ei câinii, pre- 
cum zisese Ilie proroc pentru dânsa .......cmee nenea nenea ee 66 
Aici au venit Senaherim împăratul Asiriei la Ierusalim să-l ia, 

iar îngerul lui Dumnezeu omori numai într-o noapte 185.000 

de oameni den tabăra asiriianilor .....c emana eee ennae ema ennae na 72 
Aici să războli Ezechiia împărat al ludei, cătră moarte, iar el 
plânse cătră Dumnezeu cu amar şi văzu Dumnezeu smerenia 

lui şi-i mai adaose viiață încă 15 ani... mccain nneeee 
Poveste pentru marele Costandin împărat 
Aici s-au sculat Avesalom asupra tătâne-său, lui David ............. 
Pildă din Evanghelie ........ men eneee e nneeeanaaeeeaea 
Poveste a fericitului Varlaam şi a lui losaf, feciorul lui Ave- 






IAT PaALatue4 e eee ceea ao co aaa gaara ada alu au Daia bă 110 
Pildă a aceluiaşi Varlaam. Pentru priveghetoare ..........mccenaeeaee 113 
Învățătura pentru facerea de bine şi pentru îngăduiala şi aştep- 

tatea, lui: DUMNEZEU scie aa de anina italia dat de a a 128 


PARTEA A DOUA A ÎNVĂȚĂTURILOR LUI NEAGOE VOIEVODUL 
BASARAB, DOMNUL ŢĂRII MUNTENEŞTI, CARE AU ÎNVĂŢAT PRE 
FIIU-SĂU THEODOSIE, AŞIJDEREA ŞI PRE ALŢI CARII VOR FI ÎN 
URMA LUI DE DUMNEZEU UNŞI, ÎNCORUNAŢI DOMNI ŞI 
BIRUITORI ŢĂRII ACEŞTIIA, PENTRU MULTE ŞI BOGATE LUCRURI 
CARI SUNT DOMNILOR FOLOSITOARE DE SUFLETU ŞI VREDNICE 
DE CINSTEA ŞI POHVALA DOMNIEI, AŞIJDEREA ŞI PRE TOŢI BOIARII 
SĂI PRE CEI MARI ŞI PRE CEI MICI 


I. Carea să începe pentru cinstea icoanelor Capul 1 ............... 130 
II. Învăţătură a acelui Neagoe voievod cătră fiiu-său Theodosie 

şi cătră alţi domni, cătră toţi. Aşijderea cătră patriiarşi, cătră vlă- 

dici, cătră episcopi, cătră boiari şi cătră egumeni, cătră bogaţi 

şi cătră cei săraci. Spunere şi încredințare pentru frica şi dragos- 

tea lui Dumnezeu Slovo 5... nenea mean neam enaae ana 144 


III. Cartea lui Neagoe voievod cătră chir vlădica Macarie şi 
cătră alţi egumeni şi ieromonahi şi preoţi şi cătră tot clirosul, 
cându au îngropat a doao oară, în mănăstire la Argeş, oasele mu- 
me-sei, doamnei Neagăi, şi ale coconilor lui, Petru voievod şi 

Ioan voievod, şi a doamnei Anghelinii. Cu cuvinte şi învățături 
de umilinţă . Cuvântul al şaselea .........mcce enma eneee 
IV Pildă pentru ceia ce fac milostenie, şi pentru viaţa lumii aceş- 





tia. Din cartea lui Varlaam. Cuvântul al şaptelea .............ceeeee. 161 
Pildă cu şarpele. Cuvântul al 9... nenea nenea en eee 168 
Ş-altă pildă, cu porumbul ......c nenea eneee nana 169 


Altă pildă, pentru stratocamil, adecă gripsor. Cuvântu al 11... 170 
V Altă învăţătură, iarăşi a lui Neagoe voievod cătră iubitul său 

cocon şi cătră alţi domni. Cum şi în ce chip vor cinsti pre boiari 

şi pre slugile lor care vor sluji cu dreptate. Slovo 12 ............... 171 
VI. Învăţătură iar a lui Neagoe voievod cătră coconii săi şi cătră 

alţi de Dumnezeu aleşi domni. Cum vor pune boiarii şi slugile 

lor la boierie şi la cinste şi cum îi vor scoate dintr-acestea, 
pentru lucrurile lor. Cuvântu 13... nenea ne eeneaennaee 174 
VII. Iar a lui Neagoe voievodul învăţătură cătră fie-său Theodo- 

sie şi cătră alţi domni, cătră toţi. Cum să cade domnilor să şa- 

ză la masă şi cum vor mânca şi vor bea. Slovo 14............ 176 
VIII. Învăţătură a lui Neagoe voievod cătră fie-său Theodosie 
voievod şi cătră alţi domni, cătră toţi, pentru solii şi pentru răz- 


IX. Cuvânt pentru judecată, care au învăţat loan Neagoe voie- 

vod pre fie-său Theodosie şi pre alţi domni, pre toţi. Cum şi 

în ce chip vor judeca. Cuvânt al 20... nenea eneaeenae nea 208 
X. Învăţătură a lui Neagoe voievod cătră fie-său Theodosie vo- 

dă şi cătră alţi domni, cătră toţi, ca să fie milostivi. Cuvântu 

al 21-l6ascinzi e east tes cca atata adi a o d i ad dute aj ta 215 
XI. Învăţătură a lui loan Neagoe voievod, care au învăţat pre 
fie-său Theodosie voievod şi cătră alţi domni, ca să nu fie 
pizmătăreţi, nici să facă rău pentru rău. Cuvânt al 24........... 235 
XII. Vorba lui loan Neagoe voievod cătră fie-său Theodosie 
voievod şi cătră alţi domni, carii vor fi în urma lui biruitori 
ţărâi aceştiia, pentru pecetluirea cărţii aceştiia. Că aceste cu- 
vinte suntu în loc de peceţi cărţii aceştiia. Slovo 25 ..........ceeee. 244 


—— Neagoe Basarab — 


XIII. Rugăciunea lui loan Neagoe voievod, care au făcut la ie- 
şirea sufletului său cătră Domnul nostru lisus Hristos, şi ier- 
tarea carea s-au iertat de cătră coconii săi şi de cătră cocoane 
şi de cătră boiarii săi cei mari şi cei mici şi de cătră alte slugi 


ale sale, de cătră toate. Cu cuvinte de umilinţă. Slovo 29........ 265 
CUVÂNT DE ÎNVĂȚĂTURĂ AL BUNULUI CREŞTIN DOMN NEAGOE 
VOIEVOD, DOMNUL UNGROVLAHII, CĂTRE 2 SLUGI CRE- 
DINCIOASE ALE SALE ŞI DRAGI, CARELE SE LEPĂDARĂ DE LUME ŞI 
SE DEDERĂ VIEŢII CĂLUGĂREŞTI 

Altă învăţătură, asemene ceştiialalte .......... mmm nea eeeeeeneee 286 
GlOSG: ascut Satan cativa co be da Tau Dai ed a a ul e 003 aa 00 aaa 288 
Referinţe istorico-literare .......mmcc cane nana nenea nana anaaeaae 291 


10 


CUPRINS 


— Învățăturile lui Neagoe Basarab către fiul său Theodosie — 


TABEL CRONOLOGIC 


1482 (?) Anul probabil de naştere al lui Neagoe Basarab după unii 
cercetători ai vieţii şi operei sale. „În Muntenia vine la tron, după 
Vlad Călugărul, un domn înţelept, paşnic şi drept: Radu cel Mare 
(1495—1508). N-a purtat războaie, a dorit pacea şi s-a ocupat 
îndeosebi de treburile bisericeşti şi culturale. Astfel, el a chemat la 
sine pe Nifon, fostul patriarh al Constantinopolului, şi, cu ajutorul 
lui, a reorganizat biserica munteană, hotărând ca, pe lângă 
mitropolia, cu reşedinţa la Argeş — se va muta la Târgovişte, aşa 
cum voise Nifon, abia pe vremea lui Neagoe Basarab, în 1517— 
să fie şi doi episcopi: unul la Buzău şi celălalt în Oltenia, la Râmnicu 
Vâlcea. A zidit apoi frumoasa biserică a mănăstirii Dealul, de 
piatră şi cu podoabe de marmură. În sfârşit, a primit la sine pe 
călugărul Macarie, tipograful care lucrase mai înainte în Penin- 
sula Balcanică, într-o mănăstire lângă Cetinie, şi i-a comandat 
cea dintâi carte tipărită la noi, un Liturghier care a apărut în 
1508, în limba slavă, limba cancelariei şi a bisericii, în acea vreme“ 
(C. C. Giurescu, D. C. Giurescu, Istoria românilor). 

1500 „Radu cel Mare intervine pe lângă sultan pentru a-l scăpa de 
surghiun pe patriarhul Constantinopolului Nifon al II-lea şi îl aduce 
în Ţara Românească, unde acesta va contribui la reorganizarea 
bisericii şi va influenţa episcopia de la Buzău. 

1500—1559 cca. O serie de manuscrise româneşti (Psaltirea Scheiană, 
Psaltirea Voroneţeană, Codicele Voroneţean, Psaltirea Hurmuzaki) 
reprezentând copii după traducerea românească a textelor sacre, 
efectuate în această perioadă (sau mai înainte), sunt considerate 
cele mai vechi texte în limba română. Datarea lor exactă nu s-a 
făcut. Traducerea românească s-a efectuat într-o regiune 
aparținând subdialectului nordic (probabil în Maramureş). Unele 
particularităţi lingvistice comune acestor copii, între care 
rotacismul, au făcut ca ele să fie cunoscute sub denumirea de texte 
rotacizante. Importanţa lor mai constă şi în atestarea începuturilor 
acţiunii de introducere a limbii române în biserică. Textele 


II 


—— Neagoe Basarab — 


rotacizante au fost puse la contribuţie de către Coresi în tipăriturile 
sale în limba română. 

1501 dec. 25—1509 iun.19 Neagoe Basarab îndeplineşte funcţia de 
mare postelnic în Ţara Românească. 

1502 apr. 28 Se încheie traducerea în limba germană, după un 
intermediar polono-latin, a letopiseţului slavon al domniei lui 
Ştefan cel Mare, Dy Kronicke des Stephan Voyvoda. Traducerea 
este cunoscută şi sub numele de Cronica moldo-germană sau 
Cronica lui Ştefan cel Mare şi descrie evenimentele istoriei 
Moldovei de la urcarea pe tron a lui Ştefan cel Mare (1457) până 
la expediţia lui Malcoci-Oglu în Polonia (febr. 1499). 

Iunie 24 Un Tetraevanghel slavo-român, operă de artă caligrafică, 
este copiat de ieromonahul Spiridon la Putna din porunca lui 
Ştefan cel Mare şi dăruit de voievod mănăstirii Bistriţa. 

Iulie 4 Sfințirea mănăstirii Dealului (Târgovişte) ridicată de Radu 
cel Mare. Importanţa culturală a acestei ctitorii constă în 
impunerea unui stil arhitectonic specific românesc şi în activitatea 
tipografică intensă ce se va desfăşura aici. 

1504 iulie 2 Moare Ştefan cel Mare; cu menţionarea morţii sale se încheie 
unele dintre primele anale moldoveneşti. 

1504—1511 iunie 11 Eustatie protopsaltul de la Putna alcătuieşte o 
carte de cântece în slavonă, cu notație muzicală medio-bizantină. 
Manuscrisul, păstrat fragmentar la Muzeul de istorie din Moscova 
şi la Academia de Ştiinţe din Sankt-Petersburg, conține şi 
numeroase însemnări tipiconale sau cu caracter personal, în 
slavonă, criptografiate (scrise în filtă). Manuscrisul atestă existenţa 
unei şcoli de muzică religioasă cu vechi tradiţii în Moldova. 

1504—1551 Cronicile slavone redactate în timpul lui Ştefan cel Mare 
vor fi continuate de către cronicarul Macarie cu relatarea 
evenimentelor din timpul domniei lui Bogdan cel Orb, a lui 
Ştefăniţă, a lui Petru Rareş şi a fiilor acestuia din urmă. O primă 
versiune a cronicii, cuprinzând evenimentele de până la 1541 
(instalarea lui Petru Rareş în cea de-a doua domnie), scrisă din 
îndemnul lui Petru Rareş, şi al marelui logofăt al acestuia, Toader, 
a fost continuată de Eftimie; această versiune s-a păstrat în 
Letopiseţul de la Slatina, copiat parţial de Isaia. O altă versiune 
a cronicii lui Macarie, cuprinzând evenimentele dintre 1504— 
1551, a fost copiată de către Azarie şi se pare că a fost folosită de 
către Grigore Ureche. 

1505 —1512 Nicolaus Olahus urmează cursurile şcolii capitulare din 
Oradea. 

1506 Cu relatarea evenimentelor petrecute în acest an se încheie Letopiseţul 
de când s-a început Ţara Moldovei (sau Letopiseţul de la Bistriţa), 
scris în slavonă şi pâstrat într-un codice în care, alături de letopiseţul 
moldovenesc, se află cronica lui Manasses în traducerea slavonă, 
precum şi câteva legende apocrife şi hagiografii. Întrucât 
manuscrisul este deteriorat, se presupune că relatarea evenimentelor 
din istoria Moldovei nu se oprea la 1506, ci în jurul anului 1525. 
Este cea mai veche formă păstrată până astăzi a letopiseţului 
Moldovei. 

1508 nov. 10 Macarie, meşter tipograf sârb adus din Muntenegru în 

Ţara Românească de către Radu cel Mare, tipăreşte la mănăstirea 
Dealului Liturghierul. Este prima carte în limba slavonă tipărită 
pe teritoriul românesc, iar tipografia cu litere chirilice din Ţara 
Românească, una din primele tipografii de acest fel, Liturghierul 
lui Macarie oferă pentru prima dată forma tipărită a slujbelor 
liturgice în limba slavonă. Traducerea aceasta din greacă în slavonă 
se pare că a fost făcută de către patriarhul Nifon al II-lea. 
— Moare la Athos Nifon al II-lea, pe numele mirenesc Nikola (n. 
1435 <40> cca), fost mitropolit al Solunului (1484—1486), 
patriarh al Constantinopolului (1486—1488; 1496—1498), iar 
apoi mitropolit al Ungrovlahiei (1503—1505). Viaţa sa va face 
obiectul operei scrise de Gavriil, protosul Athosului; datorită 
datelor istorice conţinute, Viaţa patriarhului Nifon (1517—1521) 
a fost înglobată în letopiseţele Ţării Româneşti. 

1508 În vremea aceasta, se ridică în Oltenia o familie boierească 
puternică, aceea a Craioveştilor. Întemeietorul familiei este Neagoe 
de la Craiova; fiii lui, Barbu, Pârvu, Preda şi Radu, ajung să ocupe 
cele mai înalte dregătorii, în primul rând bănia oltenească , şi au 
o influenţă considerabilă asupră treburilor publice. El ajută, în 
1508, pe o rudă a lor, Neagoe, să ocupe tronul“ (C. C. Giurescu, 
D. C. Giurescu, Istoria românilor). 

1510 apr. 24—1511 nov. 28 Neagoe Basarab îndeplineşte funcţia de 
mare comis în Ţara Românească. 

1510 aug. 26 Apare Octoihul (sau Osmoglasnicul) tipărit de Macarie, 
la Târgovişte. Este un tip mixt de O. În limba slavonă de redacţie 
medio-bulgară, diferit de cel pe care tot Macarie îl tipăreşte în 
1494 la Cetine (Muntenegru). Profilul literelor îşi are obârşia în 
manuscrisele muntene şi moldovene. Din punctul de vedere al 
slujbei bisericeşti, prin tipărirea O. de la Târgovişte se realizează 
stabilirea unei practici unitare de cult. 

1512 Din porunca mitropolitului Feoctist al Moldovei este copiat, pe 
pergament, la mănăstirea Neamţu, un Tetraevanghel slavo- 
român. Manuscrisul conţine şi o importantă notă istorică despre 
expediţia şi înfrângerea regelui polonez loan Albert în Codrii 
Cozminului (1497). 

— Cu ajutorul boierilor Craioveşti, Neagoe Basarab ajunge 
domnitor al Ţării Româneşti: 

„Neagoe Basarab era fiul nelegitim al lui Ţepeluş Basarab din 
ramura Dăneştilor, înlocuit în domnie de Vlad Călugărul, tatăl 
lui Radu cel Mare Basarab din ramura lui Mircea cel Bătrân. Se 
pare că mama sa, Neaga, s-a căsătorit cu vornicul Pârvu Craiovescu 
care l-a adoptat, căci izvoarele istorice spun că era „nepotul banului 
Barbului Craiovescu, feciorul Pârvului“, însă adaugă: „lar aşa îl 
numea că este fecior de domn“. Desigur, adoptând un fecior de 
domn dintr-una din cele două ramuri ale dinastiei, Craioveştii 
voiau să câştige ascendență asupra celeilalte ramuri, să-şi 
întărească, în eventualitatea urcării pe tron a lui Neagoe, poziţia 
politică. Radu cel Mare fusese un domnitor evlavios (tatăl său se 
călugăreşte de tânăr), dar murise afurisit de patriarhul Nifon. 
Este limpede că acesta se încumetase să mustre pe domn fiindcă 
avea sprijinul Craioveştilor, care încredinţaseră lui Neagoe sarcina 
de socotitor (un fel de secretar) al patriarhului. În Viaţa 
patriarhului Nifon se spune că Neagoe era totodată un ucenic, 
„fiul sufletesc“ al patriarhului, „a cărui învăţătură şi hrană 
sufletească dorea întotdeauna s-o primească“. 

Noul domn, Mihnea, fiu el însuşi nelegitim al lui Vlad Ţepeş 
(cronica îl dă drept „feciorul Dracii, armaşul din Măneşti“), intră 
în conflict cu Craioveştii, care, cu ajutor turcesc îl gonesc în 
Transilvania. Neagoe, acum vătaf de vânători, surprinde la 
Cotmeana pe fiul lui Mihnea, Mircea, şi-l alungă de asemenea 
din țară. 

La tronul Ţării Româneşti vine Vlad cel Tânăr, fratele mai mic al 
lui Radu cel Mare, sub care Neagoe ajunge comis, bucurându-se 
mereu de sprijinul Craioveştilor. Aceştia însă încep să fie concurați 
la curte de cumnatul domnitorului, Bogdan, autorul destituirii 
lui Nifon, care „aţâţă — scrie cronica — pe domn cu mânie asupra 
Craioveştilor, zicând că Neagoe iaste fecior de domn şi-l vor scoate 
din domnie“. Vlăduţ convoacă pe Craioveşti şi-i pune să jure că 
Neagoe nu e fiu de domn, amenințând, în cazul confirmării, că le 
va tăia nasul sau le va scoate ochii. Craioveştii jură formal, dar 

apoi fug peste Dunăre, se întorc cu ajutor turcesc, nimicesc oastea 
lui Vlăduţ, iar pe el îl prind şi-i taie capul, ridicând în locul lui în 
scaun pe Neagoe Basarab (03 ianuarie 1512)“ (Alexandru Piru, 
Istoria literaturii române de la origini până la 1830). 

— Cu relatarea evenimentelor din istoria Moldovei din acest an, 
se încheie Cronica sârbo-moldovenească, păstrată în două codice 
copiate la mănăstirea Neamţului. Interesul acestei cronici constă 
în faptul că îmbină datele cuprinse în majoritatea analelor 
moldoveneşti în limba slavonă cu evenimentele din istoria Serbiei, 
a Turciei şi a Imperiului Bizantin, cea de a treia carte din seria 
tipăriturilor lui Macarie, un Evangheliar. 

1512—1521 A fost un activ protector (donaţii de bani, odoare, venituri 

ale unor comunităţi mănăstireşti de la Muntele Sinai, Ierusalim, 
Asia Mică, Istanbul, din Grecia şi mai ales de la Muntele Athos. 
Tot Neagoe a clădit vestita biserică de la Curtea de Argeş, opera 
Meşterului Manole; lucrată din piatră şi marmură, împodobită 
bogat, ea a stârnit admiraţia tuturor şi poate fi socotită ca una 
din capodoperele arhitecturii din întreaga lume. În această biserică 
a fost îngropat Neagoe (1521) (C. C. Giurescu, D. C. Giurescu, 
Istoria românilor). 
„Cu sprijinul militar otoman, Neagoe prinde pe Vlăduţ, 
predecesorul său, şi-l decapitează; la începutul cârmuirii taie mai 
mulţi boieri, adversari ai Craioveştilor. În exterior, eforturile lui 
Neagoe — care ca domn şi-a adăugat numele dinastiei, devenind 
astfel Neagoe Basarab —au urmărit păstrarea păcii cu turcii — 
fără ca plata tributului să însemne amestecul Porții în cârmuirea 
internă a statului muntean (ceea ce a şi izbutit timp de 9 ani) — 
precum şi stabilirea de contacte cu puterile ostile Imperiului 
otoman“ (C. C. Giurescu, D. C. Giurescu). 

1517— 1521 Gavriil, protosul Athosului, scrie, din porunca lui Neagoe 
Basarab, Viaţa lui Nifon, patriarhul Ţarigradului. Iniţial redactată 
în greaca bizantină, opera va avea traduceri în slavonă, în greaca 
populară, în română. Cuprinde şi unele date asupra domniilor 
lui Radu cel Mare, Mihnea cel Rău, Vlad al V-lea şi Neagoe Basarab. 
Aparţinând genului hagiografic, lucrarea prezintă importanţă din 
punct de vedere istoric, ceea ce a dus la incorporarea ei în textele 
letopiseţelor Ţării Româneşti, şi din punct de vedere literar, datorită 
unor pitoreşti descrieri de locuri din Ţara Românească şi unei 
interesante galerii de portrete de domnitori, între care se distinge 
cel al lui Neagoe Basarab. 

1518 Cu relatarea evenimentelor petrecute în acest an se încheie Letopiseţul 
de la Putna I, cronică anonimă în limba slavonă. 

1518 (19)—1521 cca în aceşti din urmă ani ai domniei lui Neagoe 
Basarab sunt redactate Învățăturile bunului credincios lo Neagoe, 
voievodul ţării Ungro-Vlahiei carele au învăţat pre fiu-său 
Theodosie vodă, operă parenetică în care izvoarele bizantine şi 
slave se topesc într-o formă artistică originală desăvârşită. 

1520 După sfinţirea bisericii din Târgovişte, Neagoe Basarab mută în 
acest oraş sediul mitropoliei Ţării Româneşti. Noua mitropolie 
devine centrul cultural al ţării. Aici se vor tipări o serie de cărți 
pentru românii din toate provinciile şi pentru întreg Răsăritul 
ortodox. 

1521 ian. 29—30 Primul text datat, redactat în limba română, 
Scrisoarea lui Neacşu din Câmpulung atestă, prin lexicul său şi 
prin fluenţa exprimării, faptul că procesul formării limbii române 
era încheiat de mult şi că exista o tradiţie a scrisului românesc. 
Scrisoarea este adresată lui jupan Hanăş Begner (lohannes 
Benkner), primarul Braşovului, şi se referă la expediţia turcească 
a lui Mahamet beg la Dunăre. 

Febr. 13 Tipograful Filip Moldoveanul (Pictor sau Maler) apare 
atestat în actele oraşului Sibiu ca traducător al scrisorilor 
româneşti din corespondenţa sfatului sibian cu domnitorii ţării 
Româneşti. 

Sept. 15 Moare Neagoe Basarab, domn al Ţării Româneşti (1512— 
1521), autor al Învăţăturilor (1518 <19> 1521 cca.) adresate 
fiului său Theodosie, sprijinitor al culturii româneşti, ctitor al 
bisericii episcopale de la Curtea de Argeş“ (Mihai Moraru, în 
Dicţionar cronologic, Literatura română). 

„Domnia de zece ani a lui Neagoe Basarab a continuat politica de 
centralizare a statului feudal din vremea lui Radu cel Mare. 
Autoritar cu boierii facțiunile adverse Craioveştilor (a tăiat capul 
lui Bogdan, a călugărit cu forţa pe logofătul Blagodescu şi a 
însemnat la nas pe un pretendent la tron), Neagoe scria sibienilor 
pe un ton trufaş: „O să vedeţi că sunt domnitor destoinic şi are 
țara aceasta domnitor“, iar brasanvenilor chiar ameninţător: „Voi 
face Ţara Bârsei aga şi tatăl său, țepeluş, pe negustorii necinstiţi, 
spânzura pe hoţi, ceea ce nu l-a împiedicat, ca şi pe Ştefan cel 
Mare (prezentat de Ureche ca vărsător impulsiv de sânge, dar şi 
sfânt), să fie un domnitor religios, cel mai mare ctitor al perioadei 


ce 


feudale G„ctitor a toată Sfetagoră“ îl numeşte Gavril protul). 

Dragostea pentru cultură şi rafinamentul artistic al lui Neagoe 
Basarab se deduc nu numai din faptul că a patronat tipărirea 
Evangheliarului slavon al lui Macarie şi a construit acea 
capodoperă de arhitectură care este Biserica episcopală a Curţii 
de Argeş, dar şi din veşmintele pe care le purta (brocart roşu, 
cusut cu vulturul de aur bicefal bizantin, coroană imperială de 
bazileu). Comanda de la Braşov o blană de viezure, una de helge 
şi un colier de mărgăritare şi respingea ironic o cădelniţă de argint, 
lucrată la Sibiu în mod necorespunzător. Poetul grec de la curtea 
sa, Maximos, Trivalis, îl numea într-o epigramă „divinul“ şi-l aşeza 
în palatele Olimpului. Întreţinea pe chirurgul raguzan Hieronim. 
Trimitea dogelui Veneţiei un cal în valoare de 200 ducăţi, iar papei 
Leon X, patronul lui Michelangelo, îi cerea în 1519 să-i socotească 
legaţi de el, pe fiul său Theodosie şi pe supuşii săi, „prin alianţă 
perpetuă“ cu biserica romană. 

Învățăturile, scrise de-a lungul a mai mulţi ani, au analogii în 
literatura bizantină (Învățăturile lui Vasile Macedoneanul către 
fiul său Leon, De administrando imperio a lui Constantin 
Porfirogenetul) şi slavă (Învățăturile cneazului rus Vladimir 
Monomah către fiii săi). Cam în aceeaşi vreme cu Neagoe, 
secretarul florentin Niccolo Machiavelli compune vestita sa operă 
Principele, Izvoarele lui Neagoe, câte au putut fi identificate 
(unele apar citate), sunt în pnmul rând Biblia (în special Cartea 
întâi şi a doua a lui Samuel, Cartea întâi şi a doua a regilor, 
Cartea a doua a cronicilor), apoi scrieri mistico-ascetice ca 
Umilinţa lui Simeon cel Nou, Scara lui Ivan Scărariul, Dioptra 
lui Filip Solitarul, Omiliile lui loan Zlatoust, Cuvintele lui Efrem 
Sirul, Cuuintele lui Atanasie Alexandrinul, în sfârşit hagiografii 
şi cărți populare ca Viaţa Sf. Constantin, Varlaam şi loasaf, Al- 
exandria, Fiziologul. 

Neagoe Basarab a murit în ziua de 15 septembrie 1521. Theodosie, 
care i-a urmat la tron, a domnit mai puţin de patru luni şi a aiurit 
la Constantinopol. Alţi doi fraţi, Petru şi Ion şi o fată, Anghelina, 
muriseră înainte, iar Stana şi Ruxandra au devenit soțiile lui 
Ştefăniţă al Moldovei şi respectiv Radu de la Afumați. Ca în legenda 
meşterului Manole, pierit după zidirea bisericii episcopale de la 
Curtea de Argeş, Învățăturile lui Neagoe Basarab către fiul său 
Theodosie şi-au nimicit autorul, ajungând a fi socotite (pe nedrept) 
o scriere pseudoepigrafă, anonimă“ (Alexandru Piru, Istoria 
literarurii române de la origini până la 1830). 


17 


— Neagoe Basarab — 


„Problema autenticităţii. Oricare altă operă a literaturii române ar 
putea fi prezentată începând cu personalitatea autorului şi cu epoca 
reflectată. În cazul Învăţăturilor lui Neagoe Basarab, tocmai acestea 
formează, de mai bine de un selol, obiectul unor contestaţii ce nu 
par să fi luat sfârşit. [...] Un scurt istoric al problemei poate arăta 
însă cum scepticismul de care a avut parte opera lui Neagoe Basarab 
a îmbrăcat, de-a lungul a 125 de ani, forme variate şi a implicat 
probleme adiacente însemnate. 

1841 [...] La rublica „Curier“, Arhiva românească a lui Kogălniceanu 
anunţa că există în Bucureşti „manuscrisul foarte interesant 
Sfătuirea lui Neagoe Vodă către fiul său. Este greu de crezut că 
această compunere să fie tocmai din vremea bunului voievod, dar 
oare să nu fie o prelucrare a cărţii ce, după zisele lui Radu 
Greceanu, Neagoe Vodă au făcut-o în viaţa sa?“ 

1843 [...] M. Gaster contestă categoric posibilitatea — în care crezuse Hasdeu 
şi alți cercetători — ca Neagoe să-şi fi scris opera în româneşte. [...] 
După Gaster, „cu toate că limba este cât se poate de perfectă şi 
frumoasă, totuşi nu încape nici o îndoială cum că acele învățături au 
fost scrise mai întâi în slavoneşte de către autorul lor şi că au fost 
traduse în româneşte pe la 1650, în orice chip, de un meşter în condei“. 
Descoperirea textului slavon de către Lavrov în 1894 avea să confirme 
strălucit acest punct de vedere, iar asupra datării traducerii din prima 
jumătate a secolului al XVII-lea nu mai există astăzi nici o îndoială. 

1888 [...] Se îndoieşte din nou — tot fără a aduce argumente — de 
autenticitatea Învăţăturilor filologul Alexandru Philippide [...]. 
Îndoiala tuturor celor citați mai sus pornea, aşadar, din legitima 
suspiciune faţă de un text de asemenea amploare şi perfecţiune, 
scris în limba română la începutul secolului al XVI-lea. Dar 
rațiunea acestei îndoieli dispare atunci când se constată că e vorba 
de o traducere din secolul al XVII-lea şi că originalul învățăturilor 
s-a scris în limba de cultură folosită la data respectivă: slavona. 

1895 [...] Theodor Codrescu încearcă însă, pentru prima oară, să 
teoretizeze şi să argumenteze neautenticitatea Învăţăturilor. 
[...] Asupra „autenticităţii“ manuscrisului fost în biblioteca lui 
Ştefan Cantacuzino (acelaşi pe care se bazează ediţia de faţă) nu 
încape îndoială. Cu atât mai mult cu cât există alte două 
manuscrise, unul copiat la 1781 la Răşinari, lângă Sibiu, care 
păstrează acelaşi text. În plus, avem manuscrisul variantei 
prescurtate, din 1727, adică de la o dată când presupusul 
falsificator nici nu era născut! 


18 


— Învățăturile lui Neagoe Basarab către fiul său Theodosie — 


1906 În contradicţie cu marea majoritate a cercetătorilor români şi 
străini care se ocupaseră de Învăţături până atunci (Bălcescu, 
Hasdeu, Sbiera, Xenopol, loan Bogdan, Aron Densusianu, Ovid 
Densusianu, D. Onciul, P Lavrov, N. lorga, P Sârcu, A. [. Jaţimirski), 
D. Russo formulă, în 1906, pe un ton peremptoriu, teza că 
Învățăturile sunt opera unui călugăr din secolul al XVII-lea, care 
pentru alcătuirea lor a plagiat fără jenă literatura teologică 
bizantină, mijlocită de traducerile slavone. Russo desființa— cel 
puţin în intenţie— Învățăturile lui Neagoe Basarab ca izvor istoric 
preţios şi monument original al literaturii române (cum le 
considerase Bălcescu şi Hasdeu), transformându-le într-un 
conglomerat haotic de texte religioase bizantine, un enorm 
„plagiat“. Nu era vorba, deci, numai de o translație în timp, ci de 
o demonetizare a structurii literar-ideologice a operei, întreprinsă 
cu o stăruință obstinată de-a lungul a trei decenii (ultima lui 
„contribuţie“ în această chestiune apare în 1939) şi cu o informaţie 
şi abilitate incontestabile, care au impus şi au intimidat pe unii. 
[...] Ingenioase şi juste sunt observaţiile aduse în sprijinul 
autenticităţii de Anton Balotă şi de Pavel Chihaia. În sfârşit, 
N. Stoicescu, în studiul [...] Politica lui Neagoe Basarab şi 
„Învățăturile către fiul său Theodosie“, realizează o excelentă 
argumentaţie istorică. 

Nu mai există, deci, în momentul de faţă un motiv serios spre a ne 
îndoi că Învățăturile s-au scris în vremea lui Neagoe Basarab. 
[...] 

Ceea ce lipsea unui examen al „problemei autenticităţii“ cu toate 
elementele în faţă erau tocmai textul versiunii româneşti şi o 
traducere de exactitate filologică a originalului slavon“ (Dan 
Zanfirescu şi G. Mihăilă). 

Editorii precedenţi ai acestei opere: Ioan Eclesiarhul (1843), 
B. P Hasdeu (1865), PA. Lavrov (1904), N. lorga (1910), 
V Grecu (1942). 

1971 Editura Minerva lansează într-o nouă ediţie, opera Învățăturile 
lui Neagoe Basarab către fiul său Theodosie. Text ales şi stabilit 
de Florica Moisil şi Dan Zamfirescu. Cu o nouă traducere a 
originalului slavon de G. Mihăilă. Studiu introductiv şi note de 
Dan Zamfirescu şi G. Mihăilă. 

1972 În Editura Minerva apare volumul omagial Neagoe Basarab, 
publicat de Societatea culturală „Neagoe Basarab“ din Curtea de 
Argeş. 

1973 „Apare în seria „Universitas“ lucrarea Neagoe Basarab şi Învățăturile 
către fiul său Theodosie. Probleme controversate, de Dan 
Zamfirescu. Deosebit de interesantă ni se pare relevarea importanţei 
culturale în context european a scrierii lui Neagoe Basarab şi 
sublinierea patriotismului înflăcărat ce-o străbate“. 

1976 Se tipăreşte lucrarea Literatura română şi spiritul sud-est- 
european, de Mircea Muthu, cercetare asupra infiltraţiilor 
„balcanismului“ în literatura şi cultura română, de la Neagoe 
Basarab până la Eugen Barbu. 

1977 Edgar Papu: Din clasicii noştri, „Contribuţii la ideea unui 
protocronism românesc“ — studii asupra valorilor noastre literare 
cu funcţie anticipatorie în plan universal, de la Neagoe Basarab 
până în perioada interbelică“ (1. Oprişan, în Dicţionar cronologic, 
Literatura română). 

1984 La Editura Minerva vede lumina tiparului, în prestigioasa colecţie 
„Patrimoniu“ lucrarea Învățăturile lui Neagoe Basarab către fiul 
său Theodosie. Text ales şi stabilit de Florica Moisil şi Dan 
Zamfirescu. Repere istorico-literare de Andrei Rusu. 

1997 La editura Litera apare în colecţia „Biblioteca şcolarului“ volumul 
Învățăturile lui Neagoe Basarab către fiul său Theodosie. Ediţia 
este însoțită de amplu Tabel cronologic şi de un bogat tablou 
selectiv de referinţe critice. 

ÎNCEPUTUL ÎNVĂŢĂTURILOR BUNULUI CREDINCIOS 
IOAN NEAGOE, VOIEVODUL ŢĂRII UNGROVLAHIEI, 
CARELE AU ÎNVĂŢAT PRE FIIU-SĂU 
THEODOSIE VODĂ 


Partea întâi. Cuvântul 1 


lubitu mieu fiiu, mai nainte de toate să cade să cinsteşti şi 
să lauzi neîncetat pre Dumnezeu cel mare şi bun şi milostiv şi 
ziditorul nostru cel înţelept, şi zioa şi noaptea şi în tot ceasul şi 
în tot locul. Şi să foarte cuvine să-l slăveşti şi să-l măreşti 
neîncetat, cu glas necurmat şi cu cântări nepărăsite, ca pre cela 
ce ne-au făcut şi ne-au scos din-tunerec la lumină şi den neființă 
în fiinţă. O, câtă iaste de multă mila ta, Doamne, şi gândul şi 
cugetul tău, care ai spre noi oamenii! O, mare taină şi minunată! 
O, cine va putea spune toate puterile tale şi lauda slavei tale! 
Dumnezeu, pentru mila sa cea multă, lăcui întru noi oamenii 
şi să arătă noao. Dumnezeu fu în ceriu şi om pre pământu şi 
într-ramândoao desăvârşit. Şi pre om şi-l făcu fiiu iubit şi moştean 
împărăţiii sale. O, mare iaste taina înţelepciunii tale Doamne, 
care fu spre noi oamenii! Ni dar să mărim pre Dumnezeul nostru 
şi să strigăm dinpreună cu David, zicând: „Chiuiţi lui 
Dumnezeu, tot pământul, slujiţi lui Dumnezeu în veselie, intraţi 
înaintea lui cu bucurie şi cu veselie şi cu curăţie. Să ştiţi că 
acela ne-au făcut, iar nu noi, şi acela iaste Dumnezeul nostru 
şi noi suntem oamenii lui şi oile păşunii lui. Intraţi prin poarta 
lui în ispovedanie, în curţile lui, în cântări, mărturisiţi-vă lui şi 
lăudaţi numele lui, că iaste bun şi milostiv Domnul şi sfânt 
Dumnezeul nostru. Că iaste mila lui cea mare cu noi în veci, şi 
bunătatea lui cea multă“. Şi den nimic ne-au făcut de suntem şi 
făcu toate puterile cele făr' de trupuri. 

Dar pentru ce? Numai ca să lăudăm numele lui, cel ce ne- 
au făcut, Domnul domnilor şi Dumnezeul dumnezeilor. Adusu- 

ne-au în arătarea şi în slava numelui său cel sfânt, ca să-l 
proslăvească îngerii în ceriurile cele de sus cu numele sfintei şi 
a începătoarei de viaţă troiță. Aşijderea au tocmit şi firea fiinţii 
noastre ceii omeneşti şi ne-au dat minte şi cuvântu şi suflet 
îmbrăcate în trup, şi ne-au înfrumusețat cu chip şi cu podoabă 
şi ne-au tocmit cu toate dichisile cele bune şi ne-au alcătuit 
trupul cu toate mădularile: cu gură, cu urechi, cu picioare, cu 
ochi şi cu mâini, ca acestea toate să le întindem şi să le lărgim 
în lauda lui Dumnezeu, iar nu spre lucruri spurcate şi scârnave 
şi făr'” de lege, carile nu să cad. 

Drept aceia, să cinstim şi să slăvim pre ziditorul nostru şi să-i 
mulțămim ca celuia ce ne-au făcut şi ne-au cinstit. Trup ne-au 
dat, ca cu dânsul să slujim Dumnezeului celui puternic şi bun 
şi întru nimica să nu lăsăm soarta diavolului, vrăjmaşului lui 
Dumnezeu şi pierzătoriul sufletelor noastre, să nu-l lăsăm să 
ne stăpânească el, ci totdeauna să rugăm pre Dumnezeul cel 
milostiv, pentru că a lui făptură şi zidire suntem. Gură ne-au 
dat ca să o desfacem şi să o deschidem şi cu mare glas să lăudăm 
mărirea şi puterea lui, iar nu în cuvinte spurcate şi în vorbe 
scârnave, care nu să cad, nici să cuvin, de care apoi vom da şi 
seamă la zioa cea mare şi înfricoşată a judecății, la a doao 
venire a lui Dumnezeu. Ochi ne-au dat ca să-i rădicăm în sus 
şi să vedem slava lui Dumnezeu, cu a căruia poruncă să făcură 
toate, că „acela zise şi fură, acela porunci şi să zidiră“ ceriul, 
văzduhul, soarile, luna, stslile şi altile toate câte suntu văzute 
şi nevăzute şi să mulţămim lui Dumnezeu, făcătoriul si dătătoriul 
tuturor. Limbă ne-au dat ca să slăvim şi să trimitem laudă în sus 
neîncetat numelui său celui sfânt, iar nu să o întoarcem spre 
bârfele şi spre cuvinte deşarte, nici spre patimile cele drăceşti, 
care sunt trupului cu dulceaţă, iar sufletului cu nevoie şi cu 
muncă, nici să grăieşti cele ce sunt spre aţiţarea pohtelor trupeşti. 
Că şi apostolul zice: „Vorbele cele rele strică şi putrezescu 
năravurile cele bune”. Urechile ni le-au făcut în cap ca cu 
dânsele să ascultăm şi să auzim cuvintele lui Dumnezeu şi să 
păzim toată legea şi să facem voia lui. Mâini ne-au dat ca să le 


22 


— Învățăturile lui Neagoe Basarab către fiul său Theodosie — 


lărgim şi să le întindem spre înălţimea ceriului şi să dăm slavă lui 
Dumnezeu pentru toate făpturile sale şi să le lungim spre mila 
lui. Picioarile ne-au dat, iar nu ca altor dihănii, care sântu mute 
şi necuvântătoare şi umblă pre pământu după cum le iaste firea 
şi voia lor şi orîncătro vor să să întoarcă, într-acolo să pornescu 
şi mergu. Ci noao să cade să păşim şi să călcăm dreptu spre cele 
cereşti şi cu trupul, şi cu capul, ca nu cumva să ne lunecăm în 
lucrurile cele trupeşti şi lumeşti şi putrede şi trecătoare, ci să 
umblăm pre căile cele nevinovate, cum zice fericitul David: 
„Fericiţi cei nevinovaţi, carei umblă în legea Domnului!“ Şi să 
păşim şi să stăm spre priveghiarea cea de toată noaptea şi mai 
ales la zilile cele mari şi la praznicile cele dumnezeeşti şi în 
toate zilile vieţii noastre. Să păziţi precum iaste legea şi obiceiul 
şi să vă feriţi de toate răotăţile şi scârnăviile şi spurcăciunile şi să 
vă rugaţi lui Dumnezeu cu frică şi cu cutremur, ca să să 
milostivească spre voi. Şi lui Hristos să faceţi rugăciuni de 
mulţămire, cu cântări pentru toate cele ce ne-au dat, cu rugă 
curată şi cu trup şi cu suflet neschimbat şi neclătit. În sfintile şi 
dumnezeieştile biserici, aşijderea sa aduceţi lui Dumnezeu jirtvă 
făr' de sângile şi să vă priceştuiţi sfintelor şi celor făr' de moarte 
dumnezeieştilor taini ale lui Hristos, care cu adevărat suntu trupul 
şi sânge fiiului lui Dumnezeu, ca deaca vă veţi priceştui cu sfântul 
lui trup şi sângele, să împărţiţi cu dânsul întru împărăţiia lui cea 
netrecătoare şi viaţa de veci, precum sângur Domnul Hristos au 
zis: „Cela ce va mânca trupul mieu şi va bea sângele mieu, fiind 
vrednic, aceluia eu îi voiu dărui viaţa de veci”. 

Vezi mila lui Dumnezeu, vezi dragostea lui cu carea au iubit 
pre noi! Vezi darul lui cu care ne-au dăruit! Cât iaste de multă 
mulţimea milelor tale, Doamne! Că au urcat firea noastră cea 
omenească mai deasupra decât toate puterile cele cereşti. 
Dumnezeu s-au înălţat şi au şezut pre scaunul mărirei puterilor 
sale. lar alte făpturi câte suntu supt ceriu şi lucrurile ale lui 
Dumnezeu, toate suntu tocmite şi rânduite în treaba şi în slujba 
neamului omenescu: soarile, luna, stelile, vâzduhul, vântul, 
ploile, pământul şi marea şi toate câte-s într-însa. lar pre omul 

făcu-l vieţuitoriu şi împărat şi biruitor tuturor faptelor sale câte 
sunt supt cer, şi încă nu numai atâta; ci-l făcu soţ şi moştean şi 
iubit fiiu şi-l dărui de fu Dumnezeu şi biruitor împărăţiii sale 
cei cereşti, cum iaste scris şi zice: „Fiţi sfinţi, cum suntu şi eu 
sfânt, fiţi dumnezei, cum suntu şi eu Dumnezeu!“ Şi iară mai 
zice: „Eu ziş: toţi sunteţi Dumnezeu şi fiţi fiii Celui de Sus, iară 
voi muriţi ca oamenii şi ca unul din domni cădeţi”. 

lar domnii în ce chip cad de la Domnul şi Dumnezeul lor? 
Cad unii din credinţă, iară alţii din fapte. Deacii ei mor. Ca 
oamenii carii suntu suptu stăpâni, cu trupurile mor domnilor şi 
împăraţilor pământeşti, iară cu sufletele ei mor lui Dumnezeu, 
dacă îi ajunge amarnica moarte şi suntu nepocăiţi de păcatile 
lor. Că măcar deşi zice că „nu iaste după moarte plângere, nici 
în iad tânguială şi vaete” iar cu adevărat iaste, şi acolo suntu 
ţipetile cele cu nevoe şi suspinile şi gemaetile cele grele şi oftările 
cele amară. Că acolo lăcuescu în muncile cele groaznice şi 
fără sfârşit şi în focul nestinsu totdeauna să află, avându plângere 
necurmată şi nemângâiată, şi nici de un folos le iaste. 

Dreptu acia, iubitul mieu fiiu, să fii milostiv tuturor 
oamenilor şi tuturor gloatelor, care ţi le va da Dumnezeu pre 
mâna ta, pentru care însuşi Domnul Dumnezeul nostru şi 
mântuitorul lisus Hristos ş-au vărsat sfântul sânge al său. Şi să 
nu omori pre niminea făr' de judecată dreaptă şi făr' de 
ispovedanie, ca să nu fii şi tu junghiat fără de milă, ca noatenii 
şi ca mieii; că sângile omului nu iaste ca sângile vitelor sau ca 
altor fieri sau ca al păsărilor, ci iaste într-alt chip, sânge ales şi 
curăţit cu sfântul sânge al Domnului nostru lisus Hristos, care |- 
au vărsat pre cruce în cetatea Ierusalimului, în zilile lui Pilat de 
la Pont. Ca nu cumva, pentru pripa, să moară ţie cu trupul, iar 
lui Dumnezeu cu sufletul. Că şi noi însine carii suntem, măcară 
domni, măcară bogaţi, măcară săraci, tot greşim lui Dumnezeu 
şi suntem vinovaţi şi vom să stăm toţi dinpreună la înfricoşata 
judecată a lui Hristos. Că însuşi Hristos pentru sufletile noastre 
de bună voie a sa s-au dat spre moarte, ca pre noi pre toţi să ne 
facă fiii lui Dumnezeu. 

Pilda: Eu ziş: „Toţi suntem dumnezei şi fiii celui de sus”. 
Tâlcul: Zise Domnul: „Ca un bun, pre toţi i-am făcut împărați şi 
domni şi puternici, iară ei se-au întorsu în lucruri rele şi deşarte”. 
Pilda: „lar voi muriţi ca oamenii”. Tâlcul: „lar voi cugetându 
cele pământeşti, periţi”. Pilda: „Şi ca unul din domni cădeţi”. 
Tâlcul: „Şi satana era domnul îngerilor, iară pentru trufia lui 
căzu”. Aşijderea şi fieştece domnu semeţ şi nemilostiv va cădea 
şi nu să va scula. lar de să va tâmpla domnului să cază, iară 
apoi el să va întoarce şi ca plânge de căderea sa cu toată inima, 
are Dumnezeu putere să-l rădice; că Dumnezeu iaste 
judecătorul, şi a lui iaste judecata. Cum iaste zis: „Domnul va 
judeca marginile pământului, ca un drept ce iaste, şi va da putere 
împăraţilor noştri, şi va înălța cornul unsului său”. Dreptu acia, 
„să nu să laude înțeleptul cu înţelepciunea sa, nici puternicul 
cu puterea sa, nici bogatul cu bogăţia sa. Ci de acestea să să 
laude cel ce să lăuda”, măcară de ar fi împărat, măcară domnu, 
măcar biruitor, „tot să cunoască pre Dumnezeu, care l-au făcut, 
şi cu frica şi cu cutremur să facă judecată pre pământu”. „Faceţi 
pace şi rugă cu toţi, că fără de acestea niminea nu va putea 
vedea pre Dumnezeu”. 

Vezi iubitul mieu, pre împăratul cel mare, care ne-au iubit 
şi ne-au făcut şi pre noi împărați pre pământu, ca şi pre sine, şi-i 
iaste voia să fim şi în cer; şi daca vom vrea noi, vom fi, numai 
să facem bine şi vom fi împărați şi vom împărăţi în veci. Însă 
împărăţiile şi domniile ceste după pământu suntu în mâna şi 
voia lui Dumnezeu, şi în nevoinţile noastre cele bune se-au 
dat. lară împărăţiia cea cerească încă iaste în voia noastră şi 
ne-o va da Dumnezeu, numai de vom vrea. Dară cunoşti care 
iaste împăratul cel mare şi puternic? Acela iaste împăratu 
împăraţilor şi domnu domnilor şi Dumnezeul dumnezeilor, 
carele biruiaşte vii şi morţii şi au făcut toţi vecii. Pentru aceia 
dă slavă celui ce te-au rădicat din pământu şi te-au făcut lui fiiu 
şi ceriurilor împărat, şii noroadelor şi oamenilor biruitor mai 
mare şi poruncitoriu, şi te-au pus domnu pre pământu, să judeci 
oamenilor pe direptate şi săracilor în judecată, cum zice şi 


25 


— Neagoe Basarab — 


prorocul grăind: „Doamne, dă judecata ta împăratului şi 
direptatea ta fiiului împăratului”. Dară de ce împărat grăiaşte 
prorocul? Grăiaşte de împăratul Hristos. Cunoşti că „tot darul 
cel desăvârşit pogoară de sus, de la tatăl” şi pre împărat, şi pre 
domnu, şi pre preot, şi pre tot omul carele iaste al lui Dumnezeu. 

Drept aceia să cade fiiului împăratului, carile iaste fiiu lui 
Dumnezeu, să judece dreptu, că şi judecata a lui Dumnezeu 
iaste, iară alt a nimănui. Şi vă plecaţi suptu puternica mâna lui 
Dumnezeu, cum zice apostolul, ca făcătoriului şi împăratului 
vieţii şi al veacului nostru, cu toată frica şi cutremurul, ca într-o 
vreme să vă înalțe şi să trăiţi mult pre pământu bun. Acum 
pricepeţi, împăraţilor, şi vă învăţaţi, toţi cei ce judecaţi pământul, 
lucraţi Domnului cu frică şi vă bucuraţi cu cutremur, primiţi 
învățături, ca să nu să mânie cândva Domnul spre voi şi să 
pieriţi din calea dreptului, când se va aţiţa de pripă urgiia lui. 
Mâniiaţi-vă şi nu greşiţi de cele ce gândiţi întru inimile voastre, 
în paturile voastre vă umiliţi. Şi iară mai zice prorocul: „ţie 
iaste lăsat săracul, şi meserului tu îi fii ajutoriu”. Că şi fiiul lui 
Dumnezeu săracu fu trimis în lume, cum iaste scris. lar ţie ţi-au 
dat Dumnezeu împărăţia într-această lume scurtă. 

Dreptu aceia să cade împăratului şi domnului să aibă 
judecată direaptă şi nefăţarnică, dinpreună şi alte bunătăţi toate, 
că „cinstea împărătească şi domnească judecată iubeşte”, cum 
iaste zis; că împărații cei adeveriţi nimica nu fac făr” de judecată, 
că cu judecata suntu îndreptători şi puternici. Tu, Doamne, ca 
un Dumnezeu ai gătit dreptatea ta şi o ai dat-o împăraţilor şi 
domnilor, iar adeverinţa o ai împărţitu tuturor oamenilor. 
Judecata şi direptatea în lacovu o ai făcut-o. Că Hristos iaste 
judecătoriu şi dreptatea şi adeverinţa. Şi zice: „lacovu iaste sluga 
mea cea aleasă“. Prorocul zice: „Înălţaţi neîncetatu pre 
Dumnezeul nostru şi vă închinaţi razimului picioarelor lui”. 
Măcară de eşti împăratu, măcar domnu, măcară bogat, măcară 
sărac, tot vă închinaţi razimului picioarelor lui, că iaste sfânt, şi 
acela iaste domnul şi judecătorioul cel înţeleptu şi înfricoşat şi 
vecinic. Deci, de vei judeca pre cineva cu judecată nedreaptă 


26 


— Învățăturile lui Neagoe Basarab către fiul său Theodosie — 


şi făţarnică, Dumnezeu va fi ţie şi oamenilor tăi judecător cu 
plată, că zice: „ Eu suntu izbânditoriul şi voi izândi”. lară 
prorocul zice: „Jalea şi suspinile săracilor le-ai auzit, Doamne, 
gătirea inimilor lor le-au socotit urechea ta. Judecă săracului şi 
smeritului, ca să nu mai adaogă după aceia omul de a să mări 
pre pământu”. Dreptu aceia, ascultă, şi ia aminte şi socoteşte, 
să nu mai adaogă omul după aceia a să mai înălța. Că iaste zis: 
„În zadar va fi turburarea celor ce să mărescu”. lar de vei face 
judecată făţarnică, tu cugetă cându să va lua judecata de la 
tine şi să va da altuia, carile va judeca cu dreptate oamenilor 
lui Dumnezeu. Şi va face izbândă Dumnezeu, precum au zis: 
„si suspinile săracilor nu vor peri până în sfârşit”. Că măcară de 
eşti şi împăratu sau domnu, iar judecata tot iaste a lui Dumnezeu 
şi cu porunca lui eşti pus păstor tu, şi tocmitor faptelor lui. Pentru 
aceia scrie, de zice: „Fraţilor, judecaţi pe direptate şi priiatenilor 
şi streinilor şi celor mari şi celor mici. De niminea să nu-ţi fie 
ruşin€, că judecata iaste a lui Dumnezeu”. Ci câtă vreme va fi 
dată pre mâna ta, fie-ţi grijă şi frică de slujba care ţi-au dat-o 
Dumnezeu în seama ta, că nici ai adus nimic cu tine într-această 
lume, nici vei să iai nimic. Ci, cum zice dreptul lov: „Gol te-ai 
născut din pântăcile mâne-ta, iar gol te vei duce”, deaca nu vei 
fi îmbrăcat cu lucrurile cele ce să cad ale bunătăţii. Că „nimic 
nu iaste al tău”, cum zice apostolul, ci toate-s ale lui Dumnezeu. 
lar, desi ai tu, nu te lăuda, că de la Dumnezeu le-ai luat, ca să 
dai schiptrul şi steagul împărăției şi domniei tale cu multă 
mulţumire, cum şi împărații cei mai denainte vreme ş-au dat 
împărăţiile în mâna lui Dumnezeu tatăl, cu multă îndrăznire şi 
cu multă cinste şi cu mare îndreptare. Şi cu împărăţiile lumii 
aceştii trecătoare au dobândit împărăţiia cea netrecătoare a 
ceriului şi au luat cununa bunătăţilor din mâinile lui Dumnezeu. 
Şi să nu ţi să înalţă inima, nici să te trufeşti de limbile şi de 
năroadele cele multe, că de la Dumnezeu fu dată putere voao 
şi biruinţă de la Cel de Sus. Că toată judecata iaste a lui 
Dumnezeu şi Dumnezeu va să judece oamenii. Dumnezeu iaste 
judecătoriu dreptu şi tare şi îndălungu răbdătoriu şi nu aduce 

mânie în toate zilele. Acela iaste milostiv şi îndelung răbdătoriu 
şi îndurătoriu şi au gătit scaunul său spre judecată, şi iaste gata 
în toată vremea şi în tot ceasul să judece lumea cu dreptate şi 
oamenii aşijderea. Şi pre cei drepţi să-i încoruneze, iar pre cei 
păcătoşi să-i muncească. 

Minunat iaste Dumnezeu în faptele sale, că cu mare cinste 
ne cinsti şi ne dede minte slobodă şi chibzuitoare, şi firea 
omenească cea căzută o au înălţat mai pe deasupra îngerilor, 
cum ziş şi mai sus, după cuvântul prorocului: „Ce iaste omul, 
că-ţi aduseşi aminte de dânsul, sau fiiul omului, că-l cercetaşi?” 
Vezi câtă dragoste are Dumnezeu cătră oameni şi ce făcu pentru 
dânşii? Făcu toate văzutele şi nevăzutele şi pentru dânsul să 
făcu om. Ac6stea toate pentru dragostea noastră le făcu, şi noi 
fiind pieriţi pentru greşala noastră, el iar ne înnoi. Acâstea toate 
le socoteşte prorocul şi ni le arată zicând: „Ce iaste omul?” 
Cum ai zice, omul iaste o nimica, numai ce iaste slăbiciune şi 
urgie şi neputinţă. lar mila lui Dumnezeu vezi câtă iaste de 
mare, că de lucrurile cele ce făcu pentru dânsul să miră prorocul 
şi zice: „Ce iaste omul, de ai făcut atâtea măriri pentru dânsul?” 
Cunoaşte dar că câte suntu văzute şi nevăzute, toate sunt făcute 
pentru dânsul. Pentru dânsul fu făcută vremea de la Adam pân” 
la venirea lui Hristos, pentru dânsul fu făcut raiul, pentru dânsul 
împărăţiia ceriului, pentru dânsul judecăţile şi caznele şi 
minunile, bunătăţile şi legile; pentru dânsul fiiul lui Dumnezeu 
fu om. Cine ar putea spune cele ce au făcut pentru dânsul şi 
cele ce vor să fie! Acestea toate le socoteşte prorocul şi zice: 
„Ce iaste omul de s-au învrednicit a atâtea bunătăţi, dar, şi 
cinste?” Că de ar vrea cineva să ştie adeverit şi să cunoască 
câte au fost pentru dânsul şi câte va să ia după acestea, el s-ar 
umplea de frică şi de mirare. Deci, ia aminte, să ştii câtă grijă 
are Dumnezeu pentru oameni, că zice prorocul: „ Cu puţinel 
oarece l-ai mai micşorat decât îngerii?” Aici zice prorocul şi 
grăiaşte această micşorare, pentru că cu puţinel oarece au mai 
micşoratu Dumnezeu pre omu decât pre îngerii, pentru greşala 
şi călcarea ce greşi dentâi strămoşul nostru Adam în rai. Dar cu 

ce l-au micşorat puţinel decât pre îngeri? Micşoratu-l-au cu 
moartea. „Cu slavă şi cu cinste l-ai cununat”. Slava o socotâşte 
prorocul măriia ceia ce o au luat întâi, iar cinstea ce o au luat 
Dumnezeu, iar care va să o ia după a doao venire a lui Hristos. 
Că dintâi i-au zis Dumnezeu: „Toate fierile pământului şi pasările 
ceriului şi peştii mării să să înfricoşeze şi să să teamă de voi, şi 
voi să le stăpâniţi”. Apoi iar au zis: „Să călcaţi şarpele şi scorpiia”. 

Însă acum să lăsăm cele vechi şi de dă multu şi să căutăm 
spre câste de acum, că slava şi cinstea cea mare din legea cea 
noao iaste, când ai cap pre Hristos, cându din trupu lui te 
priceştueşti, cându eşti frate lui şi moştnean şi întocma cu dânsul, 
cându ai cinste mai mare decât Moisi, cum zice fericitul Pavel, 
nu ca cum îşi acoperea Moisi faţa obrazului, că cel înălţat nu 
să înalţă de această slavă în slava înălţătoare; pentru această 
slavă spune prorocul mai nainte de vreme. Dar ce iaste mai 
slăvit decât aceasta, cându suntem soţii cu îngerii şi ne-am făcut 
fiii lui Dumnezeu, şi încă nici pre unul al său iubit fiiu ce au 
avut nu l-au cruțat, ci l-au trimis şi l-au dat pentru noi. Dar ce 
slavă poate fi mai mare decât aceasta, când făcu Dumnezeu 
acestea toate pentru călcarea şi păcatul cel dentâi! Că Adam n- 
ar fi făcut nici bine, nici rău. Dar cum ar fi putut face bine sau 
rău, nefiind el? Că cum să zidi, îndată dobândi atâta cinste! 
lată că şi noi, câte răutăţi facem, iar Dumnezeu tot ne 
învredniceşte cu cinste mare şi nespusă. Socoteşte de vezi, că 
zice Hristos: „De acum nu vă voi mai zice slugi, că sunteţi fraţii 
şi priiatenii miei”. Şi încă nu numai atâtea, ce şi îngerii ne 
slujăscu pentru mântuirea sufletelor noastre şi nu suntem 
moşteni numai pre pământu, ci suntem părtaşi şi bunătăţilor 
lui Hristos celor cereşti. Acestea toate le cugetă prorocul şi zice 
că „l-ai încununat cu slavă şi cu cinste şi l-ai pus mai mare 
peste faptele mâinilor tale, şi toate ai supus suptu picioarele 
lui. Oile şi boii, încă şi hierăle câmpilor şi păsările cereşti şi 
peştii carii trec marea şi cărările mării. Doamne, Domnul nostru, 
cât iaste de minunat numele tău, preste tot pământul!” lată, 
măcar deşi grăiaşte de făpturi, iar de îngeri nu pomengşte, ce 

spune numai de cele ce suntu pricepătoare, iară în socoteală 
suntu groase şi nedomirite. 

Întrebare: Dar ce va să să înţeleagă aceasta? Răspunsul: 
Aceasta iaste biruinţa pământească, care fu dată lui din-ceput 
şi iaste un lucru de minune, căci că omul mai nainte, pân” ce 
nu greşeşte, el fu dăruit cu atâta cinste, iar deaca greşi, iată că 
nu-l urgisi Dumnezeu, nice-l lipsi de cinstea care i-o dedese 
mai nainte. Ce zice: „cu puţinel oarecare l-ai mai micşorat decât 
îngerii”, cum s-ar zice, după ce greşi, judecă-l şi-l osândi cu 
moartea. Ci însă, măcar de-l şi osândi cu moartea, iar cinstea 
care i-o dedese întâiu, nu i-o luo. 

Aici arată dragostea cea nespusă, care o are Dumnezeu cătră 
neamul omenescu. Că omul, deşi cunoscu el însuşi păcatul şi 
vina sa, iar Dumnezeu tot îl lăsă să fie încorunat cu cinstea şi 
cu slava cea dintâi, şi mărirea lui nu o strică; iar de-i si luo ceva 
puţinel de suptu puterea lui, şi aceasta pentru folosul lui fu: că, 
mai nainte de greşală, şi fierăle cele zvăpăiate şi cumplite le 
stăpânea omul, iar după greşală puţinel de această biruinţă-l 
opri. Însă şi acum tot biruiaşte şi stăpâneşte şi pre acelea, ce cu 
meşteşug şi cu frică şi cu pază mare, că nici i-au luat toată 
biruinţa, nici i-au lăsat-o toată, ci câte i-au fostu de treabă şi de 
slujbă i le-au lăsat, iar câte suntu fiară sălbatece i le-au luat, ca 
pentru aceasta să-şi aducă aminte şi să cugete tot omul, pentru 
păcatul strămoşului Adam, şi să cunoască, că pentru acela nu 
să pleacă noao toate fierile, şi iaste şi aceasta de mare folos. 
Dar leul, măcar de s-ar şi pleca noao, de ce treabă ne-ar fi 
noao, sau pardosul, măcar de ar fi şi blându? Aşijderea şi alte 
hieri sălbateci şi spurcate, fără numai o trufă şi o mărire deşartă. 
Pentr-aceia lăsă Dumnezeu să fie acestea semeţe şi neplecate, 
iară cele ce ne sunt dă treabă, iale să fac plecate şi blânde, şi le 
supuse suptu mâinile noastre: boii, ca să arăm cu dânşii, oile, 
ca să îmbrăcăm goliciunea trupurilor noastre, iar alte dobitoace 
le lasă ca să poarte ce ne va trebui şi să ne hrănim cu dânsele. 
Aşijderea au făcut şi pasărire ceriului, aşijderea au făcut şi peştii, 
să ne fie de mâncare. Că cumu-şi goneşte cinevaşi feciorii săi 


30 


— Învățăturile lui Neagoe Basarab către fiul său Theodosie — 


din moşiile sale, pentru neascultarea lui, iar nu-l opreşte din 
toate, ci totu-i lasă ceva puţinel, ca să-l smerească, aşa şi 
Dumnezeu, ce însă nu într-acesta chip. Că omul, când îşi 
gonâşte feciorul, el îl opreşte de cele mai multe şi-i dă puţinea 
parte; iar Dumnezeu numai ci-i opri oarece cât de puţine, iar 
mai mult îi dede. Ci şi aceasta iaste tocmeala lui Dumnezeu, 
iar fu pentru folosul omului. Că dintâi toate avu omul supuse 
supt mâna lui. Deacii el să semeţi. Pentru aceia să schimbară, 
ca să aibă şi el grijă de cele ce-i vor trebui şi-i vor fi de hrană în 
viaţa lui. Şi nu lăsă să nu-i fie toate cu osteneală, nici iar cu 
odihnă, ci unele ce-i suntu de treabă suntu făr” de osteneală, 
iar alte care-i suntu mai de mare treabă lăsă să le cerce mai cu 
mare osteneală şi cu multă nevoinţă. la aminte, de vezi, cum 
peştii carii umblă în fundul mării şi pasările carele zboară în 
slava ceriului, toate cu meşteşug le-au supus Dumnezeu ţie, 
omule, şi ţi le-au dat. 

Întrebare: Dar, căci nu zice de toate cele văzute şi nevăzute, 
şi de sădiri şi de sămănături, şi de pomi şi de altele? 

Răspunsul: Cât au zis de puţinel, iar toate le semnează, şi 
au lăsat celor ce le iaste voia să le ştie, să le spuie. lată, iar vine 
cuvântul să să sfârşască la sfârşitul cel mai dântâi, unde zice: 
„Doamne, Domnul nostru, cât e de minunat numele tău peste 
tot pământul!” Aceste cuvinte pui şi la început şi la sfârşit, deci 
şi noi pururea să ne aflăm zicând aşa: „Doamne, Domnul nostru, 
câtu e de minunat numele tău preste tot pământul!“ Şi să ne 
mirăm de mila şi de dragostea lui, care o are cătră oameni, şi 
de înţelepciunea lui şi de gândul cel bun ce-l are spre noi. 

lată, auzindu noi aceste mile şi daruri ale lui Dumnezeu, 
care suntu spre noi, să păzim dreptatea şi legea lui Dumnezeu, 
cum zice prorocul: „Fericiţi cei ce păzescu judecata şi fac 
dreptate în toată vremea”, şi mustrează pre cei ce judecă 
strâmbu! Şi iar mai zice: „Până când veţi judeca nedreptu şi vă 
veţi îndoi de feţele păcătoşilor?“ Şi iar mai zice: „Dumnezeu 
stătu în ceata dumnezeilor şi între dumnezei va să judece. Pentru 
aceia judecaţi pre sărac şi îndreptaţi pre mişăl, scoateţi pre cel 

smerit şi nemernic şi-l izbăviţi din mâinele păcătosului”. lar de 
nu, tot cela ce iubeşte nedreptatea, acela-şi uraşte sufletul său, 
că „Domnul iaste dreptu şi dreptatea au iubit şi dreptatea văzu 
faţa lui.” Şi iar zice: „Păzeşte nerăutatea şi vezi dreptatea şi în 
gura dreptului să va învăţa înţelepciune şi limba lui va grăi 
judecata”. Că de vei păzi judecata cea dreaptă, tu vei fi fericit 
şi vei împărăţi pre pământu, iar cu Hristos Dumnezeu încă vei 
lăcui în veac. 

Dar acuma ajunge-va credinţa şi judecata cea dreaptă, au 
mai lungi-vom şi cu alte bunătăţi? Că cu adevărat şi aceste 
bunătăţi suntu foarte bune şi vrednice de-a le lăuda şi îngerii, şi 
oamenii. lar să ascultați şi cuvântul lui lacov apostolul, ce au 
zis că „măcar de-ar umplea cineva toată legea şi toate poruncile 
lui Dumnezeu, iar de va greşi numai într-una şi să va zminti, 
decii în toate iaste vinovat”. lar noi să rugăm pre Dumnezeul 
cel milostiv, să ne învrednicească să fim în toate lucrurile 
desăvârşit şi în toate bunătăţile întregi şi nici într-unile să nu 
fim lipsiţi. Să păzim judecata şi să facem dreptate. Mintea cea 
întreagă şi curăţiia să ibuim, blânzi şi răbdători şi îngăduitori să 
fim tuturor în toată vremea şi într-alte bunătăţi în toate să lăcuim, 
întru care cine petrec şi lăcuescu, fericeşte-i Hristos la Sfânta 
Evanghelie şi zice: „Fericiţi cei săraci cu duhul, că acelora iaste 
împărăţia ceriurilor! Fericiţi cei ce plângu, că aceia să vor 
mângâia! Fericiţi cei blânzi, că aceia vor moşteni pământul! 
Fericiţi cei flămânzi şi însetoşaţi pentru dreptate, că aceia să 
vor sătura! Fericiţi cei milostivi, că aceia vor fi miluiţi! Fericiţi 
cei cu inimile curate, că aceia vor vedea pre Dumnezeu!“ Şi 
alte bunătăţi, care suntu fericite de Hristos, cătră care suntu 
adaose şi alăturate şi judecata, şi dreptatea. lar şi judecata, măcar 
de iaste şi dreaptă, tot iaste făr' de milă celor ce nu fac milostenie, 
că la judecată milosteniia va fi lăudată, cum zice prorocul: 
„Milostenie şi judecată voi cânta ţie, Doamne! Cântu şi pricep 
în calea nevinovăţirii. Urât-am pre cei ce fac fărdelege!“ Şi iar 
mai zice: „Împărţi şi dede celor săraci; dreptatea lui trăiaşte în 
vecii vecilor; cornul lui să va înălța în slavă“. 

lată că suntem datori, noi ceşti puternici, să ajutăm celor 
slabi şi să-i îndreptăm, şi să nu facem atâta în voia noastră, cât 
în voia vecinului şi săracului şi a neputernicului, că aşa zice 
marele Pavel. lar lacov apostol, care să cheamă fratele lui 
Dumnezeu, zice: „Fratele cel smerit să să laude întru mărirea 
sa, iar cel bogat întru smereniia sa. Că, cum răsare soarele cu 
căldură şi să veştejescu buruenile, şi florile lor să scutură, aşa şi 
bogaţii carii nu să bogăţescu întru Dumnezeu, să vor veşteji 
întru umbletele lor”. Şi iar mai zice: „Ni, acum bogaţilor, 
plângeţi, văetându-vă de întristăciunile ce vin asupra voastră, 
că bogăţiia voastră au putrezit, hainile voastre le-au mâncat 
moliile, aurul şi argintul vostru au ruginit şi rugina lor fi-va voao 
mărturie şi va topi trupurile voastre ca focul, că i-aţi strânsu 
avuţie în zilele cele de apoi”. lar Hristos au zis: „Mai lesne va 
intra funea corăbiei prin urechile acului, decât bogatul întru 
împărăţiia ceriului”. Petru apostol încă au zis: „Tot omul mai 
nainte de moarte să să împodobească cu judecată, cu 
milostenie, cu curăţie, cu mintea cea întreagă şi cu alte fapte 
bune, cu toate”. Că „înfricoşat lucru iaste a cădea în mâinile 
Dumnezeului celui viu”. lar cel ce să va nevoi cu milostenie, 
cu rugă şi cu alte bunătăţi, aceluia i să vor curăţi mulţimea 
păcatelor. Şi iar mai zice Hristos la Evanghelie: „Nu îngropargţi 
avuţiia voastră în pământu, unde o strică viermii şi o puterezeşte 
putrejunea şi o sapă furii şi o fură, ci strângeţi avuţiia voastră în 
ceriu, unde nici viermii o strică, nici putrejunea o putrezeşte şi 
unde furii nu o sapă, nici o fură. Că unde iaste avuţiia voastră, 
acolo va fi şi inima voastră“. 

lată acum iar făcum voră şi învăţătură pentru judecată şi 
pentru dreptate şi pentru milostenie, încă şi de altele câte am 
putut, care suntu de folos şi să cade a le asculta omul şi a le 
face. Ci fi-va atâta destul? Au iar vom mai adaoge învăţătura? 
Au ba. Că să cade foarte cu de-adinsul să mai învăţăm şi să 
spunem, deaca vreme ce zice apostolul că „de va face cineva 
toată legea şi va umplea toate poruncile, iar numai într-una de 
să va zminti, deaciie în toate iaste vinovat”. Dar noi, carii nu 

numai ce greşim într-o poruncă de ale lui Dumnezeu, ci de- 
abiia poate se va afla cineva într-această vreme să îngăduiască 
măcară numai cu o poruncă a lui Dumnezeu şi cu o învăţătură 
de cele ce plac lui. 

Drept aceia, frate, foarte iaste bine şi frumos şi să cuvine a 
le grăi şi a povesti de cele ce suntu de folos sufletului şi să citim 
sfintele scripturi şi să le socotim, că au zis Dumnezeu că „într- 
însele vom afla viaţa de veci”. Şi iar au mai zis: „Fericiţi cei 
curaţi cu inima, că aceia vor vedea pre Dumnezeu”. lată că 
nimic nu iaste mai drag lui Dumnezeu decât omul carele iaste 
curat cu inima şi cu sufletul, şi iar nimic nu-i iaste mai urât 
decât curvariul şi decât preacurvariul, că aceştia mai osândiţi 
vor fi în ziua judecății, decât toţi tâlharii şi ucigaşii. Pentru că 
curvariul el însuşi să face jertvă junghiată înaintea diavolului, 
că-şi spurcă şi trupul şi sufletul cu spurcăciune spurcată. Că 
pentru unii ca aceştea grăiaşte fericitul Pavel apostolul şi zice: 
„Oamenii aceştia n-au ispitit să aibă pre Dumnezeu în cugetele 
lor, pentru aceia şi Dumnezeu i-au dat în mintea şi în firea cea 
nebună, ca să facă cele ce nu să cad şi cele se suntu pline de 
toată nedreptatea: curvii, ficleşuguri, răutăţi, pizme, ucideri, 
pohte, înşălăciuni, lucruri rele, urâciuni dumnezeieşti, dosăzi, 
trufii, aflare de rele, neascultări de părinţi, neînţelegători, ţiitori 
de pizmă şi nepaznici de jurământ şi nemilostivi, carii nu pricep 
dreptatea lui Dumnezeu şi carii de aceştea vor face lucruri ca 
acestea, vrednici suntu de moarte şi vinovaţi judecății lui 
Dumnezeu cei înfricoşate”. Şi încă mai zice: „Ştim că legea 
iaste sufletească, iar eu suntu de trup, supus suptu păcate, că 
ce fac eu nu ştiu; că nu fac ce-mi iaste voia, ci ce-mi iaste urât, 
aceia fac; că nu fac binele care voiu, ci fac răul, care nu voiu. 
Că cei ce suntu trupeşti, cele trupeşti cugetă, iar cei ce suntu 
sufleteşti, cugetă cele sufleteşti; ce înţelepciunea şi cugetul 
trupescu iaste moartea, iar cugetul sufletescu iaste viaţa şi pacea; 
pentru că cugetul cel trupescu iaste vrajbă spre Dumnezeu. 
Dreptu aceia, nimenea să nu să amăgească, ci de va gândi 
cineva întru voi, că iaste înţeleptu, el să fie întru toate nebun, 

ca apoi să fie înţeleptu; că înţelepciunea lumii aceştiia iaste 
nebunie la Dumnezeu. Că iaste scris, de zice: „Prinde pre cei 
înţelepţi în meşteşugurile lor”. Şi iar: „Ştie Domnul cugetele 
omeneşti, că suntu deşarte”.” Pentru aceia zice: „Păziţi-vă cu 
deadinsul cum umblaţi şi nu umblaţi ca cei neînţelepţi, ci ca 
cei preaînţelepţi, răscumpărând vremea, că suntu zile rele”. 
Pentru aceia zice: „nu fireţi nebuni, ci să pric&peţi ce iaste voia 
lui Dumnezeu şi nu vă îmbătareţi de vin, dintru carii să întărâtă 
curviia, că lăcaşul şi traiul nostru iaste în ceriuri de unde 
aşteptăm şi pre mântuitorul nostru lisus Hristos”. „Deci nu vă 
înşălaţi, că nici curvarii, nici preacurvarii, nici spurcătorii, nici 
cei ce curvescu cu bărbaţi, nici răpitorii, nici beţivii, nici 
dosăditorii nu vor moşteni împărăţiia ceriului. lar poama cea 
sufletească iaste dragostea, bucuriia, pacea, îndelungă răbdarea, 
bunătatea, milosteniia, credinţa, blândeţele, oprirea, curățirea. 
Deci împotriva acestora nu-i l&g€. Un Dumnezeu, o credinţă, 
un botezu şi un tată tuturor, carele iaste preste toate şi întru noi, 
întru toţi”. Goniţi pacea!! Dreptu aceia, tot omul, sau împărat 
sau domnu, sau sărac sau mişel, sau buruitoriu, iaste datoriu să 
să păzească din tinereţele sale în frică şi în cutremur de toate 
spurcăciunile, de curvie şi de toate înfierbântările trupeşti, care 
sântu din aţâţarea şi din îndemnarea diavolului, şi de alte 
necurăţii de toate. Că zice Dumnezeu: „Oarecine va căuta spre 
vreo muiare şi o va pofti, amu preacurvie făcu cu dânsa în 
inima sa”. Dar încă celor ce zac spurcatei curvii şi a preacurviei 
şi a curviei cu bărbaţi şi într-alte necurăţii în toate, ce muncă 
groaznică şi cumplită le va fi în ziua Domnului cea mare şi 
înfricoşată! lar Pavel grăiaşte zicându: „Fire-aş vrut să fie toţi 
oamenii ca şi mine. Ci să nu vă ispitească satana pentru 
neoprirea voastră“. Ci fieştecarele să să păzească în toată curăţiia 
şi în frica lui Dumnezeu şi în mintea cea întreagă, până ce va 
ajunge în vreme de vârstă şi va trimite Dumnezeu cui ce-i va fi 
voia sa, să să facă după tocmeala şi după obiceiul legii, cum 


' Cu sensul de: „Căutaţi să dobândiţi pacea, alergaţi dupa pace” (M. 
Nasta). 

zice Scriptura, că „curată iaste nunta şi patul nespurcat (în 
vr&mea sa, când i să cuvine şi să trimite de la Dumnezeu). lar 
curvarilor şi tuturor spurcătorilor va judeca Dumnezeu”. 
Drept aceia, iubitul mieu fiiu, de te vei nevoi să-ţi păzeşti 
trupul aşa, până vei ajunge de vârstă, cum să cade, cu curăţie, 
cu înţelepciune şi cu altă bunătăţire te vei arăta înaintea lui 
Dumnezeu, tu te vei face de vei fi şi cu trupul şi cu sufletul 
biserică duhului sfânt, cum iaste zis: „Voi sunteţi biserica 
Dumnezeului celui viu”. Deci, dă veţi umbla după legea lui 
Dumnezeu şi legea lui o veţi face dreaptă săracilor, şi veţi iubi 
cu toată inima blândeţele şi milosteniia şi curăţiia, cu adevărat 
faţa lui Dumnezeu veţi vedea, şi ţie va da Dumnezeu împăraţiia 
dupre pământ, şi pentru tine o va da şi feciorilor tăi, după tine, 
cum dede şi lui Solomon Dumnezeu împărăţiia, pentru tată- 
său David. lar ţie şi împărăţiii tale să va dărui de la Dumnezeu 
bătrâneţe cinstite şi ţi să vor adaoge ţie anii vieţii, cum să 
adaoseră zilele şi anii Ezechiei, împăratului ovreescu, 15 ani, 
cum vei vedea mai nainte spuindu. Şi orîncătro şi spre ce 
vrăjmaşi de ai tăi vei merge, tot îi vei birui şi-i vei pune suptu 
picioarele tale şi te vei întoarce iar cu mare cinste şi cu multă 
bucurie. Aşijderea vei birui şi pre toţi păgânii, carii vor veni 
asupra ta şi-i va da Dumnezeu în mâinile tale, iar câţi vor scăpa, 
cu mare ruşine şi ocară să vor înturna în ţărăle lor. lar de nu mă 
vei asculta, o, iubitul mieu fiiu, şi de învăţăturile lui Dumnezeu 
nu vei griji, şi nu vei face voia şi dreptăţile lui Dumnezeu, care 
ne-au învăţat şi le auzim noi din sfintele scripturi, ce vei începe 
a face împotriva învățăturilor lui Dumnezeu şi cele ce nu să 
cad, şi vei mâniia pre duhul sfânt, cu carele ne-am semnat în 
ziua aceia ce ne-am curăţit de păcatul strămoşului nostru, omul 
cel ce fu zidit dintâi de mâinile lui Dumnezeu, şi vei batjocori 
lucrurile lui Dumnezeu cu niscare lucrure spurcate şi scârnave, 
ce vei face, pentru nechibzuiala şi neînţelepciunea ta, să ştii că 
va lua Dumnezeu domniia de la tine şi o va da altuia, carele va 
face voia şi poruncile lui Dumnezeu. lar zilele tale le va împuţina 
şi le va scurta, cum împuţină şi scurtă şi zilele Ofniei şi ale lui 

Fineos, feciorii lui Iliia popei şi judecătoriul isrăilitenilor, pentru 
că nu băgară seamă de învăţătura tătâne-său, nici păziră legea 
lui Dumnezeu. Pentru aceia cu rău să sfârşi viaţa lor, şi sufletele 
şi le pierdură. lar tu, de vei face poruncile lui Dumnezeu, 
Dumnezeu îţi va fi ajutor întru toate, ca şi lui Samoil proroc; că 
şi acela era judecătoriu israilitenilor, şi era Dumnezeu cu dânsul 
în toată vremea. lar de nu vei face voia lui Dumnezeu, el va lua 
de la tine domniia, cum au luat şi împărăţiia de la Saul şi au 
dat-o lui David. lar Saul, deaca mânie pre Dumnezeu, fu tot 
muncit şi căznit de duhul necurat şi cât împărăţi, tot în gâlcevi 
şi în năpăşti, şi tot era supărat de vrăjmaşi şi de păgâni în toată 
viaţa sa. Şi aşa să petrecu neamul şi împărăţiia de la dânsul 
pentru fărdelegile lui. lar tu, de vei face poruncile lui Dumnezeu 
şi vei păzi legea lui, el îţi va înmulţi vremea împărăției tale, 
cum au înmulţit ale îngăduitorilor săi, ale lui David, ale Ezechiei, 
ale lui Ghedeon, carii şi ei judeca israilitenii, şi ale altora a 
mulţi, carii umbla după voia lui Dumnezeu şi au făcut poruncile 
lui. lar de nu-ţi va fi grijă de poruncile lui Dumnezeu, nici vei 
băga în seamă învăţătura mea, păzeşte-te şi te fereşte, să nu 
paţi cumvaşi cum au păţit mulţi împărați pentru negrijirea şi 
nechibzuirea lor, cum fu Solomon, fie-său Rovoam şi Avesalim 
şi alţii mulţi, şi au căzut de la Dumnezeu şi ş-au scurtat viaţa, şi 
împărăţiile lor rău s-au petrecut şi s-au cheltuit. 

Şi această să nu le gândeşti că le grăescu eu din capul mieu, 
ci toate le-am aflat în sfintele scripturi, şi ţi le grăescu ca să-ţi 
fie de certare şi de învăţătură şi de toată trezviia şi chibzuiala şi 
bucuriia ce va să fie, cum ţi le voi arăta mai nainte pre amăruntul 
şi le vei vedea chiar. Deci să nu pae cuiva rău, sau să aibă vreo 
împutăciune spre noi pentru acâste cuvinte, că pentru folosul 
sufletelor voastre ne-am nevoit, din adâncul inimii, şi v-am adus 
aminte. Drept aceia, ia aminte cu înţelegere şi cu socoteală şi 
vezi că de vei călca legea, şi poruncile lui Dumnezeu nu le vei 
umplea, deacii măcar de-ai birui toată lumea şi de ţi s-ar pleca 
toţi împărații lumii aceştiia ţie, şi de s-ar scula cu toată puterea 
lor să-ţi fie ţie într-ajutor, nici de un folos nu-ţi va fi, nici îţi va 

putea ajuta cineva. Că zice Scriptura: „Domnul iaste cela ce ţine 
în palma sa ceriul şi pământul, marea şi toate văzutele şi 
nevăzutele” şi „în sfinţirea mâinilor lui toată făptura iaste ca o 
picătură de apă într-un sad”. lar de vei păzi poruncile lui 
Dumnezeu şi te vei nevoi să le faci şi să umbli în voia lui 
Dumnezeu, deacii măcar de ar avea toată lumea pizmă pre tine 
şi s-ar scula cu toată putsrea ei asupra ta, nimic nu-ţi va strica, 
nici îţi va face nici un rău, ci mai multu îşi vor face lor rău şi 
stricăciune, cum şi oarecând petrecură oştile lui Faraon, carii să 
sculară asupra israilitenilor, oamenii lui Dumnezeu, şi-i gonea cu 
vrăjmăşie, iar ei să cufundară toţi în Marea Roşie, ca plumbul. 

De acum nu trebuie să zăbovim de lucrurile cele ce am zis 
mai sus, ci pre scurt toate să le arătăm chiar cine din împărați 
şi în ce chip au îngăduit lui Dumnezeu şi iar cum au călcat 
legea şi au mâniiat pre Dumnezeu, şi cum fură ispitiţi de mâniia 
lui Dumnezeu şi unii dentr-înşii cum au întorsu pre Dumnezeu 
iar cu milă, pentru căinţa lor. Aşijderea alţii mulţi, pentru 
negrija lor şi pentru neîntoarcerea inimii, au pierit, că n-au 
ascultat învăţăturile părinţilor celor sufleteşti, nici sfaturile celor 
bătrâni. Deci să ascultați şi să înţelegeţi de viaţa lor şi vă veţi 
înţelepţi, de veţi lua aminte cu socoteală întru plecăciune 
inimilor şi sufletelor voastre. Şi vă feriţi fieştecare den voi de 
cele rele, iar în lucrurile cele bune neîncetat să vă nevoiţi a 
face bine. Dreptu aceia, ia aminte de vezi şi să ştii cum le-au 
fost începutul împărăţiii lor şi cum le-au fost împărăţiile şi 
cum le-au fost şi sfârşitul. 

Ilia era judecător şi popă ovreilor şi avea 2 feciori. Pre unul 
îl chema Ofni, iar pre altul Fineos. lar ei nu ştiia pre Dumnezeu, 
nici dreptatea tătâne-său cea preotească, care junghea jertvă 
înaintea tuturor oamenilor. Ci venea feciorii lui unde hierbea 
carnea câia ce era de să gătea pentru jărtvă şi lua un cârlig ce 
era făcut de hier şi cu trei coli şi-l băga într-acea căldare mare 
ce fierbea carnea de jirtvă. Şi ce să lua şi să prindea într-acel 
cârligu cu 3 coli, era al popei. Aşa făcea tuturor israilitenilor 
câţi venea să facă jertvă lui Dumnezeu. lar feciorii lui Ilia preotul, 


38 


— Învățăturile lui Neagoe Basarab către fiul său Theodosie — 


mai nainte încă, până nu făcea jertvă lui Dumnezeu, mergea şi 
zicea celor ce vrea să facă jertvă: „Daţi-ne carne să frisem 
preotului, deacii nu vom lua din căldare, cum iaste obiceiul”. 
lar cei ce făcea jertvă lui Dumnezeu zicea: „Îngăduiţi întâi să 
să slujască cum iaste legea, deaciia veţi lua ce veţi vrea”. lar ei 
zicea: „De nu ne veţi da, iar noi vom lua şi făr” de voia voastră”. 
Deacii acel păcat al feciorilor lui Ilia fu foarte mare înaintea lui 
Dumnezeu, căci făcea necaz jertvei Domnului. lar Ilia 
îmbătrânise tot cu efudul Domnului. Şi înţelese ce fac feciorii 
israilitenilor şi-i chemă şi le zise: „Pentru căci faceţi aşa? Că 
iată eu auzu pre toţi oamenii lui Dumnezeu plângându-se de 
voi şi mie nu-mi place ce auzu de voi zicând, ci să nu mai 
faceţi aşa. Că de va greşi un om altui om, să va ruga pentru 
dânsul lui Dumnezeu; iar de va greşi lui Dumnezeu, deacii cui 
să va mai ruga?” lar nu ascultară învăţătura tătâne-său, că vrea 
Dumnezeu să-i piiarză. Deacii veni un om a lui Dumnezeu la 
llia preotul şi-i zise: „Aşa zice Domnul: „Au doar nu m-am 
arătat casei tătâne-tău şi celor ce era cu dânsul robi în ţara 
Eghipetului, în casa lui Faraon, şi am ales casa tătâne-tău din 
toate casele lui Israil, că mi-au fost voia să slujască oltariului 
mieu şi să-l cădească cu cădelniţa şi am luat efudul şi l-am dat 
casei tătâne-tău, şi toate jertvele focurilor le-am dat, să fie mâncare 
israilitenilor. Dar tu pentru ce-ai căutat spre tămâia mea cu ochiu 
ficlean şi spre jertva mea şi ai slăvit mai mult pre feciorii tăi decât 
pre mine, ca să blagoslovească jertvele lui Israil mai nainte de 
mine?”. lar acum iată, zice Dumnezeu: „Pre cei ce mă vor înălța, 
îi voi înălța, iar pre cei ce mă urgisescu, îi voi face de vor fi de 
ocară şi de batjocură“. lată, vor veni vremi şi voiu piiarde sămânţa 
ta şi sămânţa casei tătâne-tău şi în veci bătrâni nu vor fi în casa 
ta. Şi te voi goni din oltariul mieu, şi voi urgisi ochii lui, şi voi 
blestema sufletul lui, şi alţii den casa ta toţi vor cădea de sabie 
bărbătească. Şi acest semnu să-ţi fie ţie, că va veni moarte pre 
amândoi feciorii tăi deodată, pre Ofni şi pre Finios, şi vor muri 
într-o zi amândoi odată de sabie. Şi în locul lor alt preot credincios 
voi rădica, care va face toate câte-s pre voia inimii mele şi ale 

sufletului mieu. Şi-l voi face casă credincioasă, şi va merge 
înaintea unsului mieu în toate zilele, şi va zice: „la-mă în casa 


[ZAZA 


ta, să mănâncu pâinea Domnului”. 


AICIA MURIRĂ FECIORII LUI ILIA PREOTUL DE SABIE ÎN RĂZBOIU, 
ŞI CHIVOTUL LEGII VECHI FU LUAT DE PĂGÂNI 


Şi fu cându vrură să să lovească oştile şi văzură israilitenii 
pre păgâni, iar ei căzură toţi înaintea păgânilor şi fu moarte 
foarte mare şi pieriră den israiliteni 30 de mii şi fu luat şi chivotul 
lui Dumnezeu şi pieriră şi feciorii lui Ilia amândoi, Ofni şi Fineos. 
Şi alergă un voinic din tabără, pre care-l chema Emmeni, în 
cetate, şi spuse toate ce fusese în cetate, iar cetatea începu 
toată a plânge şi a să văita. Şi auzi Ilie gâlceavă şi clicote şi 
zise: „Ce va să fie aceasta?” lar un om merse şi spuse. lar Ilia 
merse, bătrân ca de 98 de ani, şi ochii lui era împăijănaţi şi nu 
vedea. Şi iar zise celor ce era cu dânsul: „Ce gâlceavă aşa mare 
face nărodul?” lar omul acela ce venise den tabără zise: „Eu 
am venit din tabără şi astăzi am scăpat de acolo”. Ilia iar zise: 
„Dar ce veste iaste acolo, fătul mieu?” lar el zise: „Fugit-au 
israilitenii denaintea păgânilor şi fu moarte mare într-înşii. Şi 
tăiară şi pre feciorii tăi, pre amândoi, şi luară şi chivotul lui 
Dumnezeu”. lar Ilia, deaca auzi că au luat şi chivotul lui 
Dumnezeu, căzu dupre scaunul care şădea înaintea uşilor, 
îndărăt pre spate în jos, şi i să frânseră spinările şi muri, căci că 
era bătrân şi slab. 

Vezi, iubitul mieu fiiu, că nu pot folosi nici părinţii feciorilor 
carei sântu răi şi nu păzescu legea lui Dumnezeu, nici grijescu 
de poruncile lui, măcar de ar fi părinţii lor şi sfinţi şi drepţi. Că 
acesta Ilia, care fusese judecător israilitenilor, era om dreptu şi 
nevinovat şi preot Dumnezeului celui de sus, iar feciorilor săi 
nu le putu folosi, pentru că nu ascultară de tată-său. Însă că şi 
tată-său, măcar de-i şi învăţa şi-i certa, iar cu toiagul nu vrea 
să-i bată şi să-i facă să le fie frică de dânsul şi, pentru acea frică 
şi bătae din tinereţe, să dobândească mintea şi înţelepciunea. 


40 


CUPRINS 


— Învățăturile lui Neagoe Basarab către fiul său Theodosie — 


Dreptu aceia să sfârşi şi tată-său în multă întristare pentru dânşii 
şi feciorii lui amândoi fură tăiaţi în războiu şi viiaţa lor şi-o 
sfârşiră rău şi cu amar. lar sămânţa lor fu gonită de la Dumnezeu 
de împărăție şi din preoţie, den neam în neam şi până în veac. 
Şi alţii după aceştia mulţi ş-au întorsu spre cele rele viaţa lor 
pentru fărdelegile lor, cum va spune învăţătura cea mai denainte. 


După aceasta fu pus de Dumnezeu judecătoriu Samuil şi 
preot în locul lui Ilia. lar deacă îmbătrâni Samuil, el puse pre 
feciorii lui să fie judecători israilitenilor şi-i chema pre feciorii 
lui, pre unul loil, iar pre altul Avia. Deaciia ei începură a părăsi 
şi a nu umbla pre căile lui şi să întoarseră iar îndărăt spre calea 
periciunii şi lua mită şi întorcea dreptatea. 


AICI SFĂTUIRĂ FECIORII LUI ISRAIL SĂ CEARĂ 
DE LA DUMNEZEU ÎMPĂRAT 


Deacii să adunară toţi israilitenii şi merseră la Samoil, tatăl 
lor, şi ziseră: „lată, tu ai îmbătrânit şi feciorii tăi nu umblă pre 
calea ta, deci acum tu ne pune împărat să ne judece, ca şi pre 
alte limbi”. Şi să arătă hiclean şi urât acest sfat înaintea lui Samoil 
prorocul, căci ziseră: „Dă-ne împărat să ne judece”. Şi să rugă 
Samoil lui Dumnezeu, iar Samoil auzi pre Dumnezeu zicând: 
„Ascultă glasul oamenilor, carii strigă cătră tine, că nu urgisescu 
pre tine, ci pre mine, ca să nu fiu eu împărat, nici lor, nici altor 
făpturi ce am făcut. Decii tu-i ascultă şi le pune lor împărat”. 

Auzişi că zise Domnul cătră prorocul şi judecătoriul Samoil, 
grăind: „Ascultă-i şi le pune lor împărat”. Că ascultă Dumnezeu 
plângerile şi vaetele şi rugăciunile săracilor, care făcea cătră 
dânsul, pentru nedreptăţile şi nevoile ce păţiia, măcar de nu şi 
plăcu lui Dumnezeu, căci cerşură împărat să-i împărăţească. 
lar rugăciunile lor tot le ascultă Domnul. lar pre judecătorii cei 
nedrepţi şi mitarnici, carii întoarseră dreptatea, îi urgisi 
Dumnezeu până în sfârşit, şi biruinţa lor să luo de la dânşii şi 
cinstea judecății. 

lată că zise Dumnezeu lui Samoil: „Ascultă glasul lor şi le 
pune împărat”. Şi iată era Saul, feciorul lui Chis, de căuta măgarii 
tătâne-său, că-i pierduse. lar Dumnezeu spuse lui Samoil de 
venirea lui Saul mai nainte cu o zi, zicând: „Mâine, la această 
vreme, voiu trimite la tine pre un bărbat din sămânţa lui 
Veniamin, ci pre acela să-l ungi să fie împărat oamenilor miei 
israilitenilor; că va mântui oamenii miei din păgâni. Căci căutaiu 
spre greutăţile oamenilor miei şi să suiră vaetele lor cătră mine”. 
Şi iată văzu Samoil pre Saul şi iar îi zise Dumnezeu: „Samoile, 
iată acesta iaste omul care ţi-am zis eu. Acesta va încâpe întâi 
a împărăţi întru israiliteni”. Şi merse Saul la Samoil în mijlocul 
cetăţii şi-i zise: „Spune-mi unde iaste casa aceluia ce vede?” 
lar Samoil zise lui: „Eu însumi sântu acela ce cauţi tu. Ci pasă 
cu mine în cămară, să prânzim astăzi amândoi, iar dimineaţă 
eu te voi lăsa şi toate cugetele tale îţi voiu spune. Şi-ţi voiu 
spune şi măgarii ce i-au pierdut; şi nu mai gândi de dânşii, că s- 
au aflat”. Şi luo Samoil un cornu, în care era untdelemnu, şi-l 
turnă pre capul lui Saul, şi-l sărută. Şi zise Samuil cătră Saul: 
„Dumnezeu m-au trimis să te ungu şi să fii împărat israilitenilor, 
deci acum ascultă glasul Domnului: Dumnezeu te-au unsu să 
fii împărat oamenilor săi israilitenilor, şi tu vei fi mai mare în 
oamenii Domnului şi-i vei mântui din mâinile vrăjmaşilor lor”. 

Deacii după acestea, iar să sculară păgânii asupra lui Saul 
împărat, şi Saul nu să rugă lui Dumnezeu, nici să opri de curvie. 
Şi făcu jertvă de arsuri. Şi zise Samoil cătră Saul: „În zadar iaste 
ţie aceasta, că n-ai păzit poruncile Domnului Dumnezeului 
tău, care ţi le-au dat ţie. lar de le-ai fi păzit, ţi-ar fi întărit 
Dumnezeu împărăţia ta şi ar fi stătut până în veac biruinţa ta 
preste Israil. Dar acum nu va sta, ci va căuta Dumnezeu alt 
împăratu, care-i va plăcea, şi pre acela-l va pune mai mare 
preste oamenii săi. Că tu n-ai păzit cele ce ţi-au poruncit 
Dumnezeu”. Apoi, după acestea, începu şi adaose Saul alte 
păcate multe cătră Dumnezeu şi călca poruncile lui Dumnezeu 
şi legea Domnului nu o păzea. Pre Agav craiul de la Amalic, îi 
porunci Dumnezeu să-l omoară, iar el nu vru, şi-l lăsă viu, 

carele era pizmaş lui Dumnezeu; şi făcu jertvă lui Dumnezeu 
den dobitoace păgâneşti şi ucise şi pre Avimeleh, preotul lui 
Dumnezeu, şi cu dânsul 85 de bărbaţi şi pre alţii, pre toţi carii 
purta efudul, şi pre muerile lor, şi pre feciorii lor, tot cu sabiia îi 
tăe, încă şi dobitoacele lor pierdu. Acestea toate le făcu din 
îndemnarea diavolului, pentru David robul lui Dumnezeu. 

Dar acum şi în ce chip şi pentru ce rău să rădică pizmă 
asupra lui David? Cade-se, fătul mieu, să ştii şi aceasta. După 
ce să întoarse cu biruinţă, deaca biruiră păgânii şi ucise David 
pre Goliath ghigantul, ieşiră ginghirese du pren toate cetăţile şi 
oraşăle întru întâmpinarea lui Saul împăratu şi zicea în tambură 
şi într-alte timpane, şi cânta jucându şi zicea: „Birui Saul cu 
miile, iar David cu întunerecele”. Decii Saul să mânie şi-i păru 
rău, şi fură ficlene acele cuvinte înaintea ochilor săi. Şi zise 
Saul lui David: „Pre tine te cântară cu întunerece, iar pre mine 
cu mii”. Deci dentr-acea zi tot îmboldiia Saul cu cuvinte de 
pizmă asupra lui David. Aşijderea şi alte fărdelegi făcea, că 
chema la dânsul vrăjitori şi fărmecători, de-şi spunea visele, şi 
apoi cum zicea ei, el într-acelea credea. Şi pentru lucrurile sale 
cele spurcate, să mâniia Dumnezeu, şi să dăzlupi de Dumnezeu 
şi Dumnezeu încă să depărtă de la dânsul. 


AICEA ZISE DUMNEZEU CĂ-I PARE RĂU 
CĂCI AU FĂCUT PRE SAUL ÎMPĂRAT 


Fu după aceasta cuvântul lui Dumnezeu cătră Samoil 
zicându: „Îmi pare rău căci am unsu pre Saul împărat, căci s-au 
întorsu despre mine şi m-au uitat, şi cuvintele mele nu le-au 
păzit”. lar Samoil merse la Saul: „Îngădue să-ţi spuiu ce-au zis 
Dumnezeu cătră mine astă-noapte”. Saul zise: „Spune-mi”. 
Samoil zise: „Au doar nu erai tu om de jos între alţi israiliteni? 
Apoi nu te puse Dumnezeu mai mare steagului şi semenţiii lui 
Israil şi te unse pre împărăţiia israilitenilor şi te trimise Dumnezeu 
pe cale şi-ţi zise: „Pasă şi dăzrădăcinează pre Amalic şi să nu- 
ți fie milă de cei ce au greşit înaintea mea, şi te bate cu dânşii 

până îi vei sfârşi”. Dar tu că n-ai ascultat cuvântul Domnului, 
ci ai făcut hicleşug înaintea lui şi învăţăturile lui le-ai urgisit. 
Drept aceia şi Dumnezeu te-au urgisit pre tine şi nu vei mai fi 
împăratu întru israiliteni”. Şi să întoarse Samoil şi vru să să ducă 
de la dânsul, şi Saul să apucă de poalele hainelor sale şi le 
sfâşiia, iar Samoil zise: „Astăzi au luat Dumnezeu împărăţiia 
din mâinele tale şi o au dat vecinului tău, carele iaste mai bun 
decât tine”. 

lar după ce luo Dumnezeu împărăţiia de la Saul şi unse pre 
David spre împărăție, iar cu mâinile lui Samoil prorocul, şi încă 
tot împărăţea Saul, iar vremea şi viaţa şi-o petrecea tot cu grijă 
şi cu răutăţi, ca cela ce iaste urgisit şi lepădat de la Dumnezeu. 
Că zice Domnul: „Pre cei ce mă vor înălța, îi voi înălța, iar pre 
cei ce mă vor urgisi, îi voiu urgisi şi vor fi batjocoriţi”. Deacii 
odată iar să strânseră păgânii cu oşti asupra israilitenilor, iar 
israilitenii fugiră denaintea păgânilor şi cădea toţi răniţi şi tăiaţi 
de păgâni în muntele Ghelvanului şi să pogorâră păgânii dintr- 
acel munte cu Saul, şi cu feciorii lui şi tăiară păgânii pre feciorii 
lui Saul, pre loanatham şi pre Aminadav şi pre Melhus. Şi să 
porni războiul asupra lui Saul, şi-l ajunseră păgânii cei 
neobrezuiţi şi săgetătorii, şi-l săgetară pren coapsă. Deci Saul 
zise slugii sale care-i purta armele: „Scoate sulița şi mă junghie, 
până nu vin păgânii cei neobrezuiţi să mă junghe ei, şi să-şi 
râză de mine”. lar cel ce purta armele lui nu vru să facă aşa, că 
să temea foarte. Deci Saul luo el însuşi sulița sa şi căzu el într- 
însa şi muri. lar sluga aceia, deaca văzu că muri Saul, luo şi el 
sulița sa şi să lăsă şi el într-însa şi muri şi el cu Saul. Şi într-o zi 
muri şi Saul şi feciorii lui, câte trei, şi sluga aceia ce-i purta 
armele, şi toţi oamenii lui cu dânsul. lar israilitenii cei ce era de 
ceia parte de lordan, deaca văzură că au fugit oştile ovreeşti şi 
au murit Saul şi feciorii lui, îşi năpustiră toţi cetăţile şi coşteele 
şi fugiră. lar păgânii veniră şi le luară şi şăzură într-însele. Deacii 
a doao zi merseră păgânii să scoată morţii şi aflară pre Saul şi 
pre feciorii lui câte trei în muntele Ghelvanului, şi-i luară sabiia 
lui şi-i tăiară capul şi-l luară de-l trimiseră în ţara lor. Şi striga 

împrejurul idolilor lor şi al oamenilor lor cu dânsul, şi armele 
lor le puseră împreună cu alte arme, iar trupul lui îl puseră pre 
păreţii Vethsamului. lar oamenii cei ce lăcuia în Avisul 
Caladului, deaca înţeleseră ce au făcut păgânii lui Saul, să 
sculară toţi, câţi era mai mari, cu toată mulţimea lor şi să duseră 
toată noaptea şi luară trupul lui Saul şi al fie-său loanathan 
dupre acei păreţi ai Vethsamului şi le aduseră în Aves şi le arseră 
acolo. lar oasele le luară şi le îngropară supt biserica care era 
în Avis şi postiră 7 zile. 

Vezi, fătul mieu, acestu împăratu, care dintâi fu rădicat de 
Dumnezeu den oamenii săraci şi-l mări şi-l puse împărat pre 
pământu, cum iaste scris: „Domnul sărăceşte şi îmbogăţeşte, 
pleacă şi înalţă, carele rădică pre cel sărac din pământu şi din 
gunoi, pre cel mişăl îl înalţă şi-l pune mai mare şi biruitoriu 
oamenilor şi-l face moştnean scaunului slavei”. Văzuşi pre 
săracul, că fu rădicat din pământ, şi pre mişăl, că fu înălţat din 
gunoiu? Cunoscuşi că fu pus pre scaunul mărirei şi cu cinstea 
împărătească cinstit, şi-l puse împărat şi biruitor şi proroc? Că 
zice Scriptura: „Că şi Saul iaste întru proroci”. Şi să sfârşi Saul 
prorocind, căci când fu el unsu de Samoil spre împărăție şi să 
dăspărţi de la dânsul, cându să încetă şi el cetei prorocilor, duhul 
lui Dumnezeu fu pre Saul. lar el, ca un nemulţumitoriu ce era, 
nu vru să mulţumească şi să laude pre Dumnezeu, carele-i dedese 
atâta putere, ci să porni cu fărdelegile sale în lucruri rele şi care 
nu să cădea, cum ai auzit mai nainte spuindu de dânsul pre 
scurt. Şi pentru acele fărdălegi ale lui îl dede Dumnezeu în 
moartea cea amară, şi să sfârşi rău şi cu ocară mare. 

Dreptu aceia nimeni să nu să înşale şi să să amăgească 
gândindu că doar are cevaşi întru înţelepţiia şi vredniciia sa. 
Că toate sântu ale lui Dumnezeu şi de la Dumnezeu sântu 
dăruite oamenilor, ca să-i mulţumească cu frică şi cu cutremur, 
măcar de ar fi împăratu, măcar domnu, măcar boiariu, măcar 
sărac, măcar mişel, cu multă mulţumire să laude pre Dumnezeu 
în toată vremea, de toate de ce ne-au dat, pentru că suntem 
datori să plătim lui Dumnezeu pentru ce ne-au dat şi ne-au 

dăruit. Deci vă păziţi şi vă nevoiţi ca să îngăduiţi bine lui 
Dumnezeu şi să împărăţiţi cu dânsul şi să vieţuiţi. 

lar deaca omorâră pre Saul, şi să întoarse David biruindu 
pre Amalic. Dar cine iaste mai lăudat, din împărați, de 
Dumnezeu ca David? Că fu numit şi chemat tată lui Dumnezeu, 
proroc şi împărat sfântu, din gura duhului sfântu. Şi singur 
Dumnezeu zise: „Aflaiu bărbat după inima mea, blându, 
milostiv, lin, bun, răbdătoriu şi nu dă rău pentru rău”. Cum şi 
David singur zicea, cându îl gonea Avesalom, fiiul său: „De voi 
fi făcut rău celor ce mi-au făcut mie rău, să căzu dar de vrăjmaşii 
miei în deşărtu, să gonească dar vrăjmaşul sufletul mieu şi să-l 
ajungă şi să calce în pământu viaţa mea şi slava mea în ţărână 
să să sălăşuiască“. lar şi el tot fu împiedecat de diavolul şi făcu 
curvie şi ucidere şi hicleşug înaintea lui Dumnezeu. Deci 
Dumnezeu trimise pre Nathan prorocul la David şi, deaca merse 
la dânsul, îi zise: „Împărate, spune-mi acum o judecată: doi 
bărbaţi era într-o cetate, unul bogat, altul sărac, şi la cel bogat 
era cirezi multe de vite şi de bivoli, iar la cel sărac nu era nimic, 
ce numai avea o mieluşa, şi-i era milă dă dânsa şi o hrănea şi o 
creştea împreună cu dânsul şi cu copilaşii lui, şi mânca tot den 
blidul lui şi bea din păharul lui, şi-i era ca o fată. Deacii odată 
veni un călător la bărbatul cel bogat, şi bogatul acela nu vrea 
să ia den turmele sale, nici den bivolii săi să facă prânzu acelui 
călătoriu ce venise la dânsul, ce luo acea mieluşa a celui sărac 
şi o junghe şi făcu prânzu acelui călătoriu”. lar David să mânie 
foarte pre acel bărbat şi zise cătră Nathan: „Viu Dumnezeu, că 
să cade să moară acel bărbat, care au făcutu un lucru ca acesta, 
iar mieluşaoa aceia să să întoarcă celuilalt de 2 ori înşeptită, 
deaca au făcut aşa”. lar Nathan zise cătră David: „Tu eşti omul 
acela ce au făcut aşa. Şi iată că-i zice Domnul Dumnezeul lui 
Israil: „Eu te-am unsu spre împărăţia israilitenilor şi eu suntu 
cel ce te-am izbăvitu din mâinile lui Saul şi ţi-am dat casa lui 
Israil şi a ludei, iar ţie tot nu ţi-au ajunsu şi casa stăpână-tău şi 
muerile lui, şi tot nu-ţi iaste din dăstul! Dar căci ai spurcat 
învăţătura Domnului şi ai făcut hicleşug înaintea feţei lui, că ai 

ucis pre Urie, feciorul lui Hettei, şi ai luat muiarea lui să-ţi fie 
ţie muiare, pentru aceia de acum nu să va mai dăzlipi sabiia 
din casa ta în veac. Că m-ai urgisit şi ai luat pre muiarea lui 
Urie, feciorul lui Hetteu, să-ţi fie ţie muiare”. Aşa grăiaşte 
Domnul: „lată eu voi da asupra ta toate răutăţile din casa ta şi 
voi da muerile tale vecinilor tăi şi să vor culca cu dânsele 
înaintea ta şi vei vedea că tu ai făcut aceasta în taină, iar eu voi 
face înaintea tuturor israilitenilor”.” Deacii David zise cătră 
Nathan: „Greşit-am Domnului Dumnezeului mieu”; iar Nathan 
zise cătră David: „Dumnezeu au luat păcatul tău de la tine şi 
nu vei muri”. 

Văzuşi că acesta era bărbat dreptu şi sfânt şi să temea de 
Dumnezeu, iar căzu şi el în groapa păcatelor. Ci însă de câte 
ori greşa lui Dumnezeu, cu nevoinţa pocăinţei să scula şi nimic 
nu zăboviia, şi aşa întorcea pre Dumnezeu spre sine iarăşi cu 
milă şi zicea: „Greşit-am Domnului mieu!“ Şi încă mai zicea: 
„Miluiaşte-mă, Doamne, după mare mila ta, şi după mulţimea 
îndurărilor tale curăţeşte fărădelegile mele!” Într-acsia şi Nathan 
zise lui David: „Şi Dumnezeu încă au luat păcatul tău de la 
tine şi nu vei muri!” Că atuncea sta îngerul Domnului deasupra 
lui David cu sabiia goală în mână şi el nu-l vedea; şi de n-ar fi 
grăbit David să cază curându la picioarele lui Nathan şi să 
ceae de la Dumnezeu milă, cu inimă înfrântă şi plecată, n-ar fi 
dobândit iertare. Că vrea îngerul să-l taie cu sabiia, măcar dăşi 
nu era nimini drag lui Dumnezeu ca David. Dreptu aceia vă 
păziţi cu tot de-adinsul şi luaţi aminte cum umblă diavolul, 
vrăjmaşul nostru, zbierând ca un leu şi cearcă cum va înghiţi şi 
va înşăla pre ceia ce n-au temeiul cel bun al fricăi lui Dumnezeu 
în toată vremea în inimile lor. 

Şi iar după câtăva vreme cheamă David pre loav, domnul 
lui cel mai mare, şi-i zise: „Pasă acum în tot neamul lui Israil şi 
al ludei şi fă seamă într-înşii şi în vineticii ce vor fi venit, să-i 
numeri pre toţi, să-i ştii câţi sunt”. lar loav zise cătră David: 
„Împărate, Dumnezeul tău să ajute oamenilor tăi să să 
înmulțească den cât suntu încă însutit şi să-i vază ochii 

stăpânului şi ai împăratului mieu. Dar, împărăţia ta, căci gândeşti 
gându ca acesta?” lar împăratul întării cuvântul cătră loav şi 
zise: „Pasă numai de te du”. Deci loav ieşi cu putere de la 
împăratul şi făcea seamă. Şi trecu şi lordanul şi intrară în Aroir, 
dăspre dreapta cetăţii, care era între propastiele Gadiei şi ale 
Eleezirului şi merseră şi în Galaad şi în ţara Thavasonului şi în 
Thon şi în Dasc şi intrară în Danidain şi încungiurară până în 
Sidon; apoi veniră în Mapsar Tir şi în toaste oraşăle ghevunsilor 
şi ale hananeilor şi merseră spre amiază-zi, spre ludea şi în 
Virsaviia, şi încungiurară tot pământul cât era suptu biruinţa lui 
David. Şi să întoarseră iar în lerusalim. Şi să zăbovi loav până 
sfârşi acea slujbă, 9 luni şi 20 de zile. Şi duse loav cisla 
israilitenilor la împăratul şi să aflară 800.000 de bărbaţi mari, 
carii vrea purta arme, şi iudianini 500.000 de bărbaţi de oaste. 
Şi să spăimântă David căci au făcut seamă şi-şi cunoscu păcatul 
şi zise cătră Dumnezeu: „Doamne, făcut-am foarte păcat mare, 
căci am făcut seamă; ci acum Doamne, iartă-mi greşala aceasta, 
că am făcut foarte fără ispravă“. lar a doao zi, deaca să sculă 
David, grăi Dumnezeu lui Gad prorocul în vis: „Pasă şi zi lui 
David: „Aşa grăiaşte Domnul: trei lucruri îi voi zice, deci să-ţi 
alegi unul dintr-însele, care-ţi voiu face”.” Deci Gad merse la 
David împărat şi-i zise: „Al&ge-ţi dentr-acâste trei lucruri unul, 
carele vei vrea să pohteşti: 3 ani să fie foamete în ţara ta sau trei 
luni să fugi de vrăjmaşii tăi şi ei tot să te gonească, sau trei zile 
să fie moarte în ţara ta. Deci de acum îmi răspunde, să ştiu ce 
voiu spune celui ce m-au trimis să-ţi zic aşa”. lar David zise: 
„Câte trele îmi suntu cu greu, ci mai bine să cazu în mâinile 
Dumnezeului mieu, că iaste îndurător şi milostiv; iar în mâinile 
oamenilor să nu caz”. Şi-şi alese David însuşi moartea. Şi era 
în vremea secerişului de grâu. Şi dede Dumnezeu moarte întru 
israiliteni şi muriră de dimineaţa până la prânzu 70.000 den 
Dan până în Virsaviia. Şi tinse îngerul lui Dumnezeu şi spre 
lerusalim să-l strice şi să-l răsipească cu moarte, iar Dumnezeu 
îşi opri mâniia şi zise îngerului celuia ce strica oamenii: „Ajun- 
gă-ţi, acum ia-ţi mâna!” lar îngerul lui Dumnezeu sta atuncea 

înaintea ariei lui Orna, feciorul lui lesei. lar David cându văzu 
îngerul lui Dumnezeu omorând oamenii zise cătră Dumnezeu: 
„Doamne, eu suntu cel ce am grişit, eu suntu păstoriul carele 
am făcut răutatea, dar oile acestea ce au făcut? Fie acum mâna 
ta spre mine şi spre casa tătâne-mieu!” Deacii veni Gad la David 
într-acea zi şi-i zise: „Pasă şi rădică oltariul lui Dumnezeu în 
ariia arăturei lui Ornei, feciorul lui Esei”. Şi stătu şi să conteni 
moartea. 

la aminte, fătul mieu, şi aceasta şi vezi, că David pentru 
puţinea greşală ce greşi, numai căci numără oamenii câţi era 
în ţara lui, iar de fu şi drept şi sfânt şi îngăduitoriu lui Dumnezeu, 
iar Dumnezeu tot umplu cuvântul său cu izbândă, cum zise lui 
Gad prorocul: „Pasă şi zi lui David: „aşa grăiaşte Domnul, trei 
lucruri îţi voi zice, iar tu-ţi alege unul dintr-însele, care-ţi voi 
face: sau trei ani foamete în ţara ta, sau trei luni să te tot gonească 
vrăjmaşii tăi, sau trei zile moarte în ţară“.” Însă iată că nu vru 
să întristeze detot pre îngăduitoriul său, ci-i zise: „Alege-ţi tu 
una dintr-acâste trei, den care am zis mai nainte”. Dar încă pre 
tine, deaca te vei da în spurcăciune şi în fărdelegi, cum te va 
cruța Dumnezeu? Ba să ştii că nu te va cruţa, nici să te 
nădăjdueşti că vei afla vreo milă de la dânsul. lar pentru căci 
cându împărăţea David întru împărăţiia sa şi îngăduia în toate 
lucrurile lui Dumnezeu, pentru aceia şi Dumnezeu era cu dânsul 
în toată vremea şi în toate zilele vieţii lui. 

Deacii, deaca îmbătrâni şi să apropie vremea morţii sale, 
cheamă pre fiiu său Solomon şi-i zise: „Fătul mieu, eu voi să 
mergu pre calea ceia ce au mersu şi va să meargă toată lumea; 
iar tu te întăreşte şi fii om desăvârşit. Şi să păzeşti legea 
Domnului Dumnezeului tău, şi să umbli pre căile lui, şi să fereşti 
poruncile lui şi dreptatea lui, şi să faci judecata, precum iaste 
scris în cartea lui Moisi. Şi tot ce vei face să faci cu sfat, şi câte 
te învăţ, toate să le ţii minte”. Precum îi zisese lui Dumnezeu, 
zicând: „Că de vor păzi feciorii tăi căile mele şi de vor umbla 
în inimile loru înaintea mea drept, şi sufletele lor în adeverinţă, 
nici eu nu-i voi scoate den scaunul israilitenilor”. 

lară Solomon şăzu în scaunul tătâne-său, lui David, şi fu împărat 
şi împărăţea preste israiliteni şi pre iudei în Ierusalim. Şi dede 
Dumnezeu minte lui Solomon şi înţelepciune şi inimă chibzuitoare 
şi lărgită, ca năsipul mării. Şi să umplu Solomon de minte şi fu mai 
înţeleptu decât toţi feciorii altor boiari şi decât toţi înţelepţii de la 
Eghipet. Şi era Solomon împărat foarte înţeleptu. Şi biruia toate 
împărăţiile din râuri până în ţara filistimnenilor şi până în hotară 
Eghipetului, şi-i aducea daruri şi lucra în toată viaţa lui. Şi iubi 
Solomon pre Domnul şi umbla întru învăţăturile tătâne-său, lui 
David. Şi făcea jertve şi cădea numai în munţi. Şi să sculă Solomon 
şi merse în Gavaon să facă jărtvă acolo, că acea cetate era mai în 
munte şi mai largă şi sui acolo o mie de jertve şi le făcu toate într- 
acea cetate ce era în muntele Gavaonului. Şi acolo să arătă 
Dumnezeu lui Solomon noaptea în vis şi zise: „Cere de la mine 
ce-ţi iaste voia şi-ţi voi da”. lar Solomon zise: „Tu ai făcut cu robul 
tău, tată-mieu David, milă mare, căci au umblat înaintea ta cu 
dreptatea şi cu adeverinţa. Dreptu aceia şi tu l-ai păzit cu mila ta 
cea mare şi i-ai dat astăzi de şade fie-său în scaunul lui. Deci 
acum, tu, Doamne Dumnezeul mieu, dă-mi mie să fiu în locul 
tătâne-mieu, lui David împărat, că eu suntu tânăr şi nu ştiu nici 
intrarea, nici ieşirea mea, şi suntu robul tău în mijlocul oamenilor 
tăi, carele suntu ales de mulţi oameni, ca năsipul mării, carele 
nimeni nu-l va putea număra. Şi dă mie, robul tău, inimă 
înţeleaptă spre ascultarea şi judecata cea dreaptă a oamenilor 
tăi, şi să pricep binele şi răul, că nimeni nu va putea judeca pre 
oamenii tăi cu judecată nedreaptă. lar nu ceiu zile multe de la 
tine, nici bogăţie, nici ceiu sufletele vrăjmaşilor tăi, ci-ţi 
mărturisescu cugetul mieu, ca să-l crezi în dreptate”. Şi plăcu 
acâste cuvinte lui Dumnezeu, căci cerşu Solomon acestea, şi-i 
zise Dumnezeu: „Deaca vreme ce cerşuşi de la mine acâstea, 
iată, după rugăciunea ta dau ţie inimă pricepătoare şi înţelepţie, 
care n-au fost pân-acum nici la un om, nici va fi. Şi încă-ţi voiu 
da şi ce n-ai cerşut: bogăţie şi slavă, care nu o au avut nici un 
împărat. Şi de vei umla pre căile mele şi de vei păzi poruncile 
mele, ca şi tată-tău David, încă-ţi voi mulţi viaţa ta”. 

Vezi, fătul mieu, că înmulţeşte Dumnezeu zilele celuia 
ce face voia lui şi poruncile lui? lar ale celuia ce nu păzeşte 
legea şi poruncile lui, le împuţinează şi le scurtează. 

Deacii să sculă Solomon şi să întoarse iar în lerusalim şi 
stătu în Sion înaintea chivotului legii lui Dumnezeu şi făcu 
jertvă. lar după jertvă făcu ospăț mare de să ospătă cu toate 
slugile sale. Şi fu după ce umplură 440 de ani de când eşiră 
feciorii israilitenilor din Eghipet. Zidi Solomon biserică lui 
Dumnezeu deaca trecură 4 ani den împărăţiia lui şi 2 luni. lar 
cuvântul Domnului fu cătră Solomon zicând: „Casa aceasta 
iaste, care o zideşti tu. Deci de vei umbla în poruncile mele şi 
vei face voia mea şi vei face judecăţile mele şi toate învăţăturile 
mele şi te vei întoarci într-însele, voi lăsa pre tine tocmeala 
mea, care o am tocmitu cu tată-tău David, şi voi lăcui întru 
israiliteni şi nu voi lăsa israilitenii, oamenii miei”. Şi făcu 
Solomon casa Domnului şi o sfârşi. Şi lucră Solomon la casa 
lui Dumnezeu şi la casele lui, până le sfârşi, 20 de ani. Deacii 
chemă pre toţi mai marii israilitenilor în Sion, să rădice chivotul 
legii lui Dumnezeu den cetatea lui David. Şi merseră preoţii 
şi luară chivotul şi cortul legii şi vasele câte era suptu umbrariul 
legii toate. lar împăratul Solomon şi toţi israilitenii mergea 
înaintea chivotului lui Dumnezeu şi junghea berbeci ca de 
un an şi junci mulţi făr' de număr. lar în chivot alt nimic nu 
era, fără numai 2 table de piatră, care era tablele legii, care le 
pus6se acolea Moisi, în muntele Horivului, şi acele table le 
dedese Dumnezeu israilitenilor şi scrisese într-însele legea cu 
sfântul său deget, deaca-i scoase den robie den ţara 
Eghipetului. lar deaca eşiră preoţii din biserică, un nor umplu 
biserica lui Dumnezeu şi nu putea preoţii să stea înaintea 
norului să slujască lui Dumnezeu, că să umplu biserica de 
slava lui Dumnezeu. Şi-şi întoarse împăratul faţa sa înapoi şi 
blagoslovi pre toţi israilitenii şi pre tot săborul, carele sta 
acolea, şi zise: „Bine iaste cuvântat Domnul Dumnezeul lui 
Israil astăzi, că toate câte au grăit cu gura tătâne-mieu, lui 
David, le-au umplut. Că din ziua ceia ce am scos pre israiliteni, 

oamenii miei, din Eghipet, zice Domnul, dentru toate 
semenţiile lui Israil, n-am ales altă cetate în care să să facă 
casa mea şi să lăcuiască numele mieu în lerusalim; şi am ales 
pre David să stăpânească pre israiliteni, oamenii miei. Şi vru 
tată-mieu David să facă biserică numelui Domnului 
Dumnezeului lui Israil, iar Dumnezeu zise tătâne-mieu, lui 
David: „Bun lucru ai cugetat să-mi faci mie biserică, iar tu să 
nu faci, ci feciorul tău, carele va eşi din trupul tău, acela să 
zidească biserică numelui mieu”. Şi tocmi Dumnezeu 
cuvintele carele grăi, şi mă rădică pre mine în locul tătâne- 
mieu, lui David, şi şăzuiu pre scaunul lui, cum zise Dumnezeu. 
Şi iată, zidiiu biserică numelui Dumnezeului lui Israil şi băgaiu 
într-însa chivotul în care suntu poruncile lui Dumnezeu, care 
tocmi Dumnezeu cu moşii noştri, când i-au scos din ţara 
Eghipetului”. Şi stătu Solomon înaintea oltariului lui 
Dumnezeu şi înaintea a tot săborul israilitenilor şi rădicându- 
şi mâinile cătră ceriu, zise: „Doamne, Dumnezeul lui Israil, 
nu iaste alt Dumnezeu făr' de tine, nici în ceriu sus, nici pre 
pământu jos. Păzeşte legea şi mila şi dă robului tău să umble 
înaintea ta cu toată inima lui, cum ai păzit pre robul tău, tată- 
mieu David, cum i-ai făgăduit şi cu gura ta ai grăit, iar cu 
mâinile ai isprăvit, încă şi până în ziua de astăzi”. Şi altele 
zise Solomon, până sfârşi ruga. 


JUDECATA CEA DINTÂI A LUI SOLOMON 


Atuncea merseră 2 mueri curve la împăratul Solomon şi 
stătură înaintea lui şi zise una dentr-însele: „Judecă-mă, 
împărate! Eu şi ceastă fămee vecină a mea lăcuiam amândoao 
într-o casă. Decii eu am făcut un copil. lar după 3 zile au 
născut şi această vecină şi au făcut şi ia, iar copilu. Şi am fost 
numai noi amândoao, iar alt n-au mai fost cu noi nimenea. 
lar ceastă vecină ş-au împresurat noaptea, dormindu, copilul 
ei şi l-au omorât. Deacii, deaca s-au deşteptat ca la miezul 
nopţii şi ş-au aflat copilul împresurat de dânsa şi mortu, ia l-au 

luat şi au venit la mine şi m-au aflat adormită şi au luat copilul 
mieu cel viu de lângă mine şi l-au adormit lângă ia, iar al ei, 
cel mortu, l-au pus lângă mine. Deacii cându m-am sculat să- 
mi aplec copilul, eu l-am aflat mortu. lar a doao zi, deaca au 
luminat, eu am căutat şi am văzut că copilul cel mortu n-au 
fostu al mieu, ci au fostu al ceştii vecine, iar cestu copil viu, 
acesta iaste al mieu şi l-am născut eu”. lar ceialaltă muiare 
zise: „Ba, împărate, nu iaste aşa. Ci acestu copil viu iaste al 
mieu, iar cestu mortu iaste al ceştiialalte”. Şi aşa să pricea iale 
amândoao înaintea împăratului. lar Solomon zise cătră 
dânsele: „Tu zici cestu copil viu că iaste al tău şi cel mortu al 
ceştialalte, iar ceia zise că iaste cel mortu al tău, iar cestu viu 
al ei. Ci într-altu chip nu va putea fi, ci numai să să dăspice 
copilul cestu viu în doao lospaturiţe şi cel mortu aşijderea şi 
să să dea ţie jumătate den copilul cel viu şi jumătate den cestu 
mortu, şi ceiialalte iar aşa”. Deci muiarea ceia căruia era 
copilul cel viu zise: „O, vai de mine, împărate, turbură-mi-se 
inima de copilul mieu şi de această judecată! Ci să nu văzu 
cu ochii miei dăspicându copilul mieu în doao, ci-l daţi viu 
ceştii vecine, să şi-l ţie ia, iar nu-l omorâreţi”. lar ceialaltă 
muiare zise: „Ba, încai, să nu fie nici al mieu, nici al tău, ci 
să-l dăspice în doao, cum au zis împăratul”. Atuncea zise 
Solomon: „Nu omorâreţi, ci-l daţi cestii muieri ci zise să nu-l 
omorâreţi, iar nu-l daţi ceiialalte, că al aceştiia iaste copilul 
cestu viu, iar nu iaste al ceiialalte. Drept aceia îl daţi ei, că ia 
iaste muma copilului şi ia l-au născut”. 


AICI VĂZURĂ TOŢI ISRAILITENII JUDECATA LUI SOLOMON 
ŞI SĂ TEMURĂ DE DÂNSUL ŞI PRICEPURĂ CĂ LĂCUIAŞTE 
ÎNTR-ÎNSUL ÎNŢELEPCIUNEA LUI DUMNEZEU 


Şi auzindu israilitenii toţi de această judecată ce făcu 
Solomon împărat, se temură de faţa lui foarte şi pricepură că 
iaste înţelepciunea lui Dumnezeu într-însul, ca să facă dreptate 
la judecată. 

Şi era lui Solomon muerile foarte dragi şi-şi luo mueri lui 
den neamuri streine, pre fata lui Faraon şi den neamul lui Moavit 
şi a lui Idumei şi a lui Asirian şi a lui Hetthei şi a lui Amethan, 
de care neamuri şi limbi poruncise Dumnezeu israilitenilor: 
„Să nu ia lor mueri dintr-acele neamuri, nici muerile lor să nu 
ia bărbaţi dintr-acele limbi, ca să nu întoarcă sufletele voastre 
cătră idolii lor”. lar Solomon să află cu dânsele în curvie multă 
şi-n toată necurăţiia. Deci, deaca îmbătrâni Solomon, atât îi 
întoarseră muerile inima de cătră Dumnezeul lui Israil cătră 
dumnezeii lor, cât nu era nimic cu Dumnezeu inima lui, ci 
umbla tot după spurcatele şi împuţitele lor lucruri şi jertve. Şi 
făcu Solomon păcat şi ficleşug mare înaintea lui Dumnezeu şi 
nu umblă pre voia Domnului, cum umblă tată-său David. 


AICI SĂ DĂSPĂRŢI SOLOMON DE LA DUMNEZEU 
ŞI ÎNCEPU A FACE BISERICI ŞI CAPIŞTI IDOLILOR MUERILOR SALE, 
IAR DUMNEZEU SĂ MÂNIE PE DÂNSUL, CĂCI NU PĂZI LEGEA LUI 


Atunci zidi Solomon capişte naltă idolilor şi alte lucruri 
spurcate şi împuţite, aşijderea făcu şi tuturor muerilor sale 
deosebi şi făcea jărtve dumnezeilor lor. lar Dumnezeu să mânie 
pre Solomon, căci îşi întoarse inima de cătră Domnul 
Dumnezeul lui Israil, carii i să arătase în 2 rânduri şi-i zisese 
într-ramândoao rândurile de acestea de toate, ca să nu umble 
după alţi dumnezeii, ci să păzească şi să ţie cum i-au poruncit 
Domnul Dumnezeul lui. Şi zise Dumnezeu cătră Solomon: 
„Deaca, de vreme ce ai făcut aşa şi n-ai păzit poruncile mele, 
care te-am învăţat, iată eu voi lua împărăţiia din mâinile tale şi 
o voi da slugii tale. Ci însă aceasta nu o voiu face în zilele tale, 
pentru tată-tău David, iar den mâinile feciorilor tăi eu o voi 
lua; iar pentru David, robul mieu, şi pentru Ierusalimul, cetatea 
mea, care o am ales, nu le voi lua împărăţiia toată“. Şi rădică 
Dumnezeu pizma şi asupra lui Solomon. 

Auzise toţi căci, când să arătase Dumnezeu lui Solomon, îi 
zisese: „Cere de la mine ce-ţi iaste voia”, iar Solomon zisese: 

„Eu sunt cocon mic şi tânăr şi nu ştiu nici întrarea mea, nici 
eşitul mieu; ci iată sunt robul tău, în mijlocul oamenilor tăi. 
Ci-mi dă, zice, robului tău inimă chibzuitoare, ca să ascultu şi 
să judec oamenilor tăi în dreptate şi să pricep dreptatea şi 
hicleşugul”. 

Văzuşi că frica lui Dumnezeu naşte înţelepciune, cum zice 
prorocul: „Începătura înţelepciunii iaste frica Domnului”; că 
câţi încep să vieţuiască întru înţelepciune până în sfârşitul lor, 
ei radă şi pătimescu pentru Dumnezeu multe nevoi şi ispitiri. 
Pilda: Şi ună înţelegere iaste la toţi cei ce o fac. Tâlcul: Că 
slava şi lauda lui Dumnezeu iaste făr' de sfârşit şi toţi câţi 
suntu cu frica lui Dumnezeu cuprinşi şi umblă într-însa. Însă 
nu pân” la o vreme, iar de la o vreme să să dăzlipească de 
dânsa, ci acelora a tuturor, carii umblă totdeauna şi cu tot 
sufletul în frica lui Dumnezeu, a acelora le iaste lauda făr' de 
sfârşit. Aşijderea şi Solomon, cându fu tânăr, el fu temător şi 
purtător de frica lui Dumnezeu; ci petrecea întru înţelepciunea 
şi chibzuiala duhului. Că zice că n-au cerşut nici aur, nici 
argintu, nici mărgăritar, nici pietri scumpe, nici slava lumii 
aceştiia, nici bogăţiia ei; ci au zis: „Dă-mi, zice, inima 
pricipătoare să ascultu şi să judec oamenilor tăi întru dreptate 
şi să cunoscu binele şi răul”. Dar Dumnezeu ce-i răspunse? 
Că plăcu lui Dumnezeu cererea lui Solomon şi zise cătră 
dânsul: „Deaca vreme ce cerşuşi de la mine aceasta, iată-ţi 
dau inimă înţelegătoare şi înţelepciune, care n-au fostu la 
nimeni mai nainte de tine, nici după tine nu va mai fi la altul. 
Şi iată că-ţi dau încă şi ce n-ai cerşut: slavă şi bogăţie, cât n- 
au fost la alt împărat. Şi de vei păzi poruncile mele şi vei 
umbla pre căile mele şi vei face legea mea, cum au umblat 
tată-tău David, eu îţi voiu mai lungi şi viiaţa”. Şi era Solomon 
în tinereţele sale dăruit de Dumnezeu cu înţelepciunea, care 
era mai mare decât înţelepciunile tuturor oamenilor câţi era 
pre pământu, şi păzea dreptatea lui Dumnezeu, ca şi tată-său 
David. Şi zice că iubi Solomon pre Dumnezeu şi-i fu drag să 
umble după cum îl învățase tată-său. Dreptu aceia şi 

Dumnezeu iubi pre dânsul, şi toate rugăciunile lui i le asculta 
Domnul, şi era Solomon mai mare decât alţi împărați, decât 
toţi. Şi-i da lui toţi haraci şi-i aducea daruri mari. lar deaca 
începu Solomon a bătrâni şi cându trebuia minte şi 
înţelepciune mai multă, atuncea el cu îndemnarea diavolului 
îşi ieşi din fire şi din minte şi să lipsi de minte şi de înţelepciune. 
Că îngroşându, zice, îşi îngroşă şi-şi lărgi pântecele cu mâncări 
multe şi cu beţii. Şi alte lucruri făcea, care nu să cădea; şi să 
dede cu totul spre curvie şi spre toate spurcăciunile, şi lăsă 
pre Dumnezeu, care l-au făcut, şi părăsi pre Domnul şi 
mântuitoriul şi mânie pre făcătoriul lui de bine şi-l umplu de 
amărăciune cu lucrurile sale cele spurcate. Că atâta zice că-i 
întoarseră lui Solomon inima de cătră Dumnezeu muerile lui, 
cătră dumnezeii lor, cât nici cum nu-şi mai aducea aminte de 
dânsul. Şi umbla Solomon tot în jertvele cele spurcate şi urâte 
şi dintr-însele mânca. Şi făcu lucru hiclean înaintea lui 
Dumnezeu, şi să mânie Dumnezeu pre Solomon, căci îşi 
întoarse inima de cătră Domnul Dumnezeul său, care i să 
arătase în 2 rânduri şi-i zisese: „De vreme ce n-ai păzit 
poruncile mele şi legea care ţe-am poruncit eu, voi lua 
împărăţiia din mâinile tale şi o voi da-o slugii tale; ce numai nu 
o voi face aceasta în zilele tale, pentru tată-tău David, ci voi 
lua împărăţiia din mâinile feciorilor tăi. Numai nu voi lua nici 
de la dânşii steagurile împărăţiilor tuturor, iar pentru robul mieu 
David şi pentru lerusalimul, care l-am ales să-mi fie mie cetate”. 

Dreptu aceia nimeni să nu să amăgească şi să să ţie mare, 
măcar să fie împărat, măcar domnu, măcar boiariu, măcar 
fieşte ce va fi; că acestea toate Dumnezeu le dă, Dumnezeu 
le ia. Şi lui Solomon iar Dumnezeu îi dede împărăţiia, că iaste 
scris şi zice: „Jură-se Domnul lui David cu adeverinţă şi nu să 
lepădă de dânsa că „din roada pântecilui tău voi pune scaunul 
tău, de vor păzi legea mea, feciorii tăi”.” lar feciorii lui David 
nu păziră legea lui Dumnezeu. Dreptu aceia îi scoase 
Dumnezeu din împărăție, ca pre nişte nemulţumitori. Cel ce 
aude să asculte şi să înţeleagă. 


56 


CUPRINS 


— Învățăturile lui Neagoe Basarab către fiul său Theodosie — 


lerovoam, feciorul lui Navat, carele era la Efrathul de la 
Sarir, fecior de văduvă, slugă lui Solomon, şi acesta îşi rădică 
mâna spre Solomon împărat, că aşa era lucrul lui. Şi era 
lerovaam om tare şi vârtos, iar Solomon îl cunoscu că va să 
facă om bărbat şi de treabă şi-l puse ispravnic preste toate 
câte era ale casei lui Iosif. 


IATĂ AICI AHIA PROROCUL DEDE LUI IEROVAAM 
ZECE SORŢI Al STEAGURILOR ISRAILITENILOR ŞI ZISE: 
„IATĂ ŢE-AU DAT DUMNEZEU ZECE STEAGURI ISRAILITENEŞTI” 


Şi fu în vremile acelea, eşi lerovaam din Ierusalim; iar Ahia 
prorocul îl întâmpină pre cale şi-l întoarse din cale-şi. Şi era 
Ahia îmbrăcat în dulamă noao, şi era numai ei amândoi în 
câmpu. Şi-şi tăe Ahia dulama sa cea noao, de o făcu 12 petece, 
şi zise lui lerovaam: „Ţine ţie 10 sorţi, că aşa zise Domnul 
Dumnezeul lui Israil: „lată eu voi lua împărăţia din mâinile 
lui Solomon şi-ţi voi da ţie 10 steaguri, iar 2 steaguri îi voi lăsa 
pentru tată-său David, robul mieu, şi pentru lerusalimul, 
cetatea mea, care o am ales mie din toate semenţiile 
israilitenilor. Că m-au părăsit şi nu umblă pre căile mele, şi n- 
au făcut pre voia mea, ca tată-său David. Însă nu voi lua 
împărăţiia de tot din mâinile lui, pentru că i-o am făgăduit să 
fie a lui în toată viaţa lui, pentru tată-său David, care l-am 
ales mie rob. Şi voiu lua împărăţia din mâinile fie-său şi voi 
da ţie zece steaguri; iar fie-său îi voi da 2 steaguri, cum am 
făgăduit robului mieu lui David, în toate zilele înaintea mea, 
în cetatea mea lerusalim, care o am ales să să pue numele 
mieu într-însa. Şi te voi priimi pre tine şi vei fi împărat spre ce- 
ţi pofteşte sufletul tău, şi tu vei împărăţi israilitenii”.” Deacii 
cerca Solomon să omoare pre lerovoam, iar el fugi în ţara 
Eghipetului, la Susachim împărat, şi şăzu tot în Eghipet până 
muri Solomon. lar deaca muri Solomon, stătu împărat în locul 
lui fie-său Rovoam. 

AICI VENIRĂ LA ROVOAM ÎMPĂRAT, FECIORUL LUI SOLOMON, 
ISRAILITENII ZICÂND: „IATĂ, TATĂ-TĂU SOLOMON 
NE-AU ÎNGREUIAT JUGUL FOARTE, CI ÎNCAI TU 
NI-L MAI UŞUREAZĂ“. IAR EL NU VRU SĂ-I ASCULTE. 


Cartea a 3-a a împăraţilor 


lară deaca începu Rovoam a împărăţi, veniră oamenii şi 
căzură înaintea lui zicând: „Tată-tău ne-au îngreuiat jugul 
nostru, iar încai mai împuţinează tu lucrul tătâne-tău cel rău şi 
mai uşurează jugul lui cel greu, care l-au pus pre noi, şi-ţi vom 
lucra”. lar Rovoam zise cătră dânşii: „Păsaţi şi îngăduiţi până 
în trei zile, deacii iar să veniţi la mine”. Şi să duseră. lar Rovoam 
chemă pre toţi bătrânii, carii fusese cinstiţi la tată-său Solomon 
în viaţa lui, şi le spuse aceasta, şi-i întrebă ce va faci şi a treia zi 
ce răspunsu le va da. lar ei ziseră: „Deaca vei asculta astăzi de 
aceşti oameni şi le vei sluji şi le vei grăi cuvinte bune, deacii ei 
îţi vor sluji şi-ţi vor lucra în toate zilele”. lar el nu băgă în seamă 
sfatul care sfătuise cu dânşii, ci făcu alt sfat şi să sfătui cu copii 
tineri de potriva lui, carii era la dânsul de-i boerise pre aceia, şi 
le zise: „Dar voi ce ziciţi şi ce răspunsu voi da oamenilor 
acestora?” lar ei ziseră cătră dânsul: „Aşa să zici oamenilor 
acestora carii au zis cătră tine, că tată-tău ne-au îngreuiat jugul 
nostru, iar tu ni-l mai uşurează: „Mai groase sântu tinercţele 
mele decât mijlocul tatâne-mieu; deci tată-mieu au pus pre voi 
jug greu, iar eu încă voi să-l mai însărcinez; şi tată-mieu v-au 
certat cu bătaia, iar eu voi să vă certu cu răsipirea”.” lar deaca 
să umplură trei zile, iarăşi veni tot Israilul la Rovoam, precum îi 
zisese; iar Rovoam împărat le răspunse cuvinte grele şi 
mânioase, că uită şi nu băgă în seamă cuvintele sfetnicilor celor 
bătrâni, ci le grăi după cum îl sfătuise oamenii cii tineri şi le 
zise: „Tată-mieu v-au îngreuiat jugul, iar eu voiu să-l şi mai 
însărcinezu; şi tată-mieu v-au căznit cu rane, iar eu vă certu cu 
gonire şi cu răsipire”. Şi nu ascultă împăratul oamenii, că era 
acea întoarcere de la Dumnezeu, ca să-şi tocmească vorba sa, 
care o au grăit cu mâinile Ahiei prorocul lui lerovoam, feciorul 
lui Navat. lar israilitenii, deaca văzură că nu ascultă Rovoam 

împărat glasul şi jalba lor, strigară toţi înaintea lui şi ziseră: 
„Dar căci ne-au împărţit David aşa? Nu ne iaste noao a lăcui şi 
a moşteni între neamul lui lesei”. 


ŞI DEACA VĂZURĂ TOŢI ISRAILITENII CĂ NU FOLOSIRĂ NIMIC 
LA ROVOAM, EI SĂ RĂSIPIRĂ ŞI ZISERĂ: „NU NE IASTE NOAO 
A LĂCUI ÎN NEAMUL LUI IESEI” 


lară deaca auzură cele 10 semenţii ale lui toate, că s-au 
întorsu lerovoam din Eghipet, ei trimiseră la dânsul şi-l chemară 
la săbor şi-l rădicară împărat israilitenilor. Decii nu mai fură 
ascultători casei lui David, ci numai ce asculta cele 2 steaguri, 
ce era din neamul ludei şi dintr-al lui Veniamin. 

Pentru că zicea că au mersu oamenii la Rovoam împărat, 
feciorul lui Solomon, şi au zis: „Mai uşurează-ne jugul lucrului 
nostru, că foarte suntem împresuraţi şi vom lucra”. lar el le 
zise: „Aşteptaţi până poimâine şi vă voiu da răspunsul”. Deci 
făcu Rovoam sfat cu oamenii cei de cinste şi bătrâni, şi-l sfătuiră 
bine şi ziseră împăratului să mai uşureze oamenii săi de lucru, 
iar el, ca un om ce uita binele şi era făr' de chibzuială, nu-şi 
aduse aminte că iaste zis: „Întreabă pre tată-tău şi-ţi va da sfat 
bun, şi pre cei bătrâni, că-i vor spune”. Şi el, măcar de le şi 
spuse şi-i întrebă, iar sfatul lor nu-l băgă în seamă, nici îl ascultă. 
Pentru aceia, deaca nu-l ascultă, rău şi amar pătimi, că lepădă 
de la sine sfatul celor bătrâni şi înţelepţi şi ascultă sfatul copiilor 
celor tineri şi făr' de minte ca şi sine. Că ziseră acei tineri, când 
îi întrebă împăratul de sfat: „Aşa să zici oamenilor tăi: „Mai 
groase suntu tiner&ţele mele decât mijlocul tătâne-mieu, şi tată- 
mieu v-au căznit cu bătăi, iar eu voi să vă căznescu cu răsipirea 
şi cu izgonirea”.” Deci când fu a treia zi, ei veniră iarăşi după 
cum fu cuvântul împăratului, iar împăratul le răspunse cum îl 
sfătuise acei copii şi oameni tineri, carii încă nu ajunsese ca să 
fie în toată vârsta şi firea, nici în mintea cea desăvârşită. Şi zise 
Rovoam împărat: „Tată-mieu v-au căznit cu bătaia, iar eu voi 
să vă căznescu cu răsipirea şi cu izgonirea”. Şi nu vru împăratul 

să-şi asculte oamenii, că-şi întorsese Dumnezeu mila de cătră 
dânsul, ca să-şi tocmească graiul care grăise cătră Ahia prorocul. 

Pentru ac€ia, faptul mieu, tot cela ce va asculta de sfatul 
tinerilor şi al copiilor, acela niciodată nu să va bucura; iar cela 
ce va asculta de sfatul bătrânilor celor înţelepţi, acela nu să va 
căi. Că iată iaste zis: „Întrebă pre tată-tău şi-ţi va da sfat bun şi 
spune bătrânilor tăi şi-ţi vor da învăţătură bună“. Şi iar mai 
zice: „Bărbatul făr' de sfat, el singur îşi iaste învrăjbitoriu”. Cum 
şi Rovoam făcu, că nu ascultă sfatul celor bătrâni, pentru aceia 
greşi şi-şi fu el însuşi învrăjbitor şi stricătoriu. Întreabă pre tată- 
tău şi-ţi va spune, şi pre bătrânii tăi cei înţelepţi şi temători de 
Dumnezeu şi cu sfat bun, şi te vor învăţa toate câte să cad şi să 
cuvine a le face spre voia lui Dumnezeu şi spre folosul trupului 
şi al sufletului tău. Şi de vei asculta de sfatul bătrânilor, nu să va 
poticni piciorul tău de piatra poticnirii şi a smintelei, nici ţi să 
va întâmpla ca lui Adam şi ca altora a mulţi de la el încoace, 
carii au fostu neascultători. Dreptu aceia, fătul mieu, să cinsteşti 
bătrângţele şi cărunteţele şi de sfatul lor şi de învăţătura lor să 
nu te sfieşti, nici învăţătura mâne-ta să nu o lepezi, cum zice 
Solomon. Boiarii tăi şi sfetnicii tăi cei buni foarte să-i cinsteşti 
şi să-i măreşti, şi pre alţi boiari, carii vor fi mai mici şi mai de 
jos, şi căpitanii, cu toată bucuriia să-i veseleşti, şi pre toţi voinicii 
carei să vor nevoi să îngăduiască lui Dumnezeu cu credinţă şi 
cu dreptate, tu-i dăruiaşte şi numaidecât îi rădică şi-i boereşte, 
ca să-ţi slujească domniei tale cu credinţă bună şi cu frica lui 
Dumnezeu, ca nişte creştini drepţi şi adevăraţi. Şi să asculţi la 
judecată de sfetnicii cei buni şi de mărturiile cele adevărate şi 
credincioase. Şi să iubeşti pre toţi tinerii ca pre ai tăi, şi cu 
cuvântul să-i înveţi şi să-i îndulceşti! Aşijderea să iubeşti pre 
cei bătrâni şi pre cei tineri, pre cei mari şi pre cei mici, pentru 
dragostea lui Hristos. lar pre fămăele cele bătrâne, pre toate să 
le aibi ca pre nişte mumânii, în locul mă-tei, şi toate fetele şi 
copilele şi văduvele cele tinere şi sărace să le aibi ca pre nişte 
surori, pentru lisus Hristos Dumnezeu, şi să le dai milă din 
mâinile tale, să să hrănească şi să-şi îmbrace goliciunea 

trupurilor sărăciei lor. Şi pre oamenii cei răi şi greşiţi cruţează-i şi 
fii îndurătoriu spre dânşii, ca şi pre tine să te cruţeze Dumnezeu 
şi să-i fie milă de tine. Că scrie şi la Sfânta Evanghelie, de zice: 
„Fiţi milostivi, cum şi tatăl vostru cel cerescu iaste milostiv”. lar 
preste acestea, preste toate zice: „Cinsteşte pre tată-tău şi pre 
mumă-ta, ca să trăieşti mult pre pământu bunu”. 


AICEA ZICE PENTRU AHAV ÎMPĂRAT. A TREIA ÎMPĂRĂŢIE 


Grăi Ahav împărat lui Navuthei, zicând: „Dă-mi viia ta, să o 
fac să-mi fie grădină de flori, că iaste aproape de casa mea, iar 
eu îţi voiu da pentru dânsa altă vie mai bună. lar deaca nu vei 
vrea aşa, eu ţi-o voiu plăti cu banii, şi-mi va fi o grădină de 
flori”. lar Navuthei zise cătră Ahav: „Să nu dea Dumnezeu să-ţi 
dau eu moşiia părinţilor miei ţie”. Deacii Ahav veni acasă-şi 
mânios şi turburat, căci-i zisese Navurhei israiliteanul, că „nu 
voi da moşiia părinţilor miei ţie”. Şi să culcă în pat şi să acoperi 
la obraz şi nu vru să mănânce bucate. lar lezavela, muiarea lui, 
merse la dânsul şi-i zise: „De ce te-ai mâniiat şi ţi s-au turburat 
inima şi sufletul, şi nu vruseşi nici bucate să mănânci?” lar el 
zise cătră dânsa: „Am zis lui Navuthei israiliteanul: „Dă-mi viia 
ta mie şi-ţi voiu da alta mai bună, sau ţi-o voiu plăti cu bani”.”; 
iar el mi-au zis: „Nu o voi da ţie, moşiia părinţilor miei”.” lar 
lezavela, muiarea lui, îi zise: „Dar tu, fiind împărat israilitenilor, 
faci aşa? Scoală şi mănâncă, că eu îţi voiu da viia lui Navutheiu 
israiliteanul”. Şi scrise carte pre numele lui Ahav împărat şi o 
pecetlui cu pecetea lui şi o trimise la bătrânii şi la slobodaşii 
carii lăcuia în oraş cu Navuthei. Şi într-acea carte era scris aşa: 
„Să vă postiţi cu ajun şi să puneţi pre Navuthei mai sus decât 
pre ailalţi oameni. Decii să căutaţi 2 mărturii mincinoase şi 
călcătoare de lege, să mărturisească spre dânsul zicând că 
Navuthei n-au blagoslovit pre Dumnezeu şi pre împăratul, şi 
să-l scoateţi să-l ucideţi cu pietri, să moară“. Şi făcură mai marii 
oraşului aceluia aşa cum le poruncise lezavela şi cum era scris 
într-acea carte, care le trimisese. Şi ziseră să să postească şi 

puseră pe Navuthei mai mare decât pre alţii oameni. Şi veniră 
2 oameni feciori călcătorilor de lege şi mărturisiră înaintea 
tuturor oamenilor mărturisire mincinoasă, zicându că Navuthei 
n-au blagoslovit pre Dumnezeu, nici pre împăratul. Şi-l scoaseră 
afară din oraş şi-l uciseră cu pietri. lar lezavela deaca auzi aşa, 
zise cătră Ahav: „Scoală-te acum şi moşten6şte viia lui Navuthei 
israiliteanul, care nu vrea să ţi-o vânză, că Navuthei au murit şi 
nu iaste viu”. lar Ahav, deaca înţelese că au ucis pre Navuthei 
israiliteanul, să dăzbrăcă de hainele sale şi să îmbrăcă în nişte 
zăblae, iar apoi el să sculă după aceia şi să pogori în viia lui 
Navuthei, ca să o ia pre seama lui şi să o moştenească el. lar 
Dumnezeu grăi lui Ilie Thezviteaninul, grăind: „Pasă şi te 
întâlneşte cu Ahav împăratul israilitenilor, carele iaste în 
Samaria, că iată că iaste acum în viia lui Navuthei şi au mersu 
să o ia, şi-i zi aşa: „Aşa zice Domnul: Pentru căci ai ucis tu pre 
Navuthei şi i-ai luat viia? Dreptu aceia grăiaşte Dumnezeu, că 
în ce loc au mâncat pasările şi au linsu câinii sângele lui 
Navuthei, întru acela vor să mănânce şi vor să lingă câinii şi 
sângele tău şi vor să să scalde curvele în sângele tău”.” lar Ahav 
zise lui Ilie: „Aflatu-m-ai, vrăjmaşul mieu!” lar Ilie zise: „Aflatu- 
te-am! Că tu în deşărtu şi pentru nimic te-ai aţâţat şi te-ai mâniat 
şi ai făcut hicleşug înaintea lui Dumnezeu şi l-ai pornit cu mânie 
spre tine. Deci aşa grăiaşte Domnul: „lată, eu voi aduce răutăţile 
asupra ta şi voi stinge sămânţa ta şi toate câte sântu ale lui Ahav 
le voi răsipi; şi voi da casa ta, cum am dat şi casa lui lerovoam, 
feciorul lui Navat, pentru mâniia ce m-ai mâniat şi ai greşit în 
israiliteni”. lar pre lezavela, muiarea ta, zice Domnul că „în 
neamul lui Israil întâi pre ia vor să o mănânce câinii întru cei 
ucişi de ai lui Ahav. Şi după moartea lui Ahav, mânca-l-vor şi 
pre el păsările ceriului”. Că tu, Ahave, te-ai lipsit de mintea cea 
întreagă şi ai greşit înaintea lui Dumnezeu, pentru nedreptatea 
lezavelii, muerii tale, care te-au izvrătit”. 

lar Ahav, deaca auzi aşa, el să umili înaintea feţei lui 
Dumnezeu şi să întoarse acasă-şi plângându cu amar şi-şi lepădă 
hainele şi să îmbrăcă iar cu cele de zăblău, cu care să îmbrăcase 

şi când auzise de uciderea lui Navutheiu israiliteanul. Şi iar fu 
cuvântul Domnului cătră Ilie pentru Ahav şi-i zise: „Văzuiu că 
să întoarse Ahav cătră mine, dreptu aceia nu voi aduce răutatea 
pre dânsul în zilele lui, ci în zilele fie-său voiu porni răutăţi 
spre casa lui”. 

Vezi, o fătul mieu, câtă miloserdie are Dumnezeu de multă, 
numai să nu mai adaogă omul păcate cătră păcat. Că de să va 
întoarce cineva din păcatele sale, cu pocăință şi cu tot de-adinsul 
cătră Dumnezeu, deacii şi Dumnezeu să va întoarce cătră 
dânsul. Că iaste zis în Sfânta Scriptură: „Întoarceţi-vă cătră mine 
şi eu mă voiu întoarce cătră voi”. Şi „de vor fi păcatele voastre 
întunecate, iar le voi albi ca zăpada, sau de vor fi crunte ca 
sângele, iar eu le voi face ca lâna cea albă“. Să cunoaştem şi 
pre aceasta, că atâta porni Dumnezeu mâniia sa cea dreaptă 
spre Ahav, cât zise că sângele lui vor să-l mănânce păsările şi 
să-l lingă câinii şi să să scalde curvele într-însul. Cum apoi să şi 
umplu cuvântul lui Dumnezeu pre Ahav împărat, că iarăşi mai 
adaose a greşi. Că pentru greşala cea dentâi să căi Ahav şi să 
ertă acea greşală, că zise Dumnezeu cătră Ilie: „Văzuiu că să 
umili inima lui Ahav cătră mine. Dreptu aceia nu voiu aduce 
răutatea asupra lui în viaţa lui, ci în zilele fie-său”. O, cât suntu 
de înfricoşate lucrurile tale, Doamne! Că părinţii greşescu, iar 
feciorii să căznescu, încă şi până la al treilea şi al patrulea neam! 
Dreptu acsia vă feriţi toţi de răutăţi, că cuvântul lui Dumnezeu 
nici într-un chip nu să întoarce făr' de izbândă, că şi Domnul 
însuşi mărturiseşte la Sfânta Evanghelie de aceasta şi zice: 
„Ceriul şi pământul va trece, iar cuvintele mele nu vor trece”. 

Deacii, cându vru Ahav să facă război cu împăratul de la 
Siria, veni un om al lui Dumnezeu şi zise cătră împăratul 
israilitenilor: „Aşa grăiaşte Domnul: „Pentru căci zic siriianii 
că Dumnezeul israilitenilor iaste Dumnezeu morţilor, iar viilor 
nu iaste, dreptu aceia voi da putere mare în mâinile tale şi vei 
cunoaşte că eu suntu Dumnezeu şi să te tăbăreşti şi tu 
împotriva lor şi să te găteşti de război până în 7 zile”.” lar 
deaca să umplură 7 zile, să apropiară oştile şi să loviră. Şi 

biruiră israilitenii pre siriiani şi periră den siriiani numai în- 
tr-o zi 120.000 de pedestraţi. Deacii, cei ce rămăsese, ei fugiră 
în cetatea Aftecului, iar zidurile cetăţii să rumseră şi căzură 
pre dânşii şi omorâră încă 27.000 şi dintr-acei rămaşi. lar 
împăratul siriianilor fugi şi intră în casă-şi, în cămara cea de 
taină. lar slugile lui merseră la dânsul şi-i ziseră: „lată, acum 
ştim că împărații israilitenilor suntu milostivi! Deci acum să 
ne încingem cu zăblae şi să punem ştreanguri în grumazii 
noştri şi să ieşim la împăratul israilitenilor, cândai doar ne 
va erta şi ne va lăsa vii”. Şi făcură aşa şi să încinseră cu 
zăblae pre la mijlocurile sale şi puseră ştreanguri de grumazi 
şi merseră la împăratul israilitenilor şi ziseră: „Robul tău şi 
împăratul nostru ţie ţi să roagă să-l ierţi”. lar el zise: „De va 
fi scăpat viu, el îmi iaste frate”. Deci oamenii aceia, ei să 
veseliră şi să mângâiară, deaca auziră cuvinte bune din gura 
lui, şi ziseră: „Frate-ţi iaste feciorul lui Adar”. lar împăratul 
zise: „Păsaţi şi-l aduceţi”. Decii ei merseră şi aduseră. Şi ieşi 
la dânsul feciorul lui Adar şi-l duseră la dânsul în carâtă. Şi-i 
zise împăratul israilitenilor feciorului lui Adar: „lată, eu voi 
da ţie cetăţile cele ce le-au luat tatăl mieu de la tatăl-tău şi 
să-ţi faci loc de şăzământu în Damasc, cum făcu şi tatăl- 
mieu în Samaria, şi te voi jura şi te voi lăsa”. Şi-l jură şi-l 
lăsă. Decii un om den neamul prorocescu merse la un vecin 
al său şi zise: „Bate-mă!” (că aşa era cuvântul lui Dumnezeu). 
lar el nu vru să-l bată. lar acel om ce era de neamul 
prorocescu zise: „Deaca n-ai vrut să asculţi porunca lui 
Dumnezeu, iată, cum te vei despărţi de la mine, va să te 
fărâme un leu”. Şi cum să despărţi, aşa-l întâlni un leu si-l 
fărâmă. lar acela de neamul prorocescu află şi altu om şi-i 
zise: „Bate-mă!”. Deci el îl bătu şi-i sparse şi capul. lar prorocul 
acela merse şi întâlni pre împăratul israilitenilor pre cale, şi-şi 
unse ochii cu pulbere, şi zise cătră dânsul: „Împărate, eu, robul 
tău, am ieşit în tabără la oaste, iar un voinic aduse la mine pre 
altu voinic şi zise: „Ţine cestu voinic la tine, iar de va scăpa şi 
va fugi, tu în locul lui vei fi, sau vei plăti şugubina”. Deci eu 

căutaiu ciciu şi ciia, şi nu fu omul acela nicăirea”. lar împăratul 
zise: „Tu însuţi te judecaşi, că aşa-ţi merge judecata”. lar el îşi 
şterse pulberea dupre ochi şi-l cunoscu împăratul că iaste 
prorocul. El zise cătră împăratul: „Aşa grăiaşte Domnul: 
„Pentru căci ai slobozit pre bărbatul cela ce era mai rău şi 
mai cumplit decât hiarăle cele rele, şi ţe-ai datu sufletul tău în 
locul sufletului lui şi oamenii tăi în locul oamenilor lui!”.” 
Deacii împăratul israilitenilor să duse acasă tristu şi îngrijat şi 
veni în Samaria. Şi şăzu 3 ani şi nu mai fură războaie între 
siriianii şi între israilitenii. 


AICI MURI AHAV ÎMPĂRAT SĂGETAT ÎN RĂZBOI, 
ŞI-L ÎNGROPARĂ ÎN SAMARIA ŞI SĂ UMPLU CUVÂNTUL 
LUI DUMNEZEU, CARE GRĂISE CU GURA LUI ILIIA PROROCUL. 
CARTEA ÎMPĂRAȚILOR, GLAVA 12 


lară odată, iar să strânseră oşti asupra israilitenilor şi să loviră 
şi săgetară pre Ahav împărat pren dăşărtu, pren la închieturile 
platoşei. Deacii împăratul zise hadâmului său: „Întoarce-te şi 
mă scoate din oaste afară, că m-au însăgetatu“. Şi să înglotă 
oastea foarte într-aceia zi, iar împăratul tot sta înarmat împotriva 
siriianilor de dimineaţa până seara, iar sângele tot curgea dentr- 
însul până i să umplu sânul. Deaciia, cându fu în apusul soarelui, 
strigă pristavul şi zise: „Fieştecare să-şi meargă pre la oraş şi 
pre acasă-şi, că împăratul au muritu“. Şi merseră în Samaria şi 
îngropară pe Ahav acolo. lar sângele i să vărsă pe câmpul 
Samariei, pre buruiane, şi linsără sângele lui câinii şi porcii şi 
să scălda curvele în sângele lui, cum zisese Dumnezeu cu gura 
lui Iliia prorocul. 

Aici să împlu cuvântul lui Dumnezeu, care grăise cu lliia 
prorocul pentru Ahav împăratu, că să scaldară cuvintele în 
sângele lui şi linseră câinii. Pentru aceia, fătul mieu, stai vârtos 
şi bărbăteşte întru înţelepciunea şi mintea ta până în moarte, 
ca să nu te împiiadece cumva. Că deacii cuvântul lui Dumnezeu 
nu va fi în dăşărt şi făr' de izbândă. 

AICI IUE ÎMPĂRAT SĂGETĂ PRE IUARAM, FECIORUL LUI AHAV, 
ŞI ZISE SĂ FIE PENTRU MOARTEA LUI NAVUTHEIU 


lară după ce trimise Dumnezeu pre Elisei şi unse pre lue să fie 
împărat, iar loaram, feciorul lui Ahav, deaca văzu pre lue îi zise: 
„Pace ţie, lue!“. lar lue zise: „Ce pace iaste această pace a îa, 
cându curva mumă-ta lezavela umblă tot cu vrăji şi cu farmece“. 
Deacii loaram să întoarse şi vru să fugă şi zise lui Ozie: „Ficlean 
eşti, o, Ozie!“. lar lue luo arcul în mână şi o săgeată şi trase în 
loaram, şi-l săgetă între spete, şi trecu săgeata tocmai pren inimă. 
Deacii el căzu jos şi muri. lar lue împărat zise unui vătaf al său: 
„Pasă de-l ia şi-l aruncă în locul lui Navuthei israiliteanul“. Deacii 
vătaful acela făcu aşa, şi să umplu cuvântul lui Dumnezeu. 


AICI IUE ÎMPĂRAT PRE IEZAVELA ÎMPĂRĂTEASA CU 2 GIUDELE 
ŞI O SCOASERĂ DIN CETATE ŞI MÂNCARĂ TRUPUL EI CÂINII, 
PRECUM ZISESE ILIE PROROC PENTRU DÂNSA 


Şi veni lue împărat în Israil, iar lezavela împărăteasa lui Ahav, 
deaca auzi de venirea lui lue împărat, îşi făcu sprâncenele şi-şi 
unse obrazul cu unsoare şi-şi netezi capul frumos şi să puse de 
priviia dintr-o fereastră. lar lue, deaca întră în cetate, zise: „Au 
doar are pace lezavela, ucigătoarea bărbatului şi a împăratului 
său?“ Deci căută şi o văzu într-acea fereastră şi-i zise: „Cine 
eşti tu? Pogoară încoace!“ Şi să pogori. Şi să apropiară de 
împăratul 2 hadâmi, şi le zise: „Jungheaţi-o!“ Şi dederă amândoi 
cu giudelele şi o jungheară şi să cruntară păreţii de sângele ei, 
iar trupul îl călcară cu caii. Şi trecu lue şi merse de şăzu la 
masă şi mânca şi bea. Deacii zise: „Păsaţi de luaţi pe acea 
procletă de o îngropaţi; că iată, că şi ea fată de împărat au 
fost“. Şi merseră să o ia ca să o îngroape, şi nu o aflară, făr' 
numai ci-i găsiră ţestul capului şi palmele mâinilor şi talpele 
picioarelor. Şi să întoarseră şi spuseră lui lue împărat, iar el 
zise: „lată, acum să umplu cuvântul ce au grăit Dumnezeu, cu 
gura robului său, lui Ilie, zicând: „În locul lui Israil vor mânca 
câinii trupul lezavelii“. Şi iată semnul morţii lezavelii. 

Vezi, iubitul mieu, că Dumnezeu măcar deşi rabdă şi 
aşteaptă să ne întoarcem den păcatele noastre, iar izbândă tot 
face pentru îngăduitorii săi, măcar şi până la al treilea neam, 
cum izbândi şi pentru Navuthei pre lezavela. Că zice că au 
mâncat căinii trupul lezavelii, cum zisese Dumnezeu cu gura 
robului său lui Ilie Thezviteaninul şi să stropiră păreţii de sângele 
ei, şi fu călcată de cai. Şi zise Dumnezeu cătră lue: „De vei fi 
bun şi vei face lucruri bune înaintea mea şi care vor plăcea 
inimii mele, şi vei face casei lui Ahav după porunca mea, eu 
voiu dărui şi pre strănepoţii tăi cu împărăţiia întru Israil“. lar el 
nu vru să umble, nici să păzească numele lui Dumnezeu şi să-l 
cinstească şi să umple voia lui, ci făcu păcat şi greşală mai 
mare întru israiliteni decât lerovoam, feciorul lui Navath. 


Deaciia, cându fu la al treilea an, în vremea împărăției lui 
losie, feciorul lui Ilai, împăratul israilitenilor, iar Ezechiia, 
feciorul lui Ahaz, împărăţiia ludeea. Şi era om de 25 de ani, 
când începu a împărăţi, şi împărați în lerusalimu 29 de ani. Şi 
fu acesta Ezechiia om dreptu şi umbla tot în legea lui Dumnezeu 
şi umplea toate voile şi dreptăţile lui, ca şi David moşu-său. Că 
el strică capiştile cele înalte şi sfărâmă idolii, şi bozii cei de 
lemnu îi sparse. Şi-şi puse nădejdea numai spre Domnul 
Dumnezeul lui Israil, carele iaste atotţiitoriul, ca cum nu mai fu 
altul în urma lui întru împărații ludei!, nici iar mai nainte. Că să 
apropie cu totul cătră Dumnezeu şi nu să mai dăzlupi de dânsul, 
şi păzi toate poruncile lui câte le poruncise Moisi. Şi era Domnul 
tot cu dânsul şi lăcuia întru toate lucrurile lui. Şi să lepădă de 
împăratul Asiriei şi nu-i mai sluji lui, nice mai asculta de dânsul. 
Şi să sculă cu oastea şi birui păgânii până în Gaza şi până în 
hotarul ei. 

lar cându fu la al patrulea an de împărăţiia Ezechiei împărat, 
iar de împărăţia lui losie, feciorul lui Ilain, împăratul lui Israil, 
al şaptelea an, să rădică Salamanasar, împăratul Asiriei, asupra 


1 . 
luda este numele regatului. 

Samariei, şi să bătu multu cu dânsa, 3 ani, şi o luo. lar în anul 
al şaselea din împărăţiia lui Ezechiei, stricară Samariia şi o 
sparseră şi scoase robi împăratul Asiriei pre toţi samarinenii şi- 
i duse în Asiriia. Că nu ascultară porunca Dumnezeului său, ci 
călcară porunca lui şi învăţătura lui, şi nu o făcură. lar cănd fu 
la al patrusprăzecile an a împărăției lui Ezechie, să sculă 
Senahirim, împăratul Asiriei, spre toate cetăţile ludei cele tari 
şi le luo. Deci Ezechie împăratul ludeii trimisese soli la 
împăratul Asiriei zicăndu: „Întoarce-vă de asupra mea, că eu 
am făcut rău şi am greşit, iar ce-mi veţi cere, tot voi da“. Şi 
băgă împăratul Asiriei pre lezechiia împărat să-i dea 300 de 
talanţi de argintu şi 30 de talanţi de aur. Şi dede lezechiia tot 
argintul cât să află în cămărăle împărăteşti şi în casele lui. Şi 
într-acea vreme dede Ezechiia şi uşile bisericii lui Dumnezeu 
şi sculele, care le ferecase Ezechiia tot cu aur, şi dede şi 
acelea împăratului de la Asiria. Deacii împăratul Asiriei 
trimese pre Tharth şi pre Ravosan şi pre Rapsac la lerusalim 
cătră lezechiia împărat, cu oşti foarte multe şi cu puteri mari, 
şi merse la Ierusalim şi stătură din sus de cetate. Şi strigară 
cătră Ezechiia. Şi eşi la dânşii Eliachim şi Somnas. Şi zise 
cătră dânşii Rapsac: „Păsaţi la Ezechiia şi-i ziceţi aşa: zice 
marele împăratul al Asiriei: „Ce nădejde iaste aceasta pre 
care te nădăjdueşti tu şi cu acea nădejde te-ai lepădat de 
mine şi te nădăjduieşti pre toiagul cel de trestie frântu al 
Eghipetului? lar nu ştii căci când va să să razime omul într- 
însul, el îi intră aţapocile pen mâini şi-l înghimpă? Aşa făcu şi 


"De aici urmează un pasaj confuz, datorită şi izvorului. lată-l în ultima 
versiune a Bibliei: „lar de-mi veţi zice: „Noi nădăjduim în Domnul Dumnezeul 
nostru!“ Apoi în acela, oare, ale cărui înălţimi şi jertfelnice le-a stricat lezechia 
şi a zis lui luda şi lerusalimului: numai înaintea acestui jertfelnic să vă închinaţi, 
care este în Ierusalim? Deci intră în legatură cu stăpânul meu, regele Asiriei, şi 
eu îţi voi da două mii de cai; poţi tu oare să găseşti călăreţi pentru ei? Cum vei 
birui tu măcar o singură căpetenie dintre cele mai mici slugi ale stăpânului 
meu? Ai nădejde în Egipt, pentru care şi pentru călăreţi? Pe lângă aceasta, au 
oare eu fără voia Domnului am venit la locul acesta ca să-l stric? Domnul mi-a 
zis: du-te asupra ţării acesteia şi o strică” (Biblia, Bucureşti, 1968, p. 417). 

Faraon, împăratul Eghipetului, tuturor celor ce nădăjduia într- 
însul?“, lar! de va zice Ezechie că el să nădăjduiaşte pre 
Dumnezeu, nu iaste aceia a să feri de Ezechie, înălțimile lui 
şi jertvele lui. Şi au zis ludei şi Ierusalimului: Închinaţi-vă în 
Israil, înaintea acestui oltariu? Ci acuma vă gătiţi degrab? să 
mergeţi la împăratul Asiriei, şi-ţi va da 2.000 de cai, numai de 
vei putea să dai pre dânşii a oameni, doar vei putea întoarce 
măcar faţa unui voivod din cei mai mici de-ai împăratului. Şi 
te-ai jurat însuţi cu Eghipetul, pre arme şi pre cai. Că acum să 
nu gândeşti că am venit fără porunca împăratului să stricăm şi 
să spargem de tot locul acesta. Că mie mi-au zis împăratul: 
„Pasă pre acea ţară de o strică şi o risipeşte de tot??. 

lar Eliachim şi Somnas şi Oas ziseră cătră Rapsac: „Grăiaşte- 
ne siriineşte, să înţelegem numai noi, iar nu grăi ovreiaşte, să 
înţeleagă toţi cei ce sunt pre zidurile cetăţii“. lar Rapsac zise 
cătră dânşii: „Dar nu m-au trimes pre mine împăratul numai la 
Ezechiia sau la voi să zic aceste cuvinte, ce nici cătră oamenii 
carii stau pre ziduri, ca să-şi mănânce scârna şi să-şi bea udul 
lor dinpreună cu voi“. Şi stătu Rapsac şi strigă tare în limba 
ovreiască, zicându: „Auziţi cuvintele marelui împărat al Asiriei! 
Aşa grăiaşte marele împărat: „Să nu cumva să vă amăgească 
Ezechiia, că apoi nu vă va putea scoate den mâinile mele, nici 
să vă întoarceţi şi să credeţi pre Ezechia, când va zice, că ?ne 
va ajuta Dumnezeu noao şi nu va da nici pre noi nici pre cetatea 
aceasta în mâinile împăratului Asiriei?“. Că aşa zice împăratul 
Asiriei: „Închinaţi-vă mie şi eşiţi la mine, deaca voiţi să bea 
fieştecarele din viia sa şi să mănânce zmochine din zmochinii 
săi şi să bea apă din puţul său, până voi veni şi vă voiu lua şi vă 
voi duce în ţara mea. Că ţara mea iaste ca şi ţara voastră, şi să 
face într-însa grâul şi vinul şi suntu într-însa locuri de vii şi de 
pâini şi de maslini şi de stupi. Şi aşa deaca veţi face, veţi fi vii şi 
nu veţi muri. lar nu ascultați pre Ezechie, căci zice că ?ne va 
izbăvi Dumnezeu?, că vă înşală. Au doar au izbăvit dumnezeii, 
măcar fieştecarele locul său, den mâinile împăratului Asiriei? 
Unde iaste dumnezeul emathenilor şi al arfadeânilor? Unde iaste 

dumnezeul serapfitenilor? Au doar aceia au izbăvit Samariia 
din mâinile mele, sau au scăpat ţările lor nebiruite şi neluate de 
mâna mea, cum nu va scăpa nici lerusalimul““. 

Deci ei tăcură, că le zisese împăratul să nu le răspunză nimic. 
lar Eliachim şi Somnas şi Oas îşi sparseră hainele şi merseră de 
spuseră Ezechiei tote cuvintele câte grăise Rapsac. lar Ezechiia 
împăratul deaca auzi, îşi lepădă hainele sale şi să îmbrăcă în 
nişte zăblae şi merse în biserică şi trimise pre Eliachim, boiariul 
său, şi pre Somnas cărturariul şi pre alţi bătrâni şi popi cătră 
Isaiia prorocul, şi era toţi îmbrăcaţi în zăblae. Şi ziseră: „Aşa 
grăiaşte Ezechiia: „Aceasta iaste ziua întristării şi a mâniei şi a 
izbândii, că slugile au slăbit şi nu iaste nimeni tare. Ci doar va 
fi auzit Domnul Dumnezeul tău toate cuvintele lui Rapsac, pre 
carele I-au trimis împăratul Asiriei să mustreze pre Dumnezeul 
cel viu şi să-l hulească cu cuvinte ca acelea, care va fi auzit 
Domnul Dumnezeul tău. Deci ascultă rugăciunea noastră, 
cestor ce ne aflăm rămăşiţe““. lar deaca merseră oamenii Ezechiei 
împărat de la Ezechiia la Isaia, le zise Isaiia: „Aşa grăiaşte Domnul: 
spuneţi stăpânului vostru? nu te teme de cuvintele cele ce ai 
auzit că au hulit pre mine slugile împăratului Asiriei. Că iată, eu 
voiu porunci asupra lor vântu şi vor auzi veşti şi să vor întoarce 
în ţara lor şi în ţara lor îi voi prăvăli cu sabiia““. 

Şi să întoarse Rapsac şi află pre împăratul lui. Şi să duseră în 
ţara lor. Şi trimiseră soli la Ezechie, zicându: „Aşa să ziceţi 
Ezechiei, împăratului iudeilor: „Nu te înălța, nici te semeţi 
cugetând şi nădăjduindu-te pre Dumnezeul tău, şi grăeşti că 
nu se va supune cetatea Ierusalimului suptu mâna împăratului 
Asiriei. Că iată tu ai auzit ce-au făcut împărații Asiriei tuturor 
împăraţilor dupre pământu, ca unor blestemaţi. Şi dumnezeii 
limbilor nu le-au fost nici de un folos. Încă nici ei n-au rămas, 
ci i-au răsipit părinţii miei: pre Gaz şi pre Har şi pre Rafes şi pre 
feciorii lui Adon, carii au fost pre marea Romei. Unde iaste 
împăratul Ematholon? Unde iaste împăratul arfadelor?““ Deaciia 
Ezechiia luo cărţile din mâinile solilor şi, deaca le citi, merse în 
biserica lui Dumnezeu şi le scuipă înaintea lui Dumnezeu şi 

începu a se ruga lui Dumnezeu şi zise: „Doamne, Dumnezeul 
lui Israil, cela ce şăzi pre heruvimi, tu eşti singur Dumnezeul 
tuturor împăraţilor dupre pământ! Tu ai făcut ceriul şi pământul! 
Pleacă, Doamne, urechia ta şi mă auzi, dăschide, Doamne, 
ochcii tăi şi vezi, auzi cuvintele lui Senahirim, care au trimis la 
noi şi împută ţie, Dumnezeul cel viu. Că pre adevărat, Doamne, 
au călcat împărații Asiriei limbile şi păgânii, şi au băgat 
dumnezeii lor în foc, pentru că n-au fost dumnezei, ce-au fostu 
făpturi de mâini omeneşti, făcuţi de lemnu şi de piatră, pentru 
acesia i-au şi pierdut. lar acum, tu, Doamne Dumnezeul nostru, 
ne spăseşte den mâinile lor. Şi toate împărăţiile pământeşti vor 
înţelege şi vor cunoaşte că tu singur eşti Dumnezeu?. 

Deacii trimise Isaiia prorocul la lezechie, zicându: „Aşa 
grăiaşte Domnul Dumnezeul lui Israil: auzit-am rugăciunea ta 
ci te-ai rugat pentru Senaherim, împăratul Asiriei. Şi Dumnezeu 
aceste cuvinte au grăit pentru dânsul: „Fecioara, cocoana 
Sionului, ocărâtu-te-au şi te-au batjocorit, şi după tine, fata 
lerusalimului, mergea pizmaşii tăi şi-ţi clătea cu capul. Dar cui 
împuta, şi pre cine mustra şi hulea, şi spre a cui asupră îşi înălța 
glasul său şi-şi rădicară ochii în sus? Spre înălţimea sfântului 
Israil! Cu mâinile solilor tăi ai hulit pre Dumnezeu şi ai zis: „Cu 
mulţimea căruţilor mele mă voi urca eu pre vârful muntelui 
Livanului şi voi tăia toţi chedrii cei înalţi dentr-însul şi chiparişii 
cei aleşi. Şi veni ceasul sfârşitului său în pădurea cea deasă a 
Carmilului. Eu am păzit şi am băut apă streină şi cu urmele 
picioarelor mele am încungiurat toate râurile. Au doar n-ai auzit 
că eu am făcut acestea toate de multă vreme, încă din zilele 
cele dintâi le-am urzit şi le-am adus şi fură de luarea şi de 
săturarea ostaşilor şi ale cetăților celor tari? Şi mâinele celor ce 
vieţuia într-însele slăbiră şi să ruşinară, şi fură ca iarba dupre 
câmpu şi ca otava culcaţi şi ca troscotul ce să face pren curţi 
toţi cei ce să pun împotriva mea. Şi cunoscui şăderea ta, şi 
eşirea ta, şi întrarea ta şi mâniia ta, cu care te-ai mâniiat pre 
mine, şi plângerea ta s-au urcat la urechile mele şi voi da plată 
de la mine pentru batjocura ta, şi voi pune undiţă în narea ta şi 


7I 


CUPRINS 


— Neagoe Basarab — 


zăbale în gura ta şi te voi întoarce dupre calea care umbli“. Şi 
aceasta-ţi va fi semnul: mănâncă grâul cât va creşte într-această 
vară, aşijderea şi cel ce va răsări al doilea vară şi va creşte 
însuşi nesămănat, iar a treia vară iar veţi sămăna şi veţi secera, 
veţi sădi vii şi veţi mânca voi roada lor. Şi să va adaoge celor 
spăsiţi ai casei ludei şi vei lăsa rădăcina jos, iar roada să va face 
sus, că den lerusalim va eşi rămăşiţă şi cei spăsiţi den muntele 
Sionului. Că voia Dumnezeului celui puternic va face aşa“. 
Deci aşa grăiaşte Domnul puterilor, că nu va întra împăratul 
Asiriei într-această cetate, nici va înfige într-însa săgeți, nici va 
pune pavăză într-însa, nici o vor ocoli. Ci, pre ce cale vor veni, 
pre aceia să vor şi întoarce. Că zice Dumnezeu, că Într-această 
cetate nu va întra, că eu voi fi sprijinitor cetăţii aceştiia şi o voiu 
apăra această cetate a mea, pentru David, robul mieu. 


AICI AU VENIT SENAHERIM ÎMPĂRATUL ASIRIEI LA IERUSALIM 
SĂ-L IA, IAR ÎNGERUL LUI DUMNEZEU OMORI 
NUMAI ÎNTR-O NOAPTE 185.000 DE OAMENI 

DEN TABĂRA ASIRIIANILOR 


Şi să pogori îngerul lui Dumnezeu într-acea noapte şi omori 
den tabăra Asiriei 185.000 de oameni ostaşi. lar alalţi câţi 
rămaseră, deaca să sculară dimineaţa, aflară pre aceştea toţi 
morţi. Şi să porniră de acolea iar îndărăt. lar Senaherim împărat 
merse de acolea în Ninevia. Şi acolo închinându el într-o casă 
a lui Mesarah, dumnezeul lui, iată msrseră feciorii lui, 
Adramseleh şi Sarasar, şi-l tăiară acolo. Decii fugiră în Armenia, 
iar în locul lui stătu împărat Asordan, fie-său. 

Vezi, fătul mieu, omul cel trufaş ce să înalţă până la cer, cum 
căzu până la iad! Că zise cătră ovrei: „Auziţi cuvântul împăratului 
Asiriei, aşa zice împăratul Asiriei: să nu vă amăgească Ezechia, 
că apoi nu vă va putea scoate den mâinile mele, nici să 
nădăjduiască împăratul vostru lezechia pre Dumnezeu, zicându 
„că ne va scoate Dumnezeu şi nu ne va da nici pre noi nici 

cetatea noastră în mâinele împăratului Asiriei?“. Şi iarăşi ia 
aminte şi pre cei ce au îngăduit bine lui Dumnezeu şi au făcut 
ziua şi noaptea voia lui, şi vezi şi mila lui Dumnezeu cât iaste 
de mare şi de multă pre dânşii. Că zice prorocul David: „Asculta- 
va Domnul rugăciunile celor ce să tem de dânsul şi voia lor va 
face, şi degrab' îi va mântui, şi va păzi Domnul pe cei ce-l vor 
iubi, că gurile lor pururea vor grăi lauda lui Dumnezeu. lar pre 
cei păcătoşi şi pre cei ce să potrivescu mărirei şi slavei lui 
Dumnezeu, îi va piiarde“. lar lezechiia deaca luo cărţile din 
mâna solului a lui Senaherim împărat, merse în biserica lui 
Dumnezeu şi scuipă acele cărţi ale lui Senaherim împărat, 
înaintea lui Dumnezeu, şi zise: „Doamne, Dumnezeul lui Israil 
carele şăzi spre heruvimi, tu singur eşti Dumnezeul tuturor 
împăraţilor dupre pământu, tu ai făcut ceriul şi pământul! Pleacă, 
Doamne, ur&chea ta şi mă auzi, dăşchide-ţi ochii şi caută şi 
ascultă ce au grăit Senahirim. Că au trimis soli şi împută 
Dumnezeului celui viu. Că cu adevărat, Doamne, au biruit şi au 
fărâmat asiriianii pre alte limbi şi au băgat dumnezeii lor în foc, 
pentru că n-au fost dumnezeii, ci au fost făpturi de mâini omeneşti, 
făcuţi den piatră şi de lemnu. Pentru acsia i-au şi stricat şi i-au 
arsu. lar tu, Doamne Dumnezeul nostru, mântuiaşte acum den 
mâinele lui şi vor cunoaşte toate împărăţiile pământeşti că tu 
singur eşti Domn şi Dumnezeu“. Deacii iată că să pogori îngerul 
lui Dumnezeu în tabăra asiriianilor şi omori 185.000 de oameni 
de oaste. Şi cându să sculară dimineaţa alalţi ce rămăsese, aflară 
atâta lume de oameni tot morţi. Deacii Senaherim întoarse-să 
înapoi plin de ruşine şi de ocară. 

Aşijderea şi tu, iubitul mieu fiiu, de te vei asemăna în toate 
lucrurile Ezechiei împărat, şi Dumnezeu totdeauna va fi cu tine 
şi-ţi va fi ajutor întru toate, ca şi acestui Ezechie împărat. 


AICI SĂ RĂZBOLI EZECHIIA ÎMPĂRAT AL IUDEI, CĂTRĂ MOARTE, 
IAR EL PLÂNSE CĂTRĂ DUMNEZEU CU AMAR ŞI VĂZU 
DUMNEZEU SMERENIA LUI ŞI-I MAI ADAOSE VIIAŢĂ ÎNCĂ 15 ANI. 

Şi pe vremile acelea să războli Ezechiia împărat, şi era numai 
a muri, şi merse la dânsul Isaia prorocul, feciorul lui Amos, şi-i 
zise: „Aşa grăiaşte Domnul: să-ţi scrii şi să-ţi tocmeşti casa, că 
acum nu vei mai trăi, ci vei să mori“. lar Ezechiia, deaca auzi 
aşa, să întoarse cu faţa spre părete şi să rugă lui Dumnezeu, 
zicând: „Adu-ţi, aminte, Doamne, de mine, că am umblat cu 
adeverinţă înaintea ta, şi cu inima curată, şi am făcut toată voia 
ta“. Şi făcu Ezechiia plângere mare. Deci iar grăi Dumnezeu 
Isaiei prorocul şi zise: „Pasă de zi lezechiei: aşa grăiaşte Domnul 
Dumnezeul moşă-tău, lui David: „Auzit-am rugăciunile tale şi 
am văzut lacrămile tale. Drept aceia, iată că-ţi mai lungescu 
zilele cu 15 ani şi te voi mântui şi din mâinile împăratului Asiriei, 
şi pre tine şi pre cetatea aceasta, pentru mine şi pentru moşă- 
tău David, robul meu?“. Şi zise să ia o păpuşe de zmochine şi 
să o lege acolo unde îl doare şi să va vindeca. lar Ezechia zise 
cătră Isaia: „Dar ce semnu voi cunoaşte să crezu că mă va 
tămădui Dumnezeu, că iată că voi merge în biserica lui 
Dumnezeu, cândai doar îmi voi dobândi acolo tămăduire“. 
Isaia îi zise: „lată, acesta să-ţi fie semnu de la Dumnezeu: pasă 
în cortu, şi cum vei întra, să păşăşti numai de 10 ori. Deci de să 
va întorce soarele de 10 paşi îndărăt, vei cunoşte că te va 
tămădui Dumnezeu“. lar Ezechiia zise: „Ba, să să întoarcă numai 
de 10 urme“. Deci Isaia prorocul strigă cătră Dumnezeu şi să 
întoarse soarele de 10 urme îndărăt. 

După acestea, tot în zilele acelea, trimise Marodah, feciorul 
lui Valadan, împăratul Vavilonului, soli şi dăruri Ezechiei 
împărat, că auzise că iaste Ezechiia bolnav. Şi să bucură Ezechiia 
împărat de acestea foarte, şi arătă solilor toată avuţia sa şi tot 
aurul şi argintul lui, şi toate sculele ce avea, şi-i primblă prin 
toate casele lui, şi nu rămase nimic den avuţie şi den bucatele 
sale, care să nu fie arătat solilor împăratului de la Vavilon. Deci 
merse Isaia zicând cătră lezechiia: „De unde suntu aceşti 
oameni şi la ce au venit şi ce zic?“ lar Ezechiia zise: „Dintr-o 
ţară departe au venit la mine, de la Vavilon”“. Şi iar zise Isaiia: 
„Dar ce au văzut în casa ta?“ Ezechiia zise: „Tot ce au fost în 


74 


— Învățăturile lui Neagoe Basarab către fiul său Theodosie — 


casa mea au văzut, şi nu iaste nimic în casa mea care să nu fie 
văzut, încă şi toată avuţiia şi sculele mele, câte le-am avut, le-am 
arătat“. lar Isaia zise cătră dânsul: „Ascultă ce zise Dumnezeu, 
că zice Domnul: „lată, va veni vremi de se va prăda casa ta şi 
vor lua dentr-însa tot şi vor duce în Vavilon tot ce au câştigat 
părinţii tăi, şi nu va rămânea nimic în curţile tale“. Si zice 
Domnul, că vor robi şi pre feciorii tăi, carii i-ai născut den 
trupul tău, şi-i vor duce de-i vor face hadâmi şi vor fi în casele 
împăratului de la Vavilon“. lară Ezechiia zise: „Bun cuvântu au 
grăit Dumnezeu, să fie pace numai în zilele mele“. 

lată, ia aminte şi aceasta, fătul meu, că poruncescu 
dumnezieştile scripturi să te l&pezi de eritici, să nu faci taină cu 
dânşii, nici să vorbeşti multu cu ei; dar încă cu cât mai multu 
să cade să te fereşti de păgâni, de care nu ştiu ce iaste 
Dumnezeu, nici să botează, măcar de ţe-ar fi şi frate şi să te fii 
născut cu dânsul dintr-o mumă, tot încă mai multu şi mai tare 
să te fereşti de dânsul, şi să te păzeşti şi să nu faci cu dânsul den 
adâncul şi din ascunsul inimii tale nici un sfat. Că aceştea suntu 
vrăjmaşi crucii Domnului nostru lisus Hristos, şi numele lui 
Dumnezeu cel sfântu ei îl hulescu. Deci de vom iubi noi pre 
unii ca aceştea, iar dragostea lui Dumnezeu să va lua de la noi. 
Dreptu aceia, de toţi de aceştea să ne ferim, să nu cumva să 
auzim şi noi, cum auzi lezechiia împărat, că-i zise: „lată, va 
veni vremea şi să va prăda toată casa ta şi tot ce-au câştigat 
părinţii tăi va lua împăratul Vavilonului. Şi feciorii tăi, carii i-ai 
născut, vor fi hadâmi în casa împăratului Vavilonului“, cum s-au 
şi umplut, cum aţi auzit mai sus, de veţi fi băgat seama. 

Dumnezeu au dat tuturor creştinilor celor pravoslavnici să 
prăznuiască în dragostea cea dumnezeiască şi să petreacă bine, 
în pacea lui Dumnezeu, iar n-au dat să faceţi praznice cu cei 
necredincioşi şi să vă veseliţi cu dânşii, carii suntu vrăjmaşii lui 
Dumnezeu. Amar lumii de zminteale, că zice Dumnezeu: „Cel 
ce va zminti pre unul din cei mai mici, carii cred în numele mieu, 
mai bine i-ar fi fost de s-ar fi legat o piiatră de moară de grumazi şi 
să să fie dat în adâncul mării“. Pentr-aceia zice şi apostolul: „Tot 

omul cel ce-i pare că stă, să se păzească, să nu cumva să cază“. 

O, adâncul înţelepciunii şi bogăției şi cugetului lui 
Dumnezeu! Că neîntrebate şi neispitite suntu judecăţile lui, şi 
căile lui neurmate şi neumblate! Dar cine îngădui lui Dumnezeu 
ca Ezechiia, împăratul ovreescu, cât pentru bunătăţile vieţii lui 
i să adaoseră de la Dumnezeu 15 ani? Şi iar mai spune că s-au 
pogorât îngerul lui Dumnezeu şi au ucis din tabăra Asiriei, 
vrăjmaşilor lui, o sută şi optzeci şi cinci de mii de oameni, 
numai într-o clipeală de ochiu. lar pentru puţine! lucru ce-l 
greşi cu chibzuiala sa (şi cum greşi: făcu prietnicie cu solii 
împăratului de la Vavilon, ai lui Marodah, şi le arătă toată avuţiia 
sa şi tot ce avu, cât zise că n-au mai rămas nimic suptu biruinţa 
lui, care să nu le fie arătat), dreptu aceia să mânie Dumnezeu, 
căci făcu prietnicie cu păgânii şi cu vrăjmaşii lui Dumnezeu. Şi 
fură osândiţi feciorii lui în robie şi-i făcură hadâmi şi-i duseră 
în casa împăratului de Vavilon, dinpreună cu toată avuţiia lui 
şi cu toţi oamenii săi. 

lar noi să ne păzim foarte tare de unile ca acestea, să nu 
greşim şi să rugăm pre Dumnezeu cel milostiv, că a mulţi le 
pare în nechibzuiala lor că îngăduescu şi fac ce place lui 
Dumnezeu, iar ei mai mult îl mânie şi aţâţă focul lui Dumnezeu 
asupra lor. Pentru aceia zice apostolul: „Cel ce gândeşte că stă, 
el să să păzească, să nu cumva să cază?. 


POVESTE PENTRU MARELE COSTANDIN ÎMPĂRAT 


Odată, oarecându, bătându-să împăratul Costantin cu persii, 
îl biruiră persii şi-i sparseră oştile şi i le risipiră. Decii puseră 
străji şi prinseră şi pre fericitul Costantin împărat, şi porunciră să-l 
păzească foarte tare, că vrea să-l junghe şi să-l facă jertvă 
spurcaţilor lor dumnezei. Decii, daca-l prinseră, nu mai avură 
nici o grijă, ci numai ce era tot veseli şi juca. Apoi merseră şi 
întrară în capişte toţi persii cei mari şi cei viteji, că aşa le iaste 
obiceiul lor, când vor să facă jirtvă, mergu în capişte fără arme, 
iar armele le pun departe. lar Dumnezeu, carele nu pesteşte, 

nici nu e a nu griji de îngăduitorii săi, degrabu făcu izbândă. Că 
ostaşii lui Costantin, carii fură goniţi cu el dimpreună, ştiind pre 
împăratul lor rob şi gătit de junghere, merseră într-ascunsu şi 
făcură năvală de luară armele persilor şi intrară într-înşii şi, năvălind, 
luară întâi pre Costantin împăratul lor. Decii începură a tăia pre 
perşi fără milă. lar domnii şi mai marii perşilor, deaca văzură un 
lucru ca acela îngrozit şi fără veste, îndată se întoarseră şi cu multe 
plecăciuni să plecară şi să jurară că altă dată nu să vor mai scula 
cu oşti asupra lui Costantin, şi făcură pace şi legătură tare într-înşii. 
Şi să întoarse Costantin cu mare bucurie în Galilea Vretaniei. 

lar după acestea primbându-se odinioară Constantin împărat 
şi cu oştile sale pre câmpu şi chemând pre Dumnezeu cu cugetul 
într-ajutor, iată i să arătă semnul lui Dumnezeu pre ceriu, când 
fu vreme de amiază-zi, şi străluci mai vârtos decât soarele, şi 
era închipuit semnul sfintei cruci şi făcut tot de stele. Şi era 
scris cu slove leteneşti împrejuru-i, şi acele slove scriia zicându 
aşa: „Costandine, cu acesta semnu vei birui!“. lar el nu să 
pricepu ce va să poată fi acest semnu şi întrebă şi pre ceia ce 
era cu dânsul, zicându: „Au doar vedeţi şi voi cevaşi?? lar ei 
toţi mărturisiră că au văzut acel semnu minunat. Deacii, când 
fu noapi, i să arătă Domnul nostru lisus Hristos şi cu acel semnu 
ce-l văzuse ziua la câmpu, pre ceriu, în vis şi-i zise: „Să faci 
semnul care l-ai văzut şi ţi s-au arătat pre cer şi să înveţi să-l poarte 
în fruntea oştilor tale. Deacii nu vei birui numai pre Maxentie 
şi pre oştile lui, ce şi pre alţi vrăjmaşi ai tăi, pre toţi îi vei pune 
suptu picioarele tale, şi încă şi dracii să vor înfricoşa de dânsul“. 
Aşa i să arătă chipul sfintei cruci. 

Deacii, deaca se făcu ziuo, să sculă împăratul şi spuse 
boiarilor săi acea vedere cu mare bucurie şi veselie, şi fiind ei 
toţi acolea, chemă împăratul zlătarii cei mai meşteri şi făcu pre 
o hârtie semnul cinstitei cruci, care i să arătase pre ceriu, şi le 
dede să o facă de aur. Deacii ei o luoară şi o făcură cât mai 
degrab', şi o împodobi împăratul tot cu mărgăritariu şi cu pietri 
scumpe şi cu alte meşterşuguri, şi o puse într-o suliță înaltă, 
cum şi în ziua de astăzi fac împărații creştini şi o poartă în 

fruntea oştilor. Şi-şi puse marele Costandin totă nădejdea 
într-însa. Deacii, deaca să întări împăratul cu acestu semnu, 
tote războaele le biruia. Deacii porunci la spurcatul Maxentie 
să să gătească de războiu, să să bată amândoi. Deacii să gătiră 
şi începură a se lovi oştile. lar pre muncitoriul Maxentie îl 
coprinsă o frică şi o groază mare de oştile fericitului Costandin 
împărat şi începu a fugi cu o semă de oameni ai săi. lar 
dumneziescul împărat Costandin îl goniia. lar el fugind, căzu 
în cursele sale carele le tocmise pentru înşălăciunea lui 
Costandin. Că făcuse acel împărat muncitoriu, Maxentie, un 
pod preste o apă mare, cu meşteşug hiclean, şi cugeta să înşale 
pre Costandin împărat, ca trecându-l el pre dânsul să să rumpă 
şi să să înece bunul şi credinciosul împărat Costandin. lar 
durerea lui să întoarse spre capul lui, şi nedreptatea lui să 
pogorî spre creştetul lui. Că sângur acel ticălos Maxentie şi cu 
ticăloşii lui oameni, fiind de împăratul Costandin goniţi şi 
apropiiaţi fiind, numai ce-i fu a da pre acel pod, ce făcuse cu 
vicleşug, iar podul, cu voia lui Dumnezeu, să rumse şi să înecă 
ocaianicul Maxentie şi cu toţi oamenii săi, câţi era cu dânsul. 
Şi să umplu şi pre dânsul cuvintele Scripturii, carele zice: „Pre 
cai şi pre cei ce încălecase i-au înecat în mare“. Şi să umplu 
acea apă mare de oameni şi de cai morţi. Şi să umplu şi cuvintele 
prorocului, carele au zis: „Săpă groapa şi căzu într-însa cel ce 
o făcuse?. 

lar cetăţenii din Roma, deaca văzură aşa, ei să umplură de 
veselie şi cu multă bucurie îşi înălța mâinile cătră cer. Şi merse 
împăratul Costandin în Roma cu multă slavă şi, deaca-l văzură 
ei, îi eşiră înainte toţi domnii cetăţii şi boiarii, mumânile şi fetele, 
preoţii şi călugării şi călugărițele cu feţele vesele şi cu suflete 
curate. Şi da mâna cu dânsul şi slobozea glasuri de mulţumire 
acelui semnu purtătoriu de biruinţă şi împăratului, pentru căci 
îi izbăvi dă răul şi vicleanul Maxentie muncitoriul. Deacii, deaca 
făcură aşa, iar împăratul dărui Romei iar cinstea şi slobozeniia 
care o avusese mai denainte vreme, şi zise să-şi facă toţi oamenii 
semnul sfintei crucii. Şi rădică în mijlocul cetăţii o cruce mare 

şi o scrise cu slove leteneşti, zicându: „Aceasta au slobozit 
cetatea noastră din munciri şi o au izbăvit“. 

lar după acestea, porunci pretutindinea să strângă moaştele 
mucenicilor foarte cu cinste şi să le îngroape, şi gonirea care 
era asupra creştinilor să să contenească şi să să slobozească 
toţi creştinii dă prin temnițe şi de pre la închisori. lar limbile 
câte era împregur, până la ochean, deaca auziră aşa, toţi priimiră 
acea învăţătură cu dragoste şi să împodobiia cu numele crucii. 
Şi deşchise împăratul cămărăle cu avuţiia cea împărătească şi 
o împărţi toată săracilor, şi începu a zidi biserici creştineşti 
pretutindenea şi le dăruia moşii şi avuţii tuturor, ca un trimisu 
al lui Dumnezeu şi cercetător, care slujiia şi cu învăţăturile şi 
cu lucruri. Şi toate câte poruncea împăratul şi învăţa, era bune 
şi cu ispravă. Şi adunară săborul slugile lui Dumnezeu în Efes 
şi în hotarăle lui, şi pacea lui Dumnezeu şi dede acel loc 
bisericilor. Şi câţi i să închina din limbi şi i să pleca lui, toţi 
lăcuia în locurile lor; iar câţi nu-l asculta, nici i să pleca, el îi 
gonea den lăcaşurile lor. Aşa şi într-acesta chip îngăduia lui 
Dumnezeu acestu împărat credincios, şi cererea şi pohtirea 
bisericilor nici cum nu o înfrângea. Pentru aceia şi de la 
Dumnezeu i să da plată, că toate neamurile păgâneşti le supuse 
supt dânsul. Şi deaca birui pre toţi împrejurenii săi şi-i supuse 
suptu biruinţa sa, deacii îl chema oamenii toţi „biruitoriu“. 
Acâstea văzându romanii, să bucura şi să veselea foarte. Şi, 
odată, să împodobiră toţi şi făcură praznicul lui Dumnezeu în 
7 zile şi ziseră: „Acesta iaste praznicul biruinţei“. Şi crezură şi 
cinstitei cruci, şi cu toată inima i să închina şi o săruta, şi pre 
Costandin, cel ce iaste de-a pururea pomenit biruitoriu, îl slăviia. 

Deaciia împăratul Costandin căzu în boala care să cheamă 
mişălie!, iar dohtorii câţi era, toţi să nevoia, cine cu ce ştiia, ca 
să vindece pre împăratul. Şi munciră câtăva vreme cu 
meşteşugurile lor şi nu putură folosi nimic. Deacii ziseră să 
strângă coconaşi mititei mici, mulţi, vrând să-i junghe pre toţi 

şi să le sprijinească sângele într-un vas mare, şi să să scalde 
împăratul într-acel sânge de coconi mici, şi să va curăţi de 
mişălie. Şi strânseră atâţea coconi să-i junghe. lar împăratul 
Costandin venea de la vânat şi văzu atâtea mumâni plângându 
şi văetându-se pentru coconaşii lor, şi întrebă ce poate să fie 
acea gâlceavă şi vaete mari, ce fac acele fămei acolo. lar 
slugile îi spuseră, zicând: „Poruncit-au dohtorii să adunăm 
coconi mitutei mulţi şi să-i junghe, şi să sprijinească sângele 
într-un vas mare, şi să te scalzi măria-ta într-acel vas mare cu 
sânge, şi te vei curăţi“. lar împăratul, deaca auzi aşa, i să făcu 
milă de coconi şi de mumânile lor, şi dede pre toţi coconii în 
braţele mumânelor lor, şi zise: „Mai bine să pătimescu eu tot 
aşa rău cu această boală, decât să moară atâţea coconi şi să să 
topească mumânele lor, de jale şi de dor, şi să fiu eu vinovat a 
atâta moarte“. lar noaptea i să arătă în vis Petru şi Pavel, apostolii 
lui Hristos, şi-i ziseră: „Noi suntem Petru şi Pavel, apostolii lui 
Hristos, şi ne-au trimis Dumnezeu să-ţi dăm botezul mântuirii. 
Deci să trimiţi să chemi pre Silivestru papa, să te îmbăieze în 
baia botezului şi ţi să va curăţi mişăliia dupre trup, ce o ai pre 
tine, şi toate păcatele tale, şi vei fi vrednic şi harnec şi împărăției 
ceriului“. Şi într-aceste cuvinte să deşteptă împăratul şi văzu 
doftorul său gătindu dohtorii, după cum îi era obiceiul şi 
orânduiala. lar el zise cătră dânsul: „De acum să nu mai vii la 
mine cu dohtorii şi cu meşteşuguri omeneşti, că-mi va ajuta 
mâna lui Dumnezeu, carea ţine toate“. Şi îndată trimise la 
fericitul Silivestru, şi veni de-l boteză. lar deaca-l boteză şi ieşi 
din crestelniţă, rămase stricăciunea dă pe trupul lui în apă ca 
nişte solzi de peşte, iar el fu sănătos şi curăţit, şi ieşi vesel cu 
trupul şi cu sufletul. Şi să boteză cu dânsul şi Crisp, fie-său cel 
mai mare, şi să îmbrăcară amândoi în haine albe, slăvindu şi 
mulţumindu lui Dumnezeu pentru atâtea bunătăţi ce să 
învredniciră. Şi fiind fericitul Costandin biruitoriu şi ţiitoriu 
Romei, mulţi pizmaşi de-ai adeverinţei să apropiia de dânsul, 
şi de multe ori cu multe feliuri de otrăvi îl adăpa, iar el fiind cu 
mila lui Dumnezeu acoperit şi umbrit, nimic nu-i strica nici să 

bolnăvea. 

Deci, după acestea, iar să ridică cu Lichinie, ginerile lui 
Chesar, asupra lui Maximian. Şi făcură oşti pre mare şi pre uscat, 
foarte mari şi grele. lar Maximian, deaca auzi aşa, îşi puse 
nădejdea în vrăji şi în farmece, şi găti şi el oşti grele. Şi aşa-i 
părea şi cugeta că are pre Costandin prinsu şi cu toate oştile, 
dinpreună cu Lichinie, în mâinele lui. Şi să găti tare împotriva 
lor, şi le eşi înainte. Şi cum văzu spurcatul Maximian semnul 
sfintei cruci că-l duc înaintea oştilor, îndată zise vitejilor săi 
să-l săgete cu săgeți, să-l lovească şi să-l strice. Şi aşa merseră 
oştile una spre alta până să apropiară bine, şi semnul sfintei 
cruci tot îl purta înainte. Deci, cum începură a să lovi, îndată 
cuprinse groaza şi frică pre ceia ce să nădăjduia spre vrăjile lor 
şi di spaimă mare îşi lepădă Maximian şi caftanul cel 
împărătescu, gravaniu, den spinare, şi fugi. Şi iată, cel ce să 
nădăjduia spre vrăji şi pre mulţimea oştilor sale, cum fugi şi fu 
lipsit de toate şi fu gonit den sat în sat. lar spurcaţii săi dumnezei 
şi vrăjitorii, ca nişte mincinoşi şi înşălători, toţi fură tăiaţi şi 
fărâmaţi. Şi se povesteşte că atâta moarte şi tăiare s-au făcut 
atunci, cât n-au fost altă dată de'nceputul lumii. 

Şi-i era voia lui Costandin să prinză şi pre Maximian, iar 
Dumnezeu nu vru, ci porni altă mânie pre dânsul, că căzu într- 
altă urgie şi mânie mai mare, că de viu i să împuţiră toate 
mădularele lui şi i să târiia tote dânlăuntrurile pre pământu. 
Deacii îi săriră ohcii amândoi şi fu orbu, şi-i căzu toată carnea 
dupre oase şi aşa, întru această groaznică şi cumplită mânie a lui 
Dumnezeu, câtăva vr&me pătimind, muri. Şi-i merse sufletul la 
un loc cu idolii săi, în munca cea netrecătoare. Şi aşa fură idolii 
stricaţi şi răsipiţi dentre dânşii, şi să făcu pace şi linişte mare în 
lume, şi să tocmiră toate cu blândeţe. După acestea, fu Costandin 
împărat a toată lumea şi singur biruitoriu, că păgânătatea o strică 
de tot şi arătă tuturor semnul şi biruinţa crucii. 

Şi era o cetăţue mitutea, care o cema Viza, care o zidise 
Manasiia, împăratul ludei, în zilele lui, şi-i pusese numele 
Vizantiia, şi numai într-aceia lăcuia câţiva păgâni foarte răi şi 

iuți, şi pre aceia nimeni niciodată nu-i supusese supt dânşii. lar 
împăratul Costandin merse şi la dânşii să-i bată şi săi supue 
suptu ascultarea lui, iar ei încă să gătiră de războiu şi să loviră 
cu Costandin, şi-l biruiră şi-i uciseră atâtea oşti. lar a doao zi, 
iar merse Costandin spre dânşii cu războiu, iar ei îl înfrânseră 
iarăşi şi-l biruiră. Deacii seara, deaca începu a înnopta, era 
împăratul Costandin afară şi să mira cum şi ce va să facă, şi era 
încungiurat de cugete şi de nepricepere. lar el îşi aruncă ochii 
în sus cătră cer şi văzu pre ceriu scrise slove de stele, şi acele 
slove zicea aşa: „Chiamă-mă în ziua grijii tale, şi te voi izbăvi şi 
mă vei proslăvi“. lar împăratul să mira şi de aceasta, şi iar nu se 
pricepea ce va să fie. Şi mai căută şi a doa oară spre ceriu şi văzu 
o cruce făcută de stele pre ceriu şi scrisă cu slove, şi acele slove 
zicea aşa: „Cu acestu semnu vei piiarde pre toţi vrăjmaşii tăi“. 

Deacii Costandin îndată-şi scoase cuțitul şi făcu o cruce de 
lemnu şi o puse într-o prăjină lungă şi zise să meargă cu dânsa 
tot înaintea oştilor. lar a doao zi iar să loviră oştile, şi-i birui 
Costandin şi-i sparse de tot, şi nu mai fu acea cetate 
samovolnică, ci fu supusă suptu Costandin, şi plecă toată lumea 
supt biruinţa lui. 

lar când vru să meargă de la sfântul şi a toată lumea săbor 
cel dentâi patriarhul Macarie la lerusalim, iar fericitul Costandin 
împărat îi zise să caute locul învierii Domnului nostru lisus 
Hristos şi locul ţestului, Golgotha, aşijderea şi făcătoriul de viaţă 
lemnu. Şi zise împăratul să meargă şi sfânta a lui mumă Elena, 
şi dede pre seama ei toată oblăduirea împărătească dentr-acolo. 
lar preste puţină vreme, văzu sfânta Elena în vis o lumină, şi era 
acea lumină foarte luminoasă şi strălucea atâta cât nu poate 
omul să spue. Şi-i zise acea lumină: „Să mergi în lerusalim şi să 
cauţi să afli făcătoarea de viaţă cruce şi mormântul şi locurile 
cele sfinte foarte cu de-adinsul, care le-au ascunsu şi le-au 
îngropat jidovii de pizmă“. lar ia, cum să dăşteptă, îndată spuse 
iubitului său fiiu, marelui Costandin împărat, acea vedere. lar 
împăratul, deaca auzi aşa, să umplu de bucurie şi fu foarte 
voiuos să să afle acelea toate, şi găti pre mumă-sa cu atâta 

cinste cum să cade mumei unui împărat, şi-i dede avuţie multă 
şi o trimise la lerusalim. lar fericitul Macarie, patriarhul 
lerusalimului, deaca auzi că vine sfânta Elena, muma marelui 
Costandin împărat, eşi în timpinarea ei cu mare cinste. Şi, deaca 
veniră şi intrară în cetate, începură cu multă nevoinţă şi 
osteneală a căuta acele lucruri sfinte şi minunate dumnezieşti, 
şi să nevoia cu ajun şi cu post şi cu rugăciuni pentru dânsele, şi 
cu tot de-adinsul căuta. Pentru aceia şi Dumnezeu, care iaste 
Domn minunilor, nu apesti mult să nu auză rugăciunea lor şi să 
le vază ostenslele lor, ci descoperi fericitului Macarie în vis 
toate pre amăruntul. lar Adrian împărat făcuse capişte mare 
deasupra sfântului a lui Dumnezeu mormântu, foarte frumoasă, 
şi o împodobise cu multe lucruri scumpe, şi făcuse idol pre 
spurcata şi pângărita dumnezăoae Afrodita şi o pusese în- 
tr-însa. lar sfânta şi împărăteasa Elena, avându puterea şi biruinţa 
împărăției în mâna ei, zise, dinpreună cu fericitul Macarie, de 
sparse şi răsipiră acea capişte de tot. Şi fusese acea capişte foarte 
cu nişte merşterşuguri frumoase şi minunate; iar deaca o sparseră 
şi săpară mult în pământ, iată să ivi sfântul mormântu şi locul 
ţestului, şi lângă acestia aproape, mai spre răsărit puţine, aflară 
şi 3 cruci îngropate. Deacii săpară iar mult şi aflară şi cinstitele 
piroane cu care ucigaşii de Dumnezeu jidovii înpironase pre 
cruce dumnezeescul trup al Domnului nostru lisus Hristos. Apoi 
nu putea cunoaşte carea era crucea pre care să răstignise Hristos, 
şi era pentru acel lucru sfânta Elena foarte tristă şi în grijă mare. 
lar Dumnezeu de&de minte şi cuget ca acesta dumneziescu şi 
minunat patriarhului Macarie. Că era o jupâneasă mare şi de 
neam vestit bolnavă spre moarte, şi trăgea numai să-i iasă 
sufletul. lar patriarhul luo crucile câte trele şi merse cu dânsele 
la acea jupâneasă şi puse lângă dânsa crucile pre rând câte 
una. lar cum puse crucea car€ fusese a lui Hristos, într-acela 
ceas să sănătoşi acea jupâneasă şi să sculă ca din morţi, lăudând 
şi slăvind pre Dumnezeu. lar preafericita Elena, deaca văzu 
aşa, se umplu de bucurie nespusă şi cântă lui Dumnezeu cântec 
de laudă şi zise: „O, prea dulce lisuse, cum eu fiind neharnică 

şi nevrednică, iar tu m-ai învrednicit la atâtea minuni şi mile!“. 

Deacii să auzi vestea aceasta pretutindenea şi să adună mult 
nărod de oameni şi zise să vază acea cruce sfântă şi făcătoare 
de viaţă. lar fericitul Macarie patriarhul să sui pre amvon şi 
rădică sfânta cruce a lui Hristos în sus şi o arătă de o văzu tot 
nărodul. lar sfânta Elena luo o parte oarece din cinstita cruce şi 
cu cinstitele piroane de le ţinea la dânsa, cu multă frică şi cu 
multă cinste, că vrea să le trimiţă fie-său Costandin la Vizantiia. 
lar ceialaltă cruce, de care luase, Elena împărăteasa o dede lui 
Macarie patriarhul şi zise să o arate tuturor năroadelor câte vor 
veni să o vază. Şi zise deacii împărăteasa să zidească biserică 
în locul unde se află sfânta cruce, aşijderea şi pre sfântu 
mormântu a lui Hristos, iar alta în locul ţestului şi alta în 
Ghethsimaniia, în numele sfintei maicii lui Dumnezeu, unde 
iaste mormântul ei. Şi zic mulţi că acolo iaste locul Văii Plângerii 
şi pârâul Chedrului şi valea Asafatului şi grădina în care fu 
Hristos vândut şi locul în care să rugă Hristos în noaptea care-l 
vindea. Deacii merse sfânta Elena spre răsărit şi să urcă în 
muntele Emonului, den care fu Domnul Hristos ridicat şi înălţat 
cu un nor la ceriu, şi zidi şi acolo biserică. După aceasta merse 
la mormântul lui Lazar, la Vithaniia, şi stătu den afară de cetate, 
ca la 2 poprişti, şi plânse cu lacrăme ca de foc şi să rugă mult 
acolo, şi zidi şi acolo biserică, în numele sfântului Lazar cel 
drept. Apoi merse la apa Iordanului, unde omorî Dumnezeu 
păcatul cel mare a toată lumea, şi zidi şi acolo biserică foarte 
minunată. Deacii trecu lordanul şi află peştera în care lăcuise 
cinstitul şi sfântul loan Predteciu, şi făcu şi într-însa biserică pre 
numele lui loan Predteci. Aşijderea zidi biserică şi în locul cela 
unde să luo Ilie prorocul ca la ceriu, în numele prorocului. Şi 
mai merse 4 zile şi ajunse la oraşul Tiveriei, şi află locul carele-i 
zicea locul a 12 scaune, unde şăzuse Domnul Hristos şi înmulţi 
pâinea, de sătură din 5 pâini şi 5 peşti 5.000 de oameni, făr! de 
muieri şi făr' de copii. Şi încungiură sfânta Elena toate hotarăle 
Tiveriei şi porunci de zidi biserică în numele şi în slava 
Domnului nostru lisus Hristos. Aşijderea merse şi la locul cela 

ce tămădui Hristos pre muiarea ceia ce-i curgea sânge, şi zidi 
acolo biserică în numele cinstitei cruci. Deacii merse la Marea 
Teveriadului, unde mersese ucenicii la vânătoare de peşte, iar 
Hristos, după înviiare, li să arătă şi acolo, când puseră peştii 
pre cărbuni şi prinseră 153 de peşti, şi zidi şi acolo biserică în 
numele apostolilor. lar de acolo, mai merse ca la 2 poprişte şi 
găsi unde fusese casa Mariei Magdaliniei, şi zidi şi acolo 
biserică. Deacii întră în cetatea Tiveriei şi află casa soacrei lui 
Petru şi zidi şi acolo biserică în numele sfântului apostol Petru. 
Deacii să urcă în muntele Thavorului şi află locul unde să 
închipui Domnul nostru lisus Hristos, şi zidi biserică şi acolo. 
lar de-acolea merse în Nazaret, unde aduse Gavriil arhanghel 
preacuratei fecioarei Mariei glas de bucurie (şi-i spuse că va să 
să nască dintr-însa cuvântul lui Dumnezeu cu trup), şi acolo iar 
zidi biserică în numele maicii lui Dumnezeu. Aşijderea făcu 
biserică şi în locul casei în carea făcu Hristos apa vin. lar de 
acolea merse în Vithleemul jidovescu (unde să născuse trupeşte 
Domnul nostru lisus Hristos), şi zidi acolo biserică mare în 
făptură de cruce, cu strane în numele lui Hristos, Dumnezeul 
nostru. Şi iar zidi biserică în locul care fură ucişi de lrod cei 
patrusprăzece mii de coconaşi mititei, şi-i puse hramul în 
numele lor. Într-acestaşi chip şi în locul carele spuse îngerul 
păstorilor veste bună şi să bucurară cu bucurie mare, şi zidi 
biserică în numele preacuratei de Dumnezeu născătoarei şi a 
lui losif, logodnicul ei. Deacii să sui şi în sfântul Sion, carele 
iaste spre amiiază-zi, şi acolo zidi fericita Elena biserică naltă 
şi mare şi o învăli cu plumbul, şi făcu curţile Caiafei biserică în 
numele sfinţilor şi mai marilor apostoli Petru şi Pavel. Şi nu 
făcu numai aceste biserici, ci şi altele multe pren multe locuri, 
în valea leremiei prorocul şi la fântâna Siloamului şi la 
Lithostroton. Aşijderea zidi biserică şi sfântului Chira şi lui loan, 
şi iarăşi la stejariul Mamvriei zidi biserică, şi la locul olariului. 

Deacii, deaca isprăvi sfânta Elena ţmpărăteasa acestea toate 
şi le tocmi cum să cade, muma marelui Costandin împărat dede 
acestor biserici multe oraşe şi sate şi alte avuţii multe. lar sfintele 

icoane le ferecă tot cu argint şi le polei şi le împodobi cu pietri 
scumpe şi cu mărgăritar. Aşijderea le d&de vase sfinte şi scumpe 
acelor biserici şi alte avuţii, şi galbeni de aur mulţi le împărţi. Şi 
dede şi săracilor milă. Şi dărui pre sfântul şi marele patriarh 
Macarie cu multe daruri împărăteşti, şi să întoarse iar la fie- 
său, marele şi credinciosul împărat Costandin. 

lar împăratul Costandin, deaca văzu aşa, să bucură foarte 
şi să veseli, şi luo acea parte ce era luată den sfânta cruce şi o 
sărută şi o puse într-o lăcricioară aur. lar din piroanele acelea 
îşi ferecă cu 3 coiful câtvaşi, iar unul şi-l puse la gherdanul de 
la raftul calului, şi să umplu cuvântul carele au zis prorocu: „În 
zilele acelea va fi sfinţirea Dumnezeului atotţiitoriului la raftul 
calului împăratului II. Şi să veselea împăratul de acelea foarte 
şi să bucura şi făcea praznice şi mulţumiia lui Dumnezeu, căruia 
îl făcuse şi-l dăruise cu atâta bine. Şi să osteni cu dor şi cu 
pohtă iăltă, carea avea pentis semnul şi ajitoriul crucii în 
toate războaele sale. Şi făcu 3 cruci pre numărul ce i să arătase 
în oşti, că întâi i să arătasă la Roma, a doao la Vizantiia, iar a 
treia oară, când făcu pod preste Dunăre. Şi-i puse numele cei 
dintâi „iar cei de a doao „iar a treia 

lar Eraclie mpărat le puse numele anikitos (ce să zice nebiruit), 
care stau şi până în ziua de astăzi pre un stâlpu. Şi zic mulţi că să 
pogoară şi acum îngerul lui Dumnezeu de trei ori într-un an la 
acel stâlpu, de cădeâşte acele 3 cruci şi cântă cântarea heruvimilor, 
în luna lui mai, în 7 zile, şi în luna lui septemvrie în 14 zile, şi 
când iaste a treia săptămână din postul cel mare. 

Deacii, de atunci porunci împăratul să nu să mai răstignească 
vinovaţii pre cruce, că crucea iaste blagoslovită, iar nu iaste 
blestemată, că Hristos pre cruce au dăruit spăseniia tuturor 
oamenilor. Drept aceia cine va răstigni vinovatul pre cruce, să 
să omoare şi acela. 

lar fericita Elena, muma împăratului Costandin, lăcui câtăva 
vreme cu fie-său; de-acii să duse la Roma şi acolo trăi puţinel 
tot în viaţă bună şi cinstită, şi să prestevi, fiind de 80 de ani, şi- 
şi tocmi toate lucrurile în urmă bine şi cum să cade. 

lar bunul şi credinciosul împărat Costandin, deaca birui toate 
ţinuturile şi le supuse supt ascultarea lui, şi să umplu toate 
bisericile de pacea cea dumnezeiască, îi părea foarte bine. Şi 
zise boiarilor săi: câţi să vor apuca di cărţi şi vor ceti scripturile 
şi învăţăturile dumnezeeşti, să-şi înalțe firea şi cugetul cătră 
vederea dumnezeiască şi să ia aminte ce zic scripturile. Şi, cănd 
vor sta spre rugă, să-şi rădice mâinile cătră ceriu şi de acolo de 
la cer să-şi ceae ajutor. Aşijderea puse lege şi obicei să sărbeze 
dumineca, că iaste ziua dintâi a săptămânii, întru care ne-au 
dăruit Dumnezeu izbăvire. lar pre preoţi şi pre diaconi îi cinsti 
cu cinste mare şi-i învăţă să facă dumineca slujbă mai multă şi 
rugăciuni mai cuvioase pretutindenea, decât în cele zile. 
Aşijderea să postească vinerea, pentru pomenirea morţii 
Domnului nostru lisus Hristos. Şi zise să meargă toţi oamenii la 
biserici să să roage şi, deaca vor întra în biserică, să îngăduiască 
până vor sfârşi slujba, să nu iasă. 

lar pre slujitori şi pre oamenii cei de oaste îi învăţa aşa: cînd 
vor fi în oaste, iar ei să iasă la un câmpu curat şi să tacă toţi şi să 
să roage lui Dumnezeu încitişor, iar cu toată inima. Şi pre 
Dumnezeu să-l ştie şi să-l crează, că el iaste dătător de bine. Şi 
când să vor ruga, să-şi rădice mâinile cătră ceriu şi să zică: „Pre 
tine singur te ştim Dumnezeu şi împărat, pre tine singur te 
mărturisim că eşti ajutătoriu, de la tine cerem cele ce suntu de 
biruinţă să luom, cu tine am biruit vrăjmaşii cei puternici, de la 
tine cunoaştem, că ne iaste mila şi începutul bunătăţilor şi pre 
tine ne vom nădăjdui şi în veacul ce va să fie. Toţi suntem robii 
tăi, pentr-acâia ţie ne rugăm să păzeşti pre împăratul nostru cu 
îndelungată viaţă şi biruitoare“. Aşa puse l&ge şi obiceiu să facă 
toţi ostaşii şi să să roage lui Dumnezeu. lar el singur să închidea 
câte într-o cămară şi vorbiia cu Dumnezeu şi să ruga să 
dobândească binele cel ce va să fie. lar când era zile mari şi 
praznice dumnizieşti, atuncea ajuna mai mult şi să postea şi cu tot 
sufletul şi cu toată tăriia făcea rugăciuni sfinte. lar în luminata noapte 
a sfintelor Paşti, toată noaptea priveghea şi învăţa de punea făclii 
mari prin toate turnurile şi pren toată cetatea, de ardea toată 

noaptea. Deacii, deaca să făcea ziuo, în ziua de Paşti împărțea 
milă tuturor limbilor şi tuturor oamenilor şi da tuturor den dăstul. 

lar când fuse odată, chemă pre toţi arhiereii la masă şi zise 
cătră dânşii aşa: „Eu mila şi cu ajutoriul lui Dumnezeu a atâta 
milă şi cinste m-am învrednicit, cât n-au avut nici un împărat 
câţi au fost mai nainte de mine, şi atâta chibzuială am dobândit, 
cât n-au avut altul. Şi după acestea m-am învrednicit de m-am 
îndulcit şi de a voastră blagoslovenie a atâţea părinţi sfinţi şi a 
atâtea chipuri îngereşti şi a atâtea slugi ale lui Dumnezeu. Ci 
pentru căci nu iaste altă rânduială mai aproape, pre după îngeri, 
de Dumnezeu, decât rânduiala preoţiei, drept aceia pohtescu 
şi eu şi dorescu ca, de ar putea fi putinţă, de voi să mă alătur şi 
eu şi să fiu părtaş darului preotescu“. lar ei îi răspunseră cu feţe 
vesele şi cu suflete bucuroase şi cu blânde cuvinte ziseră: „O, 
împărate, pre tine Dumnezeu te-au pus arhiereu, să socoteşti 
toate şi să bagi seama de cei mai mici, ca de ceia ce-ţi sunt daţi 
de Dumnezeu pre seama ta, şi cât vei putea să-ţi petreci traiul 
şi viaţa cu bună credinţă şi cu curăţie, şi vei lua dintr-însele 
cununa cea cinstită a sfinţilor, care iaste neschimbată şi 
netrecătoare“. 

După acsia făcu obicei şi lege, nici cum creştinul să nu fie 
slugă sau rob la ovreiu, ci să fie toţi ertaţi şi slobozi. Aşijderea cei 
ce nu vrea să să însoare, ci vor vrea să petreacă în curăţie şi în 
juniia lor, să să hrănească din biserici şi dintr-ale bisericii să li să 
dea cele ce le vor trebui. lar bisericilor le da de la împăratul încă 
şi mai multu decăt le trebuia, unele ori le da moşii, alte ori avuţie. 
Aşijderea miluia şi săracii şi mişălii şi văduvele, şi le da şi haine 
şi bucate şi arginturi tuturor den dăstul. Şi avea în gând totdeauna 
frica şi judecata lui Dumnezeu şi cu învăţăturile sale, ca cu nişte 
săgeți, pătrundea şi rănea inimile oamenilor celor răi şi lacomi. 
Şi să nevoia să aducă pre toţi întru frica lui Dumnezeu. 

Şi când mergea departe într-alte ţări păgâne, el să ruga 
episcopilor şi arhiereilor să meargă cu dânsul, că nu vrea cât 
de puţintel să să despartă de dânşii. Şi purta biserica lui 
Dumnezeu tot cu dânsul, că nu vrea nici la război să se lipsească 

de darul bisericii. lar arhiereilor le părea bine de aceasta şi nu 
voia nici ei nimic să să dezlipească de dânsul; că vedea că-şi 
pleacă împăratul cinstea împărăției sale de tot şi şi-o supune 
supt dumnezeiasca biserică. 

Şi-şi învăţa împăratul feciorii săi să se ţie de credinţa cea bună 
şi adevărată, iar de învăţăturile cele rele şi de erese să să întoarcă 
şi să să ferească foarte tare. lar mai vârtos să-şi pue toată nădejdea 
şi să crează în Hristos, cu tot sufletul şi aceluia să se închine şi 
aceluia să slujască şi pre acela să-l ţie făcător şi tocmitoriu a 
toată făptura. Aşijderea îi învaţă şi de altele de toate. 

Şi împărăţi ani 32, fără 2 luni, iar toată viaţa lui fu 66 de ani 
şi îşi petrecu toată viaţa sa cu cinste şi cu curăţie şi cu bunătăţi. 
lar chipul lui era aşa; pre toţi lumina cu bărbăţiia sa, şi era 
viteaz, ascuţit la minte, la cuvântu pilduitoriu, judecător drept, 
în milostenie gata, la obraz frumos, în credinţă tare şi neclătit, 
cu căutare frumoasă, cu firea veselă, mijlociu cu statul, supţire 
la grumazi, rumen la obraz, părul capului cam rar, cu barba nu 
foarte multă, frumos la ochi. Şi era tuturor oamenilor drag şi 
era blându, bunişor, smerit, duios şi iubitoriu de oameni. lar 
era şi batjocorit şi grăit de rău de ceia ce nu umbla pre dreptatea 
lui Dumnezeu, ce numai în faţă să arăta creştini şi credincioşii, 
iar lucrurile lor era tot rele şi păgâneşti. Şi le era picioarele iuți 
şi alergătoare întru toate cărările lor spre dosăzi şi spre vărsări 
de sânge. Deci, cât împuta aceştea împăratului pentru lucrurile 
sale cele bune, el atâta să făcea mai înţeleptu şi mai bun şi mai 
blând. Şi nu vrea nici cum să să întocmească şi să să 
împotrivească lucrurilor şi vorbelor lor cele rele şi îndrăcite. Şi 
ajunse pre aceia curând urgiia şi mâniia lui Dumnezeu şi periră. 
lar împăratul păzea însuşi oamenii săi foarte bine şi făr' de 
vătămare, şi tocmai legea lui Dumnezeu foarte bine şi bisericile. 
Şi îşi aşăză domnii şi boiarii şi altele toate le alcătui toate foarte 
bine şi frumos, care cu nevoe să vor uita, că sunt spre folosinţa 
tuturor oamenilor. Deacii, odată, având el întâmplare bună şi 
văzând pre toţi adunaţi împrejurul lui pentru învăţătura, că cu 
tot sufletul pohtiia, când va fi aproape de petrecaniia sa, să 

vază lângă sine pre toţi domnii şi boiarii săi, să-i înveţe şi să le 
spue ce locuri de minunate suntu păzite şi tocmite de Dumnezeu 
celor buni şi celor ce-l iubescu, ce frumuseți, ce plată, ce cunuci, 
ce cinsti, ce bucurii şi ce lăcaşuri. Aşijderea şi pre cei ce fac 
rău şi umblă fără dreptate, ce răutăţi îi aşteaptă, ce munci, ce 
ispitiri drăceşti. Şi învăţă pre toţi într-un chip de toate de acestea, 
cela ce iaste întocma cu apostolii, fericitul Costandin. 

lar când să pricepu că i să apropie ceasul să meargă cătră 
Dumnezeu, i să bucură sufletul foarte şi tocmi toate lucrurile 
împărăteşti pre rând, şi-i opri cu învăţătura mare, zicând: „După 
petrecaniia mea, să nu fie în urmă niscare plângeri sau niscare 
mestecături, că mie îmi pare bine căci mă dăsparţu dintr-acest 
trup şi mă duc să mă lăcuescu cu Hristos“. lar domnii şi boiarii 
lui, deaca auziră aşa şi deaca văzură că i s-au apropiat ceasul 
morţii, sloboziră glas de vaete şi plângere mare, atâta cât să 
umplu tot văzduhul şi slava ceriului. lar Costandin zise cătră 
dânşii cu glas blândecel şi de mângâiare, grăind: „Acum v-aţi 
dăstoinicit vieţii cei de veci, acum aţi aflat calea credinţei cei 
adevărate, deci într-aceasta să lăcuiţi şi într-însa să vă întăriţi, şi 
să fie cu voi Dumnezeul păcii“. Şi să pristăvi sfântul şi marele 
Costandin împărat în ziua de praznicul Rusaliilor, cându s-au 
pogorât duhul sfântu în chip de foc spre sfinţii apostoli, când fu 
soarele amiază-zi. Şi fu sufletul lui luat şi priimit de Hristos, pre 
care-l şi iubiia, iar trupul, căci fu din pământu, să lăsă pre 
pământu rudeniilor şi oamenilor lui celor pământeşti. Deaca i 
să duse sufletul cătră adeverinţa cea curată şi luo plata cea 
bună, ca un lucrător harnec şi vrednic platei sale. lar slugile 
sale, deaca văzură lucrul carele ei nu să nădăjduia, îşi spărgea 
hainele şi-şi zmulgea părul şi-şi plângea pustiirea lor, căci au 
rămas de păstoriul cel bun şi de stăpânul cel blându şi milostiv. 
Şi să făcu atâta plângere de năroade, cât să umplu aerul de 
tânguiala lor, şi ajunseră suspinile lor pân” la ceriu. Deacii 
merseră toate oştile şi-i luară trupul de-l băgară într-un coşciug, 
care îl făcuse el încă în viiaţa sa, şi căzu tot nărodul cât era 
acolo în genuche şi i să închina ca unui viu şi săruta coşciugul 

şi zicea: „Dupre Dumnezeu, noi pre acesta sărutăm, ca pre un 
dătăror de binele nostru. Că acesta ne-au scos den-tunerec la 
lumina cea dreaptă a adeverinţii şi toată cinstea ce i să cădea, 
fiind mortu, ei îi făcea ca unui viu. Deacii făcură bani şi scriseră 
într-înşii numele lui şi chipul, ca cum ar fi înălţat în ceriu. Atâta 
cinste-i făcură domnii şi boiarii în urmă, pentru dragostea ce 
avusese cătră dânsul. Aşa fu viaţa marelui Costandin şi dreptăţi 
ca acâstea făcu. 


Vezi, iubitul mieu fiiu, că Costandin, marele împărat şi 
îngăduitoriul lui Dumnezeu, bărbatul cel sfânt si slăvit, carele 
fu mai mare înaintea lui Dumnezeu pentru bunătăţile lui decât 
toţi împărații den veac, şi pentru dreptăţile lui i să arătă semnul 
crucii lui Dumnezeu făcut pre cer de stele, în vreme de amiază- 
zi, şi strălucea mai vârtos decât soarele, şi era scris cu slove 
leteneşti, şi acele slove să înţelegea aşa: „Costandine, cu aceasta 
vei birui“. Şi i să întâmplă de-i fu arătată ăntâi, când vru să să 
bată cu Maxentie împărat. Deacii, deaca muri şi să sfârşi 
Maxentie înecat, iar el mărturisi semnul sfintei cruci pretu- 
tindinea, şi făcu cruce mare şi o puse în mijlocul cetăţii Romei 
şi o scrise cu slove leteneşti, aşa zicând, adecă: „Aceasta au 
izbăvit cetatea noastră den muncă“. 

Vezi mulţămirea împăratului, carea dede lui Dumnezeu 
pentru arătarea ce i-au arătat şi pentru alte bunătăţi ce-i da, 
pentru toate îi mulţumiia cu credinţă şi-l lăuda. Şi atâta era 
care iaste acum între sfinţi, marele împărat Costandin, întru 
toate bunătăţile şi curăţiile desăvârşit, cât văzuşi că, odată, 
şăzându la masă cu arhiereii, îi rugă cu mare voire şi pohtă, ca 
să cheme şi pre dânsul darul duhului sfânt şi să-l facă preot. 
Deacii, cându să bătea cu turcii de la Vizantiia, el căută spre 
ceriu şi văzu scris ceriul cu stele, şi zicea acele scripturi aşa: 
„Chiamă în ziua grijii tale şi te voi izbăvi şi mă vei proslăvi“. 
Aşa şi tu, fătul mieu, să chemi pre Dumnezeu şi în vremile cele 
bune şi de pace, şi în vremile cele de grijă, şi să te păzeşti în 
curăţie. Deacii-ţi va ajuta Dumnezeu întru toate, ca şi cum auzişi 

că au ajutat marelui împăratului şi blândului Costandin şi a 
altora a mulţi au ajutat, carii au făcut voia lui. Pentru aceasta, 
fiind împăratul Costandin în nedomirire, să mira ce va să fie 
acele cuvinte, ce fură semnate pre cer; şi mai căuta şi a doa 
oara spre cer şi văzu cruce făcută de stele pre cer şi scrise slove, 
şi zicea aşa: „Cu acest semnu vei birui pre toţi vrăjmaşii tăi“. 
lar el, numaidecât îl luo, cuțitul, şi făcu o cruce de lemnu şi o 
puse într-o prăjină naltă şi zise să o ducă tot înaintea oştilor. 
Deacii, a doao zi dimineaţa, cum să loviră oştile, îndată fură 
turcii biruiţi. lar măcar deşi fu Costandin prinsu de turci întâi şi 
vrură să-l junghe şi să-l facă jirtvă spurcaţilor lor idoli, iar fu 
degrab' scos, si-l izbăvi Dumnezeu din mâinele lor. Că zice 
apostolul, că ştie să mântuiască Dumnezeu pre cei drepţi, iar 
pre cei păcătoşi să-i muncească în ziua mâniei. Că iată, 
Dumnezeu îi zise: „Chiamă-mă în ziua grijii tale şi te voi izbăvi 
şi mă vei lăuda“. Şi iarăşi mai iaste scris în Sfânta Scriptură şi 
zice: „Înălţa-voi pre cei ce mă vor înălța“. Că cât fură slugile lui 
Costandin împărat de biruite de păgâni de la război şi goniţi şi 
răsipiţi şi tăiaţi de perşi, iar ei ştiind pre stăpânul şi împăratul 
lor prinsu şi rob şi scos spre junghere, numaidecât să adunară 
iarăşi într-ascunsu şi năvăliră de apucară armele persilor şi 
întrară într-înşii, şi luară întâi pre Costandin împăratul lor între 
dânşii. Deacii începură făr!' de milă a tăia pre perşi. 

O, mare înţelepţie a slugilor celor drepte şi credincioase, 
cum atunce scăpase şi fugise den periciune şi iarăşi într-aceia 
dată merseră şi-şi dederă viaţa morţii, pentru stăpânul lor cel 
drag! Dreptu acsia iaste fericit şi de Dumnezeu şi de oameni, 
cela ce-şi pune sufletul pentru priiatenul său, şi vor avea şi 
plată mai mare de la Dumnezeu ceia ce-şi pun capetele pentru 
stăpânii lor. lar cel ce nu se va nevoi să slujască stăpânului şi 
domnului său cu credinţă şi cu dreptate, acela iaste osândit de 
Dumnezeu. Că să cade omului să slujască cu frică şi cu cutremur 
Dumnezeului său, căruia l-au făcut şi l-au zidit. Aşijderea să 


1 FS . Pi 
Cu sensul de împotriveşte. Slavonism. 

slujască şi domnu-său, că iaste zis: „Cel ce să potriveşte! 
stăpânului, acela lui Dumnezeu să potriveşte“. 

Dar cine iaste cel ce să potriveşte stăpânului său? laste cel 
ce să rădică cu ficleşug asupra domnului său. Şi unul ca acesta 
să împotriveşte! cu luda vânzătoriul. Că să sculă luda cu nebu- 
nie şi cu pizmă nebunească şi vându pre Hristos, stăpânul şi 
Dumnezeul său. Drept aceia fu judecat pre dreptate şi pre vina 
sa, că fu lepădat den ceata apostolilor şi den slava lui 
Dumnezeu, ca şi diavolul. Că el încă să trufi şi vru să fie mai 
mare decât Dumnezeu care-l făcuse, şi zise: „Merge-voi şi-mi 
voiu pune scaunul deasupra norilor şi voi fi întocma lui 
Dumnezeu“. Pentru aceia să făcu drac întunecat şi fu lepădat 
den ceriu, si-l aşteaptă acum focul gheenii cel nestinsu. 
Aşijderea să sculă Adam, omul cel dintâi, spre domnie şi spre 
împărăție, şi vru să fie Dumnezeu pre pământ, iar el nu fu. Că 
de la Dumnezeu să dă împărăţiia şi domniia, şi pre pământu, şi 
în ceriu. Pentru acsia fu osândit şi aruncat întru întunsrecele 
iadului, până ce veni Hristos, şi fu legat cu legături ne- 
dezlegătoare. lată că zice că au fost şi Adam legat numai până 
la venirea lui Hristos şi osândit în muncă, iar roada lui şi după 
venirea lui Hristos va fi osândită şi aruncată în focul cel nestinsu. 
Însă carii vor face rău şi vor umbla denafară de lege înaintea 
lui Dumnezeu şi înaintea împăraţilor şi a domnilor dupre 
pământ? Pentru că zice Dumnezeu cătră Samuil prorocul: 
„Suitu-s-au strigarea şi suspinile săracilor înaintea mea, deci 
pasă şi le pune împărat“. Aşijderea zice şi de domni şi de 
împărați, că de vor fi ei aleşi şi puşi de Dumnezeu şi de vor 
face voile şi poruncile lui cu adevărat, deacii şi Dumnezeu de-a 
pururea şi în tot locul va fi cu dânşii. Şi măcar de le-ar fi toată 
lumea pizmaşi şi să să scoale cu vrăjmăşii şi cu oşti asupra lor, 
nimic nu le va strica, ci încă mai multu vor aţâţa mâniia lui 
Dumnezeu şi vor aprinde focul cel de veci în capetele lor şi în 
cestu veac şi în cel ce va să fie. 


1 e Și . > 
Cu sensul exact contrar limbii actuale, se potrivește, se aseamană. 

Pentr-aceia nimini să nu îndrăznească, nici slujitoriu, nici 
țăran, nici nimeni să-şi rădice firea şi gândul, cu meşteşug 
hiclean, dintru îndemnarea diavolului, spre împăratul şi spre 
domnul şi stăpânul lor. Că cel ce să va ispiti a-şi rădica mâna 
asupra stăpânului său fără dreptate şi asupra domnului său, 
carele iaste îngăduitoriu şi unsul lui Hristos Dumnezeu, acela 
cu adevărat de pripă îşi va aduce mâniia lui Dumnezeu cea 
dreaptă spre nedreptul lui cap, şi urgiia Dumnezeului celui viu 
să va pogori pre dânsul. Că împărăţiia şi domniia a împăraţilor 
şi domnilor, care iaste pre împărații şi domnii cei credincioşi şi 
drepţi, aceia iaste împărăție şi domnie cerească. Şi Domnul, 
fiiul lui Dumnezeu, va fi lor împărat şi va judeca lumea pre 
dreptate. 

Dreptu acsia, fieştecărui împărat sau domn căruia i să dă 
împărăţiia şi domniia, den mila lui Dumnezeu să dă şi să trimete 
pre cine-i iaste lui voia. Că împărăţiile şi judecăţile ale lui 
Dumnezeu sântu, şi pentru aceia să dau împărăţiile de la 
Dumnezeu, ca să judece pre oamenii săi cu dreptate, iar pre 
cei răi, carii fac fărdelege, să-i judece cu caznă şi cu certare. 
Pentru că nimunui, niciodată, n-au împărţit, nici i-au dat 
Dumnezeu să facă lucruri rele şi nedrepte, nici i-au trimis cugete 
spurcate, nici în inima nimunui n-au sădit Dumnezeu cugete şi 
gânduri hiclene. Ce tot cu meşteşugul diavolului să aţâţă acestea 
toate. Că tot diavolul, toate lucrurile cgle rele, cu îndemnarea 
lui să fac, iar nu cu socoteala lui Dumnezeu. Că de Saul diavolul 
să apropie şi-i aţâţă gându rău şi-l îndemnă ca să ucidă pre 
împăratul şi îngăduitoriul lui Dumnezeu, pre David. lar apoi el 
însuşi fu ispitit de mâniia lui Dumnezeu şi să lăsă el însuşi în 
ţapa lui, şi i se pătrunse inima de arma sa, şi aşa rău să sfârşi. 


AICI S-AU SCULAT AVESALOM ASUPRA TĂTÂNE-SĂU, LUI DAVID 


Aici s-au sculat aşijderea Avesalom asupra tătâne-său, lui 
David, să-i ia împărăţiia, fiind îndemnat de diavolul. Pentru 
aceia muri şi el săgetat pren inimă şi rău să sfârşi, cum vei 

vedea mai nainte scris pre scurt. 

Când vru Avesalom să să scoale spre împărăție, el zise cătră 
Ahitofel, svetnicul său cel mare: „Sfătuiţi-vă acum, să vedem 
ce vom face!“. lar Ahitofel zise: „Pasă dă te culcă şi tu cu 
posadnicile tătâne-tău, lui David, care le-au lăsat să-i păzească 
casa, şi vor auzi toţi israilitenii că ţe-ai bătut joc de dânsul şi 
deacii vor fi cu tine“. lar Avesalom tinse zăvese în divanul cel 
mare al lui David şi merse de să culcă cu posadnicile tătâne- 
său înaintea tuturor israilitenilor. Că aşa era sfatul lui Ahitofel 
cătră Avesalom mai nainte de David, ca când ar întreba cineva 
de cuvântul lui Dumnezeu. Deacii zise Ahitofel cătră Avesalom: 
„Să-mi aleg cu mine 12.000 de oameni şi să mergu cu dânşii la 
noapte să gonescu pre David, până îl voi ajunge. Deacii oştile 
lui fiind toate ostenite, vor fugi şi să vor răsipi, iar împăratul 
David va rămânea singur şi-l voi ucide. Şi voi întoarce toate 
oştile lui, de vor veni la tine, ca cum să întoarce o nevastă cătră 
bărbatul său. Căci că tu numai sufletul lui vei şi pohteşti, iar 
alalţi oameni vor avea toţi pace. Şi plăcu acestu sfat lui Avesalom 
şi zise: „Chemaţi şi pre Husie Arahiin, să vedem şi el ce sfat ne 
va da“. Şi deaca-l chemară zise Avesalom: „lată cum sfătui 
Ahitofel; fi-va după sfatul lui şi face-vom după zisa lui, au ba? 
Zi şi tu cum te pricepi“. Husie Arahiil zise cătră Avesalom; ?Nu 
iaste bun acest sfat ce au sfătuit Ahitofel. Crezi, tu bine ştii, că 
tată-tău şi toţi oamenii lui suntu toţi viteji buni şi hrăbori la 
război, şi dârji ca ursoaicele cele fătate, şi ageri ca cerbii. Şi 
tată-tău iaste om războinic şi nu-şi va piiarde oamenii săi aşa 
lesne. Că iată, el acum să va fi ascunsu vre într-un munte sau 
vre într-un loc cu oştile lui, şi va fi el în fruntea oştilor. Deacii, 
cându vor ajunge oştile tale la David, iară oştile lui vor auzi 
gomot şi gâlceavă de la străji, şi vor sări degrab' şi vor peri toţi 
cei ce vor merge să-l gonească den oştile tale. Şi David are 
inimă ca de leu zburdat şi ştie tot Israilul că iaste tată-tău viteazu 
şi oştile cele viteze toate suntu cu dânsul“. lar Ahitofel era om 
iscusit şi chibzuit foarte şi sfetnic bun spre toate lucrurile, şi 
spre cele bune şi spre cele rele. Pentru aceia să temea David 

de meşterşugurile lui şi trimise într-ascunsu pre Husie sfetnicul 
său iscoadă la Avesalom, ca să strice sfatul lui Ahitofel, cum le 
şi strică. Că zice Scriptura că, de-au fost sfaturile lui Ahitofel 
bune şi de izbândă asupra lui David, iar iată că să strică, că n-au 
fost acel sfat cu socotinţa lui Dumnezeu, nici cu voia lui. Pentru 
aceia Dumnezeu îl strică. Că iar mai zice Scriptura: Orce sfat 
veţi sfătui, strica-l-va Dumnezeu, de-l veţi sfătui rău“. Şi „ce 
veţi cere pre nedreptate, voi nu veţi lua, că aţi cerşut rău“ şi ce 
cuvinte veţi vorbi şi veţi sfătui, nu vor fi stătătoare întru voi. Că 
Dumnezeu iaste care dă sfat spre toate lucrurile cele bune, şi 
acela face împărăţiile, şi el pune împărați. Pentru aceia pricepeţi 
toţi şi vă plecaţi, că Dumnezeu stă şi ajută robilor şăi şi nimeni 
nu să va putea potrivi slavei lui Dumnezeu. Auziţi până la 
marginile pământului, că Dumnezeu iaste cu noi, cu împărații 
şi cu domnii, carii suntem robii lui cei puternici. Dar plecaţi- 
vă, că măcar de-aţi şi avea putere, iar Dumnezeu, deaca nu va 
fi în sfaturile voastre cele nedrepte, iar veţi fi ruşinaţi şi biruiţi. 
Că cei ce să vor nădăjdui pre Dumnezeu, aceia nu să vor teme, 
nici vor griji de frica voastră. Că acela iaste apărător şi 
sprijinitoriu celor ce să tem de dânsul. Şi zice că cel ce să va 
nădăjdui spre dânsul, el îi va fi întru sfințire, pentru că toţi, 
fieştecare, cine la ce slujbă sau cinste va fi rânduit şi tocmit de 
Dumnezeu, şi deaca-şi vor pune cugetele pre dânsul şi gândul, 
şi să aşt&pte cu credinţă ajutor de la el, spăsise-va şi să va mântui 
de toţi vrăjmaşii lui cei văzuţi şi cei nevăzuţi. Şi mai zice: 
„Nădăjdui-mă-voi spre dânsul, şi pentru dânsul mă voi spăsi“. 
Că Dumnezeu cel tare şi cel adevărat, acela va spăsi pre unsul 
său şi îngăduitoriul lui den mâinile tuturora vrăjmaşilor lui. Că 
tot lucrul carele nu-l iubeşte Dumnezeu, nici îl voiaşte, măcar 
deşi începe omul a-l face, tot nu-l sfârşaşte, ci curând şi degrab' 
să strică. Pentru aceia, cel ce va să facă ceva preste voia lui 
Dumnezeu, el cade şi să răsipeşte şi i să zdrobescu oasele şi 
capul de piatra împiedecării. 

Acum trebue să ne apucăm iar de cuvântul ce am lăsat 
înapoi. Că zice Avesalom şi toţi israilitenii: „Mai bun iaste sfatul 

lui Husie decât a lui Ahitofel. Şi porunci Dumnezeu să să strice 
sfatul a lui Ahitofel, cel bun, ca să aducă toată răutatea asupra 
a lui Avesalom. (Că cum sfătuise şi zise Ahitofel, aşa vrea fi şi 
fost. lar căci nu fu cu voia lui Dumnezeu, pentr-aceia-l şi strică 
cu porunca sa.) lar Ahitofel, deaca văzu că nu lăsară pre voia 
lui, nici să umplu sfatul său, să sculă şi să duse în curtea sa, şi 
deaca întră în casă-şi, scoase pre toţi afară şi să sugrumă el 
însuşi şi muri. Şi-l îngropară în mormântul tătâne-său. lar David 
veni în Manaim, iar Avesalom trecu lordanul denpreună cu toţi 
israilitenii. 

la aminte acum şi vezi: cel ce să scoală asupra împăratului 
şi unsul lui Dumnezeu, fără porunca celui de sus, nu-i va strica 
nimic, nici îi va face nici un rău, ci mai vârtos îşi va omori 
sufletul şi şi-l va piiarde. 

Şi fu când să apropie ziua să să lovească oştile lui David cu 
ale fie-său, lui Avesalom, porunci împăratul David lui loav şi 
lui Aves şi lui Efteev, zicând: „Să păziţi, să nu cumva să ucideţi 
pre fie-meu Avesalom!“ Şi auzi toată tabăra când zise împăratul 
domnilor să nu omoară pre Avesalom, fiiul său. Şi eşi toată 
tabăra într-o dumbravă împotriva lui Israil şi fu război în 
dumbrava lui Efram. Şi piereră acolea israilitenii de oştile lui 
David 20.000 de oamini. Deacii să răshirară oştile pre luncă şi 
să umplu lunca de oameni tăiaţi, şi fu mai multă moarte decât 
întâi. lar Avesalom fugi de oştile tătâne-său şi-şi apucă mâşcoiul 
şi încălecă, şi fugea pre luncă pentre nişte copaci deşi. Şi, iată, 
fugind el aşa, îl apucă de părul capului o ramură de un stăjariu 
şi mâşcoiul trecu, iar Avesalom rămase spânzurat de păr într- 
acea ramură de stăjariu. lar o slugă de-ale lui David îl văzu 
spânzurând de acel copaci şi merse de spuse lui loav, zicând: 
„Eu am văzut pre Avesalom spânzurat de păr de un copaci“. lar 
loav îi zise: „Dar deaca l-ai văzut, căci nu l-ai dat jos şi să-l fi 
ucis? lar eu ţe-aş fi dat 50 de sicle de argint şi un brâu“. lar sjuga 
aceia zise: „Măcar de mi-ai fi dat şi o mie de sicle de argint, încă 
nu voi pune mâna mea pre feciorul împăratului. Că am auzit că 
au poruncit împăratul ţie şi lui Aves şi lui Efteev, zicând: „Să 

păziţi, să nu ucideţi cumva pre fie-mieu Avesalom!“. Deci nu să 
cade să să facă nedreptate sufletului său, că nici un lucru nu să 
poate ascunde înaintea împăratului. lar tu stai împotriva lui“. lar 
loav zise: „lată, eu voi merge, nu voi sta înaintea ta“. Şi luo loav 
în mâna sa 3 săgeți şi le înfipse în inima lui Avesalom, încă stând 
el spânzurat de acel stejar, şi era până atuncea tot viu. Şi să 
răpeziră 10 slugi de-ale lui loav, care-i purta armele lui, şi-l uciseră 
pre Avesalom de-l omorâră. Şi trâmbiţă loav cu trâmbiţa, şi să 
întoarseră oştile den goana lui Israil, şi luo loav trupul lui Avesalom 
şi-l aruncă într-o peşteră mare. 

Aicea încă să umplu cuvântul prorocului, care zise: „Săpă 
groapă omului şi mai vârtos împăratului celui drept, şi căzu el 
însuşi în groapa care o făcuse altuia“. 

Pentru acsia, iubiții mei, sunteţi datori şi ni se cade să ne 
ferim de toate pizmele şi mozaviriile şi de alte răutăţi, de toate. 
Că să ştiţi cu adevărat, că tot omul, măcar domn, măcar boiar, 
măcar înţelept, măcar neştiut, măcar bogat, măcar sărac, „ori 
ce va sămăna, aceia va şi secera“ şi cine cum îşi va lega sarcina, 
aşa o va şi duce. Că tot omul din lucrurile sale să va îndrepta, şi 
din lucrurile sale să va osândi. Dar lucrurile cele bune care 
sunt? laste credinţa, năd_ljdea şi dragostea, şi a erta greșalele 
celor ce greşescu şi pacea lui Dumnezeu, care iaste legătura 
cea desăvârşită, denpreună cu alte bunătăţi, cu toate. Dar 
lucrurile cele rele sunt acestea: curviia, necurăţiia, ficleşugul şi 
a nu erta greşalele vecinilor, şi cine să mânie în zadar şi pentru 
nimic, care iaste legătura înfăşurării vrajbii şi a altor răutăţi, a 
tuturora. Că acestea au învăţat Dumnezeu în Sfânta Evanghelie 
şi au zis: „De veţi erta oamenilor greşalele lor, şi voao vă va 
erta tatăl vostru cel cerescu, iar de nu veţi erta oamenilor 
greşalele lor, nici tatăl vostru cel cerescu nu va erta greşalele 
voastre“. Dar, de vr&me ce au poruncit Dumnezeu să să iarte 
greşalele celor ci au greşit, dar cu cât mai vârtos să fie ertaţi cei 
nevinovaţi şi să n-aibă nici o învăluială, nici să aibă mâinie şi 
pizmă cineva pre altul pentru lucru di nimic, şi mai ales pre 
împăratul şi pre domnul său. Acela ce judecată va să aibă, sau 

ce răspunsu şi a ce muncită muncă, şi mai cumplită va fi vinovat 
unul ca acela? 

Dreptu aceia, să cade să arătăm şi să spunem mai ales şi 
mai chiar dragostei voastre cele ce au zis Dumnezeu. Că Petru 
zise: „Doamne, dar de câte ori, deaca-mi va greşi fratele mieu, 
îl voi erta, au doar de 7 ori?“. lar lisus zise lui: „Nu-ţi zic ţie de 
7 ori, ci de 70 de ori câte 7 ori“. Drept aceia, aseamănă 
împărăţiia ceriului cu un împărat care vrea să-şi ia seama cu 
datornicii. Deacii, cum începu a socoti şi a-şi lua seama, iată 
aduseră la dânsul un datornic, care era datoriu un întunerec de 
talanţi şi, neavând de unde să-i dea, porunci împăratul să-l vânză 
şi pre el, şi pre muiarea lui, şi pre copiii lui, şi alt tot ce va fi 
având. lar acel rob datoriu căzu la picioarele lui şi-i zise: 
„Doamne, aşteaptă-mă şi-ţi voiu plăti tot“. Deacii împăratului 
acela i să făcu milă de acel rob şi-l lăsă şi încă-i ertaă şi datoriia 
toată. lar robul acela, deaca eşi afară, află pre un vecin al lui, 
care-i era datoriu 100 de bani şi-l apucă de-l sugrumă, zicându-i: 
„Plăteşte-mi ce-mi eşti datoriu“. lar vecinul lui căzu la picioarele 
lui şi i se ruga, zicând: „Aşteaptă-mă, că-ţi voi plăti tot“. lar el nu 
vru, ci-l duse de-l băgă în temniţă, până să va plăti de datorie. lar 
soțiile lui, văzând acelea ce fură, să întristară foarte şi merseră de 
spuseră stăpână-său toate câte fură. Atuncea chemă pre dânsul 
domnu său şi-i zise: „Slugă hicleană, eu toată datoriia ţe-am ertat, 
căci m-ai rugat, dar ţie nu ţi să cădea să-ţi fie milă de vecinul tău, 
cum îmi fu mie milă de tine?“ Şi să mânie pre dânsul domnu-său 
şi-l d&de armaşilor, până va plăti toată datoriia. Aşa şi tatăl mieu 
cel cerescu va face voao, de nu veţi erta fieştecarele fratelui său 
din inimile voastre greşalele lor. Privegheaţi dar, că nu ştiţi în ce 
ceas va veni Domnul nostru. Şi să ştiţi şi aceasta, că de-ar fi ştiut 
stăpânul casei ce în vr&me va veni furul, ar fi priveghiiat şi n-ar fi 
lăsat să-i sape casa. Pentr-aceia fiţi gata şi voi, că într-acela ceas 
va veni fiiul omenescu, în care voi nu vă veţi nădăjdui. Că mulţi 
sunt chemaţi, iar puţini aleşi. 

Un împărat făcu nuntă fiiului său şi trimese slugile sale să 
cheme chemaţii la nuntă. Tâlcul: Chemaţii, aceia sunt ovrsii, 
pre carii i-au chemat Dumnezeu întâi cu prorocii, iar după aceia 
veni însuşi Dumnezeu la dânşii, iar ei, fiind neam rău şi 
nemulţumitoriu, nu pohtiră, nici voiră mila milelor lui 
Dumnezeu, ci mai mult încă îi făcură în ponciş şi împotrivă. 
Că pe proroci îi uciseră, iar pre împăratul tuturor şi Dumnezeul 
mântuirii noastre, lisus Hristos, îl răstigniră pre cruce şi-l 
împunseră cu sulița în coaste şi-l dederă morţii şi îngropării. lar 
el cu puterea lui învie a treia zi, ca un Dumnezeu, şi după 40 
de zile s-au înălţat la ceriu la tatăl, de unde să şi pogori pentru 
mila cea multă ce avu cătră noi. lar ovreii cei ce fură chemaţi, 
nu fură harnici, nici vrednici nuntei şi cămărăi cei cereşti. lar în 
vremea înălţării Domnului, trimise pre sfinţii săi ucenici şi 
apostoli zicând: „Păsaţi pre la răspântii — cum ai zice pren 
toate locurile şi prin toate laturile şi prin toată lumea —, să 
chemaţi pre cei şchiopi, pre cei răi şi pre cei buni“, care sunt 
toate limbile, care era împiedecaţi de diavolul. Şchiopii şi 
stricaţii sunt cei striinaţi de credinţa cea adevărată şi de la 
Dumnezeu care i-au făcut. Şi veniră toate limbile la nuntă şi 
întrară şi în cămara ginerelui şi în avuţiia împărăției ceriului, 
cu credinţa şi cu botezul. Deacii, după ce întrăm la nuntă şi ne 
botezăm, noi iară ne-am împuţit şi ne-am spurcat haina noastră 
cea sufletească, carea ne-a o ţesut Dumnezeu, iar nu om, şi ne- 
au albit şi ne-au sfinţit den naşterea noastră, cu apă şi cu 
trimiterea sfântului duh. lar când întră să vază pre cei ce şădea 
la a doao şi înfricoşata lui venire, iată văzu un om care-şi 
spurcase haina sa cu curvii şi cu ucideri, cu beţii şi cu lăcomii 
şi iubire de avuţie şi cu alte lucruri rele, cu multe şi cu nedreptăţi, 
şi-i zise: „Priiatene (dar căci îi zise „priiatene“, pentru că priiateni 
şi fiii lui Dumnezeu ne-am chemat), cum ai îndrăznit de ai 
întrat şi şăzi înaintea mea cu haine spurcate şi împuţite? Pentru 
ce n-ai păzit rânduiala botezului în curăţie, ci cu viiaţa şi cu 

traiul tău cel dobitocescu ţe-ai spurcat haina ta, care o am 
curăţit şi o am albit, mai vârtos decât toate frumuseţile lumii, şi 
ţi-o-am dăruit ţie, ca să împărăţeşti pentru dânsa cu mine în 
bucuriia şi veseliia cea nespusă şi negrăită““ lar el tăcu, că nu 
avea lucru de-a îndrăzni şi să grăiască, că-şi spurcase haina 
credinţei şi a botezului, cu spurcăciunea spurcăciunilor. O, ce 
amar şi ce nevoe şi ce greutate va fi atunci în veci netrecuţi şi 
făr! de sfârşit, celor ce-şi vor fi spurcat haina botezului său! lar 
celor ce să vor hi nevoit, de-şi vor fi păzit haina botezului, în 
credinţa cea mare şi în curăţiia cea întreagă, o, ce bine şi ce 
bucurie îi va întâmpina! Că zice Zlatoust, că vor avea 
îndrăzneală mare. lar de va zice cineva că n-au fost atunci 
chemaţii cei din limbi, că pre atuncea n-au fost apostolii bătuţi 
şi căzniţi cu întunerece de cazne, ci după înviiare, atunci 
pătimiră, că atunci zise lor: „Păsaţi de învăţaţi toate limbile?, 
iar noi să răspundem şi să zicem că şi mai-nainte de răstignire, 
şi după răstignire i-au trimis şi i-au învăţat. Că mai înainte de 
răstignire i-au trimis şi au zis: „Păsaţi cătră oile cele pierdute 
ale casei lui Israil!? Aşijderea şi după răstignire nu conteni, ci le 
porunci să înveţe şi ei. Şi măcar de le şi zise să înveţe toate 
limbile, iar le arătă aiave că va să să înalțe în ceriu, ca să grăiască 
şi să mărturisească de dânşii întâi şi le zise: „Luaţi puterea 
duhului sfânt, carea s-au pogorât spre voi, şi să-mi fiţi 
mărturisitori în lerusalim şi în toată ludea şi pân” la marginile 
pământului“. Aşijderea zice Pavel: „Cel ce au făcut pre Petru 
întru apostoliia obrezaniei, acela au făcut şi pre mine în 
apostoliia limbilor“. Pentru aceia, şi apostolii să porniră şi 
merseră la ovrâi şi lăcuiră în lerusalim multă vreme. Deacii, 
deaca-i goniră, ei atuncea să răsipiră şi să semănară pen toate 
limbile. lar socoteşte şi vezi şi aici iubirea cea de cinste. Că 
zise: „Câţi veţi afla la răspântii, chemaţi-i la nuntă“. Că această 
zicere ce o zisese mai nainte ovrsilor, şi elinilor zisese. Că mulţi 
elini lăcuia cu ovrsii, ce dişi lăcuia, iar tot îi hiclenea şi-i 
mozavirea, cum şi Pavel grăiaşte în pildă şi zice: „Cu nevoe 
era să să mărturisească întâi voao cuvântul lui Dumnezeu; iar 

pentru căci aţi judecat pre cei nevrednici, iată noi ne vom 
întoarce în limbi“. Pentru aceia şi singur zise: „Nunta iaste gata, 
iar nuntaşii nu fură vrednici“. Aceasta s-au căzut mai nainte de 
aceasta, că ştiia că pre nici unii n-au lăsat măcar pentru fieştece 
lucru neînvăţaţi cu blândeţe. lată, veni el însuşi, apoi trimese şi 
solii săi, şi cu aceasta lor le îngrădeşte şi le astupă gurile, iar 
pre noi ne învaţă ca să umplem toate ale sale. Că, pentru căci 
nu fură vrednici, pentr-aceia zise: „Păsaţi pre la răspântii şi 
ori pre cine veţi afla, chemaţi, măcar de să vor întâmpla şi de 
cei goniţi“. lată că grăi înălţat şi smerit, că zise că „curvarii şi 
vameşii vor moşteni ceriul“ şi „vor fi cei de apoi întâiu şi cei 
dintâi apoi“. Arată că aceasta iaste pre dreptu şi decât pre toţi 
mai împunge pre ovrei şi-i apropie cătră zbierarea cea 
cumplită, întru care pre dânşii vor să să ducă mai groaznic 
decât toate limbile. 

lar nimenelea să nu să nădăjduiască numai în credinţă, şi 
din credinţă să le grăiască, iar lucruri să aibă rele şi hiclene, 
căci iaste din dăstul numai a aduce ovreii den necredinţă în 
credinţă. Ci, deaca-i vei încredința, să-i păzeşti şi în viaţă şi în 
traiu bun. Că îmbrăcarea iaste viaţa, iar lucrul iaste chemarea 
milei. Dar pentru ce întreabă cu de-adinsul, că a chema pre 
necredincioşi şi a-i curăţi nu iaste aceasta den dăstoinicie şi 
din vrednicie, iar a păzi şi a îndemna pre cei chemaţi şi curăţiţi 
să petreacă în ce au fost chemaţi şi îmbrăcaţi, aceia nu iaste 
din destoinicie şi din vrednicie, ci iaste din bunătate. Că să 
cădea mila şi bunătatea să să întoarcă cu plată. lar să nu arăţi 
după cinste hicleşug, că zice că n-ai luat ca ovrsii, ci ai luat 
bunătăţi mai multe şi mai îmbogătăţite. Că cele ce să gătea lor 
în toată vremea, iar tu, fiind nevrednic, le-ai luat. Pentru aceia 
grăiaşte şi fericitul Pavel: „Limbilor, lăudaţi pre Dumnezeu 
pentru mila sa, că cele ce era făgăduite lor, acelea le-aţi luat 
voi“. Pentru aceia, multă judecată şi osândă va să fie celor 
lenevoşi, că cum fură aceia ocărâţi şi batjocorâţi, căci n-au 
venit, aşa vei fi şi tu, deaca vei vieţui viiaţă rea şi scârnavă. Că 
cel ce întră îmbrăcat cu haine spurcate, semnează cela ce moare 

în traiu scârnav şi necurat. Pentru aceia zice că tăcu. 

Vezi că, de să şi ştie omul cel păcătos că au făcut lucruri 
rele şi grozave în viaţa lui, iar tot nu va fi muncit până nu se va 
judeca. lar deaca să va judeca, deacii îl vor cuprinde muncile 
cele neştiute. Şi să nu gândeşti că-i va fi munca numai atâta, 
numai cât va fi dus în nişte locuri întunecate, ci va fi acolo 
plângere fără mângâiare şi scrâşnire de dinţi. Şi aceasta să 
chiiamă durerile şi ranele cele nevindecătoare, şi cele ce nu 
iaste putinţă de-a le răbda. Auziţi, cei ce aţi făcut tainele ascunse 
şi aţi venit la nuntă şi v-aţi îmbrăcat sufletele cu haine spurcate, 
auziţi, de unde aţi fost chemaţi: de la răspântii! Dar ce va să fie, 
şchiopii şi cii cu sufletele betege? laste ceia ce ş-au spurcat 
sufletele cu voirile şi cu pohtele trupeşti. Deci acum vă ruşinaţi 
de dragostea celui ce v-au chemat, care o are cătră oameni, şi 
nimeni să nu umble în hainile cele spurcate, ci fieştecarele dintru 
voi să cugete şi să bage seama de haina cea sufletească. 

Ascultaţi, bărbaţilor, ascultați, muerilor, ascultați, împăraţilor, 
ascultați, împărăteselor, ascultați, boiari, ascultați, jupâneselor, 
ascultați, toată vârsta şi toate rânduialeli, bătrânii şi tinerii, 
bătrânele şi cele tinere; că nici de un folos nu vă sunt hainele 
cele lucii du pre denafară, cu cele denlăuntru, acelea sunt de 
folos şi de treabă. Că pân! vor fi îngrijaţi şi vor purta pre denafară 
haine lucii şi frumoase, cu nevoe ne vom îmbrăca sufletele cu 
hainele neputrejunii! Că nu iaste putere să-şi împodobească 
cineva şi trupul şi sufletul, nici va putea să slujască cineva şi lui 
Hristos, şi diavolului, tot bine. Deci iani să lepădăm această 
muncă cumplită, că nimeni nu ş-ar împodobi casele cu părătare 
şi într-alte chipuri poleite, iar să meargă şi să şază cu robii săi 
îmbrăcat în nişte ferfeniţe rele. lar tu, iată că faci şi eşti aşa; că 
casele sufletului tău să cheamă trupul, care-l înfrumsiţezi cu 
multe îmbrăcăminte frumoase, iar pre suflet tu îl laşi de zace 
într-o ferfeniţă rea acoperit. Dar nu ştii că să cade să să 
împodobească mai frumos împăratul decât cetatea? Că cetatea 
o împodobeşte cu zavese de in supţiri şi cusute, iar împăratul 
să împodobeşte cu caftanuri frumoase şi cu corune. Aşa şi tu, 


104 


— Învățăturile lui Neagoe Basarab către fiul său Theodosie — 


trupul să ţi-l îmbraci în haine slabe şi proaste, iar mintea ţi-o 
îmbracă în haine împărăteşti şi o împodobeşte cu corună, şi 
şăzi în carâtă naltă şi luminată. lată, tu acum faci împotrivă şi 
în ponciş, că cetatea, adecă trupul, tu ţi-l împodobeşti cu multe 
feliuri de haine, iar pre împăratul, adecă mintea, ţi-o laşi legată 
de să târaşte spre patimile şi lucrurile cele nebune şi dobitoceşti. 
Dar nu cugeţi că ai fost chemat la nuntă, şi nunta au fost a lui 
Dumnezeu, şi nu chibzueşti că în cămărăle lui vor să între toate 
sufletele îmbrăcate în haine lucii şi cu ranţuri de aur împodobite. 

lar di-ţi iaste voia să-ţi spuiu carii au fost îmbrăcaţi aşa şi 
carii au fost împodobiţi cu podoabe care să cădea la nuntă, 
adu-ţi aminte de cei sfinţi ce v-am pomenit mai întâi, de multe 
ori, carii au avut haine de păr şi au lăcuit pren pustii. Ac6ia 
sunt ceia ce au fost împodobiţi şi înfrumsiţaţi la acea nuntă cu 
haine şi cu podoabe ca acelea. Cărora de li s-ar fi dat câte 
haine de scumpe şi de multe, n-ar fi vrut să le ia. Ci, ca când ar 
zice cineva unui împărat să să îmbrace cu nişte pstece rele şi 
fărimate ale unui sărac, iar el s-ar mâniia pentru acele ferfeniţe, 
aşijderea şi aceia n-ar fi băgat seama de caftanele cele 
împărăteşti, nici ar fi avut nici o grijă de dânsele, făr' numai 
ce ar fi avut socoteală tot de haina bunătăţilor lor. Pentr-aceia 
n-ar fi băgat în seamă caftaneli împărăteşti, ca pre nişte 
păianjini, şi ar fi zis că suntu nişte zăblae rupte şi rele. Că la 
acel împărat mare şi minunat, ce au făcut nunta, sunt alte 
podoabe, mai frumoase şi mai luminate decât acestor de acum. 
Şi numai de ţe-ai putea dăşchide uşa minţii să vezi cugetele şi 
sufletele lor şi împodobirile lor cele dinlăuntru, tu ai cădea 
jos pre pământu, că n-ai putea răbda să vezi frumuseţea 
sufletelor lor şi lumina şi strălucirea hainelor, care strălucescu 
mai luminos decât fulgerul. 

lată că vom să zicem şi de bărbaţii cei de dămult, carii au 
fost minunaţi, iar au şi să duc pildele lor cătră lucruri grele şi 
multe. Drept aceia, vă duc cătră umblările acelor sfinţi, că n- 
au nici un lucru rău de întristăciune, ci ca când ş-ar rădica 
corturi în ceriu, aşa s-au sălăşluit de dăparte. Cei ce au pătimit 

greutate într-această lume şi s-au nevoit cu ostenele cătră dânsul, 
pentru aceia ş-au şi făcut case în ceriu, că au fugit din oraş şi 
din cetăţi şi din case. Că cel ce va să să nevoiască cu totul cătră 
Dumnezeu, nu-i iaste să şază în case, ce i să cade să lăcuiască 
în case mutătoare, ca cela ce va să să mute dintr-o gazdă. Deci 
Câţi petrec şi vieţuescu aşa, tot în ponciş şi împotriva noastră 
lăcuescu, căci că noi nu vieţuim ca într-o oaste, ci vieţuim ca 
într-o cetate, cu pace. Dar cine ş-au făcut vreodată case de 
piiatră în tabără, ştiind că curând şi preste puţinea vreme iarăşi 
va să le părăsească? Nimeni n-au făcut aşa, ce măcar de ar şi 
începe ceva să facă aşa, acela ca un vânzătoriu să va ucide. 
Sau cine ar cumpăra măcar o milă de loc în vremea războiului 
şi să-şi facă curţi pre dânsa? Nimeni nu va face aşa. Că de ar şi 
cugeta cineva să facă aşa, încă i-ar zice alţii: „Venit-ai la războiu, 
iar n-ai venit la negoţ! Dar căci te nevoeşti cu dor şi cu pohtă 
de acest loc, care preste puţinea vreme vei să-l părăseşti? Lasă, 
deaca vom merge la moşiia noastră, deacii vei face aceasta 
acolo!“ Aceasta-ţi grăescu eu acum, fătul mieu: când vom merge 
în cetatea lerusalimului celui de sus, acolo vei face aceasta, ce 
însă acolo nu iaste nici o nevoinţă şi nici o osteneală, că acel 
împărat minunat şi puternic le va face toate. lar şi aici ajunge a 
lăcui într-un zemnic şi îngrădit cu un gărdicel, iar a face cetăţi 
şi case de piatră nici de un folos nu sunt. Auzi cum lăcuescu 
tătarii în case făcute pre roate, şi lăcaşul lor iaste făcut tot ca al 
unor păstori. Aşa să cade să lăcuiască şi creştinii, să încungiure 
toată lumea luptându-se cu diavolul, şi să-i izbăvească pre cei 
robiţi şi supuşi de diavolul şi pre cei ce sunt ţinuţi de diavolul şi 
de toate ale lui, să să schimbe. Că aceia, deaca-şi fac colibi şi 
deaca vor să le părăsească, ei le părăsescu, ca cum ar lăsa 
ostaşii oastea cu pace, şi aceia deacii mult s-ar veseli şi s-ar 
bucura. Că mai frumos lucru iaste, şi mai cu plăcere a vedea 
pustiile având umbră de cete călugăreşti, decât voinici în oaste 
întinzându corturi şi înfigându-şi suliţile şi lângă sulițe să-şi pue 
platoşăle şi armele, iar altă mulţime să aibă ochi ca de aramă şi 
înarmaţi cu arme de hier, şi împărăție îngrijată şi preste câmpu 

multe aşternute şi prânzuri. Că această vedere nu iaste bună, ci 
iaste mai bună carea zic eu. 

la blăm acum în pustii şi vom vedea umbrarile vit&jilor lui 
Hristos şi nu vom vedea acolo întinderea corturilor, nici haine 
şi alte zăvese lucii, cu care fac umbră împăratului; ci vom vedea 
ce iaste mai bun şi mai fericit decât tot ce iaste pre pământ. Că 
de multe ori acolo să vor fi întinsu ceriurile şi să vor fi arătat 
lucruri şi vederi minunate. Şi vom vedea acolo lăcaşurile lor, 
carei cu nimic nu sunt mai jos sau mai mici decât ceriurile. Că 
într-însele s-au pogorât şi au întrat îngerii, ce încă tocma şi 
stăpânul îngerilor. Dar de vreme ce veni la Avraam, carele era 
bărbat cu fămee şi avea coconi, căci îl văzu că iaste iubitoriu 
de streini, cu cât mai mult va veni şi va afla omul cel ce s-au 
schimbat din trupul său şi l-au urât, şi cu cât mai mult va lăcui 
şi va vieţui cu cela ce să potriveşte întru toate trupului său. Că 
mesele acestora au fost curăţite şi schimbate de mite şi de camăta 
şi pline de dragoste, iar n-au fostu pre dânsele pârae de sânge, 
nici bucăţi de carne, nici zemuri bune, nici fripturi, nici abur 
grozav, nici pizmă sau gâlcevi, nici mestecături făr! de treabă. 
Ci numai ce au fostu apă şi pâine, apă dintr-un izvor curat, iar 
pâine din osteneală şi din muncă dreaptă. Pentru aceia 
dănţuiaşte dumnezeiasca biserică şi într-însa preoţiia, 
închipuirea albiturii şi strălucirii îngereşti. Că preoţii şi diaconii 
într-însa aduc jertvă făr! de sânge lui Dumnezeu şi necruntată, 
pentru nepriceperea şi neştiinţa tuturor oamenilor. Aşijderea 
dănţuiaşte şi tot cinul şi rânduiala călugărească, ca cum ar fi în 
ceriu şi cu bucurie dumnezeiască să bucură şi pre Dumnezeu 
roagă şi-l cântă cu umilinţă şi cu glas neîncetat, ziua şi noaptea. 
Şi-l laudă cu laude nespuse în bisericile lui Hristos, şi lăcuescu 
frăţeşte. Cărora şi Dumnezeu le-au făgăduit viaţa de veci, cum 
cântă şi David la cântecul său: „lată acum, ce iaste mai bune şi 
ce iaste mai frumos decât a lăcui fraţii împreună?“ Şi în multe 
locuri şi încungiurări departe, slobozescu cătră Dumnezeu 
glasuri de laudă şi de cinste, nădăjduindu-se să ia viaţa cea de 
veci şi să o moştenească. Că mesele acelora cele de ospăț era 

mugurul şi vlăstarii copacilor, şi mai bine era acela decât toate 
dulceţile din mesele împărăteşti şi făr! de nici o grijă şi temere. 
Şi nici au grăit pre Dumnezeu de rău, nici l-au aţâţat spre ceva, 
nici copilaşii nu i-au spereat, nici au făcut râs făr! de lucru, nici 
s-au amestecat să facă înşălăciuni. Ci iaste masă îngerească şi 
curăţită şi schimbată de aceste amestecături de toate. Şi iaste 
aşternut numai pre iarbă, cum şi Hristos făcu prânzu în pustie. 
lar fac aceasta mulţi şi în câmpu făr' de colibi, şi au, în loc de 
acoperimânt, ceriul şi, în loc de lumânare să-i lumineze, au 
luna. Şi nu le trebue slugi să le slujească, că le ajunge den 
dăstul acea lumină de sus ce-i luminează. Această masă văzând-o 
apostolii din cer, să înfrumsiţează şi să îndulcescu. Că de vreme 
ce iaste bucurie de un păcătos ce să pocăiaşte, dar pentru atâţea 
drepţi ce-i urmează lui totdeauna, ce lucru nu va face! Că nu 
iaste acolo stăpân sau slugă, ci toţi sunt stăpâni unul altuia. Şi 
nu-ţi pară că suntu acâstea zise vre într-o pildă. Că, deaca 
înserează, ei nu să tem, nici să întristează, cum fac bogaţii 
oameni, de-şi aduc aminte de grijile cele multe ce au ziua, 
nici, deaca înnoptează, nu grijăscu de tâlhari, să-şi încue uşile 
şi să-şi pue verigile pe la case, nici de nimic de ce să tem alţii ei 
nu să tem, nici iau aminte cu lumânări bine, să nu cumva să 
sae vre o scântee de undeva, să li să aprinză casele. Ci tot 
graiul şi voroava lor iaste plină de blândeţe şi de linişte, şi nu 
vorbescu ei acestea care le vorbim noi şi nu ne suntu nici de un 
folos. Că noi tot aceste vorbe rele avem şi zicem: cutaree domn 
iată cum au fost, cutare iată cum ş-au pus domniia, cutare iată 
cum s-au petrecut şi cum i-au luat cinstea lui altul, şi alte multe, 
încă mai rele de acestea. Ci pururea sfătuescu de cele ce vor să 
fie şi să învaţă, ca cum ar fi petrecând într-altă lume şi ca când 
ar fi suiţi tocma în ceriu. Că toate cele de acolo totdeauna 
vorbescu: de braţele lui Avraam vorbescu, de cununile sfinţilor, 
de dănţuirea cu Hristos. lar de ceste de acum şi de ale lumii 
aceştiia nici îşi aduc aminte, nici pomenescu; ci tot de împăratul 
cel cerescu şi de războiul şi caznele dievoleşti şi de îndreptările 
cu care s-au îndreptat sfinţii. Ce am putea noi să ne asemănăm 

sau să ne împotrivim lor în ceva, când noi suntem ca furnica? Că 
cum să grijescu iale şi să nevoescu numai de cele trupeşti, 
aşijderea facem şi noi. Şi nu ne iaste den dăstul cu atâta, ce încă 
facem şi mai rău, că aceia să grijaşte şi munceşte numai cât să-i 
ajungă, iar noi ne nevoim încă să ne şi prisosească; şi aceia căile 
tuturor nu le cercetează, iar noi păzim tot mitele şi cametele. 
Deci iată că nu ne închipuim nici furnicăi, ce ne închipuim lupului 
şi pardosului. Încă suntem şi mai răi decât acsia, căci că lor aşa 
le iaste firea să să hrănească, iar pre noi ne-au dăruit Dumnezeu 
şi ne-au cinstit cu graiu şi cu cuvântu şi cu judecată dreaptă. lar 
noi suntem mai răi şi decât hierăle, şi decât dobitoacele. 

lar aceia fiind aici, s-au făcut streini şi vinetici, şi de toate de 
ale noastre s-au schimbat şi din haine şi den bucate şi den case 
şi den călţăminte şi din vorbe şi s-au închipuit îngerilor. Şi de-ar 
fi auzit cineva pre dinşii vorbind şi grăind, însă şi pre ei şi pre 
noi, atunce acela ar fi văzut bine, numai din vorbe, că suntu cu 
adevărat lăcuitori şi vieţuitori cereşti, iar noi nu suntem harnici 
nici pre pământu de a ne sălăşlui. Pentru aceia, de-ar merge 
cineva cătră dânşii, măcar cât de împodobit, şi cu laudă şi 
pohvală multă, atât n-ar griji, nici ar băga seama nimic, căci că 
n-au ce lua, nici le pot face vreun necaz ceva. Ci tot într-un 
chip vor să fie, ca cum ar merge cineva la un loc unde ar fi 
niscare aur şi şipoc!, ca să dobândească şi să câştige de la aur 
şi de la şipoc vreo strălucire ceva. Aşa şi aceia ce vor să afle 
dentr-aceştea, den negrijirea ce fu zisă mai nainte. Şi ca cum 
s-ar sui cineva vre într-o măgură înaltă, deci, de ar fi cât de mic 
cu statul, tot se vede nalt, aşijderea şi aceştea carii mergu cătră 
cugetele lor cele înalte şi înțelepte, aşa să arată până ce lăcuescu 
acolo. lar deaca se pogoară, iar se pleacă şi să micşorează. Că 
înaintea acelora împărații şi domnii şi judecătorii numic nu 
sunt. Ci cum râdem noi de coconii cei mici când să joacă, aşa 
şi ei nu bagă seama de pohtele şi de aprinderile trupurilor sale. 


! ? ate :, E 2, E . 
Notă marginală: „Şipoc să cheamă pomul care are rodii, adecă rodiul, 
că rodiul face flori mai frumoase decât toţi pomii”. 

Şi de le-ar da măcar să fie şi împărați, nici aceia, nici cum n- 
ar vrea, daca ar cugeta că iaste mai bun şi iaste mai de folos 
traiul lor, şi deaca ar şti că acea împărăție ce li-o va da cineva 
va să aibă sfârşit şi va să fie numai până la o vreme. Dar noi, 
căci nu vom să mergem cătră o fericire ca aceasta, căci nu 
mergem cătră nişte îngeri ca aceştea, căci nu luom haine 
curate şi să ne bucurăm la acea nuntă împărătească. Că rău 
iaste a şădea la răspântii şi a cere, iar mai rău iaste a să îmbogăţi 
omul cu nedreptate. Că mai bine iaste a cere la răspântii, decât 
a prăda pre cineva şi a lua cuiva cu de-a sila. Căci că cel ce 
cere are ertăciune, iar cel ce pradă, el însuşi ş-aduce caznă şi 
muncă fără sfârşit. Şi săracul cu cererea nimic nu mânie pre 
Dumnezeu, iar cel ce pradă, acela aţâţă mâniia lui Dumnezeu, 
amestecându gândurile oamenilor. Şi prada rădică durere şi 
rană. lată, văzând acestea, să ne lepădăm de camăta dupre 
pământ, ca să dobândim cele cereşti şi cu multă nevoinţă să 
apucăm împărăţiia cea de sus. Că nici într-un chip lenevosul 
nu va putea întra acolo. lar zice Dumnezeu: „Să fie întrare 
tuturor celor nevoitori şi priveghitori şi să o dobândească. Amin!“ 


POVESTE A FERICITULUI VARLAAM ŞI A LUI IOSAF, 
FECIORUL LUI AVENIR ÎMPĂRATU 


Era un împărat mare şi slăvit foarte. Deacii el odată să puse 
într-o carâtă ferecată cu aur şi împrejurul lui era toţi domnii şi 
boiarii săi, cum să cade unui împărat. Deci mergând aşa, 
întâmpină doi bărbaţi îmbrăcaţi în haine sparte şi întinate şi cu 
feţele selbede şi negre şi împăijinate. lar acel împărat îi ştiia 
pentru ce suntu aşa, că li să topise trupurile şi să veştejise de 
post şi de ajun şi de neodihnă. Şi cum îi văzu împăratul acela, 
îndată sări din carâtă şi merse dă căzu jos pre pământu şi să 
închină înaintea lor. Deacii să sculă şi-i luo în braţe şi cu 
dragoste-i sărută. lar priiatenilor şi boiarilor lui nu le fu aceasta 
pre voe, ce zicea adinsu ei-şi: „Nu să cuvine, nici să cade să se 
facă aceasta cinstei împărăteşti“. lar împăratului nu-i îndrăznea 


IIO 


— Învățăturile lui Neagoe Basarab către fiul său Theodosie — 


să-i zică în faţă. Ci avea acel împărat un frate, deci ei ziseră: 
„Aşa te rugăm să zici împăratului: „altă dată să nu mai facă 
atâta batjocuri cinstei şi coronei împărăteşti““. 

Deacii, el zise împăratului, iar împăratul împută nechibzuialii 
şi nepriceperii lui şi-i dede răspunsu, care el nu să putea domiri 
ce va să fie. Şi avea obiceaiu acel împărat aşa: când va judeca 
pre cineva spre moarte, el trimitea la poartă-i pre un trâmbitaş 
de-i trâmbita cu trâmbiţa. Deacii acela, deaca auziia glasul 
trâmbitei la poarta sa, el ştiia că iaste a doao zi de periciune. lar 
deaca înseră, trimise împăratul trâmbitaşul cu trâmbita cea de 
moarte, de trâmbită înaintea porţii frăţâne-său. lar el, deaca auzi 
trâmbita cea de moarte trâmbitându la poarta sa, să părăsi de-a 
mai trage nădejde de viaţa aceştii lumi, ci toată noaptea fu în 
grijă şi în gânduri de scârbă, şi-şi tocmi casa şi învăţă de toate 
pre rând, ca cel ce ştiia că va să moară. lar dimineaţa, deaca să 
făcu ziuo, el să îmbrăcă în haine negre şi de jale. Aşijderea să 
îmbrăcă şi jupâneasa-i şi toţi copiii săi. Şi merse el la divanul 
împăratului plângând şi tânguindu-se cu amar. lar împăratul, 
deaca-l văzu că plânge aşa cu amar, îl cheamă la sine într-o 
cămară înlăuntru şi zise: „O, om neînţelegătoriu şi fără chibzuială! 
Dar deaca vreme ce temi aşa numai de o trâmbiţă a morţii şi de 
un frate al tău şi om ca şi tine, căruia nu i-ai stricat nimic, nici 
eşti vinovat, dar mie cum îmi aduci împutăciune căci am sărutat 
cu smerenie pre mărturisitorii Dumnezeului mieu, care mi-au 
spus moartea şi mi-au mărturisit mai adevărat decât trâmbiţa, şi 
mi-au vestit vestirea cea înfricoşată a stăpânului mieu, căruia am 
greşit mult şi am făcut păcate mari înaintea lui? lată, acum vădiiu 
şi arătaiu nebuniia ta şi în chip ca acesta te înfricoşaiu şi te 
spăimaiu; şi preste puţină vreme voi arăta aiavea şi nebuniile 
celor ce te-au îndemnat să-mi grăeşti aşa“. Şi deaca mângâe pre 
frate-său şi-l folosi cu cuvinte ca acestea, şi-l lăsă de merse acasă- 
şi, deacii porunci de făcu 4 coşciuge de lemnu. Ci 2 le ferecă 
preste tot cu aur şi băgă într-însele oase împuţite şi scârnave, şi 
plehupele deasupra le bătu şi le ţintui tot cu cue de aur, iar 
celelalte 2 le unse numai cu smoală pre dânafară şi le umplu de 

pietri scumpe şi de mărgăritariu şi de alte miroseale bune, şi le 
înfăşură câte cu o târsină. Deacii cheamă împăratul pre boiarii şi 
pre priiatenii aceia ce-i împutase pentru întimpinarea acelor săraci 
şi puse înaintea lor acele coşciuge, câte 4, şi zise să să preţuiască 
ce vor plăti cele ferecate cu aur şi ce vor plăti cele unse cu smoală. 
lar ei puseră preţ mare şi mult celor ferecate şi ziseră că într- 
acelea să cade să fie corone şi lucruri scumpe şi brâne împărăteşti. 
lar celor smolite ei le puseră preţ puţin. Atuncea zise împăratul 
cătră dânşii: „Bine ştiim că veţi zice voi aşa! Ce nu se cade aşa, 
ce să cade cu ochii cei dinlăuntru să vedeţi cele dânlăuntru ce 
suntu într-însele, sau de vor fi de cinste sau de necinste“. Şi zise 
împăratul să dăşchiză sicriile cele ferecate cu aur şi, deaca le 
dăşchiseră, eşi dintr-însele o împuţiciune rea, şi văzură într-însele 
lucruri grozave. Deacii zise împăratul: „Acesta iaste chipul cel 
îmbrăcat în haine scumpe şi frumoase, şi ceia ce să trufescu cu 
slava cea multă, iar înlăuntru ei sunt plini de lucruri rele şi morţi 
şi împuţiţi“. Apoi zise împăratul le dăşchiseră şi coşciugele cele 
unse cu zmoală, şi cum de dăşchiseră eşi dentr-însele miros 
frumos şi se văzură lucruri minunate şi scumpe şi frumoase. Deacii 
zise împăratul cătră dânşii: „Aceste coşciuguri ştiţi cui se 
asemenează? Asemenează-se celor doi oameni, carii era 
îmbrăcaţi în haine sparte şi cu ferfeniţe întinate şi împăijinaţi la 
obrazu şi mânjiţi şi negri şi năduşiţi şi osteniţi, cărora le căutaţi 
voi numai chipurile cele denafară şi mi i-aţi împutat, căci m-am 
închinat eu lor pân” la pământu. lar eu, pricepând şi cunoscându 
cu ochii cei dinlăuntru ai înţelegerii mele curățirea sufletelor lor 
şi a lor strălucire, care era mai minunat şi mai frumoase decât 
coroana şi decât toată cinstea împărăției mele, curăţiia sufletelor 
lor şi strălucirii lor, iată acestea toate, încă şi caftanele cele 
împărăteşti, pentru mărirea acelora nimic n-am băgat seama, ci 
le-am călcat toate pre pământu jos, înaintea lor“. Aşa-i învăţă să 
nu caute, nici să ia aminte cătră cele denafară. 

Aşijderea fă şi tu, cum făcu acel împărat bun şi credincios, 
şi te vei înălța întru smereniia ta. Şi să cinsteşti pre cei ce suntu 
robi lui Dumnezeu, că aceia suntu şi fraţii lui. 

Că zice că cei ce să nădăjduescu în minciuni şi cred 
numaidecât cuvintele cele deşarte şi nu iscodescu întâi bine, 
să vază acele lucruri suntu adevărate au ba, şi ceia ce-şi înalţă 
gândul şi cugetul unde nu pot ajunge, şi cei ce să căescu de 
lucrurile cele ce au trecut, măcar rele, măcar bune, unii ca 
acsia să închipuescu unui om ce au făcut un laţ şi-l puse în 
nişte burueni să prinză niscare păsărele. Şi deaca-l puse, prinse 
o privighetoare, care iaste pasăre înţeleaptă, şi vru să o junghe. 
lar acei păsărele înțelepte i să dede glas ca de om, de grăi şi 
zise aşa cătră acel vânătoriu: „O, ome, deaca mă vei junghea, 
ce folos vei avea de mine? Că iată cât suntu de mititea, ci ştii că 
nu-ţi vei sătura pântecile de carnea mea. lar de mă vei slobozi 
den laţ, eu îţi voi da 3 învățături, care, deaca le vei păzi, foarte 
îţi vor fi de folos în toate zilele vieţii tale“. Acel om să miră de 
nişte cuvinte ca acestea şi zise că de va auzi niscari învățături 
noao de la dânsa, el o va slobozi. Deacii privighetoarea să 
întoarse cătră dânsul şi zise: „Omule, la nimic, la ce nu vei 
putea apuca, să nu te tinzi; şi de lucrurile cele ce au trecut să 
nu te căeşti; şi minciunile niciodată să nu le crezi. Aceste trei 
învățături să le păzeşti, şi-ţi vor fi de mare folos“. Şi să miră acel 
om de acele cuvinte ale ei, înțelepte şi tocmite, şi o slobozi den 
laţ şi o lăsă să se ducă. lar acea priveghetoare vrând să vază: 
acel om folositu-s-au ceva den învăţăturile ei, au ba, începu a 
zbura în slavă şi a zice: „O, cât iaste de rău omul cel făr' de sfat 
şi făr' de chibzuială! O, ome, câtă avuţie pierduşi tu astăzi, că 
în maţele mele iaste un mărgăritariu mai mare decât oul de 
zgripţor“. lar acel vânătoriu, deaca auzi aşa, să întristă foarte 
şi-i păru rău căci o au slobozit pre acea privighetoare, şi iar să 
nevoia să o prinză. Şi-i zise: „Vino în casa mea şi te voi ospăta 
bine şi te voi slobozi iarăşi“. lar privighetoarea zise cătră dânsul: 
„Acum eu te cunoscuiu că n-ai nici o minte şi eşti făr'” de nici o 
chibzuială şi nebun. Că iată, câte ţe-am zis şi te-am învăţat cu 
dragoste şi cu nevoinţă, le-ai ascultat; iar nici o folosinţă dentr- 

însele n-ai câştigat. Crez, eu ţe-am zis: de lucrurile cele ce au 
trecut, să nu te căeşti, iar căci am scăpat eu din mâinile tale, ţie 
îţi pare rău şi te căeşti pentru lucru ce au trecut. Şi ţe-am mai 
zis: la ce lucru nu vei putea prinde, să nu te tinzi, şi nu vezi că 
eu zbor prin văzduh? Şi ţe-am grăit: minciunile niciodată să nu 
le crezi, iartu iată că crezuşi să fie în maţele mele un mărgăritariu 
mai mare decât trupul mieu, şi n-ai chibzut să vezi că nici eu, 
cu totul, nu suntu cât oul de gripsor! Dar mărgăritariul atâta de 
mare, cum ar fi încăput în maţele mele?? 

Drept aceia, nu să cade nimunui să să mânie îndată şi să 
facă rău, iar mai ales împăratului şi domnului şi celor puternici. 
Că zice Scriptura: „Ceasul mâniei lui iaste cădăre“. Ce nici să 
te grăbeşti şi să te nevoeşti a crede minciunile, în loc de lucruri 
adevărate, până nu să vor adeveri cuvintele şi lucrurile cu arătare 
credincioasă. lar de te vei ispiti să-ţi întinzi dreapta ta mai sus 
decât unde ţe-au dat Dumnezeu, cela ce biruiaşte pre cei vii şi 
pre cei morţi, cu adevărat deacii te vei căi şi nu-ţi va fi acea 
căială nici de un folos. Pentru aceia toate lucrurile să le faceţi 
cu sfat şi cu socoteală şi cu ruga lui Dumnezeu, şi deacii nu te 
vei căi de lucrurile cele ce au trecut. 

losaf întrebă pre Varlaam şi zise: „Dar cum să va păzi niştine, 
după botez, curat de toate păcatele, daca, de vreme ce au 
pocăință, după ce greşescu, cum zici tu? Că mie îmi pare mulţi 
să nu să îndrepteze, ci să fie în multe griji şi dureri şi plângeri. lar 
eu aş pohni să dobândescu calea ceia cu carea aş putea poruncile 
lui Dumnezeu să le păzescu şi să nu mă dăzlipescu de dânsele. 
Ca deaca mi să vor erta lucrurile cele rele ce am făcut mai 
denainte, deacii să nu mai mâniiu iar pre sfântul şi Dumnezeul 
mieu cel dulce“. lar Varlaam zise: „O, cinstite împărate, bine 
zici şi-mi plăcură cuvintele tale! lar iaste un lucru cu anevoe a 
şădea cineva lângă foc şi să nu să prigorească, şi iarăşi nu iaste 
lesne a se încurca a se încurca cinevaşi cu lucrurile şi cu grijile 
lumii şi să vieţuiască în bogăţie şi în ospeţe, şi apoi să poată 
umbla în poruncile lui Dumnezeu şi să să păzească să fie curat 
de acestea. Că au zis Dumnezeu: „Nimeni nu va putea sluji la 

doi domni, că sau va iubi pre unul, iar pre altul va uri, sau de unul 
va asculta, iar pre altul va începe a nu-l băga în seamă. Că nu va 
putea nimeni să slujască şi lui Dumnezeu şi Mamonului“. Scrie 
şi loan, ucenicul cel iubit, care iaste evanghelist şi theolog, şi 
zice: „Nu iubireţi lumea, nici cele ce sunt în lume, că cel ce 
iubeşte lumea, nu iaste dragostea tatălui într-însul. Că tot ci iaste 
în lume, pohtă trupească iaste şi dăsfătare ochilor. Şi trufiia vieţii 
nu iaste de la tatăl, ci din lumea aceasta iaste. Şi va trece lumea 
aceasta şi pohta ei, iar cel ce va face voia lui Dumnezeu, acela 
va trăi în veci“. Aceasta auzind purtătorii de Dumnezeu, părinţii 
noştri cei dumnezeeşti şi pricepându că „să cade cu multe nevoi 
şi întristăciuni a întra în împărăţiia ceriului“ s-au nevoit a păzi 
după botezu haina care i-o au curăţit cu neputrejune şi curată şi 
nestricată. 

Pentru aceia, unii dintr-înşii s-au învrednicit de s-au botezat 
şi a doa oară. Dară cum s-au putut boteza a doao oară? Botezatu- 
s-au cu sângele lor, în vremea muncilor cându-i muncea. Că şi 
aceasta încă să chema botezu, şi iaste foarte botez cinstit şi 
proslăvit. Că deacii nu să mai spurcă acestu botezu de a doa 
oară, cu cugete rele şi păcătoase, care şi Dumnezeu îl luo pentru 
noi şi-l închipui şi-i zise botezu. Deacii, de-atuncea fură lui 
asemene şi închipuiţi întâi ai săi apostoli şi ucenici, după aceasta 
ceata sfinţilor micenici, care s-au dat spre muncă în vremile 
împăraţilor celor muncitori şi slujitori de idoli, de s-au muncit 
şi ş-au vărsat sângele pentru numele lui Hristos şi au răbdat 
pentru dânsul toate felurile de munci. Că au fostu daţi leilor şi 
altor hierâi cumplite şi băgaţi în foc şi tăiaţi de sabie. lar ei tot 
mărturisea mărturie bună şi ş-au păzit credinţa. Pentru acsia li 
s-au plătit cu dreptate şi au dobândit cinste dreaptă şi acum 
suntu lăcuitori cu îngerii. Şi atâta străluciră bunătăţile lor, cât 
„să tinse vestea lor în toată lumea şi cuvintele lor ajunseră de 
luminară şi îndreptară toate marginile pământului“ şi s-au 
umplut toate biscricile de sfinţirea lor. lar pre draci cu totul îi 
gonescu şi celor ce suntu bolnavi de boalele cele făr' de leac, 
deaca să atingu de dânşii, le dau leac şi vindecare. Şi iaste 

pentru dânşii poveste multă şi lungă, care va vrea să spue 
cinstitele lor lucruri. Pentru că acei împărați răi şi muncitori 
cumpliţi, dintr-acele vremi, rău s-au petrecut şi gonirea care 
era spre dânşii să potoli. Şi stătură alţi împărați credincioşi în 
toată lumea, şi deaca luară aceia şi să potriviră acelora şi 
dragostei lui Dumnezeu, carei suntu mucenici, şi cu voirile şi 
cu pohte acelora îşi răniră sufletele lor. Şi lua aminte şi le 
chibzuia foarte bine şi cum să cade, ca să-şi ducă sufletele lor 
curate şi nespurcate înaintea lui Dumnezeu, dinpreună cu 
trupurile. Lepădară toate patemile şi cugetele cele spurcate ale 
trupurilor şi ale sufletelor lor şi le curăţiră. Şi aceasta nu poate 
fi într-alt chip cumvaşi să să facă, ci numai căci lua bine aminte 
şi vedea chibzuirea poruncilor şi a credinţei şi a lucrurilor celor 
bune. Că nici de un folos nu iaste, căci or umbla prin mijlocul 
grijilor lumeşti, pentru aceia îşi aleaseră altă viaţă şi traiu 
înstreinat şi schimbat, şi părăsiră toate, precum zise Dumnezeu: 
părinţii, feciorii, rudeniile, priiatenii, bogăţiia şi hrana. Şi toate 
câte suntu în lume urând, în pustie să sălăşuiră, ca nişte hiară 
sălbatece şi lăcuiră pren munţi, pren păduri, pren peşteri şi prin 
scorburile pământului, cu multă scârbă şi lipsă. Şi s-au dăpărtat 
de toate frumuseţile şi dulceţile pământeşti şi s-au părtăşit numai 
unor obiiale rele, slabe şi proaste şi a puţinea pâine. Şi cu acestea 
cugetară doao lucruri: şi întâi le chibzuiră ca să nu să cumva 
cunoască de vicleniia vrăjmaşului şi den pornirile îndemnărilor 
lor şi să să îndăzrădăcineze pohta şi cugetele lor cele ce le-au 
avut şi le-au sădit cu toată râvna în inimile lor, spre cele cereşti 
şi dumnezeieşti. A doao, ca să-şi supţie şi să-şi omoară pohtele 
trupului cu patemi rele şi cu nevoi şi să nu să scapete de slava 
celor ce s-au încununat pentru vărsarea sângelui lor, ce cât 
putură să închipuiră patimilor lui Hristos, şi vor fi părtaşi 
împărăției cei făr! de sfârşit. Aşa şi într-acesta chip, socotind ei 
toată viaţa şi traiul lor, petrecură cu linişte şi făr!' de turburare. 
Că unii lăcuia făr! de colibi şi răbda căldura zădufului şi gerul 
ernii şi răceala ploilor şi suflarea cea frigoroasă a vânturilor şi 
alte nevoi şi greutăţi priimiia de a lor bună voe. lar alţii şădea 

câte într-o colibă şi acolo făcea lucruri bune şi să îndeletnicea 
de toate mângâerile şi răpaosul trupului, şi mânca numai câte 
puţinea pâine seacă sau legumi nehiarte şi burueni şi muguri 
den copaci şi vieţuia cu viaţă grea şi cu nevoe. Şi nu le era dân 
dăstul numai atâta cât să părăsea de toate bucatele cele bune şi 
cu dulceaţă, ci încă să nevoia şi cătră altele: cătră răbdare şi 
cătră ajun, şi gusta dintr-acea pâine seacă sau legumi nefiiarte 
şi burueni şi din mugurul copacilor foarte câte puţinel, atât 
numai cât să-şi ţie viaţa. Că unii ajuna toată săptămâna, iar 
dumineca numai ce gusta câte ceva dintr-acestea, iar alţii de 2 
ori în săptămână, iar alţii din amiazăzi în amiazăzi sau din 
seară în seară, iar cu ruga şi cu rugăciunile închipuia traiului şi 
vieţii îngereşti. lar pizma şi neguţătoriia şi precupiia, care era 
întru oameni, de totul tot o părăsiră şi o lăsară, şi cugetele şi 
gândurile cele dăşarte şi înşălătoare şi nebune nu-i amăgiră. Şi 
când făcea bunătăţi mai multe ei nu cugeta că le-au făcut cu 
osteninţele lor, ce cu puterea lui Dumnezeu gândea că s-au 
făcut. Şi toată voirea lor o pleca înţeleptei smerenii şi nu socotea 
să fie făcând nici un lucru desăvârşit, cât să ostenia de mult, ci 
încă tot să fie mai cu multă datorie împresuraţi să ţinea. Precum 
zise şi Domnul Hristos, grăind: „Când veţi face toate câte vă 
sunt poruncile, atunce voi ziceţi: „robi neharnici şi nevrednici 
suntem, că ce ni s-au căzut noao să facem, noi n-am făcut?“. Şi 
aşa şi într-acesta chip era care de care mai smerit, iar trufiia şi 
măriia cea deşartă şi toate altele, carele pohtescu oamenii, nici 
cum nu să afla într-înşii. Ce pentru aceasta lăcuia în pustii şi 
voia să nu să arate oamenilor îndreptare, de la dânşii să ia plată. 
Că ştiia bine că toate faptele şi lucrurile ce să fac întru trufie, 
acelea n-au plată, căci că suntu făcute pentru pohvala de la 
oameni, iar nu pentru pohvala de la Dumnezeu. Dreptu acia, 
cine va face lucruri şi ostenele pentru ca să-l laude oamenii, 
acela îndoit îşi va face şie nevoe, că trupul şi-l osteneşte, iar 
plată pentru acsia n-are. lar cei ce-au pohtit să fie slăviţi de 
lauda Celui de Sus, cătră a lui slavă s-au dus, şi slava oamenilor 
şi a limii aceştiia nu o au băgat în seamă. Că unii au fugit şi s-au 

depărtat de oameni, şi aşa deosebi s-au ostenit şi s-au nevoit cu 
bune nevoinţe şi tot în lucruri bune ş-au cheltuit toată viaţa lor. 
După aceia s-au apropiat cătră Dumnezeu. lar alţii, mai aproape 
lăcuia unul de altul şi numai duminicile şi sărbătorile veniia la 
biserică şi să aduna, de să precestuia dumnezeeştilor taini, 
jungherii cei făr' de sânge a cinstitului trup şi sânge al Domnului 
nostru lisus Hristos, carea iaste întru iertarea păcatelor celor 
credincioşi, şi li să dă întru luminarea şi sfinţirea sufletelor şi a 
trupurilor. Şi să întreba unul cu altul de învăţăturile 
dumnezieştilor cuvinte şi de alte învățături, care să cădea. lar 
aţâţările şi întărâtările cele acoperite şi ascunse le vădea, ca nu 
cumva să să prinză într-însele cineva din cei ce nu vor şti caznele 
şi aţâţările acelui războiu. Deacii iar să întorcea fieştecarele 
dintr-înşii la lăcaşurile şi la colibile lor şi cu bunătăţile lor punea 
miiarea care iaste vrednică de toată cinstea şi dulceaţa în vasele 
inimilor lor, şi făciia roadă foarte dulce, carea era şi să cădea a 
fi la masa cea cerească. lar alţii lăcuescu de obşte şi să adună 
mulţi şi-şi rădică unul să le fie mai mare şi nastavnic şi suptu 
porunca aceluia toţi să pleacă şi să supun, şi toată voia lor cu 
cuțitul ascultării o junghe şi să cheamă ca când ar fi nişte robi 
cumpăraţi. Deacii nu mai trăescu, nici vieţuescu lor, ce lui 
Hristos, pentru a căruia dragoste ei de a lor bună voe se-au 
făcut mai mici şi s-au supus. Şi să cade a zice că deacii nu mai 
trăescu, nici vieţuescu lor, ci într-înşii lăcuiaşte şi vieţuiaşte 
Hristos, căruia, lăsându-şi şi părăsindu-se de toate de altele, 
urmează lui. Deci, aşa şi într-acesta chip făcând, lăcuescu acum 
ca îngerii şi cântă lui Dumnezeu cântări şi cântece. Ca cu un 
suflet suntu mărturisitori posluşaniei şi patemei, şi pre dânşii s-au 
umplut cuvântul Domnului, care au zis: „Unde suntu 2 sau 3 
în numele mieu, acolo, în mijlocul lor sunt şi eu“. Aici nu să 
înţelege acestu cuvântu să fie cu măsură, atât numai, adecă 2 
sau 3 adunaţi, ce aceasta 2 sau 3 să socoteşte măcar de ar fi cât 
de mulţi. lar de să vor aduna măcar puţinei, măcar mulţi, în 
numele lui cel sfântu şi să-i slujască cu dragoste şi cu căldură, 
noi credem cu toată adeverinţa cum să fie prin mijlocul robilor 

săi. În chipuri ca acestea şi cu viaţa ca aceasta şi cin, cei den 
pământu şi de ţărână pohtiră şi râvniră traiul cerescu, lăcuindu 
în postu şi în rugăciuni şi în lacrăme calde, în plângere smerită, 
în streinătate şi în cugetele morţii, în blândeţe şi în nemânie, în 
tăcere şi în lipsă şi în sărăcie, în curăţie şi în mintea cea întreagă, 
întru înţelepciunea cea plecată şi în linişte. În dragostea cea 
desăvârşită cătră Dumnezeu şi cătră vecini ş-au petrecut viaţa 
aceasta cu obiceaiuri şi tocmele îngereşti. Pentru aceia şi 
Dumnezeu i-au întărit cu semne şi cu minuni şi cu multe feliuri 
de puteri, şi făcu de să auzi vestea minunatelor lor vieţi şi traiuri 
peste toată lumea. 

lară lumea aceasta cu adevărat iaste rea şi înşălătoare şi 
pizmătariţă şi urâtoare. Că cât dăruiaşte pre priiatenii ei, apoi 
iar cu mânie şi cu urgie întoarce şi ia înapoi şi-i trimite goli de 
toate bunătăţile şi îmbrăcaţi în ruşine şi însărcinaţi cu toate 
greutăţile în scârba cea de veci, şi pre cei ce-i înalţă iarăşi 
degrab' îi supune suptu picioare şi-i smereşte cu sărăciia cea 
mai de apoi şi sunt bucurie tuturor vrăjmaşilor lor. Aşa şi într- 
acesta chip suntu darurile ei. Aşa suntu milele ei, şi iaste 
vrăjmaşă priiatenilor ei şi făcătoare de rău tuturor celor ce fac 
voia ei şi cu mânie aruncă-i jos pre toţi cei ce să razimă de 
dânsa, şi slăbeşte pre toţi ceia ce să nădăjdueascu spre dânsa. 
Cu cei nebuni să sfătuiaşte şi face făgăduiale mincinoase, numai 
ca să-i tragă cătră sine. Deacii ei, deaca să apropie cătră dânsa, 
ia să află fără înţelepţie şi mincinoasă şi nu umple făgăduialele 
ce le-au făgăduit. Că astăzi unge gârtanul lor cu unsori de bucate 
dulci, iar mâine ia-i pune de-i mănâncă vrăjmaşii lor. Astăzi 
pune pe vreunul dentr-înşii împărat, iar mâine ia-l dă în rea 
robie. Astăzi iaste îndăstulit cu de toate bunătăţile făr” de număr 
şi făr' de seamă, iar mâine ia-l mână de cere pre uliţe, den uşă 
în uşă. Astăzi coruna slavei pune în capul lui, iar mâine ia-l 
pune cu capul jos pre pământu. Astăzi înfrumusiţează grumazii 
lui cu gherdanuri de aur curat şi cu pietri scumpe, iar dimineaţă 
ia-l smereşte şi-l leagă cu lanţuri de hier. În puţinea vreme cu 
toate bunătăţile îl face, iar apoi, curând îl uraşte şi pune pizmă 

pre dânsul. Astăzi îl veseleşte, iar mâine cu plângere şi cu suspini 
îi plăteşte. Ca acesta sfârşit pune ia pre ceia ce o iubescu şi 
totdeauna aşa voiaşte şi într-acesta chip priiaşte şi nu-i iaste 
grijă de cei ce au trecut, nici îi iaste milă de cei ce au rămas. Ce 
pre ceia cu hicleşug i-au înşălat, iar pre ceştea iar să nevoiaşte 
cu meşteşugul ei să-i vâneze. Şi munceşte ca să nu scape nimeni 
din cursele ei cele ficlene. 

Deci cei ce-şi alătură cugetele şi-şi petrec viaţa şi traiul după 
voia aceştii stăpâne rele şi fără credinţă, iar de bunul şi iubitoriul 
de oameni Dumnezeu ei cu neînţelepţiia lor s-au depărtat şi 
s-au amestecat cu mare bucurie în lucrurile lumii şi de cele ce 
vor să fie n-au socotit, nici ş-au adus aminte, ci au petrecut tot în 
voia şi în pohtele trupului, iar pre ocaianicul şi ticălosul suflet 
l-au părăsit, de s-au topit de foame şi au pătimit întunerece de 
nevoi şi de răutăţi, aceştea să aseamănă unui om ce fugea de un 
inorog şi nu putea nici cum să rabde şi să târpească strigarea şi 
zbieretul glasului lui cel groaznic şi înfricoşat, ce fugiia tare, ca 
nu cumva să-l ajungă şi să-l mănânce. Şi aşa fugind, căzu într-o 
groapă mare. Şi, deaca căzu într-însa, el află acolo un copaci şi 
să apucă de să urcă într-însul şi stătu cu picioarele pre nişte ramuri 
şi gândea că va fi în pace şi făr! de nici o grijă. lar deaca să urcă, 
el căută la rădăcina acelui copaci şi văzu doi şoareci: Unul era 
albu, iar altul era negru. Şi rodea totdeauna acel copaci, în care 
era el, şi atâta-l rosese, cât puţintel era să cază jos. Deacii căuta 
în fundul acei gropi şi văzu un şarpe mare şi groaznec şi unde 
suflă şi eşa din gura lui pară de foc şi venea cu gura căscată şi cu 
dinţii rânjiţi, numai să-l înghiţă. Deacii iar căuta spre partea încătro 
sta el cu picioarele, şi văzu 4 capete de aspidă, unde să iviia din 
malul acela ce era. Şi iar căută în sus, şi văzu unde pica dintr-o 
ramură a acelui copaciu câte o picătură de miiare. Şi, deaca 
văzu acea puţinea miiare, uită de-a-şi mai aduce aminte de acele 
răutăţi multe ce-l încungiurase, că denafară de acea groapă sta 
inorogul gata să-l mănânce, iar în fundul gropii rânjiia acel şarpe 
groaznec, ca să-l înghiţă, iar copaciul în care să urcase era puţinel 
numai să cază, iar picioarele şi le pusese pre nişte ramuri uscate 

şi putrede. Şi uită aceste răutăţi şi greutăţi toate, şi să porni spre 
acea ramură ce pica puţinică miiare. 

Tâlcul. Aceasta iaste închipuire celor ce să înşală cu 
înşălăciunea lumii aceştiia, care acum ţi-o voi tâlcui: inorogul 
semnează moartea, care gonâşte să ajungă pre tot neamul lui 
Adam; acea groapă mare iaste lumea aceasta, care iaste plină de 
cursele morţii; iar copaciul acela, carele rodea acei 2 şoareci 
totdeauna, de carele să apucase de să ţinea acel om, acela iaste 
viaţa a fieştecăruia om, şi să scurtează trecând ziua şi noaptea, şi 
să apropie de săvârşit; iar acele 4 capete de aspidă, semnează 4 
stihii, din care să tocmâşte trupul omului, care de le va purta 
cineva rău şi cum nu să cade, deacii i să va răsipi tocmirea 
trupului; iar focul acela ce eşa den suflarea acelui şarpe, acela 
semnează groaznecele şi cumplitele maţe ale iadului, care 
aşteaptă să înghită şi să mistuiască pre cei ce iubescu mai vârtos 
frumuseţile şi cinstea lumii aceştiia decât bunătăţile veacului ce 
va să fie; iar acea picătură de miiare semnează dulceţile lumii 
aceştia, cu care amăgeşte ia şi înşală pre priiatenii săi şi nu-i lasă 
să să grijască de spăseniia şi mântuirea sefletelor lor. 

Pentr-aceia, ceia ce iubescu frumuseţile şi bunătăţile lumii 
aceştiia mai vârtos decât bucuriile veacului ce va să fie, aceia 
să închipuescu unui om care avea 3 priiateni; deci pre doi îi 
cinstea şi-i socotea cu toată inima şi pentru dragostea lor lupta 
pân” la moarte, şi era gata a petrece toate nevoile şi scârbele 
pentru dânşii, iar pre cel de al treilea nu-l băga nici într-o seamă, 
nici avea nici o grijă de dânsul, nici cinstea şi dragostea, care i 
să cădea, nu o arăta niciodată cătră dânsul. Ce numai ce-l 
cinstea oarece puţinel, şi încă şi atât cât îl socotea tot cu făţării 
şi cu îndoiri. lar când fu odată, veniră nişte slujitori împărăteşti 
semeţi şi înfricoşaţi şi vrea să-l ia degrab' şi făr' de zăbavă, să-l 
ducă la împăratul să-şi dea seama de mulţime multă de galbeni. 
lar el căzu întru nedomirire şi nepricepere, şi nu ştiia ce va să 
facă, şi începu a căuta soţii, ca să meargă cu dânsul la împăratul, 
să-i fie într-ajutoriu. Şi merse la priiatenul cel mai iubit şi mai 
drag al lui şi zise: „Adu-ţi aminte de mine, priiatene, că ştii că 

foarte-mi erai drag şi te iubiiam şi-mi puneam încă şi sufletul 
mieu pentru tine, iar acum eu te rog să-mi ajuţi, precum te-ai 
făgăduit şi să mă izbăveşti dintr-această nevoe“. lar el zise: „Nu-ţi 
suntu eu priiaten, nici te ştiu cine eşti tu, ca alţi priiateni am eu 
şi cu aceia voi să mă veselescu astăzi, şi de acum pre aceia voi 
să-i aibu priiateni. lar ţie iată că-ţi dau 2 ţoluri, ca să-ţi fie pre 
calea care vei să mergi. lar să ştii că de alt folos de nimic nu vor 
să-ţi fie. Şi de acum să nu mai gândeşti că vei să mai aibi vreo 
folosinţă de la mine, făr” de aceasta“. Deacii el, deaca auzi aşa, 
să părăsi de nădejdea care avu cătră dânsul şi alergă cătră 
celalalt priiaten şi-i zise: „Adu-ţi aminte, frate, câtă prietnicie şi 
dragoste şi cinste ai avut de la mine, deci te rog să-mi fii acum 
într-ajutoriu cât vei putea; că iată că am căzut într-o nevoe şi 
greutate foarte mare şi cumplită“. lar priiatenul acela iară-i zise: 
„Astăzi, frate, eu nu poci să-ţi folosescu nimic, nici să-ţi ajut 
ceva, că şi eu încungiurat sunt şi cuprinsu de multe griji şi scârbe 
şi inimi rele. Ce numai atâta-ţi voi ajuta, cât voi merge cu tine 
puţinea cale, de te voi petrece, şi iarăşi mă voi întoarce la casa 
mea, de-mi voi căuta de trebile mele şi mă voi griji de ce-mi 
iaste asupra“. Deacii omul acela să întoarse şi de la acel priiaten 
făr' de nici o folosinţă, si-l cuprinse gânduri şi cugete şi să căia 
mirându-se de nebuniia şi neînţelepţiia acelor priiatini ai lui şi 
de a lui multă osteneală şi grijă şi nevoe ce era gata a petrece şi 
a pătimi pentru dânşii. Şi iar merse şi la al treilea priiaten, pre 
care niciodată nu-l cinstise cu toată inima, nici-i slujise nici 
într-un lucru cu adeverinţă şi desăvârşit, nici la ospeţele lui nu-l 
chemase, şi grăi cătră dânsul, cu faţă ruşinoasă şi tristă, zicând: 
„Frate, n-am gură să o dăşchizu şi să grăescu înaintea ta, că 
ştiu că-ţi vei aduce aminte că n-ai văzut de la mine nici un bine 
niciodată, nici vreo cinste. lar pentru căci mă ajunse o năpaste 
şi o urgie rea, şi de la alalţi priiateni ai miei n-am nici un ajutoriu, 
nici o folosinţă, pentru aceia am venit acum la tine şi te rog să 
nu bagi în seamă, nici să socoteşti lucrurile mele, căci nu te- 
am cinstit mai denainte; ce, de vei putea ceva, ajută-mi acum 
într-această vr&me de nevoe şi de scârbă, ce mă cuprinse şi mă 

încungiură“. lar el cu bucurie şi cu blândeţe răspunse şi zise: 
„O, fratele mieu şi priiatenul mieu, cu adevărat aşa iaste cum 
zici. lar eu acea puţinea prietnicie şi dragoste ce ai arătat cătră 
mine, nu o voi uita, ci ţi-o voi plăti astăzi încă mai cu asupră. 
Numai nu te teme, nici îţi fie frică, că eu voi merge la împăratul 
mai nainte de tine şi-l voi ruga pentru tine, de nu te va da în 
mâinele vrăjmaşilor tăi. Deci fii vesel, frate, şi nu te întrista!? 
Atuncea omul acela, deaca auzi aşa, i se umili inima şi începu 
cu lacrăme a grăi şi a zice: „O, vai de mine, pentru ce m-am 
nevoit şi am luptat atâta pentru acei priateni răi şi înşălători, şi 
pentru ce m-am nădăjduit pre dăşartăciunile lor, de n-am venit 
dă multu să mă plec la tine şi să te cinstescu şi să te rog să-mi 
foloseşti! 

Tâlcuiala: Priiatenul cel dintâi iaste avuţiia şi bogăţiia omului, 
aurul şi argintul lui, pentru care de multe ori cade omul în griji 
şi nevoi şi pate multe greutăţi, iar când vine ceasul de apoi al 
morţii, nimic dintr-acestea nu ia cu dânsul, fără nişte obiiale şi 
alt ceva puţinel de-i suntu de îngropare. lar al doilea priiaten 
iaste muiarea şi feciorii lui şi fraţii şi rudeniile lui, cătră carea 
deaca să apropie omul, deacii anevoe să dăzlipeşte şi să 
desparte, şi pentru dânşii îşi uraşte trupul şi sufletul. lar deaca 
să apropie moartea, nici o folosinţă n-are de dânşii, făr' numai 
cât îl petrec pân” la mormântu. Deacii iar să întorcu fieştecare 
pre la casele lor şi să grijăscu de ale lor trebi şi lucruri. lar al 
treilea priiaten, carele nu-l băga în seamă, nici îl socotea, nici 
îl cinstea cum să cade, iaste cridinţa, dragostea, nădejdea, 
milosteniia, dreptatea iubirea de oameni, curăţiia, ruga şi alte 
bunătăţi multe, carea, deaca murim noi, iale să urcă mai nainte 
şi mergu la Dumnezeu de-l roagă pentru noi şi dau seama cătră 
vameşii cei groazneci şi înfricoşaţi şi luptă pentru noi. Acestea 
suntu priiatenul cel bun şi înţeleptu, care pentru puţinel bine 
ce am făcut nu uită ci ni-l plăteşte mai cu asupră. 

Pentru acsia, şi noi să nu iubim nici muerile noastre, nici 
feciorii, ce să câştigăm şi să dobândim priiaten pre Dumnezeu, 
cu lucruri bune şi cuvioase. Că acela ne va fi ajutoriu bun şi ne 

va izbăvi de toate răutăţile şi acum, aici, şi la eşirea sufletului, 
şi în veacul ce va să fie. 

Căutaţi şi acestu lucru şi taină mare, şi vedeţi şi socotiți! 
Vedeţi împărații şi nu vă mai înşălareţi, vedeţi domnii şi nu vă 
mai uluiţi, că deaca să dăspart de viaţa aceasta şi deaca să 
îngroapă, deacii cine mai poate cunoaşte pre care au fost 
împărat şi puternic? lar de moarte nicicum nimeni nu să poate 
mântui, ci toţi vor să să cutremure de păharul ei. lată că iaste şi 
el ca fieştecare om şi-i iaste frică şi să cutremură de dânsa. Cel 
ce era mai nainte puternic şi înfricoşat, iar acum, iată, să duce 
ca un osândit; şi de cel ce să cutremura eri cei urgisiţi, iată 
acum cu totul să ia, şi toată înţelepciunea şi putsrea lui piiare. 
Şi pre dreptate să spăimântează, că văzu puterile îngereşti şi-şi 
uită toată oblăduinţa sa. Văzu chipul stăpânului Hristos şi să 
schimbă faţa sa. Unde iaste acum puterea şi măriia cea 
domnească? Că multe povaţe ne trebuescu să ne povăţească şi 
să ne treacă prin vămile cele din văzduh. Dar de vreme ce, 
când vom să mergem vre într-o lature de loc, sau vom să întrăm 
vre într-o cetate streină şi neştiută, noi cătăm şi cercăm să aflăm 
vreo povaţă, să ne poată povăţui bine, cu cât mai mult încă ni 
să cade să avem atunci povaţă şi ajutoriu acolo, unde şi când 
să va întoarci şi va trece slava noastră ceastă trecătoare şi 
înşălătoare în moarte. Ca să acopere şi să dăpărteze puterile şi 
biruitorii cei mari ai lumii aceştiia cei nevăzuţi, din văzduh, 
pre care-i nemerescu şi le zic sfintele scripturi, că sunt vameşi 
şi ispititori şi vrăjmaşi. Atuncea bun ajutor şi bună povaţă ne va 
fi noao milosteniia şi ne va duce drept prin portile cereşti. Acolo 
vom avea procatori! buni, săracii pre carii i-am miluit, mai nainte 
de moartea noastră, într-această lume. Pentru aceia să silim să 
miluim pre toţi mai nainte, până ce nu ne ajunge moartea. Şi 
toţi câţi suntem împărați, domni, boiari şi slugi, veniţi şi căutaţi 
în mormânturi şi vedeţi ce vă faceţi, şi vă cutremuraţi! Veniţi şi 


1 Mr im a iii : zi Spa 
Nota marginală: „Procatorii să chiama cei ce grăiescu trebi şi lucru 
altora la judecată”. 

voi, cei ce aveţi griji şi vrajbe unul pre altul, şi căutaţi de 
vedeţi cum vă răsipiţi, şi vă împăcaţi. Caută cu tot de-adinsul 
în mormânt şi vezi pre cei ce zac acolo într-însul şi cunoaşte 
care au fost împărat şi care suntu oase de domn. Vezi groaznecul 
şi înfricoşatul chip şi faţă a oaselor şi zi dar: dentr-aceştea, 
care au fost împărat şi care au fost domn, sau care au fost 
boiariu, sau care au fost slugă, sau bogat, sau sărac, sau bătrân, 
sau tânăr, sau care au fost harap şi care au fost om frumos? Au 
doar nu suntu toţi ţărână? Au nu suntu toţi pulbere? Au nu suntu 
toţi plini de împuţiciune? Au nu ne suntu acum urâtă oasele 
celora ce ne era odată dragi? O, mare nevoe şi greutate! Unde 
iaste acum frumuseţea obrazului? lată, s-au negrit. Unde iaste 
rumeneala feţei şi buzele cele roşii? lată, s-au veştejit. Unde 
iaste clipeala ochilor şi vederile lor? lată, să topiră. Unde iaste 
părul cel frumos şi pieptănat? lată, au căzut. Unde suntu 
grumazii cei ngtezi? lată, s-au frântu. Unde iaste limba cea 
repede şi dăsluşită? lată au tăcut. Unde suntu mâinele cele albe 
şi frumoase? lată, s-au deznodat. Unde sunt hainele csle 
scumpe? lată, s-au pierdut. Unde iaste înflorirea statului? lată, 
au pierit. Unde suntu unsorile şi zulufiile cele cu miros frumos? 
lată, s-au împuţit. Unde iaste veseliia şi dăzmirdăciunile 
tinerilor? lată, au trecut. Unde suntu părerile şi nălucirile 
omeneşti? lată, să făcură ţărână, că ţărână au fost. 

Însă nu-ţi duce gândul şi cugetul până la moarte şi la 
îngropare, ce de acolo să treci şi să gândeşti de înviiare, şi să 
crezi că, cum zac acuma în mormântu, aşa vor să să scoale. Şi 
limba care tace acum, atuncea iar va să grăiască, când să vor 
închina şi să vor pleca lui Dumnezeu toate genuchile, cele 
cereşti şi cele pământeşti şi cele de dăsuptu. Şi să va mărturisi 
de toată limba, cum zice Isaia prorocul. 

Atuncea va fi ferice de cela ce va afla şi va câştiga 
îndrăzneala pentru lucrurile lui cele bune înaintea lui Hristos, 
judecătoriului celui drept. Şi vai de cela ce să va afla că au 
lăcuit în traiu şi în viaţă spurcată în lumea aceasta, că cu multă 
ruşine şi ocară va sta înaintea lui Hristos Dumnezeu. la aminte 

şi socoteşte, o, oame, acestor cuvinte ce fură grăite, şi caută în 
mormânte şi vezi oasele noastre cum zac, şi-ţi vino în gând şi 
în firea inimii tale, şi cugetă ce sfârşit vei să aibi, şi te întoarce 
cu lacrăme. Şi de vei putea să-ţi aduci aminte, chibzuiaşte şi zi: 
carele iaste împăratul şi carele iaste omul cel prostu şi de nimic? 
Carele iaste bogatul şi omul cel lăudat, şi carele iaste săracul şi 
cel de nimic? Carele iaste robul şi carele iaste cel slobod? Sau 
carele iaste stăpânul, sau care iaste sluga, robul şi slobodul? Cu 
adevărat întocma va fi stăpânul şi sluga, robul şi slobodul. Şi cu 
adevărat din lucrurile lor sau să vor înălța, sau să vor ruşina. Şi 
cu adevărat din lucruri vor fi cunoscuţi şi cei ce vor fi aleşi 
întru mărire şi întru înălţime. 

la spune-mi acum, o, oame, că iată că ai trăit 50 de ani sau 
măcar şi 100 şi te-ai îmbogăţit şi ai făcut feciori şi fete şi ai 
însurat şi ai măritat şi ai luat zestre şi ai dat şi ai avut grijă di 
toate cele lumeşti şi ai ajunsu de ai biruit şi ai stăpânit mulţi 
oameni şi multe limbi. Dar acum, după acestea, ce mai gândeşti 
să mai câştigi? N-ai ce mai câştiga, fără numai moartea. Dar 
după moarte, judecată, dar după judecată, împărăţiia ceriului 
sau munca iadului şi matca focului, care n-are sfârşit, nici 
pocaianie. Căci că după moarte nu iaste plângere, nici în iad 
nu iaste pocaianie. 

Dar pentru ce nu iaste? Pentru că tot plânsul şi căinţa şi 
vaetele de acolo, nici de un folos nu suntu celor ce nu s-au 
păzit în viaţa această de acum în curăţie şi în milostenii şi 
într-alte bunătăţi, care plac lui Dumnezeu. Că zice: „Nu iaste 
în moarte care să-şi aducă aminte de tine, şi în iad cine să va 
mărturisi ţie?“ Cu adevărat nimeni, măcar de ne-am cum nevoi 
şi să ne rugăm, nimeni nu ne va scoate. 

lată acum, o iubitul meu fiiu, câte pilde ţe-am arătat din 
scriptura legii noao. Aşijderea şi dumneavoastră, credincioşilor 
miei boiari, mari şi mici, şi tuturor slugilor mele, carii slujiţi cu 
buna şi sfânta adeverită credinţă, şi altor oameni, tuturor, carei 
cred lui Dumnezeu. Aşijderea şi din scriptura cea veche, cât 
m-am priceput, m-am nevoit de v-am arătat şi v-am spus. Pentru 

aceia pohtiţi, iubiţi lucrurile cele bune şi drepte, iar de faptele 
cele rele voi vă feriţi şi vă depărtaţi, şi faceţi pre Dumnezeu să 
vă fie milostiv şi blându, cu ruga şi cu postul, cu curăţiia şi cu 
alte bunătăţi, cu multe. 


ÎNVĂŢĂTURA PENTRU FACEREA DE BINE ŞI PENTRU ÎNGĂDUIALA 
ŞI AŞTEPTAREA LUI DUMNEZEU 


lată, acum va să ne aducă vremea şi să ne tragă cătră lucrurile 
vieţii cei de veci şi cătră slava cea neschimbată. Că pre viaţa 
această d-acum iată că o aşteaptă moartea şi pre slava ei va să 
o ajungă ocara şi batjocura. Că din biruitorii şi puternicii lumii 
aceştiia, pre mulţi i-au ajunsu judecata şi mâniia mai nainte de 
vreme şi fură aruncaţi în întunerecele iadului. Şi judecătorii 
fură judecaţi de ceiia care-i judecase ei. Şi cei bogaţi apoi 
sărăciră, şi cei înţelepţi făr' de zăbavă şi de năprasnă nebuniră, 
şi cei tari şi vârtoşi slăbiră, iar cei sănătoşi bolnăviră. Şi nici un 
lucru bun şi adevărat nu iaste între oameni, cându nu să află în 
lume nici un cuvios şi plăcut lui Dumnezeu. Că feciorii vor 
batjocori pre părinţii lor şi muerile să vor lepăda de bărbaţii lor 
şi nu-i vor băga în seamă, nici bărbaţii nu vor păzi cugetele şi 
gândurile muierilor lor; fetele cele tinere vor măscări pre fămeile 
câle bătrâne, cei bătrâni cu cei tineri vor dobândi minte 
copilărească. Atuncea nu iaste de a crede pre priiateni sau pre 
vecini, nici vei îndrăzni să grăeşti cu frate-tău de cele de pace, 
nici să taineşti cu dânsul. Că el va cugeta tot cele ce suntu de 
vrajbă. Şi pre vremile acelea va ieşi şi va vieţui pizma şi 
înşălăciunea şi nedreptatea, şi limbuţiia să va întări, şi nu-şi va 
aduce aminte nimeni de Dumnezeu, nici îşi va aştepta nimeni 
moartea. Şi pentru aceia să vor înmulţi şi răutăţile, pentru că 
frica lui Dumnezeu nu se va pomeni nici să va băga în seamă. 
Că el ne-au dat minte ca să cugetăm noi înşine cele bune, iar 
noi gândim în inimile noastre tot cele rele şi hiclene. Datu-ne-au 
putere şi bogăţie, ca să dăm noi celor neputernici, iar noi în 

locul acestora ne batem joc şi ne râdem de dânşii. Biruinţă 
ne-au dat în măinile noastre, ca cu dânsa să păzim şi să 
răscumpărăm pre cei slabi, iar noi muncim pre cei nevinovaţi 
şi le facem nevoe. Pentru că nu va fi calea dreptăţii, nici judecata 
cea dreaptă. Dragostea va peri şi să va înmulţi pizma. Bunătatea 
va fi ocărâtă şi batjocorită, iar făţărniciia să va cinsti şi să va 
crăvi. Urî-se-va înţelepţiia cea smerită şi plecată şi să va înălța 
trufiia şi să va cinsti. Pieri-va adeverinţa, iar minciunile vor 
acoperi toată faţa pământului. O, adâncul bunătăţii şi răbdării 


"Trad.: „Sfârşitul primei părţi a cărţii acesteia”. 

lui Dumnezeu, că de toate răutăţile ce să fac, el nu să mânie, 
nici va să-şi izbândească! Nu pentru că doar el nu poate să 
plătească şi să izbândească; ce căci lui nu-i trebuiaşte mâniia, 
ce ne miluiaşte ca un tată, şi alte mili, încă mai multe, întinde şi 
arată asupra noastră. 

Konieu nepBiA Macri KHHA CEA!. 

PARTEA A DOA A INVAŢATURILOR LUI NEAGOE 
VOIEVODUL BASARAB, DOMNUL ŢĂRII MUNTENEĂTI, 
CARE AU ÎNVĂŢAT PRE FIIU-SĂU THEODOSIE, 
AŞIJDEREA ŞI PRE ALŢI CARII VOR FI ÎN URMA LUI 
DE DUMNEZEU UNĂI, ÎNCORUNAŢI DOMNI ŞI 
BIRUITORI 
ŢĂRII ACEATIIA, PENTRU MULTE ŞI BOGATE LUCRURI 
CARI SUNT DOMNILOR FOLOSITOARE DE SUFLETU 
ŞI VREDNICE DE CINSTEA ŞI POHVALA DOMNIEI, 
AŞIJDEREA ŞI PRE TOŢI BOIARII SĂI 
PRE CEI MARI ŞI PRE CEI MICI 


|. Carea să începe pentru cinstea icoanelor 


Capul 1 


Fătul mieu Theodosie şi voao cinstiţilor şi dulcilor miei 
domni, care veţi fi în urma noastră domni şi biruitori ţărâi 
aceştiia, aşijderea şi dumneavoastră, iubiții miei boiari, aşa vă 
învăţ: întâiu să cinstiţi cinstitele şi sfintele icoane, pentru că 
icoanele cu adevărat suntu semnul şi chipul Domnului nostru 
lisus Hristos şi pecetea lui. Deci, de va iubi omul chipul 
Dumnezeului nostru şi va cinsti semnul şi pecetea lui cu toată 
inima, şi Dumnezeu încă va iubi sufletul lui, şi cu toată inima 
să va îndulci pururea de Domnul nostru. O, iubitul mieu fiiu, 
cât iaste de bine a lăcui omul tot cu Dumnezeu şi a petrece cu 
dânsul şi a fi cu el în veci! O, Doamne, eu robul tău şi fiul 
roabei tale, căutai cu plecăciune asupra milei tale şi ziş cătră 
prea iubitul mieu fiiu şi cătră alţi domni, cătră toţi carii vor fi în 
urma noastră, cu toată inima: O, iubiții miei fraţi, voi să vorbescu 
cătră voi puţinele cuvinte şi să vă spuiu: deci vă rog cu dragoste 
să mă ascultați ca să vă poci spune şi eu cu dragoste. 

la aduceţi-vă aminte, fraţilor, cum dentâi şi-au aţâţat 
Dumnezeu mâniia asupra noastră, pentru păcatele noastre şi 
faţa sa cea dulce şi blândă şi-o au întorsu de cătră noi, de carea 
noi în toată vremea şi în tot ceasul ne îndulceam. Şi fum goniţi 
de hrana raiului şi di împărăţiia ceriului ne dăpărtăm. Şi, în 
locul feţei sale cei dulci, ne-au dat faţa satanii cea groaznică şi 
întunecată şi, în loc de hrana raiului, ne-au dat muncile cele 
de veci; iar în locul împărăției ceriului, ne-au dat adâncul şi 
temniţile iadului, de unde nu mai avem noi nădejde să ne mai 
izbăvim niciodată dentr-acel întunerec împuţit, şi de groaznica 
faţa sătaniei, şi de muncile cele de veci, şi den temniţile iadului. 
lar apoi el numai pentru una a lui mumă şi născătoare de 
Dumnezeul nostru îşi luo urgiia despre noi şi-şi întoarse mila 
cătră noi şi iarăşi ne dede faţa sa cea bună, să ne îndulcim de 
dânsa, şi ne dăşchise porţile raiului şi ne dărui împărăţiia 
cerească iar iadul îl sparse şi-l robi şi pre satana cu adevărat îl 
ruşină şi-l urgisi. 

O, despuitoare stăpână şi maica lui Dumnezeu, carea eşti 
aleasă din toate neamurile şi eşti deplin şi degrab” ajutătoare 
tuturor oamenilor! Pentru tine îşi întoarse Hristos Dumnezeu 
faţa sa cătră noi întru bunătăţire! Pentru tine ne dăşchise noao 
împărăţiia ceriului! Pentru tine să dărui noao hrana raiului! 
Pentru tine fu robit iadul şi să ruşină satana! Pentru tine ne 
izbăvim den legături şi din temniţile iadului! Tu eşti, preacurată, 
calea vieţii cei de veci, şi pentru calea ta au câştigat toţi păcătoşii 
împărăţiia ceriului! Tu eşti singură viia cea adevărată, care ai 
făcut noao strugurul cel coptu, dintru care au cursu noao tuturor 
băutura spăseniei, carea iaste mai dulce decât miiarea şi decât 
fagurul! Pentru tine să duseră drepţii şi să puseră întru împărăţiia 
ceriului! Tu eşti masa cea dreaptă, carea ai purtat pâinea cea 
cerească, dintru carea au mâncat toţi drepţii şi au luat bucuriia 
cea nespusă şi negrăită şi s-au sălăşuit în raiu şi au înflorit ca 
crinul în veci netrecuţi. Dreptu aceia, ţie mă rog, preacurată 
fecioară şi stăpână! Auzi glasul rugăciunii robului tău celui 
neharnic şi nevrednic, al lui Neagoe, şi te milostiveşte spre mine 

şi mă priimeşte, Doamna şi stăpâna mea, ca să fiu şi eu priimit 
şi adaos în turma fiiului şi Dumnezeului Domnului nostru lisus 
Hristos, însă nu după păcatele mele să-mi dai aceasta. Că eu 
căutând spre îndurările tale cele multe, mă nădăjduescu că tu 
eşti oglinda cea cinstită, şi toţi cei ce iubescu pre Dumnezeu 
cătră tine aleargă şi caută ca-ntr-o oglindă luminoasă, şi tu eşti 
lumina cea înţelegătoare a toată lumea. Pentru aciaia şi eu 
ticălosul şi ocaianicul alergaiu cătră tine, şi cu glas mare strigaiu 
şi ziş: O, doamnă, împărăteasă şi stăpână, fie numele tău cel 
sfânt pomenit şi proslăvit în veci de veci!“ 

Vedeţi, iubiții miei fraţi, cât iaste de bună şi de îndurătoare 
sfânta şi curata fecioara Mariia, maica Domnului şi Dum- 
nezeului nostru lisus Hristos, şi miluiaşte pre toţi cei ce iubescu 
pre Dumnezeu cu toată inima şi pre dânsa o cinstescu cu tot 
sufletul. Aduceţi-vă aminte cum fură toţi drepţii încuiaţi în 
pușcăriile iadului, iar muma luminii să milostivi spre dânşii şi 
neîncetat rugă pre fiiul şi Dumnezeul ei şi-i izbăvi de acolo şi-i 
scoase şi dobândiră împărăţiia ceriului şi li să dărui hrana raiului 
şi odihna lui. lar diavolul fu robit şi ocărât. Pentru aceia şi tu, 
fătul mieu, şi voi fraţii miei, de veţi iubi pre Dumnezeu cu toată 
inima şi de veţi cinsti pă preacurata lui maică cu tot sufletul, cu 
adevărat decii veţi lua cu cei drepţi şi veţi dobândi plata drepţilor 
întru împărăţiia ceriului şi va fi voao gătită hrana raiului, pentru 
că Dumnezeu n-are alt lăcaş nici altă casă mai dragă decât 
trupul omului. Deci, de va vedea că-l iubiţi cu toată inima, el 
va trimite spre voi puterea sfântului şi de viaţă făcătoriului duh 
şi-şi va face lăcaş întru voi şi veţi câştiga viaţa şi traiul carele nu 
va avea sfârşit niciodată. 

Aşijderea, iubiții miei, deaca întraţi în sfânta biserică, voi vă 
rugaţi şi faceţi slijbă cu cântări şi cu cântece sufleteşti. lar nu vă 
lăudaţi, nici ziceţi că „noi suntem îngăduitori lui Dumnezeu şi- 
i facem lucrurile lui“, iar deaca eşiţi din biserică, voi nu faceţi 
ce-aţi făgăduit lui Dumnezeu că-i veţi face, ci alte gâlcevi faceţi, 
şi vorbiţi unul pre altul de rău şi vă mâncaţi cu pizme şi cu 
mozavirii şi cu minciuni. Şi pentru căci nu slujiţi lui Dumnezeu 

în dreptate, pentru aceia umblaţi întru întunerec şi faceţi şi 
umpleţi voia pizmaşului şi a vrăjmaşului nostru (adeca a satanii), 
şi-l veseliţi, iar pre Domnul Dumnezeu şi mântuitoriul nostru 
lisus Hristos şi pre preacurata a lui maică voi întristaţi şi mâhniţi. 
Dar ce folos vă iaste, fraţilor, că, deaca întraţi în biserică, voi vă 
făgăduiţi că veţi face toate lucrurile cele bune, şi apoi nu le 
faceţi? Pentru aceia, fraţilor, rog pre dragostea domniilor voastre, 
să fiţi nevoitori, să umpleţi nevoinţele cele ce aţi făgăduit cătră 
Dumnezeu, ca nu cumva să fie făgăduinţele voastre de râs şi 
de bucurie vrăjmaşului nostru, ci, în loc de bucurie şi de râs, să 
adaogereţi plângere sufletească şi vărsare de lacrăme cătră 
Dumnezeu; şi, în loc de mâncare şi de băutură, postu şi răbdare; 
şi, în loc de odihnă, osteneală trupească şi priveghere de-a sta 
în picioare toată noaptea; iar în loc de pizmă şi de pohte, 
dragoste şi blândeţe şi oprire de toate răutăţile şi smerenie. Şi 
să iubiţi pre vecinii voştri, ca înşivă pre voi, iar hulele şi 
minciunile să nu să numească întru voi, precum zice apostolul: 
„Nici râsul şi glumile să nu între întru inimile voastre“, că acestea 
toate lucruri şi meşteşuguri dievoleşti suntu. Ci să ştiţi şi să 
pric&peţi, că diavolul iaste o hiară foarte zvăpăiată şi cumplită 
şi cu multă răutate rumpe şi sfărâmă pre cei ce-l iubescu şi fac 
lucrurile lui. Şi dintru-ntâi toate răutăţile face şi până acum tot 
cele rele să învaţă. Că răutatea cea veche nici într-un chip nu 
va putea fi bunătate noao, şi totdeauna munceşte cum va putea 
face să dăsparţă făptura lui Dumnezeu de la faţa lui cea sfântă 
şi luminoasă. lar voi, iubiții miei, în locul acestora adaogereţi 
liubov şi curăţie şi faceţi rugă cătră Dumnezeu, ca să vă trimiţă 
mila sa de la dreapta lui cea puternică şi biruitoare. Că mila lui 
Dumnezeu tare iaste şi vârtoasă şi poate sfărâma capul şarpelui. 

Aşijderea vă aduc aminte şi pentru curăţie, că curăţiia iaste 
un lucru mare. lar vedeţi, fraţilor, cum zise Domnul nostru lisus 
Hristos de Pavel apostolul, că zise: „O, Pavele, tu eşti vasul 
mieu cel ales şi vei să fii dus înaintea a împărați şi a vlădici 
pentru numele mieu, iar faţa ta nu să va ruşina înaintea lor“. 
Pentr-aceia, fraţilor, şi voi să aveţi curăţie şi dragoste, smerenie 

şi răbdare şi mai vârtos de toate cuvinte bune şi dulci şi plecate, 
ca să nu iasă niciodată mila lui Dumnezeu dintru voi. Că deaca 
să va dăzlipi mila lui Dumnezeu de la noi, decii şi faţa îşi va 
întoarce de cătră noi şi atuncea să va veseli diavolul. lar voi, 
fraţii miei şi unşii lui Dumnezeu, nu vă amăgireţi, nici vă uluiţi 
după cuvintele cele bârfitoare şi mincinoase ale oamenilor celor 
de nimic, ci vă apropiiaţi de omul ce să va teme de Dumnezeu, 
şi vă veţi învăţa şi voi de la dânsul a vă teme de Dumnezeu. Şi vă 
adunaţi toţi la un loc şi strigaţi cu glas mare, zicând: „Doamne, 
Doamne, păstoriul cel bun! Întoarce-ne cătră calea pocăinţei şi 
ne îndreptează pre cărările mântuirii!“ Şi atuncea, în rugăciunile 
voastre, eu, nevrednicul robul lui Dumnezeu, Niagoe, să nu fiu 
dăzlupit dentre voi, ca pentru rugăciunile voastre să afle şi sufletul 
mieu pre păstoriul cel bun al celor buni. 

Şi să nu ne înşălăm cumvaş, fraţilor, şi să mergem după 
basnele şi minciunile ereticilor, precum bârfescu ei şi nu cred 
că Dumnezeu s-au pogorât pre pământ şi fu şi Dumnezeu şi 
om, ci zic că nu s-au arătat cu adevărat (ci cu nălucire). lar noi 
să credem cu tot sufletul şi să mărturisim şi nu cu vreo părere 
cumvaş, ci cu toată adeverinţa, cum s-au arătat în lume şi pentru 
mila sa cea multă s-au pogorât pre pământ şi să întrupă din 
duhul sfântu şi din curată fecioara Maria şi fu om deplin şi 
Dumnezeu deplin. Om fu, ca pre om să izbăvească din 
întunsric, iar Dumnezeu fu, ca şi pre Adam să-l facă Dumnezeu 
şi să-l spăsească. Cum şi lucrurile lui îl arată şi-l mărturisescu, 
şi puterile lui cele dumnezeieşti cu socoteală învaţă că iaste 
Dumnezeu adevărat; iar patemele lui îl spun şi-l vădescu că 
iaste om deplin. Şi de va gândi cinevaş şi să va socoti în 
slăbiciunea cugetului său într-alt chip, acela greu va să fie 
întrebat şi ispitit în ziua cea groaznică şi înfricoşată a judecății. 

Dar deaca nu fu cu trup, Maria fecioara ce purta în pântecile 
ei şi pre cine vesti Gavriil, arhanghelul, că-i zise că iaste 
Dumnezeu? Deaca nu fu om, în iaste cine zăcu şi fu înfăşat în 
scutece? Şi deaca nu fu Dumnezeu, păstorii cui să închinară? 
Deaca nu fu om, losif pre cine obrezui? Şi deaca nu fu 

Dumnezeu, pentru a cui cinste mergea steaoa ceriului cătră 
dânsul? Deaca nu fu om, Maria pre cine aplecă? Şi de nu fu 
Dumnezeu, vrăjitorii cui aduseră daruri? Deaca nu fu om, 
Simeon pre cine inu în braţe? Şi de nu fu Dumnezeu, cui zise: 
„Acum, stăpâne, să mă slobozeşti cu pace?“ Deaca nu fu om, 
losif pre cine luo şi fugi în Eghipet? Şi de nu fu Dumnezeu, pre 
cine să umplu cuvântul, carele fu zis: „Din Eghipet chemai pre 
fiiul mieu?“ Deaca nu fu om, loan pre cine boteză? Şi de nu fu 
Dumnezeu, cui zise tatăl din ceriu: „Acesta iaste fiiul mieu cel 
iubit, de carele bine vuiu?“ Deaca nu fu om, cine să posti în 
pustie şi apoi flămânzi? Şi de nu fu Dumnezeu, îngerii din ceriu 
cui să pogora şi-i slujiia? Deaca nu fu om cine fu chemat la 
nuntă în Cana Galileiului? Şi de nu fu Dumnezeu, cine făcu 
apa vin? Deaca nu fu om, cine luo pâine în mână? Şi de nu fu 
Dumnezeu, cine sătură în pustie din 5 pâini şi din 2 peşti 5.000 
de oamini, făr' de mueri şi făr' de copii? Deaca nu fu om, în 
corabie cine dormi? Şi de nu fu Dumnezeu, cine opri valurile 
mării şi vântul? Deaca nu fu om, Simon fariseul cu cine mâncă? 
Şi deaca nu fu Dumnezeu, cine erta păcatele celor păcătoşi? 
Deaca nu fu om, cine şăzu la puț, de să odihni, fiind ostenit de 
cale? Şi de nu fu Dumnezeu, cine da samarinencei apă vie şi o 
vădi că au avut 5 bărbaţi? Deaca nu fu om, cine îmbrăca haine 
omeneşti? Şi de nu era Dumnezeu, cine făcea puteri şi minuni? 
Deaca nu fu om, cine scuipi pre pământu şi făcu tină? Şi de nu 
fu Dumnezeu, cine făcu pre cel ce să născuse orbu, cu ochi? 
Deaca nu fu om, cine lăcrămă la mormântul lui Lazar? Şi de nu 
fu Dumnezeu, cine învie pre cel mort de patru zile numai cu 
porunca? Deaca nu fu om, cine şăzu pre catâr? Şi de nu fu 
Dumnezeu, la a cui întâmpinare ieşiră năroadele cu slavă? 
Deaca nu fu om, ovrsii pre cine prinseră? Şi de nu fu Dumnezeu, 
cine porunci pământului şi dede pre aceia pre toţi cu feţele în 
jos? Deaca nu fu om, cine fu lovit cu palma preste obraz? Şi de 
nu fu Dumnezeu, cine tocmi şi vindecă urechia lui Malho, slugii 
arhiereului, carea o tăiase Petru? Deaca nu fu trup, cine răbda 
scuipire preste obraz? Şi de nu fu Dumnezeu, cine suflă preste 

fețele apostolilor duh sfânt? Deaca nu fu om, cine stătu la 
judecată înaintea lui Pilat? Şi de nu fu Dumnezeu, cine înfricoşă 
şi spăimântă noaptea în vis pre muiarea lui Pilat? Deaca nu fu 
om, pre cine dezbrăcă dorobanţii lerusalimului şi hainele lui le 
împărţiră ei adinsu ei-şi? Şi de nu era Dumnezeu, cum întunecă 
soarele, când era el pre cruce? Deaca nu era om, pre cruce 
cine stătu răstignit? Şi de nu era Dumnezeu, cine cutremură 
pământul din temeliia lui? Deaca nu fu om, ale cui palme şi 
talpe le pătrunseră cu piroane de fieru? Şi de nu fu Dumnezeu, 
cum să dăspică zăveasa bisericii în doao şi să sparseră pietrile 
şi să dăşchiseră mormânturile? Deaca nu fu om, cine strigă şi 
zise: „li, ili lama savahtani“, ce să zice: „Dumnezeule, 
Dumnezeul mieu, căci m-ai lăsat?“ Şi de nu fu Dumnezeu, 
cine zise: „Tată, iartă-i!“ De nu fu om, cine spânzură pre cruce 
cu tâlharii? Şi de nu fu Dumnezeu, cine zise tâlhariului: „Astăzi 
cu mine vei fi în raiu“? Deaca nu fu om, cui aduseră oţet şi 
hiiare să bea? Şi de nu fu Dumnezeu, al cui glas auzi iadul şi să 
cutremură? Deaca nu fu om, ale cui coaste să pătrunseră cu 
sulița şi eşi sânge şi apă? Şi de nu fu Dumnezeu, cine sparse 
porţile iadului şi rumse încuetorile şi lanţurile lui? Şi cu a cui 
poruncă eşiră morţii din mormânturi? Deaca nu fu om, apostolii 
pre cine văzură cându era încuiaţi în casa cea mai de sus? Şi de 
nu fu Dumnezeu, cum întră fiind uşile încuiate? Deaca nu fu 
om, Thoma ale cui rane de cue şi de suliță pipăi? Şi de nu fu 
Dumnezeu, cui zise: „Domnul mieu şi Dumnezeul mieu“? 
Deaca nu fu om, la marea Teveriadului cine mâncă? Şi de nu fu 
Dumnezeu, cu a cui poruncă să umplu năvodul de peşte? Deaca 
nu era om, pre cine văzură îngerii suindu-se la ceriu? Şi de nu 
fu Dumnezeu, ceriurile cui să dăşchiseră şi puterile cereşti cui 
să închinară cu frică şi tatăl cui zise: „Şazi de-a dreapta mea“, 
cum zice David: „Zise Domnul Domnului mieu, şazi de-a 
dreapta mea, i proci“? 

Dreptu aceasta, tu, fătul mieu, şi dumneavoastră, iubiții miei 
fraţi şi unşii lui Dumnezeu, de acestea să cade să vă ţineţi şi 
acestuia să credeţi. lar gurile eriticilor cele mincinoase şi 

bârfitoare să să astupe, că noi credem cu adevărat şi mărturisim 
a fi om deplin şi Dumnezeu desăvârşit, şi nu cu vreo îndoire 
cumva, ci cu toată adeverinţa, cum am zis şi mai nainte. lar cel 
ce va grăi şi să va îndoi, acela nu să va îndrepta întru împărăţiia 
ceriului, cum grăiaşte şi chir Athanasie Alexandreaninul: „Cum 
nu poate nimeni să caute cu un ochiu totdeodată în ceriu, iar 
cu altul pre pământ, aşa nici omul nu poate să să grijască şi de 
cele trupeşti, şi de cele sufleteşti. Şi cum nu poate să iasă din 
vâna unui izvor apă dulce şi amară, aşa nici omul nu poate să 
îngăduiască şi sufletului, şi să să grijască şi de ale trupului. Şi 
cum nu pot face mărăcinii măsline, aşa nici omul nu poate 
cerca şi cele cereşti, şi cele pământeşti“. Precum zice şi 
Dumnezeu: „Nimeni nu va putea sluji şi lui Dumnezeu şi 
Mamonului“, nici veţi putea şi lui Dumnezeu să slujiţi, şi cele 
trupeşti să le obârşiţi. Pentru aceia Pavel apostolul, auzindu şi 
ascultându acestea, să părăsi de toate gândurile şi cugetele cele 
trupeşti şi zice: „Pentru aceia m-am lăsat de toate, ca să aflu 
pre Hristos şi să împărăţescu cu dânsul“. lar cei ce au haine şi 
bucate, cu dânsele să să îndăstuleze, că cei ce vor să să 
îmbogăţească, aceia cad în cursele diavolului şi în pohte şi în 
gânduri făr' de măsură. 

Pentru aceia, fraţii miei, nu vă împletecireţi în lucrurile lumii 
aceştiia, ca să vă puteţi spăsi. Ce te ţine de dreptate şi de 
adeverinţă şi de dragoste şi de frica lui Dumnezeu, şi fii blând 
şi nepizmătareţ şi ascultătoriu şi răbdătoriu, şi uraşte cuvintele 
cele grozave şi scârnave, şi vei vedea pre Dumnezeu! Fie-ţi 
drag a te ruga de-a pururea, şi ţi să va lumina inima şi va vedea 
pre Dumnezeu. Uraşte pohta bucatelor, ca să nu te încungiure 
cumva patemile amalicului. Fii treazv în rugăciuni, ca nu cumva 
să te mănânce hiara. Fugi de vin, ca să nu te scapi de veseliia 
lui Dumnezeu. lubâşte săracii, ca să fii miluit. Pentru aceia 
iubeşte sfinţii, ca să te tragă pohta lor cătră bunătăţi. Adu-ţi 
aminte adeseori de moartea ta, şi nu vei greşi mult lui 
Dumnezeu. Adu-ţi aminte de împărăţiia ceriului, ca să te ducă 
cătră dânsa pohta ei. Adu-ţi aminte de matca focului şi de 

muncile cele cumplite, ca să urăşti lucrurile cele rele. Fii gata 
în toate zilele de întâmpinarea lui Hristos, că făr” de veste va să 
vie. În toate zilele te socotâşte de ce poruncă de ale lui 
Dumnezeu eşti lipsit şi totdeauna cugetă ce pohtă de ale trupului 
ai omorât şi dă laudă lui Dumnezeu că pentru a lui milă fu 
aceia. Nu gândi în firea ta că eşti îndreptat în niscare lucruri 
înaintea lui Dumnezeu, că iaste zis: „Când veţi face toate câte 
sunt poruncite, iar voi ziceţi: „Robi neharnici şi nevrednici 
suntem““. Nici să gândiţi şi să ziceţi: „De acum înainte noi 
suntem buni“, că nu te vor crede vrăjmaşii tăi, nici să te 
nădăjdueşti în trup. Cel ce să tme de draci, acela să arată 
chiiar că nu iaste într-însul frica lui Dumnezeu cu toată inima 
lui; iar cel ce se teme de Dumnezeu cu toată inima lui, acela 
iaste îndrăzneţ spre dânşii. Cel ce să laudă înaintea a mulţi, 
acela să arată că nu iaste frica lui Dumnezeu într-însul; iar cela 
ce va să să spăsească, acela tot de cele dumnizieşti să grijaşte 
şi toate pohtele calcă. Că cum iaste l&nia ajutor pohtelor, aşa 
iaste trezvirea putere bunătăţilor. Şi limba cea neînvăţată numai 
ce umblă tocând, că n-are bunătăţi dinlăuntru. Bunătatea face 
curăţie, iar mâniia cea iute face patime. Şi muma bunătăţilor 
iaste mila, iar umplerea răutăţilor iaste semeţiia. Inima cea 
împietrită face mânie, iar oprirea face linişte. Săturarea somnului 
face învierşunare pohtelor, iar spăseniia sufletului iaste 
priveghiiare cu seama. Mulțimea nălucirilor iaste somnul cel 
mult, iar floarea minţii iaste iar priveghiiarea întru rugăciuni. 
Somnul cel mult îngroaşă gândul, iar priveghiiarea îl supţie, 
însă aceia priveghiiare zicem, carea iaste pentru Dumnezeu şi 
să face în cântări şi în cântece duhovniceşti, iar într-alt chip 
mai bun iaste somnul cu tăcere decât priveghiiarea cu cuvinte 
dăşarte. Plângerea goneşte pohtele, iar râsul face dăzlupire de 
la Dumnezeu. A nu se înfiori omul, face smerenie, iar slava 
omului face nebăgare în seamă. Nemâniia face blândeţe, iar 
ţinerea de pizmă face răutate. Cel ce iubeşte lărgimea, acela 
gonâşte facerile de bine, iar strimtarea pleacă patemele. Dorul 
bucatelor hrăneşte patemele şi pohtele, iar oprirea şi ţinerea le 

goneşte. Împodobirea trupului iaste întortarea şi izvrătirea 
sufletului şi mârşăvirea sufletului; iar mârşăvirea trupului iaste 
înnoire sufletului. Obidele trupului suntu spăsire sufletului, 
îmfrumsiţarea trupului iaste cursa sufletului. A cugeta omul 
totdeauna cele cereşti face dragoste cu Dumnezeu, iar grijile 
lumii aceştiia gonescu facerile cele de bine. Cela ce-şi păzeşte 
gura, acela-şi rădică mintea sus la Dumnezeu. Vorbele cele 
multe aţâţă urgie şi mânie. Cel ce face pre voia vecinului, 
semnează că mintea lui vede bunătăţile, iar cel ce-şi face voia 
sa, semnează neînţelepţie. Învățătura cea cu frică păzeşte 
sufletul de toate răutăţile. vorbele cele lumeşti întunecă sufletul, 
iar iubirea lucrurilor lumii aceştiia dezlupeşte gândul şi cugetul 
de la Dumnezeu. Cel ce n-are îndârjire, acela vede pre 
Dumnezeu. Cela ce nu-şi va ispovedi cugetele, semnează şi 
arată că cearcă această slavă dăşartă şi spurcată; iară cel ce le 
va ispovedi la duhovnic, acela va goni pohtele. Că cum 
mănâncă rugina pre hier, aşa mănâncă şi pre om slava cea 
omenească, deaca i să va lipi inima de dânsa. Şi cum să înfăşură 
volbura sau curpenul de viţă şi piiarde roada ei, aşa, fătul mieu, 
piiarde trufiia şi mândreţele roada împăratului sau a domnului. 
Că plecăciunea cea înţeleaptă iaste mai întâi de toate bunătăţile. 
Şi izjdărârea tuturor patemilor iaste mâncarea cea preste sătul. 
lar sfârşitul răutăţilor iaste a gândi omul însuşi că iaste drept. Şi 
cum mănâncă carii copacii, şi gândacii îi fac fâr? de frunză, 
aşa şi pizma-i piiarde sufletul călugărului. A-şi pune cineva 
nădejdea pre Dumnezeu, face să rabde batjocurile fără întristare. 
A cugeta cineva să nu fie grăit pre nimeni de rău, face trufie. 
Nu te nădăjdui în puterea ta şi va fi ajutoriul lui Dumnezeu cu 
tine. Nu avea vrajbă cu nimini, că de vei avea, deacii nepriimită 
va fi ruga ta. lubeşte adeverinţa, că tot mincinosul iaste urât 
înaintea lui Dumnezeu. Păzeşte-ţi ochii, şi inima ta nu va vedea 
cele rele; că tot cel ce caută asupra muerii cu pohtă, preacurvie 
face. Fereşte-ţi auzul, ca nu cumva să-ţi câştigi sămânţa rea. 
Fugi de mincinosul şi ficleanul diavol. Aibi pace cu toţi ca să fii 
îndrăzneţ în rugăciunile tale. Nu pohti să auzi păcatele nici 

unui om, ca să nu să lipească vreunul de inima ta. Lucrează cu 
mâinile tale, ca să afle săracii pâinea ta, că şăderea făr' de lucru 
face moarte sufletului. Cei ce să roagă adeseori, acela îşi 
izbăveşte sufletul lui den toate răutăţile; iar care să leneveşte 
cât de puţinel, acela să face lăcaş dracilor. Când şăzi în chiliia 
ta, de aceste 3 lucruri te grijaşte: di rugă, de învăţătură şi de 
rucodelie. În toate zilele cugetă unde ai fost şi ce ai făcut şi 
cum vei să mori şi după moarte unde vei să mergi şi te ia aminte. 
Şi de-ţi vei aduce aminte că are cineva vreo părere rea pre tine, 
iar tu nu fii nebăgătoriu de seamă de aceia, ci pasă şi te împacă 
cu dânsul. Şi te păzeşte să nu te treacă vreun ceas făr' de rugă, 
că acestea aduc lumina în suflet. Şi de ai făcut lucruri bune, tu 
nu te lăuda, iar de ai făcut răutăţi multe, nu te îngrija de tot, ce 
numai să te părăseşti să nu mai faci şi te vei spăsi. De te vor 
învierşuna cugetele cele rele, tinde cătră Dumnezeu rugăciuni 
neîncetate şi te va odihni de dânsele. lar de te vor birui poftele şi 
pizmele pre inima ta, tu îţi ado aminte că toţi suntemu mădularile 
lui Hristos, şi toată cinstea şi ocara vecinilor noştri a noastră iaste, 
şi vor fugi de la tine. lar de va fi întrat în inima ta urgisirea şi 
iubirea de fraţi, tu-ţi ado aminte că pentru aceasta vei fi dat în 
mâinile diavolului, pizmaşii tăi, şi va fugi de la tine şi aceia. 

Acestea toate le socoteşte şi le gândeşte şi cu cele bune te 
îngrădeşte, iar cele rele tu le leapădă. Însă nu le vei putea socoti, 
deaca nu vei face cu dreptate lucrurile lui Dumnezeu. Că mai 
întâi de toate iaste tăcerea. Deci tăcerea face oprire, oprirea 
face umilinţă şi plângere, iar plângerea face frică, şi frica face 
smerenie. Smerânia face socoteală de cele ce vor să fie, iar 
acea socoteală face dragoste, şi dragostea face sufletele să 
vorbească cu îngerii. Atuncea va pricepe omul că nu iaste 
departe de Dumnezeu, şi cel ce va să fie într-o cinste ca aceasta, 
i să cade să n-aibă grijă nici de un lucru şi să urască lumea 
aceasta cu totul şi toate ale ei i procee. Deacii atunci să va 
învrednici de va petrece într-aceste bunătăţi care suntu de la 
Dumnezeu. 

Şi aceasta, fraţilor, încă socotiți şi luaţi aminte: că tot omul 

carele mănâncă şi bea preste măsură şi să amestecă în lucrurile 
lumii aceştiia, acela nu va veni în măsura lucrurilor acestora. 
Dar deaca-ţi iaste voia să aibi avuţii şi moşii şi vii, pentru căci 
nu te-ai însurat să-ţi fii luat muiare? Căci te amăgeşti şi te înşăli, 
căci nu socoteşti ca sămânţa ceia ce fu sămănată în mărăcini 
să împresoară şi nu face roadă, şi cel ce nu să va părăsi de 
acestea, pre Dumnezeu nu va putea cunoaşte. lată că rog pre 
tot omul, carele va să dea pocăință cătră Dumnezeu, să să 
ferească de băutura cea multă a vinului, că beţiia multă cursă 
are. Deci te păzeşte de înşălăciune şi de amăgitură. Până eşti 
în trupul acesta, nu le crede. Ci, fraţilor, să stăm în frica lui 
Dumnezeu şi să nu ne silim în războaie, că „nu iaste războiul 
nostru cătră trup şi cătră sânge, ci iaste cătră mai marii şi 
puternicii şi biruitorii acestui veac întunecat şi cătră duhurile 
cele rele ce sunt supt ceriu“. Să ne îmbrăcăm în armele 
bunătăţilor, pentru că osteninţa şi greutatea şi patima şi 
streinătatea şi lipsa pohtelor nu ne va păzi numai de săgețile 
diavolului, ce încă ne va face de vom fi moşteni şi împărăției 
ceriului. Pentru aceia să ne nevoim puţine într-acest veacu, ca 
să câştigăm împărăţiia ceriului. Că Hristos, dascălul şi 
învăţătoriul nostru, aşa au zis: „Nevoiţi-vă să treceţi prin porţile 
cele strimte şi pre căile cele de scârbă. Priveghiaţi dar în tot 
ceasul, că nu ştiţi când va veni Domnul nostru şi ne va afla 
dormind. Păziţi-vă să nu se îngreuiaze inimile voastre cu 
mâncări multe şi cu băuturi şi cu grijile vieţii şi traiului lumii 
aceştiia, şi să vă ajungă acel ceas şi vreme degrab' şi făr' de 
vâste. lată vă trimit ca pre nişte oi în mijlocul unor lupi. Nu 
strângeţi aur, nici argint, nici câte 2 haine. Nici vă fie frică de 
cei ce ucig trupul. Că am văzut pre sătana din cer căzând ca 
un fulger. lată v-am dat putere să călcaţi pre şarpe şi pre scorpie 
şi pre toată puterea diavolului“. 

Şi nu dede Domnul acesta putere numai apostolilor, ci o 
dede tuturor celor ce le iaste voia să să spăsească şi carii vor să 
urmeze lui şi să umble după poruncile lui. Vezi şi socoteşte că 
grăiaşte tuturor sfinţilor şi zice: „Voao v-am dat putere să fiţi fii 

lui Dumnezeu. Nu te t&me, turma cea mititea, că tatăl mieu voi 
să vă dea voao împărăţiia ceriului. Deci, vindiţi-vă avuţiile 
voastre şi daţi milostenie şi vă câştigaţi în ceriu comoară 
netrecătoare“. Deacii sfinţii lui apostoli şi ucenici, deaca făcură 
poruncile acestea, iar le zise Hristos: „Pacea mea o dau voao şi 
pacea mea o las întru voi, că cei ce păzeau pre mine, aceia 
păzescu poruncile mele. Şi voi merge eu şi tatăl mieu şi-mi 
voiu face lăcaş întru dânşii“. Şi arătând noao să răbdăm cu 
bărbăţie toate năpăştile şi scârbele şi războaele, care să vor 
scorni asupra noastră, zise: „În lume cu scârbe veţi fi; ci 
îndrăzniţi, că eu am biruit lumea. Voi sunteţi cei ce aţi răbdat 
cu mine în năpăşti. Eu învăţ pre voi, cum au învăţat şi pe mine 
tatăl şi mi-au făgăduit împărăţia, ca să mâncaţi şi să beţi la 
masa lui“. lar acestea nu zice tuturor, ce numai celor ce vor 
răbda năpăştile şi scârbele, cu răbdare bună. Că, mergând însuşi 
de a sa bună voe cătră sfintele lui patemi, zise: „Cel ce va vrea 
să mănânce şi să bea la masa mea, să meargă cu mine la patime“; 
cum am zice „să moară şi acela lumii, pentru poruncile mele“. 
Acestea auzind Pavel apostolul, toate cugetele cele trupeşti le 
lepădă şi începu a îndrăzni şi a zice: „Eu lui Hristos m-am 
răstignit şi de acum nu mai trăescu mie, ci Hristos trăiaşte în 
mine“. Că, cât umblăm în trup, morţi suntem păcatului. Că zice: 
„Cei ce ş-au răstignit trupurile lui Hristos, cu pateme şi cu pohte, 
şi de vom şi muri cu dânsul, vom vieţui pentru dânsul. Şi de 
vom răbda, vom şi împărăţi cu dânsul; iar de ne vom lepăda de 
dânsul, şi el să va lepăda de noi“. Dar carele iaste cel ce să 
leapădă? Acela iaste carele umblă după pohtele trupeşti. Că 
acesta nu numai au spurcat botezul cu lucrurile hicleanului 
diiavolu, ci lipsindu-să de lumina raiului, de la masa cea 
dumnezeiască gonit fiind, s-au şters din cartea vieţii. Domnul 
Hristos, pentru multa dragoste ce are cătră noi, ne-au dat şi 
pocăință tocma pân” la moarte. Că de n-ar fi fost pocăinţa, nu 
s-ar fi spăsit nici un om. Deacii, fraţilor, deaca vom să ne spăsim, 
noi să ne pocăim până suntem vii si să plângem şi să ne spălăm 
ranele cele spurcate ale inimii. Că la judecata cea groaznică şi 

înfricoşată vor să să arate lucrurile cele rele ce sunt întru noi. 
Că acolo să va apropiia Dumnezeu şi va veni, de va şădea pre 
scaunul slavei lui, şi să vor aduna înaintea lui toate limbile şi să 
vor vedea toţi den lumânările lor. Deacii, cel ce nu-şi va fi 
câştigat untudelemnu, i să va stinge lumânarea şi acela va merge 
întru întunerecul cel osebit. Pentru aceia, fraţilor, să ne nevoim 
să ne umplem vasele de untdelemnu, să nu auzim zicându-ne: 
„Eu nu ştiu pre voi“. Vasul iaste pocaianiia, iar untudelemnu, 
lucrurile cele bune. lar lumânarea cea luminoasă iaste sufletul 
cel sfânt. lani dar, fraţilor, să ne nevoim, că s-au apropiiat ziua. 
Fericit iaste omul cela ce să grijaşte în toate zilele şi în tot ceasul, 
căci când să coasce roada, atuncea iaste vr&mea secerişului. 
Deci spăsit iaste cel ce-şi va spăsi roada, că o vor aduna îngerii 
în jitniţa cea de veci, iar celor ce vor fi ca mine, o, ce amar şi ce 
nevoe! Cum am zice plevelor, că pre acela focul le va moşteni. 
Ni dar, fraţilor, să fugim de lume şi de toate câte sunt ale lumii, 
ca să fim moşteni binelui aceluia, care ochiul nu au văzut, 
ureche nu l-au auzit, nici la gând şi la inima omului n-au întrat, 
cele ce au gătit Dumnezeu celor ce-l iubescu. De acum, fraţilor, 
într-acestea petreceţi, acestea va învăţăţi şi nu vă uluireţi, ca să 
ne învrednicească Dumnezeu ziua şi noaptea poruncilor lui şi 
să ne spăsească împărăției cei cereşti, cum zice şi rândureaoa 
cea cu cuvinţele dulci, Zlatoust: 

„Când vor sta toţi sfinţii de-a dreapta lui Dumnezeu şi să 
vor veseli şi să vor încorona şi vor împărţi slava lui Dumnezeu, 
iară eu singur voiu fi osândit întru întunerecul cel osebit şi în 
focul cel nestinsu, carele iaste gătit diavolului şi îngerilor lui. 
O, vai de noi, suflete, vai de noi! Decii atuncea ce vom mai 
face? Când vei vedea pre toţi sfinţii şi pre toţi drepţii întru 
împărăţiia ceriului şi în slavă mare, iar tu ticăloase vei fi tras 
făr' de milă în munca cea de veci. Atuncea te vei lovi cu 
palmele preste obraz şi cu lacrăme de amărăciune vei zice: 
„Spăseşte-te, despuitoare stăpână şi pururea fecioară Marie, 
născătoarea lui Dumnezeu, sprijinitoarea şi ajutătoarea tuturor 
creştinilor! Spăseşte-te, cinstită şi de viaţă făcătoare cruce, cu 

carea s-au dat viaţa a toată lumea! Spăsiţi-vă, toate puterile 
cereşti, îngerii şi mai marii îngerilor! Spăseşte-te şi tu, cinstite 
proroace şi botezătoriul lui Hristos! Spăsiţi-vă, apostolilor, 
prorocilor, mucenicilor şi alţi sfinţi şi di Dumnezeu purtători 
părinţi toţi! Spăseşte-te şi tu, frumosule raiu, den carele eu, 
ticălosul, vai de mine, fuiu încuiat den afară şi pre dreptul 
fuiu judecat gheenii, că judecata lui Dumnezeu iaste dreaptă. 
Ci şi eu, încă după cum nu mi-am gătit lucrurile, aşa m-am şi 
judecat şi am luat şi plată”. 

Ca acâstea cuvinte şi altele multe vei zice atuncea şi tot în 
zadar vor fi, şi nici de-o folosinţă nu-ţi vor fi. Ci, o, suflete, mai 
nainte de acel ceas înfricoşat, te întoarce cătră Dumnezeu şi 
zi: „Doamne, Dumnezeul mieu, întoarce cătră pocăință, 
păstoriule cel bun, pre cela ce am pierdut ceasul acela şi nu 
mă lăsa să pieiu până în sfârşit, ce-mi dă vreme de pocăință şi 
mă miluiaşte după mila ta cea mare, că tu singur eşti unul 
îndurătoriu şi mult milostiv, si ţie trimitem în sus slavă, cu făr' 
de începutulu-ţi tată şi cu preasfântul şi bunul şi făcătoriul de 
viiaţă duh, acum şi pururea şi în vecii vecilor, amin“. 


II. ÎNVĂȚĂTURĂ A ACELUI NEAGOE VOEVOD CĂTRĂ FIIU-SĂU 
THEODOSIE ŞI CĂTRĂ ALŢI DOMNI, CĂTRĂ TOŢI. AŞIJDEREA 
CĂTRĂ PATRIIARŞI, CĂTRĂ VLĂDICI, CĂTRĂ EPISCOPI, CĂTRĂ BOIARI 
ŞI CĂTRĂ EGUMENI, CĂTRĂ BOGAŢI ŞI CĂTRĂ CEI SĂRACI. SPUNERE 
ŞI ÎNCREDINȚARE PENTRU FRICA ŞI DRAGOSTEA LUI DUMNEZEU 


Slovo 5! 


Zice dumneziiasca Scriptură: „Dă pricină înţeleptului şi mai 
înţeleptu va fi; învaţă-l şi să va alătura să asculte“. Dreptu aceia, şi 
eu mă nevoiiu iarăşi cătră dragostea domniilor voastre, să vă aduc 
aminte şi să ne înnoim omul cel dinnăuntru. Şi acum îndrăznescu 


" Se vede de aici că numerotarea capitolelor ţine seama şi de 
subîmpărţirile notate marginal cu cerneală roşie. Aşa se explică de ce după 
„Capul 1” urmează „Slovo 5”. Acelaşi este cazul în continuare şi explică de 
ce numerotarea capitolelor dată de noi nu coincide cu aceea din manuscris. 

avă scrie pentru că nu mă poci sătura de dragostea şi de dulceaţa 
voastră. Ce însă şi domniilor voastre să nu vă fie cu greu, tuturor 
câţi sunteţi unşii lui Dumnezeu şi împărați creştineşti şi domni, 
pre carele va alege Dumnezeu şi va da în mâna lui să păzească 
turma cea împărătească a lui Hristos, sau dumnezieştilor părinţi şi 
patriarşi ai lumii şi mitropoliţii, carii suntu păstori şi arătători de 
l&ge, sau egumenilor şi duhovnicilor, carii sunt pen mănăstiri şi 
pren lavre. Aceştea sunt următori lui Hristos şi păstori turmei lui, 
cărora le-au dat Dumnezeu după cât le-a fostu puterea. Şi câţi 
suntu puşi de împărați şi de domni să fie biruitori pre suptu biruinţa 
lor, măcar de ar fi neguţători, măcar plugari, măcar bogaţi, măcar 
săraci, toţi să cheamă stăpâni caselor lor. 

Pentru aceia, împărații şi domnii cu multă frică şi cu mult 
cutremur vor să dea seamă înaintea lui Hristos Dumnezeu 
pentru lucrurile ce au făcut în vremea împărăţiilor lor şi a 
domniilor lor, în ce chip au slujit lui. Aşijderea vor să dea seamă 
cei bogaţi, cum ş-au dat şi ş-au împărţit avuţiile pre dreptate şi 
făr' de făţărnicie. lar patriarşii şi mitropoliţii şi episcopii vor să 
dea seamă înaintea lui Dumnezeu de biserici şi de turma lui 
Hristos, care sunt date pre mâinele lor şi cum vor fi mărturisit şi 
vor fi vestit făr' de ruşine numele lui Dumnezeu. Aşijderea şi 
egumenii şi duhovnicii şi cărturarii vor să fie întrebaţi înaintea 
Domnului Dumnezeu de grija lumii aceştiia şi bogaţii şi săracii 
toţi vor să dea seamă de faptele lor la îndreptarea lui Dumnezeu, 
unde şi îngerii cei fără de păcate şi nevinovaţi încă vor sta cu 
frică şi să vor cutremura. Deci ia luaţi aminte, fraţilor, şi socotiți, 
dascalilor, şi vedeţi ce tocmeală ne-au dat noao Dumnezeu 
într-această lume înşălătoare şi apoi iaste fără nici un temeiu, 
ce numai ce ne iaste ispitire, ca să vază cum ne vom nevoi şi 
ne vom osteni să păzim turma lui. 

Că şi pre mine încă m-au ales Dumnezeu cu socoteala milii 
sale şi m-au pus păstor turmei sale, iar eu fuiu făr” de pricepere 
şi slab şi-mi dedi trupul tot spre lene şi spre odihnă şi spre trufie 
şi nu putuiu pricepe că acest dar şi cinste ce mi le dede acum 
într-această viaţă scurtă şi trecătoare, el mi le-au dat într-o ispită, 


145 


—— Neagoe Basarab — 


ca să mă vază ce păstoriu voi fi şi cum voiu paşte turma lui. lar 
eu nu cunoscui cărările Domnului, ce mi să lunecă firea în 
beţii şi în ospeţe şi în lăcomii şi într-alte lucruri, carele nu mi să 
cădea, nici să cuviniia, nici Dumnezeu nu le iubeşte. Pentru 
aceia, rămaş de turma lui, însă tot mă rog despuitoriului şi 
stăpânului mieu, lisus Hristos, zicând: „Doamne, Dumnezeul 
mieu, nu mă dăzlupi, nici mă lepăda de la luminata faţa ta!“. 

lată, că vă aduc aminte, fraţilor şi următorii lui Hristos şi păstorii 
turmei lui, să nu vă zminţiţi întru leneviia voastră, nici să să 
îngreuiaze inimile voastre cu mâncări multe şi cu beţii, ca mine, 
ce neîncetat faceţi voia lui Dumnezeu şi iubiţi dreptatea lui, cum 
zice prorocul: „Împărţi şi dede săracilor. Dreptatea lui trăiaşte în 
vecii vecilor“. Deci şi voi să vă chemaţi priiatenii lui Dumnezeu 
şi moşteni împărăţii lui cei cereşti. lar de să va da cineva pre sine 
în odihna trupului şi-şi va umplea voia inimii sale cu mânie, cu 
nebăgare de seamă, cu negrijă, cu nefrica lui Dumnezeu, unul 
ca acela nu va întra întru bucuriia Domnului său, unde au gătit 
drepţilor şi celor ce-l iubescu. Şi pentru mândriia şi trufiia veacului 
acestuia nu să va număra cu oamenii, nici cu domnii, ci ca un 
dobitoc să va chema. Că cela ceva să să facă soţ veacului acestuia 
şi iubeşte lipsa sufletului în ospeţe şi în beţii, acela să va trece cu 
veacul acesta şi ca umbra să va duce, şi slava lui ca fumul va 
peri. lară cel ce să va împreuna bunătăţilor dumnezieşti, acela 
va lua viaţa şi traiul cel vecinic şi netrecătoriu. Că rădăcina 
bunătăţilor iasti dulceaţa lui Dumnezeu. 

Că mulţi împărați şi domni zic că „cu nevoe să ţin împărăţiile 
şi domniile, pentru aceia nu putem sta să ne rugăm şi să ne 
postim şi să ne ţinem în curăţie, nici putem merge la biserică, 
că avem multe griji de împărăţii şi de domnii, de soli şi de 
judecăţi şi alte lucruri multe avem, ale împărăţiilor şi ale 
domnilor, să le umplem. Şi milostenie încă am fi făcut şi am fi 
dat celor ce venea şi cerea pentru numele lui Dumnezeu; ci tot 
pentru acele valuri noi nu putem să-i miluim, şi mulţi săraci şi 
mişei zac goli şi urgisiţi prin gunoae. Şi de multe răutăţi şi nevoi 
ce le sunt asupră, ei nu pot să vie la noi să-i miluim, iară noi 

încă nu putem să le trimitem milă“. Dar pentru ce? Pentru ce 
nu avem dragoste cătră Dumnezeu, ci gândim tot cele deşarte! 
Şi zicem că avuţiia noastră, multe lucruri de-ale împăraţilor şi 
de-ale domniilor noastre vom să le tocmim şi să strângem încă 
şi mai multă avere, că ne va trebui odată! 

Mulţi patriarşi şi mitropoliți zic că: „Nevoe ne iaste a păzi 
cele dumnezieşti şi să mărturisim numele Domnului; şi nu putem 
să ne postim, nici să ne rugăm, nici să stăm în biserică toată 
noaptea în bdenii, că avem multe lucruri lumeşti şi judecăţi. Şi 
am face şi milostenii, ci ne temem; că avem să umplem multe 
lucruri cu avuţiia noastră, şi nu ştim dar de ne vor scoate din 
patrierşii şi din vlădiciile noastre. De-aceia ne silim şi ne grijim 
să strângem avuţie multă, să ne fie la vreme de lipsă şi să avem 
din dăstul de unde mânca şi de unde bea“. 

Mulţi egumeni şi duhovnici şi cărturari zic: „Greu ne iaste 
traiul călugărescu şi suntem însărcinaţi, şi cu multă nevoinţă 
ţinem credinţa creştinească, şi nu putem să ne postim şi să stăm 
pururea pre rugă şi să lăcuim pren pustii şi pren peştere. Şi 
milostenie încă ar trebui să facem, ce noi suntem nişte oameni 
săraci şi nu avem venit nici de o parte, ci numai de-abiia ne 
ajunge pre sărăciia noastră. Deacii ne va ajunge vreme de 
bătrân€ţe, ci ce vom agonisi acum, vom să ţinem să ne fie la 
bătrâneţele şi la slăbiciunea noastră?. 

Mulţi din boiari şi din bogaţi zic, şi din slujitori şi din 
neguţători: „Cu nevoe iaste a ne ruga lui Dumnezeu şi a umplea 
voia lui, că suntem datori să cercăm şi să facem toate cele 
pământeşti. Şi milostenie încă am fi făcut, ci ni temem ca nu 
cumva să ni să ia boeriile, deacii să rămânem săraci, sau să va 
mâniia Domnul nostru pre noi, ci ne va prăda, sau vom pribegi 
într-alte ţări şi nu vom avea ce cheltui ci vom rămânea săraci“. 

Mulţi săraci zic: „Noi de-abiia câştigăm cât mâncăm noi, 
dar milostenie de unde vom să dăm?“ 

Aşijderea şi noi, fraţilor, toţi zicem aşa. Dar pentru ce zicem 
aşa? Pentru că nu avem dragoste cătră Domnul nostru lisus 
Hristos. Că şi împărat, şi domn, şi patriarh, şi mitropolit, şi 

egumen, şi duhovnic, şi judeţ, şi bogat, şi sărac, câţi ne aflăm, 
de nu iubim pre Dumnezeu, noi toţi zicem aşa: că ne iaste voia 
să strângem avuţie multă, să ne fie când ne va trebui. Şi nu 
iubim pre Dumnezeu cu toată inima, ci iubim avuţiia şi n-avem 
dragoste cătră Hristos. Că de am fi iubit pre Dumnezeu cu toată 
inima, cum iubim avuţiia, sau cum şi el însuşi ne-au iubit pre 
noi; ci nu iubim pre Dumnezeul nostru cu toată inima noastră, 
ci iubim obiceiurile şi năravurile noastre cele rele. Deci, câţi 
iubescu obiceiurile şi năravurile lor, aceia nu să cheamă robi 
lui Hristos ci să cheamă robi năravurilor lor. Că toate oiceiurile 
şi năravurile omului suntu spre folosul şi ajutoriul păcatelor şi 
a face păcatul iaste un lucru cu dulceaţă şi cu veselie, iar a-l 
curăţi iaste cu nevoinţă şi userdie multă. Cum făcu şi David, că 
numai într-o noapte greşi, iar apoi în toate nopţile îşi uda 
aşternutul cu lacrămile sale, cum zice şi la Evanghelie: „Cel ce 
face păcat, acela iaste rob păcatului“. Dar pentru ce? Pentru că 
răbdarea tinereţelor, mare bucurie şi veselie iaste bătrâneţelor, 
iară nerăbdarea tinereţelor şi umplerea voilor iaste multă scârbă 
şi întristăciune bătrâneţelor. Şi căutaţi, fraţilor, de vedeţi cum 
zice şi sfântul loan Zlatoust pentru această lume deşartă şi de 
nimica, că zice aşa: „Că toată lumea aceasta stă înaintea lui 
Dumnezeu, ca cum stă o picătură de ploae în straşina unii case“. 
Deci, amar ţie, o, ticăloase oame! Dar deaca vreme ce stă toată 
lumea înaintea lui Dumnezeu, ca o picătură de ploaie în straşina 
casei, dar de un om singur, ce să va alege înaintea lui? lar Sfânta 
Scriptură cum zice? lar noi nici într-un chip nu vom să ne 
aducem aminte de acestea, ci tot ne nevoim şi muncim să 
strângem avuţie multă. Pentr-aceia cel ce strânge avuţie foarte 
multă, acela nu să cheamă creştin, ci să cheamă hrisolatac, 
adecă slujitor aurului. Şi când socotim şi zicem că la vremea 
de nevoia noastră ne va fi avuţiia de folos, dar ce folos vom 
dobândi şi vom avea de la avuţiia cea multă, când să va 
dăspărţi sufletul de trup, ca cum să desparte un priiaten de alt 
priiaten şi lasă toate: pre tată-său şi pre mumă-sa, fraţii şi 
surorile, feciorii şi fetele şi alte rudenii toate? Şi toată averea 

câtă au câştigat cu minte nesocotită şi neînţeleaptă şi o au 
ţinut cu multă scumpete şi-o lasă şi aceia, cum zice prorocul: 
„Strânge şi nu ştie cui strânge“. Acelea toate le lasă sufletul. Şi 
încă nu numai atâta ce lasă, ci încă lasă tocma şi ce au avut 
mai iubit şi mai drag: lăcaşul lui, adecă trupul. Deacii, de 
acolea să duce în sus, cătră vămile cele înfricoşate, unde suntu 
oamenii cei nevăzuţi. Şi nu ne vom cunoaşte cu dânşii şi acolo 
vor fi cumpenele cele drepte şi nefăţarnice. Deacii, când să 
va întoarce de la vămile cele înfricoşate şi va fi tras făr' de 
milă, ca să nu mai vază deacii faţa lui Dumnezeu cea luminată 
şi bună, ce grijă mai mare şi nevoie mai rea şi mai cumplită 
va fi atuncea, carea noi nu o am gândit, nici o am cugetat? 
Dar unde ne vom afla atuncea, cându vom rămânea săraci şi 
lipsiţi de faţa lui Hristos şi să nu mai vedem niciodată lumina 
lui? Atunce va fi jale şi frică mare şi nici de un folos nu ne va 
fi. Deci, fraţilor, dar căci vom plânge atunce toate neamurile 
şi vom zice aşa: pentru aceia vom plânge, că n-am avut 
dragostea lui Dumnezeu în inimile noastre şi nu ne-am adus 
aminte că vom să ne dăspărţim de faţa cea bună şi luminată a 
Domnului nostru lisus Hristos şi n-au dorit inima noastră să 
vază pre Dumnezeu şi să să îndulcească de dânsul. 

Că de am fi avut dragoste cătră Dumnezeu, noi ne-am fi 
adus aminte de dăspărţirea noastră de cătră dânsul, şi de 
răspunsul şi seama ce vom să dăm atunce, şi cătră cine vom 
alerga. Şi n-am fi plânsu atâta; ci ne-am fi rugat cu uşurare şi 
am fi zis: „O, despuitoare, stăpâne, împărate atotţiitoriule, 
înduratule şi de oameni iubitoriule Doamne! Dar dărui-ne-vei 
noao să vedem faţa ta cea bună, şi să ne îndulcim noi, robii tăi, 
de dânsa, au fi-vom lipsiţi de ia? Că toţi sfinţii tăi îngeri şi mai 
marii îngerilor de la tine s-au luminat şi cu hrana cea cerească 
de la tine se-au îdulcit şi se-au înfrumsiţat; şi preacuvioşii tăi 
se-au bucurat cu drepţii, şi sfinţii mucenici s-au încorunat; şi 
împărații cu domnii şi patriarşii cu mitropoliţii, nebăgând în 
seamă lucrurile pământeşti, au urmat ţie. Pentru aceia s-au 
chemat priiatenii tăi. Şi egumenii cu duhovnicii şi cu cărturarii 

lăcuindu prin pustii şi prin peştere strimte, cu fieri rele şi 
cumplite, pentru aceia au dobândit viaţa cea de veci. Aşijderea 
bogaţii şi săracii necruţându-şi trupurile lor, ce cu nevoinţă şi 
cu dragoste au stătut în picioare şi s-au rugat ţie, dreptu aceia 
le zicem că suntu îngăduitorii tăi. Pentru căci? Pentru că nici 
de un lucru de ale lumii nu s-au grijit, nici s-au nevoit, ce numai 
pre tine te-au iubit şi de la tine s-au luminat“. 

Pentru aceia, dascalilor şi fraţilor, socotiți şi luaţi aminte de 
vedeţi: mai bine ne iaste să slujim totdeauna duşmanului nostru 
diavolului cu grijile lumeşti, au mai bine iaste să slujim şi să 
urmăm cu trai bun şi cu viaţă curată priiatenilor noştri, carii au 
fostu mai denainte de noi? Ce iani să plângem aici puţine! şi 
acolo să ne veselim mult în veci cu Domnul nostru lisus Hristos 
şi să nu fim niciodată dăspărţiţi de faţa dumneziirii lui. Că iată 
acei împărați şi domni, patriiarşi şi vlădici, egumeni şi duhovnici, 
bogaţi şi săraci, carii fură zişi mai sus, cum nu băgară în seamă 
măriile şi cinstile pământeşti. Pentru aceia au văzut şi faţa cea 
luminată şi dulce a Domnului nostru lisus Hristos. lar noi 
n-avem dragoste cătră dânsul: dar pentru căci zic împărații şi 
domnii că iaste lucru greu şi cu nevoe a ţinea împărăţiile şi 
domniile; patriarşii şi vlădicii zic că iaste nevoe a păzi patriersiile 
şi vlădiciile; egumenii şi duhovnicii zic că cu mare nevoinţă 
ţinem cinul călugărescu. 

Şi mulţi den oameni îşi duc firile şi cugetele de şi le întind în 
multe părţi: unii laudă curăţiia, alţii laudă postul şi oprirea, iar 
unii milosteniia şi smereniia, iar alţii laudă răbdarea şi ascultarea. 
Pentr-acdia ştim şi noi că acslea sunt toate bune. Însă aceste 
bunătăţi, toate, de unde vin? Vin de la Domnul nostru lisus 
Hristos. Căci că cel ce are minte curată, care iaste temeliia şi 
urzeala tuturor lucrurilor celor bune, nu caută numai spre curăţie 
şi spre post, spre rugăciuni, spre oprire şi spre smerenie, sau 
să-şi întinză mintea şi gândurile spre multe lucruri şi în multe 
chipuri. Ce lasă acestea toate, şi-şi rădică mintea şi gândul în 
sus, şi să îmbracă în dragostea lui Hristos ca într-o za. Şi acela 
nu să grijaşte de împărăție, nici de domnie, nici de patrierşie, 

nici de vlădiciie, nici de egumenie, nici de nici un lucru câte 
sunt pământeşti, de care ne grijim şi ne nevoim noi, ce numai 
ce iubescu pre Domnul Dumnezeu, cu tot sufletul. Că mare 
lucru iaste a iubi omul pre Dumnezeu cu tot sufletul; căci că şi 
singur Domnul nostru lisus Hristos, cându întrebă pre iubitul 
mai marele ucenicilor săi, pre Petru apostol, nu-l întrebă nici 
de rugăciune, nici de postu, nici de oprire, nici de smerenie, 
nici de răbdare, nici de curăţie, nici de milostenie, ce numai 
ce-i zise: „Petre, dar iubeşti-mă?“ lar el răspunse şi zise: 
„Adevărat, Doamne, tu ştii toate. Tu ştii că te iubescu“. Că ştiu 
Hristos, că de-l va iubi cu toată inima, decii toate bunătăţile să 
vor pogări pre dânsul: şi postul, şi rugăciunea, şi curăţiia, şi 
ascultarea, şi răbdarea. 

Drept acsia şi noi, deaca vom iubi pre Dumnezeu cu tot 
sufletul, mila lui Hristos să va pogori pre noi, de la dreapta lui 
cea biruitoare, şi postul, şi ruga, şi curăţiia, şi oprirea, şi 
smereniia, şi milosteniia, şi răbdarea, şi ascultarea. Că toate 
bunătăţile în mâinile lui suntu. Pentr-aceia să nu ne întindem, 
nici să ne răsfirăm cugetele noastre prentr-alte părţi, ci numai 
să le urcăm la îndurătoriul Dumnezeu, de la carele vine toată 
mila, ca să împărăţim cu dânsul, în vecii vecilor amin. 


III. CARTEA LUI NEAGOE VOEVOD CĂTRĂ CHIR VLĂDICA MACARIE 
ŞI CĂTRĂ ALŢI EGUMENI ŞI IEROMONAHI ŞI PREOŢI ŞI CĂTRĂ TOT 
CLIROSUL, CÂNDU AU ÎNGROPAT A DOAO OARĂ, ÎN MĂNĂSTIRE 
LA ARGEŞ, OASELE MUME-SEI, DOAMNEI NEAGĂI, 
ŞI ALE COCONILOR LUI, PETRU VOEVOD ŞI IOAN VOEVOD, 
ŞI A DOAMNEI ANGHELINII. CU CUVINTE 
ŞI ÎNVĂȚĂTURI DE UMILINŢĂ 


Cuvântul al şaselea 


Cela ce eşti cu mila şi cu darul lui Dumnezeu ales şi pus 
înaintea noastră, de ne luminezi şi ne străluceşti ca razele 
soarelui, ca să ne arăţi şi să ne înveţi calea lui Dumnezeu şi 
noao, preaiubite părinte, chiar vlădico Macarie; aşijderea şi 

voi, părinţi, carii sunteţi cu aceiaşi milă a aceluiaşi Dumnezeu 
aleşi, şi egumeni din sfintele mănăstiri şi lavre, şi pentru 
dragostea lui Hristos aţi lăsat hrana veacului acestuia şi aţi pohtit 
să dobândiţi faţa lui Dumnezeu cea bună şi să ajungeţi viaţa 
cea de veci, deci şi Dumnezeu încă iaste multu milostiv şi bun, 
ci să vă dea după mila lui, să nu să lipsească pohta voastră de 
vederea lui; şi voi, preoţilor şi slujitorii bisericii, carii slujiţi 
sfintelor mănăstiri, să priimească Dumnezeu pohta şi osteninţele 
voastre şi să înfloriţi în ceriu în veci ca crinul. Aşa şi voi, 
boiari mireni, bogaţi şi săraci, bărbaţi şi mueri, pentru că toţi 
dorescu şi pohtescu să dobândească milă de la Dumnezeu şi 
toţi vor dobândi. 

Drept acsia, o, bunul mieu părinte, chir Macarie, şi voi, 
iubitorii de Hristos, cinstiţi egumeni, şi voi, fraţilor preoţi şi 
posluşnici, carii totdeauna lăudaţi pre Dumnezeu, aşijderea şi 
voi toţi câţi sunteţi buni slăvitori creştini şi vă chemaţi mireni şi 
aduceţi şi voi pohvală lui Dumnezeu în toată vremea, să dea 
Dumnezeu să nu să dăspartă slava lui de la voi! Şi pre mine 
ticălosul, încă mă ascultați cu uşurare, şi cuvintele mele le auziţi 
şi le priimiţi făr' de dosădire, că am să vă rog şi să vă spuiu un 
dor al inimii mele, foarte amar şi cu foc. Ci să mă ertaţi într-acest 
ceas că am puţinele cuvinte să vorbescu cătră oasele maicii 
mele. Dreptu aceia mă ertaţi toţi păgânii şi fraţii miei, că făr! de 
ertăciunea voastră nu voiu putea grăi. 

Acum, O, maica mea şi născătoarea mea, iau iertăciune de 
la părinţi şi de la fraţi, că voiu să încep a grăi cătră tine cu 
multe lacrămi şi cu grele suspini şi nenumărate. Ci te rog să mă 
asculţi cu dragoste, că voi să îndrăznescu să fac oraţie cătră 
oasele tale cele ostenitoare. O, maica mea şi dulceaţa inimii 
mele şi roaba Dumnezeului mieu, Neago, câtă dosadă ai avut 
pentru mine, fiind multă vreme sărcinată cu mine, ziua şi 
noaptea; şi încă nu numai zioa şi noaptea, ci în toată vremea şi 
în tot ceasul ai fostu însărcinată şi împovărată cu trupul mieu, 
până în vremea ceia ce-ţi veni porunca lui Dumnezeu să mă 
naşti. Atunce, o, maica mea, atâtea griji şi scârbe ai avut, câte 

ai avut şi la moarte-ţi. Decii, cu porunca lui Dumnezeu, adaose 
sfinţiia-sa ţie viaţă şi mie naştere. Şi după aceia încă mai multe 
osteninţe şi scârbe ai petrecut pentru mine, cât stau şi eu de mă 
mir de mulţimea lor. Şi nu pociu să socotescu şi să număr 
osteninţele tale, cât te-ai ostenit pentru mine. Ce numai ce ştiu 
pe albină, că să osteneşte şi ia multu, că acsia niciodată de 
dulceţile florilor nu să poate sătura nici de osteneală. Aşijderea 
mi să pare să fie ia mai ostenitoare şi decât alte pasări, ce însă 
socotiiu şi chibzuiiu că aceia numai ziua ce să ostenâşte, iar 
noaptea ia se odihneşte şi să răpaosă; iar pre tine, o, draga mea 
maică, eu te aleş mai ostenitoare dăcât dânsa. Pentru ce? Pentru 
că albina noaptea să odihneşte şi să răpaosă; încă şi alte pasări 
ale ceriului, toate, şi peştii din fundul mării, toţi atunci să 
odihnescu. lar tu, maica mea, niciodată n-ai avut odihnă, nici 
ziua, nici noaptea, nici măcar într-un ceas, nici te-ai săturat 
niciodată de osteneală. Pentr-aceia, iubita mea maică, te chem 
pre tine că eşti mai ostenitoare decât albina şi decât pasările 
ceriului şi decât peştii mării. Deacii, o, maica mea, când vruseşi 
să te odihneşti de ostenele, iar eu întraiu cu dor şi cu dragoste 
în inima ta şi de atunce ai luat alte osten€le mai mari şi mai 
multe. Că eu eram înaintea ochilor tăi mai luminat decât razele 
soarelui şi niciodată n-ai avut înaintea ochilor tăi altă lumină 
mai luminoasă decât pre mine, nici inima ta n-au avut altă avuţie 
mai dragă decât pre mine. Drept aceia, o, maica mea, inima şi 
ochii tăi, pân” la moartea ta niciodată nu s-au putut sătura de 
mine şi de vederea mea, şi atuncea nu mi să întâmplă să fiu cu 
tine, ca să să sature ochii tăi de mine şi eu, fiiul tău, să iau 
iertare şi blagoslovenie de la tine. Şi nu numai pentru căci n- 
am avut eu dragoste den toată inima cătră tine, n-am ajunsu să 
fiu la moartea ta, ca să să îndulcească inima ta de mine, deaca 
nici în vremea vieţii tale nu te-ai săturat de dragostea mea, ci 
încă şi la moartea ta îţi rămase inima aprinsă de dorul şi de 
mila mea, şi ochii tăi nu se săturară de vederea mea. lar eu, 
deaca nu mi să întâmplă să fiu atuncea la moartea ta, mi să 
umplu sufletul de întristăciune, căci rămaş sărac de tine, şi apoi 

căzuiu în mirare mare şi în nepricepere şi nu ştiui în ce chip 
voiu putea face odihnă sufletului tău. Deacii unii îmi spuseră 
zicând că te-au întrebat: „După moartea ta, ce vom face pentru 
sufletul tău?“ lar tu ai zis: „Inima mea niciodată nu s-au putut 
sătura de dragostea iubitului mieu fiiu, a lui Neagoe. Pentru 
aceia şi eu acum dau şi puiu nădejdea sufletului mieu pre dânsul 
şi zic: cum m-am nevoit şi m-am ostenit eu pentru dânsul, aşa 
doar să va osteni şi el pentru sufletul mieu“. Atuncea eu, maica 
mea, deaca am auzit porunca şi învăţătura ta, care ai lăsat spre 
mine, numai ce ziş pentru ostenelele tale, care te-ai ostenit 
pentru mine, şi eu încă mă voi osteni pentru tine; şi pentru 
dragostea ce m-ai iubit, şi eu încă voiu iubi sufletul tău şi-mi 
aduş aminte şi de păcatele mele şi gândiiu cine va fi noao mai 
întru bunătăţiuri. Deacii, maica mea, eu cu firea mea nu aflaiu 
alt ajutoriu mai îmbunătăţit şi mai milostiv decât pre Mariia 
preacurata fecioară şi muma lui lisus Hristos, Dumnezeul nostru 
cel viu, pentru că de la dânsa fură toate milele şi bunătăţile şi 
cătră dânsa strigai şi ziş: „O, preacurată stăpână, muma lui 
Dumnezeu şi preabună ajutătoare, care eşti aleasă din toate 
neamurile. Că, numai pentru tine îşi întoarse Dumnezeu faţa 
sa întru bunătate, cătră noi, robii săi! Pentru tine ne-au dăşchis 
împărăţiia ceriului! Pentru tine ni s-au dăruit hrana raiului! 
Pentru tine fu robit iadul şi satana să ruşină! Pentru tine fum 
izbăviţi den legături şi den putrejuni şi den temniţile raiului! Tu 
eşti calea vieţii şi pentru calea ta au câştigat toţi drepţii împărăţiia 
ceriului. Tu eşti viţa cea adevărată, care ai făcut noao strugurul 
cel copt, din care ne-au cursu băuta spăseniei, care iaste mai 
dulce decât miiarea şi decât fagurul ei. Pentru tine fură duşi 
drepţii întru împărăţiia ceriului. Tu eşti masa cea dreaptă şi 
curată, carea ne-au adus pâinea cea cerească, din carea au 
mâncat drepţii şi au luat bucuriia cea nespusă şi negrăită şi 
pentru tine toţi s-au bucurat. 

Pentr-aceia şi eu, maica mea, am cugetat ca doară am dobândi 
ceva bucurie de la preasfânta născătoarea lui Dumnezeu şi 
ajutătoarea cea bună, că noi toţi din păcate suntem născuţi şi 

iarăşi păcatului lucrăm. lar pentru mila lui Dumnezeu şi a 
preacuratei lui maice, dar nu te va lăsa să fii usebită de la faţa lui 
cea bună. Că pre mine aşa mă duse firea şi cugetul, să nu fie altă 
bucurie mai mare şi mai milostivă, decât maica Domnului nostru, 
lui lisus Hristos, cătră toţi creştinii care o iubescu. 

Dreptu acsia şi eu m-am nevoit şi am început casă a zidi 
sfinţii sale den temelie. Deacii, pentru păcatele mele, eu nici 
într-un chip nu gândeam să o văzu sfârşită. lar preacurata 
fecioară şi nevinovata maică a marelui împăratului cerescu, ia 
n-au băgat în seamă păcatele mele, ci au săturat ochii miei de 
dorul ce doream, şi văzuiu casa ei gata şi sfârşită. Şi deaca 
văzuiu aşa, mă umpluiu de bucurie şi, săltându-mi inima de 
veselie, ziş în lauda ei: „O, preacurată fecioară, scaunul şi 
lăcaşul cuvântului lui Dumnezeu, fie numele tău lăudat de acum 
până în veci; că eu, robul tău, nu m-am nădăjduit să văzu pohta 
inimii mele deplin, nici casa ta sfârşită“. Deacii, după acea 
bucurie ce mă bucuraiu, deaca văzuiu casa ei sfârşită, eu îmi 
aduş aminte de cuvintele tale ce mi-ai poruncit la moartea ta 
zicând, că eu ce-ţi va trebiu după moarte să fac sufletului tău. 
lar eu nu ştiuiu ce lucru va fi mare şi mai bun, ci voiiu şi aduş 
oasele tale, să să îngroape în sfânta casă a ceiia ce au născut 
pre Dumnezeu. 

lar la aducerea oaselor tale, eu, pentru păcatele mele, iar 
nu putuiu veni la tine, ca să mă satur de dorul tău, ci am trimis 
în locul mieu pre iubitul mieu fiiu pre Theodosie şi pre dragile 
mele cocoane, pre Stana şi pre Ruxanda, care suntu iarăşi din 
rădăcina ta şi fii şi ţie, cum îţi sunt şi eu, ca încai să să sature ei 
de dorul oaselor tale. Dar, de vreme ce eu n-am fost harnic nici 
întâi, nici acum să viu la tine, să mă satur de vederea ta, şi încă 
am mai trimis, o, maica mea, şi pre fiiu mieu Petru şi pre loan şi 
pre fie-mea Anghelina, că şi aceia au fost din odraslele tale, 
cum suntu şi eu. Ci Domnul Dumnezeu n-au băgat în seamă 
fărdelegile şi păcatele mele, căci sunt păcătos şi nedrept, ci 
i-au luat cătră cămara cea cerească. Deci te rog, maica mea, să 
nu-ţi pară rău, nici să gândeşti că doar n-am trimis eu pre fii 

miei, pre Petru şi pre loan şi pre fie-mea Anghelina la tine. Că 
am trimes! lar de nu mă vei crede, iată că am trimes şi coruna 
lui Petru, şi surguciul lui, şi diadimele. 

Pentru aceia, cu multă umilinţă şi cu mare jale şi dor grăescu 
şi cătră tine, fiiul mieu Petru, că tu erai stâlparea mea cea 
înflorită, de carea pururea să umbrea şi să răcorea ochii miei 
de înflorirea ta; iar acum stâlparea mea s-au uscat şi florile ei 
s-au veştijit şi s-au scuturat, şi ochii miei au rămas arşi şi pârliţi 
de jalea înfloririi tale. O, iubitul mieu fiiu Petru, eu gândeam şi 
cugetam să fii domn şi să veseleşti bătrângţele mele oarecând 
cu tinereţele tale şi să fii biruitoriu pământului. lar acum, fiiul 
mieu, te văzu zăcând supt pământ, ca un trup al fieştecăruia 
sărac. Într-o vreme îmi erai drag, iară acum eu te-am urât; în- 
tr-o vreme îmi era milă de tine, iar acum mie nu-mi iaste milă şi 
n-ai nici o dragoste de la noi. Într-o vreme erai bogat, iar acum 
tu eşti sărac. Într-o vreme, fătul mieu, te vedeam pre pământu, 
iar acum eu te văzu supiu pământu. Şi în puţinea vreme te 
arătaşi ca o floare frumoasă înaintea ochilor miei, iară apoi 
numaidecât, iar te supuseşi supt pământu. Că eu pohteam să 
vezi tu pre mine supt pământu, iară acum, dragul mieu fiiu, eu 
văzuiu întâi pre tine îngropat. O, fătul mieu, căci nu acoperi 
mai bine pre mine pământul decât pre tine, ce mă lasă la 
bătrâneţele mele. Şi când fu vremea bătrângţelor mele să să 
odihnească pentru tine, tu atunce n-ai nici o grijă de mine şi m- 
ai lăsat să fie totdeauna inima mea arsă şi aprinsă de jalea ta şi 
ochii miei să fie la bătrângţele mele tot plini de lacrăme zioa şi 
noaptea. Că eu aş fi dat traiul şi zilele mele, ca să fii tu viu. Şi 
eu îţi găteam haine domneşti, ca să te îmbraci cu dânsele şi să 
te împodobeşti, ca să veseleşti inima mea şi să usuci aceste 
lacrăme multe din ochii miei. lară acum trupul tău să dăzbracă 
de hainele care i-am gătit eu şi să îmbracă în pământu, dintru 
care au fost luat, după cum zice Dumnezeu, „că din pământu 
eşti şi iar în pământu te vei întoarce“, iar sufletul tău alte vederi 
vede, ci nu ştiu dintr-acele vederi, care va fi văzând sufletul 
tău. Milostivi-se-va Dumnezeu pre tine pentru păcatele mele, 

să-ţi îmbrace sufletul tău cu mila sa? Ci mă tem ca să nu fie 
sufletul tău rămas cumva nesătul de faţa lui Dumnezeu, pentru 
păcatele mele. Însă, după acestea toate, iată că-ţi zic: „Scoală, 
fătul mieu, scoală, că au venit şi oasele moaşă-ta la tine, şi-ţi 
iaste şi ţie mumă, ca şi mie, ca să aibă şi iale odihnă lângă tine! 
Şi cu dânsele am trimis şi podoabele tale: coruna şi surguciulu-ţi 
şi diadimele. Şi să să pue cununa şi surguciul tău la Pandocrator, 
să să împodobească cu dânsele, ca doar s-ar milostivi Domnul 
Dumnezeu spre voi şi v-ar dărui cununile cele ce nu vor trâce 
niciodată. lar diadimele să să pue la văşmântul precistei, ca să 
să milostivească spre voi şi să vă acopere supt veşmântul ei, la 
înfricoşata judecată, şi să dea voao viaţa cea de veci, carea nu 
va trece niciodată. 

Deci acum, iubiții miei fii şi avuţiia inimii mele cea scumpă 
şi lumina ochilor miei cea strălucitoare, tu, fătul mieu Theodosie, 
şi voi, dragile mele cocoane, Stano şi Roxando, acum muma 
mea şi moaşa voastră să îngroapă supt pământ după porunca 
lui Dumnezeu. Pentru aceia vă sculaţi şi alergaţi cătră 
îndurătoriul şi despuitoriul nostru Domn şi Dumnezeu lisus 
Hristos şi cătră preacurata a lui maică şi cu multă frică şi umilinţă 
cuprindeţi în braţe cinstitele lor icoane, pentru mumă-mea şi 
moaşa voastră şi pentru feciorii miei şi fraţii voştri şi ziceţi aşa: 
O, stăpâne Hristoase, împărate atoţţiitoriule, bunule şi iubitoriule 
cel de oameni, Doamne şi Dumnezeule cel nemincinos, carele 
ai zis: „cel ce va veni cătră mine nu-l voiu goni afară“. Dreptu 
aceia şi noi, robii tăi, nu aflăm alt dulce decât pre tine, pentru 
aceia alergăm cătră tine ca să ne milueşti, însă nu după păcatele 
noastre, ci după mila ta cea multă, carea nu o ştie nimeni de 
unde vine, nici o poate socoti. Că noi, Doamne, suntem zidirea 
ta, ce nu lăsa, Doamne, strămoaşa noastră şi pre fraţii nostri şi 
făptura mâinilor tale să fie batjocoriţi de satana, ci-i priimeşte, 
Doamne, în cămara ta cea bună, nu doar ca pre nişte drepţi ci 
ca pre nişte argaţi de cei mai proşti. 

lată acum, cinstite părintele mieu, chir Macarie, şi voi, 
egumeni şi preoţi şi alţi fraţi câţi vă aflaţi întru Hristos, toţi, iar 

vă rog, precum v-am rugat şi mai întâiu, să aibu ertare şi 
blagoslovenie de la voi, că Dumnezeu v-au tocmit şi m-aţi 
blagoslovit ca să fac puţinea rugă cătră oasele maicii mele. 
Pentr-aceia, cât am putut pricepe dentr-o parte oarece, eu am 
zis şi m-am rugat, iar voao încă să vă fie făr' de mâhneală. Şi iar 
încă mai plecându-mi genunchile şi faţa jos, pre faţa pământului 
şi cu multă plecăciune cătră luminarea voastră, că am multă 
jale şi mare dor cătră voi, de-aciia voi să mai grăescu cătră voi 
puţinele cuvinte. Ci încă iar vă mai rog ca să vă plecaţi urechile 
cătră smerita rugăciunea mea, carea voi să mă rog cătră voi. 
Deci voi, sfintiţi părinţi, făr' de părere rea să priimiţi această 
rugă dintr-acestu ceas, că eu pre nimeni n-am cu dor şi cu 
jăluinţă, ci numai ci caut cu dor cătră dragostea luminilor 
voastre. Drept aceia, învăţătoriul şi îndreptătoriul mieu, chiar 
Macarie, şi voi, iubiții miei egumeni şi preoţi, aşijderea şi voi, 
boiari, bogaţi şi săraci, acum eu dinpreună pre voi pre toţi vă 
rog cu umilinţă şi cu plecăciune, că voi să mă rog cătră Domnul 
şi Dumnezeul nostru lisus Hristos pentru sufletul maică-mea, 
că de aş fi şi vrut să mă rog mai nainte, eu n-am îndrăznit a grăi 
cuvântu cătră Dumnezeul mieu, că suntu îngreuiat şi însărcinat 
de păcate. lar cu ajutoriul şi cu blagosloveniia voastră, acum 
eu voiu îndrăzni de voiu grăi şi mă voiu ruga lui Dumnezeu 
dinpreună cu voi, cu toţi zicând: „O, împărate, atotţiitoriul 
Dumnezeul cel milostiv şi iubitor de oameni, cătră tine cad, 
Domnul mieu, şi te rog pentru mieluşaoa ta şi muma mea, să 
nu fie, după mila ta cea mare, dăspărţită de turma ta în prăpastiile 
cele adânci, nici să fie biruită de fierăle cele cumplite şi 
nemilostive, Doamne, Dumnezeul mieu şi păstoriul cel bun, ci 
întoarce mieluşaoa ta în staulul tău şi o scoate din adâncul 
propastiilor şi o izbăveşte de hierăle cele cumplite şi nemilostive 
şi o priimeşte în turma ta. Că numai pre mila ta ne nădăjduimu, 
Doamne, Dumnezeul mieu, că mila ta n-are nici început, nici 
sfârşit. Şi pentru dragostea noastră tu ai făcut ceriul şi încă te 
făcuşi şi fecior lui Adam. Şi pentru dragostea noastră faţa 
obrazului tău cea dulce şi luminată o ai dat spre lovire de palme 

şi spre scuipire şi ocară neamului jidovescu celui 
nemulţumitoriu. Pentru noi ai stătut la judecată înaintea Caiafei. 
O, frică şi minune, cum robul şădea, iar împăratul sta în picioare, 
şi Anna îl batjocorea, iar împăratul ceriurilor să smerea! Pentru 
dragostea noastră ai lăsat cetatea cea cerească şi te-ai pogorât 
dă ţe-ai răstignit trupul pre cruce, în cetatea ovrâiască, împărate 
Hristoase, şi te adăpară cu oţet şi cu fiiare. Pentru noi ai luat 
pren palme pătrundere de piroane şi cându te împunseră cu 
sulița prin coaste, făr' de milă, atuncea soarele să ascunse, luna 
nu dede lumina ei, stelele ceriului să întunecară, ceriurile să 
înfricoşară, pământul den temelie să cutremură, întunerec fu 
preste toată lumea. Catapeteazma bisericii să sparse şi pietrile 
să sfărâmară, iar maica ta şi loan, tinerelul ucenic, când te văzură 
spânzurându pre cruce, cine ar putea spune şi să povestească 
lacrămile curatei fecioare Mariei, sau cine va putea grăi pohta 
şi dorul inimii tale? Atuncea să pogorâră toate puterile cele cereşti, 
cu umilinţă şi cu jale mare, iar Mihail arhanghel şi Gavriil cu 
heruvimii cei cu ochi mulţi şi cu serafimii cei câte cu 6 aripi, ei 
nu putea să caute spre mulţimea răbdării şi smereniei tale, ci-şi 
acoperea feţele cu aripile şi plângea şi să mira şi ei de atâta 
răbdare şi smerenie ce ai arătat cătră noi, Dumnezeul mieu. 
Pentru-aceia stăpâne Hristoase, câţi te-au iubit şi s-au închinat 
sfintelor tale patemi şi răstignirii tale, ei au zugrăvit icoane cinstitul 
şi luminatulu-ţi chip. lar câţi au fost necredincioşi şi n-au crezut 
întru tine, nici întâiu, nici apoi, acum ei au venit cătră icoana 
chipului tău şi împărătescul tău trup l-au împunsu cu hangsriul. 
O, minune, că iată că eşi dentr-însa şi curse sânge, ca şi mai 
nainte. Şi tu, făcătoriul mieu, nu te-ai putut odihni de 
necredinciosul neamul jidovescu, nici întâi, nici apoi. O, 
Doamne, împăratul mieu, atâta dragoste şi pateme ai pus pentru 
noi, cât nimeni nu poate socoti nici număra milele tale câte sunt, 
nici de când s-au început şi până când să vor sfârşi. Dreptu aceia 
şi eu, nevrednicul robul tău, carele suntu mai păcătos decât toţi 
oamenii, dimpreună cu roaba ta şi mumă-mea Neaga şi cu zidirea 
ta şi feciorii miei, ne închinăm patemelor tale, ne închinăm 

răstignirii tale, închinămu-ne ranelor împărăţii tale, care le-ai 
răbdat pre cruce pentru noi oamenii. Şi iarăşi ne închinăm ranelor 
celor de al doilea rându carele ai răbdat pre sfânta icoană pentru 
noi de necredincioşii jidovi şi slăvim înviiarea ta, Dumnezeul 
nostru, pentru că fu iadul robit şi spart şi faţa satanii cea scârnavă 
şi spurcată fu ruşinată, iar drepţii luară viaţa de veci. 

Vezi, fătul mieu Theodosie, cât iaste de bun Dumnezeu! 
Pentr-aceia cu nevoinţă şi cu umilinţă mi te scoală şi te închină 
lui lisus Hristos, că nu să cade să stea împărăteştile şi 
nevinovatele rane necercetate de noi. Ci ia surguciul robului 
lui Dumnezeu, fiiului mieu şi al fratelui tău, al lui Petru, şi 
acopere cu dânsul cinstitele rane ale Domnului nostru lisus 
Hristos. Şi să mi te închini, fătul mieu, şi să săruţi rana cea 
cinstită a Domnului Hristos, pentru mumă-mea şi moaşă-ta 
Neaga; încă şi pentru mine şi pentru frăţiorii tăi, pentru Petru şi 
pentru Stana şi Anghelina, decii şi pentru tine, fătul mieu. Şi te 
roagă lui Dumnezeu să te miluiască şi să-i fie milă de tine, şi în 
cest veac, şi în cel ce va să fie. Că Dumnezeu iaste mult milostiv 
şi el însuşi zice: „Oricine va veni cătră mine, nu-l voi scoate 
afară“. Pentr-aceia şi noi cătră nimeni să nu ne întoarcem feţele, 
ci numai cătră îndurările şi milele lui Hristos, ca doar s-ar 
milostivi spre noi şi ne-ar da traiul şi viaţa sa, care nu va tr&ce 
niciodată, ci va trăi în ani netrecuţi şi nesfârşiţi, amin. 


IV. PILDĂ PENTRU CEIA CE FAC MILOSTENIE, ŞI PENTRU VIAŢA 
LUMII ACEŞTIA. DIN CARTEA LUI VARLAAM 


Cuvântul al şaptelea 


Fraţilor şi feţii miei, să pricepeţi închipuirea pildei aceştiia. 
Era o cetate într-o lature de loc, care o am auzit de nişte oameni 
foarte înţelepţi. Şi avea oroşanii acei cetăţi obicei aşa, încă din 
vremi de dămult: cându îşi punea împărat, ei lua un om neştiut 
şi strein, care nu ştiia nimic cum iaste obiceiul acei cetăţi, şi pre 
acela rădica şi-l punea împărat. Deacii el, deaca să sătura de 
toate bunătăţile şi să îndulcea în toate biruinţele şi-şi făcea toată 

voia şi pohtele lui până într-un an, şi începea de-acii înainte a fi 
făr! de grijă şi tot să ospăta şi să îmbăta şi să veselea făr' de grijă, 
şi gândea că va să împărăţească multă vreme tot aşa, deci, făcând 
el tot aşa şi gândindu lucruri ca acestea, numai ce să sculară 
cetăţenii şi-l dezbrăcară de hainele cele împărăteşti şi-l scoaseră 
din cetate gol şi-l trimiseră la zatocenie, care era departe, într-un 
ostrov. Şi acolo n-avea nici bucate, nici haine, nici nimic, ce 
lăcuia tot în flămânzie şi în golătate, mai multă decât nădejdea 
ce avea el cându era împărat, de bucurie. Şi toată nădejdea lui i 
să schimbă în mare grijă şi scârbă. Aşa făcând cetăţenii acia, 
precum le era obiceaiul, odată puseră împărat pre un bărbat 
foarte înţelept şi socotit. Şi avea cugete roditoare şi gânduri, şi nu 
să apucă numaidecât de bogăţiia care era înnaintea lui, nici era 
făr' de grijă. Ci tot socotea şi cugeta de scoaterea celoralalţi, 
cum fură scoşi şi goniţi pentru negrija lor, şi gândea cum va face 
să-şi tocmească lucrurile sale bine. Deci aşa socotindu şi 
iscodindu, auzi de un svetnic înţeleptu, şi-i spuse toate obiceiurile 
acelor cetăţeni, şi-i spuse şi acel loc de izgoană şi de lipsă, şi 
cum să va întări, şi aşa toate le învăţa să şi le tocmească, făr' de 
sminteală. Deacii, deaca auzi aşa şi pricepu că după acea vreme 
puţină va să să trimiţă şi el într-acel ostrov, lăsă acea împărăție 
necredincioasă şi streină streinilor şi dăşchise avuţiile sale, pre 
carele avea atunce putere neapărată, şi luo avuţie multă şi o 
dede la nişte slugi credincioase ale sale şi o trimise într-acel ostrov 
unde vrea să fie şi el gonit. Şi până a să umplea anul acela, el îşi 
făcu multe curţi şi case frumoase şi fântâni de apă şi pomi frumoşi 
şi cu miros bun. lar cându fu să să umple anul acela, el văzu 
mestecarea în oamenii cetăţii aceia, că vrea să-l scoaţă, şi grăbi 
mai naintea gonirii sale şi să mută în ostrovul acela, unde trimisese 
avuţiia sa mai denainte vreme şi-şi gătise case şi împărăție 
v&cinică. lar împărăţiia cea streină, el o lăsă streinilor. 
Aşijderea şi voi, feţii miei, nu fiţi ca acei împărați nebuni 
mai denainte, carii nu-şi gătiră lăcaşuri într-acel ostrov, ci să 
dederă numai spre beţii şi spre ospeţe şi spre alte lucruri care 
nu le era de folos, iar de numele lui Dumnezeu nu grija, nici 


162 


— Învățăturile lui Neagoe Basarab către fiul său Theodosie — 


milostenie nu făcea, şi puţinea vreme să sfârşi zilele lor, şi fură 
închişi în temniţile iadului. lar voi, feţii miei, râvniţi acelui 
împărat înţeleptu care-ţi trimesese bogăţiia sa mai nainte într- 
acel ostrov şi faceţi milostenie şi săracilor şi lipsiţilor, ca să aflaţi 
şi voi avuţiia voastră în cer, unde veţi să lăcuiţi în veci, ca acolo 
iaste împărăţia cea vecinică şi bucuriia cea netrecătoare. 

O, iubiții miei fii, că de aceasta bună şi credincioasă mărturie 
am pre sveti loan Zlatoust. Că zice: „Mari lucru iaste de cei ce 
fac milostenie. Că milosteniia să va lăuda la judecată şi 
milosteniia iaste lăudată, ca când ar eşi un împărat cu oştile 
sale şi să pue o proşcă în vârful unui prăjini nalte, şi să zică să 
săgete oştile într-acea proşcă. Deacii oştile toate s-ar nevoi, 
care pre care s-ar întrece să lovească semnul, ca să ia dar şi să 
aibă cinste de la împăratul. Aşijderea şi cei ce fac milostenie 
săracilor şi mişăilor şi văduvelor de carei n-au nimeni nici o 
grijă. Că aşa sunt şi oftările lor, şi mergu ca săgețile în urechile 
domnului Hristos Savaoth; deci numai un cuvânt de ale acestora 
de va întra în urechile Domnului Savaoth, deacii toate păcatele 
voastre să vor curăţi“. Însă, feţii miei, milostenie să cade să să 
facă cu curăţie, cu postu, cu smerenie, cu răbdare, cu ţinere şi 
cu cinstea t&merii lui Dumnezeu, carea iaste mai întâi de toate, 
cum şi loan L&stvicinicul grăiaşte zicând: „Orice om va face 
milostenie fără lucruri ca acestea, acela să închipuiaşte unui 
om ce ar face o livade frumoasă şi să pue de tot feliul de pomet 
într-însa, iar apă să nu fie. Deacii, de ce folos îi iaste?“ Pentr- 
aceia, fraţii miei, înţelegeţi şi vă aduceţi aminte, cum am zice, 
să împreunaţi milostenia cu curăţiia, cu postul, cu ruga, cu 
oprirea cu alte bunătăţi curate, ca să vă fie livadea şi grădina 
frumoasă şi bună şi desăvârşită, cu izvoară de apă, şi într-aceia 
să lăcuiţi cu Hristos în vecii vecilor. 

veniţi, fraţilor şi feţii miei, veniţi şi vă apropiaţi cătră Domnul 
nostru lisus Hristos şi vă rugaţi lui în toate zilele şi în toate 
nopţile şi în toate ceasurile, ca să vă izbăvească pre voi şi 
sufletele voastre din focul ce va să fie şi de cugetele cele rele şi 
ficlene ale sataniei. Că hicleanul satana multe meşteşuguri are 

şi ştie, şi în multe chipuri munceşte să dăsparţă zidirea lui 
Dumnezeu de la luminata faţa lui. Socotiţi şi vedeţi câte 
meşterşuguri are satana de rele în inima sa. Că Dumnezeu făcu 
pre om după chipul şi după podoaba sa, adecă pre Adam, şi-l 
puse în raiu şi-i dede hrana cea bună a raiului şi cu miroselele 
lui cele frumoase, şi-l făcu să fie moşnean raiului. Şi fu Adam 
zidit şi făcut de mâinile lui Dumnezeu, iar nu din păcate ca 
noi, şi-i dede duhul său cel sfântu şi fu viu şi-i dede şi învăţătură 
bună. lar pizmaşul şi duşmanul nostru satana, cu hicleşugul 
său acel rău, cum scoase pre Adam den raiu şi cu sfatul lui 
călcă porunca şi învăţătura lui Dumnezeu. Ce însă, măcar deşi 
greşi, iar nu căzu în oceainie, ci şăzu împotriva! raiului şi plânse 
cu umilinţă şi cu lacrăme calde şi cu glas de amărăciune zise: 
„Miluiaşte-mă, Doamne, pre mine cel căzut şi care m-am lipsit 
de hrana şi de bucuriia raiului“. Deacii Dumnezeu cel bun, cu 
mila sa cea bună, să milostivi şi-l priimi iarăşi. Încă mai socotiți 
şi aceasta, feţii miei, şi vedeţi, fraţilor, că şi din cei 12 ucenici ai 
lui Hristos, carii şădea în toate zilele şi în tot ceasul întru 
învăţăturile cele bune şi nespuse ale lui Dumnezeu şi era toţi 
dinpreună cu Domnul nostru lisus Hristos, şi dintr-aceştea încă 
nu putu răbda pizmaşul şi vrăjmaşul nostru satana, ce cu 
meşteşugul lui cel mult şi hiclean şi cu gândul lui cel rău şi cu 
înşălăciunea lui înşălă pre luda cel nebun şi făr' de minte den 
Iscariot. Şi-l priimi făcătoriul cel făr” de lege luda şi nu vru să 
priceapă lucrurile lui Dumnezeu, ci să împrieteni cu satana şi 
de bună voe a sa luo muncile cele cumplite şi tartarul cel rece 
şi întunerecul cel osebit. Şi iarăşi, pre cei 40 de mucenici, fiind 
diavolul cu ranele sale cele rele, nu putu răbda, ci şi dintr- 
aceştea încă luo unul şi-l pierdu. lar Dumnezeu cel viu nu vru 
să lase să să umple gândul lui cel rău şi hiclean, ce grăbi şi 
tocmi altul din făptura sa, şi-l sculă în locul celui căzut, şi fură 
cuvintele lui Dumnezeu deplin. Şi fură adevărat 40 de mucenici 
încununaţi cu cununi, iar socoteala şi chibzuiala hicleanului 


1 ea ate AT 
Cu sensul de în față, înainte. 

diavol fu stricată şi sfărâmată. Pentr-aceia, fraţilor şi feţii miei, 
fugiţi şi iar fugiţi de cugetele cele rele şi hiclene ale satanii, 
cum fugi şi Lot de Sodoma şi de Gomora, aşa fugiţi şi voi ziua 
şi noaptea şi în tot ceasul şi vă curăţiţi minţile şi vă le trezviţi. Şi 
să nu vă lăudaţi că veţi birui şi veţi sfărâma pre pizmaşul nostru, 
pre satana, şi-l veţi zdrobi suptu picioarele voastre cu postul şi 
cu ruga şi cu milosteniia sau cu înţelepciunea voastră. Că satana 
iaste o fiară zvăpăiată şi cumplită, şi iaste mai de mult încă 
decât Adam, şi cu înşălăciunea lui scoase pre Adam din hrana 
raiului şi pre alţii pre mulţi den zidirea lui Dumnezeu, carii era 
îngăduitori lui Dumnezeu şi vorbiia cu Hristos. lar alţii făcea 
milostenii, şi făcea şi lucruri hicl&ne; pentr-acăia fură lipsiţi de 
împărăţiia ceriului. Şi de atuncea câte răutăţi au făcut pân? 
acum, şi într-această vreme tot face, şi de acum înainte 
totdeauna munceşte să facă rău făpturii şi zidirii lui Dumnezeu 
până în sfârşitul lui. 

Ce, iată, fraţilor şi feţii miei, că vă învăţ cu ce veţi putea 
zdrobi capul satanii. Că i-l veţi zdrobi cu acestea: cu inimă 
curată şi cu minte întreagă, cum grăiaşte şi prorocul, de zice: 
„Începătura înţelepciuni-i frica lui Dumnezeu“. Că frica lui 
Dumnezeu iaste mumă tuturor bunătăţilor, frica lui Dumnezeu 
curăţeşte mintea şi o înalţă către Dumnezeu, şi de la Dumnezeu 
să pogoară mila şi mila întăreşte pre om şi întărirea lui 
Dumnezeu iaste rădicina bucuriei şi din rădăcina dumneziirii 
să naşte postul. Postul naşte ruga, rugă naşte smerenie, smereniia 
naşte curăţie, curăţiia naşte milostenie, iar mila lui Dumnezeu 
va sfărâma şi va zdrobi capul satanii. 

Şi încă şi pre pământ iaste periciune păcatelor, şi în ceriu tuturor 
sufletelor îndreptare; pentru că toate scripturile laudă hrana şi 
mirosul cel frumos al raiului, cătră care toată pohtirea lui Dumnezeu 
pohteşte să ajungă. Drept aceia nu vă întindeţi minţile şi cugetele 
într-alte părţi, ci vă nădăjduiţi minţile numai pre cuvintele lui 
Dumnezeu, cum zice prorocul: „Pune-ţi grija ta pre Dumnezeu şi 
acela te va hrăni“. Şi aceasta să ştiţi, o iubitorii de Htistos creştini, 
că eu robul lui Dumnezeu, măcar de sunt şi mai păcătos decât toţi 

oamenii, ce însă cât am putut pric&pe, despre oarecare parte, n-am 
putut afla alt raiu mai bun şi mai dulce decât faţa Domnului nostru 
lisus Hristos. Că acela, fraţilor şi feţii miei, iaste raiul şi acela iaste 
domn, acela iaste veseliia şi bucuriia tuturor bucuriilor şi acolo, la 
dânsul, sunt multe şi neîncetate glasuri şi cântece îngereşti şi acolo 
iaste lumina lumii cei netrecătoare, carea păcătosul om nu poate 
cu mintea să o socotească, nici cu limba să o spue, câte bunătăţi 
au gătit acolo Dumnezeu celor ce-l iubescu. 

Deci, iubiții miei, unde va omul să cerce altă milă sau să să 
îndulcească cu cugetul de alt raiu sau să afle altă bucurie, fără 
numai luminata faţa lui Dumnezeu? Că nu iaste omului altă 
milă mai mare decât să moşteneze cu faţa lui Dumnezeu. Pen- 
tr-aceia, fraţilor şi feţii miei, vă păziţi să nu cumva să vă lipsiţi 
de această faţă bună şi dulce a acestuia, că de vă veţi dăspărţi 
şi veţi rămânea săraci de faţa cea bună a Dumnezeului celui 
viu, decii câtă jale şi muncă şi foc cumplit va fi atunci omului 
aceluia ce să va dăspărţi di dânsa. Aşijderea iar ne aduce aminte 
şi ne spune Scriptura şi de înfricoşatul şi adâncul iad şi de 
muncile cele cumplite şi de tartarul cel rece şi gheena focului 
cea nestinsă şi de întunerecul cel osebit şi viermii cei neadormiţi 
şi scrâşnirea dinţilor şi de alte munci multe, rele, cumplite şi 
amară. Care muncile şi răutăţile lui nimeni nu le poate spune 
care au făcut Dumnezeu vrăjmaşului nostru diavolului. Şi acolo 
lăcuiescu toţi cei ce vor sluji relei şi spurcatei voiei lui. Pen- 
tr-aceia, fraţilor şi feţii miei, ştim şi noi şi cunoaştem acele munci 
rele şi amară. Ci deaca ne vom dăspărţi şi ne vom lipsi de faţa 
Domnului nostru lisus Hristos, deacii ce văpae şi foc iute vom 
aştepta atunci sau ce judecător vom mai aştepta să ne judece, 
că nu ne vor mai trebui alţi mozaviri, nici alte mărturii 
mincinoase să ne mărturisească lucrurile cele rele, care iaste 
grozav şi urât şi a le grăi omul şi a le auzi. Că noi înşine ne vom 
osândi şi ne vom judeca şi vom vădi viaţa noastră, care o am 
vieţuit rău şi vom fi daţi tuturor muncilor celor rele şi amară. 
Drept acsia, iubiții miei, păziţi-vă şi vă feriţi trupurile şi sufletele 
curate şi nespurcate de toate spurcăciunile şi de toate lacrimile 

ce nu să cad nici să cuvin, şi de mozaviriia hicleanului, ca să 
vă îndulciţi de Domnul şi să fiţi jertvă priimită şi plăcută lui 
Dumnezeu şi nevinovată. Că lumea aceasta va tr&ce şi cu toate 
pohtele ei, că zice şi Dumnezeu: „Păziţi-vă, să nu să îngreuiaze 
inimile voastre cu mâncări peste sătul şi cu beţii şi cu grijile 
lumii aceştiia“. Că iaste scris, că are puşcării den care nimeni 
nu va putea scăpa să fugă, şi încuitori vecinice; că nimeni nu 
va putea scăpa din mâinile lui cele dumnezeieşti. Într-alt loc, iar 
zice: „Nu vă feriţi a face bine celui ce-i trebuiaşte facerea de 
bine, că în toată vr&mea are mâna voastră ajutor“. Şi iar zice: 
„Înprumutaţi pre Dumnezeu pe pământ, deaca vă iaste voia să 
luaţi plată cerească?, cum am zice viaţa cea de veci. Pentr-aceia, 
fraţilor şi feţii miei, căci şădeţi şi vă leneviţi cu lucrurile aceştii 
lumi înşălătoare şi pentru ce priimiţi bucurie în inimile voastre 
şi vă daţi trupurile lenii? Au doară nu ştiţi că vom să ne trecem 
ca o umbră? Dar ce vă foloseşte bucuriia şi veseliia, care o 
aveţi pururea în inimile voastre? Dar nu ştiţi, o, fraţilor şi feţii 
miei, că 3 lucruri stau totdeauna înaintea ochilor noştri şi veţi 
să le cercetaţi şi să le ispitiţi şi cu trupurile şi cu sufletele voastre? 
lar voi niciodată nu vă aduceţi aminte de frica şi de grija lor. 

Dar nu ştiţi care sunt aceste 3 lucruri mari? Lucrul cel dintâi 
iaste ceasul morţii, când să desparte sufletul de trup, ca cum s-ar 
dăspărţi un priiaten de alt priiaten al lui drag şi foarte iubit. 
Deci atunce câtă frică şi cutremur, cu jale şi cu plângere, va fi 
într-acel ceas înfricoşat, care nu poate omul să spue, nici să-şi 
aducă aminte, câte lacrăme şi suspini şi plângeri cu umilinţă 
vor trebui atuncea den toată inima, căci că trupul va merge în 
pământ, după cum au poruncit Dumnezeu şi au zis: „Din 
pământ eşti şi iarăşi într-acelaşi pământ te vei întoarce“, iar 
sufletul va merge să să ispitească. 

Al doilea lucru sunt vămile cLlle înfricoșate, unde stau 
vrăjmaşii şi înşălătorii noştri, carii totdeauna ne învaţă să facem 
rău, ca să ne dăspărţim de faţa lui Dumnezeu; iar noi n-am 
gândit niciodată că vor să stea înaintea noastră toate lucrurile 
noastre aiavea, unde sunt, cumpenile cele drepte şi nefăţarnice. 





167 


CUPRINS 


— Neagoe Basarab — 


Şi îngerii lui Dumnezeu încă vor sta cu frică, pre carii noi pân- 
acum încă nu i-am văzut, nici i-am cunoscut. O, vai de noi, 
fraţii miei, ce răspunsu vom da atuncea înaintea lui, când nici 
un lucru bun n-am făcut, ca să ne fie ajutoriu înaintea sfinţilor 
lui îngeri! 

Al treilea lucru iaste mai mare şi mai înfricoşat, unde va 
şădea împăratul pre scaunul său în ceriuri şi-i vor sluji mii de 
mii de întunerece de îngeri, iar sufletul omului celui păcătos va 
sta înaintea lui legat cu lanţuri de hier. Şi împăratul acela iaste 
drept şi nefăţarnic şi nu judecă pre mită, ce judecă pre fieştecine 
după lucrurile şi faptele sale. Deacii, deaca să vor sfârşi şi să 
vor umplea acestea 3 lucruri, numai ce va aştepta sufletul omului 
răspunsu de la atoțţiitoriul Dumnezeu, să să trimită şi să 
încoruneze în raiu, sau să fie osândit şi întărit cu legături de 
hier şi aruncat în focul cel de veci şi în adâncurile iadului cele 
mai den fundu. O, iubiții miei, atuncea când vom fi osândiţi de 
la faţa Domnului nostru lisus Hristos, ce ne vor ajuta lacrămile 
şi plânsul cel cu suspini, când ne vor sfărâma vrăjmaşii noştri 
sufletele şi ne le vor dărăpăna făr' de milă? 

Vedeţi, iubiții miei fraţi şi fii, câte nevoi şi frici şi griji şi 
patime au sufletele omeneşti până vor întra întru bucuriia 
Dumnezeului lor. Dreptu aceia, în tot ceasul să aveţi frica lui 
Dumnezeu în inimile voastre şi să iubiţi poruncile lui şi să faceţi 
voia lui, ca să moşteniţi cu Hristos întru cămara lui cea cerească 
şi să fiţi părtaşi hranei raiului, în bucurie netrecătoare, şi în 
vecii vecilor, amin. 


PILDA CU ŞARPELE 
Cuvântul al 9 
Fraţilor şi feţii miei, am să vă spui ş-alte pilde, care sunt arătate 
mai aiave. Şi chiar că-mi aduş aminte de cuvântul Domnului 


nostru lisus Hristos, care zice: „Fiţi înţelepţi ca şarpii şi întregi ca 
porumbii“. Deci ascultați acum, să ştiţi cum iaste înţelepciunea 

şarpelui. Şarpele iaste o jiganie mai înţeleaptă şi mai cumplită 
decât toate jigăniile, şi totdeauna să roagă lui Dumnezeu, ca să 
vază chip de om, pentru că omul iaste şi poartă podoaba lui 
Dumnezeu. Şi apoi iară să roagă, ca omul să nu-l vază pre dânsul. 
Deacii el, deaca vede pre om, fuge să să ascunză undeva, iar 
deaca merge omul dupre dânsul şi-l ajunge, iar el îşi acopere 
capul cu tot trupul şi şi-l ascunde supt dânsul, ca doar şi l-ar 
putea feri zdravăn. Că ştie că, deaca va scăpa capul zdravăn şi 
sănătos, d&cii măcar de i-ar zdrumica şi să-i sfărâme tot trupul, 
iară şi-l va vindeca; iar deaca i să va zdrobi capul, deacii tot 
trupul lui rămâne cu dânsul zdrobit şi sfărâmat. 

Vedeţi această jiganie cum îşi dă tot trupul spre ucidere şi 
spre zdrobire, iar capul şi-l păzeşte şi şi-l fereşte. Aşijderea şi 
voi, fraţilor, să va păziţi şi să vă feriţi sufletele, că capul omului 
cel adevărat iaste sufletul. Deacii, de vor fi sufletele voastre 
drepte, şi trupurile vor fi drepte. lar dă vă veţi piiarde sufletele, 
deacii şi trupurile voastre îndoită muncă vor dobândi şi niciodată 
nu să vor vindeca. 


Ş-ALTĂ PILDĂ CU PORUMBUL 


Porumbul iaste o pasăre mai bună şi mai întreagă decât toate 
păsările. Şi când merge să să hrănească şi apucă grăunţul cu 
gura şi nu-l înghite, ci-l ţine în gură şi să păzeşte şi caută să nu 
cumva să să lase la dânsul uliul şi să-l prinză. Dacii, deaca 
vede că nu iaste uliul deasupra lui, atuncea el înghite grăunţul. 

lată, acesta fiind o pasăre, vedeţi cum să străjuiaşte şi să 
păzeşte, ca să nu piiae cumva făr' de vreme. Aşa şi voi, fraţilor 
şi feţii miei, înţelegeţi pildă de la acest porumbu şi vă învăţaţi şi 
vă dăşchideţi ochii şi vedeţi că vine uliul, adecă ceasul morţii. 
Şi când şădeţi la masă, de vă veseliţi cu mâncări şi cu băuturi, 
nu faceţi vorbe şi cuvinte dăşarte şi făr' de ispravă, ci priveghiaţi 
şi vă gătiţi, că nu ştiţi în ce ceas va veni moartea. Pentr-aceia 
totdeauna să vă fie gândurile şi cugetele la Dumnezeu, şi vă 
întăriţi cu cuvintele lui Dumnezeu, şi vă străjuiţi cum să 

străjuiaşte porumbul de vânătoriia uliului. Că cum iaste uliul 
porumbilor, aşa ne iaste şi noao ceasul morții. 


ALTĂ PILDĂ, PENTRU STRATOCAMIL, ADECĂ GRIPSOR 


Cuvântu al 11 


Stratocamil, adecă gripsorul, iaste o pasăre mare şi mai 
meşteră decât toate pasările. Deacii, deaca oao şi când va să 
scoată pui, el nu zace pre oao, ca alte pasări, să le clocească 
şi să le încălzească cu trupul, ci le bagă în apă şi le păzeşte 
cu ochii şi cu mintea şi caută tot la iale şi ziua şi noaptea 
neîncetat, păn? ce să clocescu oaole şi-şi scot puii. lar de-şi va 
dăzlupi ochii şi mintea dupre oao şi va privi într-altă parte, 
iaste altă jiganie, de-şi samănă cu şarpele, pre carea o cheamă 
aspidă. Deci, când vede pre stratocamil păzindu-şi oaole, iar 
ia vine şi să apropie de dânsul şi stă şi aşteaptă, ca doar îşi va 
întoarce stratocamilul ochii să caute încătrova, iar ia să sufle 
spre dânsele şi de duhul ei să se strice şi să să împuţă. Şi până 
nu scoate stratocamilul puii săi, nu fuge acea aspidă. 

Aşijderea şi întunecatul satana, când vede pre om că stă 
pre rugă şi vorbeşte cătră Dumnezeu şi iaste plin de bunătăţi 
şi de cuvintele lui Dumnezeu, toate le lasă şi stă tot acolo, ca 
doară ar strica bunătăţile lui, ca şi aspida oaole stratocamilului. 

Pentr-aceia, fraţilor şi feţii miei, când veniţi în biserică şi vă 
rugaţi, să nu vă fie vorbele nici gândurile pentru solii voştri, sau 
de semile care veţi vrea să luaţi cuiva, sau de aurul şi de argintul 
vostru şi de alte avuţii, ci de nici un lucru deşert să nu gândiţi. 
Şi să vă păziţi de toaţi lucrurile ce nu să cad, şi să aveţi minte 
întreagă cătră stăpânul cel de sus, Domnul nostru lisus Hristos, 
ziua şi noaptea şi în toată vremea. Ca să pogoare şi să vie căldura 
dumneziirii lui în minţile voastre, de la dreapta lui cea puternică 
şi tuturor biruitoare, şi să să umple inimile voastre de duhul 
sfânt. Deacii atuncea să vor dăşchide inimile voastre şi veţi 
vărsa lacrăme calde den ochii voştri, cum zice dumneziescu 

loan LLtvicinicul: „Tot omul carele varsă lacrăme pentru jale, 
acelea nu sunt priimite de la Dumnezeu; iar cela ce varsă 
lacrăme în sfintele rugăciuni, fiind aprinsu de dragostea lui 
Hristos, acele lacrămi vor fi priimite şi plăcute lui Dumnezeu“. 
Drept aceia vă trezviţi şi vă rugaţi să nu întraţi în năpastă. Să fiţi 
lui Dumnezeu jertvă vie şi nevinovată, şi vă veţi bucura şi vă 
veţi veseli, cum zic picioarele stratocamilului, cându-şi vede 
puii ieşind din oao. 


V. ALTĂ ÎNVĂȚĂTURĂ, IARĂŞI A LUI NEAGOE VOEVOD 
CĂTRĂ IUBITUL SĂU COCON ŞI CĂTRĂ ALŢI DOMNI. 
CUM ŞI ÎN CE CHIP VOR CINSTI PRE BOIARI ŞI PRE SLUGILE LOR 
CARE VOR SLUJI CU DREPTATE 


Slovo 12 


Veniţi la mine, feţii miei, veniţi şi vă apropiaţi cătră sfatul 
mieu cel bun şi să ascultați sfatul care vă l-oi da întâi. Întâi să 
aibi credinţă, dragoste şi nădejde cătră Dumnezeu, că dragostea 
iaste mai mare dee toate. Deacii, după dragoste, să aveţi lauda 
lui Dumnezeu, care-i place lui. lar smereniia încă să o aveţi, 
căci că Domnul nostru lisus Hristos aşa învaţă pre apostolii săi 
şi le zise: „Învăţaţi-vă de la mine, că sunt blând şi smerit cu 
inima“. Vedeţi, feţii miei, cât iaste de bună smereniia, că însuşi 
Domnul nostru au învăţat pre ai săi ucenici şi le-au zis: „Să fiţi 
blânzi şi smeriţi“. Aşijderea şi eu vă învăţ, după cuvântul 
Domnului. Că de veţi fi smeriţi, Dumnezeu vă va învăţa, iar de 
veţi fi blânzi, Dumnezeu va trimite mila sa de va fi cu voi. 

Că eu, feţii miei, am o grădină. Şi această grădină, cu darul 
şi cu ajutoriul lui Dumnezeu între multele mele osteninţe şi 
nevoinţe, o am făcut şi o am crescut frumos şi bine. Grădina 
aceia şi crâştirile cele frumoase dentr-însa suntu boiarii miei 
cei mari şi cinstiţi. Şi i-am îngrădit cu gard ca cu un zid de 
piiatră şi grădina mea o am apărat, ca nu cumva să îndrăznească 
cineva să între într-însa şi să strice ceva den ostenslele mele. 
Deacii acea osteneală a mea şi grădină şi acele creşteri ce le 

apăraiu crescură frumoase şi înfloriră. Şi eu tot supt umbra lor 
şi a florilor lor m-am răcorit, şi ochii miei să răvenea de roaoa 
şi de veseliia florilor lor. Şi nu numai ce mă veselea cu veselii şi 
mă bucura, ce încă şi capetele să şi le pue şi sângele să şi-l 
verse toţi voia şi era bucuroşi pentru mine. lar când veni porunca 
lui Dumnezeu să mă mut den lumea aceasta şi să meargă trupul 
mieu în pământ, cum iaste poruncit de cel ce l-au zidit, iar 
sufletul să meargă supt ceriuri să să ispitească de toate lucrurile 
câte am lucrat eu, să să ispitească şi de cele bune şi de cele rele — 
atuncea pricepură şi cunoscură slugile mele şi grădina mea că 
făr' de mine vor să să dăzgrădească, şi eu voiu să mă dăspartu 
de la dânşii, şi va să rămâe acea grădină neîngrădită şi ca o 
pustie. Veniră toţi şi plângea cătră mine şi eu cătră dânşii şi 
eram toţi în nişte griji şi în nişte scârbe multe făr” de seamă şi 
suspinam unii cătră alţii şi cu multe lacrăme şi obide mă întreba, 
zicând: „Doamne şi stăpâne, dar acum pre noi, grădina ta, pre 
a cui seamă ne laşi, dăzgrădiţi? Dar de va întra cineva întru noi 
şi ni va pustii?“ lar eu le ziş: „Feţii miei, slava lumii aceştiia aşa 
iaste făr' di rădicină şi făr'” di credinţă şi făr' di tocmeală; că 
iată, veni porunca Dumnezeului mieu la mine, ca să mă 
dăsparţu acum di voi şi voi di mine, şi într-alt chip nu poate fi. 
Ci nu mai am a răspundi, şi voi să zic: „Fie, Doamne, după 
voia ta şi după cuvântul tău““. 

Deci tu, fătul mieu, voia lui Dumnezeu să fie şi porunca lui 
Dumnezeu să să umple, iar zidirea lui Dumnezeu, care au fost 
grădina mea şi slugile mele, carii totdeauna mă umbriia cu florile 
lor şi ochii miei să revenea de roaoa lor, acum s-au dăzgrădit 
de mine şi au rămas pustie. lar acum, fătul mieu, eu te las să fii 
gard grădinii mele şi să o păzeşti, cum o am păzitu şi eu. Că 
deaca o vei păzi şi vei fi gardul împrejurat ca zidul de piatră, 
cum am fost şi eu, deacii ei cum cugeta să-şi verse sângele şi 
să-şi pue capetele pentru mine, aşa-şi vor vărsa sangele şi-şi 
vor pune capetele pentru tine — sau pentru fieştecare domn 
care va face şi va păzi aceste învățături ale mele — şi niciodată 
nu vor da spatele vrăjmaşilor voştri. Şi cum mă umbriia în odihna 

mea şi mă răcorea florile lor, şi lua ochii miei roao şi veselie 
din florile lor, aşa şi pre voi vă vor umbri şi vă vor răcori şi vor 
lua ochii voştri roao şi veselie de la dânşii. 

lar de vă va învăţa cineva să întraţi în zidirea lui Dumnezeu 
şi în grădina mea cu săcurea, făr' di porunca lui Dumnezeu şi 
fără cât vă învăţ eu, deacii voi să daţi seama înaintea Domnului 
nostru lisus Hristos. Că eu nu vă învăţ să faciţi aşa, ci vă învăţ 
că să cade domnului carele îşi caută de grădina sa, să o 
curăţească di toate nuiale cele uscate, care nu fac rod, însă cu 
l&ge şi cu judecată.Că şi în Sfânta Evanghelie zice: „Pomul care 
nu face rod bun, din pământ să va tăia şi să va arunca în foc“. 
Într-altu loc zice: „Cel ce va erta greşalele oamenilor, acela 
încă va fi ertat de la Dumnezeu. lar cine nu va erta greşalele 
oamenilor, acela nu va fi ertat de la Dumnezeu la casele lui 
David, unde să va sfârşi frica cea mare“. lar domnului să cade 
să fie milostiv şi, măcar de ar fi grădina şi făr' de roadă şi te vei 
miîniia pe vreun pom, nu-l tăia, ci-l curăţeşte de toate cranghinile 
cele uscate şi să sapi gunoiul de la rădăcina lui, pân” la un an. 
Dar de va face roadă şi va fi iar grădină cum au fost şi mai 
nainte, îl ţii; iar de nu să va întoarce să facă roadă, deacii în 
mână-ţi iaste. Ci-i face cum îţi iaste voia. 

Aşa, fătul mieu, slugile tale care-ţi vor greşi, nu le tăia pentru 
cuvintele oamenilor, nici îl băga în foc, ci-i iartă greşala, măcar de 
ţe-ar fi şi greşit, şi-l învaţă. Cândai doar s-ar întoarce, să fie ca alte 
slugi, care-ţi vor sluji cu dreptate. lar de nu să va întoarce, eşti 
volnic să-l tai, ca şi pre acel pomu sterpu. Însă iată că te învăţu: să 
nu fie adeseori păharul tău plinu de sânge de omu, că acel sânge, 
care vei tu să-l verşi făr!' de milă, vei să dai seamă de dânsul înaintea 
lui Dumnezeu, cum zice svetâi Efrem Sirin: „O, câtă jale de mare 
va fi cându vor merge slugile şi argaţii noştri înaintea noastră, să 
între cu Dumnezeul nostru întru împărăţia ceriului, iar noi, fiindu 
domni, vom rămânea înapoi, osândiţi şi batjocoriţi!? Deci mai 
bine iaste să rămânem afară, cu semeţiia şi cu volniciia noastră, şi 
să nu vedem faţa lui Hristos, Dumnezeului nostru? Au mai bine 
iaste să umblăm după cuvintele lui Hristos şi să dobândim viaţa 

de veci, carea nu trece niciodată în veci! Amin. 


VI. ÎNVĂŢĂTURA IAR A LUI NEAGOE VOEVOD CĂTRĂ COCONII SĂI 
ŞI CĂTRĂ ALŢI DE DUMNEZEU ALEŞI DOMNI. 

CUM VOR PUNE BOIARII ŞI SLUGILE LOR LA BOERIE ŞI LA CINSTE 

ŞI CUM Îl VOR SCOATE DINTR-ACESTEA, PENTRU LUCRURILE LOR 


Cuvântu 13 


lată, feţii miei şi aleşii lui Dumnezeu şi unşii lui, şi de 
aceasta, cât mă putui pricepe, vă învăţ: cum şi în ce chip să 
cade domnului să-şi tocmească boiarii. Când veţi vrea să puneţi 
boiari, nu să cade să căutaţi căci vă vor fi rudenii, pentru aceia 
să-i puneţi, că aceia iaste făţărnicie. Că dar de veţi fi avându 
rudenii multe, sau de vor vrea rudeniile tale să aibă cinste şi 
socoteală mai multă decât alţii, cum s-ar zice, toate măririle 
pre dânşii să razime, ci nu iaste bine. Căci că cel ce va să fie 
domn adevărat, aceluia nu i să cade să aibă rudenii, ci numai 
slugi drepte. lar slugile care vor fi săraci şi să vor fi nevoit de vă 
vor fi slujit cu dreptate, voi să-i daţi îndărăt şi să căutaţi numai 
rudelor voastre? Sau de vor zice cineva: „Noi suntem feciori de 
boiari, ci nu să cade să ne scoţi pre noi şi să pui pre cei săraci, 
să fie mai nainte de noi”. Dar de vei fi avându neam şi rudenie 
multă şi va fi plini de hlăpie şi neomenie şi nu vor fi harnici, 
sau den feciorii de boiari, de vor fi fost părinţii lor oameni buni, 
iar ei vor fi nevrednici, decii de ce treabă vă vor fi? Crez, ştii, că 
nu te-au ales nici te-au unsu ei domn, ci Dumnezeu, ca să fii 
tuturor dreptate. lar aceasta iaste adevărat: de vor fi rudeniile 
tale şi feciorii de boiari oameni buni de treabă şi de folos, foarte 
va fi lucru bun când vor fi ei la cinste şi la boerii, că aceasta nu 
zic eu că iaste vreun lucru rău, ce bun şi să cuvine. 

lar pre acei săraci, carii să silescu şi să nevoescu de vă slujăscu, 
nici pre aceia să nu-i dăpărtaţi şi să-i dăzlupiţi de lângă voi, ci să 
fie şi ei aproape de feciorii de boiari, că odată vă vor trebui şi ei să 
vă fie de ajutor mâinele lor cât vor putea. Şi de va fi mai harnicu 
unul din cei săraci decât unul den feciorii de boiari sau decât o 

rudă de ale voastre, voi să nu daţi acelora cinstea şi boeriia, în 
făţărnicie; ce să o daţi aceluia mai sărac deaca iaste vrednic şi 
harnic şi-şi va păzi dregătoriia cu cinste. Că mai bun îţi iaste săracul 
cu cinste decât boiariul cu ocară. Şi de vă vor zice, sau din boiari, 
sau dintr-acei săraci, să rădicaţi pe vreun lefegiu să-l puneţi spătar 
sau cupar sau căpitan, voi să socotiți; că unii au avuţie şi dau mită 
celor ce-ţi zic ţie pentru dânşii. Ci să nu vă grăbiţi nici într-un chip 
să le umpleţi voile îndată, să scoateţi un vrednic şi să puneţi un 
nevrednic în locul lui. Ci să chemaţi omul acela înaintea voastră 
şi să-l vedeţi: de va fi harnic şi vrednic de acea cinste, el să fie. 
Pentru că, deaca priimeşte domnul pre vreun om să fie slugă, 
deacii nu să cade să-l foarte ispitească?Dreptu aceia să cade, cându 
vei boeri omul şi-l vei pune sau la cinste mare sau la mai mică, să 
nu te pripeşti să-l pui îndată, ci întâi-l ispiteşte şi întreabă şi de 
sfetnicii tăi; iar de vei cunoaşte tu însuţi cu adevărat ce iaste mai 
bine, aceia şi fă, şi ce va fi de potriva lui, aceia să şi fie. 

Deacii, deaca-l vei pune, nu te grăbi pentru vreo părere, 
sau pentru cuvintele cuiva, să-l scoţi numaidecât. Dar de nu va 
fi vinovat? Ci cu multă socoteală şi chibzuială a ta cu care l-ai 
pus, cu aceia acum ţi să cade să-ţi iai seama, cu minte bună, şi 
să-l scoţi. Deacii, deaca va fi vinovat morţii, tu-l poţi şi piiarde, 
iar de nu va fi vinovat de moarte, ci va avea vină de altă ocară, 
tu-i arată vina carea o au făcut, să o vază. 

lar deaca va fi drept şi pentru aceia va vrea să să iarte de 
slujbă, aceluia i să cade să i să facă cinste şi să-l duci păn' la 
casa lui cu cinste, ca să vază ş-alţii şi să să îndulcească de tine. 
lar de va fi cineva vrednic şi harnic de cinstea lui şi-l va pâri 
cineva la tine, tu niciodată să nu te grăbeşti, pentru acele pări 
să-l scoţi den cinste; că deaca-l vei scoate, deacii nu-ţi va mai 
fi priiaten. lar cându iaste vinovat, tu-i arată vina, să şi-o vază şi 
să şi-o cunoască; deacii nu va mai avea cum să aibă părere rea 
pe tine. Pentr-aceia, câţi vor vrea să vie la tine la judecată, 
niciodată să nu te grăbeşti să judeci, pân” nu-i vei pune să stea 
de faţă înaintea ta. Că de te vei grăbi pentru pâra lor să le faci 

judecată sau să-ţi umpli voia mâniei tale, ce vei folosi? Nimic, 
făr' numai cât vei face greşală sufletului tău. Ci să socoteşti 
bine pentru greşalele oamenilor şi să le arăţi toate înaintea lor, 
măcar de ar fi greşala omului cât de mare. Căci că şi tu încă vei 
să mergi să stai de faţă, unde suntu cumpenele cele drepte. Dar 
acolo ce să vor împărţi tuturor drepţilor? Acolo să vor împărţi 
dreptăţile ce veţi fi făcut. Ori de vei fi măsurat cu măsură dreaptă 
ori strâmbă, acolo toate să vor drepta. Deacii de vei fi judecat 
şi vei fi măsurat în făţărnicie, tu de totul tot vei fi osândit, iar de 
vei fi judecat şi vei fi măsurat bine şi pre dreptate, tu cu dreptăţile 
te vei veseli, în vecii vecilor, amin. 


VII. IAR A LUI NEAGOE VOEVODUL ÎNVĂȚĂTURĂ CĂTRĂ FIE-SĂU 
THEODOSIE ŞI CĂTRĂ ALŢI DOMNI, CĂTRĂ TOŢI. CUM SĂ CADE 
DOMNILOR SĂ ŞAZĂ LA MASĂ ŞI CUM VOR MÂNCA ŞI VOR BEA 
Slovo 14 


Fătul mieu, eu am gândit că aşa să cade domnului să şază 
la masă cu boiarii săi cei mari şi cu cei mici. Cându şade domnul 
la masă, întâi pohteşte trupul lui să mănânce şi să bea. Apoi 
pohteşte şi veselie multă. lar tu, fătul mieu, să nu cumva să-ţi 
slobozeşti mintea de tot spre veselie, că omul în lumea aceasta 
şade între viaţă şi între moarte. Pentr-aceia să cade să te socoteşti 
foarte bine, să nu-ţi slobozeşti mintea de tot spre veselie, nici 
iar spre întristăciune. Că dă te vei întrista foarte, deacii toţi den 
casa ta şi toate slugile tale să vor întrista şi să vor îngrija; iar de 
vei vrea să faci voia lor şi să te veseleşti cu totul, acea veselie 
făr' de măsură va mâniia pre Dumnezeu şi va osebi sufletul 
omului de la dânsul. Ci în vremea aceia, mai bine să fie plăcută 
veseliia ta lui Dumnezeu, decât oamenilor. 

Că nu te-au ales, nici te-au unsu oamenii spre domnie, ci 
Dumnezeu te-au ales şi te-au unsu şi a aceluia plăcere să faci. 
Deci când vei şădea la masă, te socoteşte să fie toate veseliile 
tale plăcute lui Dumnezeu. Şi lângă tine, mai sus, să şază tot 
boiari şi sfetnici buni şi aleşi; iar oameni nebuni şi răzvrătiți 

nicicum să nu ţii lângă tine. Că zice prorocul: „Cu cuvioşii, 
cuvios vei fi; şi cu aleşii, ales vei fi; şi cu cei strâmbi te vei 
răzvrăti”. Dreptu aceia, fătul mieu, şi eu după cuvântul 
prorocului îţi aduc aminte şi te învăţ, că de vei fi în toate zilele 
cu cei aleşi, în toate zilele şi în toate ceasurile te vei folosi de 
sfaturile şi de învăţăturile lor cele bune; iar de vei fi cu cei 
nebuni şi izvrătiţi, deacii şi ţie îţi cade a fi nebun şi izvrătit. 

Şi iarăşi să cade domnului să aibă la masa sa multe feluri de 
tobe şi de vioare şi de surle de veselie. Aşa faceţi şi voi înaintea 
oştilor voastre şi ce veselie veţi şti mai mare, faceţi, ca să să 
veselească cei ce vă iubescu. lar voi, deaca auziţi răsunându- 
vă glasuri ca acestea, nu să cade să vă ducă mintea spre dânsele, 
sau cătră jocurile cele de multe feliuri, care să fac şi vin pentru 
numele vostru dentr-alte ţărâi. Că omul cela ce-şi duce tot 
gândul spre cântece şi spre jocuri ca acestea, acela n-are minte 
de-ajunsu. Dar cum vei putea fi tu domn şi să te chemi oamenilor 
sare şi izvor, den care să să adape toţi oamenii, şi să-ţi dai mintea 
cu totul spre scopote şi spre jocuri ca acelea? Că deaca vor 
vedea alţii cum faci tu, şi aceia vor vrea iar aşa să facă, şi fiind 
tu domn, vor vrea să privească la celea ce şi tu vei privi. Deci, 
cum îi vei îndrepta şi-i vei învăţa, aşa vei să le dai şi seama. 

Pentu-aceia te învăţ şi eu, fătul mieu, de ţ-e voia să fii unsul 
lui Dumnezeu, ţi să cade toate scopotele şi jocurile să le laşi jos. 
Că aşa să cade domnului să-şi veselească oştile; iar mintea să nu 
ţi-o pleci cătră dânsele, deaca ţi-e voia să fii desăvârşit şi întreg. 
Ci acele scopote să răsune înaintea ta şi voia oştilor tale încă să 
o umpli, ci însă te nevoiaşte să umpli şi voia Dumnezeului tău, 
carele te-au unsu. Şi să nu-ţi îngreuezi trupul cu beţii, că mulţi 
zic: „Bună iaste băutura cea multă“. Dar cum iaste bună? Că 
omul, deaca să îmbată, de are şi minte multă, el o piiarde; de are 
mâini viteze, nici de un folos nu-i suntu; de i-ar fi picioarele 
repede, nimic nu-i sporescu, şi de are şi limbă dulce şi vorbitoare 
frumos, nici cu aceia nu poate grăi. Deci cum nu iaste rea beţia, 
când toate mădularele omului nici de un folos nu sunt trupului 
său? Dar lui Dumnezeu şi oamenilor cum va putea să facă vreun 

lucru de treabă? Încă ş-altă răutate izvoraşte şi iase de la beţie, 
că omul beţiv întâi trupul şi-l bolnăveşte şi-şi sărăceşte casa şi-şi 
piiarde mintea. Deacii, deaca-şi piiarde mintea, el îşi piiarde şi 
sufletul. Sau iani să vedem cu beţiia, ce lucru de folos am făcut 
sau am dobândit, făr' decât ne-am bolnăvit trupurile, şi ne-am 
sărăcit casele şi ne-am pierdut mintea! Deacii deaca ne-am 
pierdut mintea, noi am dăzlupit şi pre Dumnezeu de la noi. Şi 
cel ce iubeşte băutura multă, acela nu să va chema următoriu lui 
Hristos, ci va fi chemat ca un dobitoc. Pentr-aceia, fătul mieu, 
mai bine iaste să iubeşti băutura cea multă şi să te chemi dobitoc, 
au mai bine iaste să te chemi următoriu lui Hristos? 

lar slugilor tale le dă să bea din dăstul şi cât vor vrea. Şi tu 
încă să bei, ce cu măsură, ca să poată birui mintea ta pe vin, iar 
să nu biruiască vinul pre minte; şi să cunoască mintea ta pre 
minţile slugilor tale, iar să nu cunoască mintea slugilor pre 
mintea ta. 

La beţie pre nimeni să nu dărueşti, măcar de ţe-ar fi sluga 
cât de dragă. Sau de veţi avea vreo mânie pre cineva de la 
trezvie, tu să nu o arăţi pre sluga ta la beţie şi să-l urgiseşti. Sau 
de vor vrea să pârască cineva pre alţii la tine la beţie, iar tu să-i 
îngădueşti pân” la trezvie. Sau de-ţi va greşi vreo slugă, fiind 
beat, tu-i îngădue, pentru că tu l-ai îmbătat, deci cum l-ai 
îmbătat, aşa-i şi îngădue. Dreptu aceia-ţi zic: să nu dărueşti pre 
nimeni la beţie, pentru că una-ţi vei piiarde den avuţie, alta-ţi 
vei pune nume rău. Că vor zice aşa: „Blăm acum la cel domn 
neharnic, că iaste beat, deci până iaste treaz el nu va să ne 
dăruiască, iar deaca să îmbată, el îşi piiarde mintea şi nu ştie 
cui ce dă“. lată că suntu 2 răutăţi: că întâi îţi pierzi din avuţia 
ta, iar a doao tu-ţi dobândeşti şi nume de hulă. Şi încă-ţi mai 
zic: la beţie să nu te mânii, nici să osândeşti pre nimeni, că şi 
aceasta iaste alt lucru rău şi de poveste. Că vor zice toţi: „Să nu 
mergem să stăm să dvorim la cel domn, că deaca să îmbată, el 
îşi piiarde mintea şi are arţag, ci ne va înfrunta şi încă de nu ne 
va şi piiarde”. Pentr-aceia, fătul mieu, te învăţ: la beţie nici să 

dărueşti pre nimeni, nici să urgiseşti, ci de ţi-e voia să dărueşti 
pre cineva, tu îl dăruiaşte dimineaţa la trezvie cu cuvinte dulci, 
deaca ţi-e voia să-ţi mulţumească cel ce i-ai dat drumul şi să-ţi 
sărute şi mâna. lar deaca ţi-e voia să te mânii sau să urgiseşti 
pre cineva sau să-l judeci, iar dimineaţa la trezvie îl judecă, cu 
toţi boierii tăi, şi-i ia seama. Deacii cum îl va ajunge judecata, 
aşa-i fă. Căci că, deaca şăzi la masă, nu iaste legea să judeci 
nici să dărueşti, ci are masa obiceaiul său de veselie, să să 
veselească toate oştile tale şi slugile de tine. 

Aşijderea când şăzi la masă şi vei să-ţi aşezi la masă boiarii 
cei mari şi cei al doilea şi cei mai mici şi pre alţii pre toţi, iar tu 
de atuncea să le păzeşti locurile, ca la a doao şădere să nu le 
schimbi rândurile, căci că deaca pui sluga ta la masă într-un 
loc, iar al doilea rându tu-l pui mai jos, decii într-acel ceas i să 
întristează inima şi să scârbeşte. Căci că el să nădăjduia dentr- 
acel loc ce au şăzut întâi să câştige alt loc mai sus, iar tu, pentru 
unul carele-ţi iaste ţie mai drag, tu-l dai mai jos. Pentru-acăia i 
să întristează inima şi să vatămă ca cu o rană, că inima omului 
iaste ca sticla, decii sticla, deaca să sparge, cu ce o vei mai 
cârpi? Drept acsia, fătul mieu, când vei tocmi boiarii şi slugile- 
ţi la masă şi-ţi vor veni cineva din cei ce-ţi vor fi mai dragi şi 
vor sta în vorbă, să nu cumva să muţi pre vreunii din cei şăzuţi 
mai jos şi pre ceialalţi să-i pui să şază mai sus. Cei ce sunt la 
masă, aceia să şază; că pre aceia i-ai tocmit şi i-ai aşăzat. lar 
celoralalţi care sunt ţie dragi şi stau în vorbă, tu ia pâine şi bucate 
den naintea ta şi vin, şi le dă cu mâna ta să mănânce şi să bea. 
Deacii, deaca le vei da bucate, tu le dă şi cuvinte bune den gura 
ta, că şi Sfânta Scriptură mărturiseşte şi zice: „Unii mai bine să 
bucură şi să veselescu şi mai bine mulţumescu de cuvintele cele 
bune”, decât cum mulţumescu alţii de ospeţe şi de băuturi. Căci 
că omul înţeleptu, cât îi vei adaoge şi vei lungi cuvintele cele 
bune, atâta mai mult să va folosi şi va mulţumi; iar de-l vei sili cu 
băutura şi cu mâncarea, mai rea răutate vei aţâţa într-însul. Aşa 
şi tu, fătul mieu, de-ţi vei înfolosi slugile pururea cu cuvinte dulci, 
tu încă vei dobândi folos; iar de-ţi vei slobozi trupul spre beţii, 

făr' de lucru, foarte rău te vei zminti, că băutura cea multă mari 
răutăţi face. Pentru aceia trebue multă trezvie, că auzi că zice 
Dumnezeu-:"Păziţi-vă, să nu cumva să să îngreuiaze inima cu 
mâncări multe şi cu băuturi”. Şi iar grăiaşte cu prorocul său, de 
zice: „Treziţi-vă, ceia ce beţi vin, de vă îmbătaţi şi plângeţi, că s- 
au luat din mijlocul vostru veseliia şi bucuriia!”. Şi bun lucru 
iaste a să feri omul de băutura cea multă, că iar iaste scris, de 
zice Scriptura: „În I&mnele cele multe să face foc mare şi în 
bucatele cele multe să aţâţă curviia”. Şi „cum aţâţă şi face untul 
văpae, aşa şi vinul rădică pohte de curvie”. Şi „cum nu să va 
îmbogăţi lucrătoriul beţiv, aşa şi sufletele care iubescu beţiia nu 
vor înmulţi bunătăţile, ce şi cele ce vor avea, le vor piiarde”. 

Fătul mieu, „deaca bei vin, nu te lăuda nici te face bărbat, 
că pre mulţi au pierdut vinul” şi multe răutăţi au făcut. Vinul au 
golit trupul cel de ruşine al lui Noe. Vinul făcu pre Lot de să 
împreună cu amândoao fetele sale trupeşte. Vinul provăli pre 
bărbatul şi viteazul Sampson până în sfârşit, care să născuse 
den făgăduinţă şi den muiare stearpă, şi n-au mai fost alt om 
niciodată vârtos ca dânsul, nici va mai fi. 

Că zice Scriptura: „Era un om den semenţiia lui Dan, pre 
care-l chema Mance, şi muiarea lui era stearpă şi feciori nu 
făcea. lar îngerul lui Dumnezeu să arătă muerii şi zise cătră 
dânsa: „lată, tu eşti stearpă şi feciori n-ai făcut, iar de acum să 
ştii că vei începe rod şi vei îngreca şi vei naşte fiiu. Şi să te 
păzeşti, să nu bei vin, nici rachiu şi nimic spurcat să nu mănânci, 
că acel cocon va fi sfinţit lui Dumnezeu din pântecele mâne- 
sa”. Decii muiarea merse şi spuse bărbatului său toate câte-i 
zisese îngerul, iar Manoe să rugă lui Dumnezeu şi zise: „O, 
Doamne, cela ce ai trimis pre umul lui Dumnezeu la noi, trimite- 
| şi acum să vie să ne înveţe ce vom face coconului, deaca să 
va naşte”. Şi ascultă Dumnezeu rugăciunea lui Manoe şi iar 
veni a doao oară îngerul lui Dumnezeu la muiare, iar Manoe, 
bărbatul ei, nu era cu dânsa, că muiarea era la câmpu. Dacii 
muiarea alergă şi spuse bărbatului ei, zicând: „lată, iar mi să 

arătă bărbatul cela ce venise în cutare zi la mine”. Şi să sculă 
Manoe şi merse după muiarea lui şi, deacă ajunse, zise cătră 
acel bărbat: „Au doar eşti tu bărbatul cela ce ai grăit cu muiarea 
mea?” lar îngerul zise: „Eu suntu”. Manoe zise: „Fie acum după 
cuvântul tău. Dar coconul ce lucru va avea şi ce i să va cădea 
a fi?” Îngerul zise: „De toate câte am zis muerii tale, să să 
păzească. Şi ce să va face în vie să nu mănânce, şi vin să nu 
bea, nici ce va fi spurcat să nu mănânce. lar acesta carele să va 
naşte den făgăduinţă, acesta va ucide pre leu, ca pre un ed şi, 
după câtăva vreme, den capul leului va da părinţilor lui miiare 
de va mânca. Şi va judeca Israilul în 20 de ani, şi cu o falcă de 
măgariu va ucide 1.000 de oameni. Şi va lua poarta cetăţii 
dintr-ramândoao ţâţânele şi cu toate încuetorile, şi o va duce în 
vârful muntelui înaintea Hevronului. Şi stâlpii casei încă-i va 
lua în mâini şi-i va clăti, şi va surpa casele, şi toate tăriile ce vor 
fi făcute, pre dânşii. Şi pre 3.000 de oameni ce vor fi într-însele 
îi va prăpădi”. 

lar apoi şi acesta, ocaianicul, de necredincioasa şi hicleana 
curvă Dalida fu ucis şi peri zicând: „Să moară şi sufletul mieu 
cu păgânii aceşiea”. 

Dar tu, o, suflete, fiind mai neputincios şi mai slab, ce vei 
zice? O, hicleană muiare Dalido, cum uciseşi pre minunatul şi 
marele bărbat, pre Sampson? Cu adevărat, într-această lume 
nu iaste mai rea şi mai amară decât muiarea vicleană. 

Incă mai ascultă, fătul mieu, să-ţi mai spuiu ş-altă poveste, 
iar din Sfânta Scriptură: Olofer, viziriul lui Navohodonosor 
împărat, pentru beţiia peri şi cu toate oştile lui. Că zise cătră 
Vagav, hadâmul său: „Pasă la cea ovreică şi-i zi să vie să să 
ospeteze cu noi, că ne vor râde asiriianii deaca o vom lăsa să 
să ducă şi să nu ne împreunăm cu dânsa trupeşte”. Că era acea 
muiare foarte frumoasă şi chipeşă, şi era o ovreică şi numele ei 
luditha. Deacii Vagav eşi de la Olofer şi merse de grăi cătră 
luditha şi zise: „O, jupâneasă, nu-ţi fie ruşine, ci pasă la stăpână- 
mieu Olofer, de mănâncă cu dânsul şi bea vin cu veselie”. lar 
ea zise: „Dar eu ce sunt să stau împotriva stăpânului mieu? Eu 

tot ce va pohti el voiu face, şi ce va fi lui drag a face mie, încă 
va fi de veselie şi de bucurie în toată viaţa mea”. Şi să sculă 
luditha şi să împodobi frumos şi să îmbrăcă în haine bune şi cu 
alte podoabe muereşti cu toate să împodobi şi-şi luo slujnica 
cu dânsa şi merse de stătu înaintea lui Olofer. lar el, deaca o 
văzu, i să răni inima de dânsa şi o pohti foarte şi tot aştepta 
vreme să să împreune cu dânsa. Şi-i zise Olofer: „Acum bea, 
mănâncă şi te veseleşte, că ai găsit milă înaintea mea”. lar luditha 
zise: „Mânca-voi şi voi bea, domnul şi stăpânul mieu, că astăzi 
să înălţă sufletul mieu mai mult decât în toate zilele vieţii mele”. 
Şi luo de mâncă şi bău cu dânsul din bucatele care-i gătise 
slujnica ei, iar inima lui Olofer tot era rănită de pohta ei. Şi să 
veseli Olofer şi bău vin mult pentru dragostea ei, atâta cât nu 
băuse niciodată den naşterea lui. lar deaca înseră, să duseră 
toate slugile lui cineşi pre la conac, şi Vagav închise uşile cortului 
şi să duse şi el, că era toţi îngreuiaţi şi biruiţi de vin. lar luditha 
rămase singură în căsuţa cea mai din năântru. lar Olofer zăcea 
în pat, beat, şi adormi foarte tare. Deacii zise luditha cătră 
slujnica ei: „Pasă afară, de stai înaintea cortului şi păzeşte”. Şi 
făcu aşa. lar luditha să ruga lui Dumnezeu cu lacrămi zicând: 
„Doamne, Dumnezeul lui Israil, caută într-acest ceas lucru 
mâinilor mele şi să înalţi Ierusalimul, cetatea ta, cum te-ai 
făgăduit, şi să săvârşăscu ce am cugetat, nădăjduindu-mă spre 
tine că voi face lucrul acesta”. Şi deaca zise aşa, să apropie de 
patul lui Olofer şi-i luo sabiia lui de la căpătâi şi, deaca o scoase 
den teacă, îl apucă cu o mână de păr şi-şi rădică ochii la cer şi 
zise: „Doamne, Dumnezeul lui Israil, întărâşte-mă într-acest 
ceas”. Şi-l lovi de 2 ori preste grumazi şi-i tăe capul şi-l băgă în 
traista ei, în care purtase bucate, şi-l dede slujnicii. Şi eşiră 
amândoao din tabără, cum le era obiceiul şi la vreme de 
rugăciune. 

Vezi, fătul mieu, cum plăteşte de rău beţiia? Drept aceia, să nu 
zăboveşşti la beţie, ci, cât poţi, fugi de beţie ca de focul unui cuptor. 

Aşijderea şi Irod, pentru beţie tăie pre dumneziescul loan 
Botezătorul, de al căruia trai şi bunătăţi şi el să mira, iar fiind 

biruit de hicleşugu-i, ucise-l ca un nebun şi ca un turbat. Aşa şi 
tu, ticăloase suflete, fiind împresurat şi surpat de mâncări multe 
şi de băuturi, te vei întoarce în necurăţii şi vei face lucruri de 
periciune. Pentr-aceia, încai de acum fugi de acestea cu 
nevoinţă, ca să nu urmezi amărăciunilor de la Dumnezeu. Că 
zice prorocul: „Amar celora ce, deaca să scoală dimineaţa, ei 
caută rachiul, iar seara ei beau vinul cu alăute şi cu tobe şi cu 
surle, iar lucrurile lui Dumnezeu ei nu ştiu, nici caută de lucrurile 
mâinilor sale”. Amar şi ţie, ticăloase suflete şi făr' de ruşine, că 
tu totdeauna faci lucruri de ocară şi de batjocură, ca acestea, şi 
nu-ţi iaste ruşine nici frică! Ci ai dobândit chip şi obraz de 
curvă şi la toţi cauţi făr' de ruşine şi în toate zilele mânii pre 
Dumnezeu cu lucruri rele şi cu cugete hiclene şi nu-ţi iaste 
frică, nici te temi, o, nebune, pentru îndelungata răbdarea lui! 
Dar cum vei să poţi scăpa de mâniia lui cea neoprită şi de 
osânda ce va să-ţi cază asupră? Drept aceia, să nu cumva să nu 
grijăşţi sau să nu bagi seama de mântuirea ta, ci până ai vreme 
de pocăință, fă bine şi tot ce place lui Dumnezeu. Că măcar de 
iaste iubitor de oameni şi mila lui întăreşte toată firea 
omenească, iar iaste şi judecător drept. Ci să nu te amăgeşti 
sau să te înşale inima sau firea cumva. Că nu iaste nimenea din 
cei ce fac rău, carii să poată dobândi împărăţiia ceriului şi să 
între în lăcaşul drepţilor, ci numai cel ce face voia lui Dumnezeu 
şi va păzi învăţăturile lui şi poruncile lui. Că zice şi prorocul: 
„Doamne, cine va lăcui în lăcaşul tău, sau cine să va sălăşui în 
muntele tău cel sfânt? Cel ce umblă făr' de prihană şi cel ce 
face dreptate şi cel ce grăiaşte adeverinţă în inima lui, carele 
n-au înşălat cu limba lui şi n-au făcut rău vecinului său, nici au 
avut împutăciune dăspre aproapele lui; cel ce s-au jurat 
vecinului său şi nu s-au lepădat, şi încai nu ş-au dat banii în 
camătă, şi pre cei nevinovaţi nu i-au vândut. Cel ce va face 
acestea, nu să va ruşina în veacu”. Acâstga toate auzindu-le, o, 
suflete, în toate zilele, din sfintele scripturi, iar tu, nebune, nu 
vruseşi să înţelegi, ci te-ai alunecat spre pohte de ocară şi de 

ruşine. Dar atuncea, la judecată, ce gândeşti a face, o, 
neînţelepte, fiind gol de toate bunătăţile? Deci de acum încai 
te păzeşte şi te părăseşte şi te lasă de lucrurile tale cele spurcate 
şi te apropie cătră pocăință şi fă lucruri bune înaintea 
Dumnezeului tău, ca să iai şi tu de la dânsul binele cel cerescu 
şi să fii făgăduit veseliei cei îngereşti. Deacii cu dânşii te vei 
învrednici slavei Dumnezeului celui ce iaste în troiță, că aceluia 
iaste toată împărăţiia şi puterea şi slava în veci netrecuţi şi 
nesfârşiţi, amin. 


VIII. ÎNVĂȚĂTURĂ A LUI NEAGOE VOEVOD CĂTRĂ FIE-SĂU 
THEODOSIE VOEVOD ŞI CĂTRĂ ALŢI DOMNI, CĂTRĂ TOŢI, 
PENTRU SOLII ŞI PENTRU RĂZBOAIE 


O, fătul mieu Theodosie şi voi alţi domni şi fraţi toţi! Din cât 
am putut cunoaşte cu firea şi a pricepe de rândul solilor, cum 
să vor cinsti când vor veni să fie la sfat şi vor fi oameni mari şi 
de la domni creştini, carii cred în Domnul nostru lisus Hristos şi 
preacuratei lui maici, aceştea soli carii vin la voi, unui vin ca 
să facă jurământu şi legătură, iar alţii vin ca să facă pace, alţii 
să vorovească niscare lucruri de treabă, iar unii vin pentru 
dragostea şi pentru prieteniia. lar aorea vin alţii cu cuvinte aspre 
şi de vrajbă, cum le iaste învăţătura şi porunca de la domnii şi 
stăpânii lor. Că la domni mulţi soli de în multe părţi vin, şi cu 
multe feliuri de sol. lar voi să nu cinstiţi numai pre cei ce vă vor 
aduce veşti bune, ci să cinstiţi şi pre cei ce vă vor aduce veşti 
rele, că aşa să cade. Şi să fie toţi cinstiţi de voi într-un chip şi 
dăruiţi. Că cu acea puţinea cinste ce le veţi face, iar ei mult vor 
lăuda numele vostru şi-l vor înălța. Că domnul carele are minte 
nu-i trebuieşte într-această lume altă avuţie, făr' numai numele 
cel bun. Căci că deaca va avea nume bun, deacii şi avuţie încă 
va face; iar domnul cela ce iaste scumpu şi caută tot spre avuţie 
şi nu dă pentru scumpetea lui nimănui nimic, acela însuşi îşi 
piiarde numele cel bun. Deacii, deaca-şi piiarde numele cel 
bun, dar avuţiia de ce folos va să-i fie? Pentru-aceia eu te învăţ 

pre tine, fătul mieu, şi pre dumneavoastră alţi fraţi şi domni, pre 
toţi, să faceţi aşa cum zic eu, că mie-mi pare să fie mai bun 
numele cel bun decât avuţiia cea multă. Că de veţi fi îndurători 
şi darnici în viaţa voastră, şi după moarte încă vă să va pomeni 
numele de bine şi nu să va uita niciodată. Că omului din toată 
avuţiia lui cea multă ce are, nimic nu i să va cunoaşte, făr'” numai 
numele cel bun şi bunătăţile ce va fi făcut pre această lume. 
Dreptu aceia, fraţii miei, când auziţi că vin la voi soli mari, 
carii cred în Domnul nostru lisus Hristos şi preacuratei lui maici, 
iar voi să trimiteţi înaintea lor cinste şi bucate şi băuturi den 
dăstul, până vor veni şi la scaunul vostru cel domnescu. Decii, 
atuncea toţi boiarii voştri să fie strânşi lângă voi şi împodobiţi 
frumos, cine cu ce va avea bun şi cu cai buni şi împodobiţi 
bine cu rafturi. lar sfetnicii cei bătrâni niciodată de lângă tine 
să nu să dăzlipească. Deacii, deaca veţi auzi că s-au apropiat 
solii de scaunul vostru atuncea voi să vă orânduiţi boiarii carii 
vor fi mai de ispravă şi împodobiţi, cu cai buni, să iasă înaintea 
lor şi să le facă cinste până la gazda lor. Şi iar pentru cinstea 
voastră, deaca să vor aşăza, voi atuncea încă să le faceţi cinste 
mai multă şi să le trimiteţi de toate, de prisoseală, ca să uite 
cinstea ce au avut pre cale iar de la voi. Că cunoaşterea şi 
socoteala solului iaste cinstea. Şi să aibă de toate de ajuns şi să 
nu-i lipsească nici de mâncare, nici de băutură. Şi gazda solilor 
să nu fie aproape de voi, nici de grădinile care vă primblaţi voi 
cu sfetnicii voştri. Deacii să nu-l ţii mult, nici să-l zăboveşţi, ci 
numai 2 zile sau 3 până să va odihni, după acsia să-l chemi. 
Şi în ziua aceia ce vei vrea să-l chemi, iar tu întâi să-ţi 
împodobeşti jăţiul bine, cu ce-ţi va fi dat Dumnezeu, şi tot 
divanul tău şi toate casele. Şi să te împodobeşti şi cu haine 
foarte frumoase şi mai vârtos să te îmbraci în dragostea şi în 
puterea lui Dumnezeu, deaca-ţi iaste voia să-ţi fie într-ajutor. Şi 
să eşi cu mare slavă să şazi în jăţiul tău cu multă smerenie. Şi 
svetnicii tăi cei bătrâni încă să şază pre scaunele lor, unde le 
iaste locul şi li să cade. lar boiarii cei tineri încă să fie împodobiţi 
cum să cuvine şi frumos, şi să stea toţi de-a rândul, împrejurul 

tău. Aşa şi alte slugi, toate să stea pre rându, care unde-i va fi 
locul. Deacii să alegi dentr-înşii câţiva oameni vrednici şi să-i 
trimiţi să cheme solul să-şi dea soliia. lar tu să şazi şi să cugeţi 
de cele dumnezeieşti, iar nu de cele lumeşti şi de nimic. Şi 
după ce va veni, tu să socoteşti toate cuvintele lui cu socotinţă 
şi cu luare aminte, care îl va fi învăţat stăpână-său să zică, măcar 
bune, măcar rele, măcar cu blândeţe, măcar cu mânie, tu toate 
le ţine în mintea ta şi nimic dentr-însele să nu uiţi. 

Şi nici să te foarte bucuri, căci va spune cuvinte bune, nici 
iar să te mânii, căci va spune şi va zice cuvinte de rău. Ci-l 
întreabă de toate cu blândeţe şi cu smerenie, apoi îi zi aşa: 
„Dar acuma ai a mai zice alte cuvinte de la domnul tău?” lar el, 
deaca va zice că nu mai sunt, „că ce mi-au zis stăpânul mieu, 
toate le-am grăit”, tu să nu-i mai răspunzi nici un cuvânt 
împotrivă, că de-i vei mai răspunde ceva, nimic nu vei folosi. 
Sau, cine ştie, că sau vei zice cuvinte împotriva vorbelor lui, 
sau ba, deacii cuvântul iaste ca vântul: deaca iase den gură 
nici într-un chip nu-l mai poţi opri şi, măcar dă te-ai căi şi ziua 
şi noaptea, nimic nu vei folosi. Ci, deaca-şi va da solul soliia, 
iar să-l trimiţi să-l petreacă cu cinste până la gazdă şi după 
solie iar să-l cinsteşti. Şi toate cuvintele lui, câte au zis, să le ţii 
minte, şi nimeni să nu te ştie. Ci de-ţi vor fi adus veşti şi cuvinte, 
măcar bune, măcar rele, tu să nu te întristezi, ci să aibi faţă şi 
chip vesel cătră toţi şi să întrebi întâi cu dragoste şi cu dulceaţă 
pre boiarii tăi cei mari şi pre sfetnicii tăi cei bătrâni şi le zi aşa: 
„Dragii miei boiari bătrâni şi iubiții miei sfetnici, acum acest 
sol au venit la noi şi am văzut toate vorbele lui şi cuvintele lui 
le-am auzit. Într-aceia întreb pre dumneavoastră, boiarii miei 
cei bătrâni, pre toţi, că sunteţi bătrâni şi aţi văzut multe lucruri, 
şi bune, şi rele. Ci acum trebuiaşte să vă sfătuiţi împotriva sfatului 
solului, că voi sunteţi dreapta mea şi nădejdea mea, şi cât veţi 
putea mai bine, atâta să socotiți, ca să putem da răspunsu bun 
solului împotriva cuvintelor lui. Ca doar de va da Dumnezeu 
de va fi răspunsurile noastre mai bune şi mai cinstite decât 
cuvintele solului, care au adus la noi de la domnu său”. Aşa 

să-ţi întrebi toţi boiarii, iar tu nici un răspunsu să nu le dai, ci 
numai ci-i ascultă pre toţi cu dragoste şi-i întreabă. 

Să nu-ţi fie ruşine, sau să te ţii mare, cugetând sau zicând în 
inima ta: „Eu, fiind domn, cum poate fi de întreb toţi boiarii 
miei de sfat, şi ei sunt slugi mie?” Că şi ei robi lui Hristos sunt, 
şi dar de vor fi unii dentr-înşii îngăduind lui Dumnezeu mai 
bine decât tine? Pentru că tot domnul care nu-şi va întreba 
boiarii de sfat, acela nu face bine. Că singur Pavel apostol 
mărturiseşte şi zice: „Niciodată nu vom putea noi ajunge urma 
moşilor noştri”. Şi la Evanghelie încă grăiaşte Domnul nostru 
lisus Hristos şi zice: „Amar celuia ce să sfătuiaşte singur şi pre 
altul nu-l întreabă!” Drept aceia şi voi, fraţilor, nu vă sfătuiţi 
adinsu voi-şi, precum zice Domnul Hristos, ci de toate sfaturile 
întrebaţi pre boiarii voştri şi pre sfetnicii voştri. 

O, fătul mieu şi voi, fraţilor, cât iaste de bine să mângâiaţi 
pre boiari şi pre slugile voastre în toată vremea şi să vă sfătuiţi 
cu dânşii în tot ceasul şi să luaţi sfat şi de la cei mari şi de la 
cei ai doilea şi de la cei mai de jos, că aşa să cade. Să mergi 
cu dânşii într-un loc de taină şi să sfătuiţi toate sfaturile, şi care 
vor fi mai bune voi le primiţi în inimile voastre; iar care nu vă 
vor fi de folos voi le lăsaţi. Şi să nu opreşti pre nimeni să nu 
grăiască la sfat, zicând: „lată că cuvintele tale nu ne sunt nici 
de o treabă, că grăişi nişte cuvinte în zadar”. Ce toate cuvintele, 
ale tuturor, le priimeşte a fi bune, iar şi pentru cinstea voastră; 
pentru că tot sfetnicii şi boiarii fac sfaturile, iar deaca să 
isprăveşte şi să tocmâşte sfatul bine şi cum să cade, deacii 
numai lauda şi pohvala domnului iaste preste toată lumea, iar 
sfetnicii şi boiarii întru nimica nu să pomenescu. Şi zic toţi: 
„Harnic şi vrednic şi înţelept domn iaste acesta şi vrednic de 
a să pomeni şi de a să ferici în toate lucrurile lui”. lar de să va 
zminti sfatul şi nu va fi sfat bun şi cu chibzuială decii nimeni 
nu va vinovăţi pre sfetnici, nici pre boiari, ci numai pre domn 
şi vor zice: „Acesta iaste domn nebun şi nu i să cade lui să fie 
între domni”. Pentr-aceia trebue să te sfătueşti cu boiarii în tot 
ceasul, macar de sunteţi şi domni şi puternici. Că domnul să 

socoteşte ca un deal mare şi nalt, când are nişte păzitori foarte 
buni de-l păzescu şi-l curăţescu de toate uscăciunile şi 
secăturile şi de alte lucruri care nu sunt de treabă. Deci, până 
îl curăţescu păzitorii şi-l păzescu di toate răutăţile şi 
primejdiile, el creşte frumos şi face multe feliuri de flori şi să 
înălţează minunat şi frumos şi să laudă numele lui preste tot 
pământul, iar numele păzitorilor lui nimeni nu le mai 
pomenşte. lar deaca-l părăsescu păzitorii şi nu-l mai păzescu, 
el să pustiiaşte şi nici locul nu i să cunoaşte şi numele lui 
piiare şi trece ca o umbră. Aşa şi domnul: până îl păzescu 
sfetnicii şi boiarii lui cei bătrâni cu sfat bun şi-l curăţescu de 
toate sfaturile cele rele şi de năravurile cele rele, lauda lui 
şi înţelepciunea i să întinde spre faţa a tot pământul, şi numele 
lui cel bun să proslăveşte pre toate ţărâle, şi zic toţi: „Tu eşti 
mai vrednic şi mai înţeleptu decât toţi”. lar nu zic că fac 
boiarii voştri acele sfaturi, ci laudă tot pre domn şi numele lui 
proslăvescu. lar boiarii, măcar deşi fac ei sfaturile cele bune, 
nimeni nu-i ştie, nici îi laudă. Pentru-aceia iaste bine să priimiţi 
sfaturile cu bucurie, ca să nu să umple cu voi cuvintele carele 
zic în Sfânta Scriptură aşa: „Amar celuia ce să socoteşte el însuşi 
deosebi, iar pre alt pre nimeni nu întreabă de sfat”; că acela nu 
iaste nici de o treabă domnului său şi să piiarde el însuşi şi să 
va chema nebun pentru semeţiia. Dreptu acsia, fraţilor şi fătul 
mieu, pre toţi boiarii voştri să-i mângâliaţi şi să ziceţi cătră dânşii: 
„Auziţi, boiari, iată ce cuvinte ne-au adus solul astăzi! Deci 
acum vă sfătuiţi, să ştim ce răspunsu îi vom da împotriva solii 
lui”. Aşa zi cătră boiarii tăi şi le dă pace să facă sfat înaintea ta. 
lar tu, fătul mieu, să taci, să nu zici nimic înaintea lor, ci numai 
să bagi seama să vezi potrivi-se-vor sfaturile lor cu cuvintele 
solului, au ba. Deacii, deaca vei cunoaşte că au cuvinte de a să 
potrivi cu ale solului, tu le zi aşa: „Acum păsaţi toţi pe la gazde 
şi vă mai sfătuiţi deosebi astăzi şi până dimineaţă, şi vă rugaţi 
lui Dumnezeu dar ne va dăscoperi alte sfaturi mai bune, ca să 
nu poată birui solul nici într-un cuvântu. Şi dimineaţă iar să 
veniţi la mine să-mi spuneţi cum aţi mai gândit”. 

Deacii, deaca vor merge ei pre la gazde, iar cuvintele lor să 
fie înfipte în inima ta, ca şi ale solului. Şi, sculându-te de acolo, 
pasă în casa ta cea de odihnă şi-ţi curăţeşte inima cu toate 
bunătăţile şi-ţi vino în toată mintea şi te roagă lui Dumnezeu şi 
preacuratei lui maici şi zi: „Doamne, Dumnezeul mieu, pre tine 
nădăjduiiu, izbăveşte-mă di toţi cei ce mă gonescu, şi mă 
mântuiaşte, ca să nu apuce cândva ca leul sufletul mieu. Şi-mi 
dă, Doamne, cuvânt bun şi inima treazvă, ca din somnu vestirii 
cei bune a înţelegerii tale. Şi-mi dă, Doamne, să pricep şi-mi 
trimite cuvinte şi vorbe den dăstul, de la dreapta ta cea puternică, 
ca cu ajutoriul şi cu sfatul tău să biruim cuvintele şi vorbele solului. 
Şi-mi dă cuvinte din dăstul ca să grăescu şi înaintea boiarilor 
miei, că tu eşti cel ce grăieşti bine toate, Hristoase, Dumnezeul 
nostru, şi ţie trimitem laudă în sus, cu fâr” de începutulu-ţi tată şi 
cu bunul şi făcătoriul de viaţă a lui duh. Acum şi pururea şi în 
veci, amin!” 

Deacii, deaca te vei ruga aşa, tu socoteşte cuvintele solului 
şi ale boiarilor tăi. Deacii te chibzuiaşte şi tu cu mintea ta, dar 
de-ţi va da Dumnezeu pricepere mai bună decât tuturor şi vei 
putea învinge cu socoteala minţii tale cuvintele solului. Şi deaca 
vei vedea şi vei cunoaşte că iaste sfatul tău mai bun, tu nu te 
lăuda, nici te ţinea că cu măestriia socotinţii tale iaste aceasta, 
ci mulţumeşte lui Dumnezeu, care au întărit inima ta cu gând 
ca acesta, şi trimite în taină la sfintele biserici şi fă bdenii şi 
rugăciuni la Dumnezeu şi dă milostenie săracilor, că aceia iaste 
jertvă vie şi nevinovată înaintea lui Dumnezeu. 

Şi iarăşi să chemi boiarii tăi la tine şi să le zici: „Pace între voi 
boiari, doar veţi fi aflat alt sfat mai bun. lar deaca vor zice ei: 
„Ba, doamne, tot sfatul cel de eri avem, iar altul mai bun noi 
n-avem”, atuncea tu să le răspunzi şi să le zici: „Ascultaţi boiari, 
eu aşa am cugetat în inima mea că va fi mai bine...“ Şi spune 
gândul tău şi socoteala ta înaintea lor. Deacii, deaca vor zice toţi 
că „iaste sfat bun acesta şi să fie între noi şi cu aceasta vom birui 
cuvintele solului”, tu nu te trufi, ci mulţumeşte lui Dumnezeu, 

care te-au întărit şi ţe-au dat minte să grăeşti cele ce sunt mai 
de folos înaintea boiarilor tăi. lar deaca vor zice toţi: „Ba, 
doamne, mai bun iaste sfatul care l-am sfătuit mai nainte toţi”, 
voi, fraţilor şi feţii miei, nu vă ruşinaţi de dânşii, nici vă trufiţi şi 
să vă mâniiaţi. Ci ziceţi: „Ni dar iubiții miei boiari, care 
cunoaşteţi că sunt mai de treabă şi mai bune, noi acelea să 
răspundem, după cuvântul prorocului, că zice: „Unde vor zice 
oamenii toţi să fie, să fie”. Aşa şi eu zic voao: Deaca ziceţi toţi 
să fie mai bine aşa, şi eu încă cu pace poruncescu să fie după 
cuvântul vostru”. 

Însă iar vă întrebaţi: „lată că sfatul l-am făcut şi l-am 
întocmit; dar acum cum să cade să cinstim solul? Ospăta-l- 
vom întâi, au dărui-l-vom, au da-i-vom răspunsul, au cum 
vom face?” lar ei, deaca vor zice: „Ba, doamne, mai nainte să 
cade să-l ospetezi bine şi frumos, după aceia îi vei da răspunsul 
şi-l vei dărui”, deacii voi, iubiții miei, vă tocmiţi păharnici, 
scoateţi păhară de argint frumoase şi siliţi să aşăzaţi toate 
frumos ca să să mire şi solul de acea podoabă şi rânduială 
bună, care să nu o fie văzut el la stăpână-său niciodată, ci să 
laude pretutindenea ce au văzut şi să povestească. Pentru că 
şi aceasta iaste o cinste a domnului aleasă şi lăudată. Aşijderea 
şi masă să găteşti frumoasă şi să faci multe feliuri de bucate şi 
să aducă tot pre rând, unile dupre altele. Şi băuturi să scoţi de 
unde vei avea mai bune şi mai dulci. 

Şi iar să te sfătueşti întâi, să vezi la masă ce vorbe şi ce 
graiuri vei vorbi cu solul, ca nu cumva să vorbeşti niscare lucruri 
făr' de ispravă şi niscare cuvinte de nimic, apoi să-şi râză solul 
de tine. Căci că vinul amsstecă inima omului şi-l face bărbat şi 
vesel, şi cugetă multe lucruri deşarte, şi cuvinte de nimic 
grăiaşte. Pentr-aceia să nu te îndemne inima, fiind beat, să 
grăieşti cătră sol niscare cuvinte dăşarte, ci cele ce ai cugetat la 
trezvie, acelea să şi vorbeşti. lar înţelepciunea şi vitejiia de la 
beţie să nu o crezi, măcar de ţe-ar părea că sunt cât de bine 
tocmite; că cuvintele de la beţie strică cele ce ai cugetat la 
trezie. Într-alt chip cum vei mai putea zice? Cum ar face cineva 

nişte bucate bune şi să arunce apoi cineva vreun lucru spurcat 
într-însele; deacii îi caută nu numai bucatele să verse, ci şi vasul 
să-l spargă. Aşa strică şi cuvintele de la beţie. 

Şi deaca vei găti acestea ce sunt de treabă toate şi le vei 
tocmi, îţi învaţă boiarii cum să vor cinsti. Şi să nu treacă de ici 
colea, sau de colea ici, ci să stea toţi întocma. Apoi cheamă 
câţiva voinici, oameni frumoşi şi de folos, şi-i trimite să cheme 
solul. Şi deaca va veni, tu îl pune la masă cu boiarii tăi şi-l 
cinsteşte bine, cum iaste legea şi obiceiul. Şi să nu-l sileşţi cu 
vinul, ca să-ţi vază şi el înţelepciunea. După acsia, iar să-l 
petreci cu cinste până la gazdă. Deacii găteşte câţiva din slugile 
tale şi-i trumite dar cu mare cinste. Şi iar să-l chemi şi-i dă 
răspunsul de toate pre rând. Şi de-ţi va fi zis el ţie cu mânie, tu-i 
zi lui cu blândeţe; sau de-ţi va fi grăit cu scandălă, iar tu să-i 
răspunzi cu cuvinte de pace. Şi-i spune tot pre amăruntul şi-i 
zi: „Pentru cutare lucru iată ce răspunsu dăm, şi pentru cutare, 
iată ce”. Şi te nevoiaşte să fie toate răspunsurile tale mai bune 
şi să fie stăpânului solului ca nişte săgeți, deaca le va auzi. 

lar de-ţi vor zice boiarii tăi toţi că „nu trebue să-l ospetezi 
pre acel sol, doamne, ci-l dăruiaşte numai şi-i dă măria ta 
răspunsul şi să meargă sănătos!”, tu, fătul mieu, să te nevoeşti 
să-i găteşti dar şi să-i trimiţi iar pre slugile tale. Şi să-l chemi la 
tine şi să-i dai răspunsul tot cu blândeţe, precum iaste obiceaiul 
şi cum te-am învăţat şi ţe-am arătat şi mai sus. 

Şi când va vrea solul să să întoarcă la stăpânul său, tu iar să- 
i dai oameni să-l petreacă până va eşi din ţara ta. Cum ai trimis 
şi înainte, la întimpinare, aşa fă şi la petrecanie, ca să să mire 
de unde i-au sosit atâta cinste, de care el nu să nădăjduia. 

lată acum toate ale solilor, cum trebue, le-am vorbit. lar 
deaca va da Dumnezeu, cu mila sa, să fie toate cuvintele solului 
biruite de cuvintele tale, atunce ţie mare nume şi slăvit ţi-i fi 
făcut, iar stăpână-său multă întristare şi mâhnire vei fi trimis 
pre solul lui. Ci şi atunci iar nu să cade să te lauzi în trufă, ci să 
întri în cămara ta şi, căzând cu faţa jos la pământ, să te rogi lui 
Dumnezeu, zicând aşa: „Bine-ţi mulţumescu, Doamne 

Dumnezeul mieu, că pentru mila ta cea multă ne-ai învrednicit 
pre noi, robii tăi cei neharnici, de am biruit sfatul potrivnicului 
nostru lar noi n-am fost harnici să facem aceasta, ci tu bine ai 
voit”. Aşa să mulţumeşti lui Dumnezeu, că Dumnezeu iaste 
milostiv şi îndurător şi, de va vedea că-i mulţumeşti, iar că nu 
te lauzi, deacii întru toate va adaoge priceperea şi socoteala, şi 
sfaturile tale nimeni nu le va putea muta. Acestea toate le-ai 
luat în fiinţă şi voia ta ţi-o ai umplut şi pre sol l-ai trimis la 
domnu-său cu cinste. Deci acolo vor să-l întrebe şi să-i zică: 
„Ce ai isprăvit?” lar el, răspunzând, va zice: „Doamne, rău am 
isprăvit în partea noastră, că acolo am dus pleave şi gunoae. Ci 
fu tot sfatul nostru biruit şi nimic n-au băgat în seamă cuvuntele 
noastre, nici au căutat spre dânsele, că au avut alt sfat bun şi 
pre noi mult ne-au înfolosit. Şi în locul cuvintelor noastre cele 
de nimic, iar ei m-au umplut de multe cuvinte ca mărgăritariul 
şi pre mine foarte m-au cinstit şi m-au dăruit bine, şi nimic nu 
s-au temut de noi. Şi au sfat neclătit şi sunt harnici, cât şi eu 
m-am mirat de înţelepciunea şi sfatul lor. Şi de acum n-ai ce-i 
mai ispiti cu cuvintele, că ne-au rămas întru toate soliile ce am 
solit”. Acestea spuindu solul, domnu-său foarte să va întrista, 
iar numele tău să va înălța cu slavă, pentru lauda solului său şi 
pentru răspunsurile tale, cu care i-ai înfrânt inima. 

Deacii va aştepta şi el să-i trimiţi sol şi tu pre vreun boiariu 
de ai tăi, cu sfat bun şi cu cuvinte neclătite, cum i-au spus şi 
solul lui. lată acum, fraţilor, şi tu, fătul mieu, toată lauda iaste a 
voastră şi să proslăveşte numele vostru cu mărie. lar când veţi 
vrea să obârşiţi sfatul şi veţi cădea în neprice&pere şi veţi vrea să 
trimiteţi iar la acel domn pre un om nevrednic, care nu va şti 
purta soliia şi cuvintele voastre, ce vă va duce în tristăciune şi 
în scârbe, iar pre domnul acela-l va veseli, şi de aceasta încă 
vă învăţ cu tot de-adinsul: cum aţi silit mai nainte de aţi făcut 
sfat bun şi aţi biruit cuvintele solului cu înţelepciunea voastră 
şi v-aţi făcut multă pohvală, iar pre domnul celalalt foarte l-aţi 
întristat, aşa şi acum, foarte vă nevoiţi de vă sfătuiţi bine şi cum 
să cade şi după cum iaste obiceiul. 

Întâi să vă rugaţi lui Dumnezeu cu toată inima, ca să vă 
întărească minţile. Şi cu socoteala voastră să socotiți toţi boiarii 
voştri, şi pre cari-i vei alege şi-i vei socoti în inima ta că va 
purta bine şi cu cinste cuvintele tale şi-i făr” de frică la acel 
domn, pre acela să trimiţi. Însă iară sfătuindu-te cu toţi svetnicii 
tăi şi de aceasta. 

Că cumva să grăiască cineva pentru vreun om de-ai lui să-l 
trimiţi, şi acela nu va fi vrednic de acea slujbă, iar tu îl vei trimite 
pentru voia cuiva şi el nu va putea umplea voia ta şi slujba ta cu 
cinste. Că şi în Sfânta Scriptură mărturiseşte şi zice: „Niciodată 
cinstea şi venitul să nu-l dai altuia”. Aşa şi tu pentru ce să-ţi 
pierzi tu însuţi cinstea pentru voia cuiva? Că vai de domnul cel 
ce-şi dă cinstea altuia şi vai de ţara ceia care o stăpânescu mulţi! 
Ci, de-i va fi vreo slugă dragă, tu ia din avuţiia ta cât vei vrea şi 
fă pre voia lui, că mai bine să pierzi din avuţiia ta, decât den 
cinste-ţi. lar sol să trimiteţi pre cine va fi înţelept şi vrednic. 

Deacii, mai nainte, până nu-l înveţi de trebile soliei, tu 
socoteşte ce daruri ţe-au adus solul celuialaltu domn care au 
venit la tine. Aşa trebuiaşte şi tu să trimiţi acelui domn cu solul 
tău. Încă să te nevoeşti să fie darul care i-l vei trimite tu mai 
bun şi mai frumos decât al domnului celuialalt, care ţi l-au 
trimis întâi, ca să să mire el când va vedea darul de la tine şi să 
zică: „Mare lucru! Eu de-abia aş fi văzut un lucru minunat şi 
frumos ca acesta, iar el iată că mi l-au dăruit mie: dar la dânsul 
încă câte vor fi rămas?“ Şi deaca te va lăuda aşa şi aceia încă 
iaste cinste mare. 

lar de-ţi va fi a trimite întâi tu sol la acel domn, tu te sfătuiaşte 
cu boiarii tăi, să vezi cădea-se-va să trimiţi dar acelui domn, au 
ba. Deci, deaca-ţi vor zice ei: „Trebuiaşte, doamne, solul să să 
trimeaţă cu dar”, tu să cauţi ce dar vei avea mai frumos şi mai 
scumpu, acela să trimiţi, tot pentru cinstea ta. Şi atuncea să 
chemi sluga ta, pre care vei să trimiţi sol, şi-l învaţă şi-i spune 
sfatul tău, care-l va fi ales Dumnezeu să fie mai bun şi desăvârşit. 
Şi să sileşti să fie sfat cu socotinţă şi de cinste, şi mai bun decât 

cel dintâi, ca să fie şi acolo cu îndreptare spre cinstea voastră. 
Că întâi ţe-au fost mai lesne, că ai avut învăţătură den sfatul 
celuilalt domn şi de-ntrebarea boiarilor tăi; iar acum tu vei să 
trimiţi sfat de care vor să să înveţe alţii dintr-însul. Pentr-aceia 
să faci sfat bun şi vrednic de cinste. Apoi să chemi sluga ta în 
taină, pre care-l vei fi ales să fie sol, şi vorbeşte cu dânsul cuvinte 
dulci şi zi: „Fătul mieu şi sluga mea cea dragă, cât sfat şi 
socoteală ne-au dat Dumnezeu de am priceput, noi te-am 
învăţat; iar chibzuiala minţii omului cine-o va putea pricepe, 
sau cine va putea să proslăvească acolo cinstea noastră, sau 
mintea ta cine o va putea întări, ca să grăeşti acolo la cel domn 
cuvinte care să ne fie noao de cinste? Nimeni, fătul mieu, nu 
poate face acesta. Că eu această înţelegere o am de la 
Dumnezeu cerută şi mi-o au dat să o şi înțeleg şi să o şi fac. 
lată, până acum te-am învăţat dinpreună cu toţi boiarii miei, 
iar acum eu te învăţ în taină şi eşti numai tu cu mine. Eu voiu să 
te învăţ de unde vine înţelepciunea omului şi mintea şi sfatul şi 
toate tăriile noastre, câte sunt într-această lume. De nicăiri den- 
tr-alt loc nu vin, făr' numai de la singur fiiul lui Dumnezeu, 
care au fost şi Mariei, curatei fecioare, fiiu. Că eu, fătul mieu, 
când voiu să fac vreun sfat sau vreo vitejie, sau când îmi va 
veni vreo veste ceva, numai ci ceiu şi rog să-mi fie ajutor şi 
întărire Hristos Dumnezeu şi preacurata a lui mumă. lar tu, iată 
că acum mergi de la noi cu învăţătura noastră; drept aceia te 
învăţ ca şi pre mine să iai pre Dumnezeu să-ţi fie într-ajutor. Şi 
fă rugă în toată vremea şi te roagă şi precistei să-ţi fie ajutoare. 
Ăi să mă crezi, fătul mieu, că de mă vei asculta şi vei face cum 
te-am învăţat, atunci când vei vorbi cu acel domn şi vei fi plăcut 
şi îngăduitor lui Dumnezeu, numai acelea îţi vor veni în gândul 
de vei grăi, care te-am învăţat noi şi care-ţi va da iar Dumnezeu, 
într-acel ceas, cuvinte bune. După acestea, fătul mieu, iar te 
învăţ: întâi să te păzeşţi cu curăţiia şi în toate nopţile să stai pre 
rugă, să rogi pre Domnul Dumnezeu să te întărească în cinstea 
noastră, cum şi mai nainte am rugat pre Dumnezeu şi ne-au 

întărit şi au fost cinstea noastră mai slăvită decât a celoralalţi 
domni. Ci şi acuma, dar de va da Dumnezeu de va fi cinstea 
noastră încă şi mai înălţată decât atunci! Că aici ne iaste şi mai 
lesne, că ne sfătuim şi întrebăm unul pre altul, iar acolo nu vei 
fi cu mine, nici cu priiatnicii tăi, să aibi cu cine te sfătui. lar ei 
toţi să vor nevoi să te biruiască şi pre tine din cuvinte şi cinstea 
noastră să o supue. Pentr-acsia te învăţ să aibi pre Dumnezeu 
într-ajutor şi pre preacurata lui maică şi aceia-ţi vor ajuta şi-ţi 
vor da sfat şi răspunsu mai bun decât ţe-am dat noi. 

Drept aceia, când vei vrea să înveţi sluga ta aşa, iar tu să 
rădici în taină panaghie sfânta pentru dânsul şi, căzând cu faţa 
jos la pământ, te roagă şi zi aşa: „Preacurată născătoare de 
Dumnezeu fecioară, acum toată nădejdea noastră o punem 
pre tine, şi sluga noastră pre mâna ta o dăm să-i fii sprijinitoare, 
şi cinstea mea tu să o întăreşti, ca să-ţi mulţumescu neîncetat. 
Că toată cinstea mea de la al tău iubit fiiu iaste şi de la tine, 
preacurată a lui Dumnezeu născătoare”. 

Deacii, deaca să va duce de la tine solul tău cu învăţătură 
ca aceasta, iar ţie să nu-ţi fie numai cu aceasta învăţătură, şi 
pre Dumnezeu să-l uiţi. Ci pân” va umbla sluga ta în solie, iar 
tu tot să faci rugă şi bdenie şi mai vârtos milostenie, deaca-ţi 
iaste voia să-ţi fie slujba ta deplin şi să-ţi proslăvească Dumnezeu 
cinstea ta şi voirea inimii tale. Şi să-ţi înveţi sluga, când va vrea 
să grăiască, întâi să-şi rădice gând în sus la Dumnezeu, deacii 
atuncea să vorbească şi cu ajutorul lui Dumnezeu va face de 
să vor mira toţi de răspunsurile lui zicând: „De unde ieşiră 
aceaste cuvinte tocmite şi cu temei şi bune?” lar iale vor fi 
trimese de la Domnul nostru lisus Hristos, că doar de va fi 
ascultat şi pre voi Dumnezeu. lar deaca va eşi sluga ta de la 
acel domn şi-l va petrece cu cinste până la gazdă, atuncea el 
va vorbi cu toţi boiarii săi şi va zice: „Cu adevărat fu cum ne-au 
spus solul nostru că văzum şi noi înşine cuvintele lor frumoase 
şi întregi şi înțelepte şi cu temei”. lar solul lui, care au fost venit 
mai nainte la voi, el încă va începe a zice: „Cu adevărat, 
doamne, iaste cum am spus eu, că n-aveţi cuvinte care să grăiţi 

împotriva lui”. Şi deaca să va întâmpla să fie aşa, deacii numele 
tău cel bun întru toate să va proslăvi, cu mare veselie, iar aceia 
mult să vor întrista. 

Deacii, când va veni sluga voastră din solie şi va aduce 
lucru lisprăvit după voia inimii voastre, iar voi iar să nu vă 
lăudaţi, nici să gândiţi că acel lucru s-au tocmit dintru înţelepţiia 
voastră, ci iar să mulţumiţi lui Dumnezeu cu curăţie, cu 
smerenie şi cu îngăduială şi cu rugă, cu bdenii şi jertva cea vie 
a lui Dumnezeu, care iaste milostenia săracilor. Acestea toate 
să le păziţi şi să le faceţi cu curăţie, ca, când veţi chema numele 
lui Dumnezeu, el să vie fără întristăciune. 

Că atuncea îţi va fi bine, când va veni Dumnezeu să-ţi fie 
întru toate ajutoriu şi de nici o bunătate nu te vei lipsi. Pentr- 
aceia, fraţilor şi feţii miei, în toate zilele să aveţi pre Dumnezeu 
în inimile voastre şi pe preacurata lui maică, că toate bunătăţile 
vin de la Dumnezeu şi de la preacurata lui maică, spre cei ce 
să nădăjduiescu spre dânşii, şi aceia niciodată nu să vor ruşina, 
ci de la toţi vor avea cinste. Drept aceia, deaca veţi lăuda pre 
Dumnezeu neîncetat şi veţi umplea voia lui cu curăţie, cu 
smerenie, cu priveghiiare, cu rugă şi apoi de veţi fi milostivi, 
decii cu adevărat veţi fi miluiţi, cum zice şi Sfânta Evanghelie: 
„Fericiţi cei milostivi, că aceia vor fi miluiţi”. Deci şi voi, după 
cuvântul Dumnezeului nostru, fiţi milostivi. Şi de veţi da slavă 
şi laudă Dumnezeului nostru, lui lisus Hristos, iar el vă va lăuda 
şi vă va dărui slava cea de sus şi vă va întări întru toate lucrurile 
lumii aceştiia şi nu vă va fi de ajutor numai aici, ci şi întru 
împărăţiia ceriului încă vă va odihni cu cei drepţi. Şi în viaţa 
ceasta de acum vă va fi dat de la dânsul mintea cea întreagă şi 
desăvârşită şi din toate cuvintele voastre, care v-au dat 
Dumnezeu, mulţi să vor îndulci şi numele vostru mult să va 
lăuda. Şi nu numai numele vostru, ci încă şi slugile voastre vor 
avea cinste prentr-alte ţări, când îi veţi trimite pentru slujbele 

' Solul lui Neagoe, leronim Mateevici Raguzanul, a fost ridicat la rangul 
de cavaler de către dogele Veneţiei Leonardo Loredano (cf. Arhiva istorică 


a României, vol. II, p. 69). 

voastre!, pentru că veţi fi urmat poruncile Dumnezeului nostru 
lisus Hristos şi veţi fi umplut voia lui. lar de nu veţi urma 
cuvintelor Dumnezeului nostru cu curăţie, cu smerenie, cu rugă 
şi cu milostenie, nici veţi da laudă lui Dumnezeu, ci veţi zice: 
„Acâstea noi, pentru vredniciia noastră, le-am câştigat şi sunt 
pre voia noastră“, deacii Dumnezeu va întoarce mâniia sa spre 
voi şi vă va lua mintea şi sfatul şi chibzuiala şi vrednicia şi toată 
hirea voastră. Şi când vor veni soli de la domni la voi, ei nu să 
vor îndulci de cuvintele voastre, nici să vor minuna de dânsele, 
ci de-abia să vor sătura de râs şi de batjocură, şi numele vostru 
va rămânea în ruşine. Şi nu numai numele vostru, ci şi slugile 
voastre când să vor trimite de voi prentr-alte ţări, pentru voi, 
vor fi ocărâţi şi de râs. 

Pentr-aceia vă învăţ, eu şi vă spuiu, precum mă pricep şi 
zic, că cel ce va proslăvi pre Dumnezeu, şi Dumnezeu va 
proslăvi pre dânsul, şi aici, şi întru împărăţiia ceriului; iar cel 
ce nu va proslăvi pre Dumnezeu, ci-şi va proslăvi puterea şi 
înţelepţiia sa, acela de Dumnezeu nu va fi proslăvit. Că într- 
această lume mulţi domni au fost şi mulţi aleşi ai lui Dumnezeu, 
ci numai cei ce au proslăvit pre Dumnezeu, pre acsia i-au 
proslăvit şi Dumnezeu, şi aici pre pământu, şi sus întru împărăţiia 
sa cea cerească. lar cei ce n-au proslăvit pre Dumnezeu, ei nu 
ştiură, ci făr” de veste veni pre dânşii mâniia lui Dumnezeu şi 
să luară toate bunătăţile din mâinile lor şi să lipsiră şi de 
împărăţiia ceastă pământească şi de cea cerească, şi nimic nu 
să aleseră de dânşii. Cum şi Assa, împăratul cel de dămult făcu, 
de nu vru să dea laudă lui Dumnezeu, ci să lauda însuşi pre 
sine. Pentru aceia Dumnezeu, pentru nesmereniia lui, căci nu 
vru să să smerească, el îşi întoarse mâniia spre dânsul şi trimise 
pre îngerul său şi-l luo noaptea dăzbrăcat den aşternut şi-l 
aruncă într-un gunoiu şi acolo să dăzmeteci şi să smeri, şi-l 
bătea toţi şi-şi bătea joc de dânsul. Deacii el atunci cunoscându, 
pricepu că toată puterea şi tăriia iaste de la Dumnezeu şi începu 
a plânge cu multe lacrămi şi suspini şi de-abia îşi întoarse 
Dumnezeu mila spre dânsul şi-l ertă. 

Vezi, fătul mieu şi voi, fraţilor, cât iaste de rău celui ce să 
potriveşte lui Dumnezeu şi să ţine că iaste mare şi puternic şi 
smerenie înaintea lui Dumnezeu nu — face! Că acela va fi mai 
apoi smerit, şi aici, şi în veacu ce va să fie, cum şi în Sfânta 
Evanghelie zice: „Tot cel ce să va smeri să va înălța şi cel ce să 
va înălța să va smeri”. Aşijderea şi tu, fătul mieu, şi voi, fraţilor, 
de vă veţi înălța şi vă veţi trufi aicea, iar Dumnezeu vă va smeri 
şi nu să va al&ge nimica de voi. lar deaca vă veţi smeri aicea 
înaintea lui Dumnezeu, Dumnezeu vă va înălța şi va duce 
sufletele voastre în cămara lui cea cerească. Eu aşa vă învăţ să 
faceţi, deaca vă va fi voia să lăcuiţi cu Dumnezeu. 

Şi solii cei mari aşa să-i cinstiţi şi să-i petreceţi, ca să vă 
mulţumească toţi şi să înalțe numele vostru cel bun. lar care 
vor fi soli mici, şi pre aceia să-i cinstiţi, ce mai prost, precum le 
va fi şi cinstea lor; iar să-i dărueşti şi pre dânşii şi să le dai 
răspunsu bun, ca să-ţi proslăvească toţi numele tău, pentru 
vr&dnicia ta. 

lar carii nu cred în Hristos Dumnezeul nostru, nici 
preacuratei lui maici, aceia n-au atâta minte, nici înţelepciune, 
ce toată mintea şi înţelepciunea lor iaste mâna cea întinsă şi 
darul să le dai şi să le umpli gurile tuturor de toate. Deacii vei 
avea pace cu dânşii şi odihnă. Ce înaintea acestora nimic den 
avuţiile voastre să nu arătaţi, nici scule, nici haine; nici boiarii 
tăi să nu să împodobească înaintea lor, ci să te arăţi şi să te faci 
înaintea lor sărac şi lipsit şi nici într-unile să nu te fălueşti. Ci, 
când vor veni de la dânşii soli mari şi vei gândi să trimiţi înaintea 
lor cinste, tu trimite şi le fă cinste, însă numai cu bucate şi cu 
băutură. lar altă cinste sau avuţie să nu arăţi înaintea lor, că 
măcar de vă s-ar făgădui cât de cu prietnicie şi cu dragoste, iar 
tot să nu-i crezi, nici să le arăţi avuţi ta, ci încă mai vârtos să o 
ascunzi de dânşii. Şi până ai avere în mâinile tale, tot le dă, că 
toată înţelepciunea lor iaste avuţiia. Şi, când vin la voi, să-i păziţi 
cu bucate şi cu băutură den dăstul şi cu cuvinte bune. lar nu cu 
cuvinte de taină şi cu vorbe care sunt ascunse, ci cu vorbe proaste, 
că eu cât am socotit, aşa am aflat să fie mai bine. 


198 


— Învățăturile lui Neagoe Basarab către fiul său Theodosie — 


Drept aceia, fraţilor şi tu, fătul mieu, şi eu cât am putut nu 
atâta de mult, ci puţinel oarece, m-am nevoit de v-am adus 
aminte. Că mai mult ni s-ar fi căzut să vă învăţăm şi să vă arătăm; 
ci poate că şi noao atâta pricepere numai ne-au dat Dumnezeu 
şi nu suntu nici eu atâta de harnic, să-mi poată da Dumnezeu 
să vă spui şi mai mult. lar pă voi să vă înveţe Dumnezeu să nu 
ştiţi numai acestea ce v-am spus eu, ci mai multe şi mai înțelepte. 
Şi să nu vă fie cu greu pentru această scrisoare, căci am scris, 
nici să ziceţi „Dară ce mare lucru iaste un sol, de ne învaţă el şi 
ne supără cu atâta?”, că de n-ar fi soliile lucruri mari, dar domnii 
pentru ce le-ar socoti şi le-ar chibzui cu inimile şi cu minţile 
lor? lar cu adevărat mare lucru iaste solia, şi mai bine va fi când 
să va lăuda numele tău decât al celuilalt domn, care am zis 
mai sus. Că domnul care iaste înţelept şi are minte, pentru 
numele său cel bun nu numai ce socoteâşte şi ia învăţătură de la 
acsste lucruri ce am scris eu, ci încă şi mai multe să va socoti 
cu mintea şi va chibzui ziua şi noaptea, ca să dobândească 
numele lui cinste. Şi pentru cinste, şi sângele şi-l va vărsa; că 
cinstea niciodată n-are odihnă. Pentru-acâia şi mie atâta mi s-au 
părut că va fi mai bine. lar pre voi, iar cum vă va duce gândul 
şi firea că va fi mai bine, aşa veţi face, ce şi după socoteala 
voastră, cândai vă va fi fără părere rea. Că eu tot v-aş fi mai 
lungit învăţătura pentru aceşti soli, carii vor neni la voi, şi tot 
mai zic: toate cuvintele ce le vor grăi solii să le ascultați şi să 
le răbdaţi. Căci că nu sunt acelea cuvintele lor, ci suntu ale 
stăpânilor lor, carii i-au trimes la voi. 


lar deaca veţi vedea că cu cuvintele voastre cele bune şi 
dulci nu veţi putea potoli voia şi porunca acelui ce va fi trimes 
solii aceia la voi, ci tot vă va sta împotrivă, deacii voi să nu vă 
daţi cinstea voastră lor, ci să eşiţi la dânşii hrăbori, cu numele 
lui lisus Hristos. Şi pentru căci au început ei cu rău asupra 
voastră, am nădejde să vă ajute voao Dumnezeu, iar aceia să 
să ruşineze. 

lar de vor fi păgâni aceia cu oşti mai multe şi cu putere mai 
mare decât voi, iar voi întâi să vă plecaţi lor cu cuvinte bune şi 
blânde. Deci de vă veţi putea împăca cu acele cuvinte bune, să 
ştiţi că iaste aceia din ajutoriul lui Dumnezeu; iar de nu vor vrea 
să să împace cu voi cu acele cuvinte bune, pentru necredinţa 
lor, voi să le daţi şi bani cât veţi putea. lar să nu iubiţi răzmiriţile 
şi războaele, nici să vă ducă mintea să vă bateţi cu dânşii. Măcar 
de v-ar îndemna cineva şi din priiatenii voştri spre vrajbă, voi să 
nu-i ascultați, văzând că aceia au putere mai multă decât voi. Că 
şi svetâi Varlaam zice: „Ce pricepi că nu vei putea face, să nu să 
apuce mâna ta să facă, că vei greşi. Şi cuvântul cel mincinos să 
nu-l crezi, şi deaca faci bine, nu-ţi pară rău”. 

Deci de vor veni asupra voastră vrăjmaşii voştri şi veţi vedea 
că sunt cu putere mai mare decât voi, iar priiatnicii voştri vă 
vor îndemna să mergeţi asupra lor făr' de vreme, sau vă vor 
sperea ca să eşiţi afară den ţara voastră, să pribegiţi, pre acei 
priiateni şi îndemnători ai voştri să nu-i credeţi, că nu vă voescu 
binele. Că şi eu însumi am fost pribeag, pentr-aceia vă spui că 
iaste trai şi hrană cu nevoe pribegiia, şi eşti de toţi oamenii 
dosădit, încă şi de copii cei mici, şi de carii suntu mai răi. Pentr- 
aceia să nu faci aşa, că mai bună iaste moartea cu cinste, decât 
viaţa cu amar şi cu ocară. Nu fireţi ca pasărea ceia ce să cheamă 
cucu, care-şi dă oaolă dă le clocescu alte pasări şi-i scot pui, ci 
fiţi ca şoimul şi vă păziţi cuibul vostru. Că şoimul, feţii miei, are 
altă pildă şi are inimă vitează şi bărbată întru sine şi multe pasări 
oblăduiaşte şi biruiaşte şi nici de una nu-i iaste frică, nici să 
teme şi vânează în toată vremea. Şi vânând el aşa, odată prinse 
o pasăre să-i fie lui de mâncare şi umbla de zbura cu dânsa 
prin văzduh. Şi zburând să luo după dânsul altă pasăre mare şi 
puternică făr” de seamă, carea să chiamă vultur. Şi începu a-l 
goni să-i ia vânatul. lar şoimul deaca îl văzu, zise în inima lui: 
„Mie nu-mi iaste frică de acest vultur, că eu multe pasări 
biruescu; şi pre el îl văz mare şi puternic şi zlobiv, iar inima lui 
o ştiu că iaste fricoasă. Ci nu-mi iaste frică de dânsul, nici îl bag 
în seamă; că de-aş vrea eu, numai ce mi-aş lovi în arepi odată 

şi m-aş înălța tocma pân! la cer, deacii m-aş lăsa asupra-i şi |- 
aş dăspica cu unghile, că-l ştiu cine iaste. Ci numai mă întristez 
de mărirea lui cea multă. Pentr-aceia nu mă voi bate cu dânsul 
că iaste tare şi puternic, ci mai bine să împarţu vânatul mieu şi 
să-i dau şi lui şi voi fi în pace. lar eu, deaca nu mă voiu sătura 
cu ce-mi va mai rămânea, nu voi muri, ci voi trăi până iar voi 
mai vâna ceva şi voi mânca de mă voi sătura”. Şi d&de dentr- 
acel vânat ce prinsese câtva şi să împăcă cu dânsul. Aşa şi voi, 
fraţilor, sunteţi ca şi şoimul şi multe biruiţi, şi iaste vânatul în 
mâinile voastre, adecă avuţiia. Deci, de veţi vedea pre niscare 
limbi păgâne să se pornească asupra voastră cu oşti grele şi cu 
putere mare, voi nu vă potriviţi lor şi să vă bateţi cu dânşii într- 
acel ceas, ci socotiți ce le veţi slobozi din unghile voastre vânat, 
adecă avuţie, să le daţi să mănânce, ca să să părăsească de voi, 
cum şi vulturul lăsă pre şoimu. 


lar deaca veţi vedea că nu vor să să întoarcă, voi nu vă 
temeţi de dânşii, nici de oştile lor cele multe, ci luaţi pre 
Dumnezeu ajutor în inimile voastre şi vă rugaţi zicând aşa: 
„Stăpâne, făcătoriul tuturor şi Dumnezeul cel bun, noi suntem 
robii tăi şi n-am iubit lucrul acesta. Că tu eşti singur ştiutoriul 
inimilor, care vezi şi cunoşti toate inimile, cele bune şi drepte 
şi cele rele şi hiclene. lar noi, Doamne, nu suntem bucuroşi să 
să facă această răzmiriţă, după cum ne-ai poruncit noao, nici 
voim să fie vărsare de sânge, nici să să ude mâinele noastre în 
sânge de om. lar ei poate că doar să potrivescu puterii tale cei 
mari; că noi, Doamne Dumnezeul nostru, ştim că tot cel ce va 
veni cătră tine cu smerenie şi cu plecăciune nu-l vei goni de la 
tine. Deci şi noi am plecat smereniia noastră lor, iar ei n-au 
vrut să priimească smereniia noastră, ce s-au potrivit să fie mai 
puternici decât tine. Că tu, Doamne, însuţi mărturiseşti şi zici: 
„Cel ce să va smeri să va înălța, iar cel ce să va înălța să va 
smeri”. Pentr-acâia, Dumnezeul nostru, acum nu avem altă 
nădejde, făr' numai singur pre tine, judecătoriul cel drept, că 
toate bunătăţile de la tine pogoară. Şi acum, într-această vreme 

de întristăciune la tine alergăm, ca să ne fii ajutor spre vrăjmaşii 
noştri. Nu doar pentru păcatele noastre, ci pentru mila ta cea 
multă, ajută noao, Dumnezeul mântuirii noastre, într-această 
vr&me cu nevoe şi grea”. 

Deacii întîi să te îmbraci în dragostea lui Dumnezeu ca în- 
tr-o platoşă. Aşa eşi cu veselie la boiarii tăi şi să nu te priceapă 
cumvaşi că-ţi iaste frică, sau să ţi să fie schimbat faţa, ci te arată 
lor vesel şi-ţi cheamă toţi sfetnicii tăi cei bătrâni, şi boiarii cei 
mari şi toată oastea ta, şi zi cătră dânşii cuvinte bune şi dulci ca 
aceste, grăind: „lată, dragii miei boiari şi voi iubitele mele slugi, 
că veniră vrăjmaşii noştri asupra noastră, nefiindu-le lor noi 
nimic vinovaţi. Că cu toate cuvintele cele bune şi dulci noi 
i-am mângâliat şi, de ai fi pohtit şi avuţie, le-am fi dat, şi cu 
smerenie încă ne-am smerit înaintea lor şi ne-am plecat, iar ei 
nu vrură să ia, nici cuvintele noastre cele blânde nu le-au băgat 
în seamă, nici avuţie, nici smerenie. Ce numai au venit acuma 
să ia capul mieu, şi încă nu numai capul mieu, ce şi capetele 
voastre ale tuturor. Deci eu pre voi nu voi să vă las, ci voi să-mi 
puiu capul pentru voi, că-mi iaste milă de voi. Drept aceia vă 
rog să vă înveţe Dumnezeu, să va fie şi voao milă de capul 
mieu, cum îmi iaste şi mie milă de capetele voastre, şi să 
chemăm pre Dumnezeu într-ajutor şi cu ajutoriul lui să mergem 
la dânşii. Că măcar de sunt ei şi mulţi, Dumnezeu i-au înmulţit, 
iar pentru neplecăciunea lor, dar de-i va pleca Dumnezeu. Şi 
va da vrăjmaşii noştri şi-i va supune suptu picioarele noastre. 

Deacii să-ţi tocmeşti toate tunurile şi oştile tot pre cete, cum 
le va fi rândul. lar mai vârtos să te rogi lui Dumnezeu, ca să-ţi 
fie tocmirea şi orânduiala ta de la dânsul. Pentr-aceia să-ţi rădici 
gândul şi mintea la cer, să-ţi pogoare şi să-ţi fie Dumnezeu în- 
tr-ajutor. lar tu să mergi dreptu faţă la faţă spre vrăjmaşii tăi, 
fără nici o frică; iar căci vor fi ei mulţi, nimic să nu te înfricoşăzi, 
nici să te îndoeşti. Că omul viteazu şi războinic nu să spare de 
oamenii cei mulţi; ci cum răsipeşte un leu o cireadă de cerbi, şi 
cum omoară un lup o turmă de oi cât de mare şi cum răshiră 
un glonţu de tun multe cete de ostaşi, nu căci iaste el mic, ci 

căci că vine cu mare rane şi cumplire, pentr-aceia răshiră şi 
răsipeşte multe cete de oameni, aşa şi omul viteaz şi bărbat şi 
hrăbor nu să înfricoşază de oameni mulţi. Că omului viteaz toţi 
oamenii îi sunt într-ajutor, iar omului fricos toţi oamenii şi suntu 
duşmani, şi încă şi de ai săi iaste gonit şi batjocorit şi hulit. Şi 
de aceasta, fătul mieu, încă te învăţ să nu umbli cu oamenii cei 
fricoşi, ca să nu cumva să pierzi cinstea mea şi moşiia ta, că din 
toate nimeni nu te va putea izbăvi, făr' numai unul Dumnezeu. 
Că Dumnezeu mult iaste milostiv şi te va umbri cu mila sa şi-ţi 
va acoperi capul tău, iar vrăjmaşii tăi vor fi biruiţi. 

lar feciorii boiarilor tăi şi ai slugilor tale să fie mai înapoi de 
unde să va face războiul. lar să nu cumva să laşi feciorii boiarilor 
şi ai slugilor tale înainte, iar tu să te dai să faci războiul înapoi, 
şi aceia să cază în mâinile vrăjmaşilor tăi şi în robie. Că deaca 
vor cădea feciorii boiarilor în robie, deacii toţi boiarii şi slugile 
tale te vor părăsi şi vor merge după dânşii. Pentru aceia te învăţ, 
fătul mieu: feciorii şi fetele şi fămeile boiarilor şi ale slugilor 
tale să fie mai îndărăt de oşti, iar războiul să-l faci să fie de faţă. 
Şi să eşi la vrăjmaşii tăi făr' de frică, că Dumnezeu iaste mult 
milostiv. Ci cum îi vei sluji, aşa îţi va şi ajuta şi te va milui. 
Deacii, când vei vrea să mergi la dânşii, tu întâi să rândueşti şi 
să tocmeşti străji să meargă mai nainte, cum iaste obiceaiul. Şi 
să meargă una mai nainte, alta mai după aceia, iară a treia să 
fie tabăra cea mare. Şi să nu fie departe una de alta, ci să fie 
aproape, ca să să auză şi să să ştie ce fac. Şi de să va întâmpla 
vreo întâmplare străjii cei dintâi, ia să vie să să amestece în cea 
de a doao, iar de va vedea şi straja de a doao că să biruiaşte de 
vrăjmaş, ia încă să vie să să amestece întoiul cel mare. lar să nu 
fie departe una de alta, ca nu cumva să nu să poată ajunge 
curând să să împreune una cu alta, să să apere, ce să li să 
prinză primejdie şi răsipire. Că straja cea dentâi şi cea de a 
doao iaste inima a toată oastea. Deci, să nu cumva văzând 
toiul cel mare că au perit străjile, să să spăimânteze şi să cază 
într-o vreo frică mare, şi pentru aceia frică înşişi să să dea în 
periciune. Că străjile suntu capul şi coada oaştilor, iar de va 

vedea toiul străjile nebiruite, ci stând întregi, ei să vor îndâri şi 
cu acsia veţi birui pre vrăjmaşii voştri. 

Însă şi aceasta zic: la războiu hărţuitori să nu iasă înainte să 
dea harţu, că nu sunt nici de un folos, ci aceia încă înfricoşază 
şi oştile. Ci numai să să adune toţi în frunte, şi până veţi vedea 
că stau boiarii voştri cu voi înainte, cu nevoinţă şi cu dragoste, 
boiarii cei mari şi cei de al doilea şi cei mai de jos şi cu alţii 
carii vor fi mai capete, nimica până atunci să nu vă temereţi, 
nici să vă îndoiţi, că Dumnezeu iaste cu voi şi veţi birui vrăjmaşii 
voştri, pre carii să bat cu voi. lar slugile care vor fi mai mici şi 
mai proaste, măcar de vor şi fugi, nu vă temeţi de dânşii, că iar 
să vor întoarce şi vor veni la voi nechemaţi. lar deaca vor fugi 
boiarii voştri şi veţi rămânea singuri, decii voi cu cine veţi sta 
înainte şi să vă bateţi cu vrăjmaşii voştri? Ci mai bine, feţii miei, 
să vă daţi într-o parte. Că acea fugă ce au fugit boiarii voştri şi 
v-au năpustit, dar de va fi pentru niscare păcate de-ale voastre, 
sau va vrea Dumnezeu să vă ispitească şi să vă vază cu câtă 
nevoinţă şi usărdie sunteţi cătră dânsul. Că judecăţile şi lucrurile 
lui Dumnezeu sunt multe fără seamă şi fără număr. Pentru- 
aceia să vă păziţi, să nu cădeţi în ocsianie şi să vă înfricoşaţi 
căci v-au lăsat ai voştri, nici să rădicaţi şi să grăiţi vreo hulă 
spre Dumnezeu. Ci, când veţi rădica glasul vostru, rădicaţi-l în 
lauda lui Dumnezeu, măcar de v-au şi părăsit şi v-au lăsat boiarii 
voştri, iar Dumnezeu nu vă va lăsa. Ci să strângeţi câţi vor fi 
rămas cu voi şi să vă duceţi într-o parte cu dânşii. lar din ţara 
voastră să nu eşiţi, ci să şădeţi cu dânşii în hotarăle voastre, în 
niscare locuri ascunse şi de taină, unde vor fi priiateni de-ai 
voştri buni şi adevăraţi. Că vrăjmaşii voştri, carii vor fi venit 
asupra voastră, nu vor putea şădea mult în ţară, ci să vor întoarce 
înapoi, iar pre domnul care-l vor fi adus ei îl vor lăsa acolea, 
făr' de oşti. Deacii voi să luaţi numele lui Hristos într-ajutor şi 
să vă porniţi asupră-i cu oaste, că am nădejde pre Dumnezeu, 
că tot cel ce să va smeri înaintea lui îi va ajuta şi va supune 
vrăjmaşii voştri suptu picioarele voastre. 

Acestea, fătul mieu şi fraţii miei, vă spuş şi vă scriş, să ştiţi 

ce veţi face în vremea nevoilor şi a întristăciunilor voastre. lar 
Dumnezeu cel milostiv să nu dea în viaţa voastră întâmplări şi 
întristăciuni ca acâstea. Că Dumnezeu, fiind milostiv, iarăşi va 
întoarce mila sa spre voi, măcar de te-au şi întristat pentru 
păcatele tale. Şi de te vei smeri lui Dumnezeu, el nu te va lăsa, 
ci în toată vremea te va milui. 

lar avuţiia ta şi banii care vei să dai lefi slujitorilor să fie tot 
lângă tine. Căci când să întâmplă domnului de are primejdie şi 
nevoi ca acestea, trebuiaşte întâi să aibă avuţie multă, să-şi 
miluiască oştile şi să le dea lefi. Că omul iaste ca porumbul: că 
porumbul unde află grăunţe mai multe, acolo fuge; aşijderea şi 
omul, unde află un domn darnic şi milostiv, acolo să adună să 
să hrănească. Pentr-aceia te învăţ, — fătul mieu, întâi frica lui 
Dumnezeu să nu iasă niciodată din inima ta, nici să o uiţi, că 
frica lui Dumnezeu iaste mumă şi îndreptare tuturor bunătăţilor. 
Şi avuţiia ta niciodată să nu lipsească de lângă tine, pentru ca 
să-ţi milueşti oştile şi să le dai lefi. lar oştile tale, pentru mila ta 
ce le vei milui, iale nu-şi vor cruța moartea lor pentru tine 
înaintea vrăjmaşilor tăi. 

Şi să-ţi alegi în vremea războiului 60 de voinici bărbaţi să 
fie tot lângă tine şi la război să nu laşi pre aceştea să meargă, ci 
numai să-ţi păzească capul tău şi de lângă tine să nu să 
depărteze. Ci şi tu să te nădăjdueşti pre dânşii şi de vei şi birui 
vrăjmaşii tăi, ei tot să nu meargă după dânşii să-i gonească, ci 
să stea înaintea ta. 

Măcar de vei birui, măcar de te vor birui, aceia tot să fie 
lângă tine. 

Şi de aceasta, fătul mieu, încă te învăţ: când va fi în ziua de 
război, tu să nu stai unde vor fi oamenii mai mulţi, nici unde va 
fi temeiul şi toiul oştilor tale. Că toate oştile streine şi toţi pizmaşii 
tăi acolo vor îndrepta tunurile de vor bate, şi toţi vitejii cei înarmaţi 
acolo vor năvă.li şi vor săgeta. Pentr-aceia, să nu stai acolo; ci, cu 
acei 60 de voinici înarmaţi, unde vor fi niscare priiateni ai tăi 
buni şi credincioşi şi miluiţi de tine, acolo să mergeţi şi să stai, 
între a doao sau între a treia ceată, de laturea oştilor, ca-ntr- 

ascunsu. Şi să te tot păzească acei 60 de voinici, şi de acolo să 
bagi seama să vezi şi să socoteiti, cine din slugile tale să vor 
nevoi pentru tine. Deacii, de vei vedea că iaste izbânda ta, lesne 
iaste să întri iar în toiu şi să mergi la locul care-ţi va fi voia să stai. 
lar de să va întâmpla să te biruiască vrăjmaşii tăi, decii ei cu 
mare iuţime şi greutate să vor porni la ceata ta ca să te găsească. 
Pentr-aceia vă învăţ să staţi sau în a doao ceată, sau în a treia, ca, 
de să va întâmpla să vă şi biruiască vrăjmaşii voştri, ei nu vă vor 
goni cu toată nevoinţa, că nu vor şti în ce loc eşti. 

Aşa te învăţ să faci, fătul mieu, că mie-mi pare că aşa va fi 
mai bine. lar tu te sfătueşte cu boiarii tăi şi cu cei ce vei şti că-ţi 
vor fi priiateni. Deci, de i să va părea şi vor zice sfetnicii tăi şi 
boiarii: „Noao ne iaste voia să stai unde îţi iaste locul şi rândul”, 
tu stai acolea. lar de vei socoti tu şi vei vedea că iaste mai bine 
să stai în ceata a doao sau în cea de a treia, iar boiarii tăi nu-ţi 
vor zice, tu stăi unde-ţi va părea că iaste mai bine. 

Deacii, de ţi să va întâmpla cumva să fugi din război tu, iar 
cu cei 60 de voinici să fugi şi de vor fi ei cu tine într-o parte, iar 
vei birui pre vrăjmaşii tăi. Însă tot, „să-ţi fie nădejdea întâi pre 
Dumnezeu, că acela te va hrăni şi nu va da gâlceavă dreptului 
în veci”, ci te va apăra şi întâi şi apoi. 

Şi aşa, cu numele lui Dumnezeu, pasă spre vrăjmaşii tăi, 
că, măcar de ţi să va întâmpla şi moarte, iar numele tău va 
rămânea în urmă în cinste; iar de vei birui tu, să nu te lauzi şi să 
zici că: „Eu cu puterea mea am făcut”, ci iar să dai slavă lui 
Dumnezeu cu rugă, cu milostenie şi cu jertvă vie, că Dumnezeu 
iaste mult milostiv şi în toată vremea te va acoperi cu mila sa. 

lar de vor pieri vreunii din boiarii tăi într-acea slujbă a ta, tu 
să te nevoeşti şi să sileşti pentru sufletele lor la sfintele biserici, 
ca să vază toţi şi să să îndemneze. lar feciorii lor şi rudeniile 
care vor rămânea în urma lor, multă cinste să aibă de la tine 
pentru părinţii lor, carii ş-au vărsat sângele lor pentru tine 
înaintea ta. Şi slugile tale carii vor fi rămas zdraveni, şi aceia 
încă să aibă cinste nefăţarnică şi nu pentru căci vă vor fi rudenii 
să cinstiţi numai pre acsia, nici căci vor fi dat cuiva mită şi-i 

a zii pan. 

vor lăuda, ci fieştecare după cum îi va fi slujba, aşa să-i fie şi 
darul şi cinstea. Şi cum îşi pun ei capetele şi să nevoescu şi-şi 
varsă sângele ca să dobândească cinste de la tine, aşa şi tu să 
socoteşti că toată cinstea ta de la Dumnezeu iaste; şi cându vor 
câştiga şi vor dobândi slugile tale de la tine cinste şi boerii, pentru 
slujba lor, tu încă socoteşte de vezi: făcut-ai şi tu niscare ostenele 
cătră Dumnezeu, de te-au mărit cu atâta cinste, au ba? Deci, de 
nu vei fi făcut, să nu te leneveşti, ci să faci; iar de vei fi făcut, tu 
tot te mai nevoiaşte să şi mai faci. Că cine să nevoiaşte pentru 
Dumnezeu, acela va dobândi cinste de la dânsul, şi cine să va 
apropiia de Dumnezeu, Dumnezeu totdeauna va fi cu dânsul. 
Aşijderea şi tu, de-ţi va fi nădejdea tot pre Dumnezeu, şi 
Dumnezeu va fi cu tine în vecii vecilor. Amin. 


IX.CUVÂNT PENTRU JUDECATĂ, CARE AU ÎNVĂŢAT IOAN NEAGOE 
VOEVOD PRE FIE-SĂU THEODOSIE ŞI PRE ALŢI DOMNI, 
PRE TOŢI. CUM ŞI ÎN CE CHIP VOR JUDECA 


Cuvânt al 20 


Fătul mieu, judecata 2 lucruri are: unul spre pagubă, iar 
altul spre uşurare şi spre izbândă. lar domnul carele va judeca 
pre dreptu, acela-i domn adevărat şi unsul lui Dumnezeu şi va 
dobândi şi lumina care nu va trece niciodată. lar domnul care 
nu va judeca pre dreptate şi pre legea lui Dumnezeu, acela nu 
iaste domn, nici să va chema îndreptător şi unsul lui Dumnezeu, 
ci va fi pierdut în periciunea cea de veci şi pentru făţărnicia lui 
nici faţa lui Dumnezeu nu o va vedea. Pentr-acâia, fătul mieu şi 
voi, fraţilor, când veţi vrea să işiţi la judecată în divan, întâi vă să 
cade să vă rugaţi Domnului nostru lui lisus Hristos, ca să vă fie 
întărire şi învârtoşare, şi aşa să ziceţi în rugăciunile voastre cele 
de taină: „O, împărate atoţţiitoriule, cela ce ai făcut ceriul şi 
pământul şi ai ales pre noi din toate zidirile tale să fim unşii tăi, 
ca să împărţim săracilor dreptatea fără făţărnicie. Ci de la tine 
cerem, împărate, Domnul nostru, să ne întăreşti cu tăriia ta şi să 
ne împaci inimile şi să ne dăşchizi ochii. Şi ne dă judecată dreaptă, 

ca nu cumva pentru nedreptăţile noastre să fim lepădaţi şi izgoniți 
la înfricoşata-ţi judecată şi să nu vedem lumina feţii tale, nici să 
rămânem ruşinaţi şi batjocoriţi, nici să ne potriveşti, Doamne 
Dumnezeul nostru, cu domnii şi cu judecătorii cei nedrepţi, carii 
n-au umplut cuvintele tale, nici au împărţit dreptatea săracilor, 
după cum au fost voia ta. Pentr-aceia, la vremea judecății tale 
cei drepte şi înfricoşate, vor să fie dăspărţiţi de faţa ta”. 

Drept acsia şi tu, fătul mieu, şi dumneavoastră, fraţilor, cu 
ce dreptate veţi judeca săracii într-această lume, cu acia vor fi 
judecate şi faptele voastre la împărăţiia cea cerească. Vedeţi ce 
lucru mare iaste judecata? Pentr-aceia şi voi, când veţi şădea să 
judecaţi la divan, să şază lângă voi tot oameni buni şi aleşi. Şi 
să fie şi boiari tineri lângă voi, ca să ia toţi învăţătură bună şi 
dulce din gurile voastre. Deacii să le ziceţi aşa: „Boiari 
dumnevoastră şi fraţilor, ceşti bătrâni şi ceşti tineri, de vom greşi 
ceva, să nu ascundeţi, nici să tăceţi, ci ne spuneţi numaidecât, 
că această judecată iaste a lui Dumnezeu. Ci să ne dăruiască 
Dumnezeu să judecăm pre toţi săracii pre dreptate şi să nu iasă 
de la noi nimeni cu inima rumtă şi cu nedreptate”. Şi aşa, întâi 
să te îndeletniceşti de mânie şi de lene, că omul cel mânios şi 
cel lenevos nici o dreptate nu va face săracului. Şi să-ţi strângi 
mintea cea bărbătească în cap, să nu ţi să clătească mintea ca 
trestia când o bate vântul. Şi să nu făţărniceşti celui bogat, nici 
iar să milueşti cu judecata pre cel sărac, ci să faci judecată 
dreaptă şi bogaţilor şi săracilor. Că Dumnezeu v-au ales şi v-au 
pus oamenilor ca un izvor de apă; ci să nu cumva să fiţi unora 
dulci şi altora amari, ci fieştecui să fiţi judecători drepţi după 
lucrurile lor. Şi la judecată să nu vă pripiţi, ca nu cumva, 
neînţelegând jalba săracului, să-l judecaţi cu nedreptate. Sau 
de-i va fi frică şi să va ului şi nu va putea spune dăsluşit, ci să-l 
întrebaţi de multe ori, până i să va potoli frica. Deacii cu 
blândeţe şi cu cuvinte dulci îi ziceţi: „Frate, nu-ţi fie frică, nici 
te teme, ci te trezeşte şi te dăşteaptă ca din vis, şi-mi spune pre 
dreptu, ca să-ţi putem lua seama şi noi şi să te judecăm pre 
dreptate”. lar de veţi şi greşi la judecată şi boiarii voştri vor 

pricepe că aţi greşit, căci că nu veţi fi înţeles judecata vreunui 
sărac şi nu i-aţi făcut dreptate, să nu vă pae că vă fac ruşine sau 
să ţineţi mânie în inima voastră pentru acel lucru, ci într-acel 
ceas să primiţi acel cuvântu şi iar să chemaţi pre sărac să-i 
faceţi dreptate, ca nu cumva, după ce aţi făcut judecată rea, să 
vă pară rău şi aţi vrea să-i faceţi bine şi nu veţi putea, nici veţi 
avea acum. Că mai bine să nu vă fie voia deplin şi inima înfrântă, 
decât să faci săracului strâmbătate. Că zice prorocul: „Inima 
înfrântă şi smerită nu o va urgisi Dumnezeu”. Pentr-aceia, dă te 
vei smeri lui Dumnezeu, tu te vei chema următor lui Dumnezeu 
şi soţie lui Petru apostol. Că şi el, deaca au văzut că au greşit, 
s-au smerit. Aşa şi tu, deaca vezi că ai greşit, te smereşte şi te 
pleacă. lar să nu vă mâniiaţi, căci vă vor arăta slugile voastre 
greşala voastră, nici să vă fie cu necaz şi să puneţi pizmă în 
inimile voastre şi să nu întoarceţi dreptatea săracului, că de 
veţi face aşa, decii voi nu vă veţi chema unşii lui Dumnezeu, 
nici veţi fi soţii lui Petru apostolul, ci veţi fi soţii lui Irod. Că şi 
acela era unsu, iar pentru pizma ce avea însuşi, el prinse pre 
dreptu loan şi-l băgă în puşcărie, apoi îl şi omorî. Dar pentru ce 
îl omori? Pentru că vrea Irod să ia pre cumnată-sa lrodiada, 
care fusese muiare lui Filip, fraţâne-său, să-i fie crăiasă, iar loan 
zicea: „O, lroade, nu ţi să cade să iai pre cumnată-ta să-ţi fie ţie 
muiare!” Deacii el văzând că-l opreşte fericitul loan şi-i arată 
calea lui Dumnezeu cea dreaptă, şi cunoscându-şi el însuşi ale 
sale fărădelegi, că pentr-acelea-l mustrează loan, i să întunecă 
inima de mânie şi diavolul să încolăci împrejurul inimii lui, 
cum să înfăşură volbura de viţă, şi umplu voia satanii, părintelui 
său. Şi făcu atuncea Irod trei păcate deodată, pentru mâniia sa: 
că întâi călcă legea, a doao, făcu curvie, a treia, tăe capul 
sfântului loan. O, lroade, cum umpluşi păharul tău de sângele 
dreptului acestuia! O, întunecate şi spurcate, cum ai cruntat 
masa ta cu sângele luminatului acestuia! O, călcătorule de lege 
şi ruşinate, cum puseşi capul slăvitului acestuia în tipsia din 
care mâncai tu bucate! O, nebune lroade, că atuncea încă te 

veseleai şi n-aveai atâta minte să cunoşti şi să pricepi că aceia 
o ai făcut spre periciunea ta! Că nu te-ai veselit, nici ai împlut 
voia ta, ci pre satana ai veselit şi voia lui ai umplut şi tu, de a ta 
bună voe te-ai pierdut şi cu semeţiia şi cu îndrăzneala ta ţe-ai 
dat trupul şi sufletul în mâinile satanei, pentru mâniia şi pizma 
ta ce ai avut. Cu adevărat acestea toate pentru mâniia şi pentru 
net&merea ta ai făcut! 

Vezi, fătul mieu şi dumneavoastră, fraţilor, cât iaste de rea 
mâniia şi nechibzuiala şi cât să bucură vrăjmaşul nostru, 
diavolul, de pizmele cele îndelungate! Drept aceia, fraţilor, să 
fugim de îndelungarea mâniei, cum au fugit Lot de Sodoma şi 
de Gomora, şi să alergăm cătră dragostea şi cătră dulceaţa cea 
dumneziiască şi să împărţim săracilor de-a pururea dreptate, 
cum au zis prorocul: „Împărțit-au şi au dat săracilor, dreptatea 
lui va petrece în vecii vecilor”. Bine şi cu înţelepciune au dat 
noao Dumnezeu, că pentru greşalele noastre ce am greşit el 
n-au pornit mâniia sa pre noi, ci ne-au dat pocăință şi hrana 
pământului. Deci şi noi, deaca de vreme ce am greşit, noi să ne 
pocăim şi cum au împărţit şi au dat noao Dumnezeu hrana 
pământului, aşa să împărţim şi noi dintr-însa săracilor milostenie 
şi cuvinte dulci şi blânde. Că de vom da noi săracilor din hrana 
noastră, iar Dumnezeu va da noao hrana raiului; iar deaca vom 
face noi milă îngăduitorilor lui Dumnezeu, noi încă vom fi 
miluiţi înaintea Domnului Dumnezeu. lar de vom îmblânzi 
zidirea lui Dumnezeu, Dumnezeu va îmblânzi pre noi la 
judecata cea înfricoşată, şi de vom măsura noi săracilor cu 
măsura cea dreaptă, aşa va măsura Dumnezeu şi noao, la o 
doao venire a lui, cu măsura dreptăţii. Că singur Domnul nostru 
lisus Hristos mărturiseşte şi zice: „Ori cu ce judecată veţi judeca, 
cu aceia vă veţi judeca, şi cu ce măsuri veţi măsura, cu aceia 
vă să va măsura”. Cu ce măsură vom măsura noi dreptatea 
săracilor, cu aceia să va măsura şi dreptatea noastră. Dreptu 
aceia, fraţilor, şi noi să ne curăţim minţile de toate lucrurile 
cele rele si de cugetele cele hiclene, care nu le iubeşte 
Dumnezeu, şi să venim în viaţa noastră şi să ne trezim mintea 

din somnul păcatelor, ca dintr-o beţie, şi să cugetăm totdeauna 
de ziua judecății cei drepte, zioa întunerecului şi a viforului, 
zioa trânbitelor şi a gâlcevilor, zioa grijii şi a fricii a tuturor 
oamenilor. Că zice că vor merge păcătoşii ca nişte orbi şi cu 
voia lui Dumnezeu va arde tot pământul cu foc şi va fi atunce 
obârşie tuturor celor ce lăcuescu pre dânsul. Ac&stea auzindu- 
le, fătul mieu, te cutremură şi te spăimântează, căci mai nainte 
n-ai grijit de dânsele, ci de acum încai să începi, cu lacrămi şi 
cu suspini să strigi cătră Dumnezeu şi să zici: „Vai de mine, 
ticălosul şi ocaianicul, vai de mine! Cine-mi va da limbă să 
grăescu cu Dumnezeu şi cuvinte care să cuvin, ca să plângu şi 
să tânguescu nehărniciia mea! Cine va da capului mieu apă şi 
ochilor miei izvor de lacrămi, să şăzu şi să încep a plânge 
păcatele mele tot pre rând, că suntu făr' de număr şi făr' de 
măsură! Şi ce om voi afla să-mi ajute şi să să tânguiască cu 
mine dinpreună, şi să plângă cu toată inima, cum plângu eu? 
Nici într-un strein nu voi afla, nici într-un vecin. Ci încai voi, 
munţilor şi dealurilor, luaţi glas de plângere şi de jale şi lăcrămaţi 
pentru mine, păcătosul şi ticălosul, şi sloboziţi lacrămi de milă 
şi suspini de mine. Că eu suntu mai păcătos decât toţi oamenii! 
Plângeţi şi voi, copacii luncilor şi chedrii Livanului, plângeţi 
pentru mine, nebunul şi nechibzuitul! Plângeţi şi voi, florile 
câmpiilor cele frumoase şi cu bună miroseală, care v-au 
împodobit şi v-au înfrumşiţat făcătoriul tuturor, Dumnezeu! 
Plângeţi tânguialei şi ocăinecii mele! Plângeţi, o, vai de mine, 
cum mă potrivii eu lui Adam, omului celui ce fu zidit dintâi”. 
Pentr-aceia acum mi să cade să-mi aduc aminte de plânsul lui 
şi cu mare amar să zic: „O, mare nevoe şi mare jale! Cum 
odată eram slăvit şi cinstit, iar acum eu sunt făr' de nici o cinste! 
Cel ce eram odată împărat, acum sunt gârbov şi de nimic! Odată 
eram înfricoşat tuturor, iar acum nu mă bagă nimeni în seamă! 
Cel ce eram odată tuturor drag şi cunoscut, acum sunt de toţi 
gonit şi nimeni nu mă cunoaşte, şi nu numai vrăjmaşii miei, ci 
şi de ai miei priiateni şi de alţi oameni, de toţi suntu batjocorit 
şi de râs. Şi în clătirile capetelor şi în pildele cuvintelor şi în 

toate zilele iaste ocara înaintea mea, şi ruşinea fâţii mele m-au 
acoperit, şi pre dreptate fuiu de împutăciune vecinilor miei, şi 
de frică celor ce m-au ştiut. Şi cei ce m-au văzut au fugit de la 
mine afară şi cei ce m-au urât au înălţat capetele şi s-au veselit 
şi s-au bucurat pentru sărăciia mea, unii ca acestea puindu-şi 
mâinele pre mine cu smerenie, mi-au făcut foarte rău. lar viaţa 
mea s-au apropiiat de iad şi mă socotii cu cei ce să pogoară în 
groapă. Şi mă întimpină frica de care mă temeam, şi frica cea 
de noapte mă cuprinse şi traiul vieţii mele să întoarse întru 
suspini, iar eu strigai cătră Dumnezeu şi nu mă auzi, chemai 
ajutor de la cel de sus şi nu-mi veni. Că fărdelegile mele fură 
înaintea lui Dumnezeu şi stătură împotriva mea ca un perete 
de aramă, şi ticăloşiia mea mă dăspărţi de mila lui Dumnezeu, 
şi împuţiciunea nedreptăţilor şi ale păcatelor mele au întorsu 
mila lui Dumnezeu dăspre mine să nu mă cerceteze, nici să 
pogoare spre nevredniciia mea darul duhului sfânt. Şi mie îmi 
secară vederile ochilor de a să mai nădăjdui zioa şi noaptea 
spre Dumnezeu”. Strigai ca un fecior carele nu ascultă de 
învăţătura părinţilor săi şi nu iaste cine să mă auză: „Până când, 
Doamne, mă vei uita până în sfârşit? Până când, Doamne, nu 
vei cerceta ocăiniciia mea? Până cându, Doamne, vei întoarce 
faţa ta cea bună dăspre mine, streinul şi săracul? Caută, Doamne, 
Dumnezeul mieu, spre mine! Caută pentru mila ta cea bună şi 
mare şi nu băga în seamă pre mine păcătosul; ci caută spre 
mine, neharnicul şi nevrednicul tău rob, şi auzi pre mine, 
smeritul şi streinul, care n-am într-altu loc nădejde de a mă 
spăsi, fără numai cătră îndurarea ta cea mare şi bună. Tu, 
Doamne, eşti ştiutor de inimi şi ispiteşti denlăuntrurile ficaţilor. 
Că nu iaste altcineva care să mă poată mângâia într-acâste nevoi 
ce mi să-ntâmplară, făr' numai tu însuţi, Doamne, care eşti mult 
milostiv. Că mă părăsiră şi tată-mieu şi mumă-mea şi fraţii şi 
rudeniile şi priiatenii, toţi mă lăsară singur într-aceste nevoi şi 
întristăciuni, făr' de mângâiare. Drept aceia, Doamne, cazu cătră 
mila ta, care o ai spre oameni, şi te rog să mă milueşti pre mine 
ticălosul. Şi-ţi ado aminte, Doamne, de îndurările tale şi-ţi 

potoleşte mâniia, stăpâne, şi-ţi leapădă urgiia ta de asupra 
mea, păcătosul şi smeritul, şi nu aduce aminte fărdelegile 
noastre cele dintâi, ci să treacă înaintea mea îndurările tale, 
Doamne, ca să nu-mi împute vrăjmaşii miei, zicând: „Unde 
iaste Dumnezeul tău?” Ci cu ajiutorul tău să să întoarcă de la 
mine aceastea”. Şi altele ca acestea cu lacrămi şi cu suspini 
să zici cătră Dumnezeu, o iubitul mieu fiiu! 

Deacii el, deaca va vedea că-l rogi cu toată inima şi cu tot 
sufletul, că iaste mult îndurătoriu, ci te va milui. Şi încă iar să te 
mai întorci şi să zici: „Vai de mine, păcătosul şi lenevosul, vai 
de mine! Încătro voiu lua atunci, când voi vedea pre toţi drepţii 
stând de-a dreapta lui Hristos, stăpânului mieu, iar numai eu 
voi fi osândit singur, întru întunerecul cel osebit şi focului celui 
nestinsu, carele s-au gătit diavolului şi îngerilor lui”. Vai de 
noi, fătul mieu, vai de noi, dar atunci ce vom mai face, când te 
vei întoarce şi vei vedea pre toţi sfinţii şi pre toţi drepţii în ceriu 
şi în slavă mare, iar tu vei fi dus singur, fătul mieu, făr' de milă, 
întru munca cea de veac. Atunci tu numai te vei lovi cu palmele 
preste obrazu şi plângându vei zice: „Spăseşte-te, preacurată şi 
pururea fecioară Maria, care ai născut pre Domnul Hristos, 
sprijinitoarea şi ajutătoarea cea grabnică a tuturor creştinilor! 
Spăseşte-te şi tu, cinstită şi de viaţă făcătoare cruce, dupre care 
au izvorât viaţa a toată lumea! Spăsiţi-vă şi voi, toate puterile şi 
cetele cereşti, îngerii şi mai marii îngerilor! Spăseşte-te şi tu, 
cinstite proroace şi botezătoriul Domnului, loane Predtece! 
Spăsiţi-vă, apostolilor, prorocilor, mucenicilor şi alţi sfinţi părinţi 
purtători de Dumnezeu! Spăseşte-te şi tu, frumosule raiu, din 
carele eu însuţi, vai de mine, fuiu încuiat denafară şi pentru 
faptele mele, pre drept judecat, fuiu dat gheenii focului! Că 
judecata lui Dumnezeu iaste dreaptă şi ce mi-am gătit, aceia 
mi-am şi luat”. Ca acestea vei zice multe atunce şi nici de un 
folos nu vor fi. Ci te întoarce mai nainte, până nu soseşte ceasul 
acela, o fătul mieu, cătră Dumnezeu şi zi: „Doamne, 
Dumnezeul mieu şi păstoriul cel bun, întoarce-mă cătră 


214 


CUPRINS 


— Învățăturile lui Neagoe Basarab către fiul său Theodosie — 


pocăință pre mine pierdutul mai nainte, până ce nu mă ajunge 
ceasul acesta, şi nu mă lăsa să pieiu până în sfârşit. Ce-mi dă 
vreme de pocăință şi mă miluiaşte după mila ta cea mare. Că 
tu eşti unul îndurător şi mult milostiv, şi ţie trimitem în sus slavă, 
cu făr' de începutulu-ţi tată şi cu bunul şi făcătoriul de viiaţă a 
lui duh, acum şi totdeauna, neîncetat, în veci, amin”. 


X. ÎNVĂȚĂTURĂ A LUI NEAGOE VOEVOD CĂTRĂ FIE-SĂU 
THEODOSIE VODĂ ŞI CĂTRĂ ALŢI DOMNI, CĂTRĂ TOŢI, 
CA SĂ FIE MILOSTIVI 


Cuvântul al 21-lea 


Fătul mieu, şi de aceasta te învăţ, să ştii cum îşi va milui 
domnul slugile sale şi cum şi le va odihni. Cade-să domnului 
să miluiască pre săraci, iar nici pre slugile tale să nu le laşi, nici 
să le uiţi, ci mai vârtos să-ţi milueşti slugile decât pre săraci. 
Căci că săracului, de nu-l vei afla să-i dai milă într-un loc, iar 
într-altul tu-l vei afla, şi-i vei da. Sau de nu-l vei milui tu, alţii îl 
vor milui, şi tot va fi miluit. lar sluga ta nu mai aşteaptă altă 
milă de la nimeni, fără numai de la tine. Că ei de-ar vrea să şi 
cee, le iaste ruşine, că să cheamă salugi domneşti. Pentr-aceia, 
deaca nu-ţi vei milui slugile tale cu mâinile tale, altă nădejde ei 
nu mai au la nimeni să-i miluiască. Că saracul umblă den casă 
în casă, sau şade în uliţă şi cere de la toţi câţi trec pre acolea 
şi-l miluiescu, iar sluga ta, când n-are milă de la tine, atuncea 
el nu mai are nădejde la nimini, de la nimini să-l mai miluiască. 
Ci numai ci pune răbdare în inima lui şi-i geme inima într- 
însul, ca şi un lemnu când îl bagi în foc şi are un cariu într- 
însul, şi când îl încinde iuţimea focului, el de răutate foarte-i 
iaste nevoe şi greu. Aşa să face şi inima slugii tale când nu-l 
milueşti. Că el numai de la tine să nădăjduiaşte să aibă milă şi 
aşteaptă să aibă milă şi cuvânt bun, să să îndulcească de dânsul 
şi de vederea feţei tale. lar pentru mila care-i vei milui şi pentru 
cuvintele cele bune ce-i vei îndulci, ei niciodată mila şi cuvintele 
tale nu le vor uita. Că săracului deaca-i dai mila, el îţi 

mulţumeşte numai o dată; iar sluga ta îţi va mulţumi totdeauna, 
căci că altă milă de la nimeni n-are, făr' numai de la tine. Deacii, 
pentru mila aceia ce-i vei face, nu numai ce-ţi va mulţumi în 
lumea aceasta, el şi feciorii lui, ce încă şi capul îşi va pune 
pentru tine, şi el, şi feciorii lui. Şi până să va sfârşi neamul şi 
sămânţa lui, toţi vor zice: „Dumnezeu să ierte pre cutare domnu, 
că ne-au miluitu”. 

Însă, fătul mieu, nu zic eu să nu milueşti săracii, nice să iai 
mila de la mănăstiri. Să nu fie aceasta. Ci zic: „Toate acestea să 
le umpli, că şi umplerea aceasta foarte iaste bună“. Ce numai 
să nu milueşti săracii, nici să întăreşti mănăstirile cu leafa slugilor 
tale, nici cu venitul lor să fie săracii şi mănăstirile miluite, iar 
slugile tale să le faci în zilele tale să fie cerşitori. Ci să cade să 
iai seama cu mintea ta şi să socoteşti foarte bine: câte vor fi 
moşii ale slujitorilor, să fie deosebi, să n-aibi cu acelea amâstec. 
Că ei pentru dragostea ta şi pentru mila care vei să-i milueşşti, 
pentr-aceia-ţi slujăscu şi vor să-şi pue şi capetele şi să-şi verse 
şi sângele pentru tine. 

lar de-ţi va mai prisosi venit din venitul domniei, acel venit 
să nu gândeşti că iaste câştigat de tine, ci iar l-ai luat de la 
săraci şi de la ceia ce sunt suptu biruinţa ta, care i-au dat 
Dumnezeu supt mâna ta. Pentr-aceia să socoteşti şi să tocmeşti 
ţara ta, ca să aibă şi aceia dreptate şi pace cu odihnă în zilele 
tale. Că într-această vreme mai de apoi ce am ajuns noi, nu 
foarte ascultă oamenii cuvintele cele bune şi dulci, ce totdeauna 
pohtescu hicleana avuţie. Drept aceia, cum o luaţi de la săraci, 
aşa să cade să o şi daţi pentru dânşii şi să le faceţi odihnă şi 
pace. Deacii, deaca-ţi va mai rămânea avuţie, deacii, fătul mieu, 
să nu gândeşti să nu dai milostenie, că eu nu-ţi zic aşa: ci-ţi zic 
că atuncea încă să cade să dai mai multă. 

Şi iată că te învăţ şi te sfătuescu şi de aceasta, iar tu să te 
apropii cătră sfatul mieu şi să-l asculţi: tuturor să împarţi 
milostenie, ca să fii şi tu miluit de faţa Domnului nostru lisus 
Hristos. Că mai bine iaste a face milostenie, decât a strânge 
avuţie. Că zice prorocul: „Strânge avuţie şi nu ştie cui strânge”. 

Şi în Sfânta Evanghelie iar zice: „Nu ascundeţi avuţiia voastră 
în pământ, unde viermii şi putreziciunea o putrezeşte şi unde o 
sapă furii şi o fură; ci ascundeţi avuţiia voastră unde 
putreziciunea nu o putrezeşte şi unde nu o vor săpa furii, nici o 
vor fura. Că unde va fi avuţiia voastră, acolo va fi şi inima 
voastră“. Cu adevărat iaste drept cuvântul acesta al Domnului 
nostru, care au zis: „unde va fi avuţiia voastră, acolo va fi şi 
inima voastră“. Că cel ce va fi cu avuţie multă şi să nădăjduiaşte 
într-însa, acela nu să cheamă creştin, ci să cheamă al doilea 
idololatru. Căci că niciodată lui nu iaste gândul la Dumnezeu, 
ci toată nădejdea şi puterea iaste spre avuţiia şi niciodată nu 
gândeşte să slujască lui Dumnezeu cu acea avuţie, nici să facă 
odihnă sufletului său, ci numai de avuţiia lui să bucură satana 
şi zideşte întunerecul cel încuiat, ca să nu mai iasă de acolo, 
nici să i să deşchiză niciodată. 

lată, fraţilor socotiți şi vedeţi: mai bine iaste să zăcem întru 
întunerecul cel încuiat, pentru dragostea avuţiei, au mai bine, 
după cum zice Domnul Hristos, să ne împărţim noi înşine avuţiia 
săracilor şi să fim miluiţi în zioa aceia, când va face Dumnezeu 
judecată el însuşi, şi să fim izbăviţi de întunerecile cele încuiate 
şi den puşcăriile iadului? Pentru acesta lucru vă mărturisescu şi 
eu, fraţilor, însă nu eu din capul mieu, ci cuvântul Domnului 
nostru lisus Hristos, carea totdeauna strigă cătră noi şi zice: 
„Ferice de cei milostivi, că aceia vor fi miluiţi”. Deacii a cui 
altă mărturie mai mare carele voi zice pentru milostenie, decât 
care au arătatu şi au învăţat însuşi Dumnezeu şi au grăit cu 
gura sa? Sau au doar vă dau eu altă învăţătură, de la mine? Ba, 
ci numai ce vă zic şi vă spuiu de pe cum au zis Dumnezeu. Vă 
zic să fiţi milostivi şi să nu împărţiţi, nici să faceţi milostenie în 
făţărnicie. Că voi sunteţi aleşi înaintea lui Dumnezeu, ca viţa 
ceia roditoare, şi aşteaptă toţi din voi să să adape şi să să 
îndulcească. Deaciia să nu împărţiţi strugurii voştri în făţărnicie 
şi să fiţi unora dulci, altora amari, ci tuturor cu dreptul să fiţi, 
cum şi Dumnezeu iubeşte dreptatea. 

Aşijderea când veţi işi să faceţi căutare oştilor voastre, la 
anul, cum le iaste obiceaiul, atunce toţi boiarii şi căpitanii şi 
toate slugile voastre au nădejde să aibă de la voi cinste şi dar şi 
dreptate şi slujbe. Şi aceasta încă iaste milostenie, că voescu 
toţi să aibă milă de latine. lartu să nu faci, nici să dai milosteniia 
în făţărnicie (că unii din rudele voastre vor fi goli şi vor vrea să 
ia aceia boieriile cele mai mari, iar slugile tale să le dai îndărăt, 
făr' de lege şi făr” de dreptate), că acesta lucru iaste un păcat 
mare. Nici să nu cumva să iai cinstea şi boiariia de la vreun om 
care va fi harnic şi înţeleptu şi să o dai altuia, căci îţi va face 
glume şi veselii şi râsuri. Ci pentru căci îţi va face veseliia şi 
glume, tu să-l milueşti de-a mână cu ce vei vrea, iar să nu dai 
boeriile măscăricilor şi celora ce fac râsuri, ci să dai celor ce 
vor fi harnici şi vrednici de cinstea şi de slujba ta. 

Şi până nu vor veni toate slugile tale înaintea ta, cele ce vor 
fi mai de folos şi mai de treabă, pân-atunci nimunui să nu dai 
boerie sau cinste. Ci, când le vei da, să fie tot înaintea ta, să-i 
vezi şi să-i ştii ce oameni suntu. Căci că de vei pune pre cineva 
boiariu pentru căci va zice cineva, tu-ţi faci 2 lucruri de pagubă, 
căci darul iaste al tău, iar cinstea iaste a altuia. Şi de vei da 
cuiva cinstea pentru voia cuiva, cugetă că nu v-au adunat 
Dumnezeu să fiţi domni, nici să fiţi toţi păstori turmei lui, ci 
numai pre tine te-au ales şi te-au pus să fii păstoriu turmei sale. 
Deci, de nu vei fi tu harnic să cunoşti turma ta şi să le împarţi 
tuturor pre dreptate, ce domn şi ce păstor te vei chema, când 
vei lăsa să să amsstece toţi în lucrurile domnii tale şi să fie 
domni ca şi tine, sau să să bage în venitul ţărâi tale? Au n-ai auzit 
că zice în Sfânta Scriptură: „Cinstea şi venitul tău nimănui să nu-l 
dai?” lar tu să laşi cuvântul Dumnezeului tău şi cinstea ta, şi să 
umpli cuvintele priiatenilor şi ale boiarilor tăi? Şi să le faci lor 
cinste şi să li se laude numele, şi cinstea ta de bună voia ta să o 
dai altora şi să fii al doilea Isav? Că şi acela îşi dede cinstea şi 
scaunul său frăţine-său, lui lacov, pentru o tipsie de linte hiartă. 
Că cerşu Isav de la frate-său lacov şi-i zise: „Dă-mi să mănâncu 

den merticul tău şi să mă satur”. lar lui lacov i să dăruisă de la 
Dumnezeu mintea cea întreagă şi zise cătră Isav: „De-aş şti că ai 
da mie cinstea ta şi scaunul tău, eu ţe-aş da merticul mieu”. lar 
Isav era gol de minte şi pentr-aceia nu socoti că-şi va piiarde 
cinstea pentru un blid de linte. Ce îndată zise: „Dă-mi tu blidul 
cu lintea mie să mănâncu, iar tu ia-ţi ţie cinstea mea şi scaunul 
mieu”. Şi aşa îşi dede cinstea şi scaunul său frăţâne-său, lui lacov. 
Aşa şi voi, fraţilor, de veţi da cinstea voastră slugilor voastre de 
voia voastră, făr' nici o nevoie, să fie slugile voastre cu cinste, iar 
voi făr' de cinste, pentru niscare mită, sau pentru niscare vorbe 
hiclene, sau pentru vreo lăcomie a voastră, deacii voi veţi fi soţi 
lui Isav. lar de veţi asculta cuvântul Domnului nostru şi să nu 
daţi cinstea voastră altora, voi veţi fi domni înţelepţi şi cu mintea 
întreagă şi soţii lui lacov. De aceasta şi eu, fraţilor, cum m-am 
priceput, aşa v-am şi învăţat, să nu vă daţi cinstea voastră niciodată 
slugilor. Că deacă-ţi vei da cinstea ta lor, deacii tu la ce vei mai fi 
bun şi de ce treabă vei fi lor? Sau cine te va băga în seamă şi să 
vie la tine, deaca vreme ce vei umplea via boiarilor tăi, iar celora 
ce-ţi vor sluji bine tu nu vei face dreptate? Că de-ai fi vrut să aibi 
mintea înţălegătoară şi înţeleaptă şi să-ţi cunoşti boiarii tăi, tu i-ai 
fi pus la cinste şi la boerie numai cu un cuvânt, şi apoi iar ţe-ar fi 
lesne, că iar i-ai spune un cuvântu şi ar eşi din cinstea şi din 
boieria aceia. Şi când ai zice acest cuvânt: „Aşa să fie”, ei nici o 
putere n-ar mai avea. Ci deaca ai lua tu boeria de la dânşii şi 
cinstea, decii pre dânşii nimeni nu i-ar mai cinsti. 

Deacii, deaca ai pricepe tu că cinstea şi boieriia şi mazâliia 
lor le iaste de la tine, tu pentru căci să dai cinstea ta lor? Să nu 
fie aceasta! Ci să-ţi slujască ei ţie cu temere şi cu frică, şi să 
cunoască că tu le eşti domn şi stăpân mai mare preste dânşii, 
cum să cade să fie slugile smerite înaintea stăpânilor lor. lar 
cinstea ta, până ţi-o va da Dumnezeu, tu să o ţii în mâinile tale. 

Drept aceia, fătul mieu, te dăşteaptă şi te socoteşte cu mintea 
ta şi să nu-ţi dai cinstea ta boiarilor tăi. Că tu pui pre dânşii 
boiari, iar nu te pun ei pre tine domn, ci pre tine te pune 
Dumnezeu, să fii unsul lui, cum zice şi prorocul: „Pune, 

Doamne, preste noi dătător de lege, să înţeleagă toate limbile 
că suntu oameni”. Aşa te-au ales Dumnezeu şi pre tine ca să te 
cunoască toţi că tu eşti domn ales de Dumnezeu, să fii lor stăpân 
şi păstoriu bun şi să paşti turma lui Hristos, făr' de făţărnicie. lar 
tu, deaca eşti harnic, îţi rânduiaşte turma şi o întocmeşte bine, 
să nu unii să să crăvească şi să să îngraşă, iar alţii să moară de 
foame. Ci să împarţi tuturor întocma, fieştecui după lucru său, 
şi căruia cum îi va fi slujba, aşa să-i fie şi cinstea şi mila. 

lar venitul tău ce-ţi va veni din toată ţara ta, acela să fie tot 
în mâinile tale, să nu cumva să-l dai şi să-l împarţi pre boiarii 
tăi, sau pre rudele tale, sau pre niscare slugi de ale tale, ce-ţi 
vor fi făcut niscare slujbe, ci să fie tot cu seamă în mâinele tale. 
Deacii cui vei vrea, să dai cu mâna ta, să să ştie şi să-ţi 
mulţumească şi să te cunoască că tu eşti domn. 

Că cel ce va să fie domn, aceluia trebue să aibă minte foarte 
multă, ca să cunoască şi să priceapă mintea lui pre minţile 
slugilor lui, iar să nu cunoască, nici să priceapă minţile slugilor 
mintea domnului. Că deaca cunoscu slugile minte multă şi 
socoteală la domnul lor, ei îi slujăscu pre dreptate şi-l cinstescu; 
iar deaca îl cunoscu că n-are minte ei numai ci-l ţin domnu cu 
numele. Pentru că slugile, cum cunoscu pre stăpân, aşa-i şi 
slujăscu, măcar de ar fi sluga cât de dreaptă. Că deaca iaste 
domnul lipsit de minte, decii slugile pentru ce-i vor să-i slujască 
pre dreptate şi să-l cinstească, când el n-are minte să cunoască 
cinstea şi slujba lor, cât să nevoescu ei şi ostenescu pentru 
dânsul? Pentr-aceia, când nu cunoaşte domnul slujba şi 
osteneala slugilor lor, cum îl cinstescu, acela ce domn iaste? 
Sau slugile lui cum îl vor mai cinsti sau îl vor mai sluji? lar 
domnul cela ce iaste înţeleptu şi cu minte, aceluia slujăscu 
slugile lui. Şi care din clugile lui îi iaste priiaten, acela-i slujaşte 
cu nevoinţă şi cu dreptate; iar de va şi fi din slugile lui vreunul 
să-i fie duşman şi nu va vrea să-i slujască, apoi tot să va întoarce 
şi-i va fi priiatin, căci că-l vede că iaste harnic şi întreg la minte. 
Pentr-acsia, când îl văd slugile lui că iaste harnic şi înţelept, 
iale toate să pleacă şi-i slujăsc cu frică şi cu temet. 

Că domnul înţelept, toate cugetele şi socotelele lui suntu 
bune. Căci că mintea stă în trupul omului dreptu, ca şi cum stă 
steagul în mijlocul războiului şi caută toată oastea la steag, şi 
până stă steagul în războiu nu să cheamă cheamă acel război 
biruit. Măcar de are şi năvală grea spre sine, ei tot caută steagului 
şi să adună toţi împrejurul lui. lar deaca cade steagul, deacii 
toate oştile să răsipescu şi nu să ştie unul cu altul cum fac şi 
încătro mergu. Aşijderea iaste şi domnul; până stă mintea lui 
într-însul întreagă, toate oştile se strângu împrejurul lui, şi lui 
caută, ca şi împrejurul steagului. Şi toţi iau învăţătură şi 
înţelepciune de la dânsul şi încă nu numai slugile şi oamenii 
den ţara lui, ci şi alţii dintr-alte ţări poftescu să ia învăţătură şi 
sfat de la dânsul. lar deaca slobozeşte domnul trupul său spre 
curvie şi spre beţii şi spre alte lucruri rele, care nu le iubeşte 
Dumnezeu, şi-şi piiarde nădejdea şi firea lui Dumnezeu şi 
nebuneşte în sila lui, de-aciia Dumnezeu să mânie pre dânsul. 
Şi nu-i face alta nevoe mai rea, ci numai ce-i ia mintea şi-l 
lipseşte de dânsa. Deacii, deaca să lipseşte de minte, iar den 
trupul acelui domn nici un lucru bun nu vei vedea, nici el nu 
va mai avea nici o cinste de slugile lui, nici de alţi domni carii 
vor fi împrejurul lui, ci va fi numai de râs şi de ocară. Şi slugilor 
lui li să vor răni inimile despre dânsul şi li să va lua dragostea şi 
dorul de către dânsul. Că până stătu steagul lui, şi ei tot stătură 
împrejurul lui şi toţi căuta lui; iar deaca căzu steagul, decii ei 
fugiră toţi şi nu să ştiură unii cu alţii unde s-au dus şi ce s-au 
făcut. Aşa şi slugile voastre: până vă vor vedea şi vor pricepe că 
iaste mintea voastră întru voi ei toţi să vor strânge şi să vor 
aduna împrejurul vostru iar deaca vor vedea că v-au căzut mintea, 
cum şi acel steag, ei să vor răsipi toţi de la voi. Dar cum nu s-ar 
răsipi şi să vă năpustească, când vă luă dumnezeu mintea şi vă 
lipsi de dânsa şi în locul ei porni mâniia lui asupra voastră? 

Vedeţi, fraţilor, cât iaste de rău celui ce să mânie Dumnezeu 
pre dânsul şi-l lipseşte de minte? Că omul nebun nu poate să-şi 
facă nici o cinste şi nici un bine lui; dar altuia cum va putea 

face vreun bine sau vreo cinste? 

lar domnul carele iaste întreg la minte, la acela suntu toate 
bunătăţile. Că întâi lucrurile lui Dumnezeu le lucrează, apoi 
umple şi voia lui Dumnezeu pre pământ. Că iaste lăsat toate 
dreptările dumnezeieşti să le îndrepteze şi pre oameni încă să-i 
tocmească cu înţelepciune şi să ia de la dânsul toţi împăcare şi 
cuvinte dulci. 

Asijderea, fătul mieu şi voi, fraţilor, eu aşa vă învăţ: lui 
Dumnezeu totdeauna vă rugaţi ca să să milostivească spre voi 
şi să vă dea cinste, că den nebunie să fac toate câte iubeşte 
diavolul şi dintr-însa să împlu toate voile lui. lar din mintea cea 
bună să umplu toate câte plac lui Dumnezeu şi câte pohteşte. 
Dreptu aceia, vă învăţ fraţilor să cereţi de la Dumnezeu minte 
curată, ca cu dânsa să puteţi umplea toate voirile lui, câte le va 
pohti. Că numai cu ajutorul lui Dumnezeu şi cu mintea cea 
curată veţi umplea voia lui. Pentr-aceia rugaţi pre Dumnezeu 
să fie cu voi şi nu vă leneviţi a lucra lui Dumnezeu şi lucraţi cu 
milostenie şi miluiţi slugile voastre. 

Şi să fie slugile îmbrăcate şi împodobite cum veţi şti mai 
frumos, că aceia iaste lauda şi cinstea domnului şi comoara cea 
înfrumsiţată şi vie. lar de vei fi scumpu şi va lăcomi inima ta spre 
avuţie multă şi vor rămânea slugile tale goli şi dăspuiaţi, deacii 
tu făr' de slugi ce cinste vei avea şi ce domn te vei chema? Sau 
dintr-acea avuţie multă ce vei fi strânsu ce folos vei să dobândeşti? 
Că şi tu eşti om, ca fieştecare; dar când vei muri, atunci avuţiia ta 
va să rămâie pustie şi va întra într-însa altul, carele nu au câştigat, 
de va mânca de-a gata şi va bea şi va împărţi avuţiia ta. Şi de va 
fi harnic să miluiască slugile, el îşi va face cu avuţiia ta nume 
bun, iar tu vei rămânea urgisit şi cu 2 pagube foarte mari; una, 
căci ai trăit în lumea aceasta cu nume rău şi de ocară, iar alta 
căci îţi va fi în ceia lume sufletul pierdut în periciune. 

Dreptu aceia, fătul mieu şi voi, fraţilor, eu aşa vă învăţ; să 
nu strângeţi avuţie multă şi moartă, ci să puneţi avuţiia voastră 
pre slugile voastre, deaca vă iaste voia să fie avuţiia şi strânsoarea 
voastră tot vie şi să aveţi veselie înaintea ochilor voştri. Că iată 

că voi să vă aduc aminte şi de împărații cei de dămult. Că grăi 
Aristotel filosoful cătră Alexandru împărat şi zise: Împărate 
Alexandre, cu ce luaşi şi biruişi toată lumea?” lar Alexandru 
zise: „Deaca vr&me ce mă întrebaşi, tu ascultă să-ţi spui. O, 
Aristotele, eu numai cu 3 lucruri am biruit toată lumea: întâi, 
cu cuvânt adevăratu şi stătător. A doao, cu judecată dreaptă. 
lar a treia, cu mână întinsă şi îndurătoare, căci că n-am strânsu 
avuţie, ci mi-am miluit slugile şi oştile. Deacii ei, pentru mila 
care i-am miluit, ei nu ş-au cruțat viaţa, ci ş-au pus capetele 
înaintea mea. Cu acestea am biruit eu toată lumea”. Şi birui cu 
acestu cuvântu Alexandru împărat pre Aristotel filosoful, şi zise 
şi Aristotel că numai cu aceste 3 lucruri va putea omul să 
biruiască toată lumea. 

lată, fraţilor, vedeţi acesta Alexandru fiind încă elin şi cu 
aceste 3 lucruri luă lumea şi ce nume mare îşi dobândi; dar 
voi, fiind fire de creştin, cu cât mai mult vă să cade încă să 
umpleţi aceste 3 lucruri, şi încă nu numai acestea, ci să şi mai 
adaogeţi lucrurile cele bune, carele iubeşte Dumnezeu. Şi 
Dumnezeu va înălța şi va slăvi numele vostru în lumea aceasta, 
şi nu numai în lumea aceasta, ci încă şi după ce vă veţi petrece 
din lumea aceasta, sufletele voastre le va odihni întru împărăţiia 
sa cea cerească, dimpreună cu ale tuturor drepţilor. De aceasta 
şi eu vă învăj să aveţi mână întinsă cătră toţi, însă nu în făţărie, 
ci fieştecui după lucrul său şi căruia cum îi va fi slujba, aşa să-i 
fie şi cinstea şi mila. Şi să milueşti pre toţi, şi pre săraci, şi pre 
slugile tale, şi pe streini, ci cu socoteală. 

lar şi sufletul tău să nu ţi-l uiţi, ci care milă vei şti mai mare, 
aceia să faci pentru dânsul, ca să fie şi el miluit. Că toţi aceştea 
carii fură zişi mai sus, deaca nu-i vei milui, ei vor avea nădejde 
să-i miluiască alţii; iar sufletul omului nu mai are altă nădejde 
la cineva să-l miluiască, fără numai pre mila lui Dumnezeu şi 
la trupul în care lăcuiaşte el. Căci că el iaste în mâna acelui 
trup şi are trupul putere asupra sufletului să şi-l spăsească şi să-l 
şi piiarză. Şi poate face trupul să fie sufletul şi miluit, şi dobândit, 
şi iar poate face pentru samovolniia sa să piiarză şi pre suflet, şi 

pre sine, că iaste şi aceasta în mâna lui. lar de să va osteni 
trupul în viaţa aceasta, deacii nu va fi numai sufletul dobândit şi 
miluit, ci şi trupul într-un loc cu dânsul să va odihni şi să va 
răposa. lar pentru neosteneala trupului, nu numai ce va peri 
sufletul, ci şi trupul dimpreună cu sufletul. Ci de nu-ţi vei osteni 
trupul ca să-ţi milueşti sufletul, ci vei zice „să agonisescu şi să 
strângu feciorilor miei, iar după moartea mea ei vor avea grijă 
de sufletul mieu?” Că omul are 2 părechi de feciori. Ci unii 
suntu feciori din păcate, iar alţii suntu feciori făr' de păcate. Ci 
omul în veacul acesta, el mai iubeşte feciorii carii suntu din 
păcate, iar pre feciorii carii suntu făr'de păcate, el nu foarte-i 
iubeşte. 

Deacii, când să va întâmpla omului de va greşi lui 
Dumnezeu şi-şi va spurca trupul şi-şi va întina sufletul, şi nu va 
alerga la pocăință până iaste viu, să-şi spele trupul şi să-şi 
curăţească sufletul, ci să va nădăjdui spre feciorii săi cei dragi 
şi iubiţi, să-i spele ei sufletul şi să-i curăţească trupul, unuia ca 
aceluia iaste-i nădejdea seacă şi sufletul lui va râmânea 
neîndreptat. 

Dar deaca vreme ce nu ţe-ai curăţit trupul tu însuţi, o, omule, 
şi să-ţi fii spălat sufletul până ai fost viu şi ai trăit într-această 
lume, şi nu ţe-au fost ţie milă de sufletul tău, ci te-ai nădăjduit 
pre alţii să te miluiască şi să ţi-l izbăvească den mâniia lui 
Dumnezeu, dar aceia pre carii te-ai nădăjduit tu, de nu le va fi 
grijă de ale lor suflete să şi le îndrepteze (măcar de ţe-ar fi ficiori, 
măcar fraţi, măcar să fie ce rudă-ţi va fi), dar însă sufletul tău 
cum îl va scoate den munca cea de veci? Şi cum tu, făcându 
păcatul, iar alţii să să ostenească pentru dânsul, să-l curăţească? 
Ci să cade celui ce au făcut păcatul, acela să să nevoiască 
pentru dânsul şi să-şi curăţească trupul şi să-şi spele sufletul 
încă până iaste viu. 

Dreptu aceia, fraţilor, cându grăşiţi lui Dumnezeu, nu- 
maidecât să ne întoarcem şi să alergăm cătră pocăință şi să ne 
punem nădejdea pre mila lui Dumnezeu şi pre feciorii noştri 

carii nu-i foarte iubim. 

Dar carii suntu feciorii noştri carii suntu de la inimile noastre 
şi-i iubim? Suntu feciorii noştri carii i-am născut din păcate! lar 
feciorii noştri carii nu-i iubim, şi aceia suntu din inimile noastre. 
Dar carii sintu aceia? Suntu vărsarea lacrimilor. Că cum suntu 
feciorii noştrii cei dragi de la inimile noastre, aşa şi lacrămile 
suntu şi ies de la inimile noastre, şi acelea suntu feciorii noştri 
cei de dreptate. Şi deaca ne spurcăm trupurile şi ne întinăm 
sufletele, deacii după mila a lui Dumnezeu acelea să află apă 
vie, să ne curăţească trupurile şi să ne spele sufletele. Că 
lacrămile sunt aripile pocăinţei, şi nu numai aripi, ci şi mumă 
şi apoi iar şi fete. 

Pentr-aceia, fraţilor, când să înfăşură de trupurile noastre 
zmoala cea neagră şi rece, să nu lăsăm să să usuce împrejurul 
trupului nostru. Că deaca vom lăsa zmoala să stea lipită multu 
de trupurile noastre, mă tem că nu să va dăzlupi, până ce le va 
face cu rane şi ne va întuneca sufletele, de le va face negre ca 
şi dânsa. ci până iaste mila lui Dumnezeu cu noi şi deaca aflăm 
că suntu lacrămile aripi pocăinţei şi mumă şi fete şi izvor viu şi 
curat, noi să ne curăţim cu dânsele zmoală cea neagră şi rece 
după trupurile noastre şi să ne schimbăm sufletele în lumina 
luminilor, cum ş-au curăţit şi alţii priiateni şi vecini de-ai noştri, 
carii au fost înţelepţi, sufletele într-această lume. Şi acuma cu 
adevărat sunt luminaţi înaintea Domnului nostru lisus Hristos. 

Aşijderea şi noi, fraţilor, până ce iaste praznicul, noi să 
sărbăm, şi până iaste mila lui Dumnezeu cu noi. lar noi, fraţilor, 
să alergăm şi să ajungem vremea pocăinţei, ca şi sufletele 
noastre, când vor sta înaintea Domnului Dumnezeului nostru, 
să nu fie ruşinate şi osândite, nici să fie sufletele priiatenilor 
noştri luminate, iar sufletele noastre să fie întunecate înaintea 
lui Dumnezeu. Sufletele priiatenilor noştri să fie priimite în 
veselie şi bucurie, iar sufletele noastre să fie în plângere şi 
dosadă. Sufletele priiatenilor noştri să fie încorunate cu corune 
neputrezitoare, iar sufletele noastre să fie neţncorunate şi 

batjocorite. Sufletele priiatenilor noştri, pentru nevoinţa lor, să 
fie totdeauna cu Dumnezeu, iar sufletele noastre, pentru 
nevoinţele noastre şi pentru mulţimea lenevirii noastre, să fie 
dăspărţite de faţa cea bună şi dulce a Dumnezeului nostru. 

Drept aceia, fraţilor, să ne nevoim până avem vreme, să nu 
să dăspartă sufletele noastre de faţa Domnului nostru lisus 
Hristos şi de priiatenii noştri, pentru lenevia noastră cea multă 
şi pentru negrija noastră, şi pentru pizma care o ţinem tot în 
inimile noastre, şi pentru mâniia, care Dumnezeu nu le iubeşte. 
Ci, până suntem vii, noi nu socotim să facem pace sufletelor 
noastre; dar deaca nu vom face noi pace, până suntem vii, dar 
pre urma noastră cine ne va face pace? Doar, fraţilor, gândiţi că 
va face cineva pace pre urmă sufletelor noastre? Ba, când nu 
ne-au fost noao milă de sufletele noastre, să le facem pace până 
am fost în lume şi vii! Că după moarte nu iaste împăcare, după 
moarte nu iaste curăţire, după moarte nu iaste milostenie. Ci 
până iaste omul viu şi până încă nu i s-au dăspărţit sufletul din 
trup, atuncea iaste vr&mea cea de pace şi trupului şi sufletului. 
Că cel ce va face pace cu fratele său pân” ce iaste încă viu, iar 
Dumnezeu va împăca sufletul lui şi-l va odihni în sânul lui 
Avram. lar cel ce va petrece şi va veţui în lumea aceasta în 
curăţie şi în mintea cea întreagă şi nu-îi va spurca trupul şi 
sufletul, sufletul aceluia îl va lumina Dumnezeu şi-l va străluci 
mai vârtos decât răzile soarelui. Şi cel ce va fi milostiv şi va 
împărţi săracilor milostenie dreaptă şi în dreptate, acela va fi 
miluit la judecata cea înfricoşată, de-a dreapta Domnului nostru 
lisus Hristos. 

Vedeţi, fraţilor, cât iaste de mare mila lui Dumnezeu şi 
neîncetat, totdeauna ne cheamă cătră dânsul? Pentru aceia, 
până ne cheamă cătră dânsul, noi să nu facem oceaianie, că 
acea oceaianie iaste meşteşugul şi lucrul cel mare al diavolului. 
Şi cel ce face oceianie, acela însuşi să sugrumă. Ci să lăsăm, 
fraţilor, oceaianiia, să ne izbăvim de faţa satanii, să luom 
smerenie şi cu dânsa să ne îndulcim de faţa lui Dumnezeu. 

Şi iaste un lucru foarte bun, fraţilor, şi aceasta, să ne apropiem 

şi să socotim dumnezeieştile scripturi. Că într-însele fu arătat 
să fie camăta un lucru cumplit şi o patimă ficleană. Ci încai de 
acum dar dăşteaptă-te şi nu mai face cămătărnicie, şi cât o ai 
strânsu cu răutate, cu bunătate o împărţi. Şi te aseamănă 
cămăraşului celui nedreptu, carele fu pârât la stăpână-său câ 
răsipeşte avuţiia lui fără de ispravă şi rău. Aceluia te aseamănă 
şi tu, că acela neputând săpa şi fiindu-i ruşine că ceae, să socoti 
bine şi înţelepţeşte, că gândi, deaca-l va scoate stăpână-său 
den cinste şi den boierie, el va lua de la datornici şi-i va fi aceia 
de odihnă. Aşa să faci şi tu: deaca nu te-ai aflat în cei dintâi, 
încai nu te scăpa de cei de al doilea; şi de n-ai dat milostenie 
den câştigul tău cel dreptu, încai fă den agoniseala ta cea 
nedreaptă şi din camete. Că Dumnezeu iaste iubitoriu de 
oameni şi priimeşte şi agonisita cea rea, deaca o-mparte omul 
celor ce li să cade să o împartă. lar de nu vei mai face de-aci 
cămătărnicie, nici vei mai agonisi de-acii făr' de dreptate, va 
lăuda Dumnezeu şi pre tine, cum lăudă şi pre cămăraşul acela 
nedreptul, deaca vei face apoi şi tu. Şi să-ţi tocmeşti bine şi cu 
socotinţă, ca şi dânsul celea ce-ţi vor fi de folos şi de treabă. 
Pentr-aceia nevoiaşte-te, o, fătul mieu, şi cumpără ţie 
untdelemnu, până ce stă târgul aceştii lumi. Grăbeşte-te cătră 
săracii ceia ce-l vându, până nu să sparge târgul acesta; că 
deaca să va sparge, deacii nu mai iaste cine să-l vânză, nici să-l 
cumpere. Ci fieştecine, cum va face neguţătorie aici, aşa să va 
afla şi acolo. 

Fătul mieu, nu-ţi fie lene a face bine, nici cugeta să nu faci 
bine, temându-te pentru sărăciia lumii aceştiia şi pentru lipsa 
avuţiei şi pentru traiul şi ajungerea bătrângţelor şi pentru 
aşteptarea boalelor şi a slăbiciunii, nici pentru altele ca acestea. 
Că acestea sunt tot cugete şi păreri dăşarte şi amăgslele 
hicleanului diavol şi meştesugurile lui. Ci le leapădă de la tine, 
nişte cugete şi sfaturi drăceşti ca acestea, care muncescu şi să 
nevoescu să-ţi facă rău şi multă nevoe. Nu le asculta, ci stai 
împotriva lor şi ne gonâşte cu semnul cinstitei cruci şi cu 


228 


— Învățăturile lui Neagoe Basarab către fiul său Theodosie — 


îndrăzneală să ziceţi cătră dânsele: „Daţi-vă în laturi de la 
mine toţi cei ce faceţi fărdelege, că nu voi asculta pre voi, 
nici voi sluji voao, ci cu mare veselie voi face poruncile care 
le-am luat de la acela care mi-au făcut mult bine; că acela, cu 
iubirea sa cea multă ce o are tot îmi va ajuta spre bine”. Cu 
adevărat, fătul mieu, să nu cumva să te afli nebăgătoriu de 
seamă de o bunătate ca aceasta, că Dumnezeu nu iaste rugat 
în darurile cele multe şi jertve, ci iaste rugat în gândul cel bun 
şi în voirea sufletului celui curat şi iubeşte Dumnezeu pre 
miluitoriul cel blând. Au doar nu poate Dumnezeu să sature 
pre cei flămânzi, care au săturat cu 5 pâini 5.000 de oameni? 
Au doar nu va putea Dumnezeu să adape pre cei setoşi, care 
au izvorât apă din piiatră seacă şi vârtoasă? Ba să nu fie aceia! 
Că poate Dumnezeu, şi nu iaste nimic să poată sta împotriva 
voii lui Dumnezeu. Că aceluia i să închină toate genuchile 
ale celor cereşti şi pământeşti şi a celor de dăsuptu. Şi nici 
unile de acestea nu-i trebuescu, făr' numai spăseniia ta 
pohteşte, ca să dobândeşti cu milosteniia ertare păcatelor tale 
celor multe şi să-l întorci, căci l-ai mâniiat cu nebuna ta 
nemilostenie. 

Fiiul mieu, să nu voeşti a ţi să părea că n-ai vini de păcate. 
Ci deaca vr&me ce ai aur, dă-l săracilor; iar de n-ai aur, tu dă 
haină, ca să fii şi tu îmbrăcat de Dumnezeu în haine împărăteşti 
la vremea judecății lui. lar de n-ai haină, tu dă măcar o costandă 
sau un ban, să nu te temi, nici să gândeşti căci doară ai dat 
puţine, că nu va fi priimit, deaca n-ai avut să dai mai mult. Că 
mai bine va fi priimit acel puţinel al tău, care l-ai dat tot, decât 
mila cea multă care o vor face alţii dintru împrisoselele lor. Că 
ştii cum priimi Dumnezeu cei doi bani ai acei văduve sărace, 
care-i aruncă în cămara bisericii. lar de nu vei avea nici bani, 
tu dă puţinea pâine, şi te vei asămăna ceiialalte văduve, care 
hrăni pre Ilia prorocul, şi te va hrăni şi pre tine Dumnezeu cu 
hrana raiului. lar de n-ai nici pâine, tu încai dă un păhar de apă 
rece celor însetoşaţi, ca să nu cauţi şi tu în ceia lume o picătură 
de apă, ci să te adape Dumnezeu din izvorul apei cei vii. Că de 

acii nu vei mai înseta în veci. 

O, multă iaste şi adâncă dragostea lui Dumnezeu, care o 
are spre oameni, că-i iaste voiia să să spăsească toţi oamenii şi 
ne-au dat multe lucruri, ca să ne putem spăşi cu acelea toţi şi 
nici unul dintru noi să nu piiae. Şi aşteaptă totdeauna să să 
spăsească neamul omenescu. Şi socoteşte de vezi bunătăţile 
cele neurmate, cum porunceşte celor ce l-au mâniiat să să 
întoarcă iar cătră dânsul cu milostenie săracilor. Şi pentr-aceia 
puse pildă cu cele 5 fete înțelepte, iar cămătarnicilor le dede 
chip şi semnu pre cămăraşul cel nedreptu, ca să facă milostenie 
şi din ce au luat cu cămătărniciia şi decii de nu va mai 
cămătărnici, el va fi moştean împărăţii ceriului. lar celui ce n-are 
să dea mult, dede-i chip pre văduvă, să dea preţ de doi mangaâri, 
iar celor ce vor fi lipsiţi şi săraci de tot, dede-le chip să dea un 
păhar de apă rece, ca nu cumva să pue cineva pâră asupra sa 
pentru sărăciia, să zică că n-au avut ce da şi să să lipsească de 
plata sa. Că iată că el însuşi şi acestora puse plată mare şi zise: 
„Oricare va adăpa pre unul din ceşti mai mici cu un păhar de 
apă rece numai în numele ucenicului, adevărat grăiescu voao 
că nu-şi va piiarde plata sa”. Aceasta porunceşte, că iată că-i 
iaste voia să să spăsească toţi, şi-i îndeamnă spre milostenie. 

Dreptu acsia, o, suflete, fugi de caznele cele rele ale iubirii 
de avuţie şi te apropie de milostenie, care iaste bună şi 
folositoare. Că de vei milui pre cei ce suntu în nevoe, şi pre 
tine va milui Dumnezeu şi te va ferici, precum el însuşi au zis: 
„Fericiţi cei milostivi, că aceia vor fi miluiţi!” Deci, o, suflete, 
împrumutează pre Dumnezeu pre pământu, ca să iai în cer 
plată după vrednicie-ţi şi-l fă să-ţi fie el ţie dator, că bun datornic 
iaste. Şi nu va prinde tagă, nici va zăbovi cu plata, ci-ţi va plăti 
cu o sută de ori mai mult, şi încă îţi va da şi dobândă viaţa cea 
de veci. Şi acestea nu ţi le va da în taină, ci aiave, înaintea 
sfinţilor îngeri şi înaintea a toată făptura lui, şi le vei lua cu 
multă slavă mare. Însă când vei face tu nişte lucruri bune ca 
acestea, atuncea să te păzeşti de furii cei hicleni, diavolii, ca 

nu pentru plăcerea şi lauda oamenilor să fii furat despre stânga 
şi vei rămânea de această neguţătorie bună şi dragă. Ci să te 
păzeşti, cum am zis, şi să ţii această avuţie cu mâna ta cea 
dreaptă, carea iaste cinstita smerenie, şi să fugi de furtişagul cel 
de-a stânga, care iaste întunecată şi grozava trufie. Că nu-ţi 
iaste ţie să te nevoeşti spre un lucru mic şi prostu, ci spre 
comoara şi avuţiia cea de veci. Pentr-aceia, foarte cu nevoinţă 
să faci acestu lucru bun şi care place lui Dumnezeu, milosteniia, 
ca să-l afli în ceriu cu adevărat, ca o avuţie nefurată. Deci te 
îngrădeşte cu crucea şi cu smereniia cea bună, şi nu va fi furat 
de trufiia cea deşartă, nici să va t&me de venirea tâlharilor celor 
răi şi cumpliţi, că nu vor îndrăzni să vie şi să stea înaintea ei, ci 
vor peri ca fumul şi să vor răsipi ca pulberea înaintea vântului 
celui repede. 

Pentr-aceia, fătul mieu, cânt vei face milostenie, să nu 
trâmbiţezi, nici să strigi înaintea ei ca făţarnicii, că ia au urât 
acestea şi nu iubeşte lauda şi trufa, ci ş-au ales smereniia că 
aceia iaste fată şi uceniţă fiiului lui Dumnezeu, care s-au smerit 
pentru noi şi au purtat trup de om ca şi noi. Pentru-acâia nu 
iaste iubitoare de laudă şi de trufie, ci numai să să facă 
milosteniia într-ascunsu, iar ia nu să va pitula. Deci, de vei face 
tu aceasta într-ascunsu, iar ia nu va fi uitată, ci mai mult va 
străluci în vremea platei şi va fi mai luminoasă decât soarele, şi 
o va curăţi şi o va lăuda cel ce iaste stăpân tuturor înaintea 
îngerilor săi. Şi cele ce ai făcut tu în taină îi le plăti-va Dumnezeu 
aiavea şi în vileag şi te va încoruna cu coruna luminii. lar să nu 
strângi avuţie pre pământ, că iaste urâtă lui Dumnezeu, ci să 
strângi avuţiia ta în ceriu, care iaste dragă lui Dumnezeu, unde 
au perit nădejdea furilor şi a tâlharilor, unde săpătorii nu o vor 
săpa. Că deaca ţi-i câştiga avuţie în ceriu şi te vei îmbogăţi 
întru împărăţiia ceriului, deaciia acea avuţie nu va putrezi, nici 
va peri, niciodată, deaca vreme ci o vei fi pus acolo, şi-ţi va fi şi 
inima acolo. Că zice Dumnezeu: „Unde va fi avuţiia voastră, 
acolo va fi şi inima voastră“. 

O, suflete, priimeşte pre cel sărac în numele prorocului şi-l 

satură şi-l adapă, ca să te ospetezi şi tu cu prorocii la cina 
ceaia împărătească. Hrăneşte şi adapă pre cel flămându şi 
pre cel setos, că de vei sătura de aceştea, în voia şi în plăcerea 
lui Dumnezeu ai făcut şi cu a lui bunătate va mări acel puţinel 
bine al tău şi-l va înălța la sine. Că zice: „Flămânzit-am şi mi- 
aţi dat de am mâncat, însetat-am şi m-aţi adăpat”. Dreptu aceia, 
fătul mieu, te bucură şi te veseleşte cându faci acestea, că tot 
pre bunul Dumnezeu hrăneşti şi adăpi. Cine au văzut şi cine 
au auzit undeva minune ca aceasta: când hrăneşti şi adăpi pre 
un vecin al tău, fiind şi acela om ca şi tine, iar tu saturi pre 
Dumnezeu, stăpânul şi făcătoriul tuturor? Îmbracă cu dragoste 
pre cel gol, să te îmbrace Dumnezeu şi pre tine cu haina cea 
neputredă şi de veselie. Du pre cel strein în casa ta, să ducă şi 
pre tine Dumnezeu în lăcaşurile drepţilor. Cercetează pre cei 
bolnavi şi pre cei den temniţă, să fii alăturat în ziua judecății 
oilor celor despre dreapta. Că de vei face aceasta tu te vei 
învrednici de vei auzi glasul cel milostiv şi fericit şi dulce al 
milostivului şi minunatului Dumnezeu, care va zice: „Veniţi, 
blagosloviţii tatălui mieu, de moşteniţi împărăţiia care iaste voao 
gătită încă den începutul lumii. Că deaca aţi făcut acestea unuia 
din ceşti mai mici, mie aţi făcut”. Atuncea cei ce vor fi dăstoinici 
unii slave ca aceasta, cu multă bucurie şi veselie vor proslăvi 
pre Dumnezeu şi, fiind în nepricepere şi îndoire şi în frică mare, 
vor zice cătră dânsul: „Dar ce bine am făcut noi într-această 
lume, de ne-am învrednicit noi a atâtea bunătăţi?” Ci, Doamne, 
Dumnezeul mieu, atunci nici pre mine să nu mă dăsparţi den 
partea ceia ce ţi-o ai ales, ci mă învredniceşte slavei tale, pentru 
mila ta cea mare şi pentru bunătatea ta cea neurmată, iar nu 
pentru lucrurile mele, că suntu toate scârnave şi spurcate. Că 
n-am făcut niciodată bine înaintea ta, ci numai pentru dragostea 
ta care o ai spre oameni mă miluiaşte pre mine ticălosul şi 
păcătosul, şi nu mă lăsa să pieiu, că n-am alt unde să mă mai 
nădăjduescu pentru spăseniia mea. Cătră tine am alergat, sfinte, 
ca să nu mă ruşinezu, nici să mă întorcu de la faţa ta ocărât şi 
osândit, nici să auzu eu, vai de mine, acel glas de urgie şi de 

mânie, care va zice: „Păsaţi de la mine, blestemaţilor, în focul 
cel de veci, carele iaste gătit diavolului şi îngerilor lui! Că deaca 
n-aţi făcut unuia din fraţii miei cei mai mici, mie n-aţi făcut”. 
Cu adevărat, stăpâne şi Dumnezeul mieu, niciodată eu nu te- 
am ascultat, nici te-am băgat în seamă, vai de vine, când te-am 
văzut flămând sau setos, gol şi bolnav şi în temniţă, şi n-am 
vrut să-ţi slujăscu! Pentru-aceia nu suntu harnic şi vrednic să 
ceiu ertăciunea cea desăvârşită; că, nebăgându de tine seama, 
făcătoriul mieu cel de bine şi cercetătoriul mieu, am slujit tot 
avuţiei, cu toată nevoinţa mea. Ci mă rog eu, robul cel ficlean 
şi necredincios, iubirii şi dragostii tale care o ai spre oameni, 
să-mi ierţi cât vei vrea; că nu zic eu pentru cât să va cădea 
după lucrurile mele, ci numai cât va vrea mila ta. Că păcatele 
mele sunt făr' de număr, şi fără măsură am făcut fărdelegi şi 
necurăţii, şi ştiu că nu suntu vrednic să dobândescu nici o ertare, 
ci numai ci alergu cătră bunătatea ta, ca să mă spăseşti în dar 
pre mine, care nu suntu harnic nici ceriului, nici pământului, 
pre mine, stăpâne, nevrednicul, cu milosârdiia ta cea făr' de 
număr. Că puternică iaste iubirea ta, care o ai spre oameni, 
milostive, care suntu ca mine păcătoşi şi numai de-a se arunca 
în propastiia periciunii. Şi acestea ştiu toţi că suntu multe. 

lar deaca mă vei învrednici şi pre mine, păcătosul, vreunii 
mântuiri, atunci va fi mai arătată şi mai priimită adâncimea 
îndurărilor tale celor făr” de măsură, Doamne. Că împăratul cel 
bun atunce să proslăveşte şi să laudă, când dă viaţă şi zile celor 
ce nu suntu vrednici de-a trăi. Atuncea să vor mira de mine 
îngerii şi să vor înfricoşa arhanghelii şi toate puterile cele cereşti, 
văzându mila ta cea nemăsurată, şi te vor proslăvi cetele 
apostolilor şi rânduialele prorocilor şi te vor cânta gloatele 
mucenicilor cu veselie. Aşijderea îţi vor cânta şi încungiurarea 
precuvioşilor preoţi şi toţi te vor proslăvi în slavă, pentru 
spăseniia mea cea făr” de nădejde, că şi eu, fiind nevrednic 
de-a mă putea spăsi, iar tu pentru iubirea şi dragostea cea 
nemăsurată care o ai spre oameni m-ai făcut de am dobândit 


233 


— Neagoe Basarab — 


partea şi soarta celor spăsiţi. De aceia toţi drepţii să vor bucura 
şi-ţi vor cânta cu veselie, dimpreună cu toţi sfinţii, să vor umplea 
di părere bună, căci ai spăsit şi ai miluit sufletul mieu cel ticălos 
şi sărac şi pierdut şi de totul tot căzut în oceianie, care au făcut 
multe păcate înaintea ta. Dar cine nu să va mira şi cine nu să 
va spăimânta de dragostea milei tale cea multă ce o ai cătră 
oameni! Că multe minuni din veac ai făcut, o, stăpâne, 
Hristoase! Numai cu cuvântul poruncii tale şi al înţelepciunii 
tale ai făcut ceriul şi pământul şi marea, şi suntu şi acestea 
lucruri mari şi minunate. lar aceasta va întrece toate minunile 
câte ai făcut, când vei milui pre robul tău cel neharnic şi hiclean, 
care au fost fugit şi dăpărtat. O, bunul mieu stăpân, că eu n-am 
vrut, nici mi-au fost voia, iar tu m-ai întorsu cu tăriia milei tale 
cătră tine, care eşti viaţa tuturor şi ai spăsit pre mine, nebunul 
şi nemulţumitoriul. O, stăpâne, cum nu va fi acesta lucru 
minunat şi să întreacă toate cugetele omeneşti! Că din veac 
mulţi tâlhari ai spăsit, Doamne, şi multe curve şi mulţi vameşi. 
Aşijderea ai spăsit şi pre Manasia, făcătoriul cel fărdelege şi 
închinătoriul de idoli, făr” de nici o nădejde. Că acestea toate 
au fost mai uşor milei tale, iar cătră mila ce ai arătat tu pre 
mine, nimic nu sunt acelea. Că întru mine, stăpâne, s-au arătat 
lucru luminat şi slăvit, că niciodată n-au fostu altcineva păcătos 
ca mine. Dar, deaca n-au fost niciodată, nici nu s-au aflat din 
veac alt păcătos ca mine şi apoi tu m-ai spăsit; iată că acum ai 
făcut altă minune, mai mare şi mai strălucită decât toate cele 
dintâi. Că nu iaste nimene den câţi au vieţuit pre pământu să 
fie făcut păcate câte am făcut eu, ocaianicul şi spurcatul! Că eu 
singur am mâniiat urgiia ta, Doamne, şi am făcut înaintea ta 
hiclenie şi răutăţi mai multe decât toţi câţi au fost născuţi pre 
pământ şi niciodată n-am vrut să fac voia ta cea sfântă, nici am 
vrut să păzescu poruncele tale cele preacinstite şi făcătoare de 
viaţă, şi am lăcuit tot în lucruri spurcate şi care nu să cuvin, nici 
să cad, şi am umblat pre căile cele strâmbe şi nedrepte. Drept 
aceia, stăpâne Hristoase, căzând cu faţa mea jos la pământ, 


234 


CUPRINS 


— Învățăturile lui Neagoe Basarab către fiul său Theodosie — 


mă rog cu lacrăme şi zic: „Greşit-am, Doamne, greşit-am eu 
însumi înaintea ta, greşit-am mai mult decât toţi oamenii şi nu 
sunt harnic să caut spre înălţimea ceriului, pentru mulţimea 
păcatelor mele. Slăbeşte-mi, Doamne, slăbeşte-mi şi-mi iartă 
toate fărdelegile mele, câte am făcut şi de voe şi de nevoe, cu 
ştiinţă şi fără ştiinţă, şi cele ce am făcut cu cuvintele cele rele şi 
cu cugetele cele spurcate şi cu faptele, care nu să cuvin. Ci să 
nu mă pierzi pentru iale, nici să-ţi fie mânie pre mine, Doamne, 
cela ce nu ţii mânie, nici să mă lepede mâna ta, pre cela ce mă 
căescu cu tot sufletul, nici să mă osândeşri şi să mă judeci focului 
celui v&cinic şi nestinsu. Că tu eşti Dumnezeul celor ce să 
căiescu şi să întorcu cu toată inima. Pentru-aceia arată întru 
mine toată bunătatea ta şi mă spăseşte în dar, Doamne, după 
mila ta cea multă şi nespusă. Că şi eu, care am fostu făr' de nici 
o nădejde, să fiu spăsit, să te cântu, dinpreună cu toţi cei ce au 
făcut voia ta. Că ţie cântă toate puterile cele cereşti, şi ţie să 
cade toată slava şi cinstea şi închinăciunea, tatălui şi fiiului şi 
duhului sfânt, acum şi pururea şi în vecii vecilor, amin. 


XI. ÎNVĂȚĂTURĂ A LUI IOAN NEAGOE VOEVOD, CARE AU ÎNVĂŢAT 
PRE FIE-SĂU THEODOSIE VOEVOD ŞI CĂTRĂ ALŢI DOMNI, 
CA SĂ NU FIE PIZMĂTAREŢI, NICI SĂ FACĂ RĂU PENTRU RĂU 
Cuvânt al 24 


Vino la mine, fătul mieu Theodosie, vino şi te apropie cătră 
învăţătura şi sfatul cel bun! Că eu, fătul mieu, voi să te sfătuiescu 
foarte bine. Şi mai întâi de toate să umpli învăţăturile şi poruncile 
care plac Dumnezeului nostru, lui lisus Hristos, cu toate 
bunătăţile şi cu multă frică şi cutremur. Apoi pizmă să n-aibi în 
inima ta, iar altuia să nu faci rău pentru rău, precum şi 
Dumnezeu învaţă. Că iată că-ţi aduc aminte, fătul mieu, dă-ţi 
va da Dumnezeu şi te va dărui să stăpâneşti şi să domneşti tu 
ţara aceasta în urma mea, să te nevoeşti şi să te sileşti să fii 
tuturor blând şi bun. Că eu am auzit de nişte oameni foarte 
înţelepţi şi temători de Dumnezeu lăudând mai mult bunătatea 

şi îndulcirea, decât răutatea şi amărăciunea. Pentru-aceia-ţi 
zic şi eu ţie; de te va dosădi cineva din slugile tale şi nu va 
umplea voia ta în copilăriia ta, până voi fi eu viu, sau şi pre 
urma mea, ci de va căuta Dumnezeu cu milă asupra ta şi te va 
pune să fii domn şi vei ajunge în toată mintea şi vârsta, iar tu 
să nu-ţi aduci aminte dă necazurile ce te va fi necăjit cineva 
în tinergţele tale. Măcar de te-ar fi necăjit cineva din tinereţile 
tale, şi din slugile tale, sau alţi streini cineva, să nu te nevoeşti 
să-i faci rău pentru rău. Că toţi oamenii fug de rău, iar de bine 
iar să apropie toţi. Dreptu aceia, fătul mieu, aşa te învăţ: în 
loc de rău, tu să sileşti să faci tuturor bine, ca să trimiţă şi 
Dumnezeu mila sa spre tine. 

Pentru că de vei rămânea sărac de mine, pentru păcatele 
mele, măcar cât de mititel, să nu te întristezi căci ai rămas de 
mic sărac de mine. Că să ştii, fătul mieu, că aşa iaste rândul şi 
obiceaiul lumii aceştiia şi toată veseliia şi bucuriia ei nu poate 
să fie într-alt chip, până nu să umple cu jale. Aşijderea şi jalea 
să umple cu veselie şi cu bucurie. De-acgia zic, fătul mieu, nici 
foarte să te veseleşti de slava lumii aceştiia, nici iar foarte să te 
intrestezi, ci neîncetat să mulţumeşti lui Dumnezeu de toate, 
măcar de vei şi rămânea de mine sărac. Că n-ai rămas numai 
tu sărac şi în tristăciuni, ci mulţi feciori de împărați şi de domni 
au rămas săraci, precum iaste obiceaiul şi tocmeala lumii 
aceştiia, şi multe necazuri au păţit, şi au pătimit întru împărăţiile 
şi domniile lor de la oamenii cei răi şi nemulţumitori, iar alţii 
nici domnie n-au ajunsu în urma părinţilor lor, deaca au rămas 
de dânşii. Ci încă au fostu goniţi şi pribegi în ţărâi depărtate şi 
streine şi în oameni neştiuţi şi necunoscuţi, şi deacii nimeni din 
ţările lor nu-şi mai aducea aminte de dânşii, nici îi mai socotea. 
Şi încă toţi domnii, cându suntu domni în ţările lor, multe 
necazuri au de slugile lor. Că unii le slujăscu în dreptate, iar 
alţii făr' de dreptate şi cu hicleşug şi făr'” de mulţumire. Ci pot fi 
făcut şi ţie cineva vreun necazu în tinereţe şi în copilăriia ta, iar 
deaca vei ajunge la vârsta cea desăvârşită şi la mintea cea 

întreagă, în vremea domniei tale, atuncea nu ţi să cade să-ţi 
aduci aminte de necazurile ce vei fi petrecut de cineva în 
tinereţele tale şi să le faci rău pentru rău, ci să cade pre slugile 
care-ţi vor fi slujit în tinercţele şi în copilăriia ta cu dreptate şi te 
vor fi mângâiat, să le cinsteşti şi să le miluieşti. lar şi pre alte 
slugi, care nu foarte vor fi umblat în voia ta la copilăriia ta, nici 
te vor fi mângâiat, încă să nu-i ruşinezi, nici să-i urgiseşti şi să 
le faci rău pentru rău. Ci numai de-acii înainte să-ţi slujască în 
dreptate. Deacii căruia cum îi va fi slujba, aşa-i va fi şi cinstea. 

Sau de va fi vreun domn de altă rudenie gonit într-altă ţară, 
după moartea tătâne-său, şi nu va fi apucat el la domnie în 
urma lui, deacii apoi după câtăva vreme să va milostivi 
Dumnezeu pre dânsul şi-l va aduce iar în ţara lui, şi unora ca 
acelora le zic ca unor fraţi: „Deaca veţi întra în ţara voastră, iar 
voi să nu miluiţi numai pre cei ce v-au slujit în lipsa şi în pribegiia 
voastră, şi pre ceia ce sunt oamenii țării să-i uitaţi şi să-i părăsiţi, 
şi să nu-i miluiţi căci nu ş-au năpustit ţara şi moşiile şi să vă 
slujască voao printr-alte ţărâi streine, sau să ţineţi vreo pizmă 
pre dânşii şi să-i omorâţi, să faceţi pentru un rău, altul mai rău. 
Că de veţi face aşa, ce folos va fi? Ci, deaca vei fi domn gonit şi 
pribeag şi necăutat, ascultă să-ţi spui şi de aceasta: Cine fu gonit 
şi mai pribeag decât losif cel frumos, fericitul fecior lui lacov? 
Cu adevărat, ca dânsul nimeni n-au fost! Dar când fu frumosul 
losif trimis de tată-său, fericitul lacov, ca să vază pre feciorii lui 
şi pre fraţii săi suntu sănătoşi şi deaca merse la dânşii, iar ei, 
nemulţumitorii, în loc de a-i face bine pentru binele care au 
venit el la dânşii, să vază de sănătatea lor, ei îi făcură rău. Că-l 
apucară de-l dăspuiară şi-l băgară într-o groapă gol, nu ca când 
le-ar fi fost frate şi sângele lor, ci ca pre un vrăjmaş cu mânie îl 
vândură madiamilor în 20 de galbeni. Şi din odihna tătâne-său 
fu rob. Şi-l duseră oamenii aceia în Eghipet şi-l vândură ca pre 
un rob. Apoi fu băgat şi în temniţă, iar Dumnezeul lui Avraam 
şi a lui Isac şi lacov i să făcu milă de dânsul şi nu-l putu cuprinde 
întunerecul puşcării, ci-l scoase din tunerecul temniţii la lumină 
şi-l puse crai a toată ţara Eghipetului. Deacii, după câtăva vreme, 

veniră fraţii lui la dânsul şi nu-l cunoscură, nici cugetară ei să 
fie losif craiu a tot Eghipetul. lar losif îi cunoscu şi toate 
necazurile câte-i făcuse ei, le gândea; iar rău pentru rău nu vru 
să le facă, ci le spuse că le iaste frate şi le zise: „Nu vă 
temereţi, că a lui Dumnezeu rob suntu eu, nu suntu ucigătoriu 
de fraţi, ci iubitoriu de fraţi. Şi voi mi-aţi cugetat rău, iar 
Dumnezeu mi-au cugetat bine”. Şi-i îmblânzi cu cuvinte dulci 
şi-i dărui bine şi-i trimise la tată-său, fericitul lacov, să-l aducă 
şi pre dânsul. Şi deaca auzi lacov să veseli foarte şi să duse la 
fie-său losif cel frumos şi să întâmpină cu dânsul, şi cu 
blagosloveniia lui Dumnezeu să cuprinseră în braţe feciorul cu 
tată-său. Şi muri lacov şi-şi dede sufletul în mâna lui 
Dumnezeu, iar blagosloveniia sa o lăsă fie-său, lui losif cel 
frumos. 

Vedeţi, fraţilor, cât iaste de bine să nu facă cineva rău pentru 
rău? Că noi, deaca să milostiveşte Dumnezeu pre noi şi ne 
miluiaşte şi ne rădică domni, iar noi nu vom să-i mulţumim, 
nici băgăm seama cuvintele lui, ci uităm binele şi cinstea carea 
ne iaste de la Dumnezeu şi nu ascultăm de poruncile lui, car€ 
totdeauna ne învaţă să nu facem rău pentru rău. Ce ascultăm 
năravurile cugetelor noastre celor rele, care le învaţă diavolul 
de ne îndemnează să facem rău şi ne aduce aminte să facem 
rău celor ce ne-au făcut şi noao rău. 

Au doar n-am auzit, fraţilor, mărturisindu-ne neîncetat Sfânta 
Scriptură, cum au pătimit şi au răbdat Domnul şi stăpânul nostru 
lisus Hristos ca să te izbăvească pre tine din robiia muncilor? 
Cum au răbdat dosăzi şi ocări, încă şi scuipiri peste faţa 
obrazului şi palme luo de la neamul jidovescu cel 
nemulţumitoriu. Şi pământul, văzând acestea, nu putu răbda, 
ci să cutremură, iar el răbdă şi nu dede lor după hicleniia lor, 
nici nu porunci pământului să să dăsfacă şi să-i înghiţă şi să-i 
ducă de vii în iad? Ci încă mai vârtos să ruga tatălui celui făr' 
de început şi zicea: „Tată, iartă, că nu ştiu ce fac”. Acestea 
făcându-le el, dede ţie chip de răbdare şi de nerăutate, ca să 
faci şi tu aşa celor ce te-au urât şi ţe-au făcut rău şi să nu dai rău 

pentru rău, nici să-ţi aduci aminte pentru rele, ci să-i milueşti şi 
să-i ierţi, cum şi stăpânul tău Hristos s-au rugat pentru 
nemulţumitorii şi neînţelepţii jidovi. Că de vei face şi tu aşa 
celor ce te-au urât, deacii vei cere cu îndrăzneală de la 
Dumnezeu întru rugăciunea ta ertare păcatelor tale. lar de nu 
vei erta pre cei ce ţe-au făcut necaz şi te-au întristat, dar tu cum 
vei îndrăzni a mai zice: „lartă noao păcatele noastre, cum ertăm 
şi noi ale greşiţilor noştri”? Şi deaca nu vei ierta pre vecini, ci 
vei avea pizmă pre dânşii şi vei călca porunca lui Dumnezeu, 
care au zis: „Deaca nu veţi ierta oamenilor greşalele lor, nici 
tatăl vostru cel cerescu nu va ierta voao greşalele voastre”. 

Pentr-aceia, fătul mieu, să ierţi pre vecinul tău deaca-ţi iaste 
voia să ţi să iatre ţie mai mult. lartă pre vecinul tău de o sută de 
bani şi ţie ţi să va ierta mii şi întunerece de galbeni. Şi va fi 
primită lui Dumnezeu rugăciunea ta, şi va fi înaintea lui ca 
mirosul cel bun al tămâii şi al smirnei. Ci te păzeşte dar să nu 
schimbi acel miros frumos din vremea sfintelor rugăciuni întru 
împuţiciunea cea rea a pizmei, nici să întorci rugăciunea în 
blestem. Că el ce nu iartă greşalele celui ce i-au greşit, acela îşi 
întoarce rugăciunile în blestem. Ci sabiia care iaste ascuţită şi 
gătită asupra vrăjmaşilor celor nevăzuţi, el însuşi o înfinge în 
inima sa, neştiind ispitirea unui lucru ca acesta. Că am văzut pre 
doi inşi mestecându-şi vin dintr-un vas, şi era chipul şi faţa vinului 
foarte frumoasă. Deci unul bea vin bun şi cu miros frumos, iar 
altul bea băutură amară, ca de veninul morţii. Că doi inşi să ruga 
şi zicea cătră Dumnezeu: „Doamne Dumnezeule, de am făcut 
eu aceasta sau de iaste nedreptate în mâinele mele, sau de am 
făcut rău celor ce mi-au făcut mie rău, să cazu dar de la vrăjmaşii 
miei în deşărtu. Ci unul făcea lucruri bune şi îndreptate înaintea 
lui Dumnezeu, iar altul, carele nu păzea nici umplea cuvintele 
rugăciunii, cu adevărat să afla în blestem. 

la aminte, fătul mieu, şi socoteşte de vezi puterea cuvântului 
rugăciunii, cât iaste de rea pizma cându face omul rău pentru 
rău. Dar ce lucru mai rău iaste decât să cază omul în deşărt de 
la vrăjmaşii săi? Şi nu iaste numai această răutate rea, ci iaste 

alta încă mai cumplită. Dar când zice prorocul: „să cazu dar 
de la vrăjmaşii miei în deşărtu” şi apoi mai adaoge şi aceasta, 
de zice „să gonească vrăjmaşul sufletul mieu şi să-l ajungă“, 
auzi fătul mieu acsstea şi te teme şi să nu ţii pizmă, ci să te 
nevoeşti şi să scapi curând dintru acestea patemi. Că nu iaste 
numai lucru înfricoşat, când va fi omul căzut de la vrăjmaşii lui 
în dăşărtu şi gonit, ci iaste mai înfricoşat când va fi prinsu de 
dânşii. Că a fi omul numai gonit, tot iaste un lucru de cuget de-a 
să mângâia şi de iertare. lar a fi prinsu şi a nu scăpa de vrăjmaşi 
iaste un lucru de frică şi de cutremur şi făr” de mângâiare. Şi cu 
adevărat oare cum iaste înfricoşat a-şi gândi omul aceasta, că 
iaste lucru lipsit de tot binele şi de toată mângâiarea? Că arată 
prorocul că cei ce vor avea pizmă şi cei ce vor face rău pentru 
rău, pre aceia şi vor ajunge lucruri groaznice ca acestea şi 
nicicum nu vru să lase acest cuvântu nearătat, ce-l arătă aiave 
şi de tot, pentru învăţătura şi îndreptarea noastră. Că acestu 
cuvânt ce zice: „să gonească vrăjmaşii dar sufletul mieu şi să-l 
ajungă“ acesta arată blestemul celui ce nu va erta, ci va ţinea 
mânie sau pizmă. Şi nu zise prorocul să se prinză numai de 
vrăjmaşi şi păzit, ci încă să fie şi nepomenit până în sfârşit, ci să 
piiae de totul tot dupre pământu numele lui. Aceasta semnându 
el, zise: „Şi să calce în pământu viaţa mea şi să lăcuiască slava 
mea în ţărână“. 

O, vai de noi, fătul mieu, cât iaste de rău pizma şi a face rău 
pentru rău! Dar deacii, ce vom mai face noi ticăloşii, cei ce am 
spurcat porunca lui Dumnezeu cu ţinerea de mânie şi de pizmă? 
Cum mai zice dumnezeiescul David: „[inde-ş-va mâinele, să 
dea pre cei ce au spurcat porunca lui”. Şi acestea nu ţnvaţă 
David numai cu cuvântul, ci şi cu lucrul le-au făcut el. Că 
gonindu-l Saul şi vrând să-l ucigă, el nu ţinu pizmă, nici vru să 
facă rău pentru rău. Ci, deaca întră Saul înlăuntru, în peşteră, 
unde şădea David, iar oamenii care era cu David ziseră cătră 
dânsul: „lată aceasta iaste ziua care au zis Dumnezeu că va da 
vrăjmaşul tău în mâinile tale şi vei face cu dânsul cum îţi va fi 
voia”. Deacii David să sculă noaptea într-ascunsu şi merse unde 

dormiia Saul şi-i tăie poalele dulămi, iar nu-l ucise cum zisese 
slugile lui. Aceasta făcu, că vru să încredinţeze pre Saul să 
priceapă că el n-are hicleşug în inima sa. Şi zise David slugilor 
sale: „Nici într-un chip nu voi face după cuvintele voastre, nici 
voi pune eu mâinile mele pre unsul lui Dumnezeu”. Şi nu fu 
numai cât nu ucise el pre Saul, ci încă porunci şi oamenilor săi 
şi zise: „Nici voi încă să nu-l ucideţi”. lată, că nu vru să-i facă 
rău, iar Saul tot nu să părăsi de a face rău lui David şi iar începu 
a-l goni ca să-l prinză să-l omoară. Deci, gonindu-l Saul cu 
oştile sale şi căutându-l pren nişte pustietăţi, David iar merse 
numai el cu o slugă, de întră în gloata lui Saul şi-l află iar 
dormindu şi putu să-l ucidă, iar el nu vru să-şi rădice mâna 
spre dânsul. lată că David de 2 ori avu putere să facă rău lui 
Saul, vrăjmaşului său, ci numai nu vru să facă rău pentru rău. 
De aceasta te teme şi tu, fătul mieu, şi fugi de pizma diavolului. 
Şi măcar de ai fi fost şi necăjit, tot să nu aibi mânie, nici urăciune 
spre vecinul tău, ca apoi ţie ţi-i face rană şi, mai mult, vei călca 
şi porunca lui Dumnezeu. Ci-l iartă şi-l priimeşte pre cel ce-ţi 
va fi făcut necazu, şi de vei face aşa, tu nu vei înfolosi pre 
acela, ci pre tine, că-ţi va da Dumnezeu pentru aceasta plată. Şi 
de ce te vei ruga Domnului, el nu te va întoarce făr' de izbândă 
şi făr' de plată. Că zice Domnul: „Deaca-ţi vei aduce prinosul la 
oltariu şi acolo-ţi vei aduce aminte că are fratele tău vreo mânie 
spre tine, tu păsa întâi de te împacă cu fratele tău şi, atunci viind, 
adu-ţi prinosul”. Aşijderea şi lisus, feciorul lui Sirah, zicea: „lartă 
necazul vecinului tău şi atunci, deaca te vei ruga, vor fi păcatele 
tale dăzlegate”. Şi într-alt loc iar zice: „De va flămânzi vrăjmaşul 
tău, tu-l satură; iar de va însetoşa, tu îl adapă; şi de vei face aşa, 
vei strânge cărbuni de foc în capul lui, şi Dumnezeu îţi va da 
cele bune”. Şi iar: „De va cădea vrăjmaşul tău, tu să nu te bucuri, 
nici în lunecarea lui să te înalţi, că va căuta Dumnezeu spre 
dânsul şi-şi va întoarce mâniia şi urgiia dăspre el”. 

Fătul mieu, râmnâşte blândului şi dumnezeiescului bărbat, 
lui David, carele fu gonit din scaunul împărăției sale de fie-său 
Avesalom şi căuta să-l ucigă. lar el nu să mânie pre dânsul, nici 

avu pizmă pre dânsul, nici îl blestemă, ci cându auzi că fu 
spânzurat de păr de un crac de copaci şi însăgetat, lui nu-i 
păru bine, nici să bucură, căci că i să cădea să să bucure de 
periciunea vrăjmaşului său; ci să urcă în casele cele înalte şi 
slobozi glas mare de plângere şi zise: „O, fătul mieu Avesalume! 
Avesalume, fiiul inimii mele şi lumina ochilor miei, cine va da 
mie moarte pentru viaţa ta! Vai de mine, dragul mieu şi fiiul 
mieu cel iubit, Avesalume! Vai de mine ticălosul, cum perişi 
aşa degrab' şi făr' de veste, vederea şi privirea ochilor miei, 
Avesalume, fătul mieu!” Vezi dar că prorocul atâta iubiia pre 
vrăjmaşii săi, cât şi la moartea lor plângea şi să olecăia. lar de 
vei zice că au plânsu căci i-au fost fecior, pentru aceia l-au 
durut inima de dânsul şi l-au plânsu, iată că şi pentru Saul 
împărat aşijderea au făcut aceasta, cum am zis şi mai sus. Că, 
deaca auzi că fu părăsit de Dumnezeu şi ucis de păgâni, el îşi 
sparse hainele şi plânse de dânsul, iar cându veni cela ce-l 
ucis6se şi spuse de moartea lui, el în loc să-i mulţumească şi 
să-l dăruiască, cum iaste obiceaiul a face oamenii, mai rău să 
mânie şi porunci de-l uciseră şi pre el, zicând: „Dacă vreme ce 
nu ţe-au fost frică, ce ai rădicat mâinele tale asupra unsului lui 
Dumnezeu, fie sângele tău spre capul tău, că gura ta te-au pârât, 
zicând: „eu am ucis pre unsul lui Dumnezeu””. Şi când i să 
cădea să să veselească de uciderea vrăjmaşului său, atunci el 
zise unii slugi de ale sale de-i tăe capul celui ce ucisese pre 
Saul, vrăjmaşul său, şi zise: „Sângele tău fie pre capul tău, că tu 
ai zis că ai ucis pre unsul lui Dumnezeu”. Şi în loc de a să 
bucura, el începu a vărsa lacrămi şi a plânge mult. Şi chemă 
pre toţi israilitenii şi făcu plângere şi tânguire multă foarte pentru 
moartea lui Saul, vrăjmaşul său. 

Vezi, fătul mieu, că prorocul acesta au fost iubit pre vrăjmaşii 
săi, şi în viaţa lor şi după moarte încă nu i-au batjocorit, ci cu 
cinste mare i-au plânsu. lar tu, având pizmă, porţi mânie şi te 
mânii în zadar şi nu te mai părăseşti. Ci încai de acuma râmneşte 
prorocului şi nu mai avea pizmă şi te părăseşte de mânie şi lasă 
iuţimea şi urgiia, cum au zis el, că iaste scris, de zice: „Omul 

mânios aţâţă vrajbă şi între cei împăcaţi pune mozavirie, şi 
dintr-aceasta să aţâţă pizma ca focul în trestie”. Drept aceia, 
fugi de mânie, care iaste rădăcina pizmei, şi nu avea vrajbă 
spre vecinul tău şi nu băga în seamă necazul, ci-ţi ado aminte 
de poruncile poruncitoriului celui de sus, care însuşi Dumnezeu 
le grăiaşte în Sfânta Evanghelie, de zice: „Să iubiţi pre cei ce v- 
au urât pre voi”. Că zice: „De veţi iubi pre cei ce vă iubescu, ce 
plată veţi avea?“ Şi în legea veche zice: „De vei afla boul 
vrăjmaşului tău rătăcit sau fieştece dobitoc, tu îl întoarce de-l 
du la stăpână-său; iar de vei vedea asinul vrăjmaşului tău căzut, 
însărcinat povărâi care iaste pre dânsul, tu să nu treci şi să-l 
laşi, ci să-i ajuţi”. 

Vezi, fătul mieu, că şi în legea veche zice să iubeşti şi să faci 
bine vrăjmaşilor, iar să nu le ii pizmă, nici să le faci rău pentru 
rău. Aşijderea şi Solomon zice: „Să nu zici: „ce voi face 
vrăjmaşului mieu, numai ce-i voi plăti precum au făcut el mie”. 
Să nu fie aceasta, ci numai să-l laşi pre plata lui Dumnezeu, iar 
Dumnezeu va fi ţie ajutoriu”. Acestea socoteşte, fătul mieu, şi 
nu-ţi lăsa inima să fie biruită de nişte lucruri blestemate şi de 
nimic, ca acestea, ca să nu fii osândit şi judecat cu robul cel 
rău şi ficlean, căruia îi ertă stăpânul pentru mila sa întunerece 
de talanţi, iar apoi el nu vru să-şi aducă aminte de mila 
stăpânului său, care-i ertase un întunerec de talanţi, ci nu vru 
să iarte pre vecinul său pentru 100 de bani. Pentru-aceia auzi 
de la stăpânul său: „Rob ficlean, dar nu ţi să cădea şi ţie să 
milueşti pre fratele tău şi pre vecin, cum şi eu am miluit pre 
tine?” Decii pentru aceia ticălosul nu fu numai căzut de mila 
spăsitoriului, ci încă fu dat şi în muncă pentru datoriia aceluia 
întunerec de talanţi. 


Vezi cât iaste de rea mânia şi urgiia şi pizma? Că aceste 3 
sunt putreziciune şi stricare sufletului. Şi iaste mâniia ca un 
tată, iar urgiia ca o mumă, iar feciorul acestora iaste pizma, 
carea n-are Dumnezeu. Şi acestea suntu urâte lui Dumnezeu şi 

nu le poate vedea, iar cei cu inimile slabe şi neînţel&pte suntu 
biruiţi de dânsele. Vai de mine, păcătosul şi pizmătariul, ce voi 
să fac cându ţiu mânie totdeauna şi nici într-un chip nu mă 
întorcu, nici mă părăsescu de acâste lucruri rele şi hiclene! Vai 
de mine, întunecatul şi împietritul cu inima, că zice Scriptura: 
„Inima împietrită îngreuiază durerile, iar cei păcătoşi adaogă 
păcate cătră păcate”. Vai de mine, protivitoriul şi mâniosul, că 
iar scrie şi zice: „Împrotivirea cuvintelor rădică toată răutatea 
şi pre acela va trimite Dumnezeu îngerul cel nemilostiv”. lar 
tu, Doamne, nu mă lăsa să pieiu până în sfârşit de cugetele 
cele hiclene şi de cumplita pizmă, ci pleacă inima mea cea 
slabă şi ticăloasă şi o întoarce dintr-aceâste spurcăciuni scârnave 
şi împuţite şi urâte şi-mi dăruiaşte inimă împăcătoare şi dragoste 
sufletească şi curată şi nevinovată, cum ai poruncit să facă celor 
ce te iubescu pre tine, Doamne. Şi-mi dă să gândescu în inima 
mea de-a pururea dragostea ta, carea o ai cătră noi păcătoşii, şi 
pune într-însa frica ta cea dumnezeiască pre noi păcătoşii. Şi 
să te iubescu cu tot sufletul mieu şi cu toată inima mea, cu 
toată puterea, cum şi tu, Doamne, Dumnezeul mieu, m-ai iubit 
pre mine şi ai dat pre tine morţii pentru mine, stăpânul mieu. 
Că, împăcându-mă sau înaripându-mă eu cu aprinderea 
dumnezeirii tale, să cântu şi să proslăvescu numele tău, cel ce 
iaste iubitoriu de oameni şi neurmat şi neapropiat, cu inima 
dreaptă. Pre tatăl şi pre fiiul şi pre duhul sfântu, acum şi pururea 
şi în vecii vecilor, Amin. 


XII. VORBA LUI IOAN NEAGOE VOIEVOD CĂTRĂ FIE-SĂU 
THEODOSIE VOIEVOD ŞI CĂTRĂ ALŢI DOMNI, CARII VOR FI 
ÎN URMA LUI BIRUITORI ŢĂRII ACEŞTIIA, PENTRU PECETLUIREA 
CĂRŢII ACEŞTIIA. CĂ ACESTE CUVINTE SUNTU ÎN LOC 
DE PECEŢI CĂRŢII ACEŞTIIA. 


Slovo 25 


Preaiubitul mieu şi dulce fiiu, cât am putut, am silit şi eu din 
cât am priceput şi am cunoscut din mila lui Dumnezeu şi am 
arătat ţie. lar acum, fătul mieu, eu aşa te învăţ, să faci în urma 

mea sau şi pre altul, pre care va alege Dumnezeu din neam 
bun şi-l va pune păstoriu spre dumnezeiasca lui turmă, pre 
acela-l rog ca pre un frate al mieu să-l înţelepţească Dumnezeu 
şi să-l înveţe să-i fie milă de sufletul mieu, în urma mea. Că 
acum eu am părăsit toată avuţiia mea şi slava lumii aceştiia. Şi 
domniia mea să răsipi ca fumul, când îl bate vântul cel repede, 
şi acum să nădăjduiaşte sufletul mieu numai pre mila lui 
Dumnezeu şi pre tine, alesul lui Dumnezeu şi al mieu iubit 
frate, ca să te înveţe Hristos Dumnezeu să fii milostiv sufletului 
mieu şi să-mi fii într-ajutoriu cu milosteniia într-această vreme 
de nevoie a sufletului mieu. lar Domnul nostru lisus Hristos 
să-ţi fie ţie într-această lume cu milă, iar în ceialaltă să te 
învrednicească a fi cu domnii şi cu împărații cei buni şi 
credincioşi. Şi să să înmulțească aici sămânţa domniei tale, iar 
sufletul tău să înflorească ca chedrii Livanului şi ca crinul cel 
frumos întru împărăţiia ceriului, în vecii vecilor. 

Deci de vei face milă pentru sufletul mieu, şi tu vei fi miluit, 
cum zice Sfânta Evanghelie: „Fericiţi cei milostivi, că aceia vor fi 
miluiţi”. Deptu aceia, oricarii să vor osteni şi va sili cu milostenie 
pentru sufletul mieu, acela va fi miluit de Dumnezeu şi eu voi 
mulţumi aceluia şi acela va lua plată întru împărăţiia ceriului. 

Dreptu aceia, tu, fătul mieu, sau voi iubiții miei domni şi 
fraţi, sau voi, boiarii miei, câţi sunteţi într-acest veac, mari şi 
mici, bogaţi şi săraci, toţi vă chemaţi stăpâni caselor voastre; 
de aceia, tuturor câţi sunteţi mă rog cu smerenie, fraţilor, să nu 
vă amăgiţi carea cumva într-această lume deşartă, că nu veţi 
afla nici o îndreptare şi nici o întemeiare într-însa, fără numai 
cât ne înşală şi apoi va să tragă cu pohtele ei. Ci să ne îmbrăcăm 
în dragostea cea noao a Domnului nostru lui lisus Hristos şi pre 
dânsul să-l iubim cu tot sufletul, cum şi el pre noi încă mai 
vârtos ne-au iubit. Că Dumnezeu n-are alt lăcaş mai drag decât 
trupul omului, care el însuşi cu mâinele sale l-au zidit şi-i dede 
suflet viu şi iată că trăiaşte. lar apoi iar acelaşi Dumnezeu care-l 
făcuse muri pentru dânsul şi-şi vărsă sângele său pre cruce la 

lerusalim, în zilele lui Pilat de la Pont. Pentr-acsia, fraţilor, să 
ne ferim, să nu greşim lui Dumnezeu niciodată în nimic, iar de 
vom greşi, din păcate suntem şi iar păcate facem. 

Ci să cade, fraţilor, deaca vom greşi, îndată să ne întoarcem 
cu pocăință cătră Domnul nostru lisus Hristos. Că robul când 
greşaşte şi face păcatul, într-acela ceas îl vede Dumnezeu că 
au greşit şi au umplut voia diavolului. Porunca şi legea 
Domnului nostru o am călcat, iar voia diavolului fu deplină; 
pre satana l-am veselit, iar pre Dumnezeu l-am întristat; pre 
ajutorii satanii i-am bucurat, iar pre îngeri şi pre toate puterile 
cele cereşti i-am schimbat în jale cu păcatul care am făcut. 
Dreptu aceia, fraţilor, de am şi făcut păcat, ce vom face? Numai 
să alergăm cătră Domnul nostru lisus Hristos şi aă zicem: 
„Greşit-am, Doamne, Dumnezeul nostru, greşit-am şi am făcut 
rău înaintea ta, şi am călcat porunca ta, şi nu suntem vrednici 
să rădicăm ochii noştri în sus, şi să căutăm spre înălţimea 
ceriurilor, şi să vedem lăcaşul tău cel sfântu, nici să ne chiemăm 
fii tăi. Ci n-avem pe altcineva cu milă, fără numai pre tine, carele 
eşti făr' de păcate însuţi. Cătră tine scăpăm, Doamne, Dumnezeul 
mieu, să ne milueşti şi să ne curăţeşti de păcatele noastre”. Că 
Domnul şi Dumnezeul nostru nu iaste pizmatareţ, nici ţine mânie 
în veci, nici plăteşte noao după fărădelegile noastre, ce într-acel 
ceas va erta fărdelegile noastre. Şi Dumnezeul nostru să va veseli, 
iar satana să va ruşina; îngerii şi puterile cele cereşti să vor bucura, 
iar ajutătorii diavolului să vor ruşina. 

Că ruga iaste ducere şi împreunare omului cu Dumnezeu, 
iar după tocmeala lumii iaste pohtire şi împăcare cu Dumnezeu, 
şi mumă şi apoi şi fată lacrămilor; păcatelor iaste curăţie, 
ispititurilor pod, întristăciunilor mângâiare, răsboaelor 
sfărâmare; lucru îngerescu, hrana celor făr' de trup, veacului 
ce va să fie veselie, lucru netrecut, izvor bunătăţilor, solie 
darurilor, prisoseala nevăzută, hrana sufletului, luminarea minţii, 
săcure oceaianiei, arătare nădejdii, dăzlegare grijilor; bogăţie 
călugărilor, negâlcevitorilor comoară; slăbiciunea urgiei, arătare 
de pace; tocmire arătării, sol lucrurilor celor ce vor să fie, 

semnare slavei. Ruga cu adevărat iaste celui ce să roagă 
judecată mai nainte încă decât judecata lui Dumnezeu care 
va să fie. 

Vedeţi, fraţilor, cât iaste de bun şi de dulce Dumnezeul nostru 
şi iartă păcatele celui ce să întoarce cătră dânsul. Pentr-aceia, 
măcar deşi greşim, iar să nu lăsăm pre satana să să veselească 
în multă vreme de păcatele noastre care am făcut, nici să dăm 
locul nostru lui, nici să lăsăm să să împuţă ranele lui în trupurile 
noastre. Că de vom lăsa ranele lui cele putrede în trupurile 
noastre, nu să va împuţi numai trupurile, ci şi sufletul încă să 
va împuţi împreună cu trupul, căci că iaste o tăetură veche şi 
rea. Şi nu numai ce au vătămat trupurile noastre, ce şi pre alţii 
pre mulţi îngăduitori ai lui Dumnezeu i-au dăzlipit de faţa 
Dumnezeului celui viu. Dreptu aceia, fraţilor, deaca am greşit 
lui Dumnezeu, iar cătră dânsul să alergăm, ca să ajungem 
pocăință; că Domnul nostru iaste adevărat Dumnezeu şi mult 
milostiv şi chiamă pre toţi la sine şi nu mai alege. Ci când cade 
omul în păcate, iar Dumnezeu tot îl aşteaptă să să întoarcă 
cătră pocăință, ca să meargă duhul sfânt şi să să sălăşluiască iar 
într-însul şi să-şi facă lăcaş în trupul lui. Că deaca face omul 
păcatul, deacii nu mai poate duhul sfânt să lăcuiască într-însul, 
nici iar nu să îndură să să dăsparţă şi să fugă de la el. Pentr- 
aceia, fraţilor, până iaste Dumnezeu cătră noi cu mila sa, şi ne 
aşteaptă să ne pocăim, şi duhul sfânt nu să îndură să să dăspartă 
de noi, iar noi să grăbim să alergăm cătră dânsul cu pocăință, 
să nu dăzlupim pre duhul cel sfânt de la noi. Că cum iaste 
obiceaiul albinilor de lăcuescu în fagurii lor, carii i-au câştigat 
iale, iar când li să adaoge fumul, iale nu pot răbda, ci fug din 
fagurii lor de fum (însă iar nu foarte să dăpărtează de câştigul 
lor şi aşteaptă cândai doar s-ar potoli acel fum şi să să întoarcă 
iar la locul lor, deacii deaca văd că să împuţinează fumul, iar 
să întorcu la lăcaşul lor, care au agonisit; iar deaca văd că iaste 
tot fum mult, cu multă jale şi obidă îşi năpustescu lăcaşul său), 
aşa şi duhul sfânt după greşalele noastre, tot ne aşteaptă, cândai 
doară ne vom întoarce spre pocăință, ca să să întoarcă şi el iar 

în trupul omului, cum şi albinile la agoniseala lor. lar deaca 
vede că nu ne pocăim, ci să umple trupul nostru de păcate, 
deacii el fuge de la noi, ca şi albinile de fum, şi cu multă jale şi 
întristăciune îl părăseşte. 

Deci, fraţilor, să ne nevoim, să ne curăţim de păcate mai 
nainte până nu ni să umple trupul de acele păcate rele şi 
împuţite, să nu fugă duhul sfânt de tot de la noi, iar satana să-şi 
bată joc de noi. Şi după păcatele noastre să nu facem oceaianie 
şi să mâniem pre Dumnezeu, să-şi pornească mâniia sa asupra 
noastră. Că deaca făcu Dumnezeu pre Adam şi pre Evva şi-i 
puse în raiu şi le dede toată hrana raiului şi-i învăţă cu 
dumnezeiasca şi cinstita lui gură să nu calce în veci porunca 
lui, şi le porunci zicând din toţi pomii câţi sunt în raiu să 
mănânce, iar din pomul care era prin mijlocul raiului, numai 
dintr-acela să nu mănânce, iar diavolul, deaca căzu din cinurile 
îngereşti, rădică pizmă şi coarnele sale spre porunca lui 
Dumnezeu şi spre neamul omenescu. Şi să chibzuia cum va 
putea face să gonească făptura lui Dumnezeu, adecă să scoaţă 
pre Adam şi pre Eva din rai. Şi iată să îmbrăcă în chip de şarpe 
şi şarpele să apropie de Evva şi-i şopti la ureche şi-i zise: „Căci 
nu mâncaţi din pomul carele iaste prin mijlocul raiului?” lar 
Evva răspunzându, zise: „Noao aşa ne-au poruncit Dumnezeu, 
să nu mâncăm dintr-acest pom”. Şarpele iară-i zise: „De-aţi fi 
mâncat din pomul carele iaste prin mijlocul raiului, aţi fi fost şi 
voi dumnezei vii, cum iaste şi Dumnezeu şi aţi cunoaşte binele 
şi răul”. lar Eva nu pricepu că sunt cuvinte înşălătoare şi 
amăgitoare, ci să înşală cu cuvintele lui şi merse la Adam şi-i 
zise: „Spusu-mi-au şarpele şi au zis că de vom mânca dintr-acest 
pom ales, carele iaste prin mijlocul raiului, vom fi dumnezei 
ca şi Dumnezeul nostru”. Deacii şi Adam nu-şi conteni cugetul 
şi mintea, ci iubi şi el acele cuvinte înşălătoare, ca să fie şi el 
protivnic Dumnezului nostru, şi gândiră să mănânce dintr-acel 
pom. Şi făcură atunci 2 păcate foarte mari: unul, căci că călcară 
porunca lui Dumnezeu, iar altul, căci că vrură să fie şi ei 
protivnici Dumnezeului nostru, ca să mănânce dintr-acel pom 

fără porunca lui Dumnezeu. Şi cum mâncară, îndată să văzură 
amândoi goli. Şi într-acel ceas pricepu Dumnezeu călcarea lor, 
şi merse la dânşii şi-i cheamă şi le grăi cu blândeţe şi-i păru rău 
şi-i fu milă de dânşii, căci au greşit şi au călcat porunca lui, iar 
voia satanii o au umplut. Şi cu umilinţă le zise: „Adame, Adame, 
unde erai?” lar Adam răspunse şi zise: „lată, Doamne, eu sunt 
aici, ci nu putem să ne arătăm la tine şi să te vedem, că suntem 
goli”. Dumnezeu le zise: „Dar eu n-am făcut pre voi goli? Dar 
voao cine v-au poruncit să vă vedeţi goliciunile voastre? Ci 
însă căci ai mâncat din pomul care iaste prin mijlocul raiului şi 
ai călcat porunca mea şi ai făcut hicleşug înaintea mea, pentru 
acâia ai văzut goliciunea ta. Şi până atuncea tot îl întreba 
Dumnezeu blândicel, că încă nu-şi pornise Dumnezeu mâniia 
şi urgiia asupra lor, ci aştepta Dumnezeu cândai doar va zice 
Adam: „Doamne, ce voi să fac? Greşit-am!“ Şi să-l iarte. lar el, 
deaca greşi, nu să făcu vinovat lui Dumnezeu şi să zică „gre- 
şit-am, Doamne”, ci zise: „Doamne, până fuiu eu singur în raiu 
nu greşii ţie, ci deaca mi-ai dat în raiu soţie pre Eva, ia m-au 
înşălat şi am mâncat din pomul acesta”. Şi în loc de smereniia, 
care-l întrebase Dumnezeu cu blândeţe, el nu să vinovăţi şi să 
zică, „greşit-am, Doamne”, ci iar băgă vina lui Dumnezeu. lar 
Dumnezeu nici de aceia nu-şi vărsă mâniia spre dânşii, ci chemă 
pre Eva şi cu multă blândeţe şi zise, ca doară încai s-ar vinovăţi 
ia şi să zică că au greşit, şi să-i iarte. Şi o întrebă Dumnezeu pre 
ia, zicându-i: „Evo, cine te-au înşălat, de-ai mâncat din pomul 
carele iaste singur în mijlocul raiului?” lar Eva zise: „Doamne, 
eu în nimic n-am greşit ţie. Ci ai băgat şarpele cu noi ţn raiu, şi 
apoi el au eşit afară şi iar au întrat înlăuntru, în Edem, şi ne-au 
adus cuvinte înşălătoare de la diavolul şi el ne-au înşelat. lar 
de aş fi fost numai eu cu Adam, n-aş fi greşit ţie”. Într-acestaş 
chip nici Eva nu vru să să vinovăţească lui Dumnezeu şi să ia 
ertăciune de la dânsul, ci iar puse vina asupra lui Dumnezeu, 
până ce-şi porni Dumnezeu mâniia sa spre dânşii şi-i scoase 

din raiu, cu mare urgie, pentru nesmereniia lor, căci nu să smeriră 
şi să ia de la Dumnezeu ertare până îl întrebă cu blândeţe şi 
până nu-şi porni mâniia sa pre dânşii. Deacii, deaca să mânie 
Dumnezeu pre dânşii, îi blestemă şi le zise: „O, Adame, călcat- 
ai cuvântul mieu, pentru ac€ia-ţi zic: până nu vei vedea ghimpi 
de mărăcini şi de măceşi în palmele tale, pân-atunci să nu 
guşti din bunătăţile pământului”. Şi fu aşa şi încă nu fu atâta 
dăstul, ci deaca muri Adam, el merse în puşcăriile iadului. 
Deci Dumnezeu iar să milostivi spre dânsul şi pentru dragostea 
lui dede-ţi faţa lui cea luminată spre lovire de palme; pentru 
mila lui Adam luo faţa lui scuipire ruşinoasă de la necredinciosul 
şi nemulţumitoriul neam. Şi pentru Adam Hristosul mieu, ai fost 
dus la judecată înaintea Caieafei. O, minune, robul şădea, iar 
împăratul sta în picioare! Anna ocăra pre împăratul ceriurilor, 
iar el să smerea. Pentru Adam te-ai înălţat pre cruce şi pentru 
dânsul te adăpară cu oţet şi cu hiiare. Pentru Adam ai luat piroane 
prin palme şi când te împunseră cu sulița prin coaste, Doamne, 
atuncea eşi sânge şi apă şi să boteză capul lui Adam”. Şi zise 
aşa Dumnezeu: „O, Adame, dentâi te făcui din tină cu mâinele 
mele şi-ţi dedei suflet din gura mea şi vieţuişi; iar acum a doao 
oară, iar te răscumpăr din puşcăriile iadului cu sângele mieu. 
Că pentru călcarea şi neascultarea ta toţi drepţii merseră în 
puşcăriile iadului, iar pentru sângele mieu eşiră toţi din iad şi 
intră întru împărăţiia ceriurilor”. 

Vedeţi, fraţilor, cât iaste de mare mila lui Dumnezeu, cum 
greşi Adam şi iar îl ertă Dumnezeu? Că de ar fi grăbit Adam după 
greşala ce au greşit întâi, încă de atunci l-ar fi iertat Dumnezeu. 
Vedeţi, câţi ghimpi de mărăcini şi de măceşi au luat mâinile lui, 
şi după moartea sa încă zăcu în iad sufletul lui 4603 de ani, iar 
numai de ar fi grăbit cându îl întreba Dumnezeu şi să fie zis 
„greşit-am, Doamne”, el n-ar fi căzut într-atâta muncă şi răutate, 
nici Dumnezeul nostru n-ar fi pătimit atâtea munci, ci încă 
atuncea i-ar fi ertat greşala şi l-ar fi pus iar în raiu, ca şi pre Petru, 
mai marele apostolilor. Că el, deaca cunoscu păcatul său, că au 
greşit şi s-au lepădat de Dumnezeul său, nu zăbovi ca Adam, ca 

să nu-şi pue Domnul mâniia pre dânsul, ci într-acela ceas plânse 
cu amar şi zise aşa: „Greşit-am înaintea ta, Doamne, Dumnezeul 
mieu, greşit-am şi am făcut hicleşug înaintea ta, căci m-am lepădat 
de tine”. Deaciia, Dumnezeu într-acel ceas îl ertă şi-l puse mai 
marele apostolilor şi-i dede şi cheaia împărăției ceriurilor pre 
mâna lui, pentru căci grăbi cătră pocăință, şi-i zise: „Petre, orice 
vei lega pre pământ fi-va legat şi în ceriu”. 

Văzuşi cum au dat Dumnezeu lui Adam tot raiul şi-i zise: să 
fie biruitoriu preste tot raiul, iar numai din pomul care-i poruncise 
să nu mănânce? Într-acesta chip au dat Dumnezeu şi noao. Lui 
Adam i-au dat hrana raiului, iar noao ne-au dat dulceaţa 
pământului într-această lume şi din sporiul ei să ne hrănim. Şi ne 
opreşte şi pre noi să nu mâncăm de cele ce nu plac lui Dumnezeu, 
şi ştim şi noi cu adevărat care plac lui Dumnezeu şi care nu-i 
plac şi care porunci sunt preste voia lui. Deci carele dentru noi 
va umbla în voia lui, şi Dumnezeu încă va umplea pohta sa; iar 
cel ce va greşi dintru noi şi va călca poruncile lui Dumnezeu, 
unuia ca acestuia nu i să va umplea pohta de la Dumnezeu, ci 
încă îl va munci şi îl va căzni şi mai rău decât pre Adam. Pentr- 
aceia şi noi, fraţilor, deaca facem păcatul, să nu zăbovim cu 
pocăinţa, până nu porn6şte Dumnezeu mâniia sa spre noi. Că 
de-l vom lăsa să să învechească în noi, el va face rană în sufletele 
noastre şi cu multă greutate de abia-l vom curăţi. Şi cum facem 
păcatul, îndată să alegrăm cu pocăință cătră Dumnezeu, cum şi 
apostolul grăbi, şi să plângem cu lacrămi ca şi el. Că Dumnezeu 
iaste milostiv şi nu să mânie până în sfârşit, nici va ţinea pizmă în 
v&ci, ci ne va erta, cum au ertat şi pre apostol. 

Drept aceia şi tu, fătul mieu, sau alt domn carele va alege 
Dumnezeu, sau din boiarii cei mari, sau din cei mici, sau din 
cei bogaţi, sau din cei săraci, să ne învăţăm, fraţilor, să facem 
de-a pururea mila lui Dumnezeu şi să îngăduim lui. Că Domnul 
Hristos vezi cât bine şi câtă smerenie au făcut pentru noi, iar 
noi pentru dânsul ce am făcut? De aceia, când ne va chema 
Dumnezeu cătră sine, ca să vedem faţa împărăției sale cea 
luminată şi noi n-am făcut nici o bunătate de ale lui, ce ne va fi 

atunci? Ci încai de acum să nu ne lenevim pentru slăbiciunea 
noastră şi pentru domolniciia noastră, care niciodată voia lui 
Dumnezeu n-am făcut. Însă iar, tot să ne nădăjduim spre mila 
lui Dumnezeu, că el iaste mult milostiv şi oricine va merge 
cătră dânsul, nici într-un chip nu să va dăpărta de acela. 

Pentr-aceia şi pre voi, ori pre care va alege Dumnezeu şi-l 
va pune să fie păstor turmei sale, să fiţi blânzi spre turma lui 
Hristos şi cu multă frică şi smerenie să o paşteţi, ca să aveţi cu 
ce vă arăta înaintea Domnului nostru lisus Hristos, cum şi David 
împăratul şi prorocul fu blând şi smerit şi îngăduitoriu lui 
Dumnezeu. Pentr-aceia zise Dumnezeu: „Aflaiu pre David 
bărbat după inima mea”. Aşijderea şi voi, de veţi fi blânzi şi 
buni şi smeriţi, blândeţele lui David să va pogori spre voi. Şi să 
fiţi înţelepţi şi chibzuiţi de nu mai mult, încai ca albinile. Că 
vedeţi că albina cât iase din uleiul ei şi umblă prin flori de-şi 
agoniseşte mannă şi hrană cu multă osteneală, că tot câştigul şi 
agoniseala ei din flori iaste, însă nu din tot feliul de flori. Că de 
ar fi aducând manna ei din tot feliul de flori, n-ar fi fagurii ei 
aşa de dulci; ce den toate florile alege care sunt mai dulci, de 
adună agoniseala sa dintr-însele. Pentr-acia şi fagurii ei sunt 
atâta de dulci şi în toată vremea să îndulceşte de dânşii, şi nu 
numai albina, ci şi alte făpturi ale lui Dumnezeu. 

Aşijderea şi domnul care iaste ales şi unsu lui Dumnezeu, 
aceluia-i sunt slugile ca şi florile. Deci, de va priimi domnul 
toate cuvintele lor, şi cele bune, şi cele rele în inima sa, niciodată 
nu i să va îndulci inima, cum şi fagurii albinii n-ar fi dulci, de ar 
fi sfrânsu mannă din toate florile, şi din cele dulci, şi din cele 
amară; ci de cele amară ia să fereşte, iar din cele buni şi dulci 
ia. Pentr-aceia sunt fagurii aşa de dulci. Vezi şi socoteşte, o, 
ticăloase ome, ce iaste albina, cum să socoteşte şi să fereşte şi 
nu să pune pe florile cele amară, fără numai pre cele dulci şi îşi 
ia dintr-acelea hrană! Dară omul, carele iaste domn şi ales de 
Dumnezeu şi pus stăpân preste toate lururile şi făpturile, şi iaste 
cu minte şi cu socoteală şi însufleţit şi va să dea seamă înaintea 

judecății lui Dumnezeu, iar noi n-am avut atâta chibzuială, 
măcar ca o albină, să cunoaştem ce iaste dulce şi ce iaste amar. 
Ce câte cuvinte auzim de la oameni, şi bune, şi rele, noi nu le 
alegem care sunt dulci şi care sunt amară, ce cu toate ne umplem 
inima, şi să află într-însele mai multe amară decât dulci. Pentr- 
aceia zice şi Scriptura că „vorbele şi cuvintele cele rele strică 
obiceiurile cele bune”, care în toată vremea amărăscu inimile 
noastre şi nu numai ale noastre, ci şi ale altora a mulţi, carii 
sunt supt biruinţa noastră. Dreptu aceia, să cade să fie domnul 
cela ce-l va fi ales Dumnezeu şi-l va fi unsu spre domnie. lar de 
nu să va smeri, nici să va pleca lui Dumnezeu, zice Sfânta 
Scriptură: „Cel ce să va înălța, acela să va smeri, iar cel ce să va 
smeri, acela să va înălța”. Aşijderea şi domnul carele va vrea să 
cunoască că un Domn iaste mai mare, carele au făcut ceriul şi 
pământul, şi să să smerească înaintea lui, acela să va înălța; iar 
domnul carele nu să va smeri înaintea lui Dumnezeu, iar 
Dumnezeu-l va smeri pre dânsul, ca şi pre Adam. Că el, ce 
domnie era în mâinile lui? lar apoi ce fu? Dar cum nu fu domnie 
mare în mâinile lui, când Domnul nostru lisus Hristos era tot 
cu dânsul şi-i dede raiul în mâna lui, şi cu raiul şi dede 7 
bunătăţi? lar Adam, pentru nesmereniia lui, ce pierdu întâi? 
Întâi pierdu că-şi întoarse Dumnezeu faţa sa de cătră dânsul în 
mânie. A doao ce pierdu? Pierdu acele 7 bunătăţi şi le luo 
Dumnezeu de la dânsul. A treia ce păgubi? Păgubi hrana raiului. 
Adam, pentru nesmereniia lui, scoase-l Dumnezeu şi-l smeri 
din cinstea şi domniia lui care i-o dedese. lar fericitul lov, zăcând 
în gunoi gol şi dăspuiat şi cu multe bube, şi-l mânca viermii, el 
tot mulţumiia lui Dumnezeu şi zicea: „Mulţumescu-ţi, Doamne, 
Dumnezeul mieu, mulţumescu-ţi, că gol m-am născut din 
pântecele mâne-mea!“ Şi într-acesta chip, Adam din biruinţa şi 
puterea sa să smeri, iară lov, cu smereniia sa, să înălţă din gunoi. 
Aşijderea şi domnul carele nu să va smeri într-această lume şi 
într-acestu veac şi nu va împărţi judecată dreaptă robilor lui 
Dumnezeu şi fără făţărnicie. Că măcar împărat, măcar domn, 

măcar boiariu, măcar bogat, măcar sărac, toţi pre o cale vom 
să mergem la judecata lui Hristos şi să stăm înaintea lui. Şi 
atunci nu să va cunoaşte nici domn, nici împărat, nici boiariu, 
nici bogat, nici sărac, ci toţi vor sta fieştecare cu lucrurile sale, 
măcar bune, măcar rele. Deacii cu ce măsură vom fi împărţit 
noi aici oamenilor dreptatea, cu aceia şi noao ni să va măsura. 
Cum şi în Sfânta Evanghelie zice: „Cu ce măsură veţi măsura, 
cu acâia vă să va măsura”. De acsia, de ne vom smeri noi lui 
Dumnezeu, iar Dumnezeu ne va înălța. lar domnul cela ce să 
va ţinea mare cu puterea sa şi să va trufi şi-i să va părea că nu 
iaste nimini ca dânsul, dar unul ca tine, o, ticăloase, când nu 
iaste întru tine puterea celui de sus? Sau cel ce să laudă şi să 
nădăjduiaşte spre puterea sa şi zice: „Puternic sunt eu, şi pentru 
puterea mea pre nimeni nu bag în seamă!” O, ticăloase ome, 
dar cum eşti tare şi puternic când pre Dumnezeu l-ai mâniat şi 
de tăriia cea cerească te-ai lipsit? Ci deaca te-ai lipsit de acestea 
de toate, dar ce te mai ţii bogat şi tare şi puternic? Sau zici: 
„Bogat suntu, cât nu iaste altul ca mine în lume”. Dar cum te 
vei chema bogat, când de bogăţiia şi de bunătăţile raiului, care- 
ţi era gătite în veci, tu te-ai lipsit de dânsele în veci? Dar 
acum ce bogat eşti? Sau de te vei îmbrăca în haine de frânghie, 
împodobite cu aur şi cu mărgăritariu şi cu pietri scumpe şi vei 
căuta la dânsele şi te vei vedea împodobit bine şi frumos, şi vei 
zice: „Nimeni nu iaste ca mine” şi te vei umplea de bucurie şi 
de veselie, iar trupul ţi l-ai spurcat, şi duhul sfânt s-au depărtat 
de la tine? Dar cum poţi să te bucuri şi să te veseleşti, când 
duhul cel sfântu nu lăcuiaşte întru tine, ci au rămas trupul tău 
pustiiu, ca o casă când o părăseşte stăpână-său? Că tot omul, 
măcar domn, măcar boiariu, măcar bogat, măcar sărac, de-ar 
dobândi toată lumea şi deaca-şi va piiarde sufletul, deacii ce 
folos îi iaste? Ci numai „fericit bărbatul carele n-au mersu în 
sfatul necredincioşilor, şi pre scaunul pierzătorilor n-au şăzut, 
şi în calea păcătoşilor n-au stătut, ci în legea Domnului au fostu 
voia lui şi în legea lui să va învăţa ziua şi noaptea”. Şi-i va fi 
gândul şi cugetul tot la Dumnezeu. Că acela cu Dumnezeu 

iaste şi Dumnezeu cu dânsul! Deacii cu cel ce iaste Dumnezeu, 
acela iaste puternic, că puterea celui de sus lăcuiaşte într-însul. 
Şi acela iaste bogat, căruia-i iaste dată împărăţiia ceriului şi 
hrana raiului. Şi acela iaste dăruit căruia îi iaste dăruită de la 
Dumnezeu faţa sa cea luminată, să să lumineze ochii lui văzân- 
d-o de-a pururea. Şi unuia ca acestuia i să cade să să veselească, 
carele va umplea voia lui Dumnezeu şi trupul său şi-l va păzi 
în curăţie, că într-acesta să va pogori duhul sfânt şi să va sălăşlui 
într-însul şi va fi tot cu dânsul. O, cât iaste de bine a fi tot cu 
Dumnezeul nostru şi să lăcuim cu el şi să să sature privirea 
noastră pururea de vederea feţii Domnului nostru, şi să ia inima 
noastră îndulcire şi veselie de la cântările cele multe şi în multe 
feliuri ale îngerilor, care în veci niciodată nu vor trece adevărat. 

lată fraţilor, că eu cât mă putui pricepe despre o parte, eu 
m-am silit pentru voi şi v-am scris. lar de voi fi greşit ceva într- 
această scrisoare a mea, voi, fraţii miei, să mă ertaţi, ca să iarte 
şi Domnul Dumnezeu sufletele voastre. Căci că scrisoarea 
aceasta o am săvârşit, ci acum trebue să să lege de dânsa şi 
pecete, pentru că cartea care iaste pecetluită, aceia să crede. 
lar eu, însă am socotit că de la Adam până acum au fost mulţi 
împărați şi mulţi domni, şi multe feliuri de cărţi s-au făcut şi au 
scris şi le-au pecetluit cu peceţi iar apoi toate au trecut ca roao 
cea de dimineaţă şi acum nimic nu să cunoaşte de acei împărați 
şi de acei domni mari şi puternici de atunci, nici de ei, nici de 
peceţile lor, făr' numai lucrurile cele bune ce vor fi făcut în 
viaţa lor acelea nu vor peri în veci. Pentr-aceia şi eu socotiiu şi 
văzuiu că după puţinea vreme şi eu voi să mă petrec din lumea 
aceasta, şi peceţile mele vor să să strice. Drept aceia n-am legat 
pecete. lar de va fi cuiva necaz şi dosadă, căci n-am legat pecete 
de această scrisoare, voi să ascultați şi să vă spuiu carea iaste 
pecetea drepţilor, cea de veselie şi de bucurie, iar noao 
păcătoşilor cu multă plâmgere şi cu mare jale şi nevoe cându 
va veni fiiul omenescu cu slava sa şi toţi sfinţii îngeri împreună 
cu dânsul. Atunci va şădea pre scaunul măririi lui, şi să vor 
aduna înaintea lui toate limbile, şi va dăspărţi pre unul de altul, 

cum dăsparte păstoriul oile din capre, şi va pune oile despre 
dreapta, iar caprele dăspre stânga. Atuncea va zice împăratul 
celor despre dreapta lui: „veniţi, blagosloviţii părintelui mieu, 
de moşteniţi împărăţiia care iaste gătită voao încă din-ceputul 
lumii. Că am flămânzit şi mi-aţi dat de am mâncat, însetoşat-am 
şi m-aţi adăpat, strein am fost şi nu m-aţi dus în casele voastre, 
gol am fost şi m-aţi îmbrăcat, bolnav am fost şi m-aţi cercetat, 
în temniţă am fost şi aţi venit la mine!” lar drepţii vor zice: 
„Doamne, când te-am văzut flămându şi te-am săturat, sau setos 
şi te-am adăpat? Când te-am văzut strein şi te-am dus în casele 
noastre? Sau când te-am văzut gol şi te-am îmbrăcat, şi când 
te-am văzut bolnav sau în temniţă şi am venit la tine?” lar 
împăratul, răspunzându-le, va zice: „Adevărat grăescu voao, 
că pentru căci aţi făcut unuia din ceşti mai mici, mie aţi făcut”. 
Atuncea va zice şi celor ce vor fi de-a stânga lui: „Duceţi-vă de 
la mine, blestemaţilor, în focul cel de veci, care iaste gătit 
diavolului şi îngerilor lui. Că am flămânzit şi nu mi-aţi dat să 
mănâncu, însetat-am şi nu m-aţi adăpat, strein am fost şi m-aţi 
dus în casele voastre, gol am fost şi nu m-aţi îmbrăcat, bolnav 
am fost şi în temniţă şi nu m-aţi cercetat”. Deacii şi aceia vor 
răspunde şi vor zice: „Doamne, dar când te-am văzut flămând 
şi setos, strein sau gol, sau în temniţă şi nu ţe-am slujit?” lar el 
le va răspunde zicând: „Adevărat zic voao, căci n-aţi făcut unuia 
din ceşti mai mici, mie n-aţi făcut”. Şi aceştea vor merge în 
munca cea de veci, iar cei drepţi în viaţa cea de veci. 

Vai de noi atunci, fătul mieu şi voi, fraţilor, vai de noi, când 
să vor dăspărţi ochii noştri de la faţa Domnului nostru cea dulce 
şi-şi va întoarce Dumnezeu cătră noi dosul cu mânie, şi ne va 
dăpărta de la dânsul, şi nu vom mai vedea faţa lui în veci! lar 
cei drepţi vor lua viaţa cea de veci, care nu să va trece niciodată, 
iar noi vom lua munca cea de vecie, care iar în veci nu va 
trece. Cei drepţi în bucurie, iar noi în tristăciune; cei drepţi vor 
merge în lumina cea cerească, cu multă veselie şi părere bună, 
iar noi vom merge în temniţile iadului cele întunecate, cu multe 
jale şi plângere şi vaete. Cei drepţi vor merge în mirosul cel 

bun al raiului, iar noi vom merge întru împuţiciunile iadului. 
Cei drepţi vor merge în rai, ca să înflorească într-însul ca crinul 
în veci, iară noi vom rămânea ca nişte pleave, iar şi în focul cel 
nestinsu vom fi arşi. Drepţii vor şădea la masa carea şi-o au 
gătit cu osteninţă lor şi vor lua multe cântece îngereşti şi să vor 
veseli în inimile lor cu bucurii sufleteşti, care sunt nespuse şi 
netrecătoare niciodată, iar noao ni să vor pune mese de foc 
nestinsu, şi atunci să vor înfricoşa sufletele noastre de iadul 
care iaste plin de plângeri şi de vaete. Şi cei drepţi neîncetat să 
vor bucura şi să vor lumina de faţa Domnului nostru lisus Hristos, 
iar noi în toată vremea ne vom întuneca de faţa satanii. Cei 
drepţi să vor îndulci de faţa Dumnezeului celui bun şi milostiv 
şi necontenit îi va mângâia şi-i va veseli, iar noi vom rămânea 
făr' de Dumnezeu. Deacii tu, fătul mieu, şi voi, fraţilor, deaca 
vom rămânea de faţa cea luminată şi dulce a Dumnezeului 
nostru, atunci ne vom chema săraci şi dosădiţi, şi câte lacrămi 
şi suspini şi olecăiri ne vor împrejura într-acel ceas şi acel plânsu 
de atunci, cui vom plânge sau ce folos vom avea de dânsul? Au 
doar ne vom înfolosi de faţa satanii cea groaznică şi întunecată? 
Sau ne va face el vreun bine? 

Vedeţi, fraţilor, ce grijă şi ce întristăciune va fi când să va 
dăspărţi robul de faţa stăpână-său cel dulce şi bun? Deci, de 
vr&me ce socotim noi că vom să avem mare jale şi întristăciune 
când vom fi dimpreună lăcuitori cu chipul şi cu faţa satanii cea 
scârnavă şi groaznică, noi să ne îmbrăcăm în îndulcirea 
Dumnezeului nostru şi să îndrăgim acea faţă luminată a lui 
Hristos, Domnul nostru, şi lui neîncetat să-i lucrăm. Că lacrămile 
noastre numai aici într-această lume suntu de folos până suntem 
vii, iar după moarte noi nu putem nimic să lucrăm lui 
Dumnezeu. Că cei morţi nu cred, cei morţi nu mărturisescu, 
cei morţi nu lucrează, celor morţi nu să va dăscoperi nici o 
taină; cei morţi nu fac sfaturile cele bune şi înțelepte, cei morţi 
nu pot lua plată. Mortul nebotezat şi mai nainte de judecată să 
judecă. lar cei vii şi cei sănătoşi, aceia vor lăuda pre Dumnezeu. 
Dreptu aceia, fraţilor, să ne nevoim să lucrăm lui Dumnezeu 

până suntem vii, ca să nu să apropie vremea şi să ne afle 
nelucraţi lucrurile lui Dumnezeu. Că deaca ne va apuca acea 
vreme fără îndreptare, deacii ce răspunsu vom da atunci 
Dumnezeului nostru? Au doar vom zice că n-am avut besereci, 
sau n-am avut proroci, sau n-am avut mucenici? Dar scripturile 
cele dumnezeieşti au n-am avut? Lucruri sufleteşti au nu sunt? 
Căci dar şădem aici în zadar? Au nu vedeţi că soarele face 
umblarea sa? Au nu vedeţi luna slujind celui ce o au făcut? Au 
nu vedeţi făptura slujind făcătoriului său? Au nu vedeţi toate 
stihiile lucrând, fieştecare precum îi iaste tocmeala şi pre ce 
iaste făcută? Dar voi, căci şădeţi în zadar dosădindu-vă firea 
voastră, căci vă potriviţi idolilor celor morţi, au nu aveţi ochi să 
vedeţi frumuseţile făpturii şi să cântaţi celui ce au făcut făptura? 
N-aveţi gură şi limbă să vă dăşteptaţi spre lauda şi spre mărirea 
cuvintelor celor ce-s spre dânsul? Au nu aveţi mâini, să le tindeţi 
spre milostenie? Picioare n-aveţi, să alergaţi cătră cărările facerii 
de bine? Căci şădeţi aici toată ziua în zadar, până cându vă 
apăraţi de stăpâniia mea? lar ei ziseră lui, că pre noi nimeni nu 
ne-au luat. Dar cum vom putea zice: „Nu ne-au luat nici ne- 
am priiuit nimini”? Că cuvântul mântuitoriului nostru, cum zice 
în Sfânta Evanghelie şi totdeauna mărturisindu-ne, zice: „Cel 
ce va vrea să intre să lucreze în viia mea, sau în ceasul dentâi, 
sau la ceasul al şaselea, sau la ceasul al noaolea, sau la ceasul 
al unsprăzecelea, tot va lua plată“. Pentr-aceia şi la noi, fraţilor, 
măcar dă ne-am şi lenevit şi de cuvântul Dumnezeului nostru 
n-am grijit şi n-am grăbit să intrăm la lucrul Domnului în ceasul 
cel dintâi, după porunca lui, iar până stă sărbătoarea, noi încai 
de la al unsprezecelea ceas să grăbim să întrăm, că Domnul 
nostru iaste mult milostiv, pentr-aceia ne va milui şi pre noi. Că 
cât iaste de bună pocăinţa care o va face omul cătră Dumnezeu, 
că iaste ca şi a celor dentâi! Că vor fi mulţi din cei dintâi apoi, 
şi din cei de apoi întâi. 

O, fraţilor, vedeţi cât iaste de bun Domnul Dumnezeul 
nostru? Cum puse pre noi, ceşti de apoi, cu cei dintâi! Şi 
osteneala nu iaste tot într-o potrivă, iar plata într-o potrivă. 

Durerea neîntocma, iar îndăstulirea întocma. Nevoinţele nu 
tot într-un chip, iar slava într-un chip. Ceşti de apoi, numai un 
ceas făcură. Un ceas plânse muiarea cea curvă şi-şi dărăpănă 
părul care rău şi-l împletise, şi sărutându picioarele tale Doamne; 
şi aduse ţie mirul cel cerescu, mir pământescu; şi o dăruişi cu 
dar ca acela, să fie fată ţie. Un ceas alergă cătră tine tâlhariul, 
când te văzu răstignit pe cruce, zicând: „Adu-ţi aminte, Doamne, 
de mine, când vei veni întru împărăţiia ta”. Şi numai pentru 
acest cuvântu îi dăschiseşi raiul. Pre Pavel, gonitoriul, căci 
plânse un ceas, făcuşi-l ca evanghelist. „Ceşti de apoi numai 
un ceas au făcut, şi i-ai făcut întocma cu noi, carii am răbdat 
greutatea şi zăduhul zilii?” Dar iubitoriul de oameni Dumnezeu 
ce zice unora ca acestora? Că răspunse unuia dintr-înşii şi-i 
zise: „Priiatene, nici o nevoie nu-ţi fac, că eu în tot ceasul sunt 
gata să rabdu greşalele zidirii mele, care o am iubit, şi în toată 
vremea aştept, deaca au greşit, să să pocăiască. Şi cel ce va 
veni cătră mine cât de puţin nu-l voi goni de la mine”. lată, 
fraţilor, vedeţi că totdeauna ne mărturiseşte Domnul nostru şi 
zice că cel ce va merge cătră dânsul, nu-l va goni de la el. 
Pentr-acia şi noi să ne nevoimu, până iaste târgul să târguim. 
Că deaca să va sparge târgul, decii nu vom mai afla nimic să ne 
cumpărăm; ci până ne iaste târgul la mână, noi să cumpărăm. 
Să iubim pre Dumnezeu cum să cade şi în toată vremea să 
facem lucrurile cele bune carele plac lui, că acesta iaste târgul. 
Şi până nu apune soarele, că deaca va apune soarele, decii 
nimic nu vom putea lucra de cele ce plac lui Dumnezeu. Ce să 
ne nevoim, fraţilor, înaintea Dumnezeului nostru până nu apune 
soar€le din ochii noştri. Că de-acii nu vom putea întra în ograda 
Dumnezeului nostru. Că aşa s-au îndărăcnat şi s-au lenevit şi 
cele 5 fâte şi n-au vrut să lucreze lui Dumnezeu şi nu ş-au 
cumpărat untdelemnu până au fostu târgul. Pentr-aceia le 
încungiurară întunerecul neîndreptate şi făr' de untdelemnu. Şi 
cerşură untudelemnu de la celelalte 5 fete, care era acolo, şi 
ziseră aşa: „Voi aţi lucrat lui Dumnezeu şi aţi umplut voia lui şi 
până au fost târgu voi v-aţi cumpărat untdelemn, iar noi n-am 

lucrat lui Dumnezeu, nici n-am umplut voia lui, şi până au fost 
târgul noi nu ne-am cumpărat untdelemnu. Ci iată că ne-au 
încungiurat întunerecul. Ci ne daţi şi noao din untuldelemnu al 
vostru, să ne aprindem candilile, ca să lumineze şi ochii noştri 
într-acest întunerec”. Deacii acele 5 fete înțelepte răspunseră 
celor nebune şi le ziseră: „Dar de nu ne va ajunge acest 
untudelemnu şi noao şi voao? Ci păsaţi la cei ce vându şi vă 
cumpăraţi”. lar iale, deaca merseră la târgu, târgul fu spartu, şi 
nu aflară să-şi cumpere untdelemnu, să-şi lumineze luminile 
lor, ci le încungiurară întunerec foarte cumplit şi le încuiară 
porţile ceriului. Deacii iale strigară de-ntunsrec şi ziseră: 
„Doamne, Doamne, dăşchide-ne!” lar ginerile răspunzându 
zise: „Adevărat vă grăescu, că nu vă ştiu cine sunteţi”. 
Pentr-aceia, fraţilor, să ne nevoim până avem vreme, ca să 
nu ne apue soarele şi să nu fim întraţi întru împărăţiia ceriului 
şi să nu ne încungiure întunerecul, ca si pre cele 5 fete nebune, 
şi să strigăm din 'tunerec, când să vor încuia porţile cele cereşti 
şi soarele va apune. Să ne temem să nu se vatăme inima noastră, 
auzind cuvântul acela carele au zis cele 5 fete nebune, ci să 
cădem cătră Dumnezeu cu smerenie mai nainte, până nu vor fi 
porţile cereşti încuiate şi până grăiaşte Dumnezeu cătră noi cu 
blândeţe şi cu multă umilinţă ne întreabă şi zice: „O, zidirea 
mea, eu am făcut pre voi din pământ cu mâinile mele şi v-am 
dat suflet din gura mea, şi aţi fost vii. Pentru dragostea voastră, 
zidirea mea, eu vărsai sângele mieu. Pentru Adam sângele mieu 
să vărsă, iar trupul cel căzut a lui Adam să rădică şi firea lui 
Adam cea întunecată o schimbaiu, şi nu numai a lui Adam, ci 
a toată zidirea mea, care mă va iubi şi au fost din rădăcina lor, 
care o am izbăvit eu şi pre voi, pre toţi, de faţa satanii cea 
scârnavă şi spurcată. Şi v-am dăruit faţa mea cea luminată, ca 
să vă luminaţi de dânsa toţi în toată vremea. Şi totdeauna eu 
aşteptu carele va vrea să vie cătră mine să să îndulcească 
pururea de faţa mea. lar voi, cu voia voastră înşivă, vă daţi în 
faţa satanii. Faţa mea nu o aţi iubit, iar faţa satanii o aţi iubit. 
Crez, eu v-am izbăvit de faţa satanii, dar acum cine v-au sfătuit 

să luaţi iar întunerec de la faţa lui? Faţa mea nu o aţi iubit, iar 
faţa călcătoriului mieu şi a vrăjmaşului vostru voi o aţi iubit. Eu 
v-am gătit voao raiul mieu şi v-am dăruit cununi vecinice, 
împletite, iar voi, făptura mea, căci n-aţi venit la raiul mieu şi 
să luaţi cununile care vă le-am gătit voao şi să lăcuiţi cu dânsele. 
Ci, în locul raiului mieu, voi aţi luat puşcăriile iadului. Că eu 
n-am gătit voao, făptura mea, puşcăriile iadului, ci le-am gătit 
satanii şi îngerilor lui. Dar voi căci aţi lăsat pe mine şi raiul 
mieu şi-aţi mersu în iad, care au fost gătit diavolilor. Că ştiţi că 
voao am gătit raiul mieu şi vă l-am dăruit. Şi masa mea cea 
dulce şi neputrezitoare ştiţi că de la mine voao au fost dăruită, 
zidirea mea, ca să vă bucuraţi de dânsa şi denaintea voastră 
niciodată să nu să ia. lar voi, căci n-aţi luat darul mieu şi căci 
n-aţi venit la masa mea să luaţi bucurie şi veselie, ci masa mea 
o aţi părăsit şi aţi mersu la masa focului celui nestinsu şi la 
viermii cei neadormiţi. Că şi aceia masă, zidirea mea, încă nu 
o am gătit voao, ci o am fost gătit călcătoriului mieu şi 
vrăjmaşului vostru, diavolului. Şi în focul cel nestinsu şi în 
viermii cei neadormiţi, cine v-au poruncit să întraţi, că eu nu v- 
am îndemnat să întraţi, nici am fost gătit voao, zidirea mea, ci 
am fost gătit tot călcătoriului mieu şi vrăjmaşului vostru, 
diavolului. lar voao, zidirea mea, v-am fost dăruit bucuriia mea 
şi glasul îngerilor miei pentru voi l-am fost gătit, ca să vă veseliţi 
de glasurile lor şi de faţa mea cea dulce. Dar voi, făptura mea, 
căci v-aţi lepădat de faţa mea şi aţi iubit faţa satanii. Crez, ştiut- 
aţi voi că a mea zidire aţi fost, iar nu aţi fost a satanii. Şi eu mi-am 
vărsat sângele mieu să vă izbăvescu de la faţa lui, şi iată că aţi 
fost izbăviţi. Dar apoi, de voia voastră căci aţi mersu iar la faţa 
diavolului şi căci aţi mersu de voia voastră în tartarul cel rece şi 
în vaetele cele neîncetate, unde iaste scrâşnirea dinţilor, iar 
glasul şi cântările îngerilor miei voi le-aţi părăsit. Că ştiţi că n- 
am gătit eu voao, făptura mea, tartarul cel rece şi vaete cele 
neîncetate şi scrâşnirei dinţilor, ci v-am gătit voao binele, care 
nu-l poate auzi omul cu urechile lui, nici îl poate socoti cu 
mintea sa, nici la inima lui n-au întrat, cum înşivă vedeţi acum 

ce am fost gătit voao. 

Şi atunci cu multe blândeţe şi cuvinte dulci va chema 
Dumnezeul nostru pre cei drepţi cătră dânsul şi le va zice aşa: 
„Veniţi la mine, moştenii miei, care aţi urmat tot cuvintelor mele 
şi pre mine aţi iubit! Luaţi-că acuma darurile care vă le-am 
gătit!” Dar cu câtă bucurie vor merge drepţii şi vor lua slavă de 
la Dumnezeul nostru! Deacii atuncea va zice şi celor păcătoşi: 
„Păsaţi de la mine, neurmătorii miei, carii n-aţi urmat niciodată 
cuvintelor mele, nici pre mine n-aţi iubit! Păsaţi întru întunerecul 
cel osebit şi în focul cel vecinic, care l-am fost gătit eu diavolului 
şi îngerilor lui, iubiţilor voştri, pre carii voi totdeauna i-aţi iubit 
şi voirilor lor aţi urmat. Că eu v-am fost izbăvit de faţa lor, iară 
voi i-aţi iubit. Pentr-aceia, deaca vreme ce aţi iubit faţa lor, iar 
voi lăcuiţi cu dânşii întru întunerecele cele osibite şi în tartarul 
cel rece în veci! Şi de acum să fiţi dăspărţiţi de mine în veci, şi 
să fiţi lipsiţi de toate bunătăţile mele, şi să nu mai vedeţi faţa 
mea în veci, ci să fiţi blestemaţi şi în toată vremea înfricoşaţi de 
faţa diavolului, că voi de a voastră bună voe l-aţi iubit”. Şi aşa 
vor merge drepţii în bucuriia Domnului său şi să vor bucura 
de-a pururea de faţa lui lisus Hristos, Dumnezeul nostru. lar 
noi, ceşti păcătoşi, vom rămânea blestemaţi ca să nu mai vedem 
faţa Domnului nostru, nici ale drepţilor lui. Atuncea să va 
dăspărţi Dumnezeu cu drepţii săi, iar noi cu multe lacrăme şi 
umilinţă vom striga şi vom zice: „Bucură-te raiule, că au întrat 
în tine Domnul tău cu drepţii săi! Bucuraţi-vă şi voi, drepţilor, 
priiatenii noştri, că acum ne dăspărţim unul de altul, şi noi cu 
multă grijă, iar voi cu multă veselie. Că într-această lume am 
fost toţi priiateni dinpreună; ci pentru căci aţi iubit pre Domnul 
nostru, pentru aceia astăzi vă chemaţi iubiții lui Dumnezeu şi 
priiatenii lui şi vă veţi veseli de faţa lui în tot ceasul. lar noi 
înşine ne-am pierdut şi ne-am lipsit de faţa lui şi de bunătăţile 
lui cele dumnezeieşti, care le-au gătit tuturor care-l iubescu, iar 
noi înşine ne-am dat satanii şi pre satana am iubit. Pentr-aceia şi 
Dumnezeu satanii ne-au dat”. Dar acum ce vom să răspundem 
şi ce vom să mai zicem, fără numai: „Dreptu eşti, Doamne, şi 

dreaptă iaste judecata cu carea ne-ai judecat. Că pentru volniciia 
noastră am dobândit faţa satanii şi lăcaşul lui, şi de astăzi înainte 
nu vom mai vedea luminata faţa ta, şi din temniţile iadului de 
acum niciodată nu vom mai eşi”. Vai de noi, vai de noi! Că 
acum ne dăspărţim de faţa lui Dumnezeu şi de bunătăţile lui 
ne lipsim şi judecătoriul ne-au judecat, şi porţile ceriului s-au 
încuiat şi s-au pecetluit, ca să nu să mai ia binele drepţilor din 
mâinile lor niciodată. lar pre noi, ceşti păcătoşi, ne va acoperi 
focul cel iute şi întuncrecul cel osebit. Şi s-au pus şi noao peceţi 
ca să nu mai eşim de acolo niciodată, nici să avem nici o 
mângâiare. Că de am fi vrut să ne mângâem, iar gurile noastre 
nu pot să înceapă să grăiască una cu alta, că s-au umplut de 
vaiete şi de focul cel de veci. Sau de am vrea să căutăm cu 
ochii unul spre altul, să ne mângâem şi să ne îmblânzim, iar 
vederile ochilor noştri văd alte vederi şi nu mai pot căuta, că să 
orbescu de înmulţirea lacrămilor şi să înfricoşază de faţa satanii. 
lar de am vrea să ne mângâiem cu cugetul, ce mângâiare va să 
fie când acea muncă n-are sfârşit, fără numai plângere şi vaete 
şi dureri. 

Drept aceia, fătul mieu, Theodosie, şi voi, alţi fraţi toţi, aceia 
iaste pecetea cea adevărată: a celor drepţi întru bucuria cea de 
veci, iar a celor păcătoşi pecete iaste în iad, cu satana, în 
plângerea şi în vaetele cele de veci. Deci, fraţilor, şă alergăm 
cătră Dumnezeul nostru şi să umplem voia lui, să iubim faţa 
lui, ca să nu ne dăzlupească de faţa sa când să vor pune pecgţile 
şi să fim soţii păcătoşilor în iad, ca ceia ce au iubit faţa satanii. 
Ci să alergăm cătră Dumnezeu cu milostenie, cu pocăință, cu 
dragoste frăţească, cu curăţie şi cu rugăciuni curate şi să ne 
plecăm feţele pre pământ şi să zicem aşa: „Pleacă-te, faţa mea, 
pre pământu, pleacă-te, că din pământ eşti şi iarăşi în pământ 
vei să mergi!” lar mintea noi să ni-o înălţăm sus, cătră 
Dumnezeul nostru, carele iaste în ceriuri, cu multă plângere şi 
umilinţă ca să urmămu Domnului nostru şi să zicem: 
„Milostiveşte-te spre noi, Doamne, milostiveşte-te, că am făcut 
rău şi multe păcate înaintea ta şi n-avem pre nimeni cu milă, 

fără numai pre tine, Dumnezeul nostru! Pentr-aceia alergăm 
cătră tine Doamne, Dumnezeul nostru, ca să ne milueşti”. lar 
Domnul nostru iaste mult milostiv şi oricine merge cătră dânsul 
nu-l goneşte de la sine. Aşa şi noi, de vom merge cătră dânsul, 
nu vom fi goniţi, ci ne va da cămara sa cea bună şi ne vom 
îndulci de dânsul în vecii vecilor, amin. 

Şi iar, fătul mieu, Theodosie, şi voi, iubiții miei fraţi şi moşteni 
înmărăţiii şi domniei noastre, mai nainte de semnul peceţii eu 
am cerşut de la voi ertăciune, ca să ertaţi pre mine păcătosul 
de voi fi greşitu, sau vă voi fi dosădit cu aceste cuvinte ce am 
scris aici. Că pentru voi m-am silit şi m-am nevoit, şi acum, la 
sfârşit, deaca sfârşiiu, iar plecai faţa mea spre dragostea 
dumneavoastră. Că eu nu mă socotescu a fi vreun înţeleptu, 
sau să aibu minte desăvârşită, sau să fiu cu vreo vrednicie întregu 
sau slujitoriu şi îngăduitoriu lui Dumnezeu, ci suntu mai păcătos 
decât toţi câţi suntu născuţi pre pământu. Şi înţeleş şi auziiu 
gura lui Solomon zicându: „Dă înţeleptului pricină, şi mai 
înţelept va fi”. Pentr-aceia şi eu, măcar de nu suntu harnic şi 
vrednic să arătu cătră voi atâta ostenele, iar dumneavoastră 
încă mai mult să adaogereţi bunătate cătră Dumnezeu şi cu 
dragostea cea dumnezeiască şi cu cuvintele lui să o umpleţi. 
ceriu, a căruia iaste slava, cu tatăl şi cu duhul sfânt, acum şi 
pururea şi în vecii vecilor, amin. 


XIII. RUGĂCIUNEA LUI IOAN NEAGOE VOIEVOD, 
CARE AU FĂCUT LA EŞIREA SUFLETULUI SĂU CĂTRĂ DOMNUL 
NOSTRU IISUS HRISTOS, ŞI ERTAREA CAREA S-AU ERTAT 
DE CĂTRĂ COCONII SĂI ŞI DE CĂTRĂ COCOANE ŞI DE CĂTRĂ 
BOIARII SĂI CEI MARI ŞI CEI MICI ŞI DE CĂTRĂ ALTE SLUGI ALE SALE, 
DE CĂTRĂ TOATE. CU CUVINTE DE UMILINŢĂ 


Slovo 29 


Miluiaşte-mă, lisusul mieu cel dulce şi Dumnezeul mieu, 
miluiaşte-mă! Că tu eşti înviiarea şi viaţa mea! Că acum eu 

întraiu în pomenirea morţii, că cu totul mă îmbrăcai în grijă, în 
tristăciuni şi în frică, cugetând cum voi să mă întâmpin cu 
judecata ta cea înfricoşată şi sufletul mieu cel ticălos cum va 
trece prin vămile cele nefăţarnice. Şi văzuiu, Dumnezeul mieu, 
ceasul morţii mele apropiindu-se şi fuiu părăsit de toţi câţi fuseră 
ai miei, şi-mi fu a călători pre calea cea de întristăciune şi să 
întru prin uşile strimtării. Şi după acea cale de întristăciune şi 
dintr-acele uşi strimte sau mă voi putea izbăvi, sau ba, ca să 
văzu şi eu faţa ta cea luminată, Dumnezeul mieu. Ci ştiu că 
după păcatele mele nu mă voi putea izbăvi, ci acum toată 
nădejdea mea pre tine puiu, Dumnezeul mieu, şi căzuiu cu 
faţa mea jos pre pământ şi alergai cătră mila ta cea multă şi, 
strigând cu glas de umilinţă şi cu lacrămi amari, ziş: „O, împărate 
a toate ţiitoriu, care ai făcut ceriul şi pământul, marea şi tot ce 
iaste într-însa, bunule şi iubitoriule de oameni! De tine să 
cutremură puterile cele cereşti, pre tine cântă soarele, pre tine 
te slăveşte luna, ţie să roagă stelele, pre tine ascultă lumina, de 
tine să cutremură fărăfundurile, în voia ta fac izvoarăle apelor! 
Tu ai întinsu ceriul ca o piiale, tu ai întărit pământul pre ape, tu 
ai îngrădit marea cu năsip, tu ai vărsat suflere tuturor jiganiilor! 
Puterile îngerilor celor mai mari ţie slujăscu, cetele cele îngereşti 
ţie să închină, heruvimii cei cu ochi mulţi şi serafimii cei câte 
cu 6 aripi împrejurul tău zboară cu frică şi să acopere! 

Că tu, fiind Dumnezeul cel nescris, cel făr' de început şi 
negrăit, cu mila ta cea nespusă m-ai rădicat pre mine, săracul, 
din gunoi, cum zice prorocul, şi m-ai pus să fiu păstoriu şi 
învăţătoriu turmei tale. lar eu, lenevosul şi nebăgătoriul de seamă 
şi nevrednicul, cu negrijirea mea nu am ferit porunca ta, nici 
am păzit ce mi-ai dat în seamă, ci am rămas de turma ta şi nu 
i-am făcut nici un bine. Vai de mine, lenevosul că am pierdut 
turma ta! Dar acum, cu ce faţă mă voi arăta eu înaintea 
Dumnezeului mieu şi cu ce îndrăzneală voi căuta la tine, când 
eu, Doamne, sunt înaintea ta viţa cea pustie şi smochinul cel 
sterpu? Eu, Doamne, sunt zidirea ta. Spurcat-am, Doamne, 
zidirea ta, spurcat-o-am şi am întinat casa ta, şi n-am cuvinte 

curate să rog pre mila ta cea multă, nici poci rădica ochii 
miei, Doamne, în sus, să văzu înălţimea ceriului tău. Nu mâniia, 
Doamne, urgiia ta, pentru fărdelegile mele! Că de unde voiu 
putea eu, Dumnezeul mieu, să încep mai nainte şi să plângu 
păcatele mele cătră mila ta? Că păcatele mele eu nu le poci 
socoti, că suntu ca stelele ceriului şi ca năsipul mării, care am 
făcut eu înaintea ta, stăpânul mieu. Ci însă, Doamne, eu sunt 
zidirea ta şi casa ta, pentr-aceia nu mă lăsa în mâinile satanii, 
nici să fiu încuiat în puşcăriile iadului, să nu să bucure satana 
de mine, zidirea ta şi robul tău NEAGOE. 

Auzi, Doamne, într-acesta ceas şi pre mine, pre Neagoe, 
robul tău cel păcătos şi ticălos, nebăgătoriul de seamă şi 
neînţeleptul, cum ai auzit şi pre lezechiia în ceasul morii! Într- 
acelaşi chip auzi şi pre mine neharnicul, robul tău, că alt n-am 
cătră cine mai alerga, Doamne, fără numai cătră mila îndurării 
tale. Şi nu mă priimi ca pre lezechie, ci ca pre unul din năemnicii 
tăi cei mai proşti.” 

Şi aşa rugându-mă, ziş: „Bucură-te, stăpână, Fecioară Maria, 
născătoarea lui Dumnezeu, sprijinitoarea şi ajutătoarea cea 
grabnică a creştinilor şi roagă pre Dumnezeu pentru mine. 
Bucură-te, cinstită şi făcătoare de viaţă cruce, dupre care au 
izvorât viaţă a toată lumea! Bucuraţi-vă, toate puterile cereşti, 
îngerilor, mai marii îngerilor şi vă rugaţi pentru mine! Bucură- 
te şi tu, cinstite proroace şi predtece, botezătoriul Domnului şi 
mărturisitoriul pocăinţei; roagă-te pentru mine! Bucuraţi-vă, 
apostolilor, mărturisitorii vestirii cei bune a lui Dumnezeu, carii 
aţi scos oamenii den înşălăciunea diavolilor cele întunecate şi 
i-aţi îndreptat cătră lumina dreptăţii şi vă rugaţi pentru mine! 
Bucură-te, frumoase raiule, care te pohtescu toţi cei ce au slujit 
bine lui Dumnezeu. Bucuraţi-vă, sfinţilor mucenici, care aţi 
pătimit pentru Hristos şi aţi luminat pren temnițe şi v-aţi ispitit 
cu sabii ascuţite şi nu v-aţi înfricoşat de fierăle cele groaznice 
şi cumplite, ci v-aţi luptat şi v-aţi nevoit să vă asemănaţi 
patemilor lui Hristos şi aţi luat cununile cele neputrede şi aţi 
dobândit împărăţiia ceriului; ci, având îndrăzneală cătră 

Dumnezeu, rugaţi-vă pentru mine! Bucuraţi-vă, patriarşilor, 
sfinţilor, purtătorii de Dumnezeu părinţi, carii aţi mărturisit pren 
cetăţi şi pren oraşe Sfânta Evanghelie şi pre Hristos aţi arătat, şi 
aţi luat daruri din ceriu şi lumina cea făr' de înserare aţi câştigat, 
rugaţi-vă pentru mine! Bucuraţi-vă, preacuvioşii lui Dumnezeu 
pustnici, carii aţi lăcuit prin pustii şi prin peştere şi postului şi 
privegherii v-aţi învăţat în sfintele lavre şi aţi îngăduit lui 
Dumnezeu şi n-aţi gustat din bunătăţile pământului şi cu dor 
mare v-aţi înaripat cătră Dumnezeu şi duhul cel sfânt au lăcuit 
întru voi şi v-aţi îndulcit de hrana raiului şi pohta voastră aţi 
umplut şi aţi umblat pe calea cea dreaptă, ca nişte ucenici ai 
lui Hristos! Pentru aceia vă rugaţi pentru mine. 

Spăsiţi-vă şi voi, ceşti mai de apoi patriarşi şi preoţi, care aţi 
lăcuit pren oraşă în traiul cel curat a lui Dumnezeu şi aţi mărturisit 
cuvintele lui lisus Hristos în toată vremea! Spăsiţi-vă şi voi, 
călugărilor, carii lăcuiţi în pustiile cele întunecate şi prin peştere 
şi prin propastii, între hierăle cele iuți şi rele. Spăsiţi-vă şi voi, 
călugărilor carii lăcuiţi prin lavre şi prin mănăstiri, împodobitorii 
bisericilor şi îngăduitorii lui Dumnezeu! Spăsiţi-vă, împăraţilor, 
domnilor, carii sunteţi drepţi slăvitori creştini şi aţi vieţuit în frica 
lui Dumnezeu şi aţi umblat pre calea lui şi aţi împărţit milostenie 
şi cuvintele lui Dumnezeu le-aţi umplut şi le-aţi păzit! Spăsiţi-vă 
şi voi, boiarilor şi judecătorilor! Spăsiţi-vă şi voi, săracilor, şi voi, 
feţii miei şi fetele mele! Spăsiţi-vă şi voi, boiarii miei şi slugile 
mele cele credincioase, carii mi-aţi slujit bine! Spăsiţi-vă toţi şi 
rugaţi pre Dumnezeu pentru mine! Spăseşte-mă, Doamne, şi pre 
mine, pre Neagoe, robul tău cel lenevos şi ticălos.” 

Aşa rugându-mă, eu văzui că mi să apropie ceasul cel de 
apoi. Deacii strigai cu glas de umilinţă şi ziş: lată acum mi să 
apropie ceasul morţii, ci păsaţi de chemaţi pre iubiții miei coconi 
şi pre dragile mele cocoane şi pre dragii miei boiari şi slugi”. 
lar ei veniră toţi la mine şi stătură înaintea ochilor miei şi le ziş: 
„Veniţi, iubiții miei şi dragii miei coconi, carii sunteţi ochilor 
miei mai luminaţi decât strălucirile soarelui, avuţiia cea scumpă 
şi comoara inimii mele! Că astăzi, feţii miei, vă dăspărţiţi de 

mine şi săriţi de la inima mea ca o scântee când sare pre faţa 
apei mării, în adâncurile cele întunecate şi în valurile cele 
cumplite. Şi astăzi toate valurile mării s-au pornit asupra voastră; 
deci de astăzi înainte, feţii miei, cu care de acestea veţi să vă 
luptaţi întâi, când sunteţi acum ca acea scântee, care fu zisă 
mai nainte? lar eu, acum, odraslele mele, voi să vă învăţ, precum 
zice Solomon: „Fiiule, priimeşte învăţătura tătâne-tău şi ascultă 
sfatul mâne-ta, ca să trăeşti în veci””. 

Dreptu aceia, feţii miei, şi eu vă ţnvăţ, mai nainte de toate, 
de acestea: să aveţi frica lui Dumnezeu în inimile voastre şi să 
vă fie sufletele curate, dinpreună cu trupurile, şi să iubiţi săracii 
şi mişăii şi să le faceţi milostenie şi să vă rugaţi lui Dumnezeu şi 
preacuratei lui maici cu tot de-adinsul, şi nu numai din gură, ci 
cu toată inima şi cu tot sufletul şi cu tot cugetul. Că Domnul 
Dumnezeul şi stăpânul nostru lisus Hristos iaste bun şi îndurător 
şi milostiv şi cu mila sa va îmblânzi toate valurile mării, care 
sunt rădicate asupra voastră. Şi veţi trece cătră linişte cu bine şi 
cu blândţe, unde să vor unge trupurile voastre, şi veţi domni 
în lumea aceasta cu pace, iar sufletele vor dobândi sufletescul 
bine cel de veci, cu cei ce au îngăduit lui Dumnezeu din veci 
şi pân'acum. 

Veniţi şi voi, turturiţile mele cocoane, iubitile pustiităţii, nu 
staţi departe de mine, ci vă apropiiaţi de mine! Că voi, cocoanele 
mele, de acum înainte sunteţi ca turtureaoa ceia ce să dăsparte 
şi-i piiare soţiia. Deacii, multă jale şi dor are pentru dânsa, şi 
niciodată pre copaci verde nu să pune, ci tot pre uscat, şi când 
va să bea apă, întâi o turbură cu degetele picioarelor şi atuncea 
bea. Şi niciodată inima ei nu mai dobândeşte veselie. Aşijderea 
şi voi, cocoanele mele şi turturiţile mele, acum vă dăspărţiţi de 
mine şi cădeţi în grea sărăcie. 

Veniţi şi voi, boiarii miei cei credincioşi şi slugile mele, carii 
mi-aţi slujit bine în toată viaţa mea şi luaţi astăzi aminte glasul 
gurii mele şi-l ascultați! Că astăzi traiul vieţii mele să sfârşaşte 
şi ceasul cel de apoi mi s-au apropiat. Astăzi lumina ochilor 
miei, cu care în toată vremea priviiam spre lucrurile cele 

trecătoare şi spre slava cea deşartă a lumii aceştiia şi cu carii în 
toată vremea vă îmblânzeam, dragii miei, şi voi luaţi de la dânşii 
veselie şi bucurie, iată acum că apuseră, şi altă privire dobândiiu 
şi de acum nu-mi mai iaste a mai privi spre voi cu veselie. 
Astăzi limba mea, cu carea de-a pururea vă îndulceam şi 
dinpreună cu voi petreceam şi ne veseleam, acum să amări şi 
să încue şi de acum nici o vorbă dulce nu vă poate răspunde şi 
să vă grăiască. Astăzi frumuseţea feţii mele, care o spălam în 
băile cele calde şi în odihna cea bună şi în slavă dăşartă, acum 
toate întunecară. Şi urechile mele, cu care ascultăm vioarăle şi 
tobele şi surlele şi canoanele şi alte feliuri de veselii multe, 
acum să astupară. Astăzi anii miei şi zilele vieţii mele toate să 
sfârşiră, carii i-am cheltuit în zadar în lumea aceasta, şi slava 
mea trecu ca o umbră şi să uscă ca florile câmpurilor. Astăzi 
mintea mea cea neînţeleaptă, cu carea niciodată n-am cugetat, 
nici am avut gându să mă gătescu de călătoriia aceştii căi, acum 
ce folos îmi iaste mie, celuia ce n-am făcut nici un bine înaintea 
Dumnezeului mieu celui bun? Întâi, că n-am avut dragoste cătră 
dânsul; a doao, pentru înşălăciunea aceştii lumi amăgitoare, 
care de-a pururea o iubiam; a treia, încă mai mult pentru 
dragostea voastră cea multă şi mare, că foarte mi-aţi fost dragi, 
iubiții miei, cât am fost într-această lume înşălătoare şi 
mincinoasă. lar ia mă înşală şi mă încungiură întunerecul, şi 
mă află această vreme de nevoe făr' de nici un lucru bun, care 
să fi lucrat Dumnezeului mieu. Şi dragostea voastră cea multă, 
care aţi avut cătră mine, eu acum o cunoscuiu şi văz că foarte 
m-aţi iubit. Pentr-aceia nu-mi iaste atâta jale, căci mă dăsparţu 
de lumea aceasta, nici de avuţiia mea cea multă, cât îmi iaste 
pentru sufletul mieu (că nu ştiu unde va merge, şi n-are cine să-i 
ajute, făr' numai ce să nădăjduiaşte acum spre mila lui 
Dumnezeu), iar alta pentru mila voastră. Că văzu ochii voştri 
plini de lacrămi şi inimile voastre acum sunt săgetate cu multă 
jale şi obidă pentru mine. Şi văzu, iubiții miei, că de-ar fi vreo 
putere, voi mi-aţi folosi într-această vreme de nevoe şi toată 
viaţa voastră aţi da pentru binele mieu, ci nu puteţi nimic să-mi 

folosiţi, nici voi mie, nici eu voao. Că iaste vremea ceia să mă 
dăspăraţu eu de voi şi voi de mine şi aţi rămas dintr-această zi. 

Şi de acum veţi începe a sluji altui domn, necunoscut şi 
strein, care nu va cunoaşte pre voi, nici voi pre dânsul. Deci, 
boiarii miei şi slugile mele cele dragi şi iubite, eu voi să vă 
învăţat şi de aceasta. Domnului sau stăpânului neştiut şi 
necunoscut, nevoe îi iaste a-i sluji sluga până îi va afla obiceaiul 
lui. Că sluga ceia ce îndrăzneşte cătră stăpânul neştiut şi 
necunoscut, acâia iaste ca omul cela ce să razimă pre frunza 
care pluteşte pre faţa apei. Deci când va să să apuce de dânsa 
şi să-i folosească, atunci să îneacă şi piiare. Aşijderea şi voi, 
până veţi afla firea şi obiceaiul domnului aceluia, multă minte 
vă trebuiaşte să aveţi. Că mintea iaste cap şi învăţătură dulce 
tuturor bunătăţilor şi sfârşitul ei foarte iaste proslăvit. Mintea 
iaste avuţie şi comoară netrecătoare, care nu să cheltuiaşte 
niciodată. Mintea cea curată să urcă mai pe desupra cerurilor 
şi soleşte dreptăţile sufletului şi ale trupului înaintea atoţţiitoriului 
împărat. Mintea iaste viiaţa priiatenilor şi împăcare fraţilor. 
Mintea trează iaste priiaten mai bun şi mai cinstit împăraţilor şi 
domnilor decât toată avuţiia şi bogăţiia lor cea multă. Un bărbat 
înţelept mulţime de oameni stăpâneşte, iar un bărbat nebun şi 
făr' de minte mulţime de oameni piiarde. Mintea cea bună iaste 
cercare înaintea domnilor celor necunoscuţi şi trup nevătămat 
şi faţă neruşinată şi neînfruntată, cum zice prorocul: „Cinstiţi 

lată şi eu, cât am putut de am înţeles şi am priceput dăspre 
o parte, acum într-această vr&me dă nevoe, atâta v-am învăţat, 
luminile mele şi slugile mele cele credincioase şi priiatenii miei. 
Ci d-acum voi n-aveţi a mai vedea pre mine, nici eu pre voi, şi 
încă şi trupul mieu acum să dăsparte de la voi şi de odihna 
voastră, care odihneaţi, şi va să meargă în pământu. Că din 
pământu iaste şi iar în pământu să va întoarce, după porunca 
lui Dumnezeu. Şi sufletul mieu încă va merge unde-şi va fi 
gătit, sau la bine, sau la rău. 

Dreptu aceia, lumina mea şi slugile mele cele dragi, să nu 

uitaţi sufletul mieu dentru voi aşa curând şi să fiu aşa de pripă 
nepomenit de voi sau de feciorii miei. Ci, de le va dărui 
Dumnezeu lor domniia în urma mea, într-această ţară, dar voi 
fi făcut şi eu voao vre un bine cât am trăit într-această lume cu 
voi. Că mie multă milă mi-au fost de voi şi de feciorii voştri. Ci 
dar vă va învăţa Dumnezeu şi pre voi să vă fie milă de sufletul 
mieu şi de coconii miei, cum îmi fu şi mie milă de voi şi de 
feciorii voştri în viaţa mea aceasta, cât lăcuim cu toţi dinpreună. 
Că de veţi uita voi sufletul mieu sau coconii miei, eu vă aduc 
aminte că vă veţi osândi. Că după 40 sau 50 de ani şi pre voi, 
pre toţi, vă va acoperi pământul, ca şi pre mine acum. Şi să nu 
vă pae că acum mă dăsparţu de voi şi nu ne vom mai vedea, ci 
să ştiţi că iar vom să ne adunăm toţi la a doao venire cea 
înfricoşată a Domnului nostru lisus Hristos. Însă atuncea nimeni 
nu va putea folosi unul altuia, nici eu voao, nici voi mie, ci 
care cum îi vor fi lucrurile, aşa-i va fi şi folosinţa. Şi de acum nu 
mai poci lungi cuvinte cătră voi că s-au apropiiat ceasul şi 
vremea sfârşitului mieu, ci numai veniţi de vă ertaţi cu ertarea 
cea de apoi. 

Veniţi şi voi, iubiții miei coconi şi dragile mele turturiţe şi 
cocoane, că iată că voi să mergu pre calea ceia ce n-am mersu 
niciodată. Mergu la judecătoriul cel nefăţarnic, unde vom sta 
cu toţi într-o potrivă şi întocma, împărații şi domnii, boiarii şi 
slugile, bogaţii şi săracii, toţi vor fi într-un chip. 

Deacii, sau să vor osândi, sau să vor proslăvi fieştecare după 
lucru său. Pentr-aceia, eu de astăzi înainte nu mă mai grijăsc de 
iubiții miei coconi, nici de dragile mele cocoane, nici de boiarii 
miei cei credincioşi, nici de slugile mele, nici de avuţie, nici de 
rudenii, nici de podoabe sau de lucrurile cele dăşarte ale lumii 
aceştiia, nici de altceva de nimic, făr' numai ce-mi iaste grijă de 
sufletul mieu şi acum voi trece prin vămile cele înfricoşate. 


Spune-mi acum, ticăloase suflete, unde iaste domniia 
noastră, unde iaste muma noastră, unde suntu feciorii şi fetele 
noastre, unde iaste slava cea dăşartă a lumii aceştiia şi bucuriia 

ei? Unde suntu băile cele calde şi umplerea voii trupului nostru? 
Unde suntu grădinile noastre cele frumoase, cu mesele cele 
întinse şi cu cărnuri cu miros bun şi frumos? Unde iaste vinul, 
carele totdeauna veselea inima noastră? Unde suntu vioarăle şi 
tobele şi surlele? Unde suntu caii noştri cei frumoşi şi împodobiţi 
cu rafturi poleite şi cu şale ferecate? Unde suntu inelele noastre 
cele cu pietri scumpe? Unde sunt diadimele cele împărăteşti, 
care era împodobite cu mărgăritariu şi cu pietri de mult preţ? 
Unde sunt gurile hainelor împărăteşti? Unde iaste aurul şi 
argintul dintr-această lume, ticăloase suflete? Că pentru lăcomiia 
aurului şi a argintului tău şi a altora, care nu iubeşte Dumnezeu, 
tu te-ai dăspărţit de faţa cea dulce a Dumnezeului tău. Ci de 
acum temniţile iadului vor să te sature şi vei să auzi, o, vai de 
tine, sufletul mieu, în gheena focului celui de veci, că n-ai crezut 
niciodată că vei să mori şi să te dăsparţi aşa, sau de munca în 
care vei să te munceşti, ci ca un făr' de moarte şi ca un orbu ai 
greşit lui Dumnezeu. O, lacome şi nesăţiosul mieu suflet, vai 
de mine! Au n-ai auzit glasul carele strigă în pustie, al lui loan 
Botezătoriul, care mărturisea cu glas mare şi zicea cătră toţi: 
„Carele vine dupre mine, acela iaste mai tare decât mine, căruia 
nu-i suntu vrednic să-i dăzleg încălţămintele. Acela vă va boteza 
cu duhul cel sfântu, căruia îi iaste lopata în mâinile lui şi va 
râni ariia sa şi va aduna grâul său în jicniţile sale, iar pleavele 
va arde cu focul cel nestinsu”. lar tu, sufletul mieu, încă te-ai 
aflat pleave înaintea Domnului nostru lisus Hristos, iar tu, acum, 
pentru faptele tale, eşti înghiţire iadului şi focului celui de veci. 

Vai de mine, sufletul mieu, vai de mine, într-acesta ceas ce 
gândeşti? Ce seamă vei să dai, unde vei să te ascunzi, în ce 
peşteră vei să întri! Amar ţie, sufletul mieu, amar! Ce vom să 
facem acum, ce nădejde ai şi la cine vom nădăjdui, într-această 
vreme dă nevoe, să ne priimească, cându noi n-am făcut nici 
un bine înaintea lui Dumnezeu, ca să ne ajute. Ci însă, lisuse, 
Doamne Dumnezeul mieu cel dulce, pre tine mă nădăjduescu 
într-această vreme dă nevoe, să mă izbăveşti din focul cel 
nestinsu şi din tartarul cel rece, cum ai izbăvit pre Ilona din 

maţele chitului. Şi ascultă, Doamne, rugăciunea mea cea 
necurată, cum ai ascultat rugăciunea Manasiei, când era încuiat 
de păgâni în boul cel de aramă. Că întâi să rugă cu rugăciune 
necurată idolilor, Artemidei şi lui Apolon şi lui Vaal, până la 
miezul nopţii, şi nu-i folosiră nimic; iar de la miezul nopţii el să 
trezi, ca cum ar fi fost beat şi nebun de vin, şi-şi întoarse dosul 
său cătră idoli, iar mintea şi gândul şi-l rădică sus cătră 
Dumnezeu şi plânse cu lacrăme amară şi iuți, zicând: 
„Miluiaşte-mă, Dumnezeule al lui Avraam, a lui Isaac, a lui 
lacov!” Deci numai pentru această întoarcere, ce-şi întoarse 
faţa cătră Dumnezeu, iar dosul cătră idoli, tu, Dumnezeul mieu, 
într-acel ceas l-ai izbăbit din boul acela de aramă, dentru care 
era încuiat. Ci, cum izbăvişi pre Manasia dentru acea nevoe 
mare, aşa şi pre mine, ticălosul, mă miluiaşte Dumnezeu lui 
Avraam, a lui Isaac, a lui lacov, şi nu după păcatele mele cele 
făr' de număr, Dumnezeul mieu, ci după mila ta cea multă. Şi 
cum ai miluit pre Manasia, aşa şi pre mine mă miluiaşte, 
Dumnezeul mieu! Ascultă, Doamne, pre mine, ocaianicul şi 
streinul într-acestu ceas de nevoe, cum ai ascultat pre tâlhariul 
care fu răstignit pre cruce cu tine şi cătră tine strigă şi zise: 
„Miluiaşte-mă şi-ţi adu aminte de mine, Doamne, când vei veni 
întru împărăţiia ta!“ Şi numai cu un cuvânt fu priimit milii tale. 
Priimeşte-mă, Dumnezeul mieu, cum ai priimit vameşul şi 
curva, că curva puţinel plânse şi fu mântuită. Dreptu aceia, şi 
eu auziiu bogăţiia milii tale şi cum că chemi pre toţi păcătoşii 
la tine, zicând: „Cel ce va veni la ceasul cel dintâi va lua plată 
dreaptă, iar cel ce va veni după al treilea ceas să mulţumească 
milii tale, iar cel ce va ajunge după al şaselea ceas de nimic nu 
să va lipsi, iar cel ce să va lipsi până al noaolea ceas să să 
apropie cătră tine făr' de nici o îndoială. lar de va veni şi la al 
unsprăzecelea ceas, nimic să nu să teamă că s-au zăbovit. Că 
eşti iubitoriu de oameni şi priimeşti pre cel de apoi, ca şi pre 
cel dintâi, şi mângâi pre cel de la al unsprăzecelea ceas ca şi 
pre cel din ceasul dintâi. Şi celuia dai, iar pre cesta-l dărueşti; 
şi lucrul îl cinsteşti şi ce iaste pus înainte lauzi. Drept aceia vor 

întra în bucuriia Domnului său şi vor lua plată şi cei dintâi, şi 
cei de apoi de la mila ta cea bogată. Într-acestaşi chip priimeşte- 
mă şi pre mine, ticălosul, într-această vreme dă nevoe, şi să nu 
porneşti urgiia ta pre mine pentru negrijirea mea, căci nu m-am 
grijit să lucrez poruncilor tale din ceasul cel dintâi, nici de al 
treilea ceas nu m-am nevoit să mă grijăscu şi să umplu poruncile 
Dumnezeului mieu. Ci mă aflai la al şaselea ceas nefăcut nici 
un lucru bun, iar de la al noaolea ceas rămaş ruşinat de alţi 
lucrători carii au lucratţie, iar de la al 11-lea ceas eu mă trezviiu, 
ca dintr-un somnu greu al păcatelor, şi văzui pre cei ce ţe-au 
lucrat ţie de la ceasul cel dintâi şi de la al unsprezecelea ceas, 
că luară toţi de la tine bucurie, Dumnezeul mieu cel dulce! 
lară eu nu mă aflaiu nici cu cei dintâi, nici cu cei de apoi să fiu 
lucrat ţie, Dumnezeul mieu, şi rămaş de soțiile mele şi mi să 
închiseră porţile ceriului şi mă dăsparţu de faţa ta, şi de acum 
nici o îndrăzneală nu mai am cătră tine, mântuitoriul mieu, să 
mă rog. Că n-am făcut nici un bine sufletului mieu, ci eu însumi 
i-am fost vrăjmaş şi l-am ucis şi l-am dăzlupit de faţa ta cea 
luminată, şi de la mine nu mai aşteaptă el de acum înainte nici 
o folosinţă, ci numai ce să nădăjduiaşte sufletului mieu spre 
mila ta cea mare, şi tu să-l milueşti, Hristosul mieu! Şi nu pentru 
fărdelegile nebunii mele, nici pentru negrijirea mea, căci n-am 
grijit de poruncile tale, ci am grijit şi am lucrat tot diavolului. 
Că din dăstul îmi era cât am lucrat diavolului să fiu lucrat şi ţie, 
că aş fi fost miluit de mila ta cea multă. lar eu nu m-am aflat să 
fiu făcut nici un lucru bun înaintea ta, ci căci am umplut tot 
voia diavolului, pentr-acsia fui lepădat şi rămas ruşinat de faţa 
ta, Dumnezeul mieu! Ci numai ce să nădăjduiaşte sufletul mieu 
pre mila ta, că tu singur eşti Dumnezeul cel milostiv şi 
mărturiseşti tuturor păcătoşilor, zicând: „Tot cel ce va veni cătră 
mine nu-l voi scoate afară“. Drept aceia şi eu, ticălosul, alergu 
cătră tine, Dumnezeul mieu, şi să nu-mi plăteşti după mulţimea 
păcatelor mele, ci după mulţimea milii tale, Dumnezeul mieu, 
să mă priimeşti în cămara ta cea luminată, care iaste în ceriuri, 
netrecătoare şi neschimbătoare, niciodată, în vecii vecilor, amin. 

Acum, trupule şi sufletul mieu, toată slava lumii aceştiia o 
am lăsat şi mărţele şi trufiia noastră o am părăsit şi să răsipiră 
de la noi ca un fum, când îl loveşte un vânt mare şi cu o ploae 
repede, de care noi nu ne temeam. lar acum, o, suflete, noi 
rămasem pentru nişte griji ca acâstea ruşinaţi şi batjocoriţi, că 
feciorii şi fetele tale nimic nu-ţi pot folosi, numai ci cerem acum 
milă de la Domnul nostru lisus Hristos şi ajutoriu de la preacurata 
a lui maică, zicând: Milostiveşte-te spre mine, Doamne, 
Dumnezeul mieu, milostiveşte-te spre mine, Neagoe, robul tău, 
şi nu după nebunele mele păcate, ci după mila ta cea multă în 
care mă nădăjduescu eu, bunul mieu şi Dumnezeul mieu. Că 
înfricoşată iaste judecata ta, Doamne, îngerilor a-ţi sta înainte, 
oamenilor a să aduna, cărţilor a să dăşchide, lucrurilor şi faptelor 
a să întreba, gândurilor a li să lua seama. Atuncea ce judecată 
va fi mie, celui ce sunt zămislit în păcate? Cine-mi va stinge 
văpaia focului? Cine-mi va lumina întunerecul, de nu mă vei 
milui tu, Hristosul mieu, cela ce eşti iubitoriu de oameni? Ci 
acum într-această vreme dă nevoe, eu la tine cazu, Hristosul 
mieu, să mă mulţumeşti pre mine, pre Neagoe, robul tău cel 
neharnic şi nebăgător în seamă. Că eu am spurcat trupul mieu 
şi am întinat zidirea ta şi m-am însărcinat cu lenea cea făr' de 
măsură, şi nici vreun bine sau vreo milostenie n-am făcut pentru 
numele tău cel sfânt. 

O, amar ţie ocaianice şi ticăloase Neagoe, căci ai lăcomit 
spre avuţie! Au doar n-ai auzit, nici ai înţeles cuvintele 
prorocului, care au zis: „Strânge şi nu ştie cui strânge?” Ci acum 
încă le cunoşti, şi le vezi că suntu adevărate, iar mai nainte tu 
n-ai vrut să faci milostenie din avuţiia ta săracilor şi iată că vor 
să o ia alţii şi să o răsipească, carii nu o au câştigat. lar de ai fi 
lucrat voei lui Dumnezeu, avuţiia ta o ai fi împărţit săracilor, 
după cuvântul domnului nostru lisus Hristos, care mărturiseşte 
în Sfânta Evanghelie zicând: „Cel ce-şi va ascunde avuţiia sa în 
pământ, veni-vor furii şi o vor fura şi moliile o vor mânca, iar 
cel ce o va trimite întru împărăţiia ceriului, fii-va jertvă vie şi 

nevinovată“. lar de ţi-e voia să ştii în ce chip ţi-i trimite avuţiia 
întru împărăţiia ceriului, tu ascultă pre fericitul loan cel cu rostul 
de aur zicând: „Îngroapă-ţi avuţiia ta în pântecile săracilor, celor 
ce sunt flămânzi şi setoşi, pre carii mărturiseşte Domnul nostru 
lisus Hristos, de zice că suntu fraţii lui”. Deacii, deaca vei 
îngropa avuţiia ta în pântecile săracilor, furii nu o vor fura, nici 
moliile nu o vor mânca, ci te vei afla pentru dânsa fiiu adevărat 
împărăției ceriului, unde iaste veseliia şi viaţa cea netrecătoare 
şi neschimbată în veci, amin. 
Sfârşitul Învăţăturilor lui loan Neagoe Voievod. 

CUVINT DE INVAŢATURĂ AL BUNULUI CREŞTIN 
DOMN NEAGOE VOIEVOD, DOMNUL UNGROVLAHII, 
CĂTRĂ 2 SLUGI CREDINCIOASE ALE SALE ŞI DRAGI, 
CARELE SE LEPĂDARĂ DE LUME 
ŞI SĂ DEDERĂ VIEŢII CĂLUGĂREŞTI 


Laud nevoinţa, fericesc pre cela ce iaste grăbitoriu întru 
bunătăţi. Bună cuvântare cu adevăratţie, suflete, şi sfințire, după 
cum zice apostolul: „Câţi să poartă de duhul lui Dumnezeu, 
aceia sunt fiii lui Dumnezeu” şi slujitorii Sfintei Troiţe. Deci şi 
voao să vă dea Dumnezeu tărie. 

Ţie, fătul mieu losafe, că eu, fătul mieu, aveam mult gând şi 
cuget bun spre tine, să te miluesc şi să te cinstesc, iar tu, fătul 
mieu, ai părăsit cinstea mea, şi mila, şi odihna. Dirept aceia, 
Domnul Dumnezeu să-ţi dea cinste întru împărăţiia ceriului şi 
odihnă cu cei ce au plăcut lui. 

lară tu, fătul mieu Varlaame, chieile domnii mele şi cămara 
mea era în mâinile tale; iară tu te lepădaşi de cheile mele şi 
cămara mea o ai năpustit. Dirept aceia, să mi-ţi deşchiză 
Domnul Dumnezeu cămara ceriului, şi să mi-ţi fie uşile deschise 
şi neoprite, unde sunt vămile cele înfricoşate în văzduh. 

Că se nu vă pae, feţii miei, că aţi făcut lucru mic, ce aţi 
făcut lucru foarte mare şi mult Domnului nostru, lui lisus Hristos, 
şi multă bucurie iaste acum în cer de fapta voastră. Dirept 
aceia, feţii miei, priveghiaţi şi vă rugaţi Domnului zioa şi 
noaptea, că aceasta iaste bucuriia Domnului nostru lisus Hristos 
şi a puterilor celor cereşti, iară diavulului şi slugilor lui rana 
cea mare. Ce mult să vă păziţi, feţii miei, de satana, şi de 
cursele lui, şi de spurcaţii lui îngeri, şi de ale lui scârnave 
cugete şi gânduri. Că această bucurie ce aţi făcut voi Domnului 
Hristos, mare necaz şi dosadă aţi făcut pângăritului aceluia 
duh — şi iaste meşter şi domirit spre răutatea fiirei şi neamului 
nostru cestui omenesc. Că, dentâiu făcu Dumnezeu pre om, 
adecă pre Adam, pre chipul său şi-i dede pricepere, şi-l puse 
să împărăţească şi să biruiască toate câte era făcute pre pământ 
şi paserile ceriului, şi-i dede poruncă şi învăţătură den gura 
sa, şi-i dede raiul în seama lui. lară duşmanul nostru, satana, 
să îmbracă în trup de şarpe, şi merse de şopti cu meşteşugu la 
urechia Evei, şi-i zise să mânce den pomul care poruncise 
Dumnezeu să nu mănânce, nici să să atingă de dânsul. Deci ia 
luo de mâncă şi dede şi lui Adam de mâncă, şi să înşălară, 
socotind că vor fi dumnezei — că aşa-i amăgise şi-i înşălară 
satana. Decii fură goniţi den raiu şi den dulceaţa şi din răpaosul 
lui. Ce încă şi aceasta de se o ştiţi şi să o socotiți, feţii miei: că 
Adam nu era născut den păcate, dupe cum suntem noi, ce era 
zidit de însuşi Dumnezeu, şi iată că-l înşălă sămănătoriul de 
păcate, adecă vrăjmaşul nostru, diiavolul. 

Dirept aceia, feţii miei cei dragi, socotiți aceasta şi vă păziţi 
în toată vr&me pentru mântuirea voastră, ca se nu vă întoarcă 
acel vrăjmaş dentr-acest lucru bun ce aţi început şi l-aţi pohtit, 
şi să mâniaţi pre stăpânul cel bun şi milostiv, Dumnezeu. Că 
sluga carea ştie voia şi pohta stăpânului său şi nu o va face, 
acela va fi mult căznit şi aruncat în temniţă, iar sluga carea nu 
ştie voia şi pohta stăpânului său, nu va fi bătut mult. lar diavolul 
totdeauna îndeamnă să facem păcate; ce se nu vă pae că veţi 
birui pre spurcatul acela cu tăriia voastră sau cu lucrul ce aţi 


279 


— Neagoe Basarab — 


făcut, ce numai cu ajutoriul Domnului lisus Hristos. 

Dirept aceia, feţii miei, să mi vă sculaţi noaptea, în vremea 
c6ia ce se odihnesc şi pasările ceriului şi peştii apelor, şi să mi 
vă rădicaţi mâinile spre cer, cu rugăciuni cătră milostivul Domn 
şi stăpân lisus Hristos şi cu lacrămi şi cu suspini să strigaţi, 
zicând: „O, Doamne, împărate atoţţiitoriule, noi suntem zidirea 
ta; ce nu lăsa pre noi, zidirea ta, să fim batjocora satanii!“ Şi, 
aşa, Domnul Hristos, fiind bun, nu va lăsa pre voi, zidirea sa, 
să fiţi de râsul satanii, ce vă va milui şi vă va îngrădi cu mila lui, 
şi veţi călca pre acel şarpe cumplit supt picioarele voastre. 

Şi, mai întâiu de toate, feţii miei, să aveţi între voi încuibată 
cu dragoste frica a lui Dumnezeu. Că frica a lui Dumnezeu 
iaste mumă tuturor bunătăţilor. Că den frica a lui Dumnezeu să 
naşte postul, iară den post curăţiia, iar den curăţie rugăciune, 
iară rugăciunea naşte smerenie, smerenia naşte dragostea, iar 
dragostea toată legea şi proorocie razămă. Cum iar mărturiseşte 
apostolul şi zice: „Măcar şi trupul de l-am da să-l arză, şi să 
n-avem dragoste, nici un folos nu ne va fi”. Deci lucrul acesta 
lucrează şi face cununi celora ce l-au dobândit, care sunt gătite 
de Domnul nostru lisus Hristos, să dea celor ce-l iubesc, cându 
va veni să judece zidirea sa, de la Adam, omul cel dentâiu, şi 
până astăzi, şi până în sfârşit. 

Dirept aceia, feţii miei, priveghiaţi şi vă păziţi, să nu cumva 
să fiţi lipsiţi de acele cununi, că voi sunteţi via Domnului Savaoth 
şi pomul cel bun, care-şi dă roada la vremea sa. Deci, feţii 
miei, privighiaţi ca, cându va veni Domnul viei, să afle pomul 
său cu rod şi înflorit şi cu poame. Deca-l va afla înflorit şi cu 
poame, lui îi va fi milă de dânsul şi-l va îngrădi şi-l va păzi de 
paserile cele rele şi zvăpăiate. lar de va afla pomul său făr'” de 
roadă şi neînflorit, el îl va uri şi va sparge şi gardul numaidecât, 
şi va slobozi la dânsul paserile cele rele şi cumplite, şi-l va tăia 
den pământ, şi-l va dăzrădăcina, şi-l va arunca în matca focului 
celui de veac. 

Pentr-aceia, feţii miei, mi vă păziţi, când va veni Domnul 
lisus Hristos, ca se nu vă afle ca pre pomul cel fără de rod, ca se 

nu vă năpustească în groaza şi în spaima îngerilor celor drăceşti 
şi să nu vă arunce afară, peste gardul viei, că pre acea viţă, şi în 
propastii, şi în foc, şi să nu lăcuiţi şi voi cu îngerii drăceşti cei 
groaznici. Ce se mi vă aflaţi ca viţa cea bună, cu rod bun şi 
înflorit, şi să fiţi îngrădiţi şi miluiţi. 

Şi să nu vă fie nădejdea numai pre post făr' de rugăciune, 
sau spre rugăciune făr' de post, sau pre post şi pre rugăciuni 
făr” de plecată smerenie, ce se fie acestea toate lipite şi 
împreunate. Căce că cununa, de ce se învrâstează cu de tot 
feliul de flori, deci iaste mai frumoase. 

Dirept aceia vă aduc aminte, feţii miei, să amestecați postul 
cu ruga, şi cu post, şi plecată smerenie, şi cu dragoste; iar 
Domnul nostru lisus Hristos va amesteca toate bunătăţile în 
cununile voastre. Că corabia carea o loveşte vântul în mijlocul 
mării, şi de-i va fi funea împletită numai într-o viţă, iar vântul o 
bate şi o clăteşte pân' rumpe funea, deaciia corabiia să îneacă 
afund şi să cufundă; iar corabia căriia îi iaste funea împletită în 
multe viţe, pre aceia, deaca o bate vântul, iar viţele să ajută 
una cu alta, şi nu o poate rumpe, ce o scoate den fund şi den 
adânc, şi nu-i iaste nimic. 

Dirept aceia vă zic, feţii miei, să mi vă îngrădiţi cu dragostea 
lui Dumnezeu şi mintea să mi vă fie sus cătră Dumnezeu. 

Că mintea iaste steagul trupului şi, pân” stă steagul la războiu, 
tot iaste războiul acela nebiruit şi nepierdut, iar deaca cade 
steagul, războiul iaste biruit, şi nu ştie unul pre altul cum piere. 
Aşijderea şi omul: pân” îi iaste mintea cătră Dumnezeu, el iaste 
ca oastea ceia ce-i stă steagul neclătit şi nu piere, iar omul ce 
nu-şi rădică mintea cătră Dumnezeu, el iaste ca oastea ceia ce-i 
cade steagul, şi-i iaste trupul aruncat în tunerecul cel împâclat 
şi în focul cel vecinic. 

Dirept aceia mi vă zic, feţii mei, să vă aflaţi de pururea cu 
minte şi să vă păziţi de înşălăciunea satanei, că lui îi iaste mare 
năcaz şi dosadă de acest lucru al vostru ce aţi făcut. Şi aşa, să 
ştiţi că cum să bat valurile mării, aşa să bate diavulul cu cugetele 
sale cele spurcate pentru voi. lar de va vedea că nu poate isprăvi 

nimic nici aşa, el va meşteşugi şi va îndemna, şi va rădica asupra 
voastră oamenii care va părea voaă că sunt mai buni între alţi 
oameni, preoţi şi călugări. Şi aşa, vă vor dosădi călugării şi vor 
vrea să vă slăbească postul şi ruga, şi vor zice: „Pentru ce faceţi 
mai mult decât noi?”, şi încă şi cu urâciune mai mult vă voruri, 
cât nu va putea ajunge la firea omenească. lar voi, feţii miei, să 
ştiţi că acelea arătări ale lor nu vor fi de la dânşii, ce vor fi 
vrajbe şi arătări dievoleşti. Sau, măcară de vor zice oamenii, 
sau va veni gând sau cuget la inima voastră, socotind pentru ce 
vă chinuiţi trupul vostru cu post, că „deaca va da Domnul zile 
şi viaţă, atuncea la îmbătrâneţe ne vom posti” — acelea vorbe 
şi acelea gânduri să nu le credeţi, că să ştiţi adevărat că sunt 
unile sfaturi ca acelea tot ale împiedecătoriului nostru, ale 
diavolului, că bătrânţele, cându vor veni, vor veni slăbiciune, 
şi cu slăbiciunea va veni şi moartea. Că Domnul caută de la tot 
omul după cât îi iaste puterea tării lui, iară mai mult nu cere. 

Aşijdirea şi voi, feţii miei, până puteţi, faceţi nevoinţă, iar 
când nu veţi putea, Dumnezeu ştie de acsia că nu puteţi, ce nu 
va cere de la voi mai mult, ce numai împotrivă — ca şi omul. 
Că omul pân! iaste tânăr şi poate, el se grijeşte şi strânge. Deci, 
la bătrânţe, de mai are putere a strânge, el mai strânge, iară 
deaca n-are, îi iaste destul ce au strâns la tinereţe. 

Dirept aceia, feţii miei, pân” sinteţi tineri, voi vă grijireţi şi 
strângeţi, ca de vă va ajunge oarecând bătrângţele şi veţi slăbi, 
iar Dumnezeu va şti de aceia că n-aveţi putere, ce veţi avea ce 
aţi strâns la tinereţe — însă nu altă strânsore, ce bunătăţi, 
sufleteşti şi o vor ajunge la bătrân€ţe, iar de vă va ajunge moartea 
în tinereţe, ce se zice nevoinţa spre Dumnezeu, fericiţi veţi fi. 
Aşa priveghiaţi, cu postul şi cu ruga şi cu smerenie, pentru că 
ruga şi postul şi smerenia iaste un lucru mare. 

lată că vă arăt, feţii miei, ruga şi postul şi smerenia cât iaste 
de mare şi de puternică. Că Moisi cu postul grăi cu Dumnezeu 
Savaoth în muntele Sinai, faţă făţis, ca cum ar grăi cineva cu o 
soţie a lui, şi trecu pren fundul mării ca pre uscat. Ilie proroc cu 
postul încuie ceriul de nu ploo trei ani şi şase luni, şi-l sui 

Dumnezeu cu căruţa de foc la ceriu. Pavel apostol cu ruga şi 
cu osteneala trupului să sui cu trupul pân” la al treilea cer şi 
acolo auzi graiure nespuse, de care nu iaste cu putere a grăi 
omul — însă zice că au auzit numai de o parte. 

Vedeţi, feţii miei, cât iaste de mare tăria postului şi a smereniei 
şi a rugăciunei? Aşa mi vă nevoiţi şi voi, să auziţi acele glasure, 
care au auzit şi Pavel apostol. Şi să nu vă despărțiți de dinsele, că 
vă va fi multă jale deaca vă veţi deslupi de dinsele şi veţi fi necăjiţi 
şi nemiluiţi. Şi încă să vă feriţi să nu cumva să auziţi glasul cela 
ce-l auziră cele cinci fete, care striga din afară, pre ginerile 
Domnul Hristos, de zicea: „Doamne, Doamne, deşchide-ne!”, 
iar el să vă răspunză, zicându: „Adevărat, nu vă ştiu!” 

Dirept aceia, feţii miei, vă păziţi de acel glas, să nu-l auză 
urechile voastre, că cela ce aude glasul acela, mult plânge şi 
să tânguiaşte foarte cu amar, şi nimea nu-i foloseşte. Şi iară, 
să mi vă fie mintea şi cugetul cătră Dumnezeu, în toată vremea, 
zioa şi noaptea, când va veni Fiul omenesc să judece zidirea 
sa de-nceputul lumiei, cum să vor arăta atuncea soțiile voastre, 
câia ce au fost obiditi şi scârbiţi în ceastă lume pentru direptate, 
şi cu câtă podoabă vor veni atuncea ceia ce au purtat pre 
duhul cel sfânt într-înşii pentru nevoinţa lor. Şi atuncea vor 
veni cetele cele de mucenici, carele şi-au vărsat sângele pentru 
Hristos, de-şi vor lua cununile cele împletite şi înfrâmseţate. 
Aşijderea şi direpţii, şi cei ce au lucrat pre voia lui Dumnezeu 
acestea vor dobândi. Şi va împărţi pre cei direpţi den cei 
păcătoşi, cum împarte păcurariul oile den capre, şi va pune 
pre cei direpţi de-a direapta, iară pre cei păcătoşi de-a stânga. 
Şi atuncea cu multă dulceaţă va grăi celor de-a direapta lui şi 
le va zice: „Veniţi cătră mine, toţi cei osteniţi şi însărcinaţi, să 
vă dau răpaos!“ Şi vor întra atuncea în bucuria Domnului lor, 
tot câte, câte: apostoli, proroci, mucenici şi gloatele de 
preapodobnici. Şi drepţii atuncea vor luoa cineşi roada sa ce 
au sămănat şi ce rău au pătimit şi au răbdat într-acest veac. 
Atuncea vor mânca roada osteninţilor lor şi va plăti Domnul 
tuturor după osteninţele lor. Atuncea să va umplea gura lor de 

bucurie şi inimile lor de veselie nespuse. Auziţi ce răspunsu va 
răspunde celor de-a stânga, că le va zice: „Duceţi-vă de la 
mine, blestemaţilor, unde iaste gătit diavolului şi îngerilor lui, 
pentru că n-aţi ascultat învăţăturile mele!” 

Decii mi vă zic, feţii miei, să nu cumva să rămâneţi de soțiile 
voastre, cum zice loan LLâtwvicinic: „Să alergăm feţii miei, să 
alergăm, pân iaste vremea de alergat, pentru că am rămas de 
soțiile noastre cele bune”. 

De acum să ne întoarcem iar la cuvântul cest mai de-îdărăt. 
Atunci să va strânge ceriul ca o trâmbă şi stelele vor cădea şi 
soarele va întuneca şi nu va da lumina sa. Atuncea să vor 
deşchide ceriurile şi îngerii vor alerga înaintea lui, strigând: 
„lată că vine ginerile!“ Şi atuncea să va cutremura tot pământul 
de faţa lui, ca apa mării. Şi atuncea va fi o turmă şi un păstor şi 
să vor bucura toţi drepţii, dempreună cu îngerii la un loc, în 
bucuria Domnului lor. Şi amar celor ce să vor lipsi de acea 
bucurie, că vor rămânea trişti şi ruşinaţi şi vor fi daţi în mâinile 
celor îngeri nemilostivi şi ale dracilor celor negri şi groaznici! 

Luaţi aminte, feţii miei, şi socotiți câtă obidă şi jale va fi 
atunci în inimile noastre şi dencătroo vor începe a ne bate mai 
nainte şi a ne lovi preste obraz, încă a ne zmulge şi părul! Şi 
câte lacrămi vor cură atuncea den ochii noştri! Socotiţi suspinile, 
de ce moarte vom povesti, sau de ce nevoe! Căci că, de va 
omul să facă milostenie, iar vrăjmaşul nostru, diavolul, totdeuna 
împiedecă ca se nu miluiască, şi-i sunt urâte toate bunătăţile şi 
lucrurile lui Dumnezeu. Dirept aceia, feţii miei, în toată vremea 
să vă aduceţi aminte de acel dor şi pohtă, ce fu zis mai sus, şi 
de tânguirile şi obida cea mare. Ce mai bine să vă obidiţi şi vă 
rugaţi şi se suspinaţi aici. lar întru împărăţiia ceriului voi să mi 
vă mângâiaţi şi să mi vă veseliţi, şi să mi vă postiţi aici. lar 
Domnul nostru lisus Hristos să mi vă sature denpreună cu 
cuvioşii săi, că toate nevoinţele şi îndreptările, feţii miei, sunt 
aici. Ce târguiţi până stă târgul, de nu se sparge, faceţi 
neguţătoriile ce se zice, până iaste sufletul în trup. lară deaca 

să va sparge târgul, adecă deaca să va deslupi sufletul den 
trup, decii nice o îndreptare nu se mai poate isprăvi. 

Aşijdirea şi voi, feţii miei, în loc de râs şi de bucurie, pân'avem 
vreme, adaogeţi plângerea şi întristăciunea, ca nu cumva, apoi 
să plângeţi în temniţele iadului şi să nu folosiţi nimic. 

Şi încă vă mai rog şi vă învăţ, dragii miei fii şi coconii 
miei, carii v-am născut pren duhul sfânt, să nu cumva să vă 
slăbească oamenii, că vor zice că de bucate şi de osteneală 
dreaptă nu iaste păcat, că toate lucrurile satanei satanei să 
ijdărăsc den bucate şi den băuturi, adecă den lăcomie. Că şi 
Adam nu greşi într-alt chip, nici pentru altceva, ce numai pentru 
lăcomia şi pentru neascultarea-însă pohti mai vârtos a fi 
Dumnezeu, şi aşa să înşelă. Drept aceia fu gonit den hrana 
raiului. 

Deci, feţii miei, trupul omului iaste ca focul, iar mâncarea 
cea peste măsură iaste ca lemnele, ce cât bagi lemne în foc, 
atâta se aţâţă şi să aprinde focul mai mare şi arde — cum zice 
unul din sfinţii cei mai mari; iar de bagi lemne puţine, şi focul 
arde mai încet. Într-acelaşi chip iaste şi trupul omului: când 
mănâncă mult fără măsură, el să încinde ca şi focul. Dirept 
aceia, mi vă nevoiţi cu postul şi cu rugăciunea, să vă smaeriţi 
trupul. Că toate bunătăţile de la post izvorăsc. lar Domnul nostru 
Hristos nimic nu iubeşte ca trupul omului, ca şi cum iubeşte 
stupul albinele în fagurii săi cei cu miare. lar şi stupul, măcară 
deşi iubeşte şi pohteşte pre albini în fagurii săi, iară ele, deca 
fug de fum, năpustescu fagurii şi fug, şi-i lasă pustii. Aşijdirea 
şi duhul sfânt fuge de cugetele cele spurcate. 

După aceia, feţii miei, de va vrea Dumnezeu să mă 
împreune cu voi, câte voiu şti, noi vom vorbi şi mi-o voiu învăţa, 
iară nu den mintea mea, ce den învăţătura Domnului 
Dumnezeului lisus Hristos. Însă, feii miei, losafe şi Varlaame, 
tot să mi vă aduceţi aminte şi de mine, nechibzuitul şi 
lenevosul, că, cu adevărat, eu sunt viţa cea rea, carea nu face 

rod, şi oaia cea rătăcită şi pierdută în propastie şi în surpăturile 
cele adânci, şi dăspărţit den turma Domnului nostru lisus Hristos, 
şi sunt încungiurat de fierăle cele rele, şi zvăpăiose, şi mâniose, 
şi cu dinţii ascuţiţi, şi slobozesc den ochi scântei ca fulgerul. 
Dirept aceia, feţii miei, mi vă rog să pomeniţi şi pre mine 
în sfânta voastră rugăciune şi nu uitareţi pre mine, cela ce sunt 
oaia cea rătăcită şi tatăl vostru, ca se priimească şi pre mine, 
păcătosul, Domnului nostru lisus Hristos, pentru rugăciunea 
voastră cătră turma sa. Însă nu ca pre îngăduitorii săi, nici ca 
pre voi, feţii miei, ce ca pre unul den argaţii cei mai proşti. 
lară de mi se va întâmpla moarte mai naintea voastră, voi să- 
mi fiţi iertaţi, şi voi, dragii miei, încă să mă iertaţi, ca, pentru 
voi, să dobândesc milă şi odihnă în zioa judecății, cu ruga 
preacuratei fecioară şi a noastră stăpână Mariia şi cu ajutoriul 
sfinţilor, câţi au slujit Domnului bine den veci. Amin. 


ALTĂ ÎNVĂȚĂTURĂ, ASEMENE CEŞTIIALALTE 


Cu adevărat, ale rădăcinii cei bune, bune sunt şi odraslele, 
şi din curtea cea sfântă şi fii sfinţi vor ieşi, şi de nu va fi cetatea 
împăratului sfântă, nici fii nu vor ieşi sfinţi. Ce, cela ce iaste 
de dar, dar să i să dea; cela ce iaste de mertic, mertic să i se 
dea; cela ce iaste de cinste, cinste să i se dea; cela ce iaste de 
miluit, să-l miluieşti; şi cine iaste de a-i fi ieftin, ieftin să-i fie. 
Ce tu, fiind luminat, şi fiii tăi sunt luminaţi; tu fiindu iubitoriu 
de Hristos, şi fiii tăi vor fi iubitori de Hristos. 

Preaiubitul mieu loasafe, tu ai fost lumina ochilor miei şi 
lumânarea cea prea luminată a inimii mele. O învăţătură oarece 
mi-ţi scrisesem să te înveţi de la mine; ce Domnul nostru lisus 
Hristos să mi te priimească şi să mi te înveţe, cu ugodnicii săi, 
întru împărăţiia ceriului. Deci această învăţătură acum eu n-am 
cum o trimite, ci o voi trimite unde-ţi va zăcea trupul. 

Şi iar voi, sfinţi părinţi, carii vă veţi afla a lăcui la acel loc, 
una, pentru voia Domnului nostru, lui lisus Hristos, alta, pentru 

voia voastră, am grijă a milui acolea şi a întări, ca să nu zacă 
acel trup sângur. Şi oare ce va trebui la acel loc, măcar odăjdii, 
măcar bucate, măcar fieştece, eu am a mă osteni ca se aibă 
acel loc de toate den destul!. 


1 . = = A <a = 4 . . 
Evident că această „învăţătură” este în realitate o scrisoare — act de 


cancelarie (cu preambulul caracteristic) care se adresează călugărilor mănăstirii 
în care murise losaf. 

GLOSAR! 


A 
adinsu ei-şi — între el. 
amalic (patimile amalicului) — 
lăcomie. 
aorea — uneori, câteodată. 
apesti v. pesti. 
armaş — mic dregator a carui 
atribuţie era de a aduce la în- 
deplinire execuțiile capitale. 
aspida — un fel de vipera, napârca. 
aţapoc — aşchie, ţeapă. 


B 
basnă — poveste mincinoasă. 
bdenie — denie, slujbă religioasă 
de seara său de noapte. 
blăm — imper., să mergem. 
bozi, pl. — idoli. 
bun slăvitor — pravoslavnic, or- 
todox. 


Cc 
capişte — templu păgân. 
chiuotul legii — lada în care se 
aflau tablele legii (în Biblie). 
cislă — număr. 
cortul legii — cortul ce adăpostea 
tablele legii şi alte obiecte sfinte 
(în Biblie). 
coruna — coroană. 


" Alcatuit de G. Mihăilă. 


costanda — denumirea munte= 
neasca a monedei de argint de 
trei groşi numită troiac (aceeasi 
moneda se numea în Moldova 
potronic). 

coştei — castel. 

crăvi (a se) — a se hrăni, a se întări. 

creştere (în text: pl. Creșştiri) — 
plantă. 


D 
diadimă — diademă, coroană îm- 
podobită. 
dosadă — chin, întristare. 
dosădire — supărare. 
dosadit — supărat, necăjit. 


E 
efud — vesmânt liturgic la vechii 
evrei, preluat şi în ritualul creştin. 


G 
gherdan — colan împodobit. 
ginghireasă — probabil un cuvânt 
corupt în loc de giupâneasă, 
jupâneasă (cucoană, femeie); 
pasajul respectiv din Biblie (1 Re- 
gi 18,6) are femeile. 
giudea, pl. giudele — suliță, lance. 
gâlceavă — sfadă, întrebare 
gârtan — gâtlej. 

glava — capitol. 
gomot — zgomot. 
gripsor — sgripsor, vultur imperial. 


H 
hadâm — eunuc. 
harap — negru. 
hrăbor — curajos, viteaz. 
hrisolatac (forma redata gresit, în 
loc de hrisolatru) — închinător 
aurului. 


| 

i proci, i procee (slavonism) — şi 

celelalte. 
idolatru — închinator la idoli. 
izbândă — razbunare. 
izbândi (a) — a se razbuna. 
izjdărâre — zamislire, izvor. 
izvrătire — întoarcere, abatere. 


| 
împrejurean — vecin. 
împresura (a) — a înâbusi. 
împuta — a dojeni, a mustra. 
împutâciune — dojană, mustrare. 
înceta (a se) — a intra în ceată, a 
se alătura unei cete. 
îndărăcna (a se) — a se îndărătnici. 
îngreca (a) — a zamisli, a deveni 
grea. 
întortare — întoarcere, abatere. 
întunerec — zece mii, mulţime mare. 


) 
jitnița — hambar (de grâu). 


] 
lavră — mănăstire mare. 
lăcricioară — lădiţă. 


Lestvicinicul, loan — loan Scărarul, 
loan Climax. 


M 

mangâr — cea mai mica monedă 

de aramă (turcească). 
mertic — porţie de hrană. 
miloserdie — milă, îndurare. 
mişălie — lepră. 
mârşăvire — ticaloşie, decădere. 
mâscoi — catâr. 
moştean — moştenitor. 
mozavirie — defăimare. 
muncitoriu — călău, chinuitor, tiran. 


N 
nastavnic — conducator (al unei 
mănăstiri), egumen. 
năpusti (a) — a părăsi. 
nemeri (a) — a găsi, a afla. 


O 
oblăduință — cârma, stăpânire. 
obrezanie — tăiere împrejur, cir- 
cumciziune. 
ocaianic — blestemat. 
ocăinicie — nenorocire. 
oceaianie — deznădejde. 
ocoli (a) — a asedia (de jur îm- 
prejur). 


P 

panaghie — prescură sfinţită. 
pasă — imper., du-te. 
pesti (a) — a zabovi, a întârzia. 
plehupă — capac, acoperământ. 
pocaianie — pocăire, pocăință. 
pohvală — laudă, fală. 
ponciş (în) — pieziş, împotriva. 
poprişte — milă, stadiu (măsură de 

distanţă). 

posadnică — ţiitoare, concubina. 

poslușanie — ascultare. 

posluşnic — călugăr (subordonat 
stareţului). 

Predteciu, loan — loan Prodromul, 
Inaintemergatorul (loan Bote- 
zătorul). 

prestevi (a se) — a răposa, a muri. 

pricestui (a se) — a se împărtăşi. 

prost — simplu. 


R 
raft — ham (la cal). 
ranţ — fald (la veşmânt). 
răveni (a se) — a se umezi. 
rucodelie — lucru de mâna. 


Ss 
sad — gradină. 
scăpăta (a se) — a pierde (un bun), 
a fi lipsit. 


scopot — melodie, cântec. 

sealbed, salbed — pl. masc. 

selbezi, fem. selbede — vested, 
palid. 

siclu, pl. sicle— monedă (la vechii 
evrei) cântărind patru drahme 
antice. 

soţ — însoțitor, tovarăş. 

soţie — soţ, însoțitor. 

spăsenie — izbăvire, mântuire. 

spăsi (a se), — a se izbăvi. 

sprijini (a) — (impropriu aici) a 
strânge. 

steag — seminţie, neam (în Biblie). 

stâlpare — ramură verde. 


surguci — mănunchi de pene 
împodobit cu pietre scumpe, 
egretă. 


şugubină — amendă pentru răs- 
cumpararea unei nelegiuiri său 
crime. 


T 
tagă — tăgăduială; a prinde —— 
a tăgădui, a contesta. 
talant — moneda de aur sau de 


argint. 
târpi (a]— a îndura, a răbda, a suferi. 
târşină — împletitură din păr de 
capră. 


troiță — treime. 


U 
ucide (a) — a bate rău, a stâlci. 
usârdie, userdie — osârdie, sâr- 
guinţă. 


V 
vlastelin, pl. vlasteli (în termi- 
nologia feudală din Ţara Româ- 
nească) — mare boier. 


Z 
zatocenie — exil. 
zăblău, pl. zăhlae — ţol, pătură. 
zăveasa bisericii 
catapeteasmă, perdeaua ce se 
coboară în timpul slujbei spre a 
acoperi vederea spre altar. 
zemnic — bordei. 
zlătar — aurar. 
zlobiv — rău, răutăcios. 

REFERINŢE ISTORICO-LITERARE 


Cea dintăi lucrare care ni aparţine în ce priveşte inspiraţia sunt 
Învățăturile lui Neagoe Basarab către fiul său Teodosie. [...] ...Un întreg 
capitol din Învăţături cuprinde sfaturile asupra felului cum trebuie să 
se poarte domnul în toate împrejurările; cum să stea domnul la masă, 
cum să vorbească el cu boierii, cum să primească soliile străine, ce 
atitudine să aibă faţă de turci, cum să meargă la război, cum să se 
poarte în pribegie, care a avut pe vremea aceea un anume caracter. Este 
un suflu războinic admirabil în această parte a operei discutate. 

Este evident, o epocă în care turcii veneau altfel decât în vremea lui 
Matei Basarab. Aceasta nu-şi ascundea bogăţiile: el trăia când sultanul se 
bătea în Mesopotamia şi țara era cu desăvârşire scutită de astfel de 
întâmplări; aici este momentul din secolul al XVI-lea când se crezuse cu 
putinţă ca un Basarab lepădat de lege, un Mohamed-beg, să ajungă în 
scaunul lui Vlad Ţepeş; este oglindirea unei întregi epoce războinice pe care 
nu putea să o cunoască acolo, în pacea mănăstirii, călugărul din secolul al 
XVII-lea, care nu avuse unde auzi sunete de trâmbiţă şi glasuri de asalt. 

Pe alocuri pare că vezi toată purtarea lui Mihai Viteazul la 
Călugăreni. i, arătând că domnul trebuie să steie totdeauna pe un anume 
loc în luptă, lângă steaguri, scriitorul îl îndeamnă încă o dată să nu 
părăsească țara: „din țara voastră să nu ieşiţi, ci să şedeţi cu boierii 
voştri“, adecă tocmai ceea ce a făcut Ştefan cel Mare la 1476, ceea ce a 
făcut Petru Rareş la 1538, când s-au băgat cu toţii în adâncul Carpaţilor. 
Şi, la urmă, în acest pasagiu privitor la război, se spune: „măcar de ţi s-ar 
întâmpla şi moarte, iar numele tău va rămânea pe urmă în cinste“. 

Toată cartea aceasta ar trebui desfăcută şi răspândită, căci este o 
adevărată carte de învăţătură pentru vitejie. Înainte de toate să avem 
simțul realităţilor şi simţul realităţilor ni spune că aceste „învățături“ 
sunt un produs al spiritului militar de la începutul secolului al XVI-lea. 

Dar Neagoe a putut foarte bine să scrie acestea. Ce înseamnă să 
„scrii“ pe vremea aceea? Însemna să lucrezi în colaboraţie cu un altul. 

Împăratul Constantin Porfirogenetul a „scris“ cutare carte cu privire la 
administraţia Imperiului bizantin? Desigur nu a scris-o cu mâna lui: a 
avut înaintea lui izvoare şi a fost cineva care a redactat supt auspiciile 
lui. Şi Neagoe a avut desigur un astfel de ajutor, dar sunt fără îndoială 
şi părți dictate de dânsul. De altfel ştiri că astfel de dictări se puteau face 
la noi în acea vreme le avem şi prin scrisorile lui Petru Șchiopul — 
foarte interesante. Ar fi de cel mai mare interes ca un om familiarizat 
cu sintaxa latină să facă un studiu asupra acestor scrisori ale lui, un 
studiu de sintaxă românească aşa cum se poate gâci supt cuvintele scrise 
în latineşte. Vestitele scrisori ale lui Mihai Viteazul scrise în latineşte au 
fost şi ele dictate. Şi, dacă s-a scris în sensul arătat la 1600, de ce nu s- 
ar fi putut scrie pe la 1520 de Neagoe Basarab? 

Sensul cuvântului „autor“ este cu totul altul pentru aceea vreme şi 
cu totul altul pentru timpul nostru. Nu trebuie să ne luăm după sensul 
foarte precis, foarte conştient şi integru al nostru, pentru o epocă de 
aceasta, instinctivă, în care orişice găseai bun într-o operă veche rețineai 
pentru a face o operă nouă. 

Dar să ne mai gândim la un lucru: Neagoe Basarab este însurat cu 
o principesă sârboaică, având ambiţii bizantine, crescută în tradiţia 
literară a Bizanțului şi, precum o dovedeşte Biserica Episcopală din Arges, 
şi în tradiţia artistică a Bizanțului. S-a vâzut că Elena — Ecaterina din 
Moldova, soţia lui Petru Rareş, a provocat opera lui Macarie, din care a 
ieşit pe urmă opera cealaltă, imitată după Manase. Atuncea de ce Despina 
Miliţa, de la Bucureşti, nu ar fi îndemnat la acelaşi lucru la care a 
îndemnat Elena—Ecaterina de la Suceava? Dar însuşi numele acesta de 
Teodosie înseamnă o ambiţie. Căci Teodosie nu e după Teodosie cel Mare, 
ci după Teodosie al II-lea, împăratul Bizantin foarte bine cunoscut din 
secolul al V-lea. A numi pe cineva Teodosie, indiferent dacă numele venise 
de la tată sau venise de la mamă, arată o altă concepţie a domniei: 
concepția care se vede din atmosfera literară a timpului, o mare mândrie 
imperială. Dacă ar fi fost vorba, numit cu nume de țară, al unui biet 
domn fără legături cu tradiţia împărătească bizantină, ar fi altfel; dar 
este vora de Neagoe şi nu se poate admite pentru dânsul o lipsă de 
intenţie în numirea fiului Teodosie. 

Şi adaug: călugărul ar fi trebuit să fie, pe lângă toate, şi foarte bine 
informat în ce priveşte familia lui Neagoe, să ştie care ar fi fost fiii lui, 
morţi înainte de momentul când s-a alcătuit cartea şi despre care vorbeşte 
atât de duios. El ar fi trebuit să ştie cine era mama lui, şi ea plânsă în 
aceste frumoase rânduri de jălanie. Locul acesta, s-ar zice, putea să-l ştie 
un călugăr de la Argeş. Dar în cazul acesta călugării ar fi spus ceva în 

legătură cu biserica aceea de care atârnă el, şi asupra acestui aşezământ, 
artistic şi religios, care venea de la Neagoe, nu este nici un cuvânt. 

Iată, sunt plângeri, aşa-numite „threne”, de acestea în literatura 
Bizantină, dar, întru cât pot judeca eu, psihologiceşte, nu filologic, mi se 
pare că greu s-ar putea nemeri o notă aşa de sinceră, de cineva care ar 
fabrica, pe numele lui, sau pe numele altuia, o operă literară, ca în 
cuvintele cu privire la Petru, fiul lui Neagoe, mort în cea mai fragedă 
copilărie. 

Iar, dacă este vorba de o ultimă dovadă, formală, atunci dovada este 
următoarea: între cărțile lăsate de Petru Şchiopul, când a murit la Tirol, 
la Bozen-Bolzano, şi care au întrat în colecția arhiducelui Ferdinand, se 
află şi învăţăturile către domn în privinţa felului cum trebuie să se poarte 
cu boierii la masă. Acestea sunt însă un capitol al Învăţăturilor lui 
Neagoe. Prin urmare la 1594, când a murit Petru-Vodă, exista forma 
slavonă a Învăţăturilor, Petru-Vodă avea un fiu, faţă de care simţea tot 
atâta duioşie ca şi Neagoe pentru Teodosie, şi acel fiu era menit ca şi 
Teodosie să se stângă în floarea vrâstei între străini — Teodosie a murit 
la Constantinopol, iar Ştefan, frumosul fiu de domn cu părul bălan 
revărsat pe umeri; la Innsbruck — cu aceleaşi preocupaţii. El a strâns 
deci cu atâta grijă capitolul acesta care servea pentru învăţătura în 
străinătate de un călugăr, care a ajuns în urmă mitropolit, şi printre 
hârtiile lui Petru Şchiopul s-a găsit o foaie în care se cuprinde o lecţie de 
cronologie pentru coconul domnesc: anii pe cari trebuia să-i înveţe el pe 
de rost. Şi prin urmare capitolul acela făcea şi el parte, ca şi foaia care 
din fericire ni s-a păstrat, din cărţile de şcoală ale copilaşului domnesc. 

Mi se pare că este greu să se aducă o argumentaţie mai deplină 
decât aceasta. Aş putea să mai trimet la cutare scrisoare a lui Stan 
Jianu, tipărită de mine în Studii şi documente, VIII, în care se poate 
vedea, pe la 1790, aceeaşi dragoste a unui părinte faţă de copilul la care 
ține ca la ochii din cap şi aceeaşi durere părintească. 


Nicolae IORGA, III. Căutarea subiectelor proprii, în Istoria literaturii 
româneşti. Introducere sintetică, Editura Litera, Chişinău, 1997, 
p. 63—69. 


Cel mai de seamă monument al cugetării şi simţirii româneşti în 
limba slavă îl formează însă Învățăturile lui Neagoe către fiul său 
Teodosie. Acest preţios monument este legat de numele domnului care a 
ridicat minunata mănăstire de la Curtea de Argeş şi mitropolia din 
Târgovişte şi care a fost protectorul călugărului sârb Macarie, patronând 
imprimarea primelor cărţi de slujbă bisericească pe pământ românesc. 

Un adevărat voievod al culturii româneşti şi un mare sprijinitor, prin 
darurile trimise, al creştinătăţii din întreg Răsăritul ortodox, oprimat 
sub apăsarea păgână, „ctitor mare a toată Sfetagora”, cum îl numeşte 
Gavril, protul Muntelui Athos. Învățăturile lui Neagoe au fost utilizate 
şi de N. Bălcescu în studiul său despre Puterea armată şi arta militară 
la români, apărut în 1844 în revista „Propăşirea“ de la Iaşi, şi fuseseră 
pulicate pentru întâiaşi dată cu un an mai înainte, în tipografia colegiului 
Sf. Sava. La epoca apariţiei, şi multă vreme mai târziu, se credea că 
aceste învățături au fost scrise de evlaviosul domn al Munteniei în limba 
țării. În 1894 învățatul rus Lavrov, descoperind însă în Biblioteca 
Naţională din Sofia o redacţiune slavonească a Învăţăturilor, a închis 
discuţia, deoarece, în urma acestei descoperiri, toți istorici noştrii literari 
sunt astăzi de acord că Învățăturile au fost redactate în limba slavonă. 


N. CARTOJAN, Învățăturile lui Neagoe Basarab către fiul său 
Theodosie, în Istoria literaturii române vechi, vol. 1, 1940. 


[...] Învățăturile reprezintă, prin autorul şi conţinutul lor, o operă 
indiscutabil românească: întâia mare carte a culturii româneşti. Aceasta 
nu înseamnă, fireşte, că opera e în întregime originală. Se ştie bine că 
autorii râvneau pe vremea aceea mai puţin la originalitate, cât la adevăr 
impersonal; iar cu atât mai puţin un domnitor se va strădui să dea totul 
numai de la el. Pe urmă, Învățăturile lui Neagoe conţin precepte mo- 
rale, religioase, sau sfaturi general omeneşti, care erau cu atât mai utile 
cu cât erau mai verificate, sau spuse mai cu autoritate. Deci nu e de 
mirare dacă vor figura în lucrare multe citate din Biblie, alături de 
pasaje din Omiliile Sf Ioan Crsostomul, din Vieţile Sfinţilor, din 
Legendele populare, sau din tratatele unor autori nu întotdeauna citați. 
Dar Neagoe vorbeşte fiului său nu numai despre puterea lui Dumnezeu 
şi slăbiciunea omului, despre împărații cei răi, pedepsiţi de Dumnezeu, 
şi despre obligaţia domnitorului de a asculta marele comandamente 
religioase şi morale —, ci şi despre lucruri mai personale, cum ar fi 
înmormântarea maicei sale, doamna Neaga, dându-i alteori sfaturi cum 
să cinstească, domn fiind, pe boieri şi pe slugi, cum să primească pe soli, 
cum să poarte războaie, cum să judece, cum să domnească. E greu de 
spus că locurile acestea din urmă nu sunt originale. 

Este însă un fapt că până la urmă totul se scaldă în perspectiva 
eternității. E o problemă cum acelaşi Neagoe, care făptuieşte orgolios, 
după modelul slăvit al împăraţilor bizantini, se miră împreună cu 
proorocul: „Ce este omul, Doamne, de-ai făcut pentru el atâta mărire“; 
e o problemă cum o conştiinţă care refuză religios lumea, se împacă 

practic cu ea; — dar problema e a noastră, nu e a lui Neagoe. El nu 
simte conflictul, şi totul sfârşeşte la el pe dimensiunea eternității. Din 
orice regiune a lumescului, de pe orice plan al istoriei omeneşti, Neagoe 
îndreaptă gândurile fiului său către cele veşnice. „Mulţi împărați au 
împărățit şi vieţuit pe această lume, iar împărăţia cerească puţini au 
dobândit-o“. De aceea fiul său Teodosie trebuie să se gândească mai ales 
la treptele care-l pot urca spre contemplaţie. Şi într-un pasaj, care poate 
fi dintr-un tratat ascetic, dar care exprimă, revelator ca un poem, 
sensibilitatea în acelaşi timp religioasă şi filosofică a unui cuget românesc 
din veacul al XVI-lea, Neagoe arată fiului său care sunt treptele 
desăvârşirii: „Că, mai întăi de toate este tăcerea, iar tăcerea face oprire, 
oprirea face umilinţă, şi plângere, iar plângerea face frică, şi frica face 
smerenie, smerenia face socoteală de cele ce vor să fie, iar acea socoteală 
face dragoste, şi dragostea face sufletele să vorbească cu îngerii. Atuncea 
va pricepe omul că nu este dreptate de Dumnezeu“. [...] 

Pe planul eternității, unde sfârşeşte conştiinţa lui Neagoe, după ce a 
călătorit printre singurătăţi şi spaime, nu poate fi vorba nici de 
cunoaştere, nici de efort etic, pentru că nu e în joc spiritul pur şi simplu. 
Nici un moment Neagoe Basarab nu va sfătui pe fiul său să se închine 
efortului de luminare proprie, după cum nu-l va îndemna nici să 
făptuiască potrivit cu norme omeneşti. Contactul e între om şi Dumnezeu, 
nu între om şi propria sa conştiinţă legislatoare. 

Ită deci ce înseamnă perspectiva eternității, pentru care optează 
spiritualitatea românească din veacul al XVI-lea. Conflictul de fapt dintre 
planul etern şi cel istoric este soluţionat direct, prin renunțarea la spirit, 
sau prin ocolirea spiritului cu tot ce implică el: cunoaştere, acţiune, afirmare 
omenească. Omul nu se afirmă aici; el este pus să mărturisească, doar. 


Constantin NOICA, Ce e etern şi ce e istoric în cultura românească, 
în vol. Pagini despre sufletul românesc, B., 1943, p. 13—14. 


Pentru literatura românească veche, negreşit că Învățăturile lui 
Neagoe constituie cea dintăi operă de compoziţie şi inspiraţie poetic 
laică. Originalitatea ei e mai pronunţată decât aceea a cronicarilor în 
slavoneşte, care se mulțumesc să nareze faptele istorice. Scrisoarea 
aceasta înseamnă, decii, un fapt de cultură din cele mai de seamă. Cu 
această lucrare suntem departe de simplele copii şi tipărituri slavone şi 
de probabile traduceri româneşti ale vremii. Avem de a face cu o primă 
scriere originală masivă închegată din gândurile şi simţire românească. 
Faptul acesta ar fi trebuit să primeze în ochii istoricilor literari, fiindcă 
opera îşi păstrează însuşirea enunțată chiar dacă s-ar plasa în secolul 

XVII, cum cred unii învățați. Nu se poate găsi uşor în această vreme o 
operă care să o egaleze din punctul de vedere al compoziţiei şi stilului. 

Traducerea în limba română, efectuată, după câte se vădeşte, în 
secolul XVII, aparţine unui cărturar de talent şi este una din cele mai 
reuşite ca limbă literară. Traducătorul are un deosebit simţ al limbii. 
Foloseşte un grai viu care îşi menţine prospeţimea şi căldura, şi topeşte 
într-o frază de rezonantă românească forme personale sau termeni 
adoptați din textul slav. Nimic nu dă impresia unei limbi cărturăreşti 
artificiale. 


xx 


În Învățăturile lui Neagoe Basarab atenţia se îndreaptă liric către 
zbuciumul fiinţei omeneşti, care are idealuri pământeşti şi sociale, şi 
către educarea omului pentru viaţa în societate şi în stat, iar în 
istoriografia moldoveană din vremea lui Ştefan cel Mare, către imaginea 
națională a istoriei, într-o vreme de dominare a religiozităţii şi 
cosmopolitismului cronografelor bizantine şi slave. 

Se pune întrebarea: de unde vine această închipuire spre un umanism 
local, în paralelă cu umanismul occidental în limba latină? Se poate 
spune că s-a trecut uşor peste substratul local de tip popular care a 
generat acest umanism. Umanismul occidental a luat naştere prin 
descoperirea antichităţii clasice şi s-a manifestat pe scară mare în limba 
latină (ântr-o anumită tentă livrescă). Umanismul din sud-estul Europei, 
inclusiv din ţările româneşti, şi-a tras seva, în primul rând, din cultura 
populară, cu fondul ei străvechi, superficial atins în mase de ideile 
bisericeşti, în al doilea rând, din acţiunile unor așa-zise „erezii“, în 
realitate curente democratice, accesibile şi valabile în masele populare 
largi, precum bogomilismul, a cărui extindere şi persistenţă nu mai poate 
fi astăzi negată, în urma celor mai noi studii. [...] 

Aşadar, Occidentul a descoperit cărțile şi spiritualitatea greco-latină, 
sud-estul Europei a descoperit direct valorile umane în cultura vie a 
maselor populare. De aci două umanisme (nimeni până acum nu a 
vorbit de un umanism sud-est european sui-generis în această epocă), 
care, deşi amândouă cultivă şi preţuiesc omul, idealurile, năzuinţele 
sociale, sentimentele lui, realitățile vieţii, au totuşi tentă deosebită. Şi, 
dacă ţinem seama de alte forme de cultură, precum arhitectura şi pictura, 
cu linii în bună măsură în spirit şi concepţie populare, atunci această 
diferenţă devine şi mai evidentă. 

De aceea nu este nevoie ca activitatea lui Neagoe Basarab să fie 
etichetată cu firme de curente occidentale, iar personalitatea lui 
asămănată cu personalităţi occidentale, pentru că Neagoe Basarab nu 

este nici Niccolo Machiavelli cu al său Il principe (1531), nici Montaigne, 
ci este Neagoe Basarab (după cum Ştefan cel Mare nu este vreun 
condoiter sau conchistador, ci este Ştefan cel Mare), expresie deci a 
unui autohtonism, care face cinste prin originalitatea culturii româneşti 
şi îmbogăţeşte în acelaşi timp prin noutate de spirit şi creație, patrimoniul 
culturii şi literaturii europene. Încât şi el ar fi putut să spună, ca şi 
Horaţiu, dacă ştia ce-i va aduce vremea: non omnis moriar. 


Ion C. CHIŢIMIA, O nouă semnificaţie a culturii din epoca lui 
Neagoe Basarab, comunicare tipărită în Neagoe Basarab, volum 
omagial publicat de Societatea culturală „Neagoe Basarab“ din 
Curtea de Argeş, B., Editura Minerva, 1972, p. 124—129. 


[...] O lucrare de valoarea şi proporţiile Învăţăturilor nu putea să se 
ivească decât în perioada de înflorire a culturii în limba slavonă la noi, 
la începutul secolului al XVI-lea, şi nu putea să fie concepută decât de un 
strălucit reprezentant al acestei culturi în Ţara Românească cum a fost 
voievodul Neagoe Basarab. [...] 

Învățăturile alcătuiesc în totalitatea lor un manual de educaţie 
morală şi politică menit a servi unui viitor domn. [...] 

Cu toate că împrumută pasaje întregi din scrierile pe care le foloseşte, 
nu se poate tăgădui lui Neagoe îndemânarea elocvenţei, cadența de mare 
vibraţie retorică, mai ales când vorbeşte (după Ion Zlatoust) despre 
fragilitatea vieţii, întreruptă de moarte [...] 

Patetică este plângerea fiului Petru, cea mai mişcătoare pagină ele- 
giacă din literatura română în limba slavonă [...] 

Alexandru PIRU, Învățăturile lui Neagoe Basarab, în Istoria 
literaturii române, vol. 1, B., Editura Academiei, 1964, p. 278—283. 


[...] Cei care au ţinut cu orice preţ să arate caracterul mozaical al 
scrierii şi n-au căutat să meargă mai departe, spre a ilustra poezia tipic 
medievală, s-au situat pe o poezie unilaterală. Căci pornind de la citate 
autorul, Voievodul Neagoe Basarab, dă sentinţe şi exemplificări din viaţa-i 
proprie ori a poporului, adaugă o foarte lungă parte izvorâtă din mintea 
sa cultivată şi sufletu-i sensibil la frumuseți şi datorii ale vieți. 

Dar ca Învățăturile lui Neagoe să-şi atingă scopul, autorul foloseşte 
nu numai exemplul asociativ, ci şi foarte colorat. Opera se distinge prin- 
tr-un limbaj poetic simbolic, metaforic. Se dovedeşte a fi stăpân pe 
literatura ecleziastică, din al cărei izvor figurativ se adapă şi opera sa, 
bun exemplu de scriere poetică medievală. [...] 

Sunt imagini care se referă la Cosmos. În această privință paginile 
devin ilustre, putându-se asemăna cu ale lui Francesco D'Asisi închinate 
soarelui, apelor, cerului. Iată ceva în acest sens din Învățăturile lui 
Neagoe: „Căci nu am de unde să încep a plânge păcatele mele către 
milostivirea ta, că păcatele mele s-au înmulţit ca stelele cerului şi ca 
nisipul mării, pe care le-am păcătuit în faţa ta, Doamne! 

O, stăpâne, împărate atotţiitor, făcătorule cerului şi al pământului 
şi al mării şi ale tuturora din ele, milostive, iubitorule de oameni, de 
tine se cutremură toate puterile cerurilor; pe tine te cântă soarele, pe 
tine te măreşte luna; pe tine te laudă stelele; de tine ascultă lumina...“ 
Dar sfera metaforei din Învăţături e cu mult mai largă, păstrând însă 
ca trăsătură dominantă, în întregul sistem comparativ, asociaţia. Astfel, 
vorbind de milostenia nevirtuoasă, ea se aseamănă „... unei grădini, 
care are tot felul de poame şi flori, izvor de apă însă nu are“. Cuvântul 
e dorit să fie înţelept şi cuminte, „ca să meargă ca o răsplată ascuţită în 
inima domnului lui“. Iar mintea şi puterile trebuie să fie în om „... ca şi 
steagul în mijlocul oştirii“. [...] 

Din succinta înfăţişare a ideii de compoziţie şi stil a limbajului po- 
etic al Învăţăturilor lui Neagoe, rezultă că ne aflăm în faţa unei opere 
de adevărată literatură, de mare valoare poetică, tipică evului mediu. 
Părăsind vechiul drum bătătorit, al surselor şi al unor discuţii de natură 
speculativă, folosind analiza textului din perspectiva unor probleme de 
teorie literară, ajungem în miezul unor probleme legate de soarta fiecărei 
opere artistice mari. Fără să facem abstracţie de mulţimea de elemente 
eterogene din care se compune lucrarea, părțile originale sunt 
demarcabile şi ele trebuiesc puse în lumină, prin studii cât mai diverse. 

Scrisă în una din limbile de circulaţie, din acea epocă a începutului 
secolului al XVI-lea, opera lui Neagoe formează un tot organic cu frescele 
bisericilor bucovinene, cu strălucita artă miniaturală, cu costumul popu- 
lar, cu tot ce constituie esențe ale sufletului românesc, exprimat în forme 
artistice de mare valoare. 


Gh. VRABIE, Învățăturile lui Neagoe Basarab către fiul său Theodosie. 
Compoziţie, stil, metaforă în Argeş, 1969, nr. 1, ian. 


Un lucru se impune fără dificultate celui ce a terminat de parcurs 
ultima pagină a Învăţăturilor: ele sunt un imens testament, ideologic şi 
pedagogic, în a cărui redactare s-a făcut apel la resursele remarcabile 
ale unei arte a compoziţiei, cultivată în contact cu literatura bizantino- 
slavă, a cărei lectură destul de întinsă o găsim atestată la fiecare pas. 

Dar această artă nu se nutreşte exclusiv din livresc, aşa cum s-a afirmat, 
ci îşi are sursele primordiale în experienţa de viaţă personală a unui individ 
şi în experienţa lui socială, prin care stabileşte legătura cu experiența 
colectivă pluriseculară a poporului său. Ceea ce asigură unitatea operei şi 
transfigurează izvoarele, sudându-le într-un singur tot, este tocmai 
incandescenţa unei trăiri plenare, pe toate coardele sufletului omenesc, 
de la iubirea fiului faţă de mama sa, la durerea tatălui ce-şi plânge copiii 
morţi, sau contemplă cu melancolie sfârşitul său apropiat, care va lăsa 
pradă unei lumi pline de adversităţi pe unicul fiu rămas, şi de la lirismul 
religios al smereniei creştine la patosul puterii pământeşti, al iubirii „de 
moşie“ şi al gloriei. În spatele acestei opere, alcătuită după canoanele 
evului mediu, care nu se sfia să împrumute copios, putem întrezări 
contururile unei personalităţi originale, puternic reliefată. E o trăsătură 
ce distanțează Învățăturile de creaţiile tipic medievale, impersonale cel 
mai adesea, şi o proiectează pe fundalul noii epoci, moderne. 

Intensitatea trăirii este egalată de intensitatea gândirii. Învățăturile 
sunt în primul rând, prin însăşi deştinaţia lor, o operă ideologică. Ea 
vrea să înveţe, să educe, dar nu se limitează la generalităţi morale, ci 
posedă şi transmite un sistem, o foarte clară concepţie personală asupra 
unei serii de probleme complexe, sociale, politice, militare, diplomatice. 
Cu puţin efort la început, acest sistem de idei, care constituie armătura 
interioară a edificiului, poate fi perceput cu deplină claritate. El conferă 
Învăţăturilor lui Neagoe Basarab un loc original în excepţional de bogata 
literatură „parenetică“, ilustrată de scrieri pe teme similare în aproape 
toate literaturile lumii, de la anticul Egipt şi străvechea Indie trecând 
prin Elada, Roma şi Bizanţ, până la bogata eflorescență a genului în 
Renaştere, care a dat pe Machiavelli. 

În sfârşit, acest om, căruia nimic nu-i este străin, şi acest gânditor 
este un excepțional artist. Ne-o dovedesc gustul şi meşteşugul cu care-şi 
alege, prelucrează şi asamblează izvoarele (mai mult de o treime din 
Învăţături este construită cu astfel de „prefabricate“), tehnica unitară 
trădând, de la un capăt la altul, aceeaşi mână. Ne-o dovedeşte, şi mai 
clar, partea din opera sa ce i-o putem atribui fără rezerve, pe care a 
alcătuit-o dând glas propriilor sale meditații şi sentimente. Evident, vom 
admira pe creator şi acolo unde textul nu este al lui pentru măiestria cu 
care a ales. Dar ne vom limita, în acest caz, să-i ghicim intenţiile după 
felul cum mânuieşte foarfecele. Dreptul la o adevărată analiză şi judecată 
de valoare îl au însă, în primul rând, pasajele şi capitolele în care ne 
vorbeşte fără intermediar. [...] 

Din acest scop imediat, central al cărţii, care este unul pedagogico- 

politic, precum şi din necesitatea de a expune şi a impregna în cititor 
ideologia generală a societăţii feudale — ceea ce lărgeşte sfera 
Învăţăturilor şi face din ele oglinda complexă a concepției despre lume 
şi viață a societăţii medievale româneşti — a rezultat structura literară 
a Învăţăturilor. 

Potrivit scopului central şi scopurilor adiacente pe care şi le propusese 
autorul, trăsătura definitorie a Învăţăturilor lui Neagoe Basarab o 
constituie tocmai caracterul lor „enciclopedic“. Învățăturile ne apar, astfel, 
în acelaşi timp ca o operă de instrucţie şi de educaţie religioasă şi morală, 
un breviar de ascetică şi mistică răsăriteană, o antologie de texte 
pedagogice selectate şi aranjate potrivit asopului general al lucrării, un 
tratat de teorie politică a monografiei bizantine de drept, un manual 
original de teorie şi tehnică a guvernării autoritate moderne, prin 
limitarea la dominarea puterii feudalilor, o sinteză a experienţei şi 
gândirii diplomatice româneşti, o carte de tactică şi strategie militară şi 
una din cele mai autentice şi mai valoroase creaţii literare din cultura 
română. Pentru fiecare din aceste fațete ale unui diamant aproape per- 
fect şlefuit putem găsi corespondențe în alte literaturi; nicăieri ele nu se 
întâlnesc toate în cuprinsul aceleiaşi scrieri şi într-o formă atât de unitară 
su raport literar. Hasdeu avea deplină dreptate să numească Învățăturile 
„un falnic monument de literatură, politică, filozofie şi elocuenţă la 
străbunii noştri“. 

Dan ZAMFIRESCU, Primul monument al literaturii române. Studiu 

introductiv la ediţia Învățăturile lui Neagoe Basarab către fiul său 

Theodosie, B., Editura Minerva, 1971, p. 24—28. 


[...] Dacă Ştefan încheie şirul măreț şi tragic al „cavalerilor”, inaugurat 
de Mircea cel Bătrân şi ilustrat până la dânsul de un Ioan de Hunedoara, 
Dan al II-lea, Vlad Ţepeş, la rândul lui, Neagoe Basarab este prototipul 
marilor maeştri ai diplomaţiei situaţiilor critice, teoreticianul genial al 
acestei „arte a supravieţuirii, căreia îi consacră capitolul VII „Despre solii 
şi răzoaie“ din opera sa monumentală Învățăturile lui Neagoe Basarab 
către fiul său Theodosie. Mănăstirea celebră de la Curtea-de-Argeş ridicată 
între 1512 şi 1517 şi devenită o a doua Sfântă Sofia pentru ortodoxia 
veacului al XVI-lea, precum şi această operă scrisă, denumită de Constantin 
Noica „întâia mare carte a culturii româneşti”, sunt cele două titluri de 
glorie ale lui Neagoe în faţa istoricilor moderni. [...] 

Legătura dintre cultură şi politică, asocierea artei cu opera de educaţie 
civică o inaugurase, de fapt, Ştefan cel Mare, care zideşte biserici pe 
locul tuturor marilor sale bătălii şi le dictase inscripţii ce sunt adevărate 

file de cronică. Ce mijloc mai abil — în vremi de credinţă ferventă — de a 
perpetua în popor, care nu citea cronica, amintirea epopeii şi de a-i cultiva 
simţul istoric? Dacă Moldova a dat pe cei mai mari istorici români, faptul 
se explică nu printr-o trăsătură specială a spiritului locuitorilor, ci prin 
amintirea legendară a lui Ştefan, coborât în folclor şi basm. Neagoe este 
al doilea făurar de geniu al tradiţiei militante a literelor şi artei româneşti, 
dând el însuşi exemplu ca scriitor şi concepându-şi totodată glorioasa 
ctitorie de la Argeş ca un mesaj cifrat adresat contemporanilor şi 
posterităţii. [...] 

De fapt, în vremea lui Ştefan cel Mare şi a lui Neagoe Basarab, prin 
opera complementară a moldoveanului şi a Munteanului, s-au pus bazele 
naţionale şi s-a decis, pentru o jumătate de mileniu, viitorul. 


Dan ZAMFIRESCU, Neagoe Basarab, în Tribuna României, III, 1974, 
nr. 44, 1 sept. 


Cel mai de seamă scriitor psihologic din vechea noastră litera- 
tură. [...] 

De aceea spiritul lui Neagoe Basarab de pe la 1500 seamănă uneori 
atât de izbitor, în aceste operaţii atât de delicate, cu spiritul occidental 
de pe la 1600. Bunăoară, unele sfaturi pentru domnie administrate de 
Neagoe Basarab fiului său Theodosie ne dau iluzia că avem în faţă 
sfaturile, tot pentru domnie, date de Don Quijote lui Sancho Panza, 
pregătit să plece ca ocârmuitor al pretinsei insule Baratoria. [...] Se 
descoperă, şi într-un caz şi în celălalt, aproape aceeaşi subtilă analiză 
cazuistică îndreptată către examenul conştiinţei. 

Unul din efectele pătrunderii psihologice a lui Neagoe este urmărirea 
succesului prin trezirea uluirii, a uimirii în cugetul altora, foarte 
apropiată de ceea ce va fi mai târziu în Occident acea maraviglia barocă. 
Domnul îi „va face de se vor mira toţi de răspunsurile lui“ — adică 
puterile străine care au trimis la el soli. De fapt, însăşi ctitoria unuii 
edificiu ca acela al Curţii de Argeş se vede că are în vedere aceeaşi 
maraviglia. 

„Tu erai stâlparea mea cea înflorită...“ Neagoe Basarab era şi un 
incontestabil poet. Capitolul III din partea a doua, asupra căruia atrage 
atenţia şi Dan Zamfirescu, acela cu plângerea pentru amintirea mamei 
sale decedate şi pentru moartea fiului său Petru, cuprind unele din cele 
mai furtunoase şi mai nobile pagini de lirism elegiac din întreaga noastră 
literatură. Vibraţia patetică a durerii atinge o notă de intensitate pe care 

n-am întâlnit-o în asemenea împrejurări decât la poeţii arabi, în epoca 
preislamică la o Al. Khansa şi mai târziu, în vremea Abasizilor, la un Ibn- 
Ar-Rumi. [...] 

În sfârşit, Neagoe Basarab utilizează procedee retorice de extracţie 
mai veche, pe care le-am întâlnit deopotrivă în textele Renaşterii 
apusene. Anume elocuţia care cuprinde o bogată dezvoltare a unei 
întrebări de ordin moral sfârşeşte printr-un elan liric al revoltei, o 
izbucnire interjecţională. Să dăm um exemplu. Leonardo da Vinci, 
acuzând funcțiunea distrugătoare a metalului şi, în altă parte, răutatea 
omului, termină respectiv prin: „O, animal monstruos“... şi prin: „O, 
cerule, cum nu te deschizi...“ La fel întâlnim şi la Neagoe Basarab: „O, 
frică şi minune! Cum robul Şădea iar împăratul sta în picioare“ sau: 
„O, Iroade, cum umpluşi paharul tău de sângele dreptului...“ [...] În 
Renaştere era un lucru obişnuit ca o lucrare să fie scrisă într-o limbă 
veche (ân cazul lui Neagoe slavona, una din limbile universale ale 
Răsăritului), ceea ce nu-l scotea pe autorul respectiv din aria culturii 
pentru care a scris. Elogiul nebuniei al lui Erasm sau Utopia lui Tho- 
mas Morus, deşi scrise în latineşte, nu aparțin culturii latine, ci celei 
olandeze prima şi celei engleze a doua. 


Edgar PAPU, „Învățăturile lui Neagoe Basarab“ în contextul Renaşterii, 
în Lumini perene, Editura Eminescu, B., 1989, p. 227—231. 


[...] De aici până la Sadoveanu e numai un pas. Şi pasul a fost 
făcut, fără ştirea lui Sadoveanu, în slavona cărturărească a sec. XVI, 
apoi în limba desăvârşită a sec. XVII românesc. 

Nu mă îndoiesc de cariera universală a cărţii lui Neagoe, care 
reprezintă manualul de omenie, etică, înţelepciune al poporului nostru 
vechi, pildă a capacităţii româneşti de a înţelege şi dura, de a se lega 
prin actul spiritului cu durata. Şi s-ar putea să se petreacă şi un alt 
paradox: s-ar putea ca acest surprinzător voievod cărturar al Ţării 
Româneşti să-i ducă de mână în universal, pe Eminescu, pe Sadoveanu, 
pe Blaga, pe Arghezi. Suntem totuşi în preajma unei astfel de întemeieri. 


Paul ANGHEL, O carte iniţiatică, în Contemporanul, 1971, nr. 9, 26 febr: 


[...] Urcat pe tron în împrejurări tulburi, în ianuarie 1512, pe când 
avea, probabil, 30 de ani, Neagoe îşi revendica nu numai aparenţa la 
puternica familie a Craioveştilor, care-l adoptase, ci şi ascendenţa 
domnească (fiu postum al lui Basarab, cel tânăr, zis Ţepeluş), singura 

care îngăduia pe atunci obţinerea celei mai înalte demnități în ierarhia 
țării. Unii cercetători au văzut în el un domn fără mari calităţi politice 
şi militare, deoarece în cei aproape zece ani de domnie n-a purtat nici 
un război, neţinând seama de faptul că integritatea Ţării Româneşti a 
fost apărată de el cum nu se poate mai bine, fără vărsare de sânge, prin 
înţelepciune şi tact diplomatic, consolidând graniţele atât la sud cât şi 
la nord prin tratative încununate de succes. 

Pe de altă parte, uimitoare a ctitorie de la Curtea de Argeş, care 
constituie şi astăzi fala arhitecturii şi picturii româneşti din veacurile 
de mijloc, ca şi sprijinul generos acordat altor lăcaşuri similare din țară 
şi de peste hotare, au fost interpretate doar ca o manifestare de exagerată 
evlavie, şi nu ca un act politic şi cultural, în coordonatele vremii, de 
înălțare artistică şi de rezistenţă împotriva cotropirii unui feudalism 
rapace şi distrugător. 

Dar poate cea mai însemnată moştenire pe care ne-a lăsat-o înțeleptul 
voievod, „acest Marc-Aureliu al Ţării Româneşti — cum l-a caracterizat 
B.-P Hasdeu —, principe, artist şi filosof“, este cartea sa de Învăţături 
către fiul său Theodosie, atât de contraversată de mai bine de un secol, 
de când a fost scoasă la iveală. [...] 

Dar, dincolo de aceste chestiuni încă controversate, avem în faţă o 
operă de o excepţională valoare literară, politică, diplomatică, didac- 
tică şi filozofică, într-o traducere românească din secolul al XVII-lea, de 
o inegalabilă frumusețe. [...] 

Vom adăuga, de altfel, că paternitatea lui Neagoe Basarab asupra 
acestei opere, ce reprezintă una din culmile cele mai strălucite ale 
literaturii de expresie slavonă din Europa răsăriteană, n-a fost niciodată 
pusă la îndoială de cercetătorii din alte ţări (Lavrov, Romanski, Sârcu, 
Iaţimirski), fiind cu toţii de acord că ea este o excepţională întruchipare 
a gândirii româneşti. 

G. MIHĂILĂ, Un mare voievod cărturar, în România liberă, 1971, 

15 sept. 


În general, concepţia lui Neagoe despre domnie este aceea a unei 
domnii autoritare. Comparând sfaturile pe care Neagoe le dă în 
Învăţături despre felul în care trebuie să se poarte un domn şi titulatura 
domnului din documente, ne dăm seama că există o concordanţă per- 
fectă între terminologia care sugera o domnie autoritară şi viziunea lui 
Neagoe despre domnie. De fapt, Neagoe, în opera lui scrisă, n-a făcut 

altceva decât să sintetizeze concepţia românească despre domnie, aşa cum 
se realizase ea în gândirea oamenilor care locuiau spaţiul carpato-dunărean 
în cele două secole de existenţă a Ţărilor Române. Teoretizând această 
concepţie, Neagoe ne-a lăsat un monument de gândire politică ce face 
cinste poporului din sânul căruia s-a născut, atât pe plan spiritual cât şi pe 
cel uman. Pentru că, alături de sfaturile pe baza cărora Neagoe clădeşte 
imaginea unei domnii autoritare, există sfaturile care pledează pentru 
omenie, pentru respectarea şi cinstirea omului, deci pentru demnitatea 
omenească. Demnitate, omenie, cumpătare, înțelepciune sunt 
caracteristicile unui domn bun, iar aceste caracteristici, prin pana lui 
Neagoe, ilustrează de fapt calităţile unui întreg popor. 


Manole NEAGOE, Concepţia lui Neagoe Basarab despre domnie, 
comunicare tipărită în Neagoe Basarab, volum omagial publicat de 
Societatea culturală Neagoe Basarab din Curtea de Argeş, B., Editura 
Minerva, 1972, p. 44—50. 

